
„Prefer politica anti-politică, adică o politică ce nu se reduce 
la tehnologia puterii şi la manipulare, la guvernul cibernetic, ci 
la cel care mai degrabă oferă posibilitatea de a ameliora, de a 
proteja şi de a servi viața. Prefer politica - practică a moralității, 
care serveşte adevărul şi care tratează cu umanism indivizii. 

Presupun că această abordare este extrem de dificil de pus în 
practică în viaţa cotidiană. Totuşi, nu văd altă soluţie. ” 


Vâclav Havel 


Cuvânt inainte 


„Este imposibil să nu comunicăm” - principiul fundamental al comunicării 
interpersonale după teoreticienii de la Palo Alto pare că poate fi extins la ansamblul 
structurilor sociale. Din această perspectivă, generalizarea comunicării mediatizate 
nu ar fi decât o prelungire şi o adaptare, care se foloseşte de resursele tehnologice, 
actuale ale comunicării obişnuite, realizată prin actele vieţii cotidiene. 

Televiziunea stabileşte o relaţie aparte între comunicarea mediatizată şi cea 
cotidiană, relaţie care modifică sensibil interacţiunile cotidiene, fără însă ca aceste 
două categorii să se reducă una la cealaltă. Generalizarea progresivă a folosirii 
tehnicilor şi tehnologiilor de comunicare a condus la obligativitatea comunicării, 
devenită condiţie de supravieţuire, accentuând diferenţele şi introducând competi- 
tivitatea. Diversele categorii de actori sociali mizează, astăzi, pe „primatul operaţiunii 
asupra calităţii acţiunii umane”, antrenând chiar o dispariţie a mesajului însuşi din 
comunicarea umană (a funcţiilor poetică şi expresivă) în favoarea funcţiei fatice şi a 
funcţiei ludice. Căutarea contactului şi efectele de credinţă au devenit esenţiale în 
schimburile umane. 

Se poate vorbi, aşa cum propune Bernard Miege, despre apariţia unui nou model 
comunicational! în curs de formare, prin dezvoltarea excesivă a tehnicilor şi tehnolo- 
giilor de comunicare. Acest model ar pune accent pe modalităţile interactive, mediati- 
zarea schimburilor sociale, pe informatizarea care ar elimina parţial interacţiunile 
directe, individualizarea practicilor şi transformarea datelor schimbate în mărfuri. 
Observatia care s-ar impune însă cu privire la utilizarea expresiei „model de comu- 
nicare” ar fi că ea nu se aplică numai interacțiunilor umane, ci şi relaţiilor dintre 
uman şi non-uman, de aceea este preferabil să adoptăm, aşa cum propune Jean-Marie 
Vincent, continuator al lui Jiirgen Habermas, expresia „activitate comunicaţională”?. 
Considerăm că acţiunea comunicationalä se situează în centrul instituirii raporturilor 
sociale, pragmatică fiind sursa generării socialului. Prin urmare, spaţiul public 
reprezintă locul de derulare a unor acţiuni comunicationale. 

Spaţiul public poate fi analizat prin raportare la modelele de comunicare succe- 
sive care l-au modelat: presa de opinie, presa comercială de masă, mass-media 


1. Bernard Miège (coord.), Societatea cucerită de comunicare, Editura Polirom, Iaşi, 2000, 
p. 124. 
2. Jean-Marie Vincent, in Bernard Miege (coord.), op.cit., p. 125. 

audiovizuale şi, în sfârşit, modelul relaţiilor publice generalizate sau comunicarea 
generalizată, în curs de dezvoltare. 

Modelul dominant în spaţiul public contemporan este cel al mass-media audio- 
vizuale, model care a antrenat schimbări în relaţiile dintre spaţiul public şi spaţiul 
privat şi a accentuat obligativitatea comunicării. 

Înscriindu-se în continuarea reflectiei habermasiene, numeroşi teoreticieni si 
cercetători au adoptat o poziţie comună: ipoteza fragmentării sferei publice în 
societatea contemporană, care se află într-o fază de recompunere. Spaţiul public s-a 
extins, şi-a diversificat funcţiile, s-a divizat, fiind fondat pe o pluralitate de spaţii 
publice parţiale. 

Lucrarea de faţă este consacrată spaţiului public politic şi comunicării politice 
televizuale, având în vedere rolul crescând al medierii televizuale în conturarea unei 
democraţii de opinie prin reprezentarea televizuală a politicului. 

Şi în domeniul politicului strategiile de comunicare s-au rafinat şi s-au diversificat. 
Se poate spune că, în acest context, spaţiul public se află în interdependenţă cu 
dezvoltările tehnologice şi deci cu evoluţia spaţiilor de comunicare. 

Tehnicile şi tendinţele moderne de informare şi comunicare (tehnicizarea relaţiilor, 
transformarea comunicării în marfă, fragmentarea publicurilor şi mondializarea 
fluxurilor de informaţii) contribuie la redefinirea frontierelor dintre public şi privat. 
Spaţiul public pătrunde în sfera privată şi înlocuieşte structurile tradiţionale de 
socializare cu propriile sale instrumente de comunicare. Suntem de acord cu eseistul 
postmodernist Gilles Lipovetsky care afirmă că „spaţiul public împânzit de mass- 
-media nu pare anemic, ci doar remodelat [...]. Spaţiul public în epoca mediatică e 
străbătut de un spirit nou. Punerea în scenă a experienţei se află în centrul acestei 
configuratii”*. 

Mediumul televizual oferä un nou model de comunicare, televiziunea actor 
însoţeşte acţiunea colectivă sau ţine locul eit, gestionează crizele modernităţii şi 
produce noi valori sociale. 

Dacă societăţile contemporane devin tot mai mult „societăţi de expresie”, cum 
observa Alain Touraine” în studiile cu privire la comunicarea politică suntem obligaţi 
să remarcăm slăbirea mijloacelor argumentative ale exerciţiului public al raţiunii şi să 
dezvoltăm o concepţie a principiului publicităţii, fondată pe punerea în comun a unor 
puncte de vedere, spaţiul public devenind scena pe care trebuie luate iniţiative, 
trebuie propuse principii comune şi angajate acţiuni semnificative. 

Opinăm că logicile socialului se întrepătrund cu logicile comunicării; comu- 
nicarea nu este un fenomen de modă, ci un fapt de structură, ea restructurând 
societăţile actuale şi modificând relaţiile sociale. Căutarea de noi relaţii politice între 
conducătorii politici şi subiecţii cetăţeni accentuează recurgerea la mijloacele tehno- 
logice de comunicare. 


3. G. Lipovetsky, in Bernard Miege (coord.), op.cit., p. 191. 

4. D. Mehl, La television de l'infinite, 1996, p. 223. 

5. Alain Touraine, „Communication politique et crise de la représentativité”, in Hermes, nr. 4, 
1989. 

Individul nu mai este doar cetăţean şi persoană privată, ci este în acelaşi timp 
cetăţean, subiect social (şi consumator de televiziune) şi persoană privată. 

Puterea, în versiunea ei democratică, trebuie să îşi câştige propria legitimitate, 
bazându-se pe opinii ; acest fapt se realizează prin folosirea unor procedee de punere 
în scenă, care permit reprezentarea puterii şi legitimarea condiţiilor exercitării ei. 

Noua comunicare politică, al cărei loc de realizare este, cu precădere, televi- 
ziunea, a reuşit să insereze în sistemul politic tehnicile de marketing. Modelul 
democratic înnoieşte formele de reprezentare a politicului, utilizând mediumul tele- 
vizual ca dispozitiv de figurare ce conferă o bună vizibilitate actorilor politici. De 
asemenea, televiziunea oferă ocazia în care autoritatea discursului să se poată exprima 
fără ajutorul corpurilor intermediare şi reprezintă scena unde reprezentanţii puterii 
intervin direct în spaţiul public; discurs fără răspuns, îndepărtare de dezbaterea 
democratică. Să înţelegem prin aceasta că dezbaterea publică a dispărut complet ? 

Cu certitudine, nu putem vedea în comunicarea politică doar un simulacru sau o 
modalitate de a organiza dezbateri fără fond. Modelul marketing politic, cu varianta 
sa marketing politic publicitar, coexistă cu modelul dialogic tradiţional, bazat pe 
întâlnirea şi pe schimbul de idei cu electoratul şi cu modelul propagandistic. Prin 
rafinarea procedeelor sale, comunicarea politică apelează la televiziune, privilegiind, 
de fapt, relaţia în dauna conţinutului. Caracterul indicial al comunicării televizuale 
situează în prim-plan contactul, fuziunea, inovaţia şi, prin acestea, determină aderarea 
prin seducţie. 

De aceea, am considerat necesară formularea unui nou concept, conceptul de 
comunicare politică televizuală, pentru a numi o practică incontestabilă într-un nou 
spaţiu public politic, comunicare structurată de mediumul televizual. Conceptele 
invocate în stabilirea paradigmei comunicării televizuale şi-au găsit corespondentele 
în componenţa discursului politic, în sens generic. Identificarea acestui paralelism a 
făcut posibilă naşterea conceptului de comunicare politică televizuală. 

Primul capitol al lucrării de faţă propune o paradigmă a comunicării televizuale, 
cel de-al doilea capitol introduce conceptul de comunicare politică televizuală, pe 
care-l analizează stabilind corespondențe sau corelări între discursul politic, în 
general, şi discursul televizual ; al treilea capitol identifică modalităţile de construire 
a identităţii actorilor politici în noul spaţiu public creat de televiziune şi se încheie cu 
două studii de caz, acela al alegerilor prezidenţiale din anul 1996 şi, respectiv, 2000. 

Fiecare dintre cele trei capitole poate constitui o cercetare independentă, de sine 
stătătoare, armonizarea şi integrarea lor într-un sistem coerent necesitând o perspectivă 
pluridisciplinară, cu teorii şi puncte de vedere din semiotică, psihologie, structu- 
ralism, psihologie socială, psihosociologie, psihanaliză, sociologie, teoria filmului, 
pragmatică. 

Cercetarea noastră şi-a propus, în esenţă, două obiective: în primul rând, să 
stabilească specificul comunicării analogico-digitale, al limbajului vehiculat de acest 
tip de comunicare, mecanismele care induc telespectatorului anumite procese psihice 
cu o anume finalitate pragmatică şi cu consecinţe profunde în viaţa şi organizarea 
socială şi, în al doilea rând, să identifice modalităţile prin care s-a produs în România 
postcomunistă racordarea comunicării politice la modelele democratiilor occidentale, 
ca urmare a creării de către televiziune a unui nou spaţiu public. 

Principalele curente care plasează comunicarea politică într-un cadru interpretativ, 
deci şi lucrarea de faţă, sunt: interactionismul simbolic, etnometodologia, drama- 
tismul şi narativismul. Perspectiva a fost una constructivistă. 

Premisa de la care am pornit a fost aceea că societatea este rezultatul acţiunii şi 
percepţiei umane, perspectiva societăţii ca o mulţime de semnificaţii, menținute şi 
distribuite astfel încât să susţină o structură existentă a organizării sociale şi repar- 
tizării puterii. 

Între tehnologie şi schimbarea socială există, fără îndoială, o relaţie de dependenţă, 
dar nu putem absolutiza determinismul tehnologic, orice tehnologie funcţionând în 
sensul pe care i-l dă societatea. Am luat în considerare teoria mass-media a lui 
McLuhan, a lui H. Innis, dar am arătat că medierea televizuală echivalează cu un cod 
care conţine în el însuşi controlul social şi că mediumul televizual funcţionează 
într-un cadru institutionalizat ce conferă discursului televizual o anume specificitate 
şi o anume intenţie comunicationalä, contextualizatä. Am conceput comunicarea ca o 
relaţie de influenţă, adoptând punctul de vedere al teoreticianului comunicării Denis 
McQuail, performanţa tehnologiei televizuale constând, credem noi, în faptul de a se 
fi constituit în locul unde se intersectează, în societatea contemporană, relaţiile inter- 
personale cu inovaţia tehnologică, reuşind să integreze macrosocialul cu microsocialul. 

La baza argumentării noastre a stat teoria lui Habermas despre spaţiul public 
(meritul său constând în faptul de a fi tratat mass-media ca părţi integrante ale 
societăţilor moderne), lucrarea de faţă dezvoltând teoria spaţiului public modern 
creat de televiziune, spaţiu care a alterat condiţiile de exercitare a puterii politice şi 
a determinat alte mize, în alte contexte ale comunicării politice. 

Managementul vizibilitätii prin mass-media este, astăzi, trăsătura definitorie a 
comunicării politice. 

Am fundamentat modelul comunicării politice televizuale pe analogia teatrală şi 
interacţiunea socială, derivate de la E. Goffmann. 

Abordarea culturală a comunicării ne-a orientat către perspectiva simbolico-rituală 
care privilegiază semnificaţiile, interpretările, utilizările expresive, interacţiunea, 
participarea, sistemele deschise, elementele indiciale. Această opţiune ne-a permis 
analiza dezbaterilor politice şi a discursurilor politice televizate ca forme culturale, 
indicatori culturali ai schimbării societale, conținuturile mediatice fiind cele mai 
accesibile produse culturale, compatibile cu o astfel de analiză. 

Reconfigurarea politicului în România este un proces structurat de şi prin comu- 
nicare, ţinând de însăşi esenţa procesului de democratizare. Izomorfismul dintre 
discursul politic, în sens generic, şi discursul televizual permite transfigurarea politi- 
cului şi reaşezarea comunicării politice pe un alt model, acela al comunicării interper- 
sonale generate de televiziune. 

Ca şi realitatea umană, politicul este o construcţie socială, un spectacol relatat de 
mass-media. Actele, gesturile, discursurile actorilor politici furnizează percepții şi 
semnificaţii puse în scenă de televiziune. 

Telespectatorul este interlocutorul aflat la distanţă, prins în conversaţia televizuală. 
Care este însă rolul său în interacţiunea mediată ? 

Studiile culturale au reabilitat, putem spune, receptorul şi receptarea. Suntem de 
acord cu teza că, în general, cultura este punctul central de tensiune între mecanismele 

de dominare şi mecanismele de rezistenţă. Dacă vrem să înţelegem conținuturile 
ideologice ale unei culturi, trebuie să surprindem cum, într-un anumit context, 
sistemele de valori, reprezentările care le vehiculează stimulează procese de rezistenţă 
sau de acceptare a lumii sociale, aşa cum este. Receptarea este un proces activ în care 
telespectatorii conferă sens mesajelor televizuale. 

Ipoteza fundamentală pe care am avut-o în vedere de-a lungul întregii lucrări a 
fost că producerea şi reproducerea socială a sensului şi a semnificației implicate în 
procesul cultural nu reprezintă o simplă problemă de semnificare, ci şi o problemă de 
putere. Cum poate telespectatorul să reziste în faţa discursului televizual care propune 
agenda zilnică, structurează timpul, selectioneazà şi ierarhizează obiectele şi subiectele, 
organizând de fapt spaţiul domestic şi social? 

Telespectatorii nu sunt simpli consumatori de televiziune, ei nu numai că mobili- 
zează scheme de percepţie, practici, memoria individuală, ci activează şi o experienţă 
de actori socialmente situaţi. Structura socială este o construcţie teoretică, repre- 
zentând trăsături ideologice şi culturale cu anumite predispoziţii, dar sensurile şi 
impacturile reale sunt negociate în cadrul procesului de recepţie socială. Concluzia 
noastră este că ideologia e reprezentată simbolic pentru a fi eficientă, dar conse- 
cinţele ei nu pot fi prevăzute sau controlate. 

Considerăm că reprezentările sociale formează substanţa însăşi a socialului. 
Dincolo de analiza practicilor sociale, analiza reprezentărilor vehiculate în societate 
ne permite să stabilim tendinţe sociale şi chiar diagnoza şi prognoza socială. 

De aceea, la doisprezece ani după căderea regimului comunist, am considerat util 
un asemenea demers ştiinţific de investigare a discursului politic televizual (cazurile 
campaniilor prezidenţiale din anii 1996 şi 2000) din cel puţin două motive: pentru 
a identifica valorile şi opţiunile care se prefigurează în societatea românească şi 
pentru a vedea cum funcţionează practicile comunicării politice impuse de mediumul 
televizual. 

În finalul acestui „Cuvânt înainte” menţionăm că în analiza specificităţii comu- 
nicării televizuale am reluat şi am dezvoltat teoria asupra psihologiei comunicării 
analogico-digitale expusă în cartea anterioară, consacrată comunicării televizuale 
(cf. Rosemarie Haineş, Comunicarea televizuală, Editura Eficient, Bucureşti, 2000), 
ne-am menţinut perspectiva sistemică în abordarea discursului televizual, ca şi 
interpretarea semiotică a acestuia, derivând din conceptul mcluhian al „societăţii 
iconice”. 

Reluarea acestui demers explicativ ne-a permis investigarea comunicärii politice 
televizuale şi a efectelor acesteia în plan pragmatic. 


Autoarea 


CAPITOLUL | 
Comunicarea televizuală 


Sinopsis: Acest prim capitol stabileşte o paradigmă a comunicării televizuale, tip de 
comunicare mediată analogico-digitală, fondată pe interacţiunea dintre două logici : 
cea digitală şi cea a imaginilor, care funcţionează pe baza unor mecanisme psiho- 
logice proprii sistemului inconştient, respectiv deplasarea şi condensarea, acestora 
corespunzându-le în plan verbal metonimia şi metafora. Aceste figuri iconice sau 
reţele asociative stau la baza montajului discursului televizual. 

De asemenea, capitolul defineşte conceptul de mediere-mozaic propriu televi- 
ziunii, identifică funcţiile de medium şi mediator ale acesteia, urmăreşte efectele 
pragmatice ale comunicării televizuale şi prezintă structura discursului televizual. 


Concepte cheie: limbaj audiovizual; comunicare analogico-digitală ; percepţie 
mediată; socialitate mediată; acţiune mediată; experienţă mediată; interacţiune 
mediată; fuziune/diferenţiere ; centrare/descentrare ; mediere-mozaic ; medium/ 
mediator ; povestire ; rol 


Universul semiologic al televiziunii 
sau comunicarea analogico-digitală 


Fiecare epocă utilizează în mod preponderent un anumit tip de semne în 
care se exprimă conştiinţa colectivă, după cum avem de-a face cu o cultură 
mai mult sau mai puţin simbolică. 

Tipul de semnicitate al unei epoci produce aşa-zisa „viziune asupra lumii” 
a acelei epoci. 

Demersul nostru explicativ pleacă de la ideea mcluhianä că societatea 
contemporană trăieşte suspendată între două culturi, între două sisteme de 
valori divergente : cultura mecanică sau literată, modelată de tehnologia 
tiparului, şi cultura electrică, aparţinând tehnologiilor electrice : telegraful, 
radioul, filmul, telefonul, computerul, televiziunea. 

Cultura electrică produce, în concepţia lui McLuhan, transformări în 
structurile valorice, mutații în structura socială si la nivelul atitudinilor, satul 
global „însemnând o societate retribalizată în care existenţa senzorială şi 
procesele mentale se modifică”!. 

Societatea iconică prefigurată de el s-ar înscrie în următorii parametri : 

- un nou model informaţional: „un bazin mondial de informaţii în 
mişcare” ; 

- o societate retribalizată, a implicării în profunzime : prin radio, televi- 
ziune şi computer intrăm „într-un teatru global, iar întreaga lume devine 
un happening”? ; 

- cunoaşterea fragmentată este înlocuită de o conştiinţă generală a unei 
lumi în mozaic, care transcendă graniţele convenţionale ale timpului şi 
spaţiului ; 

- o societate de masă în care, pe de o parte diversitatea personală este 
încurajată, iar pe de altă parte toţi reacţionează şi interacționează 
simultan la orice stimul ; 

- căi noi de consemnare a opiniei publice ; 

- o nouă formă a democraţiei în care voinţa politică se exprimă prin 
consens ; 

- efecte de angajare şi participare a individului, noile medii electronice 
satisfăcând nevoile sale psihice şi sociale la niveluri profunde. 


Astăzi, trăim într-adevăr într-o cultură a imaginii, televiziunea repre- 
zentând cel mai puternic mijloc de difuzare în masă care a creat un nou 
limbaj : limbajul audiovizual. 

Care sunt caracteristicile limbajului audiovizual ? 

Cum poate cultura mediatică televizuală, opusă culturii literare, să influ- 
enteze dezvoltarea umană ? 

Vom încerca să răspundem la aceste întrebări plecând de la premisa 
mcluhianä , The medium is the message”, urmărind implicaţiile televiziunii 
în schimbarea socială contemporană. 

Mediumul televizual apare ca un univers semiologic (cf. S. Peirce) consti- 
tuit din semne iconice, semne indiciale şi simboluri, care ascunde existenţa 
unui limbaj ce poate fi analizat ca atare. 


1. Marshall McLuhan, Mass-media sau mediul invizibil, Editura Nemira, Bucureşti, 1997, 
jo 15, 
2. Ibidem, p. 250. 


A... 

Specifică acestui medium şi culturii care se naşte o dată cu el este posibilitatea 
de a utiliza „indicii” în comunicare. 

Semnul indicial relevă o relaţie de contiguitate cu obiectul, fiind o urmă 
sensibilă, o manifestare a acestuia, ruptura între semnificant şi semnificat 
fiind relativă. 

Mulţi cercetători consideră că semnele indiciale se află la baza proceselor | 
semnificante, ele anunțând reprezentarea în sensul propriu al termenului, 
proces ce necesită imaginile şi cuvintele spre a se construi (pentru Piaget, 
funcţia simbolică debutează în copilărie cu semnele indiciale, când anumite | 
elemente perceptive permit previziunea altor elemente). | 

Semnul iconic sau analogic prezintă alte particularitäti: relaţia sa cu 
obiectul reprezentat nu este de contiguitate, ci de asemănare, el înlocuieşte, 
fiind un veritabil substitut al obiectului reprezentat (de exemplu, fotografia). 

Prin semnul iconic, funcţia simbolică progresează’, el constituind chiar | 
prima manifestare adevărată a imitatiei. 

Semnul iconic implică, în acelaşi timp, discontinuitate şi continuitate : 
discontinuitate - pentru că relevă un semnificant diferențiat de semnificatul | 
său şi dă posibilitatea subiectului care îl percepe să se detaşeze şi să şi-l | 
reprezinte la distanţă şi continuitate - deoarece semnificantul său se aseamănă 
cu semnificatul şi în felul acesta oferă subiectului un substitut. 

Simbolul sau semnul digital este arbitrar şi convenţional. Diferenţierea 
semnificant/semnificat prefigurată de semnul indicial şi începută realmente 
de semnul analogic atinge în simbol stadiul maxim : separarea, pur şi simplu. 

Relaţia indicială, exprimând un raport de contiguitate, comportă şi o parte 
de convenţie, pentru că ne comunică ceva raportându-se la un sistem de 
experienţe achiziţionate sau chiar la stricte convenţii. 

Relaţia iconică exprimă un raport de echivalență sau de analogie structu- 
rală, fiind mai mult de ordin calitativ. 

Relaţia simbolică, non-motivată sau arbitrară nu se fondează nici pe 
similitudine, nici pe contiguitate, ea este pur convenţională. 

Raportată la existenţa noastră curentă, imaginea de film prezintă câteva 
trăsături distinctive : 

schimbările de decor care sunt proprii filmului şi care conferă caracter 
de continuitate şi de permanenţă fenomenală obiectului perceput, ca şi 
în percepţia reală ; 


3. Jean Piaget, in J.P. Meunier, Daniel Peraya (coord.), /ntroductions aux théories de la 
communication, De Boeck Université, Bruxelles, 1993, p. 118. 

e diferenţa de câmp vizual: în realitate câmpul vizual nu este delimitat 
de obiecte, în timp ce în film spaţiul este închis şi strict limitat. 

e percepţia formelor în cinema este alternată ; incapabil de a restitui cea 
de-a treia dimensiune, cinematograful nu respectă principiul constantei 
dimensiunilor, spaţiul actorilor nu este acelaşi cu spaţiul spectatorilor. 


Filmul posedă însă şi calităţi susceptibile de a crea impresia de realitate : 

e Mişcarea care dă corporalitate şi viaţă 

Mişcarea are o faţă dublă: nu înseamnă numai puterea realismului corpo- 
ral, dar şi putere atectivă sau kinestezie. Este legată de experienţa biologică 
căreia îi dă sentimentul vieţii şi realitatea sa exterioară. Nu numai corpul, dar 
şi sufletul. Nu numai sentimentul, nu numai realitatea singură: „sentimentul 
realităţii ”*. 

Mişcarea este imaterială, ea se oferă văzului, niciodată atingerii, de aceea 
nu admite două stadii ale realităţii fenomenale: ceea ce este adevărat şi 
copia ; în film, impresia de realitate este totodată realitatea impresiei, prezenţa 


reală a mişcării. 


Indicilor obiectivi de realitate li se adaugă indici de ordin subiectiv care 
întăresc impresia de realitate : 

e Reacţiile emoţionale ale spectatorului 

„În general vederea unui film dezläntuie numeroase şi puternice reacţii 
afective care au toate în ele însele un caracter imanent de realitate. Frica, 
plăcerea, sentimentul comicului, simpatia sau antipatia, dezgustul sau entu- 
ziasmul inspirate de un personaj sunt trăite în plan existenţial”5. 

e Fenomenele de participare, proiectare, identificare sau empatie contri- 
buie, ca şi reacţiile emoţionale, la învestirea cu realitate a datului filmic. 


Psihologia comunicării analogico-digitale 


Imaginea de film este un semn analogic ; ea se substituie realului, luând 
efectiv locul acestuia. Efectul de irealitate pe care-i produce (semnificatul 
fiind absent, deci în afara câmpului de prezenţă) conduce, aşa cum spunea 
Sartre, la „negarea obiectului care aparţine realului, la negarea realului 


4. Edgar Morin, Le cinéma et l’homme imaginaire, Editions de Minuit, Paris, 1956, p. 124. 
5. E. Fulchinioni, La civilisation de l'image, Payot, Paris, 1969, p. 24. 

însuşi”$. Pentru a înţelege modalitatea în care spectatorul percepe obiecte şi 
personaje absente trebuie să admitem analogia dintre imaginile cinemato- 
grafice şi vis. 

Imaginea cinematografică şi starea de visare au în comun imobilitatea, 
analogie care trimite la ideea de fascinatie şi de regresie şi la îndepărtarea de 
real. Lipsa motricităţii şi pierderea simțului realităţii determină regresia către 
o formă primitivă de raportare la real : subiectul nu poate face distincţia netă 
între realitatea exterioară şi imaginea subiectivă (reprezentarea). Se naşte 
astfel un sentiment de participare la ceea ce este perceput. Subiectul nu poate 
atinge „imaginile” (obiecte sau personaje) pe care le vede, nu poate intra 
într-o relaţie directă cu obiectele redate prin imagini. În acest caz, Eul se 
estompează, devine inconştient de sine însuşi, de comportamentul său, de eul 
său ca imagine pentru celălalt, cu alte cuvinte subiectul este învăluit de ceea 
ce el percepe. 

În cazul cinematografului, spectatorul se lasă învăluit de imagini punând 
în paranteză ceea ce vine din lumea realităţii exterioare, situându-se în afara 
principiului realităţii. Obiectele şi personajele percepute în afara realităţii, cu 
care nu putem intra într-un dialog real, provoacă o tendinţă de diminuare a 
propriului nostru Eu. 

Irealul produce o senzaţie de saturare necunoscută realului. Fiintele repre- 
zentate de imagini sunt percepute ca simulacre, ca false aparente. Aparentele 
lucrurilor sunt percepute, totuşi, la fel ca şi lucrurile reale. Putem distinge o 
inferentä perceptivă caracteristică irealului: capacitatea spectatorului de a 
învesti imaginea valorizând-o, prin conferirea unor elemente transcendente 
vizibile numai pentru privirea acestuia. 

Lumea imaginilor este o lume proiectată, care are ca punct de plecare 
aparențele vizibile. În percepţia imaginilor important este raportul parte (ceea 
ce este perceput)/totalitate (imaginarul) şi absenţa exterioritätii acestui tot. 


În faţa imaginii, spectatorul pierde simţul spaţiului şi al timpului. Imaginile 
captiveazä spectatorul, astfel încât la sfârşitul proiecției unui film el este 
marcat de un fel de trezire, de reluare de contact cu sine şi cu lumea. Trecerea 
de la contemplarea imaginilor la lumea reală corespunde unei schimbări a 
stării psihologice. 

Starea spectatorială este asociată cu noţiunile de participare şi identi- 
ficare : participarea spectatorului la derularea filmului şi identificarea cu 


6. J.P. Sartre, L'être et le neant, Gallimard, Paris, 1943, p. 318. 

personajele. E. Morin a insistat asupra participării afective a spectatorului la 
spectacolul filmic, participare înţeleasă ca o activare a procesului de pro- 
iectare-identificare imaginară prezent în viaţa reală. 


Procesul de proiectie-identificare aflat în centrul cinematografului se află în 
centrul vieţii. Proiectia-identificare (participare efectivă) se află permanent în 
viaţa noastră cotidiană, privată sau socială. Noi jucăm un rol în viaţă, nu 
numai pentru celălalt, dar şi pentru noi înşine. Costumul (deghizarea), fața 
(masca), cuvintele (convențiile), sentimentul importanţei noastre (această 
comedie) întreţin în viaţa curentă acest spectacol prezentat nouă înşine şi 
celorlalţi, adică proiectiile-identificäri imaginare. În măsura în care identi- 
ficăm imaginile de pe ecran cu viaţa reală, proiectiile/identificärile proprii 
vieţii reale se pun în mişcare”. 


Imaginile cinematografice pot fi comparate cu faza imaginară a psihanalizei 
de inspiraţie lacaniană. Lacan a făcut distincţia între faza imaginară şi faza 
simbolică : prima corespunde micii copilării şi este dominată de procesul de 
identificare : identificarea copilului cu imaginea sa din oglindă, identificare 
cu alţi copii; cea de-a doua este dominată de barierele şi distinctiile pe care 
le impune vorbirea. Putem compara reflectarea din oglindă din copilărie cu 
reflectarea în ecran, care poate fi considerat o altfel de oglindă. Ecranul- 
-oglindă ne introduce în acest univers al dublurilor din faza imaginară, univers 
în care celălalt şi eu abia se disting. 

Imaginile sunt semne analogice vide care se oferă privirii subiectului, iar 
acesta, eliberat de orice sentiment de contingentä, se pierde prin intermediul 
lor în imaginar. Ele sunt substitute ale realului nu atât în sensul că înlocuiesc 
un real absent sau inaccesibil, ci pentru că suplinesc experienţa pe care am 
extrage-o din acesta şi transformă raportul nostru cu realitatea. 

Semnele verbale sunt tot substitute, dar, spre deosebire de imagini, care 
captează întreaga atenţie oferind o experienţă la limita realului, cuvintele nu 
se substituie realului, ci se referă la acesta, ţinându-l la distanţă. Limbajul 
verbal constituie o veritabilă mediere. Iată ce distinge digitalul de analogic : 


Nu sunt două modalităţi de a înlocui ceva, în sensul în care semnificaţia este 
o înlocuire. Avem de-a face cu veritabile categorii [...]: pozitiv şi negativ, 
inclus şi exclus, interior şi exterior. Astfel, se disting două mari tipuri de semne : 
imaginile (icones), operând prin participare şi prin situare, şi simbolurile, în 


7. Edgar Morin, op.cit., p. 97. 

sens tehnic, operând prin selecţie, opoziţie, excludere [...], semnele sunt fie 
analogice, fie digitale. 


__ Digitalitatea este un instrument al distanţării (acest arbitrariu indicând o 
detaşare a subiectului de realitate) ; iconicitatea implică prezenţa obiectului 
prezentat. O dată cu imaginea, subiectul îşi construieşte o lume pentru sine, 
o relaţie cu lucrurile (ireale) în care distincţia exterior/interior dispare. 
Imaginea este deci un substitut în două sensuri diferite: pe de o parte, 
înlocuieşte lucrurile .eale şi, pe de altă parte, înlocuieşte relaţia cu realul 
printr-o relaţie de participare la ceea ce este perceput. 

Imaginea se află într-un raport oarecare cu conceptualul şi, reciproc, 
conceptul are legătură cu imaginea. Psihologia cognitivă recunoaşte existenţa 
unei componente imaginare în concept. Valoarea de imagine mentală a unui 
cuvânt se defineşte ca fiind capacitatea pe care o are un cuvânt de a suscita 
formarea unei imagini mentale la individ. Trebuie să admitem, fie şi numai cu 
titlu de ipoteză, următoarele enunturi : 

- cuvintele unei limbi au o valoare imaginară care este o componentă 

esenţială a sensului lor ; 

- ca orice activitate imaginară, cea legată de cuvinte îşi are rădăcina în 
capacitatea de reproducere mimetică a formelor - obiecte, persoane, 
evenimente - care apar în experienţa noastră perceptivă ; 

- imaginile legate de cuvinte variază în abstractizare în funcţie de cuvin- 
tele însele, de contextele lingvistice în care apar cuvintele, de contextele 
de schimb comunicational constituite de interlocutori şi de situaţia care 
le uneşte ; 
proprii vizuale, reacţii motrice şi afective care însoțesc experienţa 
noastră perceptivä sau imaginativă a lucrurilor. Această dimensiune 
motrice este chiar predominantă pentru anumite cuvinte cum sunt 
verbele ce desemnează acţiuni. 


Elementele care îndepărtează cel mai mult semnul verbo-digital de semnul 
analogic sunt: aspectul arbitrar al semnificantului său şi suportul operaţiilor 
de semnificare pentru care imaginea este total inadaptată (logica verbo- 
-digitală, operaţiile de asociere, includere, separare, disjunctie). 

Prin opoziţie, imaginea : nu poate conţine nici o negaţie, nu puate exprima 
alternativa, disjunctia este incapabilă de a face referire la altceva decât la ceea 


8. Van Lier H., L'animal signé, de Vischer, Bruxelles, 1980, p. 37. 

ce arată, nu poate exprima cauzalitatea sau relaţii logice în plan psihologic şi 
semiotic. Imaginea poate induce spectatorului să efectueze o relaţie logică de 
genul „pentru că...”, dar nu poate niciodată s-o exprime. Înțelegerea imagi- 
nilor presupune exercitarea unei activităţi complexe de inferentä. 

Polisemia există atât în limbajul imaginilor, cât şi în limbajul verbal. 
Polisemia cuvintelor vine din asociativitatea legată de imagini. Principalele 
figuri retorice actualizate de discursul verbal, metonimia şi metafora, răspun- 
zând una principiului contiguităţii şi cealaltă principiului similarităţii”, 
corespund unor principii de bază care reglează asociativitatea amintită. Atât 
în cazul metonimiei, cât şi în cazul metaforei ceea ce motivează asocierea 
provine din experienţa noastră perceptivă sau imaginativă a lucrurilor, din 
similitudinile resimtite sau din vecinätätile percepute. 

Metafora şi metonimia apar ca un produs al unei interacțiuni constante între 
două logici : cea digitală, identitară, şi cea a imaginilor. Se naşte astfel un joc 
complex între două procese antagoniste şi complementare : imaginile alunecă 
unele în altele sau se contaminează unele pe altele, presiunea digitală trasând 
traiectoriile asociative şi conferind identitate imaginilor, producând semnificaţii. 

Substituirea unui semnificant cu altul — efect al unor asocieri imaginative — 
reprezintă o concesie operată de logica digitală şi o impunere a unei noi 
identități. 

În vis, constrângerile verbalului nu se mai manifestă. Interpretarea viselor 
a pus în evidenţă existenţa a două modalităţi esenţiale de funcţionare a 
aparatului psihic : condensarea şi deplasarea, procese caracteristice siste- 
mului inconştient. 

Mecanismele de deplasare şi condensare care fac trecerea de la o repre- 
zentare la alta se definesc astfel; condensarea este „una dintre modalităţile 
esenţiale de funcţionare a proceselor inconştiente ; o reprezentare unică 
exprimă ea însăşi mai multe scheme asociative, la intersecţia cărora se 
situează. Din punct de vedere economic, ea este învestită cu energii care, 
ataşate acestor scheme diferite, o întăresc prin adiţionare” Hy Deplasarea „face 
ca accentul, interesul, intensitatea unei reprezentări să [ie susceptibile de a se 
detaşa de ea pentru a trece la alte reprezentări mai puţin intense, legate de 
prima reprezentare printr-o schemă asociativă” !?. 


9. J.P. Meunier, Daniel Peraya (coord.), op.cit., 1993, p. 178. 
10. Ibidem, p. 169. 
11. Ibidem, p. 172. 
12. Ibidem, p. 175. 

Procesul primar, caracteristic sistemului inconştient, şi procesul secundar, 
caracteristic sistemului conştient, sunt puse în legătură cu opoziţia dintre 
principiul plăcerii şi principiul realităţii. 

În cazul procesului primar, energia psihică curge liberă, trecând fără nici o 
constrângere de la o reprezentare la alta urmând mecanismul deplasării şi 
condensării ; ea tinde să reinvestească reprezentările ataşate experienţelor de 
satisfacţie constitutive ale dorinţei (halucinaţii primare). În cazul procesului 
secundar, energia este coordonată ; reprezentările sunt învestite cu mai mare 
stabilitate, satisfacția este întârziată, permiţând astfel experienţe mentale care 
pun în evidenţă diferitele căi de satisfacţie posibile”. 


Deplasarea şi condensarea pot fi corelate cu cele două figuri importante 
ale retoricii : metonimia şi metafora. Deplasarea, ca şi metonimia, urmează 
o cale de asociaţii prin contiguitate, iar condensarea, prin apropierile pe care 
le realizează, se bazează pe similaritate sau asemănare. 

Metonimia şi metafora, deplasarea şi condensarea sunt noţiuni în sens larg 
similare, dar nu sunt complet identice. Diferenţele provin din natura semnelor 
care intră în joc : metonimia şi metafora sunt produsul unei interacțiuni dintre 
verbal şi iconic, în timp ce condensarea şi deplasarea (de sorginte freudiană) 
îşi au originea în elementul iconic. Imaginile de film se situează, prin urmare, 
între retorica verbală şi imaginile onirice. 

În ceea ce priveşte raportul spectator/imagine, imaginile zilnice solicită 
participare şi identificare ; adeziunea la „spectacol” nu atinge însă gradul de 
profunzime prezent în vis. Spectatorul imaginilor de film cunoaşte o regresie 
artificială, el rămânând, într-o oarecare măsură, în contact cu lumea reală. 
Imaginile nu dispun de operatori logici, iar esenţa efectelor lor de sens rezidă 
în asemănările cu lumea visuluj. 

O imagine solicită din partea spectatorului o acomodare perceptivă care, 
la rândul ei, face să se nască o configuraţie semnificativă coerentă sau alta, 
înglobând, în acelaşi timp, vizibilul şi invizibilul. Polisemia imaginilor constă, 
prin urmare, în această variabilitate a sensului supus unei multitudini de 
acomodări perceptive al căror obiect este. Imaginea apare ca un semn vid 
care poate fi umplut în diferite feluri. Realitatea este ceva ce trebuie desco- 
perit, imaginea, pentru că este o proiecţie subiectivă, favorizează ambiguitatea. 
Numai imaginea explicit referentialä (de exemplu, imaginea ştiinţifică) sau 
cea având o intentionalitate expresivă (se exprimă asupra lumii) trebuie 


13. Ibidem, p. 191. 


mm — 

identificate cu precizie. Concluzia: imaginea este polisemică într-un grad 
mai mare decât cuvântul, dar nu în acelaşi grad ca imaginile onirice. Acestea 
din urmă nu au nici o legătură cu lumea obiectivă, ele alunecă unele în altele 
antrenând eul în toate derivele mişcărilor de deplasare. 

Interpretarea unei scene reprezentate prin imagine televizuală presupune 
ca (tele)spectatorul, în timp ce percepe scena reprezentată, să o situeze într-un 
context spatio-temporal mai larg (de exemplu, un anume loc, o anume epocă 
istorică), să o asimileze altor scene asemănătoare percepute în realitate sau în 
reprezentările produse de cultura respectivă pe tema dată. Se recunosc în 
acest proces asociaţiile prin contiguitate sau similaritate. De observat este că 
principiile de contiguitate şi similaritate se manifestă la nivelurile superioare 
ale elaborării sistemului. Contiguitatea face ca un element iconic să participe 
la un context sau, altfel spus, anunţă ori anticipează un context perceptiv şi 
suferă influenţa acestuia. Similaritatea face să se suprapună două experienţe 
perceptive şi, ca urmare a acestui mecanism de suprapunere, un element 
iconic să fie perceput în funcţie de un altul. 

Acelaşi raport de disimetrie există şi între metaforă şi metonimie : metafora 
este un mijloc de a concepe un lucru în termenii altui lucru şi funcţia sa 
primordială este comprehensiunea ; metonimia, dimpotrivă, are înainte de 
toate o funcţie referentialä : ea ne permite să utilizăm o entitate care să ţină 
loc alteia. Deci, dacă putem vorbi de anumite forme de codificare a imaginii, 
aceste forme relevă mai degrabă un proces de contiguitate decât de similaritate. 

Fiecare element al unei imagini se poate afla la originea unei scheme 
asociative care îmbogăţeşte sensul celorlalte părţi şi sensul global. Astfel, se 
constituie veritabile reţele metonimico-metaforice combinând efectele imaginii 
globale. 

La originea montajului imaginilor se află voinţa de a dirija, într-o direcţie 
sau alta, sensul perceput al imaginii, adică activitatea perceptivă de acomodare 
cu imaginea. Pentru aceasta trebuie acţionat asupra reţelei asociative care se 
află la originea sensului perceput. Acţiunea se poate exercita, în acest caz, 
asupra căilor de asociere prin contiguitate : trebuie alese elemente care, în 
experienţa comună, apar indisociabile de anumite contexte ; aceste elemente 
vor aduce cu sine propriul lor context şi vor transforma percepţia asupra 
întregului. De exemplu, într-un film, un plan va fi suficient pentru a evoca un 
context cunoscut şi va influenţa percepţia asupra ansamblului celorlalte planuri. 
Acţiunea poate urma şi calea similaritätii : asimilările metaforice între elemen- 
tele iconice vor fi orientate în aşa fel încât să oblige privirea să perceapă un 
element în funcţie de un altul şi să se acomodeze la fel cu unul, ca şi cu 

celălalt. Pentru aceasta va fi suficient să plaseze un element (obiect, personaj, 
eveniment) în contextul unui alt element. 

Principiile după care un element iconic este asimilat de un altul sunt, în 
general, cele reperate de Freud în limbajul viselor. Principiul general care le 
subsumează constă în realizarea unor juxtapuneri de două sau mai multe 
elemente, în aşa fel încât fiecare dintre ele să nu poată fi perceput decât prin 
celălalt. Există astfel două mari categorii de înlănţuiri metaforice ale imagi- 
nilor filmice: în prima, două imagini, două motive ale aceleiaşi imagini, 
două secvenţe sau o imagine şi un sunet, un zgomot sau un cuvânt etc., două 
elemente prezente ambele în schemă se asociază prin asemănare sau prin 
contrast ; în a doua, elementele filmice se asociază în aceeaşi modalitate, dar 
se prezintă ca termenii unei alegeri : în schema filmului, unul îl înlocuieşte pe 
celălalt, în timp ce îl evocă - termenul metaforizant îl înlătură pe cel meta- 
forizat, reprezentându-l. 

Aceste procedee se apropie de definițiile date figurilor verbale, în sens 
strict, cu remarca următoare : imaginea se află într-un registru asociativ — în 
momentul în care ea este învestită prin privire, un element iconic se situează 
într-o continuitate metonimico-metaforică, anunțând întotdeauna altceva (con- 
tiguitate) sau prezentându-se ca asemănător altui element. Sensul depinde de 
intentionalitatea comunicativă, dar si de interpretarea personală a (tele)specta- 
torului. 

Figurile iconice nu sunt precum figurile verbale (produsul a două logici 
antagonice, cea digitală şi cea analogică), ci ele reprezintă o modalitate de a 
orienta percepţia către anumite zone imaginare în detrimentul altora. Dar a 
orienta asocierile presupune a utiliza legături deja ancorate în cultură. Arta 
constă în a alege elemente puternic asociate unor contexte caracteristice sau în 
a sugera asemănări cu reprezentări iconice bine cunoscute de un public larg. 
În acest sens se poate spune că semnificaţiile iconice, ca şi cele ale limbajului 
verbal, se supun unui cod. Acest cod este însă mai mult un produs al 
manipulării imaginilor decât o condiţie a producerii şi receptării lor. Sensul, 
ca produs al unei activităţi mentale asociative, pune în joc experienţa personală 
şi reprezentările culturale. 

Imaginile, fără îndoială, reprezintă o modalitate de cunoaştere a lumii. 
Reportajele, filmele documentare, filmele de acţiune, imaginile publicitare 
furnizează o bună parte a informaţiilor ce se constituie într-un punct de 
plecare pentru elaborarea viziunii noastre asupra lumii. Aceste imagini nu ne 
dau decât aspecte ale lucrurilor şi o fac adesea cu ajutorul unor forme deja 
cunoscute. 

Informaţia iconică se dezvoltă în felul următor: fie un eveniment A - 
acest eveniment este compus dintr-un ansamblu de lucruri şi subevenimente 
legate între ele. Acest eveniment A obligă mass-media să ne informeze, adică 
să ne ofere imagini ale subevenimentelor. Pentru a facilita înţelegerea şi/sau 
spectacularizarea, subevenimentele alese ca fiind semnificative vor fi reţinute 
în virtutea similarităţilor pe care le au cu alte evenimente (reale sau ima- 
ginare) deja înscrise în memoria publicului. În felul acesta, evenimentul va fi 
cunoscut într-o viziune trunchiată şi în termenii unui alt eveniment. În timp, 
A va servi ca bază pentru interpretarea unor noi evenimente. Este o iluzie să 
credem că un eveniment poate fi arătat sub toate aspectele sale ori să dorim 
să-l prezentăm în originalitatea sa pură. Când se formează clişeele şi stereo- 
tipurile şi când cunoaşterea se reduce la o lectură codificată a evenimentelor, 
„Cunoscutul” (ceea ce este cunoscut) prevalează asupra „necunoscutului” 
(a ceea ce nu este cunoscut). În acest moment se poate vorbi, cu adevărat, de 
un Cod iconic. 

Adeziunea la imagini se face într-o stare relativ inconştientă. În această 
stare, asimilările metaforico-metonimice nu sunt decât forme elementare relativ 
inconştiente de gândire, dezvoltate ulterior de gândirea conceptuală. Meta- 
forele şi metonimiile realizate de montajul iconic ne sunt oarecum impuse, ele 
structurându-ne gândurile şi reprezentările fără să ne dăm seama. Procesele 
cognitive caracteristice imaginilor nu sunt stăpânite de (tele)spectatori. Imaginea 
are putere de persuasiune, iar prin integrarea elementelor sensibile - forme, 
sunete, culori, mişcări — dă cea mai puternică impresie de realitate, explicabilă 
prin prezenţa indicilor de realitate în imagini. Subiectul nu poate atinge 
„imaginile” (obiecte sau personaje) pe care le vede, nu poate intra într-o 
relaţie directă cu obiectele redate prin imagini. În acest caz, Eul se estompează, 
devine inconştient de sine însuşi, de comportamentul său, de eul său ca 
imagine pentru celălalt, cu alte cuvinte, subiectul este învăluit de ceea ce el 
percepe. Spectatorul se lasă învăluit de imagini punând în paranteză ceea ce 
vine din lumea realităţi exterioare, situându-se în afara „principiului realităţii”. 

În timpul unei interacțiuni subiect/obiect, aspectele vizibile ale obiectului 
perceput se construiesc prin raportare la aspectele invizibile, dar anticipate, şi 
care constituie din acel moment, împreună cu primele, entităţile percepute. 
Comportamentele manifestate de o persoană - atitudini, gesturi, mimică etc. — 
capătă sens pentru noi, întrucât noi suntem capabili să sesizăm în forul nostru 
interior intenţiile care le animă şi să inferăm, prin procesul de atribuire, 
plecând de la anumite comportamente izolate, structuri comportamentale 
permanente care presupun manifestările imediat perceptibile. Invizibilul există 

numai pentru subiect şi pentru privirea acestuia, care investeşte imaginea 
iinferenţă perceptivä). Comportamentele percepute şi înţelese prin mimetism 
fac trimitere la alte comportamente similare - trecute sau viitoare - pe care le 
resimtim în toată actualitatea lor. Personajele imaginate trăiesc într-o lume al 
cărei conţinut este proiectat de noi plecând de la aparențele vizibile. 

Imaginile determină dispariţia oricărui sentiment al spaţiului şi al timpului ; 
spectatorul se simte delocalizat printre obiectele şi personajele percepute şi 
are sentimentul că timpul se opreşte pe toată durata contemplării imaginilor. 
Lumea imaginilor este efemeră şi provoacă incertitudini datorate pe de o parte 
autorului acestora, deci punerii în scenă care orientează percepţia spectatorului 
şi care poate provoca modificări de puncte de vedere, iar pe de altă parte, 
datorate raportării la real, pentru că imaginile ne fac să ne gândim, prin 
propriile caracteristici, la realul însuşi, cu toată complexitatea sa. 

O dată cu imaginea, subiectul îşi construieşte o lume pentru sine, o relaţie 
cu lucrurile (ireale) în care distincţia exterior/interior dispare. Imaginea este 
deci un substitut în două sensuri diferite : pe de o parte, înlocuieşte lucrurile 
reale şi, pe de altă parte, ea înlocuieşte relaţia cu realul printr-o relaţie de 
participare la ceea ce este perceput. Specificul participării spectatoriale 
rezidă în excluderea reflexivitätii si în regresie. Raportul spectator/personaj 
concentrează întreaga participare afectivă a (tele)spectatorului. Mecanismele 
de participare se pot observa în percepţia Celuilalt, real sau ireal. În mo- 
mentul în care Celălalt îşi pierde exterioritatea în raport cu percepţia noastră, 
încetăm noi înşine să ne percepem ca fiind diferiţi de el. În realitate, fuziunea 
mimetică este însoţită întotdeauna de o mişcare de diferenţiere : Acelaşi este, 
concomitent, Altul. În ireal, dimpotrivă, fuziunea mimetică nu este contra- 
zisă de nici o mişcare de diferenţiere: Acelaşi şi Celălalt se confundă 
şi spectatorul îşi uită propriul Eu. Privirea spectatorială rămâne în contact 
cu o altă privire şi glisează în punctul de vedere al personajului privit, 
spectatorul devenind un contemplator al unui spectacol imanent percepţiei 
sale. Imaginile nu sunt deci simple substitute ale lumii reale, ele filtrează 
ca un ecran experienţa noastră anterioară şi transformă raportul cu lumea 
reală, făcând din noi subiecte transcendente, nesupuse constrângerilor lumii 
exterioare. 

Fuziunea mimetică relevă capacitatea omului de a elabora în acest joc 
simbolic noi lumi imaginare, care să se substituie lumii reale. Lumea reală 
este compensată de lumea imaginarului, de reprezentare, de spectacol, prin 
substituire. Imaginile întreţin iluzia omului ca fiinţă atotputernică, idealismul 
în gândire şi narcisismul, propriu individualismului contemporan. 

Semnele digitale fiind arbitrare, ele indică o detaşare a subiectului, o 
degajare faţă de percepţie, de aşa-zisa comuniune mimetică pe care o implică 
percepţia imaginilor. 

Nivelul de distantare şi referentialitate al spectatorului, în raport cu imagi- 
nile, depinde de doi factori: de atitudinea sa, de gradul său de cultură, de 
informaţiile achiziţionate despre faptele raportate de imagini, de starea sa de 
veghe sau de oboseală şi de forma mesajului (raportul imagine/comentariu, 
planuri compoziţie etc.). 

La nivelul denotatiei, cuvintele servesc la identificarea elementelor : obiecte, 
locuri, personaje etc. La nivelul conotatiei, al mesajului simbolic, mesajele 
lingvistice orientează nu numai identificarea, ci şi interpretarea, nepermitând 
proliferarea polisemiei, a puterii proiective a imaginii. La acest nivel, semnele 
digitale îndeplinesc o funcţie de control faţă de puterea proiectivă a figurilor. 

Televiziunea este un obiect tehnologic, dar unul care, prin anumite aspecte 
ale sale, este perceput ca un lucru natural. Caracterul natural atribuit tele- 
viziunii se datorează iconicitätii, dar această trăsătură nu este suficientă ; 
explicaţia o găsim în factorii sociali ai comunicării, şi nu în caracteristicile 
tehnice ale televiziunii. Noutatea culturală rezidă în faptul că, o dată cu 
televiziunea, „naturalul” este conceput ca un tip de mediu fabricat tehnologic, 
„naturalizarea” fiind o tentativă de evaziune într-o realitate mai putin artifi- 
cială. Am putea considera naturalizarea televiziunii ca pe o reproducere a 
mitului cultural care caracterizează de la originile sale societatea tehnologică : 
mitul reîntoarcerii la Natură. Cultura tehnologică a înlocuit contactul perceptiv 
direct cu lucrurile si a oferit posibilitatea nelimitată a unei percepții prin 
intermediul imaginilor de televiziune. În societatea de consum de masă, 
evaziunea ca necesitate de a reveni la Natură s-a transformat în cufundarea în 
fluxul neîntrerupt de imagini. 

În societatea actuală, indivizii evadează nu cufundându-se în lucruri, ci în 
semne. În noua formă de evaziune, individul încearcă evadarea într-un mediu 
presupus natural, dar care în realitate este un produs artificial : este un mediu 
populat de imagini. Evadarea este perceptivă, ea deschizând porţile psihismului. 

Cu certitudine, comunicarea prin imagini permite o nouă formă de 
percepere a mediului uman şi instaurează stabilirea unor relaţii sociale 
fondate pe noi principii. O mare parte a arsenalului nostru cultural a fost 
acumulată pentru a transmite realitatea lumii unor indivizi care puteau vedea 
evenimentele cu propriii lor ochi, majoritatea semnificantilor culturali repre- 
zentând semne fabricate pentru a juca rolul imaginilor, stereotipurile culturale 
fiind semnificaţii achiziţionate şi dezvoltate spre a permite un consens asupra 
realităţii. 

În viziunea noastră, inovaţia comunicării televizuale constă în faptul că 
permite cunoaşterea realităţii fără a fi necesară referirea la un repertoriu fix 
de semne. Televiziunea este un instrument apt de a introduce în codurile sale 
imaginarul. În caz extrem, discursul televizual poate transmite realitatea fără 
să recurgă la coduri. Atunci, singurul referent comun pentru telespectatori ar 
fi imaginile însele şi singurul mijloc de comunicare posibil între ei ar consta 
în a-şi arăta unul altuia imaginile. 

În discursul televizual imaginile se succedă unele după altele într-o fugă 
permanentă. Efectul de fugă al imaginilor are drept consecinţă orientarea 
cunoaşterii către senzaţii în detrimentul orientării către semnificaţii stabile. În 
consecinţă, telespectatorul este împins către evaziunea din spaţiul şi timpul 
său social, fluidul imaginilor creând o abundență de percepții. Fundamentul 
mediului uman poate fi răsturnat: în loc să fie orientat către o organizare 
progresivă, mediul s-ar îndrepta către o varietate progresivă, de aceea putem 
afirma că tehnologia televizuală împinge cultura către entropie. 

Dar percepţia pe care ne-o conferă audiovizualul diferă de percepţia reală, 
lipsindu-ne de experienţa activă. Procedurile tehnice utilizate schimbă per- 
ceptia sau o amplifică, creându-ne iluzia realităţii totale sau a unei realităţi 
mai adevărate decât realitatea. 

Prin câmpul de interpretări pe care-l creează, imaginea devine un instru- 
ment de comunicare. Ea trimite la un imaginar propriu fiecăruia dintre noi şi 
la un imaginar propriu fiecărui grup socio-cultural căruia îi apartinem. 


COMUNICAREA ANALOGICĂ COMUNICAREA DIGITALĂ 


- imaginea este mediumul nediferentierii între - verbalul este mediumul dife- 
subiecţii comunicării şi între aceştia şi lume ; rentierii între subiecţii comu- 

- oferă o cunoaştere metonimico-metaforicä, nicării şi între aceştia şi lume ; 
semnificantă numai prin contiguitate şi îi este propriu modul cognitiv 
similaritate ; b analitic si logic ; 

- poate constrânge subiectul la comparatii din cuvintele sunt mai constrângă- 
care să decurgă operaţii complexe, precum toare: enunturile verbale 
abstractizarea şi generalizarea (deci poate exprimă operaţii cognitive deja 
susţine operaţii logice) ; efectuate de locutor ; 

- prin comparaţie, introduce distantarea şi deci - enunţul verbal este un discurs 
gândirea analitică şi logică; mai închis (sau mai deschis) în 


- imaginile sunt polisemice prin asocierile pe care | funcţie de operaţiile 
le generează ; acest tip de comunicare nu inferentiale pe care le implică. 
efectuează explicit operaţii intelectuale, dar lasă 
receptorului libertatea de a le face. 

Sursa: R. Haineş, Comunicarea televizuală, Editura Eficient, Bucureşti, 2000. 

Realitatea mediată 


Comunicarea televizuală este o comunicare mediată, fenomen social 
contextualizat care implică producerea, transmiterea şi receptarea formelor 
simbolice semnificative. 

Activitatea simbolică este o trăsătură distinctivă a vieţii sociale, indivizii 
fiind angajaţi în activitatea de a se exprima în forme simbolice şi în inter- 
pretarea expresiilor celorlalţi. Puterea culturală, „capacitatea indivizilor şi a 
grupurilor de a produce sensuri şi a construi moduri de viaţă care fac apel la 
simţuri, emoţii şi gânduri despre ei înşişi şi despre altii” * interacționează cu 
puterea simbolică, „capacitatea de a interveni în cursul evenimentelor, de a 
influenţa acţiunile celorlalți şi de a crea într-adevăr evenimente, prin inter- 
mediul producerii şi transmiterii formelor simbolice”! şi o asimilează. 

Televiziunea generează un nou tip de situaţie socială în care indivizii sunt 
protagonişti, într-un proces de comunicare şi de schimb simbolic mediate, 
faţă de contextul situaţiilor de comunicare faţă în faţă. Formele simbolice sunt 
produse într-un context şi sunt primite într-o varietate de alte contexte, printr-o 
percepţie mediată. Percepția noastră asupra lumii a devenit, astfel, din ce în 
ce mai dependentă de fluxul de forme simbolice mediate. Mediumul televizual 
modifică dimensiunile spaţiale şi temporale ale vieţii sociale, descoperind 
,Simultaneitatea despatializatä” 15, decuplarea spaţiului de timp, în sensul că 
distanţarea spaţială nu mai necesită distantare temporală. Experienţa simulta- 
neitätii a fost desprinsă de condiţia spaţială a localizării comune. Percepția 
noastră asupra lumii care se află dincolo de experienţa noastră personală şi 
percepţia asupra locului nostru în lume sunt din ce în ce mai modelate de 
formele simbolice mediate. Orizonturile spaţiale ale înţelegerii noastre sunt 
lărgite, pentru că ele nu mai sunt restrânse de necesitatea prezenţei fizice în 
locurile în care evenimentele observate se întâmplă. Ca urmare a transformării 
în percepţia distanţei, fenomen descris drept „comprimare spatio-tempo- 
ralä”!7, viteza de comunicare devine virtual instantanee. 

Concepţia comună asupra spaţiului şi timpului a comunităţilor de (tele)specta- 
tori a condus la dezvoltarea unui nou tip de socialitate mediată. 


14. James Lull, Manipularea prin informaţie, Samizdat, Bucureşti, 1999, p. 80. 
15. John B. Thompson, Media şi modernitatea, Antet, Bucureşti, 2001, p. 21. 
16. Ibidem, p. 35. 

17. Ibidem, p. 39. 

Apariţia mediumului electronic a creat, de asemenea, noi tipuri de acţiune 
socială, de interacţiune şi noi moduri de relaţii sociale. Utilizarea televi- 
ziunii a făcut posibilă interacţiunea umană la distanţă, care are un caracter 
monologic, fluxul comunicării fiind predominant direcționat. Interacțiunea la 
distanţă nu are gradul de reciprocitate şi de specificitate interpersonală al 
altor forme de interacţiune, dar reprezintă, totuşi, o formă de interacţiune în 
care formele simbolice sunt produse pentru o gamă nedefinită de potenţiali 
destinatari. 

Televiziunea are capacitatea de a folosi o gamă largă de referinţe simbolice, 
atât de tip auditiv, cât şi vizual. Această bogăţie simbolică conferă televiziunii 
unele din trăsăturile interacțiunii faţă în faţă: comunicatorii pot fi văzuţi şi 
auziti, ei se mişcă în timp şi spaţiu, într-un mod similar cu participanţii la 
interacţiunea socială cotidiană. Cu toate acestea, gama referintelor simbolice 
aflate la dispoziţia celui care primeşte este diferită şi mai restrânsă decât 
gama disponibilă participanţilor la interacţiunea faţă în faţă. Mediumul con- 
centrează atenţia destinatarilor pe anumite trăsături în detrimentul altora şi 
este capabil să folosească o serie de tehnici (secvenţe retrospective, comentariu 
supraadäugat, folosirea materialului de arhivă etc.) care nu sunt specifice 
interacțiunii faţă în faţă. De asemenea, participanţii la interacţiunea creată de 
televiziune sunt lipsiţi de tipurile de feedback continuu şi imediat care sunt 
specifice interacțiunii faţă în faţă şi pe care participanţii interactionali le 
încorporează în monitorizarea reflexivă a comportamentului lor. 

Experienţa privitorilor competenţi legată de spaţiu şi de timp nu mai este 
restrânsă de mişcarea fizică a propriilor corpuri prin spaţiu şi timp sau de 
interacţiunea lor faţă în faţă cu alţii într-un spaţiu comun. Experienţa lor este 
din ce în ce mai discontinuă şi ei sunt capabili să se mişte prin lumi atât reale, 
Cât şi imaginare, negocierea permanentă real/imaginar constituind o trăsă- 
tură distinctivă a comunicării televizuale. Realitatea este percepută, inter- 
pretată, sintetizată şi produsă prin intermediul imaginaţiei. Structurile de 
imagine puse în aplicare imaginativ nu sunt însă construcţii nemotivate, 
compuse din imagini întâmplătoare. Exercitarea imaginaţiei este o cale de a 
efectua o activitate transcendentală (a transcende structurile lumii simbolice) 
în care se contopesc simbiotic reprezentările permanente cu intenţiile creatoare 
(proiecţiile imaginative). 

Interacțiunea televizuală este lipsită de reflexivitate şi de reciprocitate, de 
aceea implicarea destinatarilor poate fi descrisă ca o pseudoparticipare, 
răspunsurile lor neputând fi luate în consideraţie de comunicatori ca o trăsătură 
constitutivă a interacțiunii. Relaţia socială care se stabileşte prin interacţiunea 

televizuală nu presupune împărtăşirea unui Loc comun, combinând prezenţa 
audiovizuală cu distanţa spatio-temporalä. Comunicatorul este prezent pentru 
receptor, dar absent din contextul receptării. Persoanele care apar la tele- 
viziune sunt ,personalitäti” construite la distanţă prin rafinări şi elaboräri 
specifice mediumului televizual. Receptorii pot simpatiza sau empatiza cu 
aceste personalităţi, le pot respecta sau detesta. 

Televiziunea creează nu numai o nouă formă de interacţiune şi relaţie 
socială, dar şi o nouă formă de acţiune, cu consecinţe distincte în reorga- 
nizarea socială. Acest tip de acţiune este orientată sau răspunde unei acţiuni 
ori altor persoane care sunt situate în contexte îndepărtate din punct de vedere 
spaţial sau/şi temporal. Tipuri de acţiune mediate pot fi considerate : ştirile, 
reportajele TV, discursurile, interviurile, dezbaterile, discuţiile televizate sau 
evenimentele mass-media. Toate aceste acţiuni la distanţă aparţin domeniului 
nonfictional, spre deosebire de teatru, filme, care au un caracter explicit 
ficțional. Ceea ce constituie o trăsătură distinctivă a discursului televizual 
este faptul că demarcatia între ficțional şi nonfictional este greu de trasat, 
(tele)spectatorul aflându-se permanent între real şi imaginar. 

Nu putem să nu luăm în considerare receptarea produselor televizuale, 
deoarece contextele receptării nu se suprapun cu contextul producerii lor. Ca 
o consecinţă a distantärii spatio-temporale generate de televiziune, indivizii 
pot primi şi răspunde la acţiuni şi evenimente care se desfăşoară în locuri 
îndepărtate, iar acţiunea de răspuns se desfăşoară în moduri şi locuri dificil de 
controlat. Există multiple contexte şi condiţii de receptare (de regulă, locul 
receptării este o rezidenţă privată), răspunsul sau răspunsurile la acţiunile 
emitätorilor constituind elemente integrate în alte interacțiuni (de exemplu, 
discuţiile între subiecţii care privesc la televizor) în comunicarea inter- 
personală ce implică şi alte contexte, alţi indivizi, alte mesaje interferate cu 
mesajele primite iniţial. Caracteristicile sociale ale indivizilor din diferitele 
contexte de receptare sunt diferite şi se vor reflecta altfel în interacţiunea 
mediată decât în interacţiunea faţă în faţă. Deşi activităţile de răspuns se vor 
desfăşura în moduri variate şi care nu sunt legate unul de altul, reflectând 
diversitatea contextelor în care mesajele sunt primite, există şi posibilitatea ca 
subiecţii să răspundă în moduri similare la procedeele simbolice care au ca 
intenţie neexplicită coordonarea răspunsului destinatarilor. Imaginile şi comen- 
tariile difuzate de televiziune pot stimula, intensifica sau întreţine forme de 
răspuns colectiv (acţiune colectivă), chiar dacă indivizii se află în contexte 
diferite de receptare. Aceste forme de acţiune colectivă se referă la grupuri de 
indivizi care acţionează în moduri similare sau la mişcări sociale organizate şi 
cu scopuri bine definite. 

Televiziunea a introdus un element nou în viaţa politică si socială, oferindu-le 
indivizilor imagini şi informaţii despre evenimente care se desfăşoară în 
medii sociale aflate la distanţă, mediumul televizual putând stimula sau 
intensifica forme de acţiune colectivă - dificil de controlat prin mecanisme 
ale puterii. Pe de o parte, televiziunea modelează şi influenţează cursul 
evenimentelor, controlând comportamentele şi reacţiile indivizilor. Pe de altă 
parte, câmpul de interacţiune mediat pe care-l creează nu poate fi pe deplin 
controlat datorită procesului relativ independent de receptare, vitezei fluxului 
de informaţie accelerat şi globalizării comunicării televizuale. 

Mesajele televizuale induc la (tele)spectatori o distantare simbolică de 
contextele spatio-temporale ale vieţii cotidiene, imaginativ, prin substituție, 
oferindu-le noi perspective, noi stiluri de viaţă, noi moduri de gândire, ceea 
ce poate crea o sursă de tensiune şi de potenţial conflict. Tensiunile şi 
conflictele pot îmbrăca şi forma unui conflict interior, în măsura în care 
procesul formării de sine este afectat de conţinutul simbolic al mesajelor 
audiovizuale. 

Experienţa mediată este o experienţă delegată care cultivă facultatea ima- 
ginativă a individului. Empatia!€ - capacitatea (stimulată de expunerea la 
mass-media) de a se imagina în locul altuia — devine o trăsătură a vieţii sociale 
moderne. Mobilitatea în timp şi spaţiu, ca şi „empatia”, care dă posibilitatea de 
a prelua punctul de vedere al Celuilalt, pot fi premise pentru schimbarea socială. 

Televiziunea are un impact profund asupra procesului de formare a sinelui. 
Interacțiunile indivizilor nu mai sunt limitate de modelul interacțiunii faţă în 
faţă, ci sunt modelate de comunicarea mediată. Având acces la o reţea extinsă 
de resurse simbolice, receptorii de mesaje televizuale pot încorpora materialele 
mediate într-un proces de formare a sinelui, printr-un mecanism de identificare 
puternic şi emoţional. Deoarece individul este capabil să încorporeze reflexiv 
materialele simbolice mediate în procesul de formare a sinelui, aceste mate- 
riale pot deveni scopuri în sine, constructe simbolice în jurul cărora individul 
începe să-şi organizeze viaţa şi percepţia de sine. 

Prin interacţiunea mediată (tele)spectatorii stabilesc o intimitate mediată 
nonreciprocă cu cei situaţi într-un alt cadru spatio-temporal, ceea ce le conferă 
trăirea relaţiilor interpersonale prin delegaţie, dar nesupusă aceloraşi con- 
strângeri ce caracterizează interacţiunea faţă în faţă. Indivizii încep, cu timpul, 
să-şi redefinească formele interacțiunilor cotidiene în termenii relaţiilor de 
intimitate la distanţă, partenerul din mesajul mediat fiind permanent disponibil 


18. Daniel Lerner, in John B. Thompson, op.cit., p. 182. 

în forma mediată sau imaginară şi dând subiectului posibilitatea să întreţină şi 
să consolideze o legătură ce poate fi încorporată reflexiv într-un proiect de 
formare de sine”. 

Modelul! interactional creat pe aceste baze oferă posibilitatea de a deveni 
parte dintr-un grup sau dintr-o comunitate, de a dezvolta o reţea de relaţii 
sociale cu cei care împărtăşesc o orientare similară. Indivizii se simt profund 
implicaţi, la nivel personal şi emoţional, într-o comunitate astfel creată. 


Efectele pragmatice ale comunicării 
analogico-digitale 


Orice act de comunicare este un act social care presupune o relaţie 
socială. Toate modalităţile de comunicare - verbale sau nonverbale - exercită 
o anumită acţiune asupra relaţiei sociale. 

La un prim nivel de interpretare, raportul comunicare/relatie priveşte ceea 
ce se întâmplă în chiar momentul comunicării : orice act de vorbire conferă 
celui ce-l efectuează, chiar în momentul efectuării, o anumită poziţie socială 
în raport cu cel căruia i se adresează. 


Îndeplinind un act ilocutoriu, locutorul îşi asumă un anumit rol şi conferă 
auditoriului un rol complementar : dând un ordin, locutorul îşi exprimă voinţa 
ca auditorul să urmeze conduita prescrisă şi îşi arogă autoritatea de a-l obliga 
pe auditor să urmeze conduita respectivă pentru simplul fapt că ea exprimă 
dorinţa locutorului2. 


La un nivel secund de interpretare, trebuie avut în vedere că orice act de 
vorbire se înscrie într-o interacţiune care, la rândul său, face parte dintr-un 
sistem mai vast de raporturi sociale. Orice modificare a vreunei interacțiuni 
antrenează după sine transformări în serie care vor afecta efectele imediate şi 
pe termen lung ale relaţiei respective. 

Mimetismul afectiv primitiv (identificarea cu părintele, congenerii, 
cf. Freud şi Lacan) se poate extinde asupra relaţiei sociale, fiind o formă 
primitivă de comunicare şi sursa permanentă a dezvoltării ulterioare a umanităţii. 
Asa cum arăta S. Moscovici?!, acest mimetism reprezintă fundamentul dorinţei 


19. John B. Thompson, op.cit., p. 21. 
20. F. Ricanati, Les énonces performatifs, Editions de Minuit, Paris, 1981, p. 196. 
21. S. Moscovici, in J.P. Meunier, Daniel Peraya (coord.), op.cit., 1993, p. 203. 

umane ca dorinţă de unitate sau coeziune : coeziune cu imaginea de sine cu 
care se identifică, coeziune cu ceilalţi în grup. Astfel se explică numeroasele 
manifestări de plăcere de a fi împreună, de a împărtăşi aceleaşi acţiuni, 
aceleaşi sentimente sau idei, de a aparţine unui grup, de a face corp comun cu 
ceilalţi într-o instituţie, naţiune, regiune sau cu o clasă socială sau un public. 

Miscärilor de fuziune şi coeziune le corespund mişcări simetrice de diferen- 
tiere, de discriminare, de excludere. Diferenţele şi segregările sunt, în mod 
paradoxal, produsul dorinţei de unitate. Complexitatea raporturilor sociale se 
sprijină pe înlănţuirea unui lung şir de diferențieri înglobate unele într-altele : 
țesătura socială se fragmentează în comunităţi opuse, dar în interiorul fiecăreia 
dintre ele se diferenţiază grupuri care apoi se recunosc ca aparţinând unei 
aceleiaşi comunităţi. Comunicarea îşi înscrie efectele în aceste mişcări de 
fuziune sau de diferenţiere după care funcţionează sistemele sociale ?. 

Opoziția fuziune/diferentiere este dublată de opoziţia centrare/descen- 
trare. Centrarea, la nivelul unei unităţi sociale opusă altora, înseamnă 
autoproclamarea drept centru al lumii ; la nivel individual, este o formă de 
repliere pe sine şi de excludere, de marginalizare a tot ceea ce este exterior. 
Centrul de referinţă pentru membrii unei comunităţi - Dumnezeu, liderul, 
şeful - este o entitate în care fiecare dintre membri se recunoaşte şi cu care 
aceştia se identifică. Descentrarea echivalează cu o depăşire a egocentrismului 
primitiv, recunoaşterea punctului de vedere al Celuilalt, cu nevoia socială de 
comunicare, de a împărtăşi gândirea altora prin discuţie. 

Cum influenţează comunicarea televizuală aceste mişcări de fuziune/dife- 
rentiere şi centrare/descentrare ? 

În funcţie de cum sunt preponderent analogice sau digitale, modalităţile de 
comunicare induc la nivelul protagoniştilor comunicării relaţii mai mult sau 
mai puţin fondate pe fuziunea mimetică sau pe diferenţiere. Non-verbalul — 
postura, mimica, privirea, gestul, stilul vocal - relevă o relaţie mimeticä: a 
adopta o postură echivalează cu a pune în scenă propriul corp, a exhiba o 
poziţie corporală privirii Celuilalt ; a înţelege o postură înseamnă a o retrăi 
interior. Principalul efect pragmatic al comunicării non-verbale rezidă în 
stabilirea contactului mimetic prin privire, gestică, mimică şi apoi, centrarea 
pe continuitatea mimetică instaurată. Semnele vocale exprimă emoţiile, afectele 
şi asigură conexiunea identificatoare între locutor şi alocutor, având efectul 
pragmatic de a modula relaţia identificatoare (de exemplu, melodicitatea 
solicită fuziunea mimetică). 


22. J.P. Meunier, Daniel Peraya (coord.), op.cit., p. 204. 

Modalităţile de comunicare analogică privesc reprezentarea - în sensul 
teatral al termenului - constituită din gesturi jucate de un destinator pentru un 
destinatar care, spre a le înţelege, le interiorizează. Efectul reprezentării 
constă în stabilirea unei continuitäti mimetice, fondată pe identificare reciprocă 
între subiecţii care comunică. Gestualitatea modulează relaţia intersubiectivă 
stabilită, în următoarele direcţii : 

e relaţie mimetică exacerbată până la fuziune ; 

e centrare pe unul dintre subiectele comunicante ; 

e descentrare a unuia spre celălalt. 


Semnele verbale (digitale) au ca efect pragmatic o ruptură a continuității 
mimetice între subiecţii comunicanţi. Totuşi, prin comunicarea verbală se pot 
susţine anumite forme de fuziune şi de centrism, fenomen ce se poate constata 
fie când enunturile sunt sărace în indicatori relativi la persoane, fie când 
enunturile abundă în astfel de referenti. Utilizarea semnelor digitale induce 
procese de fuziune şi centrare, atestate de povestirile (istoriile) pe care 
comunităţile şi le povestesc şi de discursurile enunțate de un Eu transcendent 
sau un Noi colectiv. Atunci când centrarea se face pe lumea exterioară, 
relaţiile subiective se destind şi relaţia socială se orientează spre dialog, al 
cărui scop devine confruntarea diverselor puncte de vedere prin respectarea 
rationamentului logic ; atunci când centrarea se operează asupra reprezentării 
(imaginare), în detrimentul realului exterior, relaţiile intersubiective se estom- 
pează, făcând loc performativităţii cuvintelor (identificare cuvânt-reprezentare- 
-lume prin intermediul interfetelor mimetice), prin care se realizează fuziuni 
şi centrări intersubiective, surse ale rolurilor sociale ierarhizate. Ca modalitate 
de comunicare analogică, imaginea îşi exercită efectele în sensul indiferentierii 
sociale, când induce participarea necesară formării şi menţinerii comunităţilor. 

Comunicarea analogică şi cea digitală sunt complementare : cuvântul (scris 
sau rostit) creează distanţă între puterea organizatoare şi subiecţi, imaginile 
creează o participare afectivă la „figurile” puterii şi sudează elementele 
disjuncte ale comunităţii. 


Mediere televizuală versus control social 


Televiziunea este un mijloc de comunicare care recurge la coduri polisemice. 
Imaginile care reflectă evenimentul (semnificantul) admit semnificaţii multiple 
pe care „manipulatorul” nu le poate controla. In consecinţă, controlul social care 

se exercită prin intermediul televiziunii va fi limitat de gradul de determinism 
pe care îl permit codurile polisemice. Se disting două tipuri de coduri polisemice : 
1. cele care încearcă să reducă o mare varietate de semnificanti la un 
număr mic de semnificati ; 
2. cele care încearcă să reducă o mare varietate de semnificati la un număr 
mic de semnificanti. 


Actualmente, codurile televiziunii servesc la reducerea enormei varietäti a 
semnificantilor pe care realitatea îi prezintă graţie imaginilor la un joc stabil 
de semnificaţi. 

Una dintre caracteristicile mediului uman în care trăim este supraabundenta 
de semnificanti (repertoriu infinit de obiecte şi evenimente care populează 
mediul înconjurător), economia de semnificati contribuind la conservarea 
unui echilibru minim între individ — a cărui capacitate de adaptare la inovaţie 
este psihologic limitată - şi un mediu care se reînnoieşte continuu. Telespecta- 
torii aşteaptă de la mediumul de comunicare interpretări stabile ale realităţii, 
acesta ajutându-i să-şi menţină un anumit echilibru cognitiv într-o societate în 
care informaţia se accelerează. Televiziunea reduce polisemia la un repertoriu 
foarte limitat de semnificati distinctivi, sărăcind până la cote incredibile 
universul cultural al telespectatorilor, dar o face având acceptul propriilor 
beneficiari, care găsesc în această reductie securitatea faţă de o realitate 
instabilă. 

Caracteristicile polisemice ale mediumului televizual semnifică pentru 
emiţător că trebuie să manevreze un număr nedefinit de semnificanti care nu 
pot fi prevăzuţi. S-ar putea crede că varietatea nedefinită a semnificantilor 
care produc realitatea determină dificultatea emitätorului de a menţine con- 
stante codurile. În realitate, polisemia este compatibilă cu stabilitatea codurilor, 
deoarece imaginile incluse într-un mesaj nu influenţează ele singure codurile. 
La televiziune, sistemul conotativ este deschis, fiecare semnificat este ilustrat 
de un număr inepuizabil de semnificanţi ; în schimb, sistemul de articulare 
între semnificanti şi semnificati (prin intermediul căruia se transmit codurile) 
este închis. Reproducerea codurilor la televiziune se face printr-un anume 
sistem de articulare. Mesajul tinde să conserve un sistem de transmitere a 
informaţiei invariabil asupra relaţiilor care există între fapte şi asupra relaţiilor 
care există între norme. 

Controlul social nu se exercită mecanic (supunere mecanică a faptelor la 
câteva principii date), controlorul fiind obligat să acţioneze ca un mediator 
care stabileşte corespondentele între schimbările conţinute în planul faptelor 

şi schimbările conţinute în planul audienței (telespectatorilor). Trebuie subliniat 
însă că modelele de mediere prin intermediul cărora putem înţelege formele 
controlului social nu sunt pur şi simplu opera manipulatorilor. Orice manipu- 
lare reprezintă o formă de control social mai mult sau mai putin rationalizatä, 
dar nu orice control social provine dintr-o manipulare ; într-o măsură varia- 
bilă manipulatorul este la rândul lui manipulat. Crearea restricţiilor în socie- 
tate rămâne încă privilegiul dinamicii necesităţii şi puterii. Complexitatea 
acestei dinamici nu se poate sustrage „manipulatorului ocult”, ca şi altor 
actori sociali. 

Considerăm că la televiziune semnificantii îşi găsesc referentii la nivelul 
situaţiei sociale, în timp ce semnificaţii se află la nivelul regulilor care 
reglementează o organizare socială. Controlorul social semnifică un anumit 
tip de utilizare a semnelor care la televiziune vizează o dublă referentialitate 
a mesajului. Unul dintre nivelurile de articulare - cel al regulilor sociale - 
decupează repertoriul de semnificaţii atribuibile semnelor, celălalt nivel, al 
situaţiei, decupează ilustrarea acestor semne care populează mediul încon- 
jurător şi evenimentele. Articularea celor două niveluri introduce sistemul de 
ordine care caracterizează o organizare socială dată, exprimată prin moda- 
litatea în care situaţiile şi regulile (normele) sunt puse în relaţie. 

Analiza procesului de articulare care se referă la procesul de control social 
înseamnă analiza medierii, metodă aplicată în cazul studiului televiziunii. În 
această perspectivă, universul de mesaje al mediumului care este televiziunea 
se analizează ca un proces de transformare care pune în relaţie o structură de 
reguli sau norme sociale cu o structură situationalä sau, altfel spus, două 
planuri care aduc: unul - referentii semnificatilor comunicării, celălalt - 
referentii semnificantilor. Mesajele se diferenţiază prin structura codului, 
codul reprezentând programul care reuneşte planul regulilor sociale cu cel al 
situaţiei, un sistem de transmitere a informaţiei invariant atât în ceea ce 
priveşte structura faptelor, cât şi pe cea a normelor. Caracteristicile comu- 
nicării depind atât de natura mediumului, cât şi de natura normelor societăţii 
care utilizează mediumul. 

Sistemul de ordine recunoscut de televiziune nu este altul decât trans- 
punerea sistemului de ordine socială ce caracterizează societatea la un moment 
dat în codurile comunicării televizuale. Emitätorul şi receptorul nu pot comu- 
nica în afara unui limbaj care conţine „controlul social” la nivelurile sale cele 
mai profunde. Acel limbaj este limbajul televizual, limbaj simbolic care 
utilizează iconeme. Marshall McLuhan afirma că fiecare nou mijloc de 
comunicare manipulează timpul şi spaţiul într-un mod unic şi, în consecinţă, 

fiecare medium afectează în mod specific percepţia umană şi organizarea 
socială. Televiziunea a modificat, cu certitudine, situaţiile sociale ; situaţiile 
sociale nu mai sunt legate de locuri fizice. Şi, ca o consecinţă, categoriile 


noastre sociale, formele normative şi formele de interacţiune capătă alte 
dimensiuni. Mediumul televizual introduce o nouă ordine socială, puterea 
televiziunii constând, aşa cum afirma teoreticianul american al comunicării 
Joshua Meyrowitz (1985), în a „fractura deosebirile dintre aici şi acolo, dintre 
direct şi mijlocit, dintre personal şi public” %. 


Ordinea televizuală 


Evenimentul serveşte la ilustrarea unei realităţi artificiale pe care o numim 
realitate mediată. 

Înaintea ordinii nu există decât contemplarea mistică, după aceea există o 
concepţie, un model al lumii (fie mistic, fie ştiinţific), un sistem care organi- 
zează şi ordonează lucrurile pentru a fi inteligibile şi comunicabile ; acest 
sistem logic este traductibil în coduri de ordine logică. Fiecare societate caută 
să transmită şi să păstreze un sistem de ordine cu ajutorul căruia impune o 
viziune asupra lumii. Ceea ce societatea încearcă să menţină invariant este 
repertoriul de mesaje, în timp ce, de-a lungul istoriei, obiectele care servesc 
la transmiterea acestui sistem de ordine se schimbă. Dacă sunt posibile 
reprezentări diferite ale realităţii, atunci fiecare dintre ele ne va apărea ca o 
teorie a unui sistem de ordine, teorie care va reflecta constrângerile mediatorului. 

În ceea ce ne priveşte, vom adopta punctul de vedere al medierii ca 
activitate care impune limite în ceea ce ar putea fi spus şi în modalităţile de 
a spune ale unui sistem de ordine dat. 

Din punct de vedere operaţional, modelul de mediere şi codul sunt compa- 
rabile. În sens restrâns, medierea este un cod ; termenul cod are în acest caz 
sensul de structură ; structura sau codul reprezintă modelul care permite 
reducerea la unitate a diversităţii evenimentelor plecând de la un punct de 
vedere socio-cultural stabilit. Raportul între invarianta structurii şi variabilitatea 
evenimentelor permite mediatorului să îndeplinească funcţia de releu adaptativ. 
În sens larg, termenul cod are aceeaşi semnificaţie ca şi constrângerea la 
Durkheim : constrângere şi cod, ambele conţin criterii care permit neutralizarea 
deviaţiilor în raport cu un scop unic fixat în prealabil. Ca model al contrângerii, 

codul reprezintă o luare de poziţie faţă de ceea ce urmează să se întâmple, în 
acest context codul şi ideologia căpătând acelaşi sens. Existenţa codului 
semnifică prezenţa unei structuri probabiliste comune care fondează consensul. 
În măsura în care codul restrânge probabilitățile, avem de-a face cu o ideologie, 
un ansamblu de valori organizate suprapuse peste jocul liber al combina- 
tiilor : unele sunt permise, altele sunt interzise. 

Informaţia transmisă prin mass-media are o valoare distinctă faţă de 
semnificaţia mesajului. Din punct de vedere sociologic, informaţia apare ca 
un indicator al gradului de libertate în definirea realităţii, al alternativelor 
propuse în raport cu semnificaţiile, dar respectând consensul (codul). Ea arată 
complexitatea structurii modelului de ordine al evenimentului. Dacă ordinea 
previzibilă este perturbată de evenimente ce provoacă surprinderea şi compro- 
mit înţelegerea şi consensul la nivelul reprezentării, putem impune semnifi- 
catiilor evenimentelor un grad de varietate compatibil cu o stare de ordine. 
Semnificaţia mesajului se referă la stabilitatea noțiunilor; ea coincide cu 
formele stabilizate ale limbajului. 

Dintr-o altă perspectivă, semnificaţia se referă la formele stabile ale com- 
portamentului. Aceste forme constante traduse în simboluri - algoritmi în 
limbajul ciberneticii - sunt numite în domeniul culturii supersemne?* („asam- 
blare normată de semne elementare acceptate în memoria perceptivă ca un 
tot”). În măsura în care instrumentele medierii utilizează aceleaşi supersemne, 
semnificaţia mesajului va fi o constantă culturală, ordinea traducând atunci 
mijlocul de acomodare la realitate, iar reproducerea constrângerilor antrenând 
producerea consensului. Supersemnul ca realitate culturală trebuie să fie 
acelaşi în cod, în comportament şi în reprezentare, în caz contrar produ- 
cându-se o disonantä. Această observaţie nu înseamnă că persoana care 
interpretează realitatea în funcţie de codul pe care l-a primit de la mediator a 
descifrat acest cod. Codul este un dat al mesajului furnizat de emiţător, 
decodajul aparţine însă receptorului, care aplică o grilă filosofică, estetică şi 
culturală textului primit, grilă ce poate să altereze sensul codului. Pentru ca 
personalitatea să nu se disocieze, reprezentarea prin mass-media şi actele 
indivizilor tind către împărtăşirea aceluiaşi sens. Media vehiculează super- 
semne, iar indivizii vor adopta acest algoritm pentru a reduce disonanta şi a 
face realitatea inteligibilă. 

Mass-media îşi exprimă propriile puncte de vedere asupra ordinii din 
societate prin punerea într-o anumită ordine a propriei activităţi. Substanţa 


24. A. Moles, Sociodinamica culturii, Editura Ştiinţifică, Bucureşti, 1974, p. 60. 

informaţiei poate servi atât la ascunderea, cât si la etalarea propriului punct 
de vedere. Telespectatorii activi au capacitatea de a corecta sau completa 
sensul mesajelor recurgând la repertoriul personal de semne. Mass-media 
admit la nivelul conţinutului ideologii, opinii, morale diferite, reflectând 
aparentul pluralism al societăţii democratice, dar pluralismul poate fi şi o 
tehnică represivă. Mediumul televizual acţionează ca o inteligenţă supra- 
adăugată care mediatizează faptele pentru noi sub forma produselor televizuale 
simbolice ce se constituie în resurse simbolice de reprezentări culturale 
integrate de consumatori în practica cotidiană. 


Discursul televizual - formă de mediere-mozaic 


A stăpâni procesul de mediere înseamnă a controla tipul de ordine şi tipul 
de semnificare care serveşte drept cadru de inteligibilitate şi, implicit, de 
control eficace al acţiunii. 

Deşi un model este un artificiu care ar trebui să fie vid de conţinut 
ideologic, el devine ideologie în măsura în care este modelul unei realităţi 
nemediatizate. Modelul permite exprimarea ideologiei care ghidează o anume 
interpretare a lumii. Ideologiile sunt din punct de vedere operaţional, la 
rândul lor, modele. Marx defineşte ideologia ca pe un proces de mediere între 
realitate şi cunoaştere : „Deformarea partizană a realitätii”?. Pentru a deforma, 
reprezentarea ideologică trebuie să utilizeze o altă formă exterioară realităţii, 
mai mult sau mai puţin rigidă, oricum a priori şi stabilă. Această altă formă 
este un model aplicabil evenimentului. Ca orice model, el tinde să controleze 
faptele prin intermediul relaţiilor pe care le stabileşte între fapte. Modelul 
ideologic sugerează relaţiile care se includ, relaţiile implicite şi relaţiile care 
se exclud. 

De asemenea, ideologiile stabilesc constelații de semnificaţii care operează 
în discurs ca nişte constante. În fiecare constantă, relaţiile între semnifi- 
catiile pe care le include sunt stabilizate. Repertoriul de constante ideologice 
întreţine între componentele sale relaţii de ordine caracteristice fiecărui model 
ideologic. 

Pe de altă parte, ideologiile sunt orientate către controlul social. Modelul 
ideologic trebuie să fie relativ simplu şi foarte general pentru a putea fi 
aplicat cu eficacitate în orice situaţie concretă. Modelele ideologice ale 


25. K. Marx, in K. Marx, Fr. Engels, Opere, vol. 3, Editura Politică, Bucureşti, 1958, p. 47. 

medierii pot fi puse în evidenţă prin modele logice, formule combinatorii care 
organizează datele. 

Propunem modelul de mediere-mozaic ca fiind propriu sistemului de 
ordine introdus de televiziune. Modelul mozaic pleacă de la ipoteza că faptele 
sunt independente şi în mod egal probabile. Medierea mozaic etalează toate 
datele, le dezarticulează şi le prezintă fără discriminare unele alături de 
altele. Ea creează un fel de democraţie semiotică orientată către inteligi- 
bilitatea semnelor şi, oricum ar fi faptele, ele se pot integra într-o definiţie a 
realităţii. 

Presa reprezintă mediumul caracteristic culturii mozaic. Discursul televizual 
are aparenţa unui mozaic : evenimentele pot fi dezarticulate în elemente care 
se pot succeda, fără a respecta secventialitatea temporală sau spaţială. De 
exemplu, când televiziunea reconstruieşte, utilizând imaginea de arhivă, fapte 
petrecute în ultimul război mondial. Aparenţa mozaic se poate reduce însă, în 
cazul televiziunii, la un alt tip de cod, mai general, controlul efectuându-se la 
acest al doilea nivel. Ordinea mozaic ocultează sistemul de ordine real la care 
recurge societatea. Teoretic vorbind, modelul mozaic favorizează varietatea 
faptelor posibile ; aparent, acest model de ordine este un spaţiu al dezordinii 
şi, totuşi, dezordinea aparentă conţine în ea un sistem organizator. 


Televiziunea - medium şi mediator 


Televiziunea reprezintă o tehnologie care produce obiecte culturale : icone- 
mele. O dată cu ea, apare un medium capabil să transforme cultura, apt să 
fondeze un limbaj pe semnele iconice substituite semnelor arbitrare. Societatea 
foloseşte televiziunea ca pe un traducător care transformă limbajul cultural 
abstract într-un limbaj iconic, fără însă a altera codurile abstracte. 

Televiziunea îndeplineşte în societatea actuală două roluri: de medium şi 
de mediator. 

e În calitate de medium, îi revine funcţia de informare; 

e În calitate de mediator, preia funcţia de mediere (ea traduce în coduri 

culturale abstracte imaginile iconice captate şi transformate de tele- 
viziune). 


Mediumul este supus însă mediatorului, iar funcţia mediatoare se reali- 
zează atunci când televiziunea acţionează în însuşi procesul de comunicare ca 
medium. 

Sistemul obiectelor  %—— Mediator —— > Sistemul de ordine 
cultural — iconice abstract 
(imaginile evenimentelor (televiziunea ca traducător) 
produse de tehnologia 
televiziunii) 


Mediatorul-televiziune are o dublă deschidere către : 


a) situaţie 

Televiziunea este deschisă fluxului de evenimente, pentru că ea utilizează : 
semne indiciale, un tip de semne care se produc în acelaşi timp în care se 
produc evenimentele ; semne iconice, imagini care provin de la filmarea eve- 
nimentelor, a obiectelor, a persoanelor ; simboluri - cuvinte vorbite sau scrise. 


b) regulile sociale 

Regulile cuprind obiectivele membrilor săi sub forma normelor scrise, a 
cutumelor şi aspirațiilor pe care grupul le prescrie şi le întăreşte cu ajutorul 
gratificatiilor ; ele sunt, cum afirma James Lull, „sisteme de referinţă cognitive 
şi emoţionale care încurajează construirea şi menţinerea anumitor configu- 
ratii” şi care se concretizează în acţiunea comunicativä de rutină. Televiziunea 
este deschisă presiunii intereselor sociale, pentru că reprezintă o tehnologie 
ale cărei produse sunt culturale şi care sunt folosite la socializarea indivizilor. 

Activitatea de mediatizare a televiziunii constă, cum am mai spus, în a 
relationa planul situaţiilor cu planul regulilor, planul evenimentelor cu cel 
al normelor, ea oferind receptorului o viziune asupra lumii obiective. Coerenta 
între fapte şi norme permite receptorului să-şi menţină echilibrul subiectiv şi 
să integreze la nivelul ego-ului afectivitatea sa şi comportamentul său. Dar 
acest fapt impune ca receptorul să accepte ca model de integrare personală 
modelul de integrare a realităţii pe care-l propune mediatorul. 

Mediatorul operează o selecţie pe mai multe planuri : 

e În planul situaţiei, el selectioneazä referentii care vor ilustra mesajele ; 

e În planul regulilor, el selectioneazä referentii care determină semnifi- 

caţia mesajului şi deci utilizarea sa socială. 


Pentru a relaÿiona referentii situaţiilor cu referentii regulilor, mediatorul 
apelează la un al treilea nivel : cel al constrângerilor sociale. El selectioneazä 

modelul de ordine care poate pune o situaţie dată în relaţie cu anumite reguli. 
Aceste selecţii sunt uneori prescrise, alteori sunt libere. Dacă mediatorul are 
de-a face cu un eveniment imprevizibil (de exemplu, asasinarea unui personaj 
politic), selecţia referentului este impusă de situaţie şi precedă selecţia referen- 
tului, pe care mediatorul o va realiza în planul regulilor. În anumite cazuri, 
mediatorul poate pleca de la principii (de exemplu, grija faţă de mediu) şi va 
alege apoi ca ilustrare referentii proveniţi dintre evenimente sau din mediul 
înconjurător. 

Finalitatea medierii este controlul social. Funcţia mediatoare de control se 
concretizează ca o funcţie de comunicare. Mediumul comunică atunci când 
îndeplineşte toate exigenţele pe care le presupune elaborarea mesajului. 
Televiziunea pune în relaţie planul semnificanţilor cu cel al semnificatilor, 
folosind un cod : 

- în planul semnificantilor, el selectioneazä semnele (simboluri, semne 

iconice, semne indiciale) care vor constitui suportul semnificației ; 

- în planul semnificatilor, el îndeplineşte o selecţie asemănătoare în 

repertoriul atribuirilor care servesc la conferirea unui sens mesajului ; 

- în final, el trebuie să selectioneze în repertoriul de coduri o formă de 

ordine capabilă să pună în relaţie semnificantii cu semnificaţii. 


Când activitatea instrumentală a televiziunii - ca medium - este dominată 
de funcţia sa instituţională - ca mediator social -, se produc următoarele : 

- situaţia selectioneazä semnificantii ; 

- regulile selectioneazä semnificaţii ; 

- modelele sociale de ordine selectioneazä codurile. 


Distingem trei tipuri de mediere în funcţie de referentii mediatizaţi : 

e Medierile care reduc disonanţa între obiecte şi modele se numesc 
reprezentări ; 

e Medierile care reduc disonanta între modele şi acte se numesc ideologii ; 

e Medierile care reduc disonanta între obiecte şi acte se numesc funcțiuni. 


Medierea operează ca un metalimbaj : ea furnizează modelul ce poate fi 
aplicat celor două planuri mediatizate, restituie realităţii sociale propriile 
limitări transformate în modele de gândire şi de acţiune, serveşte drept criteriu 
pentru a decide care sunt evenimentele, comportamentele sau ideile ce trebuie 
considerate ca devieri şi care sunt cele ce trebuie considerate ca legitime. 
Impunând o modalitate particulară de a prezenta realitatea, televiziunea 
introduce un sistem de contro! efectiv al realităţii, dar nu putem spune că 

medierea reprezintă modelul ontologic al realităţii înseşi. Analiza medierii 
este în relaţie cu controlul social şi, prin urmare, cu puterea; a confunda 
realitatea cu modelul propus - iată un tip de mecanism care induce dominarea. 


Tipuri de comunicare televizuală 


În funcţie de utilizarea mesajului televizual, propunem următoarele tipuri 
de comunicare televizuală : 

I. comunicarea informativă ; 

II. comunicarea reproductivă ; 

III. comunicarea distructivă. 


I. Comunicarea televizuală informativă 

Televiziunea are, tehnologic vorbind, capacitatea de a fi un mijloc de 
informare eficace, societatea conferindu-i din plin această utilizare. Se impune 
însă următoarea observaţie : termenul „comunicare” este folosit de regulă ca 
sinonim al termenului „informare” ; dacă informarea este o formă de comu- 
nicare, obiectul comunicării nu este însă întotdeauna informarea. Relaţiile 
între elementele informării sunt următoarele : 


COD 
(funcţia metalingvistică) 


EMIŢĂTOR : MESAJ RECEPTOR 


(functia emotivä) (functia conativä faticä) 


REFERENT 
(functia referentialä) 


1. Relaţia referentialä între mesaj şi obiect 
Există o distincţie clară între semnul utilizat şi obiectul la care semnul face 
referinţă ; emițătorul respectă diferenţa între mesaj şi realitate. 


2. Relaţia emotivă între mesaj şi emiţător 
Emiţătorul îşi analizează propria atitudine faţă de informaţia pe care o 
transmite. 

3. Relaţia conativă si fatică între mesaj si receptor 

Orice mesaj încearcă să obţină o reacţie din partea receptorului ; aceasta 
este funcţia conativă. 

Câteodată, comunicarea cu receptorul se converteşte într-un scop în sine ; 
aceasta este funcţia fatică, caracteristică mediumului televizual, prin inter- 
mediul căreia televiziunea menţine contactul cu audiența. 


4. Relaţia metalingvisticä între mesaj şi cod 

Acest tip de relaţie introduce o informaţie cu obiectul exprimat pentru a 
clarifica informaţia însăşi. 

Cum îndeplineşte mediumul televizual funcţiile informative ? 

Semnele înlocuiesc frecvent obiectele la care se referă. Numai în publicitate 
se confundă sau se anulează, în mod intenţionat, aspectul referential al 
informării. De exemplu, un spot afirmă: cumpărătorii detergentului X sunt 
inteligenţi (detergent X, semn de inteligenţă = inteligenţă). Mediumul tele- 
vizual adoptă, în general, un aer distant şi neutru în ceea ce priveşte scopul 
conţinuturilor sale. Aceasta nu înseamnă că televiziunea a renunţat să contro- 
leze atitudinile audienței. Numai că atitudinile exprimate de acest medium 
sunt vehiculate cu ajutorul codurilor în comentarii ilustrate de imagini, în 
povestirile televizuale. În mesajele televizuale, funcţia conativă ia forma unei 
conditionäri: anumite comportamente determinate sunt întărite pentru că 
discursul televizual arată că ele conduc la succes, altele sunt sistematic puse 
în relaţie cu eşecul şi, astfel, descurajate. 


II. Comunicarea televizuală reproductivă 

În informare, emițătorul aplică un cod unui mesaj pentru a transmite unui 
receptor o informaţie asupra unui referent. În scopuri reproductive, emițătorul 
aplică un referent unui mesaj pentru a transmite o informaţie asupra unui cod. 


Exemplu : 

Referentul : Noul sediu al unei bănci importante din România descris în 
cuvinte şi arătat în imagini la televiziune. 

Mesajul : inaugurarea de către director a acestui nou sediu. 

Codul : inaugurarea semnifică programul de investiţii pe care-l face România 
graţie regimului de după 1989. 


Această informaţie se poate transmite în două feluri : 

a) Formă de comunicare informativă 

Mesaj : inaugurarea de către director a sediului băncii ; 
* Cod: aplicat mesajului de către medium ; 

Atenţie ! Mesajul de inaugurare serveşte la a comunica ideea că România 
progresează după noiembrie 1996. 

Obiectul-referent al informării : imaginea noului sediu al băncii pe care o 
puteţi vedea cu propriii voştri ochi. 


b) Formă de comunicare reproductivă 

Obiect: vedeţi imaginea sediului băncii X cu propriii voştri ochi. 

Mesajul la care se aplică obiectul: „Acest sediu inaugurat de director este 
cel mai mare şi mai elegant din ţară”. 

Cod-referent al informării : „Stimaţi telespectatori, această operă, sediul 
băncii, demonstrează că România progresează graţie regimului de după 1996”. 

În informare, emițătorul utilizează comunicarea pentru a transmite date şi 
codurile pentru a transpune aceste date în semne. 

În reproducere, emițătorul utilizează comunicarea pentru a transmite o 
informaţie asupra informaţiei ; el foloseşte mesajele pentru a controla codurile 
decodificării pe care le va aplica receptorul, datele servindu-i spre a ilustra 
codurile. 

Secvența informativă este de următorul tip : emițătorul, mediumul, conți- 
nutul informaţiei şi receptorul împărtăşesc datele în privinţa cărora comunică 
şi se referă la ele pentru a verifica exactitatea informaţiei. 


EMITÂTOR — MESAJ,COD ——> RECEPTOR 


OBIECT 
EVENIMENT, 
NORME SOCIALE 


REFERENT = DATE 


Secventa reproductivä este de tipul: emitätorul, mediumul, continutul 
informaţiei şi receptorul împărtăşesc codul comunicării ; exactitatea comu- 
nicării este controlată prin referirea la cod. 

EMIŢĂTOR — MESAJ, DATE e RECEPTOR 


REFERENT = INFORMAŢIE 


Comunicarea destinată informării procură un repertoriu de date despre 
realitate şi exprimă codurile implicate în mesaj pentru ca receptorul să poată 
cunoaşte sistemul de codificare aplicat (de exemplu, comunicarea ştiinţifică). 
În ultimă instanţă, receptorul poate utiliza datele care servesc ca referință mesa- 
jului pentru a accepta sau refuza informaţia primită după ce a apreciat validitatea 
pe care o posedă informaţia şi judecata pe care o merită informatorul. 

În comunicarea reproductivă, receptorul este obligat să raporteze datele la 
un punct de vedere. Emiţătorul adaptează realitatea la sistemul de ordine 
a priori pe care doreşte să-l menţină. 

Mesajul centrat pe transmiterea datelor influenţează receptorul într-o 
manieră distinctă faţă de mesajul centrat pe transmiterea codurilor. În primul 
mesaj, datele nu se discută, receptorul fiind liber să accepte sau să refuze 
informaţia. În al doilea mesaj, nu intră în discuţie codurile, receptorul fiind 
liber să accepte o informaţie sau alta ca ilustrare a codului. 

În lucrarea de faţă, suntem interesaţi de influenţa care se exercită prin 
transmiterea codurilor, pentru că televiziunea utilizează, în mod preferenţial, 
comunicarea în scopuri reproductive. 


Elementele comunicării reproductive 


COD 
(redundant) 


À 


EMIŢĂTOR - (tehnică) - MESAJ ~ RECEPTOR (consonanţă) 


REFERENT 
(ilustrativ) 


Comunicarea reproductivă este o formă de comunicare care încearcă să 
ascundă existenţa unui emiţător ce controlează informaţia, prin intermediul 

mesajelor redundante ale căror funcţii sunt de a influenţa reprezentările, 
atitudinile şi comportamentele receptorului faţă de realitate şi care include în 
mesaje propriile modele ale realităţii. 

Ipoteza manipulării, înţeleasă ca o capacitate a emitätorului de a impune 
audienței un anumit sistem de atitudini sau de valori, trebuie eliminată. 
Emitätorul şi receptorul se aliniază amândoi la sistemul de valori şi de atitudini 
global, faţă de care au obligaţia să se conformeze. Manipularea mesajelor se 
situează între limitele pe care le permite sistemul existent. 

Comunicarea reproductivă centrată pe transmiterea codurilor reprezintă o 
formă de utilizare a mediumului care reflectă controlul social. Pentru ca acest 
control să se poată exercita prin comunicarea televizuală, este necesar ca 
tehnologia mediumului să faciliteze acest lucru. O societate preocupată să 
reproducă sistemul său normativ este obligată să menţină codurile constante ; 
prin urmare, codul este referentialul cel mai important al comunicării prin 
intermediul mediumului iconic. Insistăm asupra distinctiei „utilizarea mediumu- 
lui”/,natura mediumului” ; utilizarea actuală a televiziunii conferă mediu- 
mului scopuri reproductive. Comunicarea reproductivă vizează reproducerea 
sistemului normativ al societăţii. 


III. Comunicarea distructivă 

Distrugerea formelor codificate ale comunicării nu se produce prin absenţa 
informaţiei, ci, dimpotrivă, prin emiterea unor mesaje foarte bogate în conti- 
nut informativ, încât devin nedecodabile de către receptor, care se vede obligat 
să recurgă la codurile generale (coduri cu caracter social, psihic sau lingvistic) 
dacă vrea să găsească sensul mesajelor private de coduri particulare (coduri 
care se referă la tema mesajului). 


Relaţiile între elementele comunicării distructive 


COD 
| 


Inovatoare 


EMIȚĂTOR - Emancipatoare - MESAJ - Disonantă - RECEPTOR 
l 


Subversivă 


| 
REFERENT 

1. Relaţia dintre mesaj şi obiect sau fapt 
Referirea la obiecte serveşte la a arăta că semnificaţii mesajelor sunt rutine 
cristalizate care nu corespund realităţii. Aceasta este relaţia subversivă. 


2. Relaţia între mesaj şi emiţător 

Emiţătorul foloseşte mesajele pentru a exprima atitudinile sale, intere- 
sele sale, valorile sale etc., care se confundă în comunicare cu interesele, 
atitudinile, valorile generale introduse de coduri. Aceasta este funcţia de 
„emancipare”. 


3. Relaţia între mesaj şi cod 

Organizarea mesajului sparge rutinele de ordine ale codurilor care, aplicate 
la datele realităţii, transformă informaţia într-o simplă convenţie. Aceasta este 
funcţia „inovatoare”. 


4. Relaţia între mesaj şi receptor 

Mesajul este disonant în ceea ce priveşte stereotipurile pe care le utilizează 
receptorul pentru a asigura comunicarea. Acest impact provocator dezorga- 
nizează schemele convenţionale pe care receptorul le acceptă pentru a inter- 
preta realitatea. Vom numi această funcţie „provocarea disonantei”. 


* 


* * 


Utilizarea actuală a televiziunii nu conduce la distrugerea formelor culturale 
ale comunicării, cu toate că imaginile au, virtual, capacitatea de a distruge 
sistemul codului cultural existent. Comunicarea în scopuri reproductive nu 
recunoaşte că informația transformă totdeauna obiectele în semne si că materia 
semnului (iconică, verbală etc.) depinde de natura mediumului. Formula lui 
McLuhan „the medium is the message” ar putea fi interpretată astfel: „în 
mesaj se află un medium”. Acesta condiţionează natura materială a semnelor 
care pot fi utilizate în transmiterea mesajului. 

Televiziunea este un canal de comunicare care transpune obiectele realităţii 
într-o categorie de semne izomorfe cu obiectele înseşi: semnele iconice şi 
semnele indiciale. Receptorul spune că a văzut o piesă de teatru, nu că a văzut 
imaginile unei piese de teatru. În procesul comunicării iconice, telespectatorul 
şi televiziunea ignoră funcţia mediumului. În societatea de consum de masă, 
telespectatorul-consumator uită existenţa mediumului şi reifică imaginile ; el 
confundă informaţia despre lucruri cu posedarea lor. Ilustrăm această obser- 
vatie cu următorul exemplu : 


COMUNICAREA TELEVIZUALĂ 51 


Într-un program de televiziune (un text televizual) se transmite această 
informație: dl W. Sch. de la F.M.I. a evidenţiat că ordonantele guverna- 
mentale privind reforma în agricultură sunt bune. Forma mesajului este 
următoarea : „lată că ordonantele guvernamentale privind reforma în agricul- 
tură sunt bune”. În acest mesaj, mediumul a dispărut din scenă, de asemenea 
şi emițătorul (dl W. Sch.) ; aceste două absente se află însă în strânsă relaţie : 
mediumul s-a substituit, în prealabil, emitätorului - nu dl W. Sch afirmă că 
ordonantele respective sunt bune, ci televiziunea. Comunicarea capătă aparenţa 
unei relaţii directe între obiect şi receptor ; astfel, mesajul este încărcat cu o 
pseudoobiectivitate. 


= 


Obiect ——» |Emiţător - Medium - Mesaj ——+% Receptor 


| à 


ascunde ascunde 
emitätorul mediumul 


Această utilizare a televiziunii reprezintă o formă de control social sau, 
altfel spus, de manipulare a comunicării. Dar manipularea se produce prin 
sustragerea elementelor constitutive ale comunicării (mediumul, emițătorul), 
şi nu prin aditionarea unor componente incompatibile cu tema. Manipularea 
este un proces în care comunicarea este alterată nu prin existenţa „zgomo- 
telor”, ci prin controlul „tăcerilor”. 

McLuhan are dreptate atunci când afirmă că natura mediumului defineşte 
caracterul comunicării care se stabileşte prin intermediul lui. Teoria sa asupra 
mijloacelor de comunicare în masă neglijează însă faptul că transmisia prin 
mass-media este un proces realmente condiţionat. La televiziune, deformarea 
cauzată de mediator poate fi redusă prin folosirea imaginilor care sunt mai 
aproape de obiectele reale decât semnele abstracte. 


Structura discursului televizual 


Experienţa cea mai importantă a indivizilor se petrece în interacțiuni de tip 
faţă în faţă. 

Limbajul îşi are originile în situaţiile faţă în faţă, dar poate fi desprins de 
acestea (transmiterea semnificației lingvistice prin scris, o convorbire telefonică 

sau prin radio) si, datorită capacităţii sale de a transcende acel „hic et nunc”, 
poate interpreta într-un tot diferite zone din realitatea cotidiană. Aceste 
transcenderi au dimensiuni spaţiale, temporale şi sociale. O multitudine de 
experienţe şi semnificaţii pot fi actualizate prin limbaj, în orice moment. 
Limbajul construieşte adevărate edificii de reprezentări simbolice care pot 
deveni elemente obiectiv reale ale cotidianului. Modalitatea cea mai relevantă 
pentru conservarea, dar şi construirea realităţii este conversaţia. „Povestirea 
a jucat un rol central în formarea percepţiei oamenilor asupra trecutului şi 
asupra lumii situate dincolo de aşezările lor imediate. Pentru majoritatea 
oamenilor, percepţia trecutului şi a locurilor necomunicative, precum şi 
percepţia comunităţilor delimitate spatial şi continue istoric, cărora ei le-au 
aparţinut, au fost constituite în primul rând prin tradiţii orale care erau 
produse şi transmise în contextele sociale ale vieţii de fiecare zi”. 

Tradițiile orale nu au fost abandonate astăzi, ele au fost transformate prin 
difuzarea produselor mass-media, în general, si prin cele televizuale în cazul 
de faţă. Formele simbolice mediate modelează percepția noastră asupra trecu- 
tului si a viitorului, iar experiența noastră trăită derivă din lucrurile si 
imaginile propagate de televiziune. Antropologul american Arjun Appadurai 
spune, în acest sens, că receptorii folosesc imaginile pentru a construi „nara- 
tiuni culturale despre ceilalți””. 

Cum ajută televiziunea la construirea socială a realității culturale ? 

În sens tehnic, mediumul televizual nu poate nici să reflecte, nici să 
construiască realitatea socio-economică. Ceea ce face acest mijloc de comu- 
nicare este să reunească fragmente simbolice pentru a produce povestiri care 
seamănă cu lumea din jur în unele privințe, iar în altele nu”. Limbajul este 
depozitarul unor sedimentări colective şi a unor tipizări la care face apel 
televiziunea, procesele simbolice fiind procese de semnificare prin care se 
constituie un întreg univers simbolic - „matrice a tuturor întelesurilor social 
obiectivate şi subiectiv reale”%. 

Discursul televizual poate fi descompus în unităţi simple dotate cu sens, 
numite povestiri. O povestire cuprinde în mod explicit sau implicit un „verb”, 
adică o acţiune, şi în jurul acestuia mai multe subiecte aflate în interrelatie din 
punctul de vedere al acţiunii. Într-o povestire pot fi incluse discursuri subordonate : 


27. John B. Thompson, op.cit., p. 37. 

28. Arjun Appadurai apud James Lull, op.cit., p. 162. 

29. James Lull, op.cit., p. 83. 

30. Peter L. Berger, Thomas Luckmann, Construirea socială a realității, Editura Univers, 
Bucureşti, 1999, p. 114. 

cele care se raportează la povestirea de bază, dar care sunt lipsite de sens prin 
ele însele sau povestirea întreruptă de alte povestiri. Logica narațiunii televizate 
este diferită de logica gramaticală : sunt situații în care deznodământul apare 
înainte de a dezvolta subiectul (flash-back), situații care nu au deznodământ, 
altele nu au dezvoltare, trecând direct de la premise la deznodământ, sau premi- 
sele sunt în mod frecvent omise. Povestirea este o unitate narativă sau o sintagmă 
narativă ; discursul televizual este un program de televiziune sau un text televizual 
constituit dintr-un număr mai mic sau mai mare de povestiri. Povestirea se 
compune din roluri, cele mai mici unități de definire a situațiilor. Rolurile 
ilustrează jocul semnificantilor introdus de jocul semnificatilor proprii unei 
povestiri, exprimând valorile constante repetate ale povestirii. Identificarea 
rolurilor în discursul televizual permite cunoaşterea constantelor discursului, 
adică a tipologiilor de rol stereotipate cu care operează televiziunea. „Interpretând 
roluri, individul participă la o lume socială”! şi la o ordine instituţională. 

Discursul televizual are un caracter nomic, ordonator“?. Universul simbolic 
construit ordonează perceperea subiectivă a experienţei individuale în raport 
cu realitatea cotidiană, ordonează şi legitimează roluri, oferind o puternică 
legitimitate ordinii instituţionale, ceea ce conferă un sentiment de securitate 
individului, legitimează prin reprezentări şi discursuri ordinea politică, ordo- 
nează istoria — în ceea ce priveşte trecutul, stabileşte o memorie care este 
împărtăşită de toţi indivizii din colectivitate ; în privinţa viitorului, el stabi- 
leşte un cadru comun de referinţă în care se vor proiecta acţiunile individuale. 

Prin jocul reprezentării, prin alternativele de viaţă şi prin personalităţile pe 
care le propune, televiziunea instaurează o ideologie fără să o numească. La 
o primă abordare, nimic mai democratic decât un program de televiziune care 
are un aspect de mozaic: totul poate figura alături de tot în conţinut. Dacă 
pătrundem însă în structura medierii, nu mai găsim aceeaşi lume-mozaic : 
aparenţa mozaic a conţinutului nu este altceva decât aspectul exterior pe care 
îl îmbracă redundanţa pentru a oculta sărăcia informativă. 


Cultura iconică 


Regulile care stau la baza producerii povestirilor televizuale sunt formulate 
de excluderi, televiziunea selectând datele reaiitätii înconjurătoare. Viziunea 
asupra lumii este săracă şi redundantă, nu pentru că realitatea nu este variată 


31. Ibidem, p. 89. 
32. Ibidem, p. 116. 

sau pentru că mediumul televizual obligă la redundantä, ci din cauza tipului 
de cod utilizat pentru a mediatiza. 

Tribul electronic mondial al lui McLuhan nu este decât o comunitate 
fondată pe disocieri, tabuuri, incompatibilitäti şi în nici un caz pe participarea 
fiecăruia la ansamblu. Nici succesiunea în flux a conţinuturilor, nici difuzarea 
fără frontiere, posibilă datorită acestui medium, nu sunt criteriile adecvate 
pentru a propune o nouă manieră de a mediatiza; capacitatea mozaic a 
imaginii şi universalismul permis de tehnologia transmisiei prin satelit sunt în 
contradicţie cu regulile de excludere practicate de televiziune. 

Tehnologia imaginii universale se transformă într-o ameninţare evidentă 
pentru o organizare socială rămasă în urmă în raport cu instrumentele sale. 
Acest decalaj între un instrument care deschide realitatea şi o organizare care 
o închide se traduce în dihotomia etnocentrism/exocentrism. Codul mediator 
actual nu poate face din televiziune un mijloc de difuzare universal care să 
conducă la dispariţia frontierelor între grupuri. Maniheismul funcţionează la 
televiziune în termenii: membru/non membru, concordie/discordie. Repre- 
zentarea etnocentrică devine obiectiv fundamental la televiziune. 

Dacă medierea televizuală este cea pe care o cunoaştem, şi nu cea care ar 
putea fi posibilă datorită avantajelor tehnologice, aceasta nu se datorează 
televiziunii, ci societăţii, care impune forma de mediere. 


* 


* x 


Televiziunea a fost produsul societăţii industriale ; apariția ei a avut un 
profund impact estetic, etic şi comunicațional. Societatea industrială a întâm- 
pinat însă mari dificultăți în mediatizarea propriului său mode! socio-cultural 
prin intermediul imaginii de televiziune. Reacția societății a fost una de apărare 
fată de imagine, deşi organizarea industrială a fost proprie societăților deschise. 
Penetrarea imaginii a adus pericolul îndepărtării simbolurilor abstracte pe care 
era fondat consensul social şi participarea membrilor săi la sarcinile colective. 

În societatea abstractă, inovarea şi schimbarea culturală pot fi mediatizate 
fără perturbări şi fără variaţii excesive în repertoriul de semnificati. Mediati- 
zarea realizează izomorfismul între modelul său şi repertoriul de semnificati, 
ceea ce conferă echilibru ia nivel macrosociologic. Simbolurile abstracte sunt 
elemente ale consensului, pentru că emițătorul şi receptorui nu le pot diferenţia 
fără un cod particular asupra căruia trebuie să fie de acord, cod care se 
comunică printr-un proces de transmitere culturală (de exemplu, când învăţăm 
să citim). 

Societatea iconică este fondată pe „indicii” care fac superflue simbolurile 
abstracte. Indiciul televizual poate fi decodificat de receptor fără ca emițătorul 
să adauge un cod particular ; o cultură fondată pe indiciu valorizează codurile 
sociale generale şi, astfel, o dată cu dispariţia simbolurilor abstracte, devin 
inutile o seamă de procese intermediare care serveau la codificarea şi decodifi- 
carea conţinutului pentru a-l face comunicabil. Simbolurile abstracte sunt 
elemente de participare, pentru că obligă receptorul să se supună unor norme 
pe care trebuie să le accepte a priori, dacă aspiră să participe la comunicare. 
Semnele indiciale, când sunt imagini non-programate, nu conţin gestalt-uri 
care să organizeze fluxul de imagini în stereotipuri stabile. Receptorul este 
acela care poate organiza materialul vizual, dându-i sens. Fluxul de imagini 
orientează cultura către o ruptură a stereotipurilor sale ; diversitatea infor- 
matiilor dezarticulează semnificaţiile. De aceea, comunicarea prin intermediul 
indiciilor diminuează posibilitatea de previziune a comportamentului siste- 
mului cultural ; de asemenea, ea diminuează controlul posibil asupra aceluiaşi 
sistem, dirijând cultura către entropie. Societatea industrială fondată pe 
stabilitatea semnificantilor a fost obligată să reducă diversitatea la coduri 
stabile, impuse la nivelul comportamentelor elementare ale sistemului de 
ordine. | 

O datä cu aparitia televiziunii, fluxul de imagini la care sunt supusi indi- 
vizii face ca telespectatorii să conştientizeze că realitatea este contradictorie. 
Atunci, scopul care se impune societăţii este de a menţine sistemul de ordine 
propriu, de a face să dispară contradictia din imaginea asupra lumii, dar fără 
a renunţa la utilizarea mediumului. Astfel se explică caracterul modelului de 
mediere pe care televiziunea l-a impus. Imaginile iconice se substituie, ca 
instrumente culturale, sistemului logico-abstract al simbolurilor, nu ca un 
sistem conotativ paralel cu sistemul de semne abstracte, ci ca un sistem 
denotativ indicator, care stabileşte noi raporturi între semnificanti şi semnificati. 

Dezvoltarea unei culturi bazate pe imagine este posibilă, dar aceasta va fi 
o cultură care se va sprijini pe consensul imaginativ, compatibil cu varietatea 
posibilă. Efectele sociale ale imaginilor vehiculate şi ale tehnologiei nu pot fi 
atunci previzibile. Deşi schimbarea tehnologică nu este un fenomen care se 
produce independent de scopurile în care agenţii folosesc tehnologia, cultura 
e incontrolabilă parţial, fiindcă reprezentările simbolice sunt deschise diver- 
selor interpretări şi fiindcă modurile de viaţă sunt permanent reconstruite şi 
redefinite. Cultura televizuală contribuie la schimbarea socială atunci când 
mesajele reprezentate fac apel la predispozitii şi intenţii pe care (tele)specta-: 
torii le deţin deja. Televiziunea oferă exemple şi sugestii. 

Concluzii 


Comunicarea analogico-digitalä permite o nouä formä de percepere a 
mediului uman, actionând prin mecanismele de condensare, deplasare, 
metonimie şi metaforă. 

Ea trimite la un imaginar propriu fiecăruia dintre noi şi la un imaginar 
propriu fiecărui grup socio-cultural căruia îi apartinem. 

Formele simbolice produse de televiziune într-un context sunt primite 
într-o varietate de alte contexte, prin percepţia mediată. Consecințele 
comunicării mediate sunt : socialitatea mediată, experienţa mediată, acţiunea 
mediată, interacţiunea mediată. 

Efectele pragmatice ale comunicării analogico-digitale constau în mişcări 
de fuziune şi diferenţiere, de centrare şi descentrare, după care funcţionează 
sistemele sociale. 

Controlul social se exercită prin medierea televizuală care articulează 
structura regulilor şi normelor sociale cu structura situationalä, altfel spus, 
articulează două planuri care aduc : unul — referentii semnificatilor comu- 
nicării, celălalt - referentii semnificantilor. 

Mediumul televizual acţionează ca o inteligenţă supraadăugată care media- 
tizează faptele pentru noi sub forma produselor televizuale simbolice ce se 
constituie în resurse simbolice de reprezentări culturale integrate de consu- 
matori în practica de zi cu zi. 

Modelul de mediere-mozaic este propriu sistemului de ordine introdus de 
televiziune. 

Medierea operează ca un metalimbaj, propunând o viziune asupra lumii 
obiective ; receptorul acceptă ca model de integrare personală modelul de 
integrare a realităţii pe care-l propune mediatorul. 

Discursul televizual se compune din povestiri — unităţi simple dotate cu 
sens şi roluri/cele mai mici unităţi de definire a situaţiilor - şi are un 
caracter nomic (ordonator). 

Cultura iconică fondată pe imagini este o cultură care se sprijină pe 
consensul imaginativ. 


CAPITOLUL II 


Comunicarea politică televizuală 


Sinopsis: Capitolul de faţă descrie transformările pe care le-au produs mediumul 
audiovizual şi comunicarea televizuală în spaţiul public contemporan, 

Explorând aceste probleme, capitolul demonstrează caracterul dual (real ima- 
ginar) atât al discursului televizual, cât şi al discursului politic, în sens general: 
izomorfismul dintre elementele simbolice de conţinut proprii celor două tipuri de 
discurs (ritul, mitul, ritualul) permite formarea unui limbaj unificator ce operează 
atât la nivelul ideologiei, cât şi al discursului televizual şi furnizează schemele de 
percepţie televizuală a politicului. 

Definind campania electorală în termeni simbolici, capitolul propune un model al 
comunicării politice televizuale, iar în cadrul acestuia, modalităţile de construire a 
imaginii şi identităţii actorului politic. 

În final, se arată că discursul politic televizual recurge la diverse cadre de 
referinţă : ştirile televizate, alocutiunea, interviul, talk-show-ul, dezbaterea televizată. 
spotul publicitar, filmul de ficţiune şi că specificul acestui tip de discurs îl constituie 
marketingul de imagine. 


Concepte cheie : spaţiu public conflictual ; imaginar social ; rit; mit; ritual; scheme 
de percepţie ; co-producere a realităţii sociale ; corp-reprezentare ; spectacol ; idenu- 
ficare ; proximitate. 


Noul spaţiu public şi comunicarea politică 
televizuală 


Modelele comunicării politice televizuale sunt: modelul impres™ a 
modelul conversational 

Construirea şi manipularea vizibilităţii politicului recurg la mobilizarea simbemes 
a resurselor mediumului televizual prin tehnici de persuasiune şi spectas 
Intersubiectivismul comunicării televizuale şi praxeologia sa se inscri m- 
dublă paradigmă conversationalä : aceea a conversatiei dintre actori sm 

in interactiune pe scena televizualä si a conceptiei asupra telespectatorului ca 
interlocutor într-un pseudodialog conferit de interacţiunea mediată. Modelul 
conversational este fondat pe ideea că legitimitatea rezidă în consensul obţinut 
prin discuţie : indivizii pot ajunge la un punct comun, la o decizie, numai prin 
discuţie argumentată. În această perspectivă, comunicarea politică poate fi 
concepută ca „discutare a problemelor, mizelor şi ideilor cu caracter public”. 
Spaţiul public rezultă din interlocutiunea cetăţenilor care găsesc împlinirea 
libertăţilor în participarea la afacerile publice. se 

Problemele publice se construiesc, se tematizează şi se interpretează în 
cadrele de pertinentä ce se constituie într-un orizont de interacțiuni şi inter- 
locutiuni. Existența lor este jucată într-o dinamică a producerii si a receptării 
unor povestiri descriptive si interpretative si a unor propuneri de soluționare. 
Povestirile conferă problemelor publice individualitate, realitate si legitimitate, 
angajând cunoştinţe la nivelul simțului comun, prejudecăți şi stereotipuri 
importante atât pentru producători, cât si pentru receptori. Ele se pot modifica 
în urma confruntării de argumente sau imagini. Prin urmare, putem avea de-a 
face cu o diversitate de versiuni ale problemei publice care corespund diverse- 
lor modalități de construcție a ei. 

Configurarea narativă a problemelor publice se ancorează în amonte în 
experiența privată si în formularea unei probleme de către producătorii de 
sens, iar în aval, în receptarea de către diversii actori colectivi a diverselor 
versiuni ale problemei publice. Astfel, se poate spune că există trei momente 
ale configurării narative : tematică, interpretativă si pragmatică. Schimbul de 
povestiri configurează spatiul-timp narativ al problemei publice. 

Configurarea narativă este, în acelaşi timp, o configurare dramatică, 
narativizarea fiind dublată de punerea în scenă. Atât una, cât si cealaltă fac 
sensibile si exprimabile teme si le articulează în trecerea de la un moment la 
altul. de la un context la altul, în jocul încadrărilor si re-încadrărilor succesive 
ale problemei publice. 

Acest model praxeologic al problemelor publice înglobează o concepție 
praxeologică asupra opiniei publice care consistă nu în „descrierea unor 
stări sau atitudini, a unor stări de spirit, dispoziții psihologice sau stări 
mentale”, ci în „analiza unor activități sau operații mediatizate prin resurse 
publice: simboluri, concepte, practici comune, jocuri de limbaj, instituții, 
obiceiuri, metode...”?. Problemele publice nu există ca atare şi nu se impun 


1. C. Mueller apud J. Gerstle, La Communication politique, P.U.F., Paris, 1992, p. 33. 
2. L. Quere apud Daniel Cefai, „La construction des problemes publics”, in Reseaux, 
nr. 75/1996, p. 49. 

decât în măsura în care ele se constituie în mize de definire si de gestionare 
a unor situaţii problematice si ca mize ale controverselor şi înfruntărilor între 
actorii arenelor publice. A numi si a nara echivalează deja cu a acționa, cu a 
intra într-o logică de desemnare si de descriere a problemei în vederea 
rezolvării ei. A înscrie problema publică într-un context de descriere si de 
interpretare, de explicare si de rationalizare nu Înseamnă numai a o desemna 
ca referent obiectiv, ci, mai mult, a o transforma realmente într-o problemă 
publică si a iniția o serie de operații atât in planul discursului, cât si în planul 
practicilor. 

Jürgen Habermas, în arheologia sferei publice critice din secolul al XVIII-lea, 
face referire la un proces de configurare a opiniei publice prin intermediul 
presei cotidiene, în cafenele şi saloane, şi care este mediatoare între sfera 
privată a familiei şi societatea civilă şi stat, care-şi pierde prerogativele de stat 
absolut. Principiul publicităţii pune capăt practicii secretului şi permite o 
critică raţională a afacerilor publice şi dreptul de participare politică prin 
intermediul scrutinului electoral. În concepţia lui Habermas’, interpenetrarea 
dintre privat şi public în favoarea creşterii rolului statului social, dezvoltarea 
unei industrii de bunuri culturale de masă şi aplicarea în propaganda politică 
a tehnicilor de reclamă şi de marketing echivalează cu încetarea „utilizării 
publice a raţionalităţii”. Îi ia locul o formă de manipulare a opiniei de către 
grupuri de interese şi de către media, cu scopul de a asigura „adeziunea 
plebiscitară a unui public vasalizat” sau „producerea feudală a unui consens”, 
„aclamatoriu”, esenţial în integrarea sistemului social şi politic. Cu timpul, 
Jürgen Habermas aduce completări la conceptul de spaţiu public formulat 
anterior, constatând că sfera politică este pluralistă încă de la formarea sa ; 
astfel, alături, dar în strânsă legătură cu sfera publică burgheză, ia naştere în 
forme specifice o sferă publică „plebeiană”, concept ce ţine seama de mutatiile 
petrecute în sistemele de reprezentare actuale. Primului model normativ i se 
substituie treptat o reprezentare mai complexă, constituită dintr-o „reţea fragilă 
de spaţii publice autonome, care nu acced la un spaţiu comun, la conştiinţa 
difuză a comunităţii, decât prin structurile discuţiei care-i sunt proprii”. 

Fenomenul constituirii sferei publice burgheze a marcat începutul tratării 
publice a problemelor sociale, frontierele tradiţionale între sfera privată şi cea 
publică devenind nesemnificative. „Comercializarea mass-media a schimbat 
într-un mod fundamental caracterul spaţiului public : ceea ce o dată era un 


3. J. Habermas, L'espace public. Archeologie de la publicite comme dimension constitutive 
de la société bourgeoise, Payot, Paris, 1978. 


60 TELEVIZIUNEA ŞI RECONFIGURAREA POLITICULUI 


forum exemplar de dezbatere rational-criticä devine un domeniu al consumului 
cultural, iar sfera publică burgheză se prăbuşeşte într-o lume simulatä a 
creării imaginii şi a administrării opiniei”*. „Refeudalizarea sferei publice” 
face din politică un spectacol administrat, în care liderii caută consimţământul 
populaţiei depolitizate, recurgând la tehnicile mass-media pentru a-şi legitima 


programele politice. 


Astăzi putem opina că schimbarea caracteristicilor spaţiului public contem- 
poran este o consecinţă a exploziei comunicării şi, evident, urmarea apariţiei 
noilor tehnologii ale informării şi comunicării, în cazul în speţă, a televiziunii. 
Similitudinea dintre sfera publică „refeudalizată” din societăţile moderne şi 
caracterul public reprezentativ, propriu Evului Mediu, care punea accent pe 
caracterul de spectacol al politicii şi pe cultivarea aurei personale a monarhului, 
este numai aparentă. Caracterul public de astăzi trebuie reformulat într-o 
societate în care au apărut noi forme de comunicare şi difuzare a comunicării 
şi informaţiei, în care indivizii pot interactiona cu alţii şi pot observa persoane 
şi evenimente fără a avea în comun aceeaşi scenă spatio-temporalä. Asistăm 
fie la o diluare a sferei private în sfera publică, fie la o reformulare a 
problemelor private, o captare a unor noi mize, a unor noi teme, de către 
scena publică prinzând contur un model de viaţă „publică privată”, după 
expresia lui Dominique Mehl’. Putem defini atunci politica drept „un spectacol 
relatat de mass-media şi urmărit în direct de părţi de public”f. 

La începutul secolului XXI, modelul tradiţional al caracterului public nu 
mai este adecvat condiţiilor sociale şi politice existente. Dezvoltarea mijloa- 
celor de comunicare a creat un nou tip de caracter public, diferit de concepţia 
tradiţională despre viaţa publică. Viaţa publică nu mai constă în adunarea 
indivizilor într-un spaţiu comun, pentru a se angaja în dezbateri despre 
probleme de interes general. Modelul spaţiului public nu mai este gândit în 
termeni spatiali, dialogici, indivizii nu se mai confruntă unii cu alţii în 
interacţiunea faţă în faţă. 


Comunicarea mediată nu poate fi înţeleasă ca o extensie a modelului 
tradiţional. Comunicarea televizuală, care e un tip de comunicare mediată, 
este o pseudoconversatie în care sunt cuprinşi un număr nedefinit de indivizi. 
Participanţii la această interacţiune mediată sunt destinatari, de fapt, ai 


4. John B. Thompson, Media şi modernitatea, Antet, Bucureşti, 2001, p. 75 
5. D. Mehl, in Reseaux nr. 75/1996, p. 52. 
6. M. Edelman, Politica şi utilizarea simbolurilor, Polirom, laşi, 1999, p. 183. 

mesajelor produse şi transmise, independent de răspunsul lor actual sau 
potenţial”. 

Noul spaţiu public este un spaţiu public mediat, un spaţiu al vizibilităţii, 
extins în timp şi ca suprafață, pseudoideologic, al interacțiunii mediate si al 
cvasi-participării într-un mediu simbolic care nu conferă predictibilitatea 
răspunsurilor participanţilor non-prezenti. Formele simbolice mediate dau o 
anumită deschidere informaţiei şi creativităţii, dar consecinţele conţinuturilor 
nu pot fi cu certitudine controlate. Aceasta, pe de o parte, pentru că receptorii 
interpretează şi utilizează mesajele într-un mod personal, activ, iar pe de altă 
parte, conținuturile depind de instituţia mediatică şi de relaţia sa cu puterea 
economică şi politică şi de contextul socio-istoric luat în consideraţie. 

Reconfigurarea spaţiului public democratic la sfârşitul anilor '80 se dato- 
rează unei multitudini de factori, printre care: influenţei din ce în ce mai 
scăzute a politicilor naţionale asupra unei sfere economice în faza accentuată 
de internationalizare, sfârşitului cvasitotal al regimurilor comuniste, genera- 
lizării alternantei politice în democratiile liberale şi rolului crescând al televi- 
ziunii în dezbaterea politică. Acest nou context are ca principal rezultat 
destrămarea progresivă a fundamentelor democratiilor reprezentative, submi- 
nate de noile forme de mediere televizuală care favorizează formarea unei 
democraţii de opinie. 

Atenţia publică este orientată asupra temelor care suscită atenţia. Problemele 
publice nu sunt naturale, nu sunt semnalate de drept; ele sunt determinate de 
interese materiale mai mult sau mai puţin dominante sau ierarhizate în funcţie 
de scheme culturale mai mult sau mai puţin împărtăşite. Ele se constituie în 
mize ale operaţiilor de selectare şi de focalizare, de argumentare şi de 
dramatizare, ceea ce le conferă un anumit grad de realitate sau legitimitate. 
De fiecare dată ia naştere un context simbolic de reprezentări, imagini, 
discursuri având în centrul săy actori care elaborează scenarii, revendică 
drepturi şi îndatoriri, invocă principiul adevărului sau justiţiei, reclamă 
explicaţii şi critică justificärile, evaluează beneficiile şi pierderile. Numai în 
aceste condiţii problema publică se individualizează şi poate fi identificată ca 
atare, ca loc de solidarizare sau contestare, ca miză a unor alianţe sau conflicte, 
şi care creează în jurul său o arenă publică. Atenţia publică este reglată de 
competiţie, într-un sistem de arene publice. Concurența poate fi determinată de : 

- definitii alternative ; 

- ocuparea spaţiilor de publicizare ; 


7. J.B. Thompson, op.cit., p. 234. 

- conflictele între actorii colectivi, generate de interesul de a ocupa o arie 
de vizibilitate şi audienţă în arena publică. 


Se impune însă o nouă concepţie asupra opiniei publice într-un nou spaţiu 
public, în care rolul tot mai mare al sondajelor de opinie şi difuzarea lor de 
către media modifică reprezentarea tradiţională a politicului. Termenul de 
opinie publică presupune, în acelaşi timp, un ansamblu de reprezentări sociale 
şi o teorie a reprezentării sociale. Opinia publică este constituită dintr-o suită 
de enunturi, evaluări, judecăţi referitoare la personalităţi politice, evenimente 
şi probleme sociale diverse. Multiplele expresii ale opiniei publice nu sunt 
altceva decât reprezentări, în sensul pe care S. Moscovici îl dă acestora. 
Reprezentarea socială este „un sistem de valori, de noţiuni şi de practici 
relative la obiecte, aspecte sau dimensiuni ale mediului social care permit nu 
numai stabilirea cadrului de viaţă al indivizilor şi grupurilor, dar constituie în 
mod egal un instrument de orientare a percepţiei situaţiei şi de elaborare a 
răspunsurilor”. Opinia publică face accesibilă membrilor unei colectivităţi 
popularitatea unui lider, toleranța sau intoleranta faţă de anumite tipuri de 
comportament, îngrijorarea faţă de situaţia economică etc. Ea traduce în 
precepte nu numai conceptele, dar şi afectele unui grup social. Opinia publică 
prezintă membrilor unei colectivităţi imaginea stării consensului social într-o 
anumită problemă, alimentând constant cunoaşterea pe care o posedă o 
societate despre ceea ce gândeşte şi doreşte. La un alt nivel, opinia publică 
reprezintă o teorie politică (o teză sau o ideologie) a reprezentării sociale. Ea 
se impune ca un proces socialmente valid, prin care o societate democratică 
îşi reprezintă propria sa voinţă. Ansamblu de reprezentări sociale, ea se 
afirmă prin chiar funcţionarea sa ca o modalitate de producere legitimă a 
reprezentărilor sale. 

Concepţia conform căreia opinia publică este rezultatul unui proces având 
în centrul său discuţia publică între persoane informate făcând dovada unei 
judecăţi raţionale şi critice a fost depăşită în societăţile democratice. Această 
concepţie normativă a făcut loc unei concepţii psihosociologice care a pus în 
evidenţă două curente principale : primul reduce publicul la grup, dar păstrează 
câteva aspecte normative ca importanţa discuţiei publice în raport cu o 
problemă, celălalt curent reduce opinia publică la suma opiniilor individuale 
şi nu acordă decât un interes secundar rolului grupurilor de presiune, discuţiei 


8. S. Moscovici, in A. Neculau (coord.), Reprezentările sociale, Societatea Ştiinţă şi Tehnică, 
Bucureşti, 1995, p. XV. 

publice şi raporturilor de forţă. Această concepţie „statistică” care utilizează 
din ce în ce mai mult sondajele de opinie se pare că este, astăzi, dominantă. 
Fictiunea juridică a fost înlocuită cu ficţiunea statistică, sau altfel spus, ficţiunea 
statistică dă iluzia realităţii ficţiunii dreptului constituţional. „Captarea” 
opiniei publice prin sondaje are la bază, după P. Bourdieu, trei postulate, de 
altfel contestabile” : 

a) ea presupune că toată lumea are o opinie asupra unei probleme sau 
alteia ; 

b) consideră că toate opiniile sunt importante ; 

c) punând aceeaşi întrebare tuturor, se presupune că există un consens în 
modul de a defini problemele. Majoritatea sondajelor de opinie sunt 
realizate la comanda instituţiilor publice sau private, care deţin privi- 
legiul de a defini, astfel, termenii în care trebuie pusă problema. 


P. Bourdieu critică această concepţie statistică asupra opiniei publice, 
artefact ce reduce opinia publică la suma opiniilor reale care exprimă lupta 
între diferitele grupuri din societate : „Această opinie publică este un artefact 
al cărui rol este să disimuleze că starea opiniei la un moment dat este un 
sistem de forţe de tensiuni şi că nimic nu este mai inadecvat pentru a reprezenta 
starea opiniei decât un procentaj”. Realitatea politică este cu totul alta: la 
adăpostul acestei viziuni democratice ce atribuie putere deplină indivizilor, 
lobby-urile particulare îşi exercită în culise întreaga lor forţă de presiune. 

Adoptând punctul de vedere al sociologului canadian Gerald Fortin!, putem 
defini opinia publică ca pe ceva ambiguu, ca pe o ficţiune juridică, care se 
exprimă printr-o ficţiune statistică şi care este, concomitent, contrapartida 
puterii, legitimarea dominării politice, instrument de exercitare a puterii şi 
obiect de manipulare. 


Spaţiul public modern nu mai are nimic de-a face cu modelul haber- 
masian” : „Caracteristicile sale par să fie: asimetria [...], explozia şi chiar 
fărâmițarea în spaţii care se juxtapun [...], inegalitatea participării în funcţie 
de clasele şi grupurile sociale [...] şi în sfârşit tendinţa de interpenetrare cu 
viaţa profesională, ca şi cu spaţiul privat”. Sondajele au devenit forma prin- 
cipală de exprimare a opiniei publice şi au permis acesteia să-şi câştige o 
anumită autonomie în raport cu politicienii şi mass-media. Aşa cum este ea 


9. B. Bourdieu apud Gaëtan Tremblay, L'opinion publique, Editions du C.N.R.S., Paris, 
1984, p. 169. 

10. G. Fortin apud Gactan Tremblay, op.cit., p. 170. 

11.P. Bourdieu apud Gaëtan Tremblay, op.cit., p. 174. 

exprimată prin sondaje, a devenit mai ales o miză strategică şi un instrument 
sofisticat de gestionare a politicului. Opinia publică este atât obiect de manipu- 
lare, cât şi instrument de gestionare. 


Noul spaţiu public conflictual este constituit din publicuri variate mai 
degrabă decât dintr-un singur public dezinteresat din spaţiul public burghez 
habermasian. Spaţiul public conflictual vizează un compromis negociat : 
fiecare parte aduce argumente pregătite dinainte în care abundă mai mult 
retorica şi mai puţin raționalitatea analitică, cu scopul de a se ajunge la cel 
mai satisfăcător compromis ; în timp ce spaţiul public burghez transcende 
inegalitätile de putere în scopul atingerii consensului necesar binelui comun, 
spaţiul public conflictual nu încearcă decât să echilibreze diferenţele, să 
faciliteze reprezentarea celor care nu sunt la putere şi să regleze discursul 
celor aflaţi la putere, în vederea obţinerii unui compromis onest şi aplicabil. 
Spaţiul public poate fi asociat unui model dramaturgic goffmanian: „un 
teatru în inima societăţilor moderne în care participarea politică se efectuează 
prin intermediul discuţiei” !?. 

Astăzi, acest teatru este televizual, ceea ce înseamnă că mediumul tele- 
vizual joacă un rol central, având o funcţie emancipatoare în reuniunea 
diverselor grupuri şi culturi prin discuţie, prin deschiderea formulei de 
reprezentare şi prin introducerea politicului în sfera personală. 


Putere politică/putere simbolică 


Practicile sociale şi punerea în scenă a acestora trebuie să ţină seama 
întotdeauna, pentru a da coerenţă ansamblului, de cele două registre: real şi 
imaginar. Ansamblul social este un sistem în care societatea primeşte şi 
produce legitimitate, presupunând o dimensiune ideologică şi o dimensiune 
imaginară pentru a reprezenta faptele şi pentru a mobiliza energiile dorinţei. 


Imaginarul social marchează reuniunea dintre componenta ideologică şi 
uzajele imaginare ale individului. Imaginarul desemnează astfel o condiţie 
fără de care nici subiectul, nici grupurile sociale nu ar putea pune în scenă 
reprezentări ale realităţii. 

Cum este posibilă reprezentarea Puterii ? 


12. N. Fraser apud Sonia Livingstone, Peter Lunt, „Se faire entendre dans l’espace public”. 
in Réseaux, nr. 63, C.N.E.T. - 1994, p. 57. 

Pentru a explica acest mecanism trebuie să definim mai întâi conceptul de 
imaginar social, aşa cum ni-l propune Florence Giust Desprairies!?. Consi- 
derăm reprezentările sociale „produs şi proces al unei elaborări psihologice 
şi sociale a realului, iar discursul - „loc al procesului de interacţiune”, 
încercând să explicăm articularea dimensiunii ideologice cu cea psihică. Vom 
utiliza termenul ideologie pentru sistemele de idei, ansamblurile de credinţe, 
de doctrine proprii unei epoci, unei societăţi, unei clase date şi termenul 
ideologic pentru a desemna o dimensiune de analiză a funcţionării sociale. 
„Avem de-a face cu ideologicul de fiecare dată când o producţie semnificantă 
e privită în raporturile ei cu mecanismele de bază ale funcţionării sociale, 
considerate drept constrângeri în generarea unui sens. Ideologicul este deci 
numele sistemului de raporturi între un discurs şi condiţiile sale sociale de 
producere”!*. Discursurile sociale desemnează „sensul veritabil al acţiunilor 
colective” şi construiesc „modelul societăţii legitime şi al organizării sale”. 


Reprezentarea socială se articulează pe o componentă psihică individuală. 
„Psyche şi lumea se întâlnesc una cu cealaltă, una prin cealaltă” 5. Activitatea 
psihică presupune trei moduri de funcţionare şi trei procese de metabolizare : 
procesul originar. procesul primar, procesul secundar. Reprezentările care 
rezultă in urma acestor procese sunt : reprezentarea pictografică, reprezentarea 
fantasmatică, reprezentarea ideatică sau construcţia semnificantă ca activitate 
a Eului Acceptarea unor legi şi a unor norme de funcţionare socială stabileşte 
legāruri între toţi cei care practică interiorizarea respectivelor norme. Aceste 
legăruri formează reţelele unor identități colective. Individul se identifică cu 
idealurile şi proiectele colective, ceea ce îi conferă autonomie faţă de propriile 
pulsuri şi fantasme. El se socializează într-o identitate colectivă, în care 
identitatea lui individuală rămâne distinctă. Identitatea colectivă propusă de 
obiectivele sociale şi de proiectele culturale întăreşte Eul, reprezentarea 
propusă de aceasta i se pare individului mai bună decât aceea a propriei 
identități. 

Ideologia permite subiectului să-şi însuşească discursul colectiv şi să se 
angajeze afectiv în jocul introiectiilor şi al proiectiilor colective, ceea ce îi 
conferă acestuia certitudine, fundament. Individul reia pe cont propriu o 
reprezentare colectivă propusă de societate şi prin aceasta subiectul introduce 
un raport cu propria-i identitate. Reprezentarea este spaţiul unui raport, în 


13. Florence Giust Desprairies, in A. Neculau (coord.), op.cit., p. XV. 

parte idealizant, în parte conflictual, între o realitate si un subiect. Ideologicul 
funcţionează la interfaţa colectivului cu subiectivul. 

Imaginarul este „versantul rationalizant al imaginarului social”, „principiul 
de ordine al acestuia”, articulat pe o dimensiune a dorinţei şi finalizat prin 
adeziunea indivizilor. Imaginarul social (logica societăţii) şi imaginarul indivi- 
dual se întâlnesc într-un sistem de reprezentări colective. Interacțiunea între 
ceea ce este formulat, definit şi organizat în uzajul social şi ceea ce se urzeşte 
în interiorul individului reprezintă locul în care se face adeziunea individuală 
la problemele colective. „Aceasta este evident pentru un individ care întâl- 
neşte întotdeauna un limbaj deja constituit şi care, chiar dacă atribuie unui 
mod, unei expresii sens personal, nu dispune de o libertate nelimitată, ci 
trebuie neapărat să se agate de ceva care există deja”. „Articulat pe o dorință 
inconştientă, imaginarul colectiv este o construcţie a mai multora. ce dirijează 
învestirea unor obiecte sociale plecând de la mobilizarea diferitelor compo- 
nente pulsionale... 

El reprezintă o tentativă de reducere a principiului de realitate la un 
principiu de plăcere, prin edificarea colectivă a unui proiect de realizat, a unei 
lumi de construit. În acest sens, el reprezintă o constituire activă, pornind de 
la fluxuri reprezentative.”!” Aflate la confluenţa dintre psihologic si social, 
reprezentările se alimentează din credinţe religioase, practici culturale, ritua- 
luri, din imaginarul cotidian şi sunt vehiculate de limbaj. Comunicarea socială, 
în general, apare ca o condiţie de posibilitate şi de determinare a reprezen- 
tărilor şi a gândirii sociale. Reprezentările trebuie deci abordate ca forme de 
expresie culturală, care fac apel la coduri sociale pentru a interpreta experien- 
tele individului în societate, la valori şi modele pentru a defini un anumit 
statut social, la simboluri utilizate în gândirea entităţilor colective. Televi- 
ziunea reuneşte cele două componente, reală şi imaginară, ale existenţei 
umane. 

În lucrarea sa Les formes élémentaires de la vie réligieuse, Emile Durkheim 
prezintă o analiză a relaţiei intime care există între societate şi religie. El 
susţine că lumea noastră este marcată de o dihotomie esenţială : pe de o parte, 
lumea cotidianului, comună, pământeană, de cealaltă parte, lumea sacrului, 
excepţională, înspăimântătoare, foarte ritualizată. Activităţile noastre zilnice 
tin la distanţă prin normalitatea lor primejdia mereu prezentă a haosului, iar 
activităţile religioase transformă primejdia în transcendentä, stăpânind-o în 


16. Cornelius Castoriadis, in Adrian Neculau (coord.), op.cit., p. 217. 
17. Florence Giust Desprairies, in A. Neculau (coord.), op.cit., p. XV. 


COMUNICAREA POLITICĂ TELEVIZUALĂ 67 


creuzetul credinţei şi al ritualului. Spaţiul ocupat de relaţiile între sacru şi 
profan supravieţuieşte şi este ocupat astăzi de televiziune : aceasta reprezintă 
forumul şi centrul mobilizärii energiei colective şi al entuziasmului. Fluxul 
televizual oferă posibilitatea individului de „a trece” dincolo de ecran într-o 
altă lume, necunoscută, dar care îl restituie vieţii cotidiene, transformată prin 
experiență mediată. Această „mişcare de intrare şi ieşire din liminal” este 
proprie vizionării emisiunilor de televiziune. 


Dualitatea real/imaginar este comună atât discursului televizual, cât şi 
discursului politic. Politica însăşi are o funcţie simbolică şi o funcţie expresivă, 
determinând construcţia adevărului : una reală, în care acţiunea politică poate 
fi controlată, şi o lume creată prin imagini şi spectacol, cu care indivizii nu 
pot intra în contact. Sistemele de imagine, la rândul lor, sunt de două tipuri 
fundamentale : sisteme ideatice şi sisteme mediatice!. 

Sistemele ideatice se compun din reprezentări ideatice cu o organizare 
internă care sugerează anumite interpretări particulare, „hărţi de inteligi- 
bilitate” orchestrate ; televiziunea fiind instrumentul reprezentării ideologice, 
sistemele mediatice propun coduri caracteristice limbajului specific care apoi 
sunt interpretate şi utilizate de participanţi în interacţiunile vieţii cotidiene. 
Formatele de prezentare a mesajelor televizuale declanşează anumite aşteptări 
şi reacţii. Reprezentările ideologice ale mediumului televizual sunt recunoscute, 
interpretate şi folosite în construcţia socială a membrilor audienței. Semnele 
şi simbolurile reprezintă mijloace prin care indivizii se pot adapta la o situaţie 
complexă, apelând la simplificare, stereotipie, la furnizarea unui sens într-un 
context de incertitudine sau la asentimentul faţă de un simbol satisfăcător. 
Unificarea prin semne cheie, proprie atât ideologiei, cât şi imageriei televi- 
zuale, nu înseamnă altceva decât modelarea modului de percepere a experienţei, 
semnele cheie furnizând „o experienţă unificatoare ce produce sentimente 
care pot transcende barierele culturale de clasă, organizaţie şi personalitate” Le 
Dacă plecăm de la afirmaţiile lui Lasswell că politica este procesul prin care 
se dau la iveală bazele iraționale ale societăţii şi de la argumentul că „schim- 
bările frecvente şi perturbatorii în viaţa mai multor membri ai societăţii 
produc probleme de adaptare care sunt cel mai adesea rezolvate prin simbo- 
lizare” şi prin „redefinirea unui consens emoţional”, atunci putem considera 
că imaginile sociale furnizate de televiziune conferă indivizilor sentimentul 


18. James Lull, Manipularea prin informaţii, Samizdat, Bucureşti, 1999, p. 15. 
19. H. Lasswell apud M. Edelman, op.cit., p. 123. 
20. M. Edelman, op.cit., p. 35. 

că trăiesc într-o societate bine organizată şi îndepărtează sentimentul de 
nesiguranţă provocat de eşecul de adaptare la problemele reale sau percepute. 

Aşa cum scena politică are o configuraţie duală: concret/abstract, sigu- 
rantä/amenintare, criză/destindere, la fel este structurat şi discursul televizual 
(îndeosebi jurnalul de ştiri) într-un flux şi reflux repetitiv de mesaje ce 
implică emotionalitatea şi gândirea adaptivă. Experienţa indirectă produce 
confuzie, detaşare, creând disponibilitatea pentru manipulare. 

Dacă limbajul, în sens general, are o funcţie catalizatoare şi! modelatoare 
de comportamente, limbajul televizual susţine coeziunea socială prin elaborare 
discursivă datorată formării reţelelor de comunicare. Publicul telespectator va 
răspunde însă la simboluri, şi nv 'a fapte reale. Participarea simbolică la nivel 
politic se produce prin aderarea la simbolismul actelor şi instituţiilor politice?!, 
în cazul televiziunii prin procesele de proiectare şi identificare. Instituţiile 
politice sunt elemente care confirmă încrederea în raționalitatea sistemului, 
elimină incertitudinea şi fixează comportamente de conformare. Instrumentele 
de exercitare ale acestor funcţii sunt mitul şi ritualul. Mitologia se apropie 
cel mai mult de nivelul naiv al universului simbolic, gândirea mitologică 
servind la medierea între o lume imaginară şi lumea umană. 

Weltanschauung-ul mitologic este operativ şi în discursul televizual prin 
povestirile televizuale de ordonare şi legitimare a existenţei sociale. Dintr-un 
anumit punct de vedere putem considera politica „ca pe un conglomerat de 
mituri şi ritualuri, cu ajutorul cărora se realizează evaluarea obiectivului, 
acomodarea socială şi exteriorizarea??. 

Ritualul: 
oferă satisfacția participării la o acţiune comună ; 
atrage atenţia asupra intereselor comune ale comunităţii ; 
promovează conformarea faţă de ordinea sistemului ; 
creează aparenţa de realitate. 


Punerea în scenă trebuie să creeze convingeri puternice şi să fixeze modele 
de comportament. Ceremoniile publice, campaniile electorale, actul votului, 
dezbaterile şi discursurile politice reprezintă forme puternice de persuasiune 
politică. 


Mitul, ca formă arhaică de conservare a universului, întăreşte funcţiile 
ritualului şi explică tensiunea socială”, găsind principii explicative care introduc 


21. Ibidem, p. 131. 
22. Ibidem, p. 155. 
23. Ibidem., p. 26. 

stabilitate şi predictibilitate în înfruntarea explozivă de interese ; sub forma 
crezurilor politice sunt vehiculate public şi se bucură de mare credibilitate. 
De exemplu : raționalitatea votului, a sistemului de ordine existent, a aplicării 
juridice şi administrative a legilor. Mediatizarea intensă a ritualurilor şi 
miturilor politice induce un sentiment de bunăstare, sugerează o activitate 
politică intensă care, în cele din urmă, produce o saturare şi o narcotizare a 
spiritului critic. Modelul de asumare de roluri în cadrul societăţii creează 
premisele pentru stabilirea unei ierarhii de valori şi, implicit, pentru rationa- 
lizarea comportamentului nostru. Aderarea la un set de valori semnifică, de 
fapt, aderarea la anumite roluri şi acceptarea acestora. De aceea atracţia faţă 
de un lider politic se datorează, în principal, simbolului pe care îl reprezintă. 
Punerea în scenă a personalităţii liderului trebuie să aibă întotdeauna în 
vedere ca rolul jucat de acesta să se identifice cu simbolurile aprobate de 
societate. Imaginea liderului politic întăreşte credinţa în capacitatea de a 
rezolva problemele, de a-şi asuma ritualic responsabilitatea. 

Mediumul televizual pune în scenă spectacolul politicii, dar nu creează un 
contact direct, ci doar aparenţa lui. Rolurile asumate de liderii politici sunt 
construite în termeni dramaturgici. Reprezentatia teatrală produce impresii şi 
evocă amintiri. Decorul şi publicul (tele)spectator definesc situaţia şi acţiunea. 
Decorul-simbol în sensul de scenă are o aură emoţională care se asociază cu 
liderul-simbol şi cu valorile întruchipate de acesta. Decorul social în sensul 
de context sau situaţie contribuie la autodefinirea eului politic. Decorul fizic 
şi cel conceptual se completează reciproc, găsindu-şi expresia în actele şi 
discursurile ce evocă o „aparenţă” şi modelează personalităţile care-şi asumă 
un tip de comportament mai adecvat din punct de vedere politic şi simbolic. 
Fundalul influenţează răspunsul la acte, deoarece chiar şi o parte a decorului 
îl poate evoca. „Dacă, în trecut, am fost afectaţi de un anumit context, 
repetarea chiar şi numai a unei părţi a contextului ne va provoca o reacţie 
similară cu cea anterioară. Un semn este întotdeauna un stimul similar cu o 
parte a stimulului originar şi este suficient pentru a da naştere unei excitatii 
similare cu cea provocată de stimulul originar”*. 

Riturile pot fi interpretate ca mijloace de comunicare considerate sisteme 
de semnalizare, pornind de la coduri culturale precise, cu anumite caracte- 
ristici : 

- aspect concret şi metaforic al informaţiilor stocate în obiecte, gesturi şi 

discursuri rituale ; 


24. C.K. Ogden şi I.A. Richards apud M. Edelman, op.cit., p. 104. 

— trimiterea la simboluri, catalizatoare ale acțiunii; la valori decisive 
pentru comunitate şi cu o puternică rezonanţă afectivă ; 

- reglementarea mijloacelor de contact ; 

- structura dramatică a ritului — acţiunea progresivă, reciprocitatea rolu- 
rilor, definirea locului şi insertia acţiunii rituale în realitate. 


Ritul implică jocul de roluri, gesturi, acţiuni şi discursuri reprezentate şi 
care ilustrează structura socială şi modurile de gândire. El reclamă comporta- 
mente specifice diferite de cele adoptate în viaţa cotidiană, operează o 
manipulare a elementelor relationale în societate. Ritul ilustrează şi repetă în 
planul acţiunii ceea ce afirmă mitul în planul ideilor. Astfel, putem distinge 
trei comportamente fundamentale ale sale: componenta gnoseologicä (la ce 
credinţă se referă ?), componenta semantică (ce simboluri pune în mişcare?) 
şi componenta motrice, pentru că orice rit presupune o activitate specifică 
având o anumită finalitate. De aceea, ritul poate fi abordat ca un text care 
poate fi decupat în unităţi invariante, numite riteme, cu scopul de a degaja 
modelul, adică sistemul simbolic de reprezentări, articulând principalele 
aspecte ale realităţii considerate. Riturile apar ca un cvasilimbaj : acte repeti- 
tive, compulsive, cu caracter simbolic, cu o funcţie de comunicare între 
indivizi prin intermediul semnelor standardizate”. Rolul integrator al riturilor 
politice poate fi înţeles diferit : 

- ritul politic pune în evidenţă valorile de integrare preexistente ; 

- pune accentul pe consensul social ; 

— reprezintă un mecanism de integrare, motivând şi mobilizând indivizii 

pentru a atinge obiectivele naţionale ; 

- unifică simbolic o societate care se reprezintă ca o comunitate. 


Din perspectiva noastră, este util să luăm în considerare rolul cognitiv al 
ritului ca întărind, recreând şi organizând reprezentările colective. 

Legitimarea politică se realizează prin prezenţă şi discurs ; afirmarea unei 
ierarhii de putere, valori şi priorităţi, prin jocul de roluri, moralizarea prin 
angajare (asumarea ritualică a responsabilitätii) şi prescripţii, exaltarea prin 
comunicare şi suscitare emoţională, ambele tipuri fiind modalităţi gestuale şi 
verbale de exprimare ideologică. Exaltarea colectivă este fondată pe ludism, 
element fundamental al societăţii sub aspect agonal, al provocării sau al 
mimetismului. Jocul şi ritul au în comun situaţii de negociere cu Celălalt, 
coduri prestabilite şi exaltă socialitatea, valorizând pe cei care participă. 


25. Claude Rivière, Les liturgies politiques, P.U.F., Paris, 1988, p. 158. 

Proprietăţile formale ale jocului, „o acţiune dezinteresată, închisă în timp 
şi spaţiu, bazată pe o ordine proprie şi pe asumarea liberă a unor reguli, 
abordând, într-un cuvânt, realitatea vieţii obişnuite şi evadând în alta, a 
reprezentării şi aparentei, unde spiritul se manifestă ca agon spectacular sau 
spectacol competiţional”%, pot fi partial regăsite şi în jocul televizual. 

Politicul ca domeniu privilegiat de concepere şi menţinere a ordinii sociale 
recuperează în societate arhetipurile legate de imagini care se diferenţiază din 
punct de vedere cultural. În esenţă, rolul social al simbolului este multiplu ; el: 


— rezumă, - cristalizează, 

- simplifică, - confirmă legăturile cu comunitatea, 
— incarnează, - omogenizează, 

— explică, - ordonează, 

- aminteşte, - hrăneşte sensibilitatea colectivă”. 


Personajul simbolic — eroul fondator, salvatorul, mesia, eroul — are calitățile 
liderului charismatic care apare ca legitimatorul unui sistem de credințe si de 
practici. El dă formă concretă ideologiei, reprezentând valori si norme dezide- 
rabile. Incarnare a virtuților populare, personalitate excepţională, exemplar în 
demersurile sale, superioritate doctrinară, lupta pentru binele comun - acestea 
sunt ingredientele care se combină pentru a fabrica eroul : liberatorul, răzbu- 
nătorul sau martirul. 

În lumea contemporană are loc o reorganizare a simbolisticii sociale, prin 
desacralizare si învestirea cu alte funcții omoloage. Concretul care domină 
simbolistica în societățile arhaice este înlocuit în societatea industrială cu 
sunetele, cuvintele şi imaginile — dintr-o trăire imediată si directă în trăire 
mediată, teatralizată, ca fundament al integrării sociale. 

Ritul şi mitul rămân instrumentele unei tot mai crescânde normativitäti : 
normativitate a cunoaşterii şi a ideologiei exprimate prin simboluri stereo- 
tipate, normativitate afectivă, prin canalizarea emoţiilor individuale într-o 
estetică colectivă, normativitate a acţiunii conforme cu obiectivele prioritare, 
stimulată de rit. 


26. G. Liiceanu, „Prefaţă”, in J. Huizinga, Homo Ludens, Editura Univers, Bucureşti, 1977, 
p. 14. 
27. Leo Moulin apud Claude Riviere, op.cit., p. 226. 

Scheme de percepţie a politicului 


Semnele, mesajele şi codurile utilizate de televiziune (şi care constituie 
dimensiunea sa simbolică) nu pot fi disociate de mediumul propriu-zis, ca 
tehnologie. 

Medierea televizuală reuneşte, în construirea realităţii politice, două com- 
ponente : dimensiunea simbolică şi dimensiunea structurală, furnizând schemele 
de percepţie a politicului. Medierea ia în considerare, pe de o parte, mediumul 
ca infrastructură, iar pe de altă parte, resursele de semne, modalităţile de 
tratare a informaţiei şi, implicit, controlul informaţiei. Prin modalitatea de 
utilizare a mediumului televizual, sistemul politic controlează includerea, 
participarea sau excluderea din reţeaua socială de comunicare. Percepția 
re-prezentării devine modalitate de cunoaştere. 


Comunicarea politică televizuală utilizează trei elemente concepute ca 
planuri complementare asupra cărora se proiectează realitatea : ritul, mitul şi 
iconografia. Medierea politicului respectă un principiu de izomorfism între 
substratul cultural preexistent şi realitatea politică. Evenimenţialitatea şi 
interacţiunea rituală dau sens acţiunii politice, orientată către o revalorizare a 
acţiunii rituale caracterizate de repetitivitate şi exhibare, aflată în relaţie cu o 
gândire mitică, arhetipală şi încărcată de emoţiile suscitate de mirajul idealurilor. 

Discursul televizual este marele ceremonial-cadru de difuzare a ideologiilor 
şi a politicului. Pentru a controla şi anima constant masele, politicul a inventat 
o nouă ritualitate : ritualurile sociale colective au fost înlocuite cu ritualurile 
simple, banale, cotidiene ale neoteleviziunii prin care telespectatorul-cetätean 
se află în contact cu evenimentul. Cotidianul este considerat ca principiu 
subsumat de re-prezentare. Televiziunea îşi extrage obiectele (politice) din 
cotidian şi pune în scenă raporturile sociale şi politice. Interacțiunile rituali- 
zate nu mai sunt legate de ceremonialuri rigide şi fixe, tipice pentru eveni- 
mentul festiv. Sociabilitatea nu se mai măsoară în funcţie de raporturile 
oficiale, de marile ceremonii sociale, ci prin relaţiile individuale, familiare, 
empatice, prin raporturile private favorizate de consumul televizual ; socia- 
bilitatea colectivă se construieşte prin această sociabilitate primară a fiecărui 
individ. Scena televizuală este un teatru în care se repetă mereu aceleaşi 
piese. Televiziunea înglobează ritualitatea cotidiană la nivelul a ceea ce este 
re-prezentat sau la nivelul modalitätilor de re-prezentare ; ordinea socială şi 
politică se instituie prin această ordine televizuală ; politicul se perpetuează 

într-un ritual cotidian compus din întâlniri zilnice cu personajele politice, la 
aceeaşi oră, adresându-se alegătorilor (telespectatorilor-cetäteni) ca unor 
interlocutori prezenţi care iau parte la conversaţie. 


Riturile televizuale au scopuri explicite, manifeste, dar şi raţiuni ce nu 
sunt totdeauna exprimate într-o doctrină sau o ideologie formală ; mesajele şi 
simbolurile lor sunt în relaţie cu un cadru cultural mai larg, de gândire şi de 
explicare. Elementele lor implicite mai puţin conştiente sunt mascate, cu toate 
acestea ele afirmă o ordine culturală opusă vidului şi indeterminării. 

Distingem o tipologie a riturilor care se pot regăsi în produsele televizuale 
cu conţinut politic : 

1. rituri magice-religioase : de exemplu, transmiterea vizitei Papei Ioan 
Paul al II-lea la Bucureşti, care a reunit toată clasa politică românească 
sau vizitele liderilor politici la mânăstiri ori participarea acestora la 
diferite ceremonii religioase ; 

2. riturile constitutive : invocarea solemnă a Autorităţii în Parlament, 
mediatizată de J.T. ; 

3. riturile schematizatoare care sunt modele conceptuale regăsite în 
discursurile politicienilor ; 

4. riturile re-prezentationale de punere în scenă a politicului (discursuri, 
conferinţe de presă, dezbateri televizate, interviuri, talk-show-uri). 


Ritul televizual apare ca un cvasilimbaj cu caracter repetitiv, compulsiv şi 
simbolic, realizând comunicarea între indivizi cu ajutorul semnelor standar- 
dizate. El poate fi tratat ca o structură dramatică : scena este constituită din 
condiţiile temporale şi locale ale acţiunii definite în cadrul fiecărei emisiuni 
cu caracter politic, acţiunea se analizează în secvenţe de episoade, actorii 
sunt incluşi în jocuri de roluri, comunicarea prin imagini constituind limbajul 
performativ prin care actorii şi (tele)spectatorii valorizează o formă de ordine 
socială. 

În societăţile democratice se poate vorbi de un nou tip de evenimentialitate ; 
evenimentul modern, prin chiar logica sa de funcţionare - alimentarea unei 
insatiabile „foame de evenimente” - a suportat o metamorfoză profundă ale 
cărei caracteristici sunt cel mai bine reprezentate de jurnalismul de tele- 
viziune”. În primul rând: evenimentul modern nu se mai defineşte prin 
caracterul său istoric, prin apartenenţa sa la trecut, prin semnificaţia sa 
exemplară sau prin funcţia sa constructivă ; el se apropie, astăzi, de faptul 


28. Pierre Nova, „Le temps de l’événement”, in Réseaux, nr.75, C.N.E.T, 1996, pp. 7-19. 

divers. Această apropiere îl proiectează în „trăirea” maselor, în imaginarul 
colectiv, astfel încât el şi-a pierdut semnificaţia intelectuală în favoarea 
virtualitätilor emoţionale. În al doilea rând : evenimentul s-a teatralizat. Acesta 
trebuie să se desfăşoare pe o scenă publică şi trebuie să aibă spectatori, să fie 
„văzut”, ceea ce îi conferă specificitate. În al treilea rând : contrar societăţilor 
tradiţionale care aveau tendinţa de a nega evenimentul, acesta fiind sinonim cu 
noutatea, cu ruptura, cu schimbarea, societăţile comerciale secretă evenimen- 
te, trăind sub regimul unei inflatii evenimentiale ; ele fac din noutate esen- 
tialul mesajului narativ, până la limitele redundantei. Explicaţia acestei meta- 
morfoze ar consta în transformarea conştiinţei istorice, această interpretare 
cotidiană „la cald” a evenimentelor făcând parte din evenimentul însuşi şi 
fiind un fel de ultim exorcism al său. 

Simbolurile, miturile, imaginile, stereotipurile, metaforele identificate în 
diverse forme narative şi retorice televizuale înscriu evenimentul în mitologia 
socială. Miturile televizuale constituie un sistem de povestiri care prezervă şi 
legitimează identitatea societăţii, implicit a sistemului politic. În concepţia lui 
Eliade, mitul „nu este o simplă istorie povestită, ci o realitate trăită. El nu 
este de tipul unei născociri ca acelea pe care le citim în romanele noastre de 
astăzi, ci o realitate vie despre care se crede că s-a petrecut în timpuri 
străvechi şi că influenţează în continuare lumea şi soarta oamenilor”%. Mitul 
exprimă evenimente, relaţii, conexiuni, modele şi caractere, îmbinând realul 
cu imaginarul. Reprezentările mitice se articulează în sisteme pentru a reflecta 
societatea, pentru a o explica. 

Comportamentul şi gândirea mitică au fost refulate în timpul modern în 
zonele obscure ale psihicului, hrănind existenţa cotidiană, sub diferite forme. 
La scară colectivă ele se manifestă sub forma mitului politic (a imaginarului 
politic). Dar noţiunea de mit se confundă cu cea de mistificare: iluzie, 
fantasmă sau camuflaj, mitul alterează datele observaţiei experimentale şi 
contrazice regulile rationamentului logic, interpunându-se ca un ecran între 
adevărul faptelor şi exigenţele cunoaşterii. Mitul mai poate fi perceput şi prin 
funcţia sa de însufleţire creatoare : „ansamblu de imagini motrice, el este un 
apel la mişcare, o incitare la acţiune şi apare ca un stimulator al unor energii 
de o putere exceptionalä”*. Orice mitologie politică afirmă cele trei dimensiuni : 
fabulatie, explicaţie, mobilizare, care nu pot fi ignorate, ci percepute global. 


29. Mircea Eliade, Mituri, vise şi mistere, Editura Univers Enciclopedic, Bucureşti, 1998, p. 17. 
30. Georges Sorel, in Raoul Girardet, /n loc de introducere în imaginarul politic - Mituri şi 
mitologii politice, Institutul European, laşi, 1997, p. 4. 


COMUNICAREA POLITICĂ TELEVIZUALĂ 73 


într-un ritual cotidian compus din întâlniri zilnice cu personajele politice, la 
aceeaşi oră, adresându-se alegătorilor (telespectatorilor-cetäteni) ca unor 
interlocutori prezenţi care iau parte la conversaţie. 


Riturile televizuale au scopuri explicite, manifeste, dar şi raţiuni ce nu 
sunt totdeauna exprimate într-o doctrină sau o ideologie formală ; mesajele şi 
simbolurile lor sunt în relaţie cu un cadru cultural mai larg, de gândire şi de 
explicare. Elementele lor implicite mai puţin conştiente sunt mascate, cu toate 
acestea ele afirmă o ordine culturală opusă vidului şi indeterminării. 

Distingem o tipologie a riturilor care se pot regăsi în produsele televizuale 
cu conţinut politic : 

1. rituri magice-religioase : de exemplu, transmiterea vizitei Papei loan 
Paul al II-lea la Bucureşti, care a reunit toată clasa politică românească 
sau vizitele liderilor politici la mânăstiri ori participarea acestora la 
diferite ceremonii religioase ; 

2. riturile constitutive : invocarea solemnă a Autorităţii în Parlament, 
mediatizată de J.T. ; 

3. riturile schematizatoare care sunt modele conceptuale regăsite în 
discursurile politicienilor ; 

4. riturile re-prezentationale de punere în scenă a politicului (discursuri, 
conferinţe de presă, dezbateri televizate, interviuri, talk-show-uri). 


Ritul televizual apare ca un cvasilimbaj cu caracter repetitiv, compulsiv şi 
simbolic, realizând comunicarea între indivizi cu ajutorul semnelor standar- 
dizate. El poate fi tratat ca o structură dramatică : scena este constituită din 
condiţiile temporale şi locale ale acţiunii definite în cadrul fiecărei emisiuni 
cu caracter politic, acţiunea se analizează în secvenţe de episoade, actorii 
sunt incluşi în jocuri de roluri, comunicarea prin imagini constituind limbajul 
performativ prin care actorii şi (tele)spectatorii valorizează o formă de ordine 
socială. 

În societăţile democratice se poate vorbi de un nou tip de evenimentialitate ; 
evenimentul modern, prin chiar logica sa de funcţionare - alimentarea unei 
insatiabile „foame de evenimente” - a suportat o metamorfoză profundă ale 
cărei caracteristici sunt cel mai bine reprezentate de jurnalismul de tele- 
viziune”. În primul rând: evenimentul modern nu se mai defineşte prin 
caracterul său istoric, prin apartenenţa sa la trecut, prin semnificaţia sa 
exemplară sau prin funcţia sa constructivă ; el se apropie, astăzi, de faptul 


28. Pierre Nova, „Le temps de l'evenement”, in Réseaux, nr.75, C.N.E.T, 1996, pp. 7-19. 

Nu putem lăsa deoparte analogia ce poate fi stabilită în mod legitim între 
mit şi vis. Ca şi visul, mitul se organizează într-o succesiune, într-o dinamică 
a imaginilor şi, mai mult decât în cazul visului, în el nu s-ar putea disocia 
componentele acestei dinamici, ele se înläntuie, se nasc unele din altele, 
trimit unele la altele, îşi răspund, se confundă; printr-un joc complicat de 
asocieri vizuale, aceeaşi mişcare care le face vizibile le conduce spre o cu 
totul altă direcţie. Ca şi visul, mitul nu poate fi delimitat, definit, închis 
într-un contur precis decât în urma unei operaţii de conceptualizare care riscă 
întotdeauna să-l falsifice. Temele mitice se fluidizează, se întrepătrund, se 
pierd unele într-altele. Asemenea mitului religios, mitul politic este polimorf ; 
aceeaşi serie de imagini onirice poate fi vehiculată de mituri în aparenţă dintre 
cele mai diverse, un acelaşi mit este capabil să producă rezonanţe multiple şi 
o multitudine de semnificaţii. Aşa cum imaginile pe care le proiectează visele 
noastre se mişcă mereu într-un cerc strâmt, fiind supuse unor legi ce ţin de 
repetiţii şi asocieri, la fel şi mecanismele combinatorii ale imaginaţiei colective 
par a nu avea la dispoziţie decât un număr limitat de formule. 

Mitul capătă coerenţă prin înseşi regulile de care pare a ţine demersul său ; 
acest demers este reprezentat de o succesiune sau de o combinaţie de imagini. 
Imaginile se înscriu într-un sistem, într-o sintaxă, cu alte cuvinte, elementele 
ce construiesc povestirea sunt structurate în asociaţii permanente, alcătuind 
„constelații mitologice”, cum le numeşte Gilbert Durand. 

Mitul nu poate fi înţeles dacă nu este intens trăit, dar ceea ce este trăit nu 
permite a fi apreciat în mod obiectiv. Mitul se adresează preponderent imagi- 
natiei şi afectivității. În toate ipostazele istorice ale mitului sau ale proceselor 
de mitizare este valorificată forţa imaginii care procură un sentiment de 
certitudine imediată, care realizează o comunicare directă, fascinantă, cu o 
mare înrâurire asupra afectivității. având posibilitatea ca prin aceasta să 
determine un răspuns imediat, inclusiv în planul acţiunii. 

Televiziunea şi mitul unesc prin textele lor, care se aseamănă, elementele 
cele mai diverse şi care, în afara lor, ar fi incompatibile. Televiziunea şi mitul 
definesc şi întăresc, pentru societatea care le generează şi le primeşte, catego- 
riile lor esenţiale : structurile morale, estetice si cognitive care, prin apariţia 
lor în voate textele şi toate programele, se legitimează. Televiziunea şi mitul 
sunt, amândouă, ingrediente esenţiale ale exerciţiului puterii. Jurnalele televi- 
zate sunt mini-naratiuni, textual închise, contextual deschise. Istorisirile lor 
aparţin genurilor de fapte eroice sau viziunilor catastrofice ; funcţia lor este 
de a crea neliniște; ele au loc ritualic, în momente precise ale zilei şi la 
intervale de timp regulate, transformând prezentatorii în staruri (eroi); noi 
depindem în întregime de ele. 

Prin intermediul televiziunii, se impun colectivitätilor imaginile şi comportările 
structurilor mitice. De exemplu . mitul superman satisface nostalgiile omului 
modern care, ştiindu-se decăzut şi mărginit, visează să devină o dată un 
personaj excepţional, un erou ; vizionarea unui film poliţist - în care asistăm 
la lupta exemplară dintre Bine şi Rău - trezeşte în telespectatori sentimentul 
de a fi personal antrenat într-o acţiune paradigmaticä, adică primejdioasă şi 
eroică. Unele personalităţi sunt mitizate prin intermediul televiziunii, trans- 
formându-se în imagini exemplare. Pot fi descoperite comportări mitice în 
obsesia „succesului”, ce reprezintă o trăsătură caracteristică societăţii moderne 
şi care are semnificaţia unei transcenderi a limitelor condiţiei omeneşti. 

Învestirea mitică rămâne o necesitate politică ; tema schimbării, a creării 
unui nou tip de societate reactivează marile mituri fundamentale : Vârsta de 
aur, Salvatorul, Unitatea şi construieşte mituri noi: mitul progresului, mitul 
comunicării, mitul democraţiei, mitul opiniei publice. 

Actorul politic trebuie să apară în împrejurări excepţionale care să-l 
legitimeze ca erou sau salvator, credibilitatea sa rezultând din competențele 
pe care le manifestă, din succesele sale, din apariţiile sale fizice şi din forţa 
de a domina, având capacitatea de a păstra controlul asupra situaţiilor şi 
asupra lui însuşi. 


Campania electorală - situaţie strategică 
de construire a realităţii sociale 


Televiziunea construieşte o ordine pentru care grupurile nu pot construi 
alternative ; mediumul televizual este funcţional pentru integrarea globală a 
unei naţiuni, în perspectiva sa cognitivă — ca întărind, recreând şi organizând 
reprezentările colective. El face socialul inteligibil, organizând cunoaşterea 
relativă la trecut şi prezent şi propunând o schemă pentru viitor. 

Ritualizarea ca fenomen de securizare menţine consensul social şi previne 
situaţiile conflictuale, antagonice, anxietatea, menţine statu-quo-ul, oferă 
cadrul de manifestare a sistemului simbolic al societăţii şi menţine ordinea 
socială pe care o exprimă prin metonimie şi metaforă. 

În ideologia democratică, alegerile constituie forma cea nai importantă a 
ritualurilor politice televizuale. Campania clectoralä se prezintă ca o secvenţă 
privilegiată a construcţiei realităţii politice la care contribuie toţi actorii, în 
funcţie de resurse şi interese. Comunicarea pretendentilor la putere constă 

într-un efort de a exercita un control simbolic asupra definirii colective a 
situaţiei politice. Fiecare candidat caută să impună propria definiţie a situaţiei, 
vehiculând simboluri, imagini, cuvinte, istorii, argumente, discursuri, obiectivul 
fiind de a construi o interpretare (cu vocaţie strategică) care va intra în 
competiţie pentru cucerirea puterii cu interpretările rivale. Din această înfrun- 
tare simbolică rezultă victoria electorală imediată, dar şi noua configuraţie a 
interpretărilor politice. Campania electorală se desfăşoară ca o interacţiune a 
interpretărilor strategic orientate ale situaţiei politice, termenul de interpretare 
desemnând un proces de atribuire de sens şi rezultatul său. În această perspec- 
tivă, candidaţii interpretează cererile şi aşteptările cetăţenilor, oferta electorală 
a concurenţilor şi le integrează pentru a da un conţinut coerent comunicării 
lor strategice. Prin tratarea informaţiei, mediumul televizual interpretează, 
încă o dată, ansamblul ofertelor, ansamblul cererilor şi condiţiile lor de 
ajustare. Telespectatorii-cetäteni interpretează, la rândul lor, mesajele electo- 
rale oferite de televiziune, în care se întrepătrund logica actorului politic cu 
logica mediumului. 

Din perspectiva comunicării politice televizuale, campaniile electorale apar 
ca nişte momente de „tensiune simbolică” în care se înfruntă diverse definiţii 
ale situaţiilor, fiecare aspirând să devină dominantă”. 

Mecanismele de definire a situaţiei pot urma două modele distincte : 
discursul politic argumentativ, constând în proceduri logico-discursive prin 
care sunt elaborate schematizări, adică reprezentări simplificate ale situaţiilor 
politice, şi narativizarea, care implică mecanismele de „punere în povestire” 
a discursului electoral, marcat deopotrivă de o dimensiune retrospectivă şi de 
una prospectivă. Miza campaniei electorale constă în a controla construcţia 
realităţii utilizând ca resursă reprezentările actorilor politici, dar şi ale opiniei 
publice, căci în funcţie de aceste reprezentări se orientează conduitele. Atunci 
când un actor politic reuşeşte să instaleze în poziţie dominantă propria sa 
reprezentare a situaţiei politice, reuşeşte, de fapt, să influenţeze comporta- 
mentele şi să modifice ordinea politică. 

Comunicarea de campanie trebuie să ţină seama de efectele de interacţiune 
ale mesajelor. Pretendentii la putere sunt adevăraţi strategi care îşi orientează 
acţiunile către succesul campaniei lor de mobilizare a electorilor. Strategia lor 
constă în a determina o ofertă şi a o comunica cât mai bine, gerând fluxul de 
comunicare şi manipulând resursele simbolice. Gestionarea acestor resurse 
este permanent perturbată de provocările strategiilor adverse, într-o situaţie 


31.J. Gerstlé, La communication politique, P.U.F., Paris, 1992, p. 15. 

prin definitie polemicä. Discursul electoral televizual este continuu marcat de 
intertextualitate — mesajul, discursul, imaginea trimit în permanenţă la alte 
secvenţe de semne. În această competiţie polemică, fiecare candidat încearcă 
să se singularizeze prin marca sa şi să se distingă demarcându-se de ceilalţi. 

Construirea imaginii şi a identităţii actorului politic sunt elementele cheie 
ale telemarketingului electoral. În general, marketingul politic supraestimează 
plasticitatea imaginilor politice şi sugestibilitatea cetăţenilor. Această practică 
postulează că reprezentările ataşate oamenilor politici şi forţelor politice pot 
fi uşor modificate, memoria individuală nefunctionând pe termen lung. Aspectul 
interactiv în producerea realităţii politice, pe care în fond nimeni nu o poate 
controla cu adevărat, ea rezultând dintr-o serie de schimburi interactionale, 
face ca aceasta să atragă un efect de „compoziţie simbolicä”*?. Din înfruntarea 
diverselor interpretări ale diverşilor actori se nasc reprezentări relative la 
indivizi, forte, oferte şi mize care configurează scena electorală ; convergenta 
simbolică este tocmai acest efect de compoziţie al tuturor interpretărilor în 
circulaţie şi care provin de la toţi participanţii, co-producători ai realităţii 
electorale. 


În comunicarea politică televizuală, strategiile de comunicare depind, 
conform unui principiu general de izomorfism, de cadrul politic existent şi de 
substratul politic preexistent: tradiţii istorice, norme culturale, ataşamente 
partizane. Substratul politic şi cultural configurează şi dă consistenţă spaţiului 
public actual. Identitatea actorilor politici se construieşte progresiv, prin 
acumulare, pe termen lung. 

În spaţiul public modern sunt în competiţie ofertele politice simbolizate. 
Construirea identitätilor strategice de comunicare politică se face prin punerea 
în scenă a confruntărilor politice mediatizate, sub forma mesajelor publicitare 
(clip, spot) şi a informaţiei politice, deschisă spectacularizării, dramatizării şi 
fictionalizärii, care vehiculează simboluri, valori, modele de comportament. 
Strategiile de comunicare televizuală se combină pentru a suspenda realitatea 
politică, după cum principiul plăcerii suplineşte principiul realităţii, printr-o 
suprimare fantasmatică a constrângerilor reale şi o fictionalizare a dezbaterii 
politice. 


32. Ibidem, p. 73. 

Corpul - operator al punerii în scenă 
semnificative 


Conceptul de democraţie poate fi analizat pe două coordonate esenţiale“ : 

- Imanenţa socialului sau imperativul autoreferentialitätii : în democraţie, 
grupul nu se mai raportează decât la el însuşi, nerecunoscând o altă 
instanţă exterioară. Această desacralizare aparentă nu corespunde atât 
unei dispariţii a transcendenfei, cât reorientării acţiunii politice. So- 
cietätile închise şi-au epuizat modelul, anunțând supremaţia omului 
„măsură a tuturor lucrurilor”. 

- Indeterminarea : legăturile de participare, ataşamentul faţă de suzeranul 
feudal, identificarea maselor cu şeful charismatic sunt înlocuite cu 
dezbaterea raţională. 


Exigenţa acestei abstractizări nu poate compensa însă imaginarul individual 
şi colectiv ; subiecţii au nostalgia ataşamentului primar, vor să vadă puterea 
într-un corp cu care să se identifice (vezi R. Haineş, Comunicarea televizuală, 
Editura Eficient, Bucureşti, 2000). Sistemul spectacular pe care-l întreţine 
societatea, şi implicit televiziunea, conservă în conştientul ataşat de o ordine 
mitică în care s-a învăluit puterea la originea sa adeziunea la o imagine 
imobilă care nu semnifică decât recunoaşterea unei prelungiri imaginare a 
autorităţii, resimţită ca o condiţie de unitate şi coeziune. 

Retorica televizuală (care este o retorică a dorinţei) procedează la o dublă 
ruptură: spaţială - pentru că omul politic nu mai este din punct de vedere 
fizic în faţa alegătorilor; temporală - în cazul emisiunilor înregistrate. 
Autoritatea percepută ca „autenticitate” - forţă, charismă, persuasiune, orali- 
tate — restaurează „contactul”, relaţia, subordonează grupul şi integrează 
individul unei comunităţi. Oralitatea este în raport direct cu enunţarea şi 
favorizează relaţia, contactul, empatia, redundanţa, sprijinindu-se pe valori 
trecute, sedimentate, deja achiziţionate (de exemplu, fluxul televizual). Corpul 
reprezintă punctul de ancorare a viziunii noastre despre lume, prin urmare, el 
constituie un reper fundamental al imaginii realităţii. Mai mult decât oricare 
alt element, corpul generează sens şi conferă sens ansamblului în care se 
integrează. 


33. D. Bougnoux, La communication par la bande, La Découverte, Paris, 1998, p. 248. 

Corpul politic are o funcţie de ancorare, evidentă atât în emisiunile 
televizate de platou, cât şi în jurnalul televizat, care este fragmentat. Recurenta 
aceloraşi elemente - oameni politici - constituie pentru planul narativ contra- 
punctul necesar şi elementul indispensabil de coeziune a structurii jurnalului 
fragmentat. Aşa cum spune E. Veron, „mediatizarea a adus în faţa scenei, 
pentru prima oară în istorie, mecanismele dimensiunii indiciale care structu- 
rează prezentarea sinelui. [...] o campanie electorală este, într-o oarecare 
măsură, punerea în funcţiune a unui dispozitiv în care câteva corpuri se arată 
şi milioane de oameni, mai mult sau mai puţin conştient, fac de-a lungul 
zilelor şi săptămânilor lectura indiciilor prezentării de sine”%. 

Aparatul mediatic televizual este coproducător al autorităţii: imaginile 
reglează distanţa faţă de ceilalţi (retorica dorinței: proiectare, identificare, 
participare), cuvintele (discursurile) urmează cercul imaginar al confirmării 
reciproce (cuvântul Celuilalt având rol de oglindă şi substituire). Jocul politic 
este transfigurat în spectacol mediatic prin simulare. Sistemul Puterii poate 
controla prin persuasiune şi simulare toată producţia de sens, dar nu poate 
controla seductia aparentelor. Corpul pe care îl vedem pe ecran se situează la 
intersecţia a două logici diferite, care acţionează una asupra alteia şi care se 
condiţionează reciproc: codurile antropologico-culturale care structurează 
spaţiul intern şi codurile tehnice care structurează spaţiul extern. Dubla 
structurare internă şi externă a imaginii relevă că punerea în scenă a „corpului 
politic” este rezultatul unei co-constructii, în realizarea textului televizual 
intervenind mai multe instanţe. De aceea, comunicarea mediatizată presupune 
o strategie conştientă care să structureze proiectul comunicational la diferite 
niveluri. Componenta externă se referă la transpunerea în imagine la nivel 
filmic, respectiv ansamblul de parametri vizuali rezultați din selecţia operată 
de instanţa de realizare: planuri, unghiuri de vedere, cadraje, mişcări ale 
camerei etc. Retorica vizuală utilizează un număr finit de modalităţi valori- 
zante, ale căror variabile sunt: 

— suprafața ocupată de protagonistul scenei pe ecran; 

- orientarea lui; 

- centralitatea în raport cu ecranul ; 

- profunzimea câmpului în care se înscrie. 


Percepția noastră depinde de această imagine-cadru, de această imagine în 
care se înscrie corpul politic. Această „punere în imagine” permite iluzia 


34. Eliseo Veron, in Marlene Coulomb-Gully, Radioscopie d'une campagne, Editions Kime, 
Paris, 1994, p. 20. 

contactului cu omul politic în cadrul unei relatii interpersonale, färä intermediar. 
Se degajă, astfel, o normă care ne face să percepem ca naturală filmarea 
oamenilor politici adaptată acestor criterii. 

Analiza campaniilor electorale din 1996 şi 2000 a relevat caracterul con- 
strângător al normelor de filmare, oamenii politici beneficiind, în general, de 
prim-plan, de o centralitate maximă şi o orientare frontală. Analiza imaginii 
la nivel intern se interesează de rezultatul punerii în scenă a subiectelor 
filmate care include elemente de fiziologie a personajelor şi de punere în 
scenă figurativă. În re-prezentarea simbolică a oamenilor politici, corpul este 
primul operator al punerii în scenă figurative, integrând : 

e aparenţa fizică; 

e raportul cu spaţiul; 

e raportul cu timpul; 

e raportul cu lumea. 


„Corpul politic” la televiziune este o siluetă, apoi o figură (0 faţă) şi o 
voce (vocea constituie o marcă identitară care nu este independentă de o 
identitate de grup). Caracteristicile pur fizice fac trimitere la trăsăturile 
psihologice ale actorului politic, care, la rândul lor, trimit la sistemul de 
valori adoptat de societate. Aspectul fizic al personajului politic este în 
corespondenţă cu o anumită dimensiune socială, utilizarea corpului fiind 
socialmente determinată. Cu cât persoana se află pe o treaptă mai ridicată în 
ierarhia socială, cu atât relaţia cu fizicul devine mai ales estetică - corpul 
devine „o imagine” : corpul-re-prezentare. 

Televiziunea plasează aspectul fizic al personajelor politice în centrul 
percepţiei pe care o avem despre politic: corpul-limbaj poate comunica, 
poate simula, poate ilustra un întreg sistem de valori, de cele mai multe ori 
neexplicite, care au forţa argumentelor în dezbaterea politică. Corpul pus în 
scenă şi oferit privirii permite cetăţenilor telespectatori un travaliu de decodi- 
ficare a semnificatului, care nu este altceva decât o formă de identificare cu 
personajul, inseparabilă de componenta imaginară. 

Construit prin discurs şi imagine, personajul politic presupune o fantas- 
matică a corpului prin intermediul identificării spectatoriale a cetăţenilor 
telespectatori. Re-prezentarea politicului se fondează în societatea iconică pe 
semne indiciale şi proximitate, pe reprezentarea inconştientă a principiului de 
identificare cu suveranul. Simbolismul mişcărilor corporale îl întâlneşte pe 
cel al discursurilor simbolice ; comportamentul verbal ne indică atitudinile, 
interacţiunile neverbale pun în contact prin semnele indiciale. 

Pattern-uri ale spectacolului politic televizual 


Sensul este produsul tranzacţiilor sociale ; tranzacţiile mobilizează structuri 
de semnificaţie profunde de origine culturală ; în urma tranzacţiilor simbolice 
se degajă, se solidifică şi se impun reprezentări fantasmatice colective. 

Politicul apare la TV ca un serial dramatic, constituit din episoade care 
narează povestea personalităţilor politice ; fiecare succesiune de evenimente 
este tratată ca o minidramă cu început, cuprins şi încheiere, conform schemei : 
acţiune, conflict, simplificare, personaje uşor de identificat. Intriga se împarte 
în eroi pozitivi şi eroi negativi, asemănători personajelor dintr-o piesă de 
teatru. Atenţia telespectatorului se concentrează asupra eroului (eroilor) 
principal (principali), cu care se identifică. Verosimilitatea, şi nu adevărul 
constituie condiţia credibilităţii discursului; realul nu este recunoscut ca 
atare decât dacă el satisface codurile culturale existente, în funcţie de care este 
perceput. Se naşte un adevăr al percepţiei care se substituie logicii şi reflexi- 
vitätii, bazat pe sentimentul impresiei. 

Conţinutul mesajului politic televizual are o structură cu două niveluri : 
mesajul manifest şi mesajul ascuns, cele două înglobând mecanismele con- 
ştientului şi inconştientului. Sensul mesajului este dat de interacţiunea dintre 
cele două niveluri ; ideologiile şi tendinţele politice se hrănesc din motivațiile 
iraționale şi inconştiente ale indivizilor. Mesajul manifest (explicit) poate fi 
interpretat dintr-o perspectivă psihodinamică, adică în relaţia sa cu nevoile 
intelectuale. Mesajul ascuns (al imaginii) ascunde o modalitate de întărire a 
atitudinilor şi ideilor admise şi care sunt difuzate într-o manieră mai ratio- 
nalizatä decât mesajul manifest (verbal). Invers, anumite gratificatii reprimate, 
care joacă un rol important în mesajul ascuns, se pot manifesta la suprafaţă 
prin anumite comentarii, situaţii sugestive etc. Interacțiunea dintre cele două 
niveluri acţionează într-o direcţie bine definită : tendinţa de a canaliza reacţiile 
publicului. O personalitate politică complexă, de exemplu, este recuperată de 
mediumul televizual şi utilizată pentru a întinde telespectatorului o capcană şi 
a-l angaja psihodinamic, în scopul efectelor premeditate. Frustrările sociale 
pot fi, în felul acesta, dezamorsate prin aceste scheme de identificare. Mesajele 
politice televizuale sunt practic disimulate printr-un stil ludic care pare a nu 
lua nimic în serios, dar care, sub aparenţa divertismentului, creează modele 
de care publicul este conştient. 

Comunicarea politică televizuală operează în interiorul unui număr redus 
de cadre de referinţă : jurnalul televizat (ştirile), discursul, interviul, talk-show-ul, 


COMUNICAREA POLITICĂ TELEVIZUALĂ 83 


dezbaterea televizată, spotul (clipul publicitar), filmul de ficţiune ; aceste 
forme (genuri) televizuale au devenit formule care, într-o anumită măsură, 
predetermină schemele comportamentale ale telespectatorului şi condiţionează 
maniera în care conţinutul specific este perceput. Important este că tipizarea 
acestor forme este atât de puternică încât telespectatorul le abordează în 
conformitate cu un model de aşteptare, înainte chiar de a asista la emisiunea 
respectivă. 

Efectul de halou al experienţelor anterioare este la fel de important din 
punct de vedere psihologic ca şi efectul mesajului însuşi. Important la tele- 
viziune nu este atât ceea ce se întâmplă în viaţa reală, cât mai degrabă 
mesajele pozitive şi negative, prescriptiile şi tabu-urile pe care telespectatorul 
le absoarbe prin identificarea cu ceea ce priveşte. Stereotipurile şi simbolurile 
culturale formează o unitate structurală cu fundalul psiho-sociologic al publi- 
cului : stereotipurile reprezintă un element indispensabil al organizării şi 
anticipării experienţei sociale ; clişeele ordonează realitatea, dar falsifică 
percepţia adevărată a realităţii, inducând simplificări mecanice telespecta- 
torilor şi pseudopersonalizări ale realităţii obiective. 


Cum funcţionează adeziunea telespectatorilor ? 

Reflectia publicului, care nu se produce într-o manieră discursivă, se 
elaborează plecând de la consideraţii morale (de la orientarea personală în 
viaţă, în funcţie de scopuri şi valori) — si de la motivații sociale (recunoaşterea 
individuală de către Celălalt şi statutul în societate). Reacţia de adeziune sau de 
refuz faţă de mesajul televizual provine dintr-o orientare internă a persoanei, un 
fel de prejudecată globală de natură afectivă şi contextuală. Plecând de la acest 
punct intim, se determină adeziunea, fără ca aceasta să fie întotdeauna conştientă 
şi voluntară. Adeziunea superficială se naşte plecând de la nevoi şi interese, ele 
însele superficiale, instanţa interioară operând o selecţie imediată cu o motivaţie 
fizică şi iraţională ; când este vorba de interese mai profunde, adeziunea face apel 
la resorturi mult mai intime. Adeziunea este antrenată de coerenţa între mesajul 
televizual şi imaginea internă, când imaginea internă face corp comun cu mesajul 
sau cu personajul. Imaginea internă cuprinde arhetipurile, reprezentările prezente 
în fiinţa celui care priveşte, experienţa trăită în trecut şi exigenţele situaţiei 
din momentul respectiv. Configuraţia interioară a acestor elemente satisface 
permanent nevoia de identitate, de sens, de dezvoltare a individului. De aceea, 
perceperea realităţii prin analogie, cu ajutorul imaginii, în detrimentul 
argumentului raţional, dă unitate, continuitate între fiinţe şi lucruri, face să 
apară în psihismul individului coerenţa sau incoerenta, armonia sau ruptura. 

Identificarea prin imitație cu „personajele” de pe ecran nu face decât să 
prelungească în viaţa cotidiană raportul imaginar cu personajul : imitatia în 
viaţa reală a gesturilor, aurei, privirilor, cuvintelor eroului, a conduitei, deci 
a unui anumit mod de a fi. 

Abundenta de conţinuturi politice televizuale şi continuumul în care se 
succedă nu ancorează memoria, ci se transformă într-un discurs care anulează 
şi şterge. Narațiunea reconstituie faptele, iar imaginile au o încărcătură 
simbolică ; tratarea politicului apelează la tehnicile foiletonului popular : 
politicul e văzut ca o dramatizare în mai multe episoade, construită pe o 
logică a conflictului. Procedeul constă în condensare şi simplificare de sens, 
structurile narative noi introducând elemente de suspans, surpriză, şocul 
contrariilor. Povestirea este centrată pe persoane, pe psihologia lor, elemente 
susceptibile de a trezi interesul. Se disting trei tipuri de „istorii politice” : cea 
construită în jurul personajului „duşman politic” (întâlnită, mai ales, în 
campaniile electorale), care produce un discurs obsedat de figura candidatului 
rival, cea centrată pe destinatar (spotul televizual) şi cea centrată pe enunţiator, 
autorul mesajului ocupând tot spaţiul televizual şi având ca obiectiv să facă act 
de prezenţă amabilă. „Povestirea” politică corespuzătoare poziționării optimale 
a candidatului este „povestirea autocentrată”, în care exacerbarea eului este 
indice al puterii şi dorinţei de putere a candidatului centrat pe eu. 

Fluxul televizual, incluzând discursul politic, contribuie, pe de o parte, la 
ritualizarea timpului cotidian, la punctarea evenimentelor politice importante 
cotidiene şi, pe de altă parte, creează iluzia participării la problemele naţiunii 
şi ale lumii. Avem de-a face cu „o societate recitată”* („povestită”), definită 
o dată de povestiri în sine şi încă o dată de continua lor „recitare” („spunere”). 
Povestirile televizuale au puterea de a converti pe „a vedea” în „a crede” şi de 
a fabrica o realitate prin simulacru. 


Lumea politică este fictionalizatä, ficţiunea pretinzând a avea ca referential 
realul, dar un real pe care, de fapt, ea însăşi îl produce. Telespectatorii care 
urmăresc emisiunile de televiziune au acelaşi univers cultural: sunt supuşi 
aceloraşi modele ideologice, aceloraşi scheme de gândire şi referinţe mentale, 
aceloraşi locuri comune, toate acestea făcând presiuni asupra conştiinţei colective 
şi reprezentărilor colective. Comunicarea interindividuală între telespectatori 
permite un raport afectiv de comunicare, ieşirea din solitudine, formarea unor 
microsocietäti, care realizează un consens şi dau coerenţă unei stări de lucruri. 


35. John Hartley, Discursul ştirilor, Polirom, laşi, 1999, p. 111. 

În numele dreptului la informare şi al interesului public, politicul încearcă 
să seducă publicul, printr-o logică de captare, care transformă informaţia în 
spectacol prin intermediul unui univers de credinţe susceptibile de a cores- 

.punde diferitelor imaginare sociale ce caracterizează o comunitate culturală 
dată. Discursul informativ factual nu este decât un pretext pentru tratarea 
politicului la televiziune, funcţia sa primordială rezidă în contactul pe care-l 
propune cu destinatarii şi între destinatari, funcţia faticä şi comunicationalä 
prevalând asupra funcţiei referentiale şi pur informaţionale. Imaginile nu 
favorizează transmiterea unui mesaj clar, ele sunt sărace pentru că politicul nu 
oferă în sine ceva spectacular şi pentru că autorul mesajului încearcă să 
armonizeze produsul televizual cu scopurile şi valorile proclamate. În acest 
sens, nu se poate vorbi de o privire obiectivă asupra actualitätii a mesajului 
televizual cu conţinut politic, ci de o privire concentrată pe ţintele propuse. 
Imaginile oferă o succesiune de peisaje identice, cu figuri şi gesturi interşanja- 
bile şi a căror valoare demonstrativă este slabă (a se vedea reportajele despre 
evenimentele politice). Planurile filmice oscilează între doi poli: de o parte, 
planuri largi globale, planuri ale tribunei, planuri ale ansamblului sălii şi 
asupra publicului, de cealaltă parte, planuri strânse pe una sau două persoane, 
consacrate intrării liderilor în sală sau liderilor aşezaţi în faţa pupitrelor. 
Telespectatorii nu cunosc totdeauna identitatea persoanelor care apar fugitiv 
pe ecran, ceea ce dovedeşte statutul pur ilustrativ al imaginilor difuzate, care 
nu fac decât să „umple” vizual un comentariu destinat să anunţe mizele. 
Singurul element de informaţie vizuală este cel care arată liderii rostindu-şi 
discursurile la tribună. Nu se menţionează ce criterii au stat la baza selecţiei 
imaginilor şi în virtutea cărei reprezentativitäti. 

Modalitatea de tratare a ritualurilor politice rămâne aceeaşi : comentariul 
dă sens imaginilor şi structurează mesajul. Comentariul poate : relata, explica, 
rezuma, descrie, ordona faptele, deci poate acţiona asupra convingerilor, 
poate consolida normele şi chiar poate controla stările sufleteşti. Pentru a fi 
comprehensibile pentru un public foarte diferențiat, imaginile sunt standar- 
dizate şi tautologice. 


Ştirile politice descriu o gamă remarcabilă de fenomene dinamice care se 
schimbă o dată cu titlurile zilnice: victorii si înfrângeri electorale, bătălii 
legislative, schimbări de lideri şi de politici de conducere, tendinţe economice, 
poluarea mediului, realizări în educaţie, informaţii privind amenințările străine 
sau din interior îndreptate împotriva securităţii etc. Acest bombardament 
continuu cu ştiri despre un spectacol politic în schimbare contrastează sever 

cu modelul static al alocării valorilor : persistenta unor inegalităţi de clasă, de 
sex, inegalităţi de resurse, de statut etc. „Trăită în viaţa de zi cu zi, politica 
este un set de eveniment ambigue descrise ca semnificative”. Relatările 
cotidiene de ştiri conferă politicii dimensiunea de spectacol, unul care atrage 
publicul : conducători, adversari, probleme şi crize. Construirea socială a 
politicii se face prin gesturi şi discursuri care evocă percepții similare oame- 
nilor şi intră în rezonanţă cu aşteptările oamenilor. Dar ele trebuie înţelese 
mai degrabă ca simboluri decât ca fapte ; ele există pentru a evoca convingeri 
despre anumite lumi politice, cu eroi buni sau răi, căi de acţiune şi perspective 
de viitor. 

Scena politică, fondată pe dihotomia arhetipală bine/rău, insuflă telespecta- 
torilor încrederea în raționalitatea ei şi, o dată premisele fixate, lumea politică 
se perpetuează, premisele fiind trăite ca fapte : ceea ce este considerat fapt 
devine punct de ancorare pentru sine (spectacolul politic şi rolurile subiecţilor 
sunt construcţii sociale) şi pentru structura asociată de credinţe şi percepții. 
Fluxul de ştiri este un catalizator în construirea lumii personale a fiecăruia. 

Mediumul televizual politizează fiecare zi, făcând-o vizibilă şi observabilă, 
transformând evenimentele zilnice în catalizator al acţiunii. În acelaşi timp 
însă, caracterul public mediat creat de televiziune, precum şi problemele 
politicii nu mai pot fi limitate la instituţiile şi la locurile particulare, depăşind 
locurile imediate ale acţiunilor politice. Citirea ştirilor este o formă cotidiană 
de adresare direcă către destinatari : prezentatorii care pot, din când în când, 
angaja o conversaţie între ei, cu scopul de a sparge monotonia unui monolog 
adresat celor absenţi. Discursul preşedintelui sau al prim-ministrului, ca 
prezentare directă în faţa oamenilor, are un caracter personal. Echilibrul între 
intimitatea şi solemnitatea discursului va fi menţinut prin enuntarea princi- 
piilor generale şi a idealurilor nobile şi repovestirea experienţei personale. 


Interviul televizat este o interacţiune faţă în faţă, cu un anumit grad de 
informalitate care conferă posibilitatea liderului politic să-şi comunice opiniile 
într-un stil conversational, evitând solemnitatea adresării formale. Situaţia dă 
posibilitatea acestuia fie să apară stăpân pe situaţie, capabii să răspundă unor 
întrebări probatoare cu o fluentä degajată care dovedeşte că are un control 
ferm, fie să apară incompetent, prost informat, nestăpânit în reacţii. 


Dezbaterea televizată include adesea, ca şi talk-show-ul, un public în 
studio care le asigură interlocutorilor un set de răspunsuri (aplauze, râs etc.) 


36. M. Edelman, op.cit., p. 188. 

şi le dă posibilitatea de a monitoriza receptarea acţiunilor şi observaţiilor lor. 
Componentii acestui public sunt parte din interacţiunea faţă în faţă, care are loc 
în primul rând între moderator şi invitat; componenţii publicului pot fi uneori 
chemaţi să participaţi direct la interacţiune, dar rolul lor este limitat la acela 
de destinatari coprezenti, care pot răspunde în anumite moduri convenţionale 
şi nediscursive. Pentru telespectatori, publicul din studio este parte dintr-o 
interacţiune pe care ei o pot vedea şi auzi, dar la care nu pot participa direct. 
Dar publicul din studio, în măsura în care componenţii săi sunt spectatorii 
unei interacțiuni la care pot contribui foarte putin, le asigură telespectatorilor 
şi un set de răspunsuri-model cu care ei pot empatiza sau simpatiza. 

Prin desfăşurarea dezbaterii televizate în prezenţa publicului din studio, 
producătorii pot urmări simultan două scopuri interactionale : ei pot furniza 
interlocutorilor o serie de destinatari coprezenti, ale căror răspunsuri le vor 
da posibilitatea de a monitoriza, într-o anumită măsură, impactul acţiunilor şi 
cuvintelor lor, şi pot, totodată, să le furnizeze destinatarilor absenţi o serie de 
răspunsuri model care pot servi drept stimulent pentru propria lor acţiune de 
răspuns. 

Un talk-show este o formă hibridă de interacţiune, în care indivizii 
implicaţi în producerea lui sunt angajaţi într-o interacţiune faţă în faţă într-un 
studio (sau, în unele cazuri, într-o interacţiune mediată cu un număr de 
indivizi care au scris ori au telefonat), în timp ce marea parte a indivizilor 
care se uită sunt angajaţi doar într-o formă de interacţiune mediată. Indivizii 
care privesc - privesc şi ascultă un dialog, dar nu participă la dialog ca 
interlocutori. Majoritatea indivizilor nu au alt rol decât acela de destinatar. 


Spotul publicitar are o durată între 15 minute şi 30 minute şi exploatează 
la maximum posibilitatea de a combina materiile de exprimare ale cinemato- 
grafului: sunete, vorbe, zgomote, muzică, imagini, scriere; în ceea ce 
priveşte mesajul, putem pleca de la ideea că orice spot publicitar vehiculează 
acelaşi mesaj de bază pe care îl vom formula astfel: „cumpăraţi produsul X ! ” 
(vezi R. Haineş, Comunicare televizuală, Editura Eficient, Bucureşti, 2000). 
Mesaj informativ, spaţiul face cunoscute numele şi imaginea produsului, iar 
ca mesaj incitativ se adresează spectatorului cu scopul de a-l determina să 
înfăptuiască actul de cumpărare. 

Spotul poate fi argumentativ (discursul îl poartă în acest caz personajul), 
narativ (o povestire în care spectatorul identifică - inconştient - o structură 
cunoscută lui şi se identifică cu unul din actorii poveştii) şi spotul seducător 
(ansamblu de imagini şi sunete fascinante care produc plăcere şi şoc vizual). 

Producţia de televiziune cu caracter fictional este o poveste în care 
personajele joacă un rol pe care trebuie să-l construiască ca în teatru. Dar, în 
vreme ce acţiunea fictionalizatä pentru televiziune este asemănătoare cu a 
juca un rol teatral, ea diferă de acesta din urmă exact în modul în care 
interacţiunea mediată diferă de interacţiunea faţă în faţă ; ea este acţiune 
pentru cei aflaţi la distanţă şi este deci lipsită de prezenţa unui public şi de 
tipurile de răspuns din partea destinatarilor care sunt specifice teatrului. 


Noul limbaj politic 


Societatea supraabundentei este o societate fundamental spectaclistă, ratio- 
nalitatea sistemului fiind manipularea unei multitudini crescânde de imagini 
obiect; consecinţa : degradarea lui a fi în a părea. Publicitatea care a transfor- 
mat obiectul în semn ne invită să consumăm „sens” şi corectează simplul 
consum. 

În planul valorii de întrebuințare, obiectul are o utilitate materială şi 
desemnează un raport imediat al omului fizic cu lumea ; în planul valorii de 
schimb, obiectul generează dorinţa, născută nu din obiectul însuşi, ci prin 
comparatia cu Celălalt. Dorinţa nu vizează un conţinut obiectiv, ci o relaţie 
intersubiectivă : orice dorinţă este dorinţa dorinţei Celuilalt. Marfa este supusă 
unei duble articulări: dinamica imaginară sau simbolică a dorinţei se articu- 
lează pe fizica necesităţii, ea suprapune codurile lui „a părea” şi marcajele 
socio-culturale pe necesităţile naturale. 

Logica schimbului a transformat noile forme ale publicităţii, metamorfozând 
obiectul în magie sau artă. În acest stadiu estetizant al publicităţii, valoarea de 
întrebuințare a obiectului a dispărut, reprezentarea îndepărtând finalitatea 
primă a obiectului. Funcţia referentialä iniţială a publicităţii, supusă princi- 
piului realităţii, a fost înlocuită cu o funcţie estetico-ludică. Obiectul nu este 
decât metonimia identificării cu mediatorul şi se revendică din propriul „eu”. 

Publicitatea nu mai privilegiază reprezentarea ca adecvare, ci ca mod 
de manifestare. Efectul de anunţ al publicităţii favorizează autoreferentiali- 
tatea, enuntarea îndeplinită printr-o relaţie faticä-indicialä. Publicitatea este 
domeniul pseudoevenimentului : ea face dintr-un obiect un eveniment, îl 
construieşte ca model, ca fapt spectacular. Mesajul său se adresează imagi- 
narului, visului, sensibilităţii. Discursul asupra obiectului se confundă cu 
„discursul” obiectului, ostentatia primează asupra informaţiei, prezenţa asupra 
reprezentării. 

Noul concept de publicitate se opune conceptului de publicizare din secolul 
al XVIII-lea, exprimat de Kant şi de filozofii luminilor, care a fondat spaţiul 
public habermasian. 


Publicizare, secolul al XVIII-lea Publicitate, secolul XX 


- raționalitate critică ; - adeziune, identificare ludică ; 


- comunitate imaginară ; 
- imagine, sunet ; 
- fragmentare a dorinţei, regresie ; 


- opinie publică ; 

- cultură scrisă; 

- re-prezentare simbolică ; 

- unificare prin lege, universalizare ; - seductia înlocuieşte adevărul. 


- adevăr. 


Sursa: D. Bougnoux, La communication par la bande, La Decouverte, 1991, p. 149. 


Televiziunea vehiculează o comunicare fatică sau indicială care îndeplineşte 
funcţia de coeziune şi de contact, în detrimentul informării, şi care echilibrează 
frustrările născute din comunicarea simbolică. Reprezentările politice şi 
sociale se plasează mai mult într-un plan al re-cunoaşterii decât al cunoaşterii, 
conformismul actual fiind fondat pe emoția participativă, opusă spiritului 
critic. Mediumul televizual produce o hiper-realitate care instiruie o ordine 
spectaculară prin manipularea semnelor. Realitatea trăită este în mod material 
invadată de contemplarea spectacolului şi integrează în ea însăşi ordinea 
spectaculară. Postmodernismul postulează, de altfel, teza conform căreia 
publicitatea este un garant al democraţiei. Impactul pe care-l are medierea 
televizuală a vieţii politice asupra actorilor politici înşişi este de a-i incita să 
acţioneze cât mai spectaculos posibil. Televiziunea a întărit tendinţa stabilirii 
unui contact direct între personalităţile politice şi telespectatori. 

Comunicarea politică televizuală instituie un nou simbolism şi un nou 
imaginar politic : actorul politic trebuie să fie vizibil şi să-şi procure legiti- 
mitatea din figurarea politică, adică dintr-o logică a vedetariatului. Trei 
elemente sunt susceptibile de a construi o personalitate politică televizuală : 

- performanţa vizualizării ; 

- rolul politic ; 

- imaginea personală. 


Între actorul politic si telespectator se poate crea o intimitate ce comportă 
două aspecte : sentimentul personal de proximitate si identificarea resimțită 
de telespectator. Reducerea distanţei sociale şi proiectarea unei imagini perso- 
nale includ percepția percepției celuilalt, altfel spus ideea pe care şi-o face 
telespectatorul despre omul politic real. O dată ancorat un anumit tip de 
personalizare, acesta poate genera anumite comportamente si opinii politice. 

Mediumul televizual are capacitatea de a învinge expunerea selectivă la 
mesaje prin caracterul de spectacol al emisiunilor cu conţinut politic. Cu cât 
însă artefactele utilizate sunt mai abundente, cu atât deformarea realităţii este 
mai puternică. Viziunea pe care telespectatorii o au despre lumea politică se 
datorează modului cum structurează televiziunea mediul politic. 

La nivel macroscopic, televiziunea modifică funcţionarea spaţiului public 
prin procesul de publicizare modern, legitimează sistemul politic, selectează 
şi ierarhizează mizele politice, redistribuie capitalul politic, controlează evolu- 
ţia campaniilor electorale şi dinamica imaginii individuale a actorilor politici, 
oferă imagini ale politicului de cele mai multe ori mai puternice decât realitatea 
însăşi şi determină acţiuni imediate. 

La nivel individual, televiziunea realizează socializarea politică, facilitează 
achiziţia de cunoştinţe politice, prin vizualizare captează şi incită telespecta- 
torul, iar prin identificare determină implicarea acestuia. Efectele directe şi 
imediate ale mesajelor politice televizuale depind de contextul comunicational, 
efectele pe termen lung producându-se mai ales în planul simbolic, la nivelul 
reprezentărilor şi mentalităților care depind de tradiţiile istorice, normele 
culturale, preferinţele şi interesele telespectatorilor. 

Noul spaţiu public creat de televiziune diferă de caracterul public tradiţional 
al coprezentei : legătura dintre caracterul public al acţiunii sau evenimentului 
şi perceperea lui directă prin simţuri este transformată. În contextele de 
coprezentä, caracterul public este caracterizat nu numai de schimbul dialogic 
al actelor de vorbire dintre indivizii care împărtăşesc un loc comun, dar şi de 
capacitatea acestora de a se vedea şi de a se auzi unii pe alţii, de a vedea şi 
auzi evenimentele care s-au petrecut în faţa lor. Caracterul public al acţiunii 
sau al evenimentului este înrădăcinat în percepţia prin simţuri a celor prezenţi. 
Televiziunea reînnoieşte legătura dintre caracterul public şi vizibilitate, ea 
accentuează simţul vederii, imaginea audiovizuală fiind foarte complexă. Ea 
dă posibilitatea indivizilor să vadă persoane, acţiuni şi evenimente şi, în acelaşi 
timp, să audă discursul vorbit. Caracterul public a devenit despatializat şi 
nondialogic şi este în strânsă relaţie cu tipul de vizibilitate realizat de televiziune. 

Noul caracter al spaţiului public a schimbat profund condiţiile în care se 
exercită puterea politică. Liderii politici sunt tot mai preocupaţi de propria 
prezentare în faţa publicului care nu mai este coprezent. Autoprezentarea în 
faţa celor aflaţi la distanţă, a căror loialitate trebuie întreţinută în mod 
constant, este un imperativ pentru oameni politici, care trebuie să se supună 
legii vizibilitätii obligatorii. Exercitarea puterii are loc într-o arenă deschisă, 
dar imposibil de controlat în totalitate, deoarece mesajele produse de liderii 

Procedee de orchestrare a informaţiei televizuale 


În planul discursului În planul imaginii (montajului) 


1. Ştirea absolut falsă pentru a cărei 1. Eveniment fabricat în studio - 
verificare telespectatorul să nu aibă nici |pseudoevenimentul 
un reper. 
2. Selectarea informaţiilor, fiecare în 
parte adevărate, însă alese cu un anumit 
scop. 


2. Selectarea planurilor : 
- imagini iterative 
- transformări 
- gros-planuri caricaturale 
- amănuntul semnificativ ridiculizant 
- efecte de vorbire - asocierea unui 
plan cu anumite cuvinte 


3, Comentariu „orientat”, folosind o 3. Discursul care însoţeşte montajul 
informaţie adevărată. ilustrat cu imagini selectate. 


4. Introducerea unei informaţii reale, cu |4. Trunchierea imaginii, îngroşarea 
probe concrete, într-un context care îi anumitor aspecte, detalii, 
schimbă sensul. 

5. Exagerarea şi deformarea unei infor- 
math adevărate în aşa fel încât să deter- 
mine apariţia unor sentimente puternice 
la telespectator. 


5. Montaj ce insistă pe imagini ce 
corespund ideii pe care vrem s-o scoatem 
în evidenţă. 


6. Ilustrarea cu imagini a unor afirmaţii 
şi lipsa de imagini corespunzătoare 
celorlalte informaţii 


6. Repartizarea inegală a volumului şi 
calităţii informaţiilor pro şi contra, în 
avantajul aspectului ales pentru 

orientarea telespectatorului. 


7. Imagini iterative, imagini relanti 
sau succesiune rapidă de imagini, 
racourci-uri. 


7. Informaţii fără concluzii, dar prezen- 
tate în aşa fel încât telespectatorul să 
tragă el însuşi concluziile ce se impun. 


8. Frecvența şi durata acordată unui 8. Asamblare de imagini şi cuvinte şoc 

subiect. care fac apel la experienţe trăite. 

9. Logica prezentării subiectelor. 9. Revenirea la aceeaşi imagine după ce 
ai prezentat alte imagini. 

10. Orchestrarea temelor (emisiunilor) în | 10. Orchestrarea imaginilor. 

campanii prin legi de marketing speciale. 

11. Noninformarea. 11. Absența imaginilor care ar trebui să 
însoţească un discurs. 


politici pot fi primite şi înţelese în moduri ce nu pot fi urmărite şi controlate 
direct. 

Astăzi, comunicarea politică este sinonimă cu managementul vizibilitätii 
prin tehnica marketingului politic, al cărui mijloc principal este mediumul 

televizual. Marketingul politic are ca obiectiv să realizeze adecvarea unui 
candidat la electoratul său potential, să-l facă cunoscut unui număr cât mai 
mare de electori, să creeze diferenţe faţă de adversari şi să optimizeze numărul 
de sufragii în cursul unei campanii”. În cazul marketingului politic, produsul 
este imaginea globală a candidatului, piaţa poate fi considerată clientela elec- 
torală, consumatorul este înainte de toate cetăţeanul a cărui atenţie trebuie 
captată şi al cărui interes trebuie mobilizat, diferenţa se creează prin stilul de 
comunicare, prin capacităţile personale de contact, vânzarea presupune 
achiziţionarea notorietății şi, în final, adeziunea, iar profitul născut din 
acţiunea politică, imposibil de cuantificat în termeni previzionali, ar fi un profit 
personal prin faptul de a fi ales şi, în caz pozitiv, un profit colectiv al electorilor. 

Marketingul de imagine tinde să asimileze comunicarea politică unei simple 
valorizări ale unui produs. Axa contemporană a comunicării politice este axa 
personalizării prin comunicare televizuală. Publicitatea televizuală reprezintă 
esenţa comunicării politice şi noul limbaj politic care, prin difuzare masivă şi 
repetitivă, defineşte situaţia politică şi influenţează dinamica simbolică a campa- 
niei electorale, constituind pentru telespectator o sursă minimală de informare, 
iar prin formatul audiovizual constituie o sursă de plăcere şi emotionalitate. 

Comunicarea politică televizuală are funcţia de a controla construcţia unei 
realităţi prin intermediul reprezentărilor, reprezentări în funcţie de care se 
orientează conduitele. 


Concluzii 


- Noul spaţiu public este un spaţiu public mediat, un spaţiu al vizibilitätit, 
extins în timp şi ca suprafaţă, al interacțiunii mediate şi al cvasi-partici- 
pării, într-un mediu simbolic care nu conferă predictibilitatea răspun- 
surilor participanţilor non-prezenti. 

- Opinia publică se exprimă prin sondaje, devenind o miză strategică şi un 
instrument de gestionare a politicului. 

~ Modelele comunicării politice televizuale sunt: modelul impresiv (con- 
structie şi manipulare a vizibilitätii politicului) şi modelul conversational 
(conversaţia dintre actorii politici aflaţi în interacţiunea faţă în faţă pe 
scena televizată şi în interacţiune mediată cu telespectatorii-interlocutori). 


37. Michel Bongrand, Le Marketing Politique, P.U.F., Paris, 1993, p. 13. 

Dualitatea real/imaginar este comună atât discursului televizual, cât şi 
discursului politic. 

Ritul, mitul şi ritualul sunt instrumente ale normativitätii, cunoaşterii şi 
ideologiei şi pot fi interpretate ca mijloace de comunicare-sisteme de 
semnalizare pornind de la coduri culturale precise. Ele devin scheme de 
percepţie televizuală a politicului. 

În ideologia democratică, alegerile constituie forma cea mai importantă a 
ritualurilor politice televizuale, iar campania electorală poate fi considerată 
o Situaţie strategică de construire a realităţii sociale. Construirea identi- 
tätilor strategice de comunicare politică se face prin punerea în scenă a 
confruntărilor politice mediatizate sub forma mesajelor publicitare şi a 
informaţiei politice, deschisă spectacularizării, dramatizării şi fictionali- 
zării care vehiculează simboluri, valori, modele de comportament. 
Televiziunea plasează aspectul fizic al personajelor politice în centrul 
percepţiei pe care o avem despre politic: corpul-limbaj poate comunica, 
poate simula, poate ilustra un întreg sistem de valori care au forţa argu- 
mentelor în dezbaterea politică. 

Scena politică este fondată pe dihotomia bine/rău, tratarea politicului 
apelează la tehnici ale foiletonului popular, politicul e văzut ca o drama- 
tizare cu mai multe episoade, construită pe o logică a conflictului. Cadrele 
în care operează comunicarea politică televizuală sunt: ştirile, discursul, 
interviul, dezbaterea televizată, talk-show-ul, clipul publicitar şi filmul de 
ficţiune. 

Comunicarea politică, astăzi, este sinonimă cu managementul vizibilitätii 
prin tehnica marketingului politic, al cărui mijloc principal este mediumul 
televizual. 


CAPITOLUL III 


Discurs şi imagine în reprezentarea 
televizuală a politicului 


Sinopsis: Cel de-al treilea capitol se încheie cu concluzia: emisiunile politice 
televizuale instaurează o nouă ordine, exhibând o nouă simbolică axată pe discurs şi 
reprezentare teatrală a sinelui. 

Managementul impresiei la televiziune este fondat pe strategii discursive înglobate 
într-o interacţiune polemică, presupunând construirea de către subiecţi a unor spaţii 
simbolice disjuncte, având conţinuturi şi valori opuse. 

Acest capitol argumentează că mecanismul de influențare la care recurge comuni- 
carea politică televizuală constă în identificarea spectatorială, dezbaterea televizată 
constituindu-se într-o situaţie spectaculară de înfruntare simbolică. 

Analiza dezbaterilor politice televizate şi a discursurilor politice ale candidaţilor 
la funcţia de preşedinte al României în anii 1996 şi 2000 oferă două studii de caz 
pentru exemplificarea tendinței de racordare a comunicării politice din România 
postcomunistă la modelul comunicării politice din democratiile occidentale. 


Concepte cheie : discurs ; joc de roluri; manipularea dispozitivului simbolic ; mediere 
publicitară; alocuţiune ; rit de interacţiune; ritual interpersonal; personalizare ; 
fuziune ; identificare ; situaţie spectaculară ; dispozitiv spectacular ; schimburi confirma- 
tive; schimburi reparatorii ; faţă ; discurs persuasiv ; discurs didactic; anomie. 


Discurs şi imagine în producţiile televizuale 


Emisiunile de televiziune cu conţinut politic instaurează o nouă ordine, 
exhibând o nouă simbolică, axată pe discurs şi reprezentare teatrală a 
sinelui. Noua ordine este reglată prin intermediul imaginarului. 

Participarea cetăţenilor la acest ceremonial civic se face prin spectacol, 
politicul desfăşurându-se în jurul axei serios/ludic. 

e Ideologia oficială devine discurs de credinţă şi cunoaştere sigură, făcând 

apel la stări psihice generate de mediumul televizual. 


DISCURS ŞI IMAGINE ÎN REPREZENTAREA TELEVIZUALĂ A POLITICULUI 95 


e Personalitätile politice se afirmă într-un discurs autocentrat. 

e Fora ca mijloc al acțiunii politice este înlocuită cu imaginarul. 

e Se efectuează un control al societății, prin controlarea codurilor si 
„internalizarea în plăcere”, acționând nu prin constrângere, ci prin 
seductie. 

e Pe de o parte, se încurajează vaiorile individualismului, pe de altă 
parte, se realizează o re-colectivizare şi o mobilizare a populaţiei prin 
intermediul televiziunii. 


Urmărind mesajele televizuale, telespectatorul intră într-un univers liminal 
în care ritualizarea politicului este vizualizată. Identitatea socio-politică a 
actorilor politici, ca şi temele politice, se construieşte prin dramatizarea 
cotidianului în cadrul unor interacțiuni şi situaţii institutionalizate de televi- 
ziune ; reprezentările politice sunt reglate de coduri de interacțiuni şi scheme 
de teatralizare. Efectele comunicării politice televizuale trebuie căutate în 
măsura în care percepțiile reprezentărilor teatrale răspund unor aspirații şi în 
modul cum sunt acestea resimtite (reacţii afective şi conative). 
„Socializarea privată” se realizează prin limbaj, jocurile de roluri şi 
manipularea dispozitivului simbolic. 
Comunicarea politică televizuală : 
e vehiculează mesaje specifice pentru a opera transformări de situaţie ; 
e prin afirmarea rolurilor şi a unei ierarhii de valori si de priorităţi, 
menţine controlul unora asupra altora ; 
e prezintă un simulacru de democraţie — sistemul impune, de fapt, limitele 
discuţiei şi sugerează mijloacele de a rezolva o problemă ; 
e la nivel ideologic, operează o identificare a telespectatorilor cetăţeni cu 
puterea; modalitatea; punerea în scenă a vieţii colective printr-un 
simulacru în care se investeşte imaginarul social. 


Evenimentele cu care operează politicul la televiziune sunt: ritul (practi- 
cile de comunicare), mitul (învestire mitică în planul ideilor - ideologiei), 
iconografia (reprezentarea teatrală). Produsele televizuale cu conţinut politic 
nu sunt altceva decât instrumente ale normativitätii: ale cunoaşterii şi 
ideologiei prin simboluri şi stereotipuri, şi instrumente afective prin cana- 
lizarea emoţiilor. 

Capacitatea de a se exprima a unui actor, aptitudinea de a crea o impresie 
se exprimă sub două forme de activitate simbolică : expresia explicită şi expresia 
indirectă. Prima se referă la simbolurile verbale şi implică mistificarea şi 

frauda, cea de-a doua conţine un evantai larg de acţiuni, de semne simptomatice 
şi implică simularea. 

Medierea televizuală a politicului este o mediere de tip publicitar. Alegă- 
torul ca spectator este un consumator al politicii „în imagini”. Medierea 
publicitară utilizează o funcţie de contact şi o funcţie imperativă (norma- 
tivä) : ea pune în acţiune personaje politice - prototipuri de eroi întruchipând 
valori psihologice şi sociale - şi episoade tipice din filme de ficţiune. Tehnica 
publicitară construieşte relaţia obiect-subiect (subiectul urmând traseul : 
atentie-interes-dorintä-achizitie), utilizând limbajul televizuat şi realizând un 
izomorfism perfect între caracteristicile celor două tehnici de mediere, televi- 
zuală şi publicitară : repetitivitate (factor primar al incitării) şi caracterul 
ludico-estetic cu predominarea principiului plăcerii, al divertismentului asupra 
principiului realităţii. Marca-totem publicitară îşi are echivalentul în repre- 
zentarea figurativă a personajului politic. Medierea publicitară creează 
pseudoevenimentul (ea face dintr-un „obiect” un eveniment), îl construieşte 
ca atare, ca model, suscitând absorbţia spectaculară-ludică ; mesajului publi- 
citar îi sunt aplicate categoriile mitului. Mitul nu este nici adevărat, nici fals. 
Publicitatea face din obiect un pseudoeveniment, care va deveni eveniment 
real al vieţii cotidiene în funcţie de adeziunea consumatorului la vorbirea 
despre el. Adevărul şi falsul se amestecă - la fel ca în sondajele electorale, 
unde nu se mai ştie dacă votul real nu face altceva decât să ratifice sondajele 
(şi atunci el nu mai este un eveniment real, ci doar un succedaneu al sondajelor 
care, din modele de simulare indicatoare, devin agenţi determinanti ai reali- 
tätii) ori dacă sondajele au reflectat opinia publică. Realitatea nu mai este 
decât modelul care vorbeşte despre el însuşi, discursul fiind unul tautologic. 
Evenimentul însuşi este indus prin repetiţie tautologică, iar cumpărătorul 
(telespectatorul) nu face decât să consacre caracterul de eveniment al mitului ; 
se ajunge astfel ca mitul (sau modelul) să-şi fabrice evenimentul în cadrul unei 
producţii a discursului publicitar. Uniformizarea produsă de limbajul publicitar 
se datorează ; concentrării exclusive asupra plăcerii, limitată la formele ei pur 
senzoriale pe care specificul indicial-iconic al comunicării televizuale îl 
satisface ; dezvoltării narcisismului reparatoriu şi imediat (publicitatea oferă 
individului anonim o imagine mai bună a lui însuşi, invitându-l să se identifice 
cu modele prestigioase, fie persoane reale - politicieni, în cazul de faţă -, fie 
tipuri umane valorizate pozitiv - eroi din filme de ficţiune; abundenței 
procedeelor stilistice şi retorice, lingvistice şi vizuale, încât reflectarea logico- 
-critică a realităţii dispare ; standardizării sau normalizării : publicitatea nu 
indică în mod explicit comportamentele de imitat, ci aduce la suprafaţă fondul 
biologic al gregaritätii indivizilor. 

Marketingul politic împrumută tehnicile marketingului publicitar prin 
intermediul mediumului televizual. Discursul politic publicitar poate lua forma 
spotului (de 15"-30"), alocutiunii, ritualului interpersonal si ritului de 
interacțiune (dezbaterea televizată). Aceste produse televizuale propun modele 
cu care telespectatorii se identifică, induc tipuri de trăiri previzibile si aşteptate, 
provoacă anumite reacții si determină anumite tipuri de acțiune. Realitatea 
însăşi devine o categorie mitologică substituibilă altora : ritualul interperso- 
nal (contactul social mediat de televiziune) ; ritul de interacțiune (dezbaterea 
televizată, talk-show-ul), imaginile si realitatea se echivalează, informațiile 
servesc însă mai putin la a ne introduce în realitate şi mai degrabă la 
producerea „efectului” de realitate, mitul autenticității fiind utilizat pentru 
întărirea autenticității miturilor. Miturile sunt percepute ca realități şi sunt 
posedate în cadrul consumului, imaginarul colectiv rupt de realitate fiind 
antrenat într-o dorinţă infinită de real-fapt-imagine, de imagini care devin 
obiecte. Limbajul publicitar denaturează însă mesajul politic şi compromite 
sensul însuşi al acţiunii politice. La nivel verbal, pierderea principiului 
realităţii se face prin metaforă, confuzia valorilor se realizează prin hiperbolă 
şi pervertirea identităţii prin tautologie. Imaginile afirmă realitatea, nu o 
contrazic ; iar încrederea în imagini (cf. prejudecätii : credem ceea ce vedem) 
determină adeziunea reflexă la lucruri. Imaginile creează iluzia realului ; 
irealul este ancorat în real prin prim-plan, metaforă şi metonimie, adică prin 
valorizare hiperbolică, impunere şi sugestie. 

Limbajul publicitar împrumutat de discursul politic reduce realul la vizibil 
şi la confuzia dintre spectacol (aparenţa) şi realitate ; spiritul critic este 
încorporat de dogmatismul vizual. Mimetismul identificării asigură inte- 
grarea socială care alimentează „democraţia publicitară” şi are funcţie represivă. 
Emotia suscitată de imagini cimentează grupul, gregarizează individul. Impe- 
rativul publicitar devine din acest moment normă socială, punerea în scenă în 
faţa opiniei publice având drept consecinţă conformarea comportamentelor şi 
a opiniilor. Pentru a masca hipertrofia comportamentelor imitative, discursul 
supralicitează tema personalizării : ordinea conformistă se consolidează prin 
iluzia libertăţii. Dorinţa de Celălalt, ca obiect, se constituie prin intermediul 
relaţiei cu Celălalt, ca imagine. 

Actorul politic construieşte o imagine, o reprezentare a sinelui cu ajutorul 
semnelor. Eul este imaginea pe care şi-o face celălalt despre personajul aflat 
pe scenă. Acest eu nu emană de la posesorul lui, ci de la spectacolul activităţii 
sale, pentru că el este produs prin caracterul circumstantial al evenimentelor 
care permit spectatorilor să interpreteze situaţia. Publicul atribuie un eu unui 

personaj reprezentat; persoana şi corpul său servesc drept suport unei 
construcţii colective. Impresia pe care o produce personajul trebuie să dea un 
sentiment de realitate (aparenţa), Eul atribuit personajului reprezentat pare 
că emană direct de la actor. Actorul este obligat să înveţe un rol (manieră) pe 
care să-l joace în situaţia dată. Eul este produs, pe de o parte, de o activitate 
enuntiativä - constituirea spectacolului - şi, pe de altă parte, de o activitate 
interpretativă - a publicului. 

Ritualurile de re-cunoaştere implică contactul social de tip faţă în faţă şi 
dialogul. Relaţiile sociale sunt astfel reprezentate prin analogia teatrală. 
Dezbaterea politică este un rit de înfruntare care se desfăşoară după un scenariu 
fondat pe acumulare şi amplificare, acesta creează un veritabil spaţiu mitic, în 
care eroul trăieşte totalitatea problemelor epocii sale. Scena televizuală oferă 
posibilitatea „punerii în comun”, plecând de la raporturile personale ale unei 
experienţe colective fondate pe un sentiment de prezenţă. Lumea naturală este 
integrată într-un discurs în care a şti este înlocuit cu a crede, codificare gerată 
de convenţie. Spectacolul, în cazul dezbaterii televizate, înglobează : 

- spațiul fizic al scenei (scenografia) ; 

- punerea în imagine (reprezentarea) ; 

- dimensiunea ficțională a discursului ; 

- referentialitatea constantă. 


Fictionalizarea discursului se referă la simulacrul lumii naturale, fondat pe 
a părea sau, altfel spus, pe excederea lui a fi în a părea. Dezbaterea politică 
televizată se constituie într-un joc care pune în spectacol corpurile şi discursu- 
rile. Regimul de vizualizare trebuie să întâlnească contractul de credibilitate : 
e la nivel pragmatic, trebuie să existe distincţia între două circuite : cel al 
subiecţilor care comunică şi cel al subiecţilor reprezentării ; 
e din punct de vedere psihologic : spaţiul de realizare al subiecţilor trebuie 
să unească simbolicul cu imaginarul ; 
e în planul argumentärii : teatralitatea discursului argumentativ semnifică 
o punere în scenă a Subiectului pentru Celălalt, jocul teatral neexcluzând 
ritualizările, adică jocul de roluri. Relaţia subiectului cu sine şi cu 
celălalt este construită în termeni de imagine. Reprezentarea este o 
identificare care asigură constituirea în subiect şi în specificarea eului 
şi este utilizată pentru a evoca indiciile sau semnalele de re-cunoastere 
pe care actorii le pun în circulaţie prin schimburile discursive. 


Mediumul televizual este, conform concepţiei lui Michel Foucault, „o 
maşină care creează şi susţine un raport de putere independent de cel care îl 

exercită [...]; o maşină care disociază cuplul a vedea-a fi văzut [...], dispozitiv 
important care automatizează şi dezindividualizează puterea. Principiul aces- 
tuia nu rezidă atât în persoană, cât într-o anumită distribuţie a corpurilor, a 
suprafeţei, a luminilor, a privirilor, într-un angrenaj ale cărui mecanisme 
interne produc raportul în care indivizii sunt prinşi [...]. Este o maşinărie care 
asigură disimetria. diferenta”!. Această putere generează o formă particulară 
de participare, o realitate situată în eveniment (transmisia în direct), specta- 
culară şi dramatică, alimentată de scheme de conflict arhetipale şi care 
modelează un inconştient de masă. Integrarea şi participarea (identificarea cu 
personajul) sunt solicitate de actantii care interpeleazä spectatorul prin inter- 
mediul privirii; iluzia comunicării este puternică şi mistificatoare. 
Transmisia „în direct” relevă: contemporaneitatea cu evenimentul (dar nu 
contiguitatea), prezenţa şi autorizarea (legitimarea) actorului politic. 


Managementul impresiei la televiziune 


Regimul de vizualizare al mediumului televizual — a arăta, cu toate artificiile 
de punere în spectacol (cadraje, unghiuri de vedere, focalizări, prim-planuri, 
joc de lumini ş.a.) întâlneşte regimul de vizibilitate propriu actorilor politici — 
a se arăta, a se face văzuţi, cu toate tacticile de captare şi de seducţie. Fiecare 
subiect gerează, faţă de interlocutorul său, condiţiile de vizualizare în funcţie 
de motivațiile sale şi într-o relaţie scopică, funcţiile scopice relevând un 
demers persuasiv şi interpretativ, în spaţiul pragmatic al demersurilor cognitive. 

Reprezentarea televizuală a subiecţilor în interacţiune (actorii politici) este 
guvernată de problematica recunoaşterii : „Esenţial este, situându-mă într-un 
loc din care pot să vorbesc, să acord un loc complementar Celuilalt, pretin- 
zându-i ca din locul în care se află să mă recunoască ca fiind cel care vorbeşte 
din locul său”? (şi reciproc). Această recunoaştere se situează la un prim 
nivel, cel al inconştientului, şi reclamă o decriptare a implicitului discursiv şi 
o lectură indicială. Recunoaşterea se raportează simultan la individualitatea 
personajului politic (calităţi, defecte, competenţă) şi la discurs. Fiecare actant 
care intervine într-o dezbatere construieşte o strategie raportată la relaţia cu 
sine - ca proces de autoafirmare. Strategia locutorie conferă coerenţă compor- 
tamentului global al subiectului. Afirmarea eului nu poate fi înţeleasă decât 


1. Michel Foucault apud F. Flahault, Noel Nel, Le debat televise, Armand Colin, Paris, 
1990, p. 132. 
2. Ibidem, p. 194. 

prin relaţia acestuia cu un tu, relaţie de altfel reciprocă. Întâlnirea faţă în faţă 
a subiecţilor (personaje politice), preocupați să persuadeze şi să interpreteze, 
pune în mişcare operaţiile cognitive corespunzătoare, care circumscriu un 
discurs persuasiv şi un discurs interpretativ. Într-o dimensiune sintagmatică, 
subiectul se defineşte prin parcursul discursiv pe care-l îndeplineşte ca subiect 
al unui program ; într-alta paradigmatică, el îşi afirmă prin diversele ipostaze 
pozitive sau negative competenţa sau incompetenta. Oratorul se construieşte 
pe sine prin limbaj şi construieşte, simultan, obiectul politic care semnifică 
un micro-univers. În planul enuntärii, discursul pleacă de la o situaţie, 
dezbaterea televizată, şi se înscrie în cadrul unui schimb de întrebări - 
răspunsuri, actorul politic actior ‘nd asupra interlocutorului său prin discurs. 
Punerea în scenă comportă în plan semantic : un nivel figurativ de reprezentare 
a practicilor, un nivel de reprezentare a spaţiului şi timpului, un nivel axiologic 
de reprezentare a valorilor. 

Construind „obiectul” (micro-universul politic), actorul politic caută tot- 
deauna să fie, mai întâi, recunoscut şi apoi să ocupe un loc. El se structurează 
prin limbaj, raportându-se la antecedentele sociologice, la situaţia globală şi 
la obiectul limbaj pe care îl utilizează în scopul construirii unui micro-univers 
şi ocupării unui loc. Actorul politic pretinde interlocutorilor săi să-l recunoască 
ca reprezentant al unei ideologii, el trebuie să manifeste o stăpânire perfectă 
a situaţiei şi să producă însemnele specifice dorinţei inconştiente. Indicatorii 
nonlingvistici (mimo-gestuali, posturali, decorativi), paralingvistici (fluentä, 
elocintä, ezitare, bâlbâieli) şi lingvistici (impunerea unui anumit tip de schimb, 
un stil, un tip de interacţiune, ocuparea spaţiului discursiv, întreruperea, 
afişarea unei superioritäti, impunerea unor anumite teme, a unei interpretări 
a faptelor, răstălmăcirea discursului) sunt elemente care constituie modalităţile 
de prezentare a sinelui la televiziune. Stăpânirea strategiilor discursive conduce 
la multiplicarea amenințărilor pentru faţa adversarului : întrebări suplimen- 
tare, adresări autoritare (ordin, interdicţie, sugestie, fapt), comportamente 
lezante (critică, persiflare, invective). Subiectul comunicant angajat într-o 
modalitate discursivă intersubiectivă construieşte veridicitatea discursului său 
după un model care actualizează categoriile semiotice a fi/a părea într-o 
structură polemică înglobată de o situaţie spectaculară. 

Discursul politic la televiziune construieşte o nouă formă de credibilitate 
fondată la nivelul expresiei pe structurarea discursului, iar la nivelul conti- 
nutului - pe operaţiile cognitive de construire a unui univers de cunoaştere. 
Organizarea cognitivă a discursului este o ierarhie de subiecte şi obiecte 
cognitive puse în scenă în scop de manipulare. Manipularea enuntiatarului de 

către enuntiator se face prin identificare, care semnifică, în plan semantic, 
fuziunea în punctul de vedere ce orientează interpretarea. Foarte importantă 
în acest proces este relaţia pragmatică instaurată de interlocutori. După cum 
afirmă P. Bourdieu, forţa cuvintelor nu rezidă în cuvintele înseşi, ci în 
condiţiile instituţionale ale utilizării lor. În orice act lingvistic, există efecte 
de dominare simbolică, datorate contextului, în cazul de faţă mediumului 
televizual care intervine în raporturile comunicationale. 

Strategiile discursive se sprijină pe două tipuri de conduite : cognitive şi 
pragmatice. În plan cognitiv, se dezvoltă strategiile de manipulare, care se 
descompun în a şti să facă, a vrea să facă şi a face. În plan pragmatic, 
intervin strategiile de punere în practică, adică tactici de acţiune. Interactiu- 
nea polemică presupune construirea de către subiecţi a unor spaţii simbolice 
disjuncte având conţinuturi şi valori opuse. Construirea spaţiilor simbolice 
reprezintă o veritabilă punere în scenă în care se structurează rolurile inter- 
subiective instalate în conversaţie. 

Telespectatorii stabilesc în cazul interacțiunii mediate (dezbaterea televizată 
în cazul de faţă) o formă de intimitate care are un caracter nonreciproc. Pe de 
o parte, ea este relaxantă graţie plăcerii pe care o oferă mediumul televizual, 
iar pe de altă parte, poate deveni o formă de dependenţă, în care indivizii se 
identifică cu personajele, fiind dislocati simbolic din experienţa imediată. 

Construirea sinelui este un proiect simbolic” pe care individul îl constru- 
ieste activ, având acces la formele simbolice televizuale, dar orizonturile sale 
sunt într-o permanentă schimbare, oferindu-i, implicit, posibilitatea de a 
reflecta critic asupra circumstanțelor vieţii lui. Formele simbolice nu sunt 
ideologice ca atare, ele sunt ideologice în măsura în care servesc în condiţii 
particulare la stabilirea şi susţinerea unor relaţii de putere asimetrice. Indivizii 
încorporează mesajele mediate (obiecte de identificare de care se ataşează 
puternic şi emoţional) în procesul de formare a sinelui şi în comportamente pe 
care le adoptă în relaţia cu ei înşişi şi cu ceilalţi. Ei sunt absorbiți de relaţia 
cu cei aflaţi la distanţă, iar traiectoria vieţii personale coincide cu traiectoriile 
de viaţă ale altora printr-o convergenţă a orientărilor similare. Experienţa 
trăită şi exigenţele morale asociate interacțiunii faţă în faţă sunt lăsate deoparte 
de exigenţele şi responsabilitätile care rezultă din experienţa mediată. 


3. John B. Thompson, Media şi modernitatea, Antet, Bucureşti, 2001, p. 200. 

Identificarea spectatorială 


Perceperea unui obiect implică deja prezenţa celuilalt şi comunicarea cu 
el. Orice manifestare a unui obiect include posibilitatea unor alte manifestări. 
Prin perspectiva noastră asupra obiectului, noi comunicăm cu orice altă 
perspectivă imaginabilă. Astfel, eu şi celălalt ne întâlnim în obiect, privim 
acelaşi spectacol care constituie locul transcendent al comunicării noastre. 
Totuşi, deşi perspectiva noastră asupra lumii comunică cu a Celuilalt posibil, 
acest fapt nu ne poate face să înţelegem cum îl putem recepta pe Celălalt, nu 
putem sesiza conduita sa şi nu putem descifra subiectivitatea sa. Pentru 
aceasta este necesar să ne îndreptăm către experienţa directă a Celuilalt şi 
vom descoperi că propriul nostru corp ne permite să asimilăm conduita sa şi 
să ne confundäm într-o oarecare măsură cu el. Corporalitatea noastră ne face 
cosubstantiali : ea permite acea întrepătrundere a conduitelor, care ne restituie 
unul altuia. „...corpul meu percepe corpul Celuilalt şi regăseşte în el prelun- 
girea propriilor sale intenţii, un mod familiar de a privi lumea [...] aşa cum 
părţile corpului meu formează împreună un sistem, corpul Celuilalt şi corpul 
meu formează un tot, reversul şi faţa unui singur fenomen şi existenţa anonimă 
al cărei indiciu este corpul meu sălăşluieşte în două corpuri deodatä”*. Această 
intersubiectivitate anonimă exprimă relaţia interumană primordială, marcată 
de existenţa corporală. Celălalt, ca şi mine, este o fiinţă ce are o istorie, iar 
prezentul în care trăim se deschide către un trecut şi un viitor cu care 
comunicăm în interiorul nostru. 

Aşa cum putem percepe totalitatea unui obiect printr-una din părţile sale, 
la fel putem proiecta o personalitate, atitudinile şi actele sale, prin simpla sa 
percepere. Eu şi Celălalt suntem conectaţi la o lume comună, dar din 
perspective cu totul diferite (comunicarea implică şi distanfare şi diferen- 
tiere); prin acest aspect, Celălalt, a cărui conduită o pot înţelege, nu este 
dublura mea, el este un Altul, ca şi mine. Intentiile noastre sunt relative la 
alte situaţii : la cele pe care le-am trăit şi la cele pe care le proiectăm în viitor. 
Realitatea afectivă a fiecăruia rămâne inaccesibilă, pentru că pleacă de la o 
situaţie diferită. Deschiderea către Celălalt este indisolubil legată de propria 
mea apariţie: „mă văd pentru că sunt văzut”. Noi nu putem exista decât 


4. M. Merleau-Ponty apud J.P. Meunier, Essais sur l’image et la communication, Cabay, 
Paris, 1980, p. 106. 
5. J.P. Sartre apud J.P. Meunier, op.cit., p. 92. 

atrăgând privirea Celuilalt, nu ne putem percepe decât aşa cum apărem în 
ochii Celuilalt. Relaţia intersubiectivä - „pentru sine” şi „pentru celălalt” — 
se leagă de noţiunea de temporalitate. Temporalitatea permite contactul cu 
orice prezenţă, trecută sau viitoare, dar prin distanţare, plecând de la o 
prezenţă actuală, identică şi diferită în acelaşi timp. Relaţia intersubiectivă 
este marcată de mai multe temporalitäti: prezentul în care comunicăm 
deschide în fiecare dintre noi un orizont al trecutului şi un orizont al 
viitorului care ne fac reciproc insesizabili în momentul întâlnirii. Fiecare din 
noi înşine ne recuperăm constant în relaţia cu Celălalt, dar în acelaşi timp 
suntem unul pentru altul o interioritate insondabilă. 

Conduita unui personaj care apare pe ecran şi pe care noi o percepem este 
semnificantă. Mimica şi gesturile Celuilalt exprimă un sens al lucrurilor 
asupra cărora se exprimă. „Gestul din faţa mea seamănă cu o întrebare, indică 
anumite puncte sensibile ale lumii, mă invită să-l întâlnesc. Comunicarea are 
lor atunci când conduita mea îşi găseşte propria cale în acest drum. Are loc, 
astfel, o confirmare a Celuilalt prin Mine şi a Mea prin Celălalt”. Conduita 
prezentă, imediat perceptibilă şi deci percepută, se înscrie într-o istorie perso- 
nală ; ea reprezintă pentru noi poarta de acces către această istorie personală. 
Simţim proximitatea sa cu alte conduite — trecute sau viitoare - pe care le 
actualizăm şi care sunt în raport cu alte comportamente mai îndepărtate, mai 
puţin clare, dar încă sesizabile. Acest orizont de conduite care înconjoară 
conduita actuală configurează sensul acesteia şi dă o semnificaţie comporta- 
mentului unei persoane. „Stilul personajului”, felul în care apare şi se com- 
portă în vizualizarea sa pe ecran ne determină să înţelegem structura sa 
generală comportamentală. Această structură generală existenţială, revelată de 
comportamentul actual, rămâne însă ipotetică, deci marcată de incertitudine. 

În viaţa reală, perceperea Celuilalt, a acţiunilor şi conduitelor sale, ne 
trimite permanent la propria noastră existenţă, la actele şi conduitele noastre. 
Personajul care apare pe ecran se impune spectatorului, fără ca situaţia şi 
existenţa acestuia să devină problematice - spectatorul coincide cu personajul 
aproape în totalitate ; participarea filmică exclude reflexivitatea şi detaşarea. 
„Resortul acestei participări este un fenomen de mimetism propriu cunoaşterii 
intuitive. În anumite condiţii, ceea ce este văzut pe ecran dă naştere, la nivelul 
cel mai elementar al conştiinţei, unor mişcări incipiente de răspuns, insepa- 
rabile şi constitutive, de înțelegere a acţiunilor percepute în aceste condiţii. 
Această înţelegere nu este atât cauza, cât consecinţa atitudinii proprii spectatorului 


6. M. Merleau Ponty apud J.P. Meunier, op.cit., p. 106. 

faţă de conduitele şi comportamentele Celuilalt””. Fenomenul de mimetism 
se leagă de calităţile fotogenice ale persoanei şi de starea hipnotică pe care 
o induce imaginea. Putem admite interiorizarea mimetică a comportamen- 
telor Celuilalt ca fenomen caracteristic informaţiei filmice, dacă suntem de 
acord că: 
- spectacolul filmic plasează individul într-o stare asemănătoare hipnozei ; 
- atenuarea vigilentei critice ce rezultă din această stare antrenează elibe- 
rarea dispoziţiilor mimetice pe care viaţa socială le inhibă ; 
- dispoziţiile mimetice devin în cazul participării filmice o modalitate 
originală de cunoaştere. 


Participarea filmică este determinată, totuşi, nu de simpla percepţie a 
imaginilor, ci de dispoziţiile intentionale ale spectatorului. Acţiunea asimi- 
lantă a individului este însoţită de o activitate proiectivă: spectatorul nu 
participă decât dacă eroul (personajul) realizează tendinţele pe care el însuşi 
nu le-a putut actualiza. „Actorul devine dublul nostru, încarnarea eului nostru 
intentional”$. 

În cadrul percepţiei , fascinate” se creează un joc al distantärii şi participării 
în funcţie de rolurile prezentate. Identificarea cu Celălalt - care este mai 
degrabă uitare de sine, şi nu proiectare de sine - se produce prin captarea 
Eului de aparențele Celuilalt. Prin captare însă, eul nu numai că se uită pe 
sine, dar este condus spre trăirea plenară a vieţii personajului de pe ecran. 
După cum ştim, ficţiunea neagă realul, iar realul neagă ficţiunea şi identifi- 
carea eului cu personajul, captarea devine atunci numai o cvasicaptare. Dacă 
personajul de pe ecran - în funcţie de propriile noastre valori din viaţa reală - 
nu ne place, vom rezista fascinaţiei: vom respinge experienţa propusă de 
acesta. Există deci o relaţie de determinare reciprocă între valorile noastre, în 
sens larg : idealuri, atitudini, modele de conduită şi raportul de identificare 
cu personajul şi cu valorile pe care le încarnează acesta. Imitând personajele 
văzute pe ecran în viaţa reală menţinem legătura cu imaginarul, dar experienţa 
imaginilor nu poate lua formă decât pe fondul experienţei, al realului cotidian. 

Individul urban este o fiinţă esențialmente socială, prins într-o reţea 
de relaţii intersubiective, în cadrul acestor relaţii intersubiective şi al jocului 
de recunoaştere socială, propriul său corp devenind obiect pentru sine şi 
pentru celălalt. Imaginea va prelua în acest proces rolul de medium necesar 
constituirii corpului-obiect social (vezi R. Haineş, Comunicarea televizuală, 


7. G. Cohen-Seat apud J.P. Meunier, op.cit., p. 161. 
8. J. Hitry apud J.P. Meunier, op.cit., p. 163. 

Editura Eficient, Bucureşti, 2001); ea va constitui oglinda corpului aflat la 
distanţă - obiect al privirii, raportat la sine şi la imaginea sa (prin auto- 
-contemplare). Imaginea corpului relevă un dublu aspect, complementar şi 
contradictoriu: ea reprezintă, în acelaşi timp, corpul ca entitate proprie, 
penou sine, suport al eului, dar şi instanţă pentru Celălalt, supunându-l 
constrângerilor recunoaşterii sociale. Imaginea ca reprezentare a corpului 
individualizat este corelativă cu un anumit tip de socialitate, cea în care 
indivizii substituie mediului natural, mediul civilizat. Raportul specular corp/ 
imagine a corpului (exteriorizată, individualizată) este un raport auto-refe- 
renţial constitutiv al eului ca entitate auto-suficientă. Unitatea propriei imagini 
nu poate fi susţinută însă decât prin asocierea cu Celălalt, cu auto-contem- 
plarea sa, cu identificarea Celuilalt cu propria imagine. Raportul specular cu 
imaginea tinde către unicitatea eului (refuz şi asimilare, în acelaşi timp, a 
Celuilalt) şi unicitatea imaginii în care eul se reflectă şi prin care el se 
constituie ca eu. 

Dacă în societăţile trecute Puterea absolută conferea unitate, în societăţile 
moderne asistăm la o färâmitare, la un decupaj al realului şi la excludere 
în câmpul discursului social. În plan formal, imaginea evoluează către o 
autonomie profundă, formând o sferă privată - închisă, narcisică, aptă să 
asimileze realul sub forma spectacolului (fiecare se regăseşte în postura 
visătorului izolat, dar centru al unei lumi imaginare totale). În planul conti- 
nutului, personajele reprezentate pe ecran devin modele care incită la un 
anume praxis’. 

Imaginile nu mai lasă loc transcendentului, ele invadează realul şi propun 
mituri de autorealizare, implicând o generalizare a narcisismului individual. 
Realul devine spectacol „pentru sine”, iar „imaginea corpului” devine imagine 
personalizată. Imaginarul marchează din ce în ce mai mult indivizii şi relaţiile 
dintre aceştia. Individualismul narcisic se constituie într-o modalitate de relaţie 
socială, individul modern asociind privirea Celuilalt propriei sale auto-con- 
templäri. Afirmarea eului în detrimentul Celuilalt, lupta pentru auto-afirmare 
se derulează la toate nivelurile şi utilizează toate resursele imaginii. Raportul 
cu sine rămâne singurul liant social pentru individul izolat, iar imaginea 
privată, singurul model de identificare posibil. Personalizarea imaginii este 
corelativă de fapt cu pierderea relativă a legăturii sociale. 

Discursul verbal conferă indivizilor poziţia unor elemente funcţionale 
într-un ansamblu organizat, a unor piese pe o tablă de şah ocupând un loc şi 


9. E. Morin, L'esprit du temps, Grasset, Paris, 1962, p. 90. 

un rol specific în ierarhia socială. Imaginea, dimpotrivă, oferă o viziune 
globală, sintetică, imediat recognoscibilă asupra realului şi asupra sinelui. 
Raportul individ-imagine, considerând privirea drept centru dominant al 
spectacolului oferit de real şi de eul personal distanțat, induce o centralizare 
intra-individuală, care se opune centralizărilor inter-individuale induse de 
discursul social. Imaginea şi cuvântul nu sunt mijloace echivalente de comu- 
nicare în cadrul unei relaţii date o dată pentru totdeauna ; raportul dintre ele — 
complementar şi antagonist în acelaşi timp - determină şi menţine forma 
relaţiei. Aceasta este rezultanta unei tensiuni continue între centrarea pe eul 
individual susţinută de imagine şi unificarea (centralizarea socială) indusă de 
discursul abstract. 


Societatea românească de tranziţie 


Analiza societăţii româneşti postcomuniste poate fi abordată ca „un fapt 
social global” : economia, politica, relaţiile de muncă, producţia, consumul, 
mijloacele de informare în masă sunt tot atâtea domenii care se întrepătrund 
şi care reflectă tendinţa de schimbare sau, dimpotrivă, de conservare a 
trăsăturilor lor socialiste. Raportată atât la trecut, cât şi la prezent, România 
se prezintă ca o „societate imitativă” în care interesele transgresive — interesele 
şi valorile nou create - au caracter imitativ si se schimbă foarte lent. Imitäm, 
adică preluăm inconştient sau deliberat instituţiile, modelele de comportament 
şi valorile altor societăţi, aflate în alte faze ale dezvoltării capitaliste. 

În ţările capitaliste dezvoltate, după o perioadă premergătoare de ante- 
materialism ce caracterizează societatea feudală tradiţională, s-a făcut trecerea 
de la dominaţia valorilor materialiste la cea a valorilor postmaterialiste. Au 
apărut astfel două tendinţe independente : 

e trecerea de la materialism la postmaterialism, care a condus la scăderea 
importanţei problemelor economice, indiferent de viziunea acceptată a 
ordinii economice ; 

e trecerea de la valorile ce interzic şi frânează - simplitatea, autodisci- 
plina, conformismul, subordonarea - la valori libertariene : pluralismul, 
libertatea, toleranța, autoingăduinţa. 


Ce se întâmplă în societatea românească ? 
e Se menţin întreprinderi uriaşe producătoare de pierderi ; 
e oamenii îşi definesc încă interesele într-o perimată optică socialistă ; 

e micii întreprinzători cer, în numele interesului national, protecţie din 
partea statutului - sectorul privat este sărac şi nesemnificativ ; 

e privatizarea se face conform diverselor interese şi valori : unii apelează 
la vechile şi indiscutabilele drepturi de proprietate, unii la dreptatea 
socială sau necesitatea evitării conflictelor şi stimularea motivatiei 
angajaţilor, unii la apărarea interesului naţional (să se vândă, în primul 
rând, capitalul românesc), unii la necesitatea asigurării accesului mare- 
lui capital şi tehnologiilor noi, iar alţii la regula libertăţii economice 
depline ; o categorie de persoane este interesată de prelungirea acestei 
perioade de tranziţie pentru a profita de diferitele mecanisme de achizi- 
tionare, la un pret redus, a fostei proprietăţi de stat ; 

e introducerea capitalismului - cel putin la nivel teoretic - a dus la o 
pragmatizare a conştiinţei. Rolul banului creşte şi şansele de gratificare 
socială ; consecinţa: creşterea obiectivă a diferenţierii economice, 
polarizarea socială şi vizibilitatea acestei diferențieri ca urmare a consu- 
mului ostentativ. 


Pragmatizarea apare sub două forme opuse; 

1) Apărarea poziţiei sociale amenințate, a standardului de viaţă şi siguranţei 
sociale, atitudine tradusă într-o aşteptare pasivă sau într-o cerere adre- 
sată puterii, legată de îmbunătăţirea situaţiei proprii. 

2) Năzuinţa spre avansare şi succes financiar, adesea fără scrupule şi fără 
a ocoli nici un fel de metode (atitudine caracteristică unei mici părţi a 
societăţii). 


Nu există în România un sistem omogen de obţinere a veniturilor, universal 
acceptat şi perceput ca echitabil. Funcţionează două logici opuse de obţinere 
a veniturilor prin muncă : o logică egalitarist-ocrotitoare (pensionari, bugetari) 
şi o logică de piaţă individual-merituală. Începe să crească simţul valorii 
muncii intelectuale. 


e Consumul devine unul din principalele mecanisme în crearea noilor 
structuri : pe de o parte, lipsa mijloacelor financiare în achiziţionarea unor 
bunuri produce frustrare în rândul popuiatiei, pe de altă parte, consumul a 
ajuns un semn distinctiv de apartenenţă la o anumită categorie socială. 

Prin consum se manifestă şi se acceptă anumite valori. 


e În dimensiunea social-culturală, societatea românească optează mai 
mult pentru ordine decât pentru libertate culturală, ceea ce este o expresie a 
unei societăţi tradiţionale. Există însă şi grupuri care luptă pentru egalitatea 


108 TELEVIZIUNEA SI RECONFIGURAREA POLITICULUI 


sexelor, protejarea mediului, libertatea minorităţilor, vegetarism, protecţia 
animalelor. 


e Democraţia românească este una mimetică ; pluralismul politic există, 
dar cu o slabă identitate a partidelor politice ; acestea tind spre recuperarea 
trecutului şi spre accesul cu orice preţ la guvernare ; alegerile sunt libere, dar 
insuficient de concurentiale. 


e Preferintele legate de un partid sau altul, precum şi comportamentul! în 
timpul alegerilor sunt încă într-o slabă legătură cu locul individului în structura 
socială şi, respectiv, cu interesele economice legate de aceasta. Se poate 
spune că există în esenţă două grupări de alegători, grupări consecvente şi 
fundamentale : o grupare postcomunistă şi una orientată spre valorile demo- 
cratice occidentale. Aceste două grupări sunt ghidate, fiecare în parte, de 
aceleaşi valori, experienţe şi structuri de loialitate. 

România trebuie să se adapteze, ca şi alte ţări din regiune, la centrele 
economice şi culturale ale sistemului capitalist mondial, faţă de care în prezent 
se află în poziţie de „periferie”. Pe de o parte, se manifestă tendinţa declarată 
de aderare la sistemul capitalist şi organizaţiile sale supranationale, pe de altă 
parte, închiderea, apărarea tradiţiei şi dezvoltarea culturii naţionale proprii. 
Anumite grupuri care posedă resursele corespunzătoare şi competențele nece- 
sare participă deja la ordinea globală ; ele sunt interesate de întărirea acestei 
participări şi înlăturarea barierelor ce pot surveni. Pentru alte grupuri, deschi- 
derea prea mare spre exterior a adus pierderi considerabile (de exemplu, 
pentru ţărani) ori le-a forţat să-şi schimbe comportamentul de până acum sau 
creează îngrijorare şi frică de viitor. Ambele părţi au tendinţa de a-şi căuta o 
bază intelectuală şi axiologică, precum şi o reprezentare politică pentru 
punctele sale de vedere. 


e Influenţa străină este din ce în ce mai puternică nu atât în sfera economiei 
sau a politicii, cât a culturii. Aceasta se realizează prin mijloacele de informare 
în masă, care propun modele de consum, stiluri de viaţă şi de lousir. 

La nivelul cel mai adânc si incomplet conştientizat, această influenţă 
marchează puternic modul de percepere şi de valorificare a realităţii româneşti. 
Americanizarea mediilor şi a întregii culturi de masă este din ce în ce mai 
puternică. Realitatea filmelor şi benzilor desenate americane devine, mai ales 
pentru tineri, un punct de referință comparativă şi chiar un punct de referinţă 
normativă pentru estimarea realităţii cotidiene. Treptat, statul pierde influenţa 
sa asupra mediilor şi chiar monopolul informaţional. 

e Se încearcă ieşirea statului din rolul de organizator şi ocrotitor al vieţii 
sociale. Statul este, în acelaşi timp, şi prea puternic, deoarece are tendinţa de 
centralizare şi încearcă să regleze birocratic diverse sfere de activitate, şi prea 
slab, deoarece nu este în stare să lupte eficient împotriva infracţiunilor şi 
corupţiei. leşirea statului din rolul de furnizor al locurilor de muncă şi garant 
al protecţiei sociale, destinatar al tuturor protestelor, cererilor şi aşteptărilor 
de redistribuire a veniturilor se înscrie într-o logică capitalistă, dar se produce 
cu foarte mare greutate. 


e Identitätile etnice sunt trezite şi conştientizate. În afirmarea lor, un rol 
important îl are interesul minorităţii ca ea să existe, combinat cu interesele ei 
economice, precum şi ideologia pluralismului ca valoare de sine stătătoare, 
ideologie preluată din exterior, dar şi prezentă în tradiţia culturală românească. 
Tendinţa acestora se opune convingerilor multor grupări pentru care poporul 
român reprezintă o valoare în sine, iar interesul acestui popor îl reprezintă 
existenţa unui stat unificat din punct de vedere etnic. 


e Mecanismele de exercitare a puterii şi controlului statului, precum şi cele 
de influențare a comportamentului şi convingerilor individului tind să se 
schimbe. 

Factorii tradiţionali de control social - familia, şcoala, biserica — functio- 
nează încă, dar alături de ei apar ca subiecţi ai controlului piaţa bunurilor de 
consum, reclama, cultura de masă şi mijloacele de informare în masă. Aceşti 
subiecţi sunt aparent pluralişti, deşi ei propun o viziune destul de omogenă a 
lumii, lume subordonată consumului şi distractiei. 

Societatea românească, în ansamblul ei, este caracterizată de anomie, ca 
fenomen ce generează o situaţie socială în cadrul căreia normele vechi se află 
în conflict cu cele noi - un fel de anarhie normativă în care fiecare individ 
alege normele de conduită dorită de el şi în care apar fenomene de dezorga- 
nizare a personalităţii ce favorizează apariţia unor indivizi dezorientati în 
raport cu normele. 

Incapacitatea de autoreglare internă şi lipsa de moralitate a actorilor sociali 
produc o slabă integrare socială, implicit lipsa de coeziune şi de aderentä la 
un câmp axiologic comun. 


110 TELEVIZIUNEA ŞI RECONFIGURAREA POLITICULUI 


Dezbaterea televizată - rit de înfruntare politică 


Textul spectacular televizual — simulacru al lumii naturale - pune în joc 
categoria semiotică a fi/a părea, înglobată într-o situaţie spectaculară şi care 
exprimă raportul persoanei (omul politic, în cazul de faţă) cu sine (strategie 
locutorie), cu celălalt (strategie colocutorie) şi cu dispozitivul spectacular. 

Oricare actant care intervine în discurs dezvoltă o strategie proprie de 
autoafirmare, actualizată prin acte enuntiative ce construiesc coerenţa com- 
portamentului global al subiectului. Pentru a se afirma ca eu, subiectul trebuie 
să fie primit de un tu, relaţie perfect reciprocă, posibilă prin interacţiunea faţă 
în faţă a subiecţilor care se expun privirii, preocupaţi de a persuada şi de a 
interpreta. În interacţiune, subiectul este, pe rând, destinator şi destinatar : ca 
destinator, el construieşte un discurs persuasiv căruia îi corespunde un spaţiu 
cognitiv acoperit de strategii argumentative ; ca destinatar, el construieşte un 
discurs interpretativ. Subiectul reprezintă instanţa actantă emițătoare a unor 
proiecţii cognitive cu scop persuasiv sau interpretativ. El se construieşte 
într-o dublă dimensiune : 

- sintagmaticä: definindu-se prin parcursul discursiv pe care-l îndepli- 
neşte ca subiect al unui program şi ocupând poziţia destinatorului 
(competent, manipulator) sau a destinatarului (care primeşte programele 
de acţiune conform valorilor enunțate de destinator) ; 

- paradigmatică : aflându-se la întretăierea unor diverse modalităţi pozi- 
tive/negative prin care îşi construieşte competenţa. 


Conturându-se ca subiect prin limbaj, oratorul construieşte în acelaşi timp 
un obiect, politicul, un micro-univers prin care subiectul caută, mai întâi, să fie 
recunoscut ca subiect, apoi plasat într-o anumită poziţie şi structurat în confor- 
mitate cu antecedentele sale sociologice, cu situaţia globală, cu limbajul utilizat. 
Ca enuntare, discursul său se construieşte plecând de la o situaţie mediatică. 

Planul semantic, al punerii în scenă a lumii, comportă trei niveluri: cel 
figurativ, al reprezentării practicilor, cel al reprezentării spatiului-timp şi cel 
axiologic, al reprezentării valorilor. Situaţia discursivă este reală, dar institu- 
tionalizatä şi actualizată prin constrângerile dispozitivului televizual. Punerea 
în scenă a subiecţilor se analizează la două niveluri : 

- nivelul comunicării mediatice : adresabilitatea către telespectator şi 

regimul de vizualizare sau modalităţile de prezentare a sinelui la tele- 
viziune ; 

- nivelul dispozitivului conversational, compus din : semne nonlingvistice 
(kinezice, posturale, decorative), paralingvistice (fluentä, tonalitate, 
elocintä sau ezitare etc.) şi lingvistice (conţinut tematic, strategii discursive). 


Prin operaţii enunţiative, fiecare locutor adoptă dimensiunile discursive 
proprii rolului pe care doreşte să-l construiască, iar reprezentarea pune în 
scenă diversele roluri intersubiective posibile prin interacţiune. Actantii recurg 
la tactici de seducţie şi de captare (cf. funcţiei „a fi văzut”), iar mediumul 
(cf. funcţiei „a face vizibil”) utilizează artificiile punerii în scenă teatrale şi 
ale spectacolului. Re-prezentarea evocă indiciile sau semnele de recunoastere/ 
nerecunoastere pe care indivizii le pun în circulaţie prin intermediul schim- 
burilor discursive. 

Relaţia subiectului cu sine şi cu celălalt este transpusă în imagini; se 
creează astfel două circuite: subiecţii comunicării, ocupând scena reală, şi 
subiecţii reprezentării presupunând un spaţiu de realizare de ordinul simboli- 
cului şi imaginarului. Reprezentarea operează prin identificare a eului cu 
imaginea de sine, ce asigură constituirea individului în subiect şi identificarea 
telespectatorului cu individualitatea propusă. Recunoaşterea se plasează la 
nivelul inconştientului; integrarea şi participarea, apoi identificarea tele- 
spectatorului cu personajul sunt solicitate de către actanti, care interpelează 
prin adresare directă către cameră. Prin „direct” se stabileşte, pe de o parte, 
iluzia prezenţei şi a principiului de realitate, iar pe de altă parte, actorul 
politic capătă legitimitate şi autoritate prin faptul că se ştie privit, se lasă 
expus şi poate privi publicul în ochi. 

Dezbaterea televizată se înscrie în genul conversatiei televizuale, proces 
dialogic supus : 

- constrângerilor sistemice: dezbaterea este o structură ierarhizată de 

schimburi caracterizată de un anumit grad de formalizare ; 

- încadrării rituale : dezbaterea este reglată institutional si este ritualizată ; 

- parametrilor de situație: dezbaterea depinde de un context relativ la 

elemente de cadru si la elemente conjuncturale legate de persoane, 
elemente implicite si presupozitii. 


Dezbaterea este o situaţie televizată care plasează oratorii faţă în faţă, sub 
privirile (tele)spectatorilor. Relaţia faţă în faţă trebuie să ţină seama de 
indicatori de imagine (faţă pozitivă/negativă) şi comportă un predecupaj de 
roluri: intervievator-intervievat sau moderator şi participanţi. Dispozitivul 
conversational plasează practicile dialogice în perspectiva confruntării, a 
schimbului, a strategiilor argumentative într-o structură duală (interacţiune 

faţă în faţă şi interacțiune mediată) puternic ritualizată. Orice dezbatere 
dezvoltă o macro-structurare tematică, temele fiind lansate cel mai adesea de 
animatori (moderatori), decupajul tematic făcând în prealabil obiectul unei 
tranzacţii. Tranzactia este marcată de un număr de schimburi confirmative — 
prin care se întreţine o relaţie stabilită, se confirmă legătura socială şi de 
schimburi reparatorii - care încearcă să neutralizeze efectele amenințătoare 
ale discursului unui interlocutor pentru faţa persoanei vizate. Dacă schimbul 
este cea mai mică unitate dialogală a conversatiei, intervenţia corespunde unei 
unităţi monologale maximale, constituită însă din acte de limbaj monologale 
minimale. 

Dezbaterea polemică pune totdeauna în cauză imaginea de marcă, statutul, 
faţa interlocutorilor. Orice act de limbaj actualizat într-o interacţiune socială 
este o ameninţare pentru feţele interlocutorilor şi orice intervenţie sau schimb 
reprezintă fie o tentativă de a exprima această ameninţare potenţială, fie de a 
o neutraliza. Procesul de „figurare” constă în neutralizarea potenţialelor 
ameninţări pentru feţele participanţilor. La nivel logico-lingvistic, inlänçuirile 
conversationale se referă la enunturile propriu-zise, la relaţiile tematice şi 
semantice, iar la nivel interacţional, se referă la enuntare, la comportamentul 
interlocutorilor. În orice dezbatere politică, locutorii oscilează între dorinţa 
de a contesta rezoluţia unui schimb şi cea de a negocia şi, câteodată, de a 
precipita rezoluţia, cu scopul de a marca puncte. Comportamentul discursiv al 
unui participant este în strânsă corelaţie cu trei tipuri de probleme relative la : 
semnificaţia discursului (dimensiunea cognitivă), normele situationale, con- 
versationale şi discursive si la raporturile de putere. Toate aceste probleme 
comportă o marjă de negociere. Moderatorul este garantul normelor situatio- 
nale şi conversationale, în timp ce responsabilitatea normelor discursive 
(a semiozei dialogale) revine participanţilor. Fiecare dintre locutori este tentat 
să instituie propriile norme discursive pentru a constrânge sau a domina 
comportamentul discursiv al interlocutorului. 

Dispozitivul televizual impune regimul de vizibilitate al subiecţilor ; acest 
sistem semnificant conţine în planul expresiei dispozitivul scenografic (studioul, 
obiectele scenice) şi dispozitivul de realizare (cadraje, decupaje, mişcări ale 
camerei), iar în planul conţinutului, dezbaterea propriu-zisă, ca strategie de 
argumentare. Actanţii-protagonişti dezvoltă în spaţiul scenic un program 
narativ şi argumentativ însoţit de performanţe mimogestuale în scopul de a 
persuada şi seduce. În plan vizual, sunt valorizate fixarea adversarului şi 
contactul cu telespectatorul prin adresarea directă către cameră (recurgerea la 
funcţia fatică si conativă) ; se stabileşte, astfel, un raport unidirectional cu 

interlocutorul virtual care este telespectatorul, accentul căzând pe funcţia 
telegenică a subiecţilor (condensarea anumitor trăsături: farmecul, natura- 
letea, dinamismul) ; faţa şi privirea devin indicatori de imagine, prezentarea 
devenind mai importantă decât re-prezentarea. Dispozitivul scenografic subli- 
niază logica socio-simbolică exprimată prin valorizarea toposului actantilor 
care dezbat, atenţia telespectatorilor fiind focalizată pe „duelul” dintre aceştia. 
În spaţiul informaţiei, telegenizarea creează posibilitatea punerii în comun a 
unei experienţe colective plecând de la raporturile personale fondate pe un 
sentiment de prezenţă. 

Integrarea politicului într-un univers spectacular televizual este guvernată 
de convenţie ; universul spectacular construit decupează lumea naturală după 
propria sa logică, lumea naturală fiind reintegrată într-un discurs în care „a şti” 
este înlocuit cu „a crede”. Actorul politic îşi manipulează propriul corp pentru 
a părea, iar această telegenie conservă caracteristicile verosimilului, personajul 
purtând masca adoptată prin convenţia participării la jocul de roluri. Omul 
politic trebuie să fie vizibil, să facă performanţă agonistică, iar legitimitatea sa 
se fondează pe autorizare, prin apariţie şi prin performanţă teatrală. Participantul 
la o dezbatere politică televizată este subiect care se dedublează în subiect 
care se arată, dorind să fie văzut şi în subiect avid să vorbească despre sine. 

Interacțiunea socială în cadrul dezbaterii politice televizate are un caracter 
dialogic şi afirmă primatul intertextualitätii asupra textualităţii ; discursul 
întâlneşte discursul celuilalt, cu care intră în interacţiune, sensul construindu-se 
într-un spaţiu conflictual-polemic. Discursurile comunică excluzându-se reci- 
proc : fiecare discurs „traduce” enunţurile celuilalt în propriile sale categorii, 
definind un nou sistem de opoziții semantice. Argumentarea pleacă de la 
opinii, urmează sau nu o anumită ordine şi este mai mult de domeniul 
verosimilului, şi nu al adevărului, modalităţile enuntiative fiind puternic 
marcate de categoria subiectului. La nivel interactional, argumentarea pre- 
supune o presiune exercitată asupra destinatarului pentru a-l convinge şi a-l 
antrena să acţioneze. Punctul de plecare îl constituie dimensiunea cognitivă : 
subiectul enuntiator efectuează anumite operaţii pentru a-şi construi discursul, 
el exercită o activitate cognitivă de construcţie a unui micro-univers rezultat 
al operaţiilor logico-discursive pentru a acţiona asupra celuilalt subiect. 
Un subiect selectioneazä şi ordonează semnificaţii în reţea, constituind repre- 
zentarea pe care doreşte s-o facă verosimilă pentru un auditoriu. Oratorul îşi 
construieşte discursul în funcţie de reprezentarea pe care o are despre inter- 
locutorul său şi în funcţie de constrângerile situationale. Relaţia intersubiectivä 
se compune din următorii poli : 

- demersul persuasiv care organizează punerea în scenă a propriului 
demers interpretativ înainte de a căuta să persuadeze destinatarul ; 

- operațiunile interpretative ale enuntiatarului care pot, de asemenea, 
organiza punerea în scenă destinată să persuadeze enuntiatorul, simulând 
categoriile de interpretare ale acestuia ; 

- obiectul cunoaşterii care comportă amprenta unui subiect cognitiv 
interpretant-observator. 


Organizarea cognitivă a discursului se constituie într-o ierarhie de subiecţi 
şi obiecte cognitive, pusă în scenă în scop de manipulare. A interpreta 
presupune pentru subiectul enuntiator a face ipoteze asupra subiectului receptor, 
iar pentru subiectul receptor - a face ipoteze asupra subiectului enuntiator. 
Demersul persuasiv are o dimensiune cognitivă şi una pragmatică (cf. Nel 
Nôel, Armand Colin, 1990) : 


a argumenta - a respinge a face să pară — a nu face să pară 


şi 


a obiecta — a contraobiecta a înşela - a nu înşela 


Operaţiile cognitive ale subiectului interpretant pot fi : 
a admite, accepta — a respinge 
a afirma, adera - a contesta, a se îndoi. 

Competența interpretativă şi procesul inferential permit subiectului inter- 
pretant să acceadă la sensul secund plecând de la sensul exprimat, să analizeze 
actele indirecte, presupozitiile, implicitul. Procesul inferential reprezintă 
condiţia de reuşită a interacțiunii, situaţia de comunicare presupunând ipoteze 
asupra relaţiei dintre intentionalitate şi ceea ce este exprimat. Interpretarea 
comparativă pune în evidenţă diferenţa între două stări de lucruri, alternativa 
pune problema unei bune alegeri, iar generalizarea statistică prin sondaje 
convinge. Interacțiunea din dezbaterea politică televizată se transformă într-o 
situaţie de argumentare în care intervin dispozitivul televizual, punerea în 
scenă, participanţii care îşi asumă roluri interşanjabile (rolul activ al agentului 
care susţine argumentarea şi rolul pasiv al celui care primeşte argumentarea), 
câmpul problematic de tip ideologico-politic, finalitatea (aderarea la o teză) şi 
mijloacele (argumentele) organizate după un principiu de coerenţă. Enuntarea 
trebuie considerată un act de reprezentare articulând componente lingvistice 
şi extralingvistice, stiluri discursive în funcţie de situaţie, de cunoaşterea 
dimensiunii spatio-temporale şi sociale a situaţiei, de ipoteze relative la 
protagonişti. Forma sintactică şi lexicală a enuntului, conţinutul semantic 

depind de relația pragmatică instaurată între locutori. Fiecare enunţ ocupă un 
loc în structura intreractiunilor discursive, iar fiecare enuntare este rezultatul 
unor enuntäri anterioare si, la rândul ei, pregăteşte alte enuntäri ulterioare. 
Actul de limbaj este un act inter-enuntiator între patru protagonişti, loc de 
intâlnire imaginară dintre două universuri de discurs care nu sunt identice. 


Eu care enunță - Eu care comunică 
Tu destinatar - Tu interpretant. 


Eul enuntiator este responsabil de efectul discursului produs asupra lui tu 
interpretant si de efectul discursului legat de imaginea pe care o are despre tu 
interpretant. 

Tu destinatar este interlocutorul considerat destinatar ideal, adecvat inten- 
tionalitätii eului şi actului său de enuntare ; tu interpretant acţionează în afara 
actului de enunţare, identificând imaginea lui tu destinatar considerată ca 
atare de eu enuntiator. 


În această perspectivă, se creează două spaţii: unul care configurează o 
lume a discursului, a imaginilor, şi altul care desemnează lumea reală, a 
subiecţilor care acţionează. Existenţa unei distincţii între subiecţii comu- 
nicärii şi subiecţii reprezentării ne conduce la concluzia că „spaţiul cognitiv 
este populat de actanti care nu sunt decât reprezentanţi mai mult sau mai putin 
convingători ai subiecţilor comunicării”. În plan cognitiv, se dezvoltă strategii 
de manipulare constând într-o acţiune persuasivă de manipulare a competenţei 
cognitive a anti-subiectului, concretizată în acte de limbaj de tip promisiune, 
rugăminte, ameninţare, incantatie etc. La nivelul acţiunii de manipulare a 
competenţei cognitive se identifică rolurile de informator/informat sau de 
persuadeur/persuadat ; dacă este învestit cu putere, informatorul este dotat cu 
competenţă decizională şi recurge la acte de limbaj de tip ordin, comandă 
pentru a impune un proiect, un univers de valori, o axiologie. La nivelul 
modalităţii, acţiunea subiectului mobilizator se descompune în incitare/detur- 
nare (provocare, seducţie), efectul asupra celui mobilizat fiind de tip adeziune/ 
respingere. Factualitatea pragmatică reclamă din partea executantului o compe- 
tentä executivă. 

Organizarea cognitivă a unui dialog poate fi reprezentată ca o ierarhie de 
subiecţi şi de obiecte cognitive puse în scenă în scop de manipulare. Relaţiile 
de dominare fundamentează ierarhia subiectelor cognitive ; acceptarea sau 
respingerea temelor inaugurate de întrebări construiesc obiectele cognitive. În 
plan pragmatic, miza oricărei dezbateri politice este să convingă un număr cât 
mai mare de telespectatori construind prin discurs imaginea unui anumit tip 


116 TELEVIZIUNEA SI RECONFIGURAREA POLITICULUI 


de informator, care propune un anumit program si adoptä o anumitä strategie 
mobilizatoare. În orice dialog, locutorul secund alege din enunţul si referen- 
tialul care i se propun ceea ce îi convine; de la dimensiunea cognitivă se 
ajunge, astfel, la dimensiunea pragmatică şi la rolurile intersubiective pe care 
le implică. 

Opoziția între cei doi poli ai confruntării are un caracter gradual. Când 
confruntarea se sprijină pe structuri polemice sau adversative, ea se realizează 
prin contradicţie, sancţiunea luptei constând în victoria sau înfrângerea unuia 
dintre actanţi ; când se sprijină pe structuri contractuale sau tranzactionale, se 
realizează prin complementaritate. 

Dezbaterea politică televizată se desfăşoară într-un cadru contractual : 

- contract de lucru, de natură simbolică sau morală ; 

- contract de discurs, cadru axiologic comun cu ritualuri socio-lingvistice 

şi un cod al onoarei. 


Sintaxa de suprafaţă a polemicii comportă spaţii simbolice cu conţinuturi 
şi valori opuse construite de subiecţi. În cursul schimburilor discursive, 
subiecţii opun unul altuia valori de conţinut, roluri sintactice şi raporturi de 
dominare prin operaţii de selectare şi suspendare ; recunoaşterea mutuală 
minimală are valoare de contrast enuntiativ. Discursul polemic vizează descali- 
ficarea adversarului, contestarea legitimitätii sale printr-o atitudine ostilă, 
structurarea spaţiului discursiv cu doi poli impune poziţii antagoniste, într-un 
context pasional care conduce interactanţii să facă apel frecvent la un adjuvant 
privilegiat — opinia publică. Acţiunea comunicationalä persuasivä are o dimen- 
siune spectaculară susţinută în plan verbal de agresiune verbală, invectivă, 
ironie. Discursul polemic integrează, pe de o parte, un discurs persuasiv 
(cu cei trei poli: a respinge, a obiecta, a contraobiecta) şi procedee de 
descalificare a competenţelor şi performanţelor adversarului şi, pe de altă 
parte, un discurs didactic de argumentare şi asumare a competenţei personale, 
competenţă semantică (enuntiatorul are rolul unui programator) şi compe- 
tentä modală (a şti, a putea, a voi, a trebui să facă). 

Analiza dezbaterii televizate finale din programul 
„Turneul candidaţilor” (Antena 1) 
Alegerile prezidenţiale - 1996 


I. Dispozitivul strategic 
Logica instituţională integrează discursurile şi practicile în sistemul ierarhic 
de roluri: 

e Rolul prezentatorului şi moderatorului ; 

e Rolurile invitaţilor: 

Ion Iliescu — preşedinte al României, la sfârşit de-mandat şi 
candidat pentru un nou mandat ; 

Emil Constantinescu - candidat la preşedinţia României pentru a doua 
oară. 


Elemente discursive : 

- discurs de prezentare aparținând moderatorului ; 
— discursuri de amânare (întrebări şi comentarii) ; 
- discursurile participanţilor. 

Moderatorul a fost desemnat de comun acord. 


Elemente nondiscursive : 
— decor; 
- topografia studioului. 


Contractul de credibilitate este fondat pe principiul strictei egalitäti de 
tratament a candidaților, respectiv al egalității timpului de vorbire, cu intenția 
de a respecta principiul obiectivității. 

Modalitatea derulării conversationale este expusă de moderator. Cu cât 
miza dezbaterii este mai mare, cu atât dispozitivul strategic îşi explicitează 
ritualurile în vederea garantării efectului de democraţie. 


II. Apelul la opinia publică 

Relaţia între clasa politică şi opinia publică poate fi schematizată în 
următorii parametri semiotici : 

1. opinia destinatară (clasa politică urmează opinia) ; 

2. opinia non-destinatară (clasa politică înfruntă opinia) ; 

3. opinia anti-destinatară (clasa politică înşală opinia) ; 

4. opinia non-anti-destinatară (clasa politică încurajează opinia). 

Deontologia politică afişată în dezbaterea din 11 noiembrie 1996 este cea 
a confruntării. 

Pentru Emil Constantinescu, opinia este un actant instalat în eroare, dar care 
poate avea acces la adevăr. El consideră că are misiunea de a o conduce către 
cunoaşterea adevărată şi de a o pune în gardă contra imposturii. Eroul politic 
doreşte să convertească opinia în partener (opinia non-anti-destinatară). Acest 
comportament situează subiectul politic într-un raport ierarhic de superioritate. 

Comportamentul lui Ion Iliescu exprimă devotamentul faţă de opinie. 


III. Tranzacţiile care fac obiectul dezbaterii 

a) Prerogativele Preşedintelui în politica externă a României ; 

b) Constituţia României ; 

c) Instituţia Preşedintelui în raport cu societatea ; 

d) Îndatoririle prezidenţiale : păstrarea integrităţii şi unităţii naţionale ; 

e) Măsuri luate de Emil Constantinescu în rol de prim-ministru şi de lon 
Iliescu în rol de preşedinte al PDSR ; 

f) Întrebare pe care fiecare candidat are dreptul să o adreseze celuilalt 
candidat, respectiv : cererea lui Ion Iliescu ca Emil Constantinescu să-şi 
asume următoarele afirmaţii : „Guvernul Roman a produs o catastrofă şi 
un haos. În timpul guvernării Roman au fost distruse sisteme de irigaţii, 
aşa că Guvernul Văcăroiu nu a mai putut face nimic. Nu mai era de 
distrus nimic după Petre Roman. lar istoria nu va putea să explice 
importurile de cereale plătite mai scump decât producţia internă” ; 
cererea lui Emil Constantinescu ca Ion Iliescu să-şi asume sau nu 
apartenenţa religioasă. 


IV. Dispozitivul scenic 

Spaţiul înglobat - cel al protagoniştilor dezbaterii - este valorizat prin 
lumini care decupează o zonă centrală luminată şi o zonă periferică în umbră. 

Biroul moderatorului este amplasat în centru, iar cei doi candidaţi sunt 
aşezaţi la birouri identice, dispuse simetric în raport cu axa centrală. Candi- 
datii se află faţă în faţă, plasați în partea dreaptă şi, respectiv, partea stângă a 
moderatorului ; pe fundalul albastru este dispus un însemn simbolic: trico- 
lorul şi elemente kitsch: o jerbă de flori artificiale. Amplasarea celor doi 
candidaţi faţă în faţă sugerează o dezbatere nervoasă, fără concesii. 

Dimensiunea plastică a dispezitivului, care manifestă sobrietate şi prin 
faptul că luminile sunt în centru, accentuează ideea unei structuri închise a 
locului, o valorizare a toposului actantilor care dezbat şi excluderea toposului 
publicului (prezent în studio, dar nu manifest în imagine) 

V. Dispozitivul de realizare 

Dispozitivul produce o temporalitate lineară şi continuă, fără nici o elipsă, 
şi se focalizează pe elementele spaţiului puse în valoare însă de un număr 
restrâns de variaţii de intensitate: plan mediu si gros-plan. Variaţiile de 
unghiuri de vedere ocupă poziţiile : viziune frontală, viziune dorsală, viziuni 
laterale. Trecerea de la un plan la altul este însoţită de variaţii de unghiuri de 
vedere şi de cadraje, variaţii care pot vehicula o multitudine de semnificaţii 
implicite. Camera centrală fixează planul iniţial de ansamblu, în perspectivă 
frontală, şi defineşte distanţa faţă de obiecte şi locul elementelor în spaţiu. 
Camerele laterale definesc unghiurile din care trebuie privită dezbaterea şi 
viziunea angulară din poziţie laterală (stânga/dreapta) comportă o redublare a 
efectului respectiv. 

Scenografia emisiunii se rezumă la o structurare spaţială de o mare lizibi- 
litate. Elementele profilmice lipsesc, iar dimensiunea plastică este marcată de 
sobrietate. 

Se poate trage concluzia că tot ceea ce ţine de domeniul expresiei este 
eufemizat şi mascat, pentru ca atenţia telespectatorului să se focalizeze asupra 
conţinutului. Dispozitivul strategic este, de fapt, de o mare simplitate: 
amplasări fixe ale camerelor, luminozitate invariabilă, o alternare regulată a 
restrânse : de la planul apropiat - talie - la gros-plan. Telespectatorul este 
deja obişnuit să fie faţă în faţă, ochi în ochi cu cel care vorbeşte (prezentator, 
animator, speaker) şi, în consecinţă, calităţile telegenice ale fiecărui candidat 
sunt evaluate diferit. Scenografia eufemizată, punerea în scenă reglementată, 
identificarea constrângătoare, predominanta imaginii-afect (gros-plan) conferă 
dispozitivului strategic o acţiune uniformizantă, dar coerentă. 


VI. Structura de confruntare 

Dezbaterea politică televizată din 11 noiembrie 1996 prezintă o situaţie de 
incertitudine : nici unul dintre cei doi adversari nu poate prevedea comporta- 
mentul partenerului ; cei doi participanţi şi-au pregătit, probabil, în prealabil 
un plan de ansamblu, o succesiune de atacuri, deci dezbaterea trebuie plasată 
în perspectiva acţiunii. 


Dispozitivul de enuntare 

Fiecare candidat va face referire la partid, la majoritate si la fortele de 
opoziţie. Structurarea subiecţilor reprezentării în discurs se face în cadrul 
unui proiect de acţiune asupra celuilalt şi în funcţie de triplul raport faţă de 
antecedente, faţă de situaţia socială globală şi faţă de obiectele pe care 


120 TELEVIZIUNEA ŞI RECONFIGURAREA POLITICULUI 


subiectul şi le însuşeşte. Raportul subiectului faţă de antecedente se referă la 
cele două mandate ale lui Ion Iliescu, al căror bilanţ doreşte să-l facă Emil 
Constantinescu. 

Din acest punct de vedere, atitudinea preşedintelui Republicii constă în: 

— a-şi asuma; 

- a face concesii în privinţa anumitor neîmpliniri, susţinând calitatea 

actelor esenţiale ; 
- justificarea prin referirea la datoria omului de stat. 


În termeni de program narativ, eroul a cunoscut şi surmontat obstacolele 
care i-au furnizat experienţa necesară. Dezbaterea opune două experienţe 
cavalereşti şi pregăteşte dovada supremă a asumării personale şi colective. 

Raportul lui Emil Constantinescu cu antecedentele sale este de asemenea 
riguros structurat: existenţa sa anterioară este prezentată ca un parcurs al 
unui opozant exemplar, gata de a îndeplini „saltul calitativ” şi de a trece la 
stadiul de salvator glorios. Itinerariul personal structurat „în” şi „prin” limbaj 
prezintă desfăşurarea caracteristicilor personale, a trăsăturilor psihologice şi 
a imaginii de marcă urmărind o supradimensionare a eroului şi accesul la 
povestirea mitică. Subiectul se construieşte în discurs ca fiind: 

- candidat al crestin-democratilor (al forţelor de dreapta) ; 

— opozant exemplar ; 

- viitor preşedinte al României, cvasiinstalat, gata să acţioneze. 


Povestirea dezvoltă scheme narative constând în evenimentele pe care le 
selectioneazä, secvențele discursive înläntuite, dovezile plasate pe parcursul 
eroului şi care conduc la un univers similar celui mitic. 

Între EU şi SINE se construiesc marile personaje ale istoriei României. 
Prin organizarea formelor narative, discursul politic împrumută elemente din 
universul miraculosului şi al poveştii. Ion Iliescu rămâne instalat într-un 
univers topic, cel al României şi românilor, focalizat pe erou, în timp ce 
discursul lui Emil Constantinescu se extinde spre dimensiunile utopice al 
istoriei, acolo unde Eu se contopeşte cu noi. 


VII. Spaţiul discursiv 

Structurarea subiecţilor în raport cu situaţia globală se realizează, mai 
întâi, prin crearea unui raport interlocutionar în care se află actanţii discursului 
şi cei care privesc structura polemică pusă în scenă, în calitate de susţinători 
şi opozanți. Fiecare candidat este un actant ajutat de susţinători şi luptând 
contra antactantului ajutat de alţi opozanți. Electoratul este un actant colectiv 

care îşi asumă responsabilitatea viitorului mandat. Strategia celor doi candidaţi 
constă în a găsi o breşă în sistemul de alianţe afişat de interlocutor. 

Emil Constantinescu enumeră aliaţii crestin-democratilor pe plan european 
şi international şi îi reproşează lui Ion Iliescu orientarea ideologică comunistă. 

Pe tot parcursul dezbaterii, candidaţii practică o adevărată manipulare a 
opiniei publice. Elementele stabile ale spaţiului discursiv sunt cei doi eroi, 
aflaţi într-o luptă verbală, entităţile colective, sistemul de susţinători şi de 
opozanți. Destinatarii discursului nu au un referent foarte stabil şi pot fi 
manipulati în mod nelimitat. Acelaşi lucru se întâmplă şi cu obiectul politic al 
discursului, care tinde să se dezvolte cât mai mult posibil în direcţia spaţiului 
şi a timpului. 

Pe dimensiunea temporală, discursul caută să se ancoreze în istorie şi este 
în căutare de modele (de exemplu : Corneliu Coposu) sau antimodele (totalita- 
rismul, personalitatea comunistă). Pe dimensiunea spaţială, discursul politic 
procedează la o mondializare a problemelor. Ion Iliescu evocă întâlnirile pe 
care le-a avut cu alţi şefi de state, tratatele pe care le-a încheiat şi precizează 
că obiectivul guvernului său a fost integrarea europeană şi euroatlantică. Emil 
Constantinescu evocă, de asemenea, întâlniri similare şi denunţă susţinerea de 
care se bucură, personal, din partea Occidentului. 


Programele narative 

Cei doi candidaţi îşi expun programul politic în discurs, prin forme semio- 
-narative ale acţiunii. Programul politic devine program narativ definit în 
termenii de schimbare a unei stări de fapt. 

Programul narativ al lui Ion Iliescu se identifică cu o transformare statio- 
nară, respectiv menţinerea marilor principii politice pe care le-a adoptat în 
cele două mandate trecute, dar cu renunţarea la birocratie şi centralism. 

Programul lui Emil Constantinescu este asimilabil unei transformări dina- 
mice actualizante : ruptura radicală cu politica anterioară. 

În esenţă, obiectivele vizate de cei doi candidaţi sunt exprimate relativ 
similar, mijloacele de a le atinge însă diferă. Candidaţii ajung totdeauna la 
condamnarea radicală a programului adversarului, prezentat ca anti-program 
prin excelenţă, care va conduce la haos. Emil Constantinescu, prin repunerea 
în discuţie a „performanţelor” realizate, pune sub semnul întrebării compe- 
tenta fostului preşedinte al Republicii. Pentru Ion Iliescu, critica este mai 
dificil de condus, deoarece nu se poate aplica nici unui referent realizat. El 
critică valorile care inspiră programul adversarului şi îşi fondează atacul pe 
imposibilitatea sau neverosimilitatea scenariului propus. Viaţa nu poate fi 

asigurată decât prin programul actantului, non-viata - garantată de programul 
antactantului. Transformările propuse traversează izotopiile figurative ale 
înnoirii, ale resurectiei, ale renaşterii sau progresului. Emil Constantinescu 
propune idealul unei societăţi dezvoltate, care va trebui să se supună corectiilor 
necesare. 


Strategiile tactice . 

În registrul pragmatic există o asimetrie : Jon Iliescu este, în acelaşi timp, 
cel care a acţionat timp de şase ani şi cel care propune un nou proiect pentru 
anii care vor urma ; Emil Constantinescu a acţionat, dar în calitate de opozant. 
Componenta executivă şi decizională a primului poate fi evaluată, a celui 
de-al doilea nu poate fi decât dedusă, având în vedere rolul său de opozant şi 
proiectul de guvernare înscris în programul său. 

Discursul fiecărui candidat urmăreşte construirea imaginii personale şi 
descalificarea celei a concurentului. Modalitatea de guvernare a primului pare 
de tip tehnocratic, a celuilalt - de tip pragmatic. 

Subiectii reprezentării care se construiesc în discursul politic al dezbaterii 
conturează un anumit tip de decident: Ion Iliescu apare ca fiind adeptul 
intervenţiei, Emil Constantinescu - al non-interventiei (laissez-faire). 


Strategiile de manipulare 

Strategiile de manipulare pot fi analizate în componenta lor explicativă, 
care conţine raționamente şi condiţii de argumentare. 

Dezbaterea din 11 noiembrie 1996 are loc spre sfârşitul campaniei, după 
desfăşurarea unor mitinguri, confruntări, convorbiri şi când programele au 
fost cunoscute, când totul a fost spus şi respus. Prioritatea a revenit, de 
această dată, respingerii. În ceea ce priveşte tipul de informator, strategiile 
discursive ale celor doi candidaţi au fost identice ; punctul de plecare fiind 
acuzaţia mutuală de inducere în eroare, fiecare s-a angajat pe parcursul 
cognitiv (a revela, a informa, a argumenta) - unul, al colectivismului, celălalt, 
al individualismului. În ceea ce priveşte tipul de gânditor politic, dezbaterea 
a pus în evidenţă două sisteme de valori. 

Strategia de manipulare care construieşte un anumit tip de mobilizator 
utilizează mai multe procedee : incitarea, deturnarea, ridiculizarea, culpabili- 
zarea, categorizarea şi etichetarea. 

Tranzactia, în totalitate, se sprijină pe afirmarea a două roluri majore : cel 
al înțeleptului şi cel al strategului. Ion Iliescu vorbeşte în numele interesului 
României, are un discurs didactic - al profesorului care pune întrebări pentru 
a întinde o capcană, dar nu reuşeşte. El se cantonează în operaţii de recuzare 

şi explicaţie. Emil Constantinescu se cantonează în spectacol, el atacă opunând 
noţiunii de dispozitiv pe cea globală, de program. Momentele tranzactionale 
sunt inevitabile şi nu apar la întâmplare. La debutul conversaţiei trebuie 
afişată o formă de acord, o dezbatere neputându-se dezvolta decât plecând de 
la presupozitii care reprezintă tot ceea ce locutorii trebuie să aibă în comun 
pentru a putea dialoga : presupozitii factuale şi istorice relative la cunoaştere, 
material cultural determinând o relaţie socio-ideologică. Recunoaşterea mutuală 
minimală are valoare de contract enunţiativ şi se înscrie în dimensiunea 
fiduciară. 

Moderatorul este admis în conversaţie în numele actantului colectiv pentru 
a-şi executa jurisdicţia şi a restabili echilibrul acesteia. Necesitatea contractua- 
lizärii este revendicată atât de Emil Constantinescu, cât şi de Ion Iliescu. 

Momentele de tensiune sunt rezultatul unui mecanism de selecţie. Suspen- 
darea are loc. pe de o parte, prin saturarea ciclurilor interactionale, pe de altă 
pare, printr-un reflex comun prin care cei doi locutori încetează discuţia 
asupra unei teme exact în momentul în care duelul verbal riscă să degenereze 
în procedee de descalificare şi insinuări defăimătoare. 

Miza majoră a dezbaterii este recunoaşterea competenţei. Cei doi prota- 
gonişti încearcă să se facă recunoscuţi de către public, Ion Iliescu - candidat 
şi preşedinte actual, Emil Constantinescu - candidat şi preşedinte potential. 
Dar nu există o recunoaştere mutuală a competenţei celuilalt în calitate de 
preşedinte. Singura recunoaştere mutuală a subiecţilor este cea de forţă 
adversă, ceea ce permite construirea relaţiei de confruntare polemică. Constru- 
irea spaţiilor cognitive se face prin reprezentare : subiecţii prezenţi instalează 
un joc de proximitate/distantä - intrarea în conversaţie se face în funcţie de un 
cod al bunului-simţ şi al unor strategii de oportunitate (Ion Iliescu), sau sub 
forma atacului imediat (Emil Constantinescu), cu scopul de a crea distanţa. 
Reacţiile candidaţilor au acoperit întreaga gamă de posibilităţi : acord, dezacord, 
răspuns de confirmare, infirmare sau replică de respingere, prin deformarea 
mai mult sau mai puţin sistematică a discursului advers şi hipercritică. Pentru 
a funcţiona, argumentatia trece prin discursul didactic care consacră pedagogul 
şi prin discursul polemic care distruge adversarul. 

Cei doi adversari sunt, în mod constant, preocupaţi de a fi credibili. Ion 
Iliescu a afişat o strategie a veridicităţii bazată mai mult pe cifre decât pe 
convingerea intimă fondată pe universul axiologic al subiectului ; el a jucat în 
contractul enuntiativ rolul înţeleptului care-şi etalează cunoaşterea, alege 
nivelul de inteligibilitate valabil pentru majoritatea publicului şi mobilizează 
acţiunea deontică. Putem afirma că Ion Iliescu a privilegiat în ansamblul 

dezbaterii rolul revelatorului. Emil Constantinescu i-a reproşat adversarului 
său că a eşuat in acţiunea sa politică. 

Strategia globală a lui Ion Iliescu ne apare structurată ca o strategie binară 
(conversie/reductie), discursul său fiind fundamental didactic. Prin toate 
mijloacele pe care le-a avut la îndemână, Ion Iliescu a jucat rolul pedagogului, 
glisând spre cel al înţeleptului, care acţionează în numele poporului, chiar 
dacă îl deceptioneazä. El sancţionează programul adversarului, iar discursul 
său exact, precis, înglobează convertirea experienţei celor şase ani în cronică 
istorică sau istorie de iniţiere. 

Strategia globală a lui Emil Constantinescu se prezintă ca o strategie 
ternară de integrare, care comportă faze de disimilare, distrugere şi de 
asimilare. Subiectul interacțiunii a construit o reprezentare situată într-un 
spaţiu cognitiv care se opune reprezentării adversarului, cea a „pedagogului”. 
Istoria sa este una a transcendentei, a autodepăşirii, opunând imaginii ini- 
tiatului, în sensul nobil al termenului (care se înscrie pe linia romanelor 
psihologice şi picareşti ale iniţierii), imaginea eroului epic ales pentru o 
formă de asumare. 

Regimul de vizualizare ne revelează elementul-cheie al dezbaterii: gros- 
-planul, ritmul dezbaterii fiind realizat printr-un număr limitat de soluţii 
(alternanţa planurilor medii). Ceea ce se pierde prin regimul de vizualizare 
modest este compensat la capitolul contract de credibilitate. „Directul” permite 
înscrierea evenimentului produs în telerealitate, ceea ce conferă încă o dată 
putere televiziunii. 

Instanţa jurnalistică - moderatorul - a făcut obiectul unei alegeri anterioare 
în funcţie de criterii de obiectivitate, de neutralitate, de capacitate de a pune 
întrebări pertinente. Contractul de credibilitate favorizează strategiile discursive 
de acelaşi ordin, cu efect de obiectivitate, sinceritate şi credibilitate. 

Discursul cumulativ: a voi, a şti, a putea, de-o parte, a flata opinia 
publică, de cealaltă parte ; celebrarea adevărului politic oscilează între tentatia 
discursului autoritar şi cea a discursului seducător. 

Dezbaterea din 11 noiembrie 1996 caută să creeze, cel putin în aparenţă, 
efectul de democraţie. Gestionarea normelor situationale şi conversationale 
a fost conformă cu contractul global de comunicare. Normele situationale au 
garantat desfăşurarea discursului, iar normele conversationale (la nivelul 
Jocului) au gestionat corect dialogismul intern şi luările de poziţie. Normele 
macrodiscursive (la nivelul Mizei) pun în evidenţă o competenţă manifestă. 
Planul macrodiscursiv al moderatorului relevă o schematizare iniţială care 
indispune uneori candidaţii, fără însă a atenta cu adevărat la FAŢA lor pozitivă. 

Schimburile interactionale se caracterizează printr-o polemică ascendentă, 
dar sub efectul aparent de democraţie se construieşte un efect real de autocratie. 
Din punct de vedere cognitiv, (tele)spectatorul primeşte puţine explicaţii, el 
nu asistă la construcţia unei cunoasteri dialectice ; răspunsurile se rezumă la 
o manieră de a spune şi nu rezolvă nimic. 

Funcţia de seducţie creează un spaţiu discursiv de reprezentare a subiecţilor, 
spaţiu cu elemente stabile : cei doi eroi, entităţile colective, obiectul politic 
care emană incertitudine. Programele narative ce exprimă concepţii diferite 
despre acţiune se rezumă la două mari tipuri de transformare, o structurare a 
subiecţilor în jurul unei posturi unificatoare şi o ancorare a acestora în 
universul mitic al istoriei. În fond, dezbaterea revelează o funcţie ierarhizantă : 
moderatorul îşi impune să reziste tentativelor candidaţilor de a-şi disputa 
dominaţia asupra cadrului pragmatic al conversatiei, iar cei doi candidaţi 
trebuie să afişeze o stăpânire a demersului cognitiv şi afectiv. Ei construiesc 
sub ochii noştri un anumit tip de decident, de gânditor, de mobilizator (rolurile 
înţeleptului si strategului), în esenţă tipul şefului autoritar, în ambele cazuri ; 
ambii candidaţi, indiferent de strategia adoptată, invită la integrarea socială. 
Credibilitatea dezbaterii rezidă în eufemizarea regimului său de vizualizare 
(grad O de vizualizare) şi în structurarea contractului de comunicare de către 
funcţia de dominare socială. Agora antică se reduce la simpla masă de discuţie, 
la întâlnirea faţă în faţă, iar spectacolul nu este construit de elemente pro- 
filmice, ci de prezentarea sinelui (punerea în scenă a corpului, comportament, 
înfăţişare), faţa (figura) devenind o miză crucială. 

Clişeele şi stereotipurile puse în scenă se regăsesc şi în ţinuta vestimen- 
tară: costum sobru, cravată, ţinută oficial-ceremonială ; în expresia feţei : 
mânie reţinută - Ion Iliescu, satisfacţie răutăcioasă - Emil Constantinescu, 
surprinsă de „cadrajele psihologice” (gros-planuri care alternează) ; în poziţia 
corpului : destinsă, lejeră a lui Emil Constantinescu, degajând încordare şi 
indignare la Ion Iliescu. Surâsul celor doi candidaţi este crispat; punerea în 
scenă a sinelui se limitează la jumătatea superioară a corpului, implicarea este 
totală, controlul de sine şi al reacţiilor afective sunt permanent amenințate de 
„camera productivă”. Deşi corpul este constrâns la o cvasiimobilitate, candi- 
datul este solicitat prin capacităţile sale reactive, spontaneitate, inteligenţa 
de moment. Efectul de lupă al „privirii tehnologice” impune stăpânirea 
discursului, „a tonului”, a corpului, a indiciilor care provoacă sau resimt o 
emoție. Reacţiile corporale ale candidaţilor au proprietatea de a exterioriza o 
falsă indiferenţă şi evitarea afrontului direct, fizic sau verbal. Aceste mani- 
festări sunt indicii pentru stările de spirit ale celor doi adversari şi fac politicul 
inteligibil pentru simţul comun. 

Opinia publică nu este reprezentată decât de moderator, care coordonează 
schimburile verbale şi timpul intervievatilor, şi de jocul camerelor de luat 
vederi, amplasate în exteriorul spaţiului în care se desfăşoară dezbaterea. 
Telespectatorul trăieşte prin procură negocierea dintre profan şi profesionistul 
politicii; credinţa naivă în egalitatea resurselor discursive ale profanului 
şi profesionistului în politică reprezintă un element esenţial al mitologiei 
democratice. 


Analiza dezbaterii televizate finale din programul 
„Studioul electoral” (TVR) 
Alegerile prezidenţiale - 1996 


Contextul istoric 
Campania electorală - alegeri prezidenţiale, noiembrie 1996 ; 
Dezbaterea finală, difuzată „în direct” pe postul naţional de televiziune. 


Candidaţii 

Emil Constantinescu este profesor universitar, fost Rector al Universităţii 
Bucureşti, actual preşedinte al CDR şi fost membru al Partidului Comunist ; el 
a ocupat funcţia de secretar de partid responsabil cu propaganda la Facultatea 
de Geologie din Bucureşti. 

Ion Iliescu este de profesie inginer, preşedinte în exerciţiu al României, 
susţinut de partidul de guvernământ PDSR şi a ocupat diverse funcţii politice 
în timpul regimului comunist. 


Situaţia discursivă 

Alegerile parlamentare au fost câştigate de CDR, care va forma noul 
guvern. Miza actuală este alegerea preşedintelui ţării ; variantele posibile : 
alegerea lui Ion Iliescu, a unui om politic de stânga, care va coabita cu un 
guvern de dreapta, sau alegerea lui Emil Constantinescu, a unui om politic de 
dreapta, deci de aceeaşi orientare ca şi guvernul. 


Dispozitivul televizual 

Dezbaterea dintre cei doi candidaţi la funcţia de preşedinte al României 
este transmisă „în direct”, ceea ce semnifică o mediere „ascunsă”, un raport 
de transparenţă cu realitatea şi o tratare nonfictionalä, în esenţă spectacolul 
unui eveniment care se produce. 

Dispozitivul strategic 

Dezbaterea se compune din două părţi, fiind profund ritualizată. Protocolul 
încheiat înainte de staff-urile de campanie electorală ale celor doi candidaţi 
prevede - conform unui contract de credibilitate cu efect de obiectivitate — o 
tratare egală a candidaţilor relativă la utilizarea timpului de emisie. 


Tranzacţiile dezbaterii : 

- politica economică ; 

— politica externă ; 

politica socială ; 

oferta electorală directă (intervenţie monologală a fiecărui candidat). 


Fiecare tranzacţie este marcată de un număr de schimburi. 
Structura dezbaterii 
Partea întâi cuprinde : 


A. Trei seturi de câte trei întrebări : 


Temele : 

Economie 

a) creşterea nivelului de trai prin creşterea productivităţii ; 
b) agricultura — sector strategic al economiei nationale ; 
c) politica subvenţiilor de stat. 


Politică externă 

a) reconcilierea naţională ; 

b) cooperarea cu zona balcanică şi zona Mării Negre ; 

c) costurile şi avantajele integrării României în comunitatea europeană şi 
euroatlantică. 


Social-politică 

a) siguranţa publică ; 

b) priorităţi legislative în domeniul social ; 
c) modernizarea învăţământului românesc. 


B. Întrebări puse candidaţilor de către cei doi moderatori 


Pentru Ion Iliescu : Pentru Emil Constantinescu : 
- Cum defineşte conceptul — Precizarea poziţiei faţă de forma de 
de „autonomie teritorială” ? guvernământ. 

C. Întrebări pe care şi le adresează reciproc candidaţii 

- Întrebări adresate de Emil Constantinescu lui Ion Iliescu : 

a) Vă este frică de Dumnezeu? 

b) V-aţi gândit cum poate o familie cu două salarii medii să crească doi 
copii? 

c) Ce aveţi de gând să faceţi cu locuinţa pe care o deţineţi, doriţi să 
deveniți proprietar ? 


- Întrebări adresate de Ion Iliescu lui Emil Constantinescu : 

a) Care sunt Regiile Autonome desfiinţate şi ce implicaţii economice şi 
sociale ar avea aplicarea măsurilor dumneavoastră ? 

b) Cum se vor asigura şi chiar mări pensiile ţăranilor ? 

c) Cum apreciază domnul Constantinescu ceea ce îmi recomanda mie 
atunci? (Convocarea Consiliului de Apărare a Ţării pentru a lua o 
atitudine faţă de schimbarea din funcţie a generalului Lebed). 


D. Mesajele finale ale candidaţilor către alegători 


Instanţa receptoare 

Telespectatorii „văd” fără să fie văzuţi, ei asistă la o difuzare care interzice 

dialogul faţă în faţă. 

Comunicarea nu este interactivă : 

e destinatorul şi destinatarul nu sunt coprezenti în acelaşi spaţiu ; 

e timpul este comun; 

e locurile sunt separate: studioul de o parte, spaţiul domestic de cealaltă 
parte ; 

e relaţia între cele două instanţe, cea emițătoare şi cea receptoare, este 
nonsimetrică ; beneficiarul mesajului este angajat o dată într-o identi- 
ficare primară prin intermediul camerei de luat vederi şi a doua oară, 
într-o identificare secundară, implicată de poziţia sa de spectator care 
nu are posibilitatea de a interveni în dezbatere, deşi acest ritual inter- 
personal se desfăşoară în faţa telespectatorilor (opinia publică are 
calitatea de martor al înfruntării). 


Dispozitivul scenografic 

Spaţiul din studio nu conţine nici un semn distinctiv, nici o siglă, nici o 
inscripţie. Singurele forme pregnante sunt cele trei birouri: birourile celor 
doi candidaţi şi biroul moderatorilor. Birourile candidaţilor sunt identice, de 
formă dreptunghiulară şi dispuse simetric în raport cu o axă centrală. 

Dispozitivul scenic este sobru şi impune distanţa socială. Cadrarea 
utilizează planul mediu şi gros-planul. Dispozitivul produce temporalitate 
lineară şi continuă, fără nici o elipsă. Accentul cade pe duelul dintre cei doi 
candidaţi. Viziunea pe care o avem asupra ecranului (planul de reprezentare) 
este o viziune frontală. Trecerea de la un plan la altul este însoţită de diferite 
unghiuri de vedere, variaţii care vehiculează tot atâtea semnificaţii. 

Realizarea este coerentă, dar candidaţii nu sunt adaptati mediumului. 
Alternanta întrebare/răspuns creează monotonie, efectele spectaculare lipsesc. 


Reprezentarea 
e Imaginea de sine; 
e Imaginea care reiese din discursul contracandidatului. 


Imaginea de sine 


Emil Constantinescu Ton escu | 


- om al acțiunii imediate, al - exponent al unui regim în care a avut loc un 
problemelor reale ; proces de reaşezare şi redresare, de transfor- 
mări fundamentale în societatea românească ; 


- a contribuit la crearea unui climat de 
conlucrare între forţele politice din ţară 
privind politica externă a României ; 

- îşi arogă deschiderea nouă şi statutul nou pe 
care România le-a câştigat pe arena 
internaţională ; 


- perceput ca făcând parte dintr-o 
familie politică europeană ; 

— nu este un extremist, ci urmă- 
reşte eficienţa ; 

- dă dovadă de echitate şi 
cavalerism ; 

- a sprijinit iniţiativele guvernului 

de integrare europeană şi - înţelept; 

euroatlantică ; - competent ; 


- ambii sunt adepţi ai integrării europene şi euroatlantice 


— competent ; - un bun creştin ; 
- cinstit ; - cinstit ; 
- decent; - nu a protejat pe cei corupți si nu a obstructio- 


nat instituțiile statului să-şi facă datoria ; 
- promotor al progresului ; 


- adeptul măsurilor radicale ; 
- cunoscător al realitätilor țării ; 


- credibil ; - realist; 
- consecvent în opțiunile sale - democrat ; 
politice ; - responsabil ; 


- cu frică de Dumnezeu ; 


- originea sa socială modestă, de unde şi 
opţiunea pentru social-democratie. 


- om de onoare, loial poporului 
român ; 
- democrat. 

Imaginea fiecărui candidat, aşa cum reiese 
din discursul oponentului 


Emil Constantinescu 


- eschivare de la problemele |- incompetentä ; 
serioase ; — un om care reprezintă trecutul şi care cheltuieste 

- lipsa de profunzime, profe- enorm pentru ca să-şi facă o biată imagine pe plan 
sionalism şi seriozitate ; internaţional din banii plătiţi de noi; 

- dezinformează prin - mentalitate primitivă ; 
furnizarea unor informaţii |- demagog ; 
inexacte ; 

- politizează faptele ; 

- gafeur în probleme de 
politică externă ; 

- lipsă de onestitate ; 

- face afirmaţii fără acoperire 
(propagandă politică) ; 

- răstălmăceşte lucrurile ; 


- apără interesele birocraţiei centralizate de stat ; 
factor perturbator pentru noua guvernare ; 
un protector al nomenclaturii pedeseriste corupte ; 
gafe diplomatice ; 

- duplicitar ; 

— nu cunoaşte realităţile ţării ; 

- nu este un om de acţiune; 

- negativist ; 
recurge la intoxicarea opiniei publice prin 
televiziune ; 


- iresponsabil ; 

- oscilant ; 

- ca reprezentant al CD, a 
contribuit la introducerea 
unui climat de tensiune în 
societate si a ideii revanşei nedemocrat ; 
faţă de oamenii puterii ; încalcă legile ţării; 

- abordare superficială a luptă disperat pentru putere ; 
problemelor ; - creează disensiune în electorat; 

- înţelegerea puerilă a - lipsit de credinţa în Dumnezeu ; 
problemelor de politică - nu este un promotor al schimbării ; 


externă ; ` WA A > 
a z - se înconjoară de colaboratori rău intenţionaţi ; 
- lipsit de autoritate morală. 


mincinos ; 
abilitate politică ; 


- exponent al unui regim corupt, dezastruos pentru 
tară. 


Structura de confruntare si programul narativ 

Structurarea subiecților în reprezentarea prin discurs se face în cadrul unui 
proiect de acțiune asupra Celuilalt si, prin raportare la trecut, la situația 
socială globală şi la obiectul pe care subiectul şi-l însuşeşte (doctrina politică). 

Atitudinea preşedintelui Republicii, Ion Iliescu, al cărui mandat s-a încheiat, 
constă în: 

- asumare; 

— recunoaşterea unor insuficiențe ; 

- trimiteri la responsabilitatea omului de stat; 
- afirmarea existenţei unei evoluţii personale în cadrul unui proces. 


La rândul său, Emil Constantinescu apare ca un opozant exemplar, gata să 
îndeplinească „saltul calitativ”, preşedinte aproape instalat şi nerăbdător să 
acţioneze. 

În cele două cazuri, discursul politic şi imaginea candidaţilor se construiesc 
printr-un parcurs narativ coerent care selectioneazä evenimentele relatate, 
secvențele discursive care se înlănţuie, plasate pe tot itinerariul eroului. 
Universul topic construit este fondat pe dihotomia arhetipală bine-rău, văzută 
din perspectiva fiecărui candidat. Cei doi candidaţi creează un spaţiu discursiv 
în care are loc o luptă verbală şi o manipulare a telespectatorilor - prezenţi, 
dar invizibili - pe care încearcă să-i convingă de justetea propriului program 
politic, devenit program narativ. Ion Iliescu propune continuarea liniei politice 
duse în timpul mandatelor sale, Emil Constantinescu propune o transformare 
dinamică („schimbarea”, o transformare staţionară), cei doi sfârşind prin a 
condamna radical programul adversarului, prezentat ca antiprogram care va 
conduce la dezordine. 


Strategiile de realizare 

În plan pragmatic, există o asimetrie: Ion Iliescu este cel care a acţionat 
timp de două mandate şi care aspiră la un nou mandat. Emil Constantinescu 
a acţionat în calitate de opozant, şi nu în calitate de guvernant. Competența 
executivă şi decizională a primului candidat poate fi evaluată, a celui de-al 
doilea nu poate fi decât imaginată, plecând de la rolul de opozant si de la 
proiectul guvernamental înscris în programul său. 

Discursul fiecărui candidat vizează calificarea imaginii personale şi descali- 
ficarea imaginii concurentului. 

Subiectii reprezentării care se construiesc în discursul politic al dezbaterii 
caută să promoveze, prin afirmarea sau respingerea competenţei decizionale, 
un anumit tip de decident: Emil Constantinescu apare ca adept al intervenţiei, 
Ion Iliescu al non-interventiei. 


Strategiile de manipulare 
Strategiile de manipulare nu vizează atât interlocutorul adversar, cât tele- 
spectatorii destinatari care trebuie convinşi. 
Discursurile sunt construite pe principiul respingerii. Componenta ,,seductie” 
a planului cognitiv comportă două aspecte : 
- a face cunoscut, fiecare locutor capătă prin discurs imaginea unui 
anumit tip de informator şi de gânditor ; 

- a face sä creadă, care produce un anumit tip de mobilizator. Discursurile 
angajează protagonistii într-un parcurs cognitiv de informare-argu- 
mentare-revelare. 


În ceea ce priveşte gândirea politică, dezbaterea a opus două concepţii ce 
decurg din doctrina politică al cărei adept este fiecare dintre candidaţi : 
crestin-democratia şi social-democratia, cu sisteme de valori corespunzătoare. 
Tipul de mobilizator are la dispoziţie două tipuri de demersuri: incitarea şi 
derutarea. Dezbaterea este o succesiune de aparitii/disparitii ale rolurilor 
inteleptului şi strategului. 

Conversatia este marcată de contractualitate şi de aplicarea regulilor con- 
versationale : 

- maxima cantităţii: Emil Constatinescu îi cere lui Ion Iliescu să dea 

toate informaţiile cu privire la anumite decizii sau conduite ; 

- maxima calităţii: fiecare candidat impune, în mod implicit, celuilalt 

candidat să nu afirme decât ceea ce este adevărat ; 

- maxima de relaţie, Ion Iliescu specificând de mai multe ori obligaţia de 

a se referi la subiect ; 

— maxima de modalitate, invocată frecvent de cei doi candidaţi (a voi, a 

trebui, a putea, a şti, ca manifestare a competenţei). 


Contractualitatea construieşte un spaţiu comun de acceptare, efectele sale 
sunt de includere sau excludere. Momentele de tensiune ale dezbaterii sunt 
rezultatul unui mecanism de selecţie. Suspendarea are loc, pe de o parte, 
datorită saturatiei ciclurilor interactionale, pe de altă parte, în funcţie de un 
reflex comun prin care cei doi locutori încetează discuţia pe o anumită temă, 
exact în momentul în care interpretarea riscă să ia forma procedeelor de 
descalificare şi a insinuărilor defăimătoare. Miza dezbaterii este recunoaşterea 
competenţei candidaţilor. Protagoniştii vor să fie recunoscuţi de către public — 
Ton Iliescu în calitate de candidat, dar şi de preşedinte actual, Emil Constantinescu 
în calitate de candidat şi de preşedinte potenţial ; nu există însă o recunoaştere 
mutuală a competenţei celuilalt în calitate de preşedinte. Nu este exprimată 
decât recunoaşterea mutuală a subiecţilor ca forţe adverse, ceea ce permite 
construirea relaţiei de confruntare polemică. Obiectivul pragmatic al discursu- 
lui, mult mai pregnant la Emil Constantinescu, este să descalifice adversarul, 
să-i conteste legitimitatea, să provoace ostilitatea faţă de el. Componenta 
persuasivă pe care o dezvoltă se restrânge la trei poli: a respinge, a obiecta, 
a contraobiecta. Procedeele utilizate sunt strategiile depreciative, transfor- 
rhările negative, argumentarea indirectă, perfidă, hipercritica, ceea ce conduce 

la un adevărat dialog al surzilor. Dar descalificarea adversarului antrenează 
asumarea competenţei personale, deci argumentarea trebuie să treacă printr-un 
discurs didactic, discurs al autorităţii şi al adversarului. 

Procesul dialogic dezvoltă două tipuri de discurs: discursul polemic (cu 
intenţie persuasivă) şi discursul didactic. 


Punerea în scenă 
Punerea în scenă a sinelui se limitează la jumătatea superioară a corpului. 


Tinuta vestimentară standard : ambii candidaţi sunt îmbrăcaţi în costume 
de culoare închisă, cămaşă albă şi cravată. 


Vocea 

Emil Constantinescu are o voce juvenilă, pitigäiatä, care a făcut obiectul 
diverselor ironii în timpul campaniei prezidenţiale precedente, o voce incom- 
patibilă, pe planul imaginarului social, cu cea a unui conducător de stat. 

Ion Iliescu corespunde din acest punct de vedere aşteptărilor populare, 
vocea sa este energică şi trimite la un anume voluntarism. 


Valorile afirmate de cei doi candidaţi 


Emil Constantinescu | ____ lonlieseu | 


ACŢIUNE CONTINUITATE 
DREPTATE MODERATIE 
ADEVĂR CINSTE 
MORALITATE COMPETENTÀ 


COMPETENT À SOLIDARITATE 
DEMOCRATIE BUNĂ-CREDINŢĂ 
LINIŞTE INTEGRITATE 
ECHILIBRU DREPTURI CETĂŢENEŞTI 
PROSPERITATE STABILITATE 
RECONCILIERE 


Emil Constantinescu zâmbeşte din când în când ironic şi are, în general, o 
atitudine mult mai deschisă decât contracandidatul său. În momentele de 
maximă tensiune ale dialogului, Ion Iliescu îşi drege glasul, vădit enervat. 

Intonatia celor doi candidaţi relevă relaţia conţinut semantic/discurs : 

- funcție de identificare (cu caracter inconştient), intonatia jucând rolul 
de indice care trimite la originea dialectală (Emil Constantinescu utili- 
zează muntenisme), originea socială sau starea emotivä ; 

- funcție impresivă, corespunzând imaginii pe care locutorul caută să o 
transmită interlocutorului, intonatia funcţionând în acest caz ca un semnal. 

Intonatia este fermă la ambii candidaţi, cei doi ridicând glasul atunci când 
discursul este acuzator. Ambii candidaţi doresc să creeze impresia că stăpânesc 
situaţia. Fiecare dintre cei doi candidaţi urmăreşte cu privirea reacţiile produse 
de discursul său. Distanţa dintre ei - destul de mare - are menirea de a 
prezerva sentimentul identităţii eului în registrul imaginarului unde Celălalt 
constituie o ameninţare. Emil Constantinescu construieşte permanent o relaţie 
de proximitate cu telespectatorii (adresabilitate către cetăţeni, cetăţenii sunt 
martori ai argumentelor sale), de simpatie. Ion Iliescu are un stil distant, 
oficial-ceremonios, cu conotaţii negative în inconştient. 

Punerea în scenă favorizează planul mediu şi gros-planul, pe „faţa” candi- 
datilor citindu-se emoția, enervarea, bucuria, capacitatea de reacţie, sponta- 
neitatea, inteligenţa momentului. Emil Constantinescu este stăpân pe sine, 
privirea sa exprimă o satisfacţie secretă ; Ion Iliescu îşi stăpâneşte cu greu 
enervarea, figura sa exprimând nemulţumirea, indignarea. Implicarea corpului 
şi a feţei în dezbatere permite evitarea unei implicaţii prin discurs ; ea poate 
semnifica un dezacord faţă de interlocutor printr-o prestație corporală (la un 
moment dat, Emil Constantinescu se ridică de la biroul său şi se îndreaptă 
către Ion Iliescu pentru a-i arăta acestuia un document incriminant), fără sau 
cu asumarea unei prestații orale. 

Actorul politic îşi construieşte identitatea printr-o dublă raportare : 

— la rolul pe care-l joacă; 

- prin relaţia empatică cu telespectatorul. 


Imaginea idealizată maschează realitatea, mediumul întărind „producerea 
aparentelor” şi facilitând identificarea reprezentatului (a telespectatorului) cu 
reprezentantul (omul politic). Se poate vorbi despre „un sacru modern” fondat 
pe jocul aparentelor în care actorul politic comandă realul prin imaginar. 

Textul televizual - dezbaterea ca structură sincreticä de comunicare - este 
construit o dată de instanţa mediatică (dezbaterea este o comunicare institutio- 
nalizată) şi, încă o dată, de către cei doi actanti - cei doi actori politici. 

Discursul lui Emil Constantinescu se axează pe : 

- disociere: Emil Constantinescu este candidatul care „se joacă pe sine”, 
actorul în rol afirmând existenţa a două planuri, planul real şi planul 
politic ; 

- antiteză: permanentă între ce a fost/ce va fi, întărită de disocierea 
noi/voi ; 

- reprezentare frauduloasă: el îşi construieşte prin discurs imaginea 
unui democrat, reprezentant al unei familii politice europene ; de fapt, 

Emil Constantinescu a făcut parte în timpul comunismului dintr-o 
structură de conducere comunistă (secretar cu propaganda în biroul 
organizaţiei de bază al facultăţii) ; propria imagine nu este însă sufi- 
cientă pentru a schimba o societate, încărcătura simbolică anterioară nu 
există. Credibilitatea sa ţine de iluzia creată în opinia publică, prin 
apelul la imaginar (justitiarul, eroul pozitiv, liderul nou care deţine 
„cheia” intrării într-o altă lume a renaşterii pe toate planurile, înte- 
meietorul acestei lumi). Telespectatorii se identifică cu Justitiarul, cu 
întemeietorul, atât la nivelul enuntului (prin discursul verbal), cât 
şi la nivelul enunţării: figura salvatorului este întruchipată de Emil 
Constantinescu. „Schimbarea” e percepută ca acea forţă transcendentă 
care poate trasnforma lucrurile radical. 


Credibilitatea lui Emil Constantinescu este creată prin instalarea în rol şi 
prin identificare imaginară : 


acumulare de simboluri cu conotaţie negativă pentru a determina tele- 
spectatorul să aibă o percepţie negativă a candidatului Ion Iliescu ; 
paralelismul în raţionament : logicile celor doi candidaţi sunt paralele, 
nu se întâlnesc pe parcursul dezbaterii decât într-un punct, acela care se 
referă la integrarea europeană şi euroatlantică; dialogul pare mai 
degrabă un dialog al surzilor, consecinţa fiind crearea unei confuzii în 
receptarea realităţii de către public. 


Nici unul dintre candidaţi nu recunoaşte vreo acuză a celuilalt, deşi 
exemplele la care fac referire sunt concrete. 


Emil Constantinescu îl ridiculizează permanent pe Ion Iliescu, îl ironi- 
zează, acesta face impresia că este luat prin suprindere, strategia sa 
reducându-se la negare, consecinţa fiind o ruptură de reprezentare la 
candidatul Ion Iliescu. 

deductia şi inducția : faptele şi exemplele au menirea să inducă imagi- 
nea negativă despre celălalt ; 

etnocentrismul discursiv : fiecare dintre cei doi candidaţi prezintă un 
discurs centrat pe ei; 

dialogul dintre cei doi candidaţi se desfăşoară la două niveluri de comu- 
nicare : implicitul sau presupozitionalul şi explicitul sau ilocutionarul ; 
apelul la emotionalitate : Emil Constantinescu utilizează pe tot par- 
cursul dialogului argumentul ad populum (martorii afirmațiilor sale 
sunt cetăţenii României, buni creştini) ; 

- parabola călugărului Vasile îl consacră pe Emil Constantinescu ca pe 
un bun creştin care se adresează poporului într-un limbaj adecvat, cu 
rezonanţe mistice care au puternice ecouri în mentalul colectiv. 


Schimburile discursive 
Tema economică 


Prima întrebare : 

Orice economie naţională are ca prioritate fundamentală următorul prin- 
cipiu de mare simplitate : să se producă mai mult decât se consumă pentru a 
se asigura un nivel de trai minim decent pentru fiecare cetăţean. 

Cum înţelege viitorul preşedinte al României să determine funcţionarea 
firească a acestui principiu ? 

Ambii candidaţi definesc situaţia politică în care se află ţara. Convenţia 
Democrată a câştigat alegerile, deci va avea o majoritate parlamentară. Miza 
dezbaterii este convingerea electoratului (telespectatorii-cetäteni) să acorde 
votul unuia dintre cei doi candidaţi. 

Discursul preşedintelui încă în funcţiune pune accentul pe lipsa de funda- 
mentare şi realism a programului CDR-ului, deci pe lipsa de seriozitate şi 
competenţă a contracandidatului său. 

Emil Constantinescu aduce argumente în favoarea tezei sale : 

- argumente bazate pe fapte - discursul său este prescriptiv ; viziunea sa 

economică are drept bază următoarele : 

e agricultura este prioritatea nr. 1; 

e modernizarea serviciilor ; 

e înfiinţarea unei agenţii nationale pentru plata produselor agricole şi 
alimentare ; 

e reconsiderarea politicii faţă de micul producător agricol prin promo- 
varea asociativismului ; 

e restructurarea industrială ; 

e consolidarea investiţiilor ; 

e reducerea fiscalitätii. 


Strategia de dezvoltare economică : investiţiile strategice pe termen lung 
atât în agricultură, cât şi în industrie. 

Ion Iliescu contraatacă, aducând argumente bazate pe exemple, invocând 
tradiţia şi argumente prin analogie (referirea la situaţia ţărilor vecine Ungaria 
şi Polonia), susţinând că resursele interne din economia subterană şi împru- 
mutul extern (un credit de 60 de milioane de dolari) nu sunt realiste. 

Programul narativ al fiecărui candidat conturează o viziune despre lume şi 
o linie de acţiune politică. Schimburile discursive sunt tot atâtea atacuri la 
persoană ce vizează desfiinţarea adversarului şi atragerea simpatiei tele- 
spectatorilor. 


A doua întrebare : 

Potrivit unor evaluări de înaltă ţinută ştiinţifică - să nu uităm că nu o dată 
am fost numiţi grânarul Europei - pământul României poate hrăni cel puţin 
cincizeci de milioane de persoane. 

Cum gândeşte viitorul preşedinte al României ca ţara noastră să-şi 
hrănească bine măcar cei 23 milioane de cetăţeni ai săi ? 

Ion Iliescu se pronunţă împotriva desființării fostelor IAS-uri, acuzându-l 
pe Emil Constantinescu de extremism prin măsurile pe care le preconizează. 

Emil Constantinescu îl acuză, la rândul său, pe Ion Iliescu de pasivitate şi 
favorizare a corupţiei. 

Ion Iliescu dezvoltă un raţionament aparent corect, dar care n-a dat rezul- 
tatele scontate ; Emil Constantinescu aduce două exemple (holdingurile Agricola 
International şi Comtim Timişoara) prin care incriminează guvernarea pedese- 
ristă coruptă. Ca într-o imagine răsturnată, în oglindă, pentru Ion Iliescu 
aceste două exemple reprezintă modele de organizare şi performanţă economică. 


A treia întrebare : 

În orice ţară, politica economică presupune şi folosirea unui instrument 
financiar de mare fineţe şi moralitate : politica subvenţiilor. 

Cum înţelege viitorul preşedinte al României să influenţeze în acest 
sens politica economică a României pentru a se ajunge la echilibrul atât 
de necesar dinamizării proceselor de reformă economico-socială ? 

Ion Iliescu se declară adept al economiei de piaţă şi atacă, din nou, 
programul CDR care, în opinia sa, nu va putea stăpâni ecuaţia eliminare de 
impozite/creşterea investiţiilor, acuzându-l pe Emil Constantinescu de superfi- 
cialitate şi politizare a faptelor. 

Emil Constantinescu introduce o temă nouă printr-o întrebare retorică 
bazată pe paradox („Cum se explică faptul că o asemenea ţară bogată ca 
România are oameni săraci ? ”) şi, printr-un sofism de rol, dă tot el răspunsul, 
acuzând guvernarea anterioară de proastă gestionare, de furt şi incompetentä 
(„Răspunsul este unul simplu : o parte enormă din avutia naţională ori a fost 
furată, ori a fost prost gestionată”). Argumentele sale bazate pe exemple şi 
fapte induc o imagine negativă asupra PDSR şi a candidatului Ion Iliescu. 

Replica acestuia introduce tema dezinformärii de către Emil Constantinescu, 
cauza principală a dificultăţilor economice fiind considerată prăbuşirea siste- 
mului comunist. Invocând argumentul politeţii, Emil Constantinescu nu răs- 
punde la replica lui Ion Iliescu. 


Tema politicii externe 


Prima întrebare : 

Ideea reconcilierii naţionale pare la prima vedere o chestiune de ordin 
exclusiv intern. În realitate, succesul acestui extraordinar de important demers 
politic la care ambii candidaţi au făcut dese referiri are reflexe în susţinerea 
politicii externe a României, a convingerii privind stabilitatea politică internă 
atât de necesară şi integrării ţării noastre în concertul statelor lumii. 

Ce pondere acordă viitorul preşedinte al României în construcţia 
politicii externe a ţării procesului reconcilierii naţionale ? 

Ion Iliescu aduce argumente bazate pe fapte privind realizările din politica 
externă a României (consensul politic privind integrarea europeană, încheierea 
Tratatului cu Ungaria, obţinerea clauzei). 

Emil Constantinescu consideră că politica externă a României a fost greşită, 
afirmarea unui principiu general la o situaţie particulară („o politică externă 
serioasă nu poate fi dusă decât dacă există o politică internă bună”) - şi nu 
prin argumentul ad hominem se prezintă pe sine ca reprezentant al opoziţiei 
politice ce a contribuit decisiv la succesele politicii externe. Întrebarea sa 
retorică : „De ce România se află pe ultimul loc ? ” este o afirmaţie deghizată 
care valorizează negativ întreaga politică internă şi externă anterioară. 

Ion Iliescu îl acuză direct pe Emil Constantinescu de incompetentä în 
problemele politicii externe (...„pe probleme internationale, dânsul a făcut 
câteva gafe monumentale”) şi de afirmaţii de rea-credinţă la adresa ţării 
(problema embargoului: „Iugoslavia [...] că noi nu am fi respectat datele 
embargoului”). 

Emil Constantinescu parează şi transferă dialogul prin comparatia cu ţările 
de tip african (care are conotaţii depreciative) ; pe tema sărăciei, prezintă o 
aglomerare de argumente bazate pe analogie atunci când enumeră cifrele 
referitoare la investiţiile pe cap de locuitor din Ungaria, Cehia, Slovenia, 
când arată că la creşterea PIB-ului România se află pe unul dintre ultimele 
locuri, la fel şi în ceea ce priveşte inflaţia şi corupţia. Din nou o întrebare 
retorică vine să afirme, de fapt, concluzia sa: „Cine tratează serios cu ţări 
care se află într-un asemenea dezastru economico-financiar ? ”. Implicit, se 
face trimitere la autorul moral al acestui dezastru. 

A doua întrebare : 

În confruntările de până acum, cei doi candidaţi s-au referit pe larg şi la 
problemele integrării europene şi euroatlantice. România se află într-o poziţie 
geopolitică şi geostrategică extrem de interesantă pentru politicile globale 
„promovate la ora actuală privind Europa Centrală. Într-o măsură importantă 
însă România înţelege să fie factor activ şi de echilibru îndeosebi în zona 
balcanică şi a Mării Negre, deci în zona sud-est europeană. 

Care ar fi opţiunile viitorului preşedinte privind cele două mari şi 
importante zone de interes politic nu numai al României ? 

Jon Iliescu afirmă ideea continuității liniei politice din ultimii trei ani şi îşi 
exprimă concepţia cu privire la rolul de legătură pe care trebuie să-l joace 
România între zonele importante de consum şi de resurse pe care le reprezintă 
Europa Centrală şi Vestică. 

Emil Constantinescu îl atacă pe Ion Iliescu afirmând că „s-a greşit în 
politica externă, prin atitudinea distructivă faţă de Grupul de la Vişegrad, prin 
încheierea târzie a Tratatului cu Ungaria. Citarea numelor lui Titulescu şi 
Václav Havel (argumente ale autorităţii), în contrast implicit cu oamenii 
politici actuali (trimitere la preşedintele Iliescu) şi cu deciziile politice româ- 
neşti inadecvate, minimalizează întreaga politică externă pe care a adoptat-o 
România în timpul mandatelor lui Ion Iliescu. 

Urmează o serie de replici în care confruntarea devine paroxistică, acuzele 
reciproce şi respingerile creând impresia unui dialog al surzilor. 


A treia întrebare : 

…in domeniul politicii externe s-a vorbit în repetate rânduri şi chiar în 
întrebările precedente s-au făcut referiri ample la procesul complex al 
integrării României în comunitatea europeană şi euroatlantică. [...] care 
ar fi costurile şi avantajele acestui proces pentru România ? 


Cei doi candidaţi îşi afirmă aceeaşi concepţie privind integrarea României 
în comunitatea statelor europene, dar Emil Constantinescu transformă răspun- 
sul într-o acuzaţie prin concluzia pe care o impune: România se află pe 
ultimul loc în ceea ce priveşte produsul naţional brut şi puterea de cumpărare 
(argumente bazate pe exemple). Dialogul se desfăşoară sub forma unei dispute- 
-duel referitoare la Acordul european de asociere care evidenţiază viziunile 
economice ale celor doi candidaţi, accentul căzând pe „excluderea celuilalt”. 

Tema social-politică 


Prima întrebare : 

Cu toţii simţim cât de îngrijorătoare a devenit problema siguranţei cetätea- 
nului în viaţa de zi cu zi ca efect al creşterii impresionate a criminalităţii şi 
infractionalitätii. 

Cum gândeşte viitorul preşedinte al României să promoveze politica 
necesară pentru diminuarea drastică a acestor fenomene şi pentru asigu- 
rarea liniştii şi siguranţei publice ? 

Ion Iliescu extinde explicarea fenomenului de corupţie la alte forte politice 
şi din administraţie, aduce argumente în favoarea preocupării pe care a avut-o 
pentru perfecţionarea legislaţiei şi alinierea acesteia la standardele europene 
şi îl acuză pe Emil Constantinescu de necunoaşterea prevederilor constitu- 
tionale privind atribuţiile preşedintelui. 

Emil Constantinescu consideră că miza dezbaterii ar fi: „Cum se explică 
că România este o ţară bogată cu oameni săraci?” şi „Unde este avutia 
națională? ”, reiterând răspunsul formulat la începutul discuţiei : „...avuţia 
naţională a fost furată cu ajutorul celor de la Putere şi care s-au înconjurat de 
o adevărată mafie”, care denunţă, implicit, guvernarea pedeseristă, PDSR-ul 
reprezentând simbolul corupţiei în România. Exemplul privatizării societätii 
Simex aduce argumentul suprem de corupţie al partidului de guvernământ. 

Ion Iliescu respinge atacul (ignoratio elenchi — ignorarea tezei) şi îl atrage 
pe Emil Constantinescu în capcana unei explicaţii, aceea a definirii pincipiului 
Restitutio in integrum, enumerând câteva consecinţe ale acestei măsuri. Emil 
Constantinescu respinge, la rândul său, acuzaţiile de abuz preconizate de 
aplicarea acestui principiu vizând situaţia chiriaşilor din casele naţionalizate 
şi, printr-o strategie de minimizare, îi aduce lui Ion Iliescu acuzaţia implicită 
de minciună pe tot parcursul campaniei electorale, punctul culminant consti- 
tuindu-l declaraţia unui membru PDSR: „Dacă PDSR pierde alegerile, în 
România va fi război civil”. 

Dezbaterea atinge în acest moment o maximă tensiune : Ion Iliescu respinge 
acuzaţia („...nici măcar n-am receptat-o”), manifestând o enervare vădită. 


A doua întrebare : 

… în tegislaţia actuală se constată lacune serioase în privinţa unor reglementări 
juridice de substanţă, de natură să perpetueze stări negative în raporturile sociale : 
birocratie excesivă, imprecizii în aplicarea armonioasă a legilor sau chiar 
lipsa unora dintre acestea şi atât de pomenita corurtie. Şi mai sunt şi altele. 

Ce priorităţi în acest domeniu ar fi de dorit să promulge viitorul 
preşedinte al României ? 

Jon Iliescu se declară adeptul reformei şi în administraţie. 

Emil Constantinescu minimalizează PDSR, considerându-l ca nefăcând 
parte dintr-o familie politică europeană şi definindu-l ca un grup care apără 
interesele birocraţiei de stat. 

Printr-o construcţie paradoxală, Ion Iliescu transformă eticheta cu conotaţii 
negative „Regimul Iliescu” într-o sintagmă asociată simbolului Revoluţiei din 
decembrie, ca moment fondator al schimbării din societatea românească. 
Utilizând o strategie de imunizare, Ion Iliescu dă câteva exemple de nume ale 
unor demnitari care au fost deferiti Justiţiei, aceasta constituind dovada 
implicării sale în combaterea corupţiei... 

Emil Constantinescu contraatacă, citând cazul generalului Cico Dumitrescu, 
care a fost numit ambasador pentru a fi scăpat, în viziunea sa, de corupţie. 

Schimbul de replici care se succedă conturează poziţiile candidaţilor : 
negare a oricărei acuzaţii aduse de celălalt şi contraatacare excesivă din partea 
lui Ion Iliescu ; Ion Iliescu este acuzat de ignorare a realităţii pe durata celor 
două mandate ale sale de către Emil Constantinescu. 


A treia întrebare : 

Procesul de tranziţie prin reforme ne dă speranţa unei prosperitäti materiale 
de perspectivă. În acest proces se constată însă şi unele scurtcircuite îngrijo- 
rătoare. S-a adoptat o nouă lege organică a învăţământului, dar în acelaşi timp 
am făcut cunoştinţă cu o cifră statistică incredibilă : un milion de analfabeți. 
Nu suntem singurii în lume atinşi de această maladie, dar eram şi suntem 
recunoscuţi pentru valoarea şcolii româneşti. 

Ce consideraţi că este necesar să se întâmple pentru modernizarea 
învăţământului nostru, pentru ca şi prin educaţie şi învăţământ să pregă- 
tim temeinic tinerele generaţii ? 

Schimbul discursiv configurează concepţiile celor doi candidaţi privind 
învăţământul românesc. 

Emil Constantinescu anulează orice referire la iniţiativele în domeniul 
învăţământului ale guvernării anterioare şi transformă dialogul în favoarea sa, 
acuzându-l pe Ion Iliescu de negativism („nu se poate”, „nu există bani”) şi 
PDSR-ul, ca sistem mafiot, de furt din bugetul naţional. 

Ion Iliescu îl acuză pe Emil Constantinescu de răstălmăcire a lucrurilor şi 
are în continuare un discurs de justificare. 

Întrebările puse de moderatori: 


Întrebarea adresată lui Ion Iliescu : 

Domnule Iliescu, în campania prezidenţială pentru primul tur de scrutin 
unul din cei 16 a insistat foarte mult pe ideea autonomiei teritoriale, care ar 
fi favorabilă nu numai minorităţilor naţionale, ci şi românilor. Pentru mine, 
formula respectivă este o noutate; cunosc formulele: autonomie locală, 
autonomie administrativă, autonomie bugetară şi chiar autonomie etnică. 

Greşesc eu cumva dacă socotesc formula de autonomie teritorială mai 
mult decât ambiguă, ba chiar periculoasă, aceasta deschizând drumul nu 
numai către desprinderea autonomă a unei bucăţi de ţară, ci chiar al 
dezmembrării României în mai multe teritorii ? 

lon Iliescu respinge orice idee referitoare la regiunile transfrontaliere şi îl 
provoacă pe Emil Constatinescu la exprimarea opiniile sale cu privire la 
aceste teze şi la afirmaţiile făcute în Ungaria de dl Frunda. 

Emil Constantinescu califică campania dlui Ion Iliescu ca „o campanie 
alcătuită exclusiv din minciuni”, „minţiţi toată populaţia României” şi dez- 
minte afirmaţiile contracandidatului său, acuzându-l de intoxicare a opiniei 
publice. 


Întrebarea adresată lui Emil Constantinescu : 

Începând din 1990, atât PNŢCD, cât şi CD mai apoi, au privit constant cu 
bunăvoință manifestările promonarhiste. În preajma campaniei electorale din 
această toamnă, bunăvoința amintită a culminat cu declaraţia dumneavoastră 
în America, reprodusă în revista Micromagazin. Pentru electoratul român 
care duminică, 17 noiembrie, va hotări cine va fi preşedintele României în 
următorii patru ani, vă solicit să precizati clar poziţia dumneavoastră faţă 
de problema fundamentală a formei de guvernământ. 

Emil Constantinescu îşi exprimă, indirect, opţiunea pentru forma de guver- 
nământ - republica - şi afirmă: „Nu a existat nici o altă declaraţie de-a mea 
în acest sens”, referindu-se la o „mistificare de presă” folosită împotriva sa (a 
se vedea declaraţia promonarhică făcută cu ocazia unei vizite în America, 
într-o publicaţie locală). În acelaşi timp, îl acuză pe Ion Iliescu ca fiind un 
nedemocrat prin nerecunoaşterea opțiunii monarhice a unui procent din popu- 
laţia României şi prin combaterea ideii unui referendum pe această temă. 

Ion Iliescu aduce argumentul autorităţii lui Corneliu Coposu în stabilirea 
formei de guvernământ — cea monarhică. 

Dezbaterea are din nou un moment culminant, concretizat într-o cascadă 
de replici în care candidaţii se atacă vehement şi se acuză. 

Concluzia : Pe de o parte, regimul Iliescu a fost un dezastru (în viziunea 
lui Emil Constantinescu) ; de cealaltă parte, Ion Iliescu afirmă: „eu am 
lucrat în toţi aceşti ani pentru a urma temeliile unei gândiri: cum anume să 
se modernizeze societatea românească”. 


Mesaj către ţară 
Emil Constantinescu 


Dragi compatrioți, 
nu am de gând să vă ţin un discurs. Ce era de | Mesajul adresat este un 
spus s-a spus. antidiscurs. 

Reprezint o formaţiune care a câştigat alege- | Reprezentant al forţelor 
rile, reprezint o largă coaliţie a forțelor demo- | democratice care au 
cratice, reprezint un Guvern de coaliţie care s-a | învins. 
acceptat deja, cu un program bine stabilit. Dacă | Trecerea la acţiune 
voi fi ales preşedinte şi când voi fi preşedinte, | imediată pentru onorarea 
voi face ca acest Guvern, foarte repede, să se | promisiunilor. 
apuce de treabă şi să-şi ţină toate promisiunile 
făcute. 


Aceasta va asigura României, în iarna care ne | Linişte, echilibru, 
aşteaptă, în vremurile grele care sunt peste noi, | prosperitate, pace. 
linişte, echilibru, prosperitate, pace. Aş vrea acum, 
în ultimele momente ale unei campanii electorale 


foarte dure, marcate de multe minciuni, calomnii 
şi încercări de a semăna ură între cetăţenii acestei 
ţări, să vă mulţumesc înainte de toate dumnea- | Multumeste cetăţenilor 
voastră, celor care priviţi acum, pentru că staţi şi | şi tuturor celor care l-au 
pierdeţi sau câştigaţi din timpul dumneavoastră, | ajutat în campania 
privindu-ne, indiferent de opiniile politice pe | electorală. 
care le aveţi. Aş vrea să mulţumesc tuturor oame- 
nilor care, de-a lungul şi de-a latul ţării, în ulti- 
mele 6 luni, mi-au spus punctele lor de vedere ; 
am învăţat enorm de la ei şi mă voi strădui să 
aplic ce m-au învăţat şi să nu-i dezamăgesc. 
Vreau să-i asigur pe toţi că, indiferent de opi- 
niile lor politice, religioase, am să încerc să fac 
tot ce este în putinţă pentru ca fiecare cetăţean al 
acestei ţări să aibă bucätica lui de fericire. 

Aş vrea să-mi permiteti, totuşi, ca să mulţumesc 
şi celor care mi-au acordat sprijinul în această 
campanie electorală : familiei mele, mamei mele, 
colaboratorilor mei, care m-au înţeles şi au avut 
încredere în mine. Acuma, la sfârşit... aş vrea să 
vă spun o întâmplare care m-a marcat foarte 
mult: ajungând după o zi lungă prin satele jude- 
tului laşi şi Neamţ, la ora 11 noaptea, i-am trimis 
pe colaboratorii mei să se odihnească şi, împre- 
ună cu doi studenţi apropiaţi, am rămas la pri- 
veghiul Sfintei Paraschiva. În noaptea aceea de 
vis, când mii de oameni veniţi din toate colţurile 
ţării stăteau la coadă pentru a ajunge la moaştele 
Sfintei Paraschiva, s-a apropiat ca o umbră de 
noi un om care părea aproape sfânt. 

Numele lui era Vasile şi este călugăr la Muntele 
Athos. M-a călăuzit până la moaştele Sfintei 
Paraschiva, a fost apoi în biserică cu mine, mi-a 
vorbit şi apoi a dispărut aşa cum venise. Aşa am 
avut la un moment dat impresia că era... umbra 
lui Corneliu Coposu... pentru că era tot aşa înalt... 
şi... tăcut. 

Când s-au... când pe Dealul Mitropoliei erau 
moaştele Sfântului Dumitru, a apărut din nou, 
într-o altă noapte. Mi-a spus că... cutreierase... 
mănăstirile... şi vorbise cu o serie de pustnici... 
şi mi-a transmis din partea unuia dintre ei, pustni- 
cul Proclu, o rugăciune şi m-a rugat s-o spun în 
fiecare noapte înainte de a mă culca. Am făcut 
acest lucru: „Doamne lisus Hristos, fiul lui 
Dumnezeu, primeşte rugăciunea celor care s-au 
rugat pentru mine. Ajută-mă să duc la capăt 
lucrarea mea ; niciodată nu voi uita pe săracii 
tăi”. 

De-acum înainte, gândul curat al românilor şi 
voia lui Dumnezeu vor hotărî. 

Parabola călugărului 
Vasile — adresabilitate 
către substratul 
afectiv-emotional al 
electoratului cu conotatii 
mistico-religioase care 
conferä credibilitate si 
suscită adeziune. 

Mesaj către ţară 
Ion Iliescu 


Dragi compatrioți, 

suntem în pragul urui moment politic extrem de 
important, care angajează viitorul dumnea- 
voastră, al familiei dumneavoastră, al nostru, al 
tuturor. Să nu uităm că disputele electorale trec, 
dar ţara rămâne şi trebuie guvernată. Nu ne putem 
permite să irosim timp în certuri şi härtuieli 
politice. Cred că este momentul potrivit ca în 
noua configuraţie politică să realizăm un pact 
bazat pe dorinţa comună de a moderniza ţara şi 
de a ridica nivelul de trai al oamenilor. Voi con- 
[lucra cu noua majoritate parlamentară şi cu noul 
Guvern, cu bunä-credintä şi respectând prero- 
gativele constituţionale în tot ceea ce este bun 
pentru ţară. 

Nici vorbă de un război cu noua majoritate 
parlamentară sau de obstructionarea noului 
Guvern - voi sprijini toate măsurile care privesc 
accelerarea reformei şi mai ales priorităţile de 
ordin social: creşterea pensiilor, inclusiv a pen- 
siilor pentru ţărani, mărirea alocaţiilor pentru 
copii, elaborarea unui program naţional de spri- 
jinire a tinerilor, pentru a-şi găsi locuri de muncă 
şi locuinţe, ajutorarea familiilor cu multi copii. 

Voi încuraja o nouă politică fiscală care să 
ducă la reducerea impozitelor pe salarii şi profit. 
Voi sprijini instituţiile statului de drept în lupta 
împotriva corupţiei pentru stoparea infractionali- 
tății. După cum bine ştiţi, există un consens 
deplin între opţiunea mea politică şi opţiunile 
tuturor partidelor în ce priveşte intrarea României 
în NATO şi Uniunea Europeană. 

Ne vom întâlni, sunt sigur, şi în ideea de a 
sprijini Biserica, Şcoala şi Armata ca reazem al 
dăinuirii noastre naţionale. 

Definirea momentului 
politic ca moment al 
unui nou început. 


Prezentarea unui pact de 
bunä-credintä. 


Obiective : 

— accelerarea reformei ; 
- priorităţi de ordin 
social ; 


- o nouă politică fiscală ; 
- va lupta împotriva 
corupţiei ; 

- va milita pentru intra- 
rea României în NATO şi 
Uniunea Europeană ; 

- va sprijini Biserica, 
Şcoala şi Armata ca 
instituţii fundamentale 
ale statului ; 

Totodatä, vreau sä spun limpede care sunt 
punctele în care nu voi face nici un fel de 
compromis. 

Nu voi accepta nici o mäsurä care ar putea 
pune în discuţie integritatea teritorială a ţării şi 
caracterul de stat naţional unitar al României ; 
nu voi accepta niciodată să fie pusă în discuţie 
forma republicană de guvernământ ; nu voi fi de 
acord ca legile care au fost votate să fie modifi- 
cate după bunul plac al unor grupări radicale din 
noua majoritate ; voi veghea ca drepturile cetă- 
tenilor să fie respectate, indiferent de apartenenţa 
lor politică. Mă voi opune unor măsuri aventu- 
riste care ar putea arunca oamenii în stradă şi 
pune în pericol siguranţa vieţii lor de zi cu zi. 

Mă angajez în faţa dumneavoastră garantul 
stabilităţii României şi al reconcilierii naţionale. 

Mă adresez dumneavoastră în calitate de cetă- 
teni, indiferent cu ce formaţiuni politice simpa- 
tizaţi ; mă adresez deopotrivă celor nehotärâti, 
vă solicit votul pentru că mă îngrijorează soarta 
celor mulţi, soarta ţării. 

De luni începe momentul adevărului ; la cine 
veţi privi când veţi constata că aşteptările dum- 
neavoastră au fost înşelate ? Alegerea şefului sta- 
tului trebuie judecată în termeni naţionali ; ştiu, 
a fost greu, dar am menţinut ţara întreagă în 
hotarele ei; am avut linişte, societatea şi-a păstrat 
echilibrele ei fundamentale, acum sunteţi chemaţi 
să judecaţi cu dreptate: Cine merită să fie ales 
şef al statului ? Cine este omul pe care ţara poate 
conta ? Cine este în măsură să asigure stabilitatea 
de care se leagă toate speranţele noastre ? Acum, 
fiecare vot contează. Soarta ţării este în mâinile 
dumneavoastră. Am încredere în dreapta dum- 
neavoastră judecată. Vă chem să mergeţi la vot 
cu gândul la pacea ţării, la liniştea fiecăruia 
dintre noi. 

- nu va accepta nici un | 
compromis ; 

- va respecta integritatea 
teritorială a ţării, 
caracterul de stat 
national-unitar al 
României, forma de 
guvernământ 
republicană ; 

— va respecta drepturile 
cetăţenilor ; 

- se va opune măsurilor 
aventuriste ; 

- va fi garantul 
stabilităţii României şi 
reconcilierii naţionale ; 

- ataşament faţă de cei 
mulţi ; 


— momentul votului 
definit ca moment al 
adevărului ; 


- a menţinut integritatea 
ţării, echilibrul social. 


Mesaj de pace şi linişte 
pentru viitor. 

Stau cu fruntea sus şi pot privi cu sinceritate | Apel la dreapta judecată 
în ochii dumneavoastră. Stau drept în faţa jude- | a alegătorilor, cărora le 
căţii oamenilor şi a vremurilor. Sunt şi voi fi | mulţumeşte şi le solicită 


solidar cu toţi românii, mai ales la necazuri şi la | votul. 
încercările vieţii. 
Mulţumesc şi vă sunt recunoscător ! 


Analiza discursurilor televizate finale 
ale candidaţilor Corneliu Vadim Tudor şi Ion Iliescu 
(„Studioul electoral” - TVR, 2000) 


Contextul istoric 

- campania electorală - alegeri prezidenţiale, decembrie 2000 ; 

— după patru ani de guvernare a Convenţiei Democrate, România se află 
în colaps economic, reformele nu au fost înfăptuite, corupţia s-a ampli- 
ficat, societatea românescă aflându-se într-o gravă criză morală ; 

- PDSR a câştigat alegerile parlamentare ; 

- pentru funcţia de preşedinte al statului candidează în turul al II-lea de 
scrutin, reprezentantul PDSR - Ion Iliescu - şi reprezentantul PRM - 
Corneliu Vadim Tudor ; 

- societatea este la fel de divizată, iar sentimentul de nemulţumire al 
populaţiei a crescut, discursul naţionalist fiind în ascensiune, la fel ca 
frustrările oamenilor ; 

- în intervalul de timp dintre cele două tururi de scrutin a avut loc o amplă 
campanie mediatică împotriva candidatului Vadim Tudor, perceput în 
mediile prooccidentale (şi nu numai) ca reprezentând un pericol pentru 
fragila democraţie românească ; pe acest fundal socio-politic, forţele 
politice din ţară s-au coalizat susţinând la unison candidatura lui Ion 
Iliescu, perceput ca fiind „un rău necesar”. 


Candidaţii 

Corneliu Vadim Tudor, sociolog, poet, preşedinte al PRM, a câştigat 
primul tur de scrutin; în timpul regimului comunist, a fost „poet de curte”, 
cum îl etichetează adversarii săi. 

Ion Iliescu, inginer de profesie, a condus România în calitate de preşedinte, 
pe perioada a două legislaturi ; actualmente, este senator şi preşedinte al PDSR. 

Situaţia discursivă 

Miza alegerilor: suprimarea şanselor lui Corneliu Vadim Tudor de a 
accede la preşedinţia ţării şi susţinerea lui Ion Iliescu pentru a ocupa, din nou, 
această funcţie. 

Corneliu Vadim Tudor este considerat de forțele politice din România 
naţionalist, antisemit, xenofob, antioccidental şi autoritarist. 


Dispozitivul televizual 

Discursurile celor doi candidaţi sunt transmise „în direct”, în două zile 
diferite, la ore de maximă audienţă. Fiecare candidat beneficiază de o oră 
de emisie. 


Dispozitivul strategic 

Nu are loc o dezbatere propriu-zisă între cei doi candidaţi, Ion Iliescu 
refuzând întâlnirea faţă în faţă cu Corneliu Vadim Tudor. 

Fiecare candidat se adresează electoratului într-o manieră specifică : Corneliu 
Vadim Tudor prezintă un discurs monologal, iar Ion Iliescu îşi compune 
prestaţia televizată dintr-un discurs monologal şi o pseudodezbatere cu trei 
jurnalişti importanţi ai momentului. Între cei doi candidaţi are loc o inter- 
acţiune mediată, o înfruntare la distanţă. 


Tranzacţiile dezbaterii : 
- desființarea „feţei” adversarului ; 
- scenariul administrării ţării în perioada legislaturii care urmează. 


Structura discursului lui Corneliu Vadim Tudor 


1. Discurs 

- mulțumiri adresate electoratului ; 

- opțiunea electoratului pentru PRM este prezentată ca ultima revoluţie 
din România secolului XX ; 

- incriminarea guvernării CDR ; 

- elogiul adus democraţiei, al cărui beneficiar este el însuşi ; 

- denuntarea „campaniei de demonizare” a sa; 

— falsul antisemitism şi extremism ; 

- memoria părinţilor săi ; 

— actele de caritate săvârşite ca un bun creştin, care contravin acuzațiilor 
aduse ; 

- denuntarea mafiei în România ; 

- construirea imaginii propriei personalităţi ; 

- demascarea şi acuzarea lui Ion Iliescu si a PDSR; 
- mesajul către ţară, cu principalele obiective : 

e integrarea euroatlantică ; 

e lupta cu mafia; 

e reconclierea naţională ; 

e asigurarea alimentaţiei populaţiei ; 

e vizite de lucru în judeţele ţării; 

e controlul privatizărilor ; 

e colaborarea cu investitorii străini ; 

e austeritatea administraţiei ; 

e măsuri de protecţie socială; 

e reinstaurarea statului în economie şi prezentarea ca Salvator al ţării. 


Dispozitivul scenografic 

Spaţiul din studio nu conţine nici un semn distinctiv, în el se află biroul 
candidatului, biroul moderatorului, iar în faţa candidatului, la distanţă, se află 
un public alcătuit din susţinători ai lui Corneliu Vadim Tudor. Dispozitivul 
scenic este sobru şi impune distanţa socială. 

Cadrarea : utilizează planul mediu şi gros-planul. Planul de reprezentare 
este frontal. Trecerea de la un plan la altul este însoţită de diferite unghiuri de 
vedere, variaţii care vehiculează tot atâtea semnificaţii. Efectele spectaculare 
lipsesc. 


Mesaj către ţară 
Corneliu Vadim Tudor 


Stimaţi locuitori ai României, 

Domnul Ion Iliescu a fost îmbrăţişat cu o | Cameleonismul politic 
căldură suspectă, ca un salvator al democraţiei şi | colectiv. 
părinte al patriei, exact de către aceia care îl 
făceau până acum antichrist. Niciodată n-a existat 
în istoria României o asemenea scenă de came- 
leonism colectiv. Mai mult decât atât: în dis- 
preţul propriului electorat, care l-a votat tocmai 
ca să scape de partidele care au ruinat ţara în 
ultimii patru ani. 

PDSR-ul a defilat la braţ cu liderii UDMR, 
PD şi PNL pe care cu numai câteva săptămâni 


|înainte îi ameninţa cu celulele puşcăriilor. 

În fine, sä ne ocupäm putin de programul meu 
prezidenţial, care iată, mi-a fost prescurtat... expo- 
zitiv, pentru că a trebuit si eu să arăt lumii care 
este realitatea. 

Din numeroasele măsuri pe care le preco- 
nizez, voi începe cu câteva mai stringente. În 
primul rând, dacă mă va ajuta bunul Dumnezeu 
să ajung preşedinte şi să-mi salvez ţara de la 
pieire, voi asigura cancelariile lumii, inclusiv 
reprezentantele diplomatice acreditate la Bucureşti, 
că voi respecta cu fermitate angajamentul nostru 
de integrare a României în structurile euroatlan- 
tice, precum şi toate tratatele şi acordurile inter- 
naţionale la care ţara noastră este parte. Nu de 
mine trebuie să se teamă Occidentul, fiindcă eu 
sunt un om al păcii şi al dialogului, hotărât să 
modernizeze România. Occidentul trebuie să se 
teamă de ultima mare migraţie din istorie, aceea 
a gangsterilor, a traficantilor de droguri şi arme, 
a ucigaşilor şi prostituatelor, a violatorilor de 
copii, care se tot revarsă ca lava unui vulcan prin 
România, din inima Europei. Aşa cum românii 
au apărat sute de ani valorile civilizaţiei creştine 
a Occidentului împotriva expansiunii otomane, 
acum le vor apăra împotriva crimei organizate, a 
imigrației ilegale si a altor primejdii. Eu sunt 
singurul care poate lua taurul mafiei de coarne ; 
dacă nu se va înţelege asta va fi şi mai rău pentru 
ţară, dar şi pentru tihna din multe cămine europene. 

Apoi, voi depune cele mai cinstite şi stator- 
nice demersuri pentru adevărata reconciliere na- 
tionalä, nu voi băga la puşcărie politicieni şi 
ziarişti, nu voi face nici o execuţie publică, dim- 
potrivă, am să-i apăr de furia populaţiei pe cei 
vinovaţi de jaf şi abuzuri, tot ceea ce voi face va 
fi lichidarea mafiei cu legea în mână şi confisca- 
rea marilor averi realizate prin fraudă. Acest 
drept nu mi-l poate lua nimeni, fiindcă numai 


Programul prezidenţial. 


Integrarea în structurile 
euroatlantice. 


Singurul luptător eficace 
împotriva corupţiei. 


Infäptuirea reconcilierii 
naţionale. 


Instaurează domnia 
legii. 

aşa voi putea începe o viaţă nouă. În paralel, voi 
lua toate măsurile care se impun pentru asigu- 
rarea securităţii alimentare a populaţiei, cu orice 
preţ, până vom ieşi la primăvară şi va da firul 
ierbii. Nu e normal ca România să sufere de 
foame. Un studiu efectuat de un organism al 
ONU, e vorba de FAO, a stabilit că România, cu 
pământul ei bogat şi cu regimul hidrografic excep- 
tional, poate hrăni nu 22 milioane, ci 80 de mili- 
oane de locuitori. 

Ca stil de muncă, voi vizita fiecare judeţ al 
ţării în primele trei zile ale fiecărei săptămâni, 
însoţit de specialişti în multiple domenii, dar şi 
investitori români şi străini, pentru a inventaria 
problemele grave cu care se confruntă populaţia 
şi a le găsi o rezolvare rapidă. 

În privinţa investitorilor străini : îi voi invita 
să vină înapoi pe cei de la marile firme şi con- 
cerne (General Motors, General Electric, Siemens, 
Bayer, AEC, Deutsche Telecom, British Tele- 
com, Marlboro) şi pe toţi ceilalţi alungaţi de 
mafia pestriță care a controlat si dijmuit total. 

Voi ordona anchete prezidenţiale pentru stabi- 
lirea modului cum s-au efectuat privatizările, iar 
acele privatizări frauduloase vor fi anulate. 

Voi instaura austeritatea de sus şi până jos, 
începând cu mine şi familia mea. 

Voi solicita Parlamentului şi Guvernului să 
adopte actele normative şi să acţioneze pentru ca : 

1. în maximum 6 luni, să fie asigurat salariul 

minim pe economie de minim 2 milioane 
lei, iar pensia minimă de 1,5 milioane lei ; 

. până la Anul Nou, vor fi despägubiti toţi 
pägubitii de la ENI din fondurile instituţiei 
vinovate, CEC-ul, şi, eventual, cu ajutorul 
AVAB-ului ; 

. vor fi asigurate facilităţi de angajare pentru 
absolvenţii de facultăţi din promoţia 2001 ; 

Securitatea alimentară a 
populaţiei. 


Vizite în fiecare judeţ al 
ţării. 


Invitarea investitorilor 
străini în ţară. 


Controlul privatizărilor 
efectuate. 


Instaurează austeritatea 
la toate nivelurile. 
Adoptarea unor acte 
normative de către 
Guvern. 

4. întreaga suprafaţă agricolă a României, de 
circa 9 milioane de hectare va fi cultivată şi 
se va începe munca la amenajările funciare 
şi la refacerea sistemelor de irigaţii ; 

Evident, avem mult mai multe proiecte şi 
măsuri, dar acestea apar mai importante în prima 
fază, totul pe fundamentul reinstaurării statului 
în economie. 

Dragi compatrioți, se apropie sărbătorile de 
iarnă ; din nefericire, ele sunt mai triste ca oricând. 
Preţurile la alimente şi la carburanţi iar au luat-o 
razna şi voi nu aveţi o instanţă morală şi legală la 
care să vă mai plângeti. 

Apar, astăzi, în faţa dumneavoastră cu smere- 
nia care se cuvine atunci când te ştii privit de 
poporul lui Ştefan cel Mare, al lui Mihai Viteazu, 
al lui Avram Iancu, al lui Eminescu, al lui lorga, 
al lui Brâncuşi, al lui Enescu. Ce popor mesia- 
nic! Păcat de conducătorii cei slabi pe care i-a 
avut în diverse perioade istorice. „Bună ţară, rea 
tocmeală ! ”, zicea cronicarul. 

Aceasta e luna iertării, ca să intrăm curaţi la 
suflet în noul mileniu. Vă iert şi pe voi, pri- 
gonitorii mei, care nu puteţi pricepe că un om e 
altfel decât voi, că e o oaie albă într-o turmă de 
oi negre, că nu merge la furat cu hoţii, că nu se 
destrăbălează cu desträbälatii, că nu numai că nu 
ia de la săraci ca toţi bogătaşii de azi, ci, dimpo- 
trivă, îşi dă şi haina de pe el şi nici un om 
sărman n-a plecat de la uşa lui fără vreun ajutor, 
oricât de mic. Îi rog, totodată, pe cei pe care 
i-am mâhnit sau i-am nedreptăţit fără voia mea, 
într-un fel sau altul, să mă ierte, în această vreme 
din preajma Crăciunului. Este greu, într-o lume 
care se abrutizează, să-ţi păstrezi cumpătul, să 
rămâi un om adevărat, să nu te atingi de aurul 
care te ispiteşte, să nu gândeşti şi să nu făptuieşti 
urâciuni, chiar şi atunci când nu te vede nimeni, 


Deplânge situaţia grea a 
populaţiei în pragul 
sărbătorilor de iarnă. 


Smerenia în faţa 
poporului român. 


Iertarea prigonitorilor 
săi. 

l există totuşi cineva care vede, judecă si cântă- 
'reşte totul din slava cerului. Acelora care se 
intreabă care e secretul succesului meu, le voi 
răspunde cu simplitate, dovedind că nu m-a orbit 
[această izbândă şi că trebuie să fug de păcatul 
trufiei : eu nu sunt decât un om, un simplu om, 
[ridicat din mijlocul poporului meu, iar inima 
|mea e cutia mea de rezonanţă, care vibrează la 
|nedreptäti, la plânsul si la durerile oamenilor. 
| Nici eu nu-mi explic de ce mä doare atâta sufe- 
rinta celor din jur, oameni si animale, dar o iubire 
năvalnică îmi umple pieptul şi atunci sar în ajutorul 
lor. Parcă se petrece ceva magic cu mine şi trec 
peste orice primejdie, pentru a micşora suferinţa 
care domneşte în această Vale a Plângerii. Nu 
ştiu ce oieri, ce plugari, ce preoţi, ce soldaţi, ce 
femei milostive mi-au trimis pe fluviul de sânge 
al generaţiilor această patimă clocotitoare de a 
face dreptate celor näpästuiti. Ca mâine vor răsuna 
colindele de Crăciun şi un crâmpei de lumânare 
într-o ramură de brad ne va face să ne aducem 
aminte de copilărie şi de părinţi. 

Mesajul meu e de pace şi de bună învoire. Nu 
sunt aşa de bun cum mă cred cei 220.000 de 
membri ai PRM, dar nici pe departe nu sunt aşa 
de rău cum mă zugrăvesc cei care nu mă cunosc. 

Am să fiu reformatorul ţării mele, duminică 
România va juca ultima şansă a ei. Îi rog pe 
magistraţii, pe preşedinţii secţiilor de votare, pe 
cei care numără şi transportă voturile, dar şi pe 
observatorii străini, să fie corecti până la capăt, 
să nu-şi facă păcatul grav de a năpăstui un om, 
care nu vrea altceva decât binele poporului român. 
„ Tineti cu poporul toţi, ca să nu rătăciţi”, spunea 
la 1848 tribunul Simion Bărnuţiu. 

Îi invit pe membrii minorităţii maghiare, ai 
minorităţii ţiganilor, ai altor minorităţi, să nu 
voteze cu mafia, care i-a adus şi pe ei în sapă de 


Proiectarea 
autoportretului său. 


Mesaj de pace şi 
toleranţă. 


Promisiunea de a fi 
reformatorul ţării. 
Apel la corectitudine. 


Apel pentru prezenţa la 
vot a minorităţilor. 

lemn, să-şi asculte vocea inimii şi să aleagă un 
om care va fi cel mai drept prieten şi apărător. 
li rog pe cetăţeni să vină duminică la vot. Jos | Apel pentru prezenţa la 


mafia, 'sus patria ! vot a tuturor cetăţenilor. 
Doamne, ocroteşte poporul român şi sărbători | Apel la divinitate. 
fericite ! 


Structura discursului lui Ion Iliescu : 

1. Discurs 

Teme : 

e incriminarea lui Corneliu Vadim Tudor şi inducerea unei viziuni cari- 
caturale asupra acestuia şi a programului său ; 

e motivarea refuzului de a participa la o dezbatere „în direct” cu Corneliu 
Vadim Tudor. 


2. Pseudodezbatere (întrebări adresate de ziarişti lui lon Iliescu, aceştia 
nefiind prezenţi în studio, ci înregistraţi). 

Întrebări : 

ION CRISTOIU: 

Concurentul dumneavoastră Corneliu Vadim, are drept slogan electoral 


„Jos mafia, sus patria !”. Dumneavoastră vi l-aţi asuma? Dacă „da”, 
cum l-aţi transpune în practică, o dată ajuns preşedinte ? 


EMIL HUREZEANU : 

Istoricii şi observatorii politici occidentali sunt de acord că în România ultimilor 
150 de ani, să zicem, de la începutul modernităţii ei, funcţionează, mai ales, ceea 
ce numesc ei un război intern între partidele politice între ele, pe de o parte, şi 
între partidele politice care oricum se războiesc unele cu celelalte, şi conducătorul 
statului, şeful statului, fie el rege sau preşedinte. Acest război intern functio- 
nează, mai ales, în democraţie şi cred... observatorii, istoricii la care mă 
refer... conduce la un moment dat spre dictatură. Există posibilitatea ieşirii 
din acest conflict permanent care marchează viaţa politică românească în 
modernitate, fie prin întărirea rolului preşedintelui, fie prin întărirea 
rolului Parlamentului, pentru că se consideră că doi poli de putere la fel 
de importanţi, cu aceeaşi pondere, mai degrabă blochează şi împiedică 
echilibrul decât îl încurajează. Care este părerea dumneavoastră ? 


CORNEL NISTORESCU : 
Ţinând cont că situaţia dramatică în care se află România nu este rezultatul 
a un an, doi sau trei ani, patru ani de guvernare, ci a unei evoluţii de ansamblu 


DISCURS ŞI IMAGINE ÎN REPREZENTAREA TELEVIZUALĂ A POLITICULUI 155 


extrem de dezamăgitoare, aş vrea să ştiu care este răspunderea şi care sunt 
greşelile pe care şi le asumă domnul Iliescu din modul în care s-a făcut 
politică în aceşti 11 ani în România ? 


HORIA ALEXANDRESCU : 

Domnule Iliescu, în urmă cu câteva zile, pe fondul discuţiei privind vizele 
românilor, aţi făcut o declaraţie potrivit căreia nu aceasta ar fi preocuparea 
principală a cetăţenilor României. Priviţi vizele numai din perspectiva 
interesului pe care-l are exclusiv cetăţeanul sau şi ca un semnal în ceea ce 
priveşte poziţia pe care o are Uniunea Europeană faţă de România ? 


MODERATOR : 

a. Domnule Iliescu, ca şef al statului veţi fi şi comandantul suprem al 
forţelor armate. În timpul primului dumneavoastră mandat constituţional, în 
armată începuse deja un proces amplu de reformă, care avea ca obiectiv final 
îndeplinirea criteriilor de aderare la NATO. Cum vedeţi starea actuală a 
armatei şi ce intenţionaţi să faceţi pentru cei care slujesc drapelul ţării ? 

b. Cum vedeţi îmbunătăţirea nivelului de trai al oamenilor ? 

c. Care este oferta dumneavoastră pentru tinerii noştri şi pentru cei 
care se vor duce duminică la vot ? 


Temele răspunsurilor : 
e Măsuri de eradicare a corupţiei: economice, 
administrative, 
legislative, 
limitarea birocraţiei ; 
e Interesul national ; 
e Respectarea Constituţiei, care poate fi îmbunătăţită ; 
e Analiza guvernărilor anterioare şi menţionarea succeselor şi a insucceselor ; 
e Îndeplinirea rapidă a obiectivelor asumate care să permită intrarea în 
spaţiul Schengen ; 
e Continuarea reformei Armatei ; 
° Îmbunătăţirea nivelului de trai prin relansarea economică ; 
e Promovarea activă a tineretului. 


3. Mesajul către ţară 

e Antiteza trecut/prezent ; 

e Democraţia, singura opţiune pentru poporul român ; 

e Alegerea democraţiei, nu a extremismului reprezentat de Corneliu 
Vadim Tudor ; 

e Apărarea identităţii nationale ; 


e Obiectivele prioritare ale mandatului său : lupta cu sărăcia şi corupţia ; 
e Apel la electorat să aleagă alternativa dreaptă, în interesul ţării şi al său 


personal. 


Mesaj către ţară 
Ion Iliescu 


Dragi concetäteni, 

Ne aflăm într-un moment greu al existenţei 
noastre ca stat şi ca naţiune. Observăm cu toţii 
cum autoritatea statului s-a destrămat sub privi- 
rile nepăsătoare ale unei guvernări iresponsabile. 

Simtim cu toţii efectele sărăcirii, fără prece- 
dent, a celor mai mulţi dintre români. Aflăm 
aproape zilnic noi cazuri în care oamenii se sinucid 
din disperare sau pentru că nu mai au puterea de 
a îndura foamea, lipsa medicamentelor, sărăcia 
extremă. 

Nu aşa ceva am dorit în zilele Revoluţiei române 
din decembrie 1989. Atunci am luptat pentru 
demnitate, pentru o viaţă mai bună, pentru liber- 
tate şi pentru democraţie. 

Românii au considerat atunci că merită să-ţi 
sacrifici viaţa pentru valori care trebuie să fie 
temelia oricărei societăţi civilizate. 

Acum, eşecul economic şi social al guver- 
nării, iresponsabilitatea cu care au fost tratate 
problemele vitale ale oamenilor, restrângerea săl- 
batică a puterii de cumpărare, jaful patronat de 
FPS, corupţia, reţelele mafiote pun în pericol nu 
numai bunăstarea şi viaţa noastră, dar şi viitorul 
democratic al ţării. 

Istoria celor peste şase decenii de totalitarism 
în România ne învaţă un lucru esenţial: că nu 
există prosperitate în afara democraţiei. Nu în 
experienţa totalitară vom găsi răspuns la pro- 
blemele prezentului şi nu pe această experienţă 
trebuie să ne clădim viitorul. 


Incriminarea fostei 
guvernări a CDR. 


Deplânge sărăcia 


românilor. 


Trădarea idealurilor 
Revoluţiei din decembrie 
1989. 


Periclitarea democraţiei. 


Negarea totalitarismului. 

Din nefericire, am ajuns în situaţia să mă 
confrunt cu un politician extremist, xenofob şi 
antisemit, care vă propune revenirea la totali- 
tarism şi la metodele sale. Acest lucru este inac- 
ceptabil. Nu ne putem permite astfel de aventuri. 
Democraţia, drepturile şi libertăţile cetăţeanului, 
toleranța, dialogul, protecţia minorităţilor şi dreptul 
proprietăţii sunt valori pe care contracandidatul 
meu fie le neagă, fie le ignoră. 

Am optat pentru dezvoltare, modernizare, 
pentru un destin european al României. Trebuie 
să fim consecventi în opţiunile noastre. 

Suntem un popor demn şi mândru, cu o istorie 
de care nu avem de ce să ne fie ruşine ; cu valori 
Şi tradiţii, cu o cultură care pot îmbogăţi civili- 
Zaţia europeană. Avem datoria să ne apărăm acum 
acest trecut şi această identitate, să ne construim 
un viitor pe măsura dorințelor noastre. 

Dragi concetäteni, eu personal m-am angajat 
să fiu un preşedinte al tuturor românilor, să fac 
din lupta cu sărăcia şi corupţia prioritatea viito- 
rului meu mandat. 

Vom trăi mai bine dacă vom fi guvernati mai 
bine, dacă vom munci mai bine şi mai eficient, 
dacă vom dovedi mai multă solidaritate socială şi 
naţională. 

Fac apel la dumneavoastră, la patriotismul dum- 
neavoastră, la simţul dumneavoastră de dreptate. 

Veniti deci la vot, pentru a construi împreună 
noua Românie ! Să lăsăm deoparte ura, încrânce- 
narea, setea de răzbunare. Să cerem justiţiei să-i 
pedepsească pe toţi aceia care au furat şi au trădat 


legii, dar nu a fărădelegii. Veniti deci duminică, 
10 decembrie, la vot şi faceţi o opţiune dreaptă, 
în interesul ţării şi al dumneavoastră. 

Am întreaga încredere în discernământul şi 
dreapta judecată a electoratului român. Vă 
mulţumesc ! 


încrederea dumneavoastră. Să asigurăm domnia 

Confruntarea cu un 
candidat care propune 
întoarcerea la 
totalitarism. 


Opţiunea pentru valorile 
democraţiei. 


Obiectivul său : 
consecventa în păstrarea 
identităţii naţionale şi 
construirea unui destin 
european. 


Apel la alegători pentru 
toleranţă, dreptate, 
respectarea legii. 


Apel pentru prezenţa la 
vot. 

Reprezentarea 
e Imaginea de sine; 
e Imaginea care reiese din discursul contracandidatului. 


Imaginea de sine 


Corneliu Vadim Tudor 


- salvatorul românilor ; - respectarea alegerii făcute de electorat; 
- ataşat de suferinţele poporului său; | - tolerant; 

- democrat ; - angajat în soluţionarea problemelor ţării ; 
- bun creştin ; 

- prieten al evreilor, al Americii ; 


- respinge extremismul, demagogia ; 
- demn; 


- om de ştiinţă, expert; - asumarea slăbiciunilor ; 

- luptător singular împotriva mafiei 
din România ; 

- nu a făcut nimic de care să-i fie 
ruşine ; 


- are încredere în oameni; 


- optează pentru un destin european al 
României ; 


- consecvent în opţiuni ; 

- integru ; - echilibrat ; 

- personalitate recunoscută pe plan 
internaţional ; 


- denigrat şi umilit de adversari ; 


- apărător al identităţii nationale ; 

- angajat să fie un preşedinte al tuturor 
românilor ; 

- cinstit; 

- îşi asumă greşelile comise ; 

- percepe corect realitatea ; 


- luptă împotriva corupţiei şi sărăciei ; 
- luptă pentru solidaritate socială şi 
naţională ; 


- constructor al noii Românii; 


prooccidenta! ; 
smerit faţă de poporul român ; 
iertător, tolerant ; 


- luptă pentru interesul national ; 


- patriot ; 
- domnia legii este imperativul mandatului 
său. 


origine populară; 
reformatorul României. 


Structura de confruntare 

Structura subiecţilor în reprezentarea prin discurs se face în cadrul unui 
proiect de acţiune asupra Celuilalt, prin raportare la trecut, la situaţia socială 
globală şi la obiectul pe care subiectul şi-l însuşeşte (doctrina politică, în 
măsura în care se poate vorbi de o doctrină politică clară). 


Atitudinea candidatului Ion Iliescu constă în: 

- asumare; 

— recunoaşterea unor insuficiențe ; 

- afirmarea existenţei unei evoluţii personale în cadrul unui proces. 

Imaginea fiecărui candidat, aşa cum reiese 
din discursul oponentului 


Corneliu Vadim Tudor 


— actor ; - las; 

- demagog ; - nedemocrat ; 

— incoerent ; - arogant; 

- megaloman ; - incompetent ; 
- intrigant ; - corupt; 

- antidemocrat ; - comunist ; 

— comunist ; - antioccidental ; 
- autoritar ; — asasin ; 

- mincinos ; - mincinos ; 


- trubadur obedient ; 
- face paradä de crestinism ; 


- cu sânge rece, fără remuşcări ; 
- încalcă legile ; 


- indolent ; - bătrân; 

- extremist, xenofob ; - instigator ; 

- antisemit ; — intolerant ; 

- promovează un circ penibil; - are numeroase calităţi ; 
— părtinitor cu propriii corupți ; - şovăielnic ; 

- laş; - bolşevic ; 

- discurs delirant ; - trădător. 


- lipsa de măsură; 
- labil psihic ; 

- antioccidental ; 
- lăudăros ; 

- lipsit de experienţă, deci de competenţă ; 
- propune revenirea la totalitarism. 


Corneliu Vadim Tudor apare ca un Salvator, un om providential pentru 
românii din rândul cărora s-a ridicat. Universul topic construit este fondat pe 
dihotomia arhetipală bine/rău, fiecare candidat propunând un scenariu. Cei 
doi candidaţi creează un spaţiu discursiv în care are loc o luptă verbală şi o 
manipulare a telespectatorilor nonprezenti pe care încearcă să-i convingă de 
justetea propriului obiectiv politic, devenit program narativ. 

Jon Iliescu propune o societate aflată sub domnia legii, în care să prevaleze 
interesul naţional, Corneliu Vadim Tudor propune salvgardarea României din 
criza în care se află şi reformarea ei prin instaurarea ordinii. 

Strategiile de realizare 

În plan pragmatic, există o asimetrie : Ion Iliescu a acţionat timp de două 
mandate anterioare şi, după o întrerupere de o legislatură, aspiră la un al 
treilea mandat de preşedinte ; 

Corneliu Vadim Tudor a acţionat, din anul 1990 şi până acum, în calitate 
de aliat la guvernare şi apoi de opozant faţă de PDSR. 

Fiecare candidat propune o definiţie asupra situaţiei actuale, dorind să 
producă o impresie asupra electoratului. Subiectii reprezentării care se con- 
struiesc în discursul politic al prezentării televizate caută să promoveze un 
anumit tip de decident : Ion Iliescu apare ca adept al consecventei în acţiune, 
Corneliu Vadim Tudor ca exponent providential al poporului român. 


Strategiile de manipulare 
Strategiile de manipulare nu vizează atât interlocutorul adversar, cât tele- 


spectatorii destinatari, care trebuie convinşi. Discursurile sunt construite pe 
principiul respingerii şi cel al autoafirmării. Are loc un joc al informării 
constituit din dezvăluiri, disimulări, false disimulări, discreditări, joc ce 
încearcă să pună la îndoială proiecția pe care fiecare candidat caută s-o 
impună discursului. Discreditarea prezenţei adversarului pune însă probleme 
moralității candidaţilor. 
Componenta „seducţie” a planului cognitiv comportă două aspecte : 
- a face cunoscut, fiecare locutor capătă prin discurs imaginea unui 
anumit tip de informator şi de gânditor ; 
- a face să creadă, care produce un anumit tip de mobilizator. Dis- 
cursurile angajează protagonistii într-un parcurs cognitiv de informare- 
-argumentare-revelare. 


În ceea ce priveşte doctrina politică, discursurile celor doi candidaţi au 
evidenţiat două concepţii ce propun, în esenţă, valori similare, care se disting 
numai prin viteza de acţiune şi intensitate, ele aparţinând unei social-demo- 
cratii echilibrate, în cazul lui Ion Iliescu, şi unei social-democratii cu accente 
naţionaliste, în cazul lui Corneliu Vadim Tudor. Autoritarismul lui Vadim 
Tudor se manifestă la nivel discursiv, nefiind niciodată pus în practică. 

Aparițiile televizate ale celor doi candidaţi reprezintă jocul de roluri: 
erou salvator/reformator înţelept. Imaginile celor doi candidaţi nu se con- 
struiesc într-o structură conversationalä printr-o interacţiune faţă în faţă, ci 
printr-o interacţiune mediată. Interacțiunea mediată nu angajează protago- 
niştii unul în faţa celuilalt, permiţând un discurs politic autocentrat, pe de o 
parte, si de discreditare a celuilalt, pe de altă parte. Tehnicile de comunicare 

preponderente sunt : ridiculizarea si parodierea rolului. Masca fiecärui candidat 
este un construct prin care se stabileşte contactul şi controlul contactului o dată 
stabilit. Interacțiunea mediată permite subiectului „păstrarea feţei”, a imaginii, 
din ea lipsind schimburile discursive - unităţi rituale care reglează fluxul 
informaţiei, dar care constituie o ameninţare pentru faţa celuilalt. Se ştie că o 
persoană adoptă o anumită atitudine confruntând semnificaţia simbolică poten- 
tialä a actelor sale cu diversele imagini ale eului proiectate în conversaţie ; ea 
îşi adaptează comportamentul la ordinea expresivă existentă. De asemenea, a 
emite un curent şi a primi un răspuns înseamnă că ai fost perceput corect. 
Ordinea rituală a unei conversații este fondată pe acomodare, pe cooperare, 
refuzul de a întreţine acest tip de relaţie socială descalificând subiectul. 

Ion Iliescu consideră că Vadim Tudor reprezintă un potenţial pericol pentru 
echilibrul ritual, o ameninţare pentru credibilitate, ceea ce înseamnă o ofensă 


Valorile afirmate de cei doi candidaţi 


Corneliu Vadim Tudor 


VALOARE 
ADEVĂR 
DREPTATE 
INTEGRITATE 
MUNCĂ 


Ion Iliescu 


OMENIE 
ÎNȚELEPCIUNE 

ECHILIBRU 
RESPONSABILITATE 
DEMOCRAŢIE 

Aproape de oameni, împreună cu ei! 
SLOGAN: 

Împreună pentru România! 


SLOGAN: 
Jos mafia, sus patria ! (Ax al campaniei) 


Spaţiul simbolic construit 


Corneliu Vadim Tudor |  Jonlliescu | 


- Salvatorul poporului român ales prin actul fondator al |- Ion Iliescu este 
ultimei revoluţii din secolul XX de la 26 noiembrie Reformatorul înţelept, 
2000 ; consecvent în acţiunea 

- hărțuit de adversari; sa; 

- cel care va moderniza România ; - garantul identităţii 

- singurul luptător împotriva mafiei ; naţionale SI al 

: S. o interesului național ; 

- cel care va introduce ordinea în țară ; 

- cel care va reînvia timpul de aur al României ; 

- cel care va face totdeauna dreptate celor näpästuiti ; 


- cel care, din iubire de aproape, va acţiona totdeauna 
pentru binele poporului său. 


- adept al valorilor 
democraţiei ; 

- constructorul consen- 

sului national şi al noii 

Românii. 

şi un act nedemn din punctul de vedere al lui Ion Iliescu. Prin actul său de 
refuz, Ion Iliescu a angajat interacţiunea (mediată) pe o altă linie de acţiune. 

Discursurile mediate ale celor doi candidaţi nu permit răspunsuri imediate, 
în acest fel fluxul ritualic nefiind perturbat. Dar fără interacţiune faţă în faţă 
nu există ritual interpersonal ; contactul mediat de televiziune se înscrie într-o 
falsă relaţie de comunicare. 


Clipurile electorale ale celor doi candidaţi 


Corneliu Vadim Tudor | lonMieseu | 


- clip foarte condensat ; - clipul este construit dintr-o 

- clipul este compus din reportaj pe stradă - cei suită de imagini înfâţişându-l 
intervievaţi afirmă trăsăturile pe care trebuie să | pe Ion Iliescu în diverse 
le aibă viitorul preşedinte şi care sunt, de fapt, ipostaze ale funcţiei sale 
valorile exprimate de Corneliu Vadim Tudor ; politice - ca fost preşedinte al 


- sunt enunțate apoi principalele teme ale României, ca actual senator şi 
campaniei electorale : preşedinte al celui mai mare 


s : i 3 artid din ţară ; 
e Pentru că numai credinţa poate naşte setea de P RE t i 
- clipul începe cu afirmaţia 


dreptate ! T M 
E i Roe : scrisă: „Viața si activitatea 
e Pentru că hotia trebuie oprită si el nu poate fi EE E 
corupt! mea politică sunt cunoscute” ; 


- discursul afirmă principalele 
teme ale campaniei: 


e afirmarea valorilor unei 
societăţi moderne, 


e slujirea interesului national, 

e respectarea regulilor 
democraţiei, 

e dezvoltarea social-democra- 
tiei contemporane, 

e desfăşurarea unei campanii 
pozitive, moderne, 


e Pentru că ceilalţi au arătat ce pot! 

e Pentru că Europa e a naţiunilor, nu a 
umilintei ! 

e Pentru că e timpul să construim România pe 
care ne-o dorim, Vadim trebuie să fie 
Preşedinte ! 


Preşedintele României ! 


Enunturile sunt ilustrate cu imagini-metaforă, 
care devin simboluri de condensare : 


Vadim aprinde lumânări ; 
un călăreț în costum popular flutură steagul 
României ; 

doi boi înjugaţi care ară pământul ; 
prim-planul unei bătrâne căreia i se prelinge o 
lacrimă pe obraz ; 

C.V. Tudor în mulţime ; 
gros-plan Corneliu Vadim Tudor. 


e ataşamentul faţă de cei 

mulţi, 

e mândria de a fi român. 
Slogan: Aproape de oameni, 
împreună cu ei! 

Slogan pe generic: Împreună 
pentru România! 

Punerea în scenă 

Tinuta vestimentară standard : ambii candidaţi sunt îmbrăcaţi în costume 
de culoare închisă. cămaşă albă şi cravată. Ambii candidaţi doresc să creeze 
impresia că stăpânesc situaţia. Punerea în scenă favorizează planul mediu şi 
prim-planul, pe faţa candidaţilor citindu-se reacţia la situaţia discursivă creată. 
Pe faţa lui Corneliu Vadim Tudor, care s-a prezentat primul în ordine crono- 
logică înaintea alegătorilor, se citesc mânia, indignarea, tonul său vehement 
indicând ruptura de reprezentare. Expresia feţei lui Ion Iliescu este mult mai 
neutră, alternând între gravitate şi ironie (zâmbetul său specific disimulând 
adevăratele sentimente). 

Actorii politici îşi construiesc identitatea printr-o dublă raportare : 

- la rolul pe care-l joacă; 

- prin relaţia empatică cu telespectatorii. 


Sentimentul de ostilitate între cei doi candidaţi este evident. Discursul lui 
Corneliu Vadim Tudor se plasează într-un registru simbolic accentuat, narativi- 
zarea autoafirmării eului apelând la toposuri arhetipale şi mitice, cu elemente 
chiar de mitologie populară (structura bine/rău, erou popular, iubirea de 
aproape şi iertarea creştină, 26 noiembrie - act fondator, simboluri nationale 
şi religioase). Dacă discursul lui Corneliu Vadim Tudor se poate înscrie într-o 
tonalitate persuasiv-propagandistică, discursul pus în scenă de Ion Iliescu este 
un simulacru de democraţie concretizată în îmbinarea dintre alocutiunea sa şi 
pseudodezbaterea la care iau parte trei jurnalişti cu care se află într-o interacţiune 
mediată (aceştia nefiind prezenţi în studio, iar întrebările lor fiind înregistrate 
şi difuzate în timpul prezenţei candidatului în studio) şi moderatoarea, cu care 
se află într-o interacţiune faţă în faţă, dar puternic ritualizată. Corneliu Vadim 
Tudor pune în scenă o reprezentare idealizată, care indică o perfectă coerenţă 
între eul intim şi eul social şi, implicit, o perfectă coerenţă expresivă. 


Concluzii 


- Emisiunile de televiziune cu conţinut politic instaurează o nouă ordine, 
exhibând o nouă simbolică, axată pe discurs şi reprezentare teatrală a 
sinelui. Teatralitatea discursului argumentativ semnifică o punere în scenă 
a subiectului pentru Celălalt, jocul teatral incluzând jocul de roluri. Repre- 
zentarea este utilizată pentru a evoca indiciile sau semnalele de recunoaştere 
pe care actorii le pun în circulaţie prin schimburile discursive. 

Interacțiunea polemică comportă construirea de către subiecţi a unor spaţii 
simbolice disjuncte, având conţinuturi şi valori opuse. Regimul de vizuali- 
zare al mediumului televizual - a arăta, cu toate artificiile de punere în 
spectacol - întâlneşte regimul de vizibilitate propriu actorilor politici — a 
se arăta, a se face văzuţi, cu toate tacticile de captare şi seducţie. 
Imaginea şi cuvântul sunt într-un raport complementar şi antagonist în 
acelaşi timp, care determină şi menţine o anumită formă a relaţiei sociale ; 
aceasta este rezultanta unei tensiuni continue între centrarea pe eul indivi- 
dual susţinută de imagine şi centralizarea socială indusă de discursul 
abstract. 
Personalizarea imaginii este corelativă cu pierderea relativă a legăturii 
sociale. 
Punerea în scenă a subiecţilor se analizează la două niveluri : 
a) nivelul comunicării mediate : adresabilitatea către telespectator şi regimul 
de vizualizare sau modalităţile de prezentare a sinelui la televiziune ; 
b) nivelul dispozitivului conversational compus din semne nonlingvistice, 
paralingvistice şi lingvistice. 
Relaţia subiectului cu sine şi cu Celălalt este transpusă în imagini; se 
creează astfel două circuite : subiecţii comunicării, ocupând scena reală, şi 
subiecţii reprezentării, care presupun un spaţiu de realizare de ordinul 
simbolicului şi imaginarului. 
Re-prezentarea operează prin identificarea eului cu imaginea de sine, ce 
asigură constituirea individului în subiect, şi prin identificarea telespecta- 
torului cu individualitatea propusă. 
Discursul polemic din dezbaterea politică televizată integrează, pe de o 
parte, un discurs persuasiv şi procedee de descalificare a competenţelor şi 
performanţelor adversarului şi, pe de altă parte, un discurs didactic de 
argumentare şi asumare a competenţei personale. 
Candidaţii la preşedinţie construiesc prin discurs roluri care au un numitor 
comun : ideea Salvatorului ; a Fondatorului noii lumi. 
Adversarii politici nu se definesc reciproc ca reprezentând alternative 
politice în cadrul unui proces de democratizare, ei reprezentând sisteme 
politice care se exclud. 


Concluzii 


Trecerea României de la totalitarism la democraţie a atras după sine două 
fenomene sociale majore: dezvoltarea mass-media şi reconfigurarea politi- 
cului. Aceste două procese interdependente au condus, pe de o parte, la 
explozia presei scrise şi audiovizuale, deci a comunicării mediate, iar pe de 
altă parte, la racordarea comunicării politice la modelul comunicării politice 
propriu sistemelor politice occidentale. Schimbarea politică a antrenat schim- 
barea culturală atât la nivel microsocial, cât şi la nivel macrosocial, prin 
schimbarea practicilor, a discursurilor, a orientărilor mentale. 

Libertatea de expresie şi deci emanciparea presei, pluralismul ei, oferă 
imaginea unei societăţi dinamice şi pluraliste. În noul spaţiu public, televi- 
ziunea a devenit principalul instrument al managementului cultural şi al 
instaurării trăirii teatralizate ca fundament al integrării sociale. Limbajul 
televizual a creat o altă percepţie a politicului, care a devenit o construcţie 
socială, fabricată şi relatată de televiziune. 

Comunicarea politică, astăzi, este structurată pe un alt model comunica- 
tional impus de democraţie : vizibilizarea acţiunii politice şi a actorului politic 
prin comunicarea analogico-digitală proprie mediumului televizual, în alte 
contexte şi cu alte mize decât în trecut, şi reconfigurarea comunicării politice 
pe modelul comunicării interpersonale propus de televiziune. Acest model 
impune două circuite : cel al interacțiunii mediate, care are drept consecinţe 
pseudoparticiparea şi pseudocomunicarea televizuală, şi cel al interacțiunii de 
tip faţă în faţă în interiorul comunităţilor de telespectatori, care duce la 
formarea reţelelor de comunicare, considerate elemente ale solidarităţii sociale. 
Celor două circuite comunicationale le corespund două planuri ale realităţii : 
cel al hiperrealitätii politice, construit într-un mediu simbolic, şi cel al realităţii 
politice propriu-zise. Consensul politic real este dublat de un consens imagi- 
nativ pe care este fondat discursul televizual. 

Comunicarea politică televizuală relevă existenţa unor tendinţe centripete, 
politicul circumscriindu-se ca un sistem închis, repliat pe sine însuşi prin 

comunicare excesivä, prin imagine si discurs, si a unor tendinte centrifuge, 
elaborärile discursive ale receptorilor neputând fi, cu adevărat, controlate şi 
producând o varietate de sensuri. Aceasta deoarece cultura e incontrolabilă 
parţial, reprezentările simbolice fiind deschise întotdeauna multiplelor inter- 
pretări, iar modurile de a trăi fiind permanent reconstruite şi redefinite. 

Televiziunea oferă versiuni imaginative ale realităţii şi creează un consens 
artificial, dar care se instituie într-o formă de control social. Ea acoperă 
distanţa dintre macro- şi microsocial sau, cum spunea A. Giddens, integrează 
macrosocialul cu microsocialul. 

Receptarea este o activitate microsocială prin care indivizii încorporează 
în viaţa de zi cu zi experienţele şi acţiunile mediate, difuzarea aducând teme 
publice în spaţii private, oferind exemple şi sugestii. Aderarea la valorile şi 
rolurile propuse semnifică acceptarea unui anumit tip de dominare. 

Managementul vizibilitätii a devenit o condiţie sine qua non a politicii, 
ceea ce amplifică luptele pentru vizibilitate şi pentru recunoaştere pe scena 
politică. Consecințele sunt multiple şi profunde : 

- politizarea vieţii de fiecare zi, 

— întocmirea agendei zilnice de către televiziune, 

- dramatizarea şi spectacularizarea politicului, 

- personalizarea (performanţa televizuală, rolul politic, imaginea perso- 

nală a actorului politic), 

- publicitatea politică, 

- asimilarea actorului politic cu un produs. 


Persoanele publice se complac într-o retorică simplificatoare pentru a 
câştiga sprijinul public. Utilizând televiziunea, grupurile în conflict oferă 
perspective alternative şi interpretări ale realităţii unui public consumator de 
mesaje televizuale. 

Analiza mesajelor televizuale cu conţinut politic ca forme culturale ne 
permite studierea schimbării sociale prin intermediul conţinutului mediatic, 
manifestarea culturală cea mai accesibilă care reflectă ceea ce se întâmplă în 
societate. 

Pentru a exemplifica procesul de reconfigurare a politicului, am ales 
cazurile alegerilor prezidenţiale din anii 1996 şi 2000, care ne-au oferit ocazia 
abordării produselor mediatice televizuale - dezbatere, alocutiune, clip publi- 
citar — prin metoda analizei de discurs (text), studiat sub cele două aspecte ale 
sale : intentionalitate textuală şi context al receptării. 

Campaniile electorale care au avut loc la o distanţă de patru ani între 
ele, în 1996 şi, respectiv, 2000, au evidenţiat sincronizarea modelului de 


CONCLUZII 167 


comunicare politică autohton cu cel din democratiile occidentale, în sensul 
adaptării acestuia la mediumul televizual şi la constrângerile impuse de el. 

Contextele istorice ale celor două campanii ne arată însă că în România 
democraţia se consolidează greu, mentalitätile totalitare persistă, anomia se 
agravează, lupta dintre ideologia comunistă şi cea democratică perpetuându-se 
sub alte forme. mai subtile. 

Teoria formelor fără fond se regăseşte la toate palierele vieţii sociale şi 
politice. Într-un fel de comunism pe dos, temele principale ale democraţiei 
mimetice, precum integrarea euroatlantică, dezvoltarea economiei de piaţă, 
pluralism, libertăţile cetăţeneşti ş.a., sunt vehiculate de actorii politici în 
discursuri mediatice care vizează, de fapt, menţinerea statu quo-ului existent. 
Asistăm la o punere în scenă a democraţiei fără suport real în care persistă un 
nou tip de demagogie: demagogia televizuală (interacţiunea mediată nu 
angajează la fel de mult ca interacţiunea faţă în faţă). Discursurile politice 
şi consensual. Acţiunea politică este orientată numai către accesul la putere de 
dragul puterii. Numărul mare de partide politice din România indică dispersia 
valorilor în societate şi lipsa de coeziune socială. 

Pe acest fundal socio-politic, mesajele televizuale ale actorilor politici par 
lipsite de consistenţă propunând, în fond, acelaşi tip de decident: Salvatorul 
providential care-şi construieşte proiectul politic prin autoafirmare şi descali- 
ficare a adversarului. Scenariul viitorului este conceput în termeni catastrofici 
sau de utopie. Discursurile candidaţilor la preşedinţie nu diferă decât din 
punct de vedere temperamental şi stilistic. 

Televiziunea funcţionează ca un releu adaptativ între real şi imaginar. 
Instituţiile şi tehnologiile mass-media transmit discursuri culturale organizate 
în sensuri dominante sau preferate, dar modul de negociere a acestor discursuri 
în practica socială nu este predeterminat. Actorii sociali interpretează şi 
folosesc mediul simbolic în modalităţi care corespund intereselor personale, 
sociale şi culturale. 

ANEXE 


Alegerile prezidenţiale — 1996 
Al Il-lea tur de scrutin 
Turneul candidaţilor — Antena 1 


Dezbatere 


Moderator : Ultimul act al alegerilor prezidenţiale din 1996 repetă în linii 
mari Situaţia de acum patru ani: doi din şaisprezece, atunci şase candidaţi, se vor 
confrunta decisiv la urne, duminică 17 noiembrie: domnul Ion Iliescu şi domnul 
Emil Constantinescu. 

Reprezintă o deosebită onoare pentru noi toţi, cei care suntem gazde în această 
seară, şi un gest de consideraţie pentru dumneavoastră, stimati telespectatori, faptul 
că domniile lor au răspuns cu generozitate invitatiei pe care le-am adresat-o. Le 
mulţumesc de la bun început, aşa cum am făcut-o de fiecare dată când au fost prezenţi 
în acest studio, pe parcursul celor trei luni — o originală „democraţie democratică”, 
ce s-a numit Turneul candidaţilor. Întâlnirea din această seară poate fi considerată, şi 
le cer permisiunea de a o face, pe drept cuvânt o încununare a acestui efort de a vă 
oferi dumneavoastră, telealegătorilor, imaginea unei oferte politice cât mai complete 
şi mai convingătoare. Prezenţa domnului Ion Iliescu şi a domnului Emil Constantinescu, 
faţă în faţă, în faţa camerelor de luat vederi, a constituit una din cele mai fierbinţi 
doleante a electoratului. Şi este şansa Antenei 1 de a o găzdui pe prima din seria ce 
va continua în zilele următoare şi, totodată, şansa dumneavoastră, stimati telespecta- 
tori, de a asista la debutul unui dialog pe care-l dorim cât mai serios, cât mai 
argumentat şi cât mai sincer, în deplină concordanţă cu reputaţia şi profesionalismul 
politic ale celor dintre care urmează să alegem peste câteva zile pe cel care va fi 
preşedintele României. 

Stimaţi telespectatori, înainte de a intra în subiectul propriu-zis, am să fac o 
prezentare de protocol. 

Domnii Iliescu şi Constantinescu au fost însoţiţi în studio de câte un mic staff, 
format din trei persoane, şi disting în spatele camerelor de luat vederi, din partea 

domnului Iliescu, pe domnul Meleşcanu, pe domnul Paşcu, pe doamna Corina Creţu, 
pe domnul Paul Dobrescu. Cei trei evanghelişti sunt patru. 

Din partea domnului Constantinescu, disting pe doamna Zoe Petre, pe doamna 
Mona Muscă, pe domnul Ion Caramitru, pe domnul Cătălin Harnagea, dacă nu mă 
înşel şi dacă mai este în sală. 

Vă cer, în primul rând, scuze pentru înfăţişarea putin cam ţeapănă : este din cauza 
cravatei, accesoriu cu care sunt mai puţin obişnuit, dar, parafrazând un dicton, dacă 
Parisul a meritat o liturghie, cred că şi Turneul candidaţilor merită o cravată. 

În al doilea rând, aş vrea să mentionez că, pe lângă marele interes pe care l-a 
stârnit această întâlnire, au existat o serie de mici suspiciuni şi de propuneri iscusite 
care porneau de la ideea că moderatorul, aici de faţă, ar putea fi părtinitor. Am 
primit, acum vreo două ore, un fax care spune aşa: „Stimate domnule Octavian 
Andronic, sper că v-aţi pregătit corespunzător pentru emisiunea de diseară în com- 
pania marelui regizor Sergiu Nicolaescu, în ambianța plăcută de la Acvariu. Vă rugăm 
să dati dovadă de aceeaşi «impartialitate» în dezbaterea din această seară. Convenţia 
Democrată”. Este o glumă, am consultat-o pe doamna Petre... 


Emil Constantinescu : Noi avem încredere deplină în dumneavoastră. 


Moderator : Exact... Şi, sper că nu am dezminţit această încredere, cum să spun, 
pe parcursul celor patru prezenţe pe care şi domnul preşedinte Iliescu, şi domnul 
profesor Constantinescu le-au avut în acest studio. 


Emil Constantinescu : V-am şi felicitat... 


Moderator : Vă mulţumesc... vă mulţumesc încă o dată. 

Deci... cum să spun... o mică diversiune printre multe altele care funcţionează în 
acest peisaj electoral. De altfel, ca să... Este adevărat, am luat masa cu domnul 
Sergiu Nicolaescu, este o realitate... € 


Emil Constantinescu : Aveţi cravată... Atunci puteţi intra în politică. 


Moderator : Exact... O să mă angajez ca de acum încolo să nu mai mănânc decât 
în compania unui număr egal de reprezentanţi ai tuturor formațiunilor parlamentare 
ca să nu mai iasă discuţii. 

Stimaţi invitaţi, avem la dispoziţie o oră, cum zice Consiliul Naţional al Audio- 
vizualului, şi v-aş cere permisiunea să procedăm în felul următor: dacă credeţi că 
mai este nevoie, am două scurte schiţe biografice. Credeţi că mai este cazul? 


Emil Constantinescu : Cred că este inutil. Credeţi că ne mai cunoaşte cineva ? 
Ion Iliescu: Cred că ne cunoaştem destul. 


Moderator: Am pregătit pentru dumneavoastră câte patru întrebări comune 
desprinse din Constituţie şi din ceea ce prevede aceasta în legătură cu atribuţiile 
prezidenţiale. 

Veţi avea două minute pentru răspuns şi un minut pentru replica la răspunsul 
contracandidatului. Ordinea la răspunsuri va alterna, debutul urmând să-l tragem la 
sorţi din această urnă elegantă. 


ANEXE 179 


Dintre mesajele şi întrebările primite astăzi din partea telespectatorilor vom 
prezenta câte una pentru fiecare dintre dumneavoastră. Moderatorul va avea şi el 
dreptul la o întrebare pe care şi-a notat-o aici şi, nu mai puţin, vor fi trei întrebări din 
programele pe care le-aţi produs domniile voastre. 

Deci să spunem aşa, parafrazând o expresie celebră sau devenită celebră: cu 
Constituţia într-o mână şi cu Regulamentul Turneului candidaţilor în alta, să purcedem 
la treabă. 


Emil Constantinescu: Până să găsiţi foile, aş dori să îi urez succes domnului 
Iliescu, deoarece cred că ne aflăm la această primă dezbatere într-un moment 
important pe care-l aşteptăm de patru ani, cum aţi spus dumneavoastră, românii îl 
aşteaptă de patru ani, în care putem afla adevărul şi despre situaţia economică şi 
politică, socială şi morală a României de astăzi. Depinde de noi ca această discuţie să 
fie serioasă, lucrurile să le aflăm cu adevărat şi, la sfârşitul ei, noi, toţi românii, să 
înţelegem că există o responsabilitate, sigur, care acum revine domnului Iliescu 
pentru cât a fost la putere, data viitoare mie sau altcuiva care va fi la putere, dar avem 
această responsabilitate faţă de cei care ne ascultă şi depinde de noi amândoi, mai 
presus de succesul nostru, al fiecăruia, succesul comun. 


Ion Iliescu: Ne aflăm în al doilea ceas al acestor alegeri, au rămas doi finalişti, 
acum obiectul şi obiectivul discuţiilor se referă la funcţia de preşedinte şi ce-i revine 
fiecăruia în parte. Deci cred că dialogul nostru trebuie să se refere la aceste angaja- 
mente privind funcţia supremă în stat. 


Moderator : Vă mulţumesc. Stimaţi invitaţi, Constituţia prevede, cum spuneam, 
la capitolul II : Preşedintele României... care este rolul preşedintelui : „preşedintele 
reprezintă statul român şi este garantul independenţei naţionale, al unităţii şi integri- 
tăţii teritoriale. Preşedintele României veghează la respectarea Constituţiei şi la 
respectarea autorităţilor publice. În acest scop, preşedintele exercită funcţia de 
mediere între puterile statului, precum şi între stat şi societate”. 

V-aş propune ca prima întrebare să facă parte din capitolul politicii externe şi a 
reprezentării statului român. În studio avem un cronometru care va marca cele două 
minute pentru răspuns, cu un bip când mai sunt cincisprezece secunde şi două bipuri 
la sfârşit. 

Întrebarea, repet, este comună. După răspunsul domnului Constantinescu, aşteptăm 
timp de un minut replica domnului preşedinte Ion Iliescu. 

Întrebare : care sunt mijloacele de care dispune preşedintele pentru apărarea 
interesului naţional peste hotare ? Ce criterii are acest demers? 


Emil Constantinescu (zâmbeşte) : Sigur, cred că mai important decât un examen 
asupra cunoaşterii Constituţiei, cred că nu asta este problema, să... 


Moderator : Nu... 


Emil Constantinescu : Mult mai important este ce se întâmplă cu adevărat. Şi 
asta pleacă dintr-un atribut care nu este înscris în nici o Constituţie : o colegă de-a 
mea, specialistă în istoria antică, îl cita pe Augustus şi spunea că „mai mult decât 
putere... am avut aceeaşi putere ca şi ceilalţi, dar am avut mai multă autoritate ?”. 

Autoritatea este lucrul important si ea derivă din prestigiul pe care poate si trebuie 
să-l aibă un preşedinte şi care prestigiu se revarsă asupra ţării (ecranul se împarte în 
două : prim-plan Emil Constantinescu/prim-plan/lon Iliescu). 

Este extrem de important ca preşedintele să nu poată fi influenţat de nimic. 
(Plan larg.) 

Deci, el să nu poată fi supus presiunilor, nici şantajelor decurgând din toată 
activitatea lui trecută (planul se strânge - prim-plan Emil Constantinescu). 

Şi să nu fi făcut nimic care să dăuneze apoi intereselor ţării. = 

În politica externă, preşedintele trebuie să se prezinte ca un adevărat reprezentant 
al ţării: deci el trebuie să aibă în spatele lui forţa naţiunii române, aceasta este 
(plan-profil în care apare şi moderatorul). Am încercat să-i oferim preşedintelui 
Iliescu, în politica externă, un sprijin deosebit de puternic, pentru că am pus înaintea 
intereselor de partid interesele naţionale. Şi, în momentul când, după alegerile din 1992, 
s-a întâmplat ceva ce nu se întâmplase până în 1992, şi politica externă a fost axată 
pe integrarea europeană şi euroatlantică ca priorităţi, Convenţia Democrată, pe care 
eu am reprezentat-o ca preşedinte, a susţinut activ toate iniţiativele instituţiei prezi- 
dentiale şi ale Guvernului, pentru că erau interese nationale. Şi aceasta a sporit foarte 
mult... a fost un lucru recunoscut peste tot în străinătate că România s-a prezentat ca 
un front unitar în aceste tratative internaţionale pe care le-a dus. Însă mai departe se 
întâmplă un lucru (ecranul se împarte în două : prim-plan Emil Constantinescu/ 
prim-plan Ion Iliescu) : trebuie să ştiu că etapa aceasta diplomatică pentru integrarea 
europeană şi euroatlantică s-a încheiat (planul larg al studioului ; se vede camera 
frontală) ; ceea ce contează în primul rând (prim-plan Emil Constantinescu) este 
modul în care se îndeplinesc standardele economice şi sociale. Deci iată că preşedin- 
tele, oricât de bun negociator ar fi, nu mai poate să forţeze o linie dacă politica 
internă este nefericit dusă, cum este cazul României (plan larg), şi standardele 
economice, sociale ne plasează pe ultimele locuri între ările foste comuniste din 
Europa Centrală şi de Est. 

Deci, aşa cum spunea Titulescu - acest lucru are trebui să fie în mintea oricui om 
care reprezintă (prim-plan) ţara —, dati-mi o politică internă bună şi am să vă fac o 
politică externă pe măsură. 

Şi, ultimul cuvânt: este foarte important ca, pe lângă calităţile personale ale 
preşedintelui, el să reprezinte şi o familie politică, pentru că în Europa familiile 
politice sunt foarte bine consolidate ; ele sunt democratia-crestinä, social-democratia, 
liberalismul şi, sigur, într-o măsură mai mare sau mai mică, ecologiştii. Atunci faci 
parte dintr-o astfel de familie politică - există nişte legături care se stabilesc şi care 
ajută foarte mult ţării, ca să fie şi ea... cum să spun, să aibă un suport în negocierile 
indispensabile. 


Moderator: Vă mulţumesc. Domnule Iliescu... Doriţi să amendaţi răspunsul 
domnului profesor ? 


Ion Iliescu: Nu, răspund direct, inclusiv cu amendări incluse. 

Spre deosebire de domnul Constantinescu, care a încercat să exprime teoretic 
nişte consideraţiuni despre ce înseamnă reprezentare în exterior, eu mă prezint cu 
faptele mele din aceşti ani şi mai ales din ultimii patru ani. Şi eu cred că în domeniul 

politicii externe România a înregistrat în aceşti 4 ani de zile progrese remarcabile 
care sunt apreciate pe plan internaţional. Şi au fost ani în care aceste lucruri au 
consemnat câteva lucruri majore ; ele, pe de o parte, au dat viaţă unui comandament, 
unui obiectiv al Revoluţiei române, care, între cele 10 puncte programatice ale 
Proclamaţiei Revoluţiei din decembrie, includea această deschidere a României către 
lume. Eu cred că aceşti ani au marcat consacrarea acestei deschideri a României 
către lume, au consacrat consolidarea poziţiei României în organismele internaţionale 
şi a fost un obiectiv major pentru noi, poate un obiectiv nr. | al acestei perioade: 
relaţiile cu instituţiile europene şi euroatlantice. În aceşti ani s-a produs mutatia 
fundamentală din acest punct de vedere: suntem membri asociaţi la Uniunea 
Europeană şi ne aflăm în plină negociere pe baza strategiei ofertei Uniunii Europene 
la care a urmat strategia noastră de răspuns (prim-plan), suntem în discuţii avansate 
cu NATO şi am auzit aprecieri recente că România se află, în momentul de faţă, în 
punctul cel mai înalt, în ceea ce priveşte modul de reprezentare şi şansele în legătură 
cu intrarea în NATO, avem relaţii bune în Consiliul European, avem relaţii cu 
Uniunea Europei Occidentale. 

Deci s-a înfăptuit un program coerent şi eu sunt de acord cu ceea ce s-a spus; am 
găsit, din acest punct de vedere, şi m-am străduit ca să realizăm o platformă comună 
de acţiune şi, poate, momentul major al acestei conjugări de eforturi a fost elaborarea 
strategiei naţionale de integrare în Uniunea Europeană. Toamna lui 1994 a fost, 
poate, toamna europeană a României care s-a încheiat cu o reuniune la nivel înalt, 
când România a fost pentru prima oară invitată printre cele şase state asociate la 
Reuniunea de la nivel înalt de la Essen, în care s-a făcut oferta Uniunii Europene de 
pregătire a ţărilor asociate. 

Noi am fost singura ţară la reuniunea de la Cannes, ne-am prezentat cu răspunsul 
românesc : strategia naţională de integrare, care s-a bucurat de participarea repre- 
zentantilor tuturor partidelor — regretatul domn Coposu trăia, a salutat această 
chestiune ca un moment politic semnificativ, că am avut forţa să trecem peste 
dimensiunile fireşti, în confruntări democratice, şi să ajungem la un consens într-o 
problemă esenţială de politică externă, la care sunt de adăugat toate celelalte chestiuni : 
relaţiile noastre cu zona învecinată; România a fost apreciată pentru stabilitatea sa 
internă şi pentru că este un factor de stabilitate într-o zonă foarte frământată a 
Europei. Şi s-au apreciat poziţiile active ale României în conflictul iugoslav, poziţiile 
noastre în legătură cu alte zone conflictuale din apropierea Transnistriei, în spaţiul 
rus, relaţiile noastre bune cu Turcia şi Grecia, relaţiile noastre bune cu Orientul 
Apropiat - au fost la noi în ţară Shimon Perez şi Yasser Arafat, a fost un moment care 
a fost marcat de contribuţia românească la aceste eforturi, iniţiativa Mării Negre, care 
s-a bucurat de o participare activă a României, am avut o reuniune la nivel înalt la 
Bucureşti, care a consacrat acest lucru, intrarea noastră, în fine, în iniţiativa central- 
-europeană şi dezvoltarea relaţiilor cu ţările din această zonă. 

Cred că toate acestea marchează o activitatea politică foarte intensă, eu nu cred că 
s-a terminat necesitatea efortului diplomatic, efortului politic în continuare. Zilele 
trecute eu am transmis mesaje în legătură cu negocierile noastre cu NATO către toţi 
şefii de state şi guverne, în legătură cu dorinţa noastră de a intra în primul val în 
NATO, şi ne-am bucurat de o primire corespunzătoare, m-am şi referit la aprecierea 

din partea unor cercuri americane, cu privire la poziţia României, pentru a avea şanse 
în legătură cu această preocupare. 


Moderator: Vă mulţumesc. Domnule Constantinescu, aveţi un minut pentru 
amendă. 


Emil Constantinescu : Sigur că la cele spuse despre preşedinte trebuie adăugat 
un element esenţial: credibilitatea. Şi, din păcate, România (şi politica externă a 
României) a fost marcată de slaba credibilitate pe care preşedintele Iliescu a avut-o în 
Occident. Sunt câteva exemple care au condus la acest lucru: în primul rând, 
semnarea Tratatului de la Moscova cu Gorbaciov, cu Uniunea Sovietică, într-un 
moment în care nimeni nu a făcut acest lucru, atitudinea şovăielnică cu ocazia 
puciului de la Moscova, practic faptul că România s-a retras şi a început să joace un 
rol din ce în ce mai slab în problema Transnistriei, deci nu a jucat un rol (prim-plan 
Emil Constantinescu/prim-plan Ion Iliescu) pe care trebuia să îl joace, şi nici chiar în 
problema iugoslavă - şi, bineînţeles, şi modul în care este privit de familiile politice 
(plan larg). Este un lucru clar acesta, declaraţiile pe care le-a făcut preşedintele 
Uniunii Democratice Europene, care grupează, de fapt, ţările importante ce vor 
hotări în NATO ; eu trebuie s-o spun acum, nu mai este vorba de modestie, poporul 
român trebuie s-o cunoască: dacă va fi o schimbare a preşedintelui, lucrurile vor sta 
mult mai bine pentru România, încrederea va fi mult mai mare pe plan extern. 


Moderator : Vă mulţumesc. 


Ion Iliescu : E... aici iar sunt obligat să dau replică şi folosesc şi primul minut şi 
al doilea în legătură cu credibilitatea. Eu cred că tocmai aceşti ani au arătat că 
preşedintele Iliescu a căpătat o mare credibilitate pe arena internaţională, lucru 
exprimat de oameni politici responsabili : şi europeni, şi americani, şi din alte locuri. 
În legătură cu ce spunea Emil Constantinescu, cu declaraţiile unui creştin democrat... 


Emil Constantinescu : ...E preşedintele Uniunii Democratice Creştin Europene... 


Ion Iliescu: ...preşedintele, mă rog (prim-plan Emil Constantinescu/prim-plan 
Ion Iliescu). Asta arată reversul medaliei: eu am fost gentleman când am vorbit 
despre încercările şi despre faptul că am avut momente de convergenţă şi de acţiune 
comună, însă, în acelaşi timp, trebuie să spunem că reprezentanţi ai unor partide 
de-ale noastre au făcut un lobby antiromânesc (prim-plan Emil Constantinescu/ 
prim-plan Ion Iliescu), făcând lobby anti-Iliescu şi antiguvern în exterior. Declaraţia 
acestui domn este tocmai rezultatul discuţiei cu domnul Emil Constantinescu şi cu 
colegii dumisale de partid. În legătură cu Tratatul cu URSS (prim-plan Ion Iliescu) 
vreau să vă reamintesc că atunci Uniunea Sovietică exista, se punea problema nu 
numai pentru România, toate statele din această zonă purtau tratative pentru modifi- 
carea tratatelor existente. Deci semnarea unui nou Tratat însemna anularea Tratatului 
care fiinţa atunci şi care se baza pe principii ce nu mai puteau fi acceptabile. 

Deci noul Tratat semnat atunci, negociat şi semnat, punea capăt unor principii 
care nu mai aveau valabilitate, consemnau schimbările care s-au produs şi în Uniunea 
Sovietică, şi în ţara noastră. şi în zonă, şi chemarea noilor principii de relaţii între 
state. În legătură cu puciul: vreau să reamintesc că noi am fost primii care au luat 

atitudine, atunci când alti sefi de state ezitau sä se pronunte în vreun fel în legäturä 
cu evenimentele de la Moscova. 


Emil Constantinescu : Primii au fost opoziţia, nu dumneavoastră. 
Ion Iliescu: Nu-i adevărat, dumneavoastră nu sunteţi în temă. 
Emil Constantinescu : Ba sunt foarte în temă. 


Ion Iliescu: Premierul de atunci, domnul Petre Roman, în momentul în care s-a 
declanşat puciul, nu era în ţară — era la Madrid când noi am convocat Consiliul Suprem 
de Apărare a Ţării şi am luat o primă atitudine în care ne-am delimitat complet şi am 
afirmat că procesele care au avut loc în România sunt ireversibile şi tratau evenimentele 
cu atenţie, pentru că, sigur, în ceea în ceea ce ne priveşte (prim-plan Emil Constantinescu/ 
prim-plan lon Iliescu), aveau o poziţie fermă în legătură cu schimbările din România. 
Dânsul, când a venit de la Madrid, mi-a făcut propunerea ca să-l sun pe preşedintele 
Comitetului Provizoriu de atunci, ceea ce făcuse, se pare, un alt şef de stat, nu-mi 
amintesc... din Polonia sau din Ungaria, şi i-au spus că aşa ceva nu e de făcut 
(prim-plan lon Iliescu). Cu privire la Transnistria, noi am iniţiat întâlnirea de la 
Istanbul a celor patru şefi de state : rus, ucrainean, român şi moldovean... 


Emil Constantinescu: După care aţi dispărut... 


Ion Iliescu : N-am dispărut deloc... Care a pus bazele până la încetarea conflictu- 
lui, a acţionat o comisie tripartită, cvadripartită pentru găsirea de soluţii. Ulterior, 
sigur că au rămas problemele cu armata a XIV-a din Transnistria, care era problemă 
internă a Moldovei, şi relaţiile cu Moscova. În problema Iugoslaviei... este aberantă 
afirmaţia pe care o faceţi. Toată lumea a apreciat poziţia echilibrată a României, 
faptul că de la început a avut relaţii cu toate ţările aflate în conflict şi toate aprecierile 
internaţionale au remarcat poziţia activă a României. 


Emil Constantinescu : ...şi Guvernul cu mafiile au forţat embargoul. 

Ion Iliescu: Poftim ? 

Emil Constantinescu : Guvernul cu mafiile cunoscute au forţat embargoul. 
Ion Iliescu: România a forţat embargoul ? Iarăşi sunteţi în afară de problemă. 
Emil Constantinescu : Nu, sunt foarte în problemă. 


Ion Iliescu: Dumneavoastră sunteţi complet pe lângă probleme. Embargoul n-a 
avut nici o legătură cu... contrabanda. 


Emil Constantinescu : Sigur că n-a avut... numai că treceau peste Dunăre. 


Ion Iliescu: Cu contrabanda... care se făcea şi din Ungaria, şi din Bulgaria 
(prim-plan Emil Constantinescu/prim-plan Ion Iliescu), ba chiar observatorii inter- 
naţionali au remarcat că România a respectat cel mai mult toate condiţiile impuse, noi 
am iniţiat o comisie mixtă cu reprezentanţi ai Uniunii Europene şi ai O.N.U. la 
Calafat şi din partea lor am ascultat aprecieri cu privire la... 


Emil Constantihescu : Noi o să cercetăm acest lucru; cum guvernul Văcăroiu a... 

Ion Iliescu: Dumneavoastră o să cercetaţi... Sunt lucruri care au fost rezolvate... 
Emil Constantinescu : Poporul va afla până la urmă. 
Ion Iliescu : ...şi exprimate în aprecierile organelor abilitate internationale. Aşa că... 


Moderator : Eu aş fi încântat să nu mai aveţi nevoie de mine în continuare, îmi 
place, îmi place acest dialog. 


Ion Iliescu: Afirmația dumneavoastră este total nepotrivită. 


Moderator : Haideţi să vedem în ce măsură am putea respecta acel algoritm al 
răspunsului şi al replicii, pentru că dacă vom merge din replică în replică... 


Emil Constantinescu : Să încercăm să-l respectăm. 


Moderator : ...nu mai terminăm. 

A doua chestiune se referă la apărarea Constituţiei ; între îndatoririle preşedintelui... 
Constituţia, bineînţeles, nu este un document perfect, el este perfectibil. Unde credeţi 
că va fi necesar, dacă va fi necesar, că Parlamentul sau națiunea să intervină pentru 
a adecva Legea fundamentală la realitatea politică a ţării ?; şi v-aş ruga pe dumnea- 
voastră, domnule Iliescu, să räspundeti. 


Ion Iliescu : În primul rând, eu cred că nu se impune să facem acum modificări 
la Constituţie. Sigur că Constituţia este şi ea un act rezultat al unei elaborări umane, 
nimic nu este prefect şi totul este perfectibil în lume, dar abia am parcurs primii patru 
ani, timp în care au fost realizate în viaţă instituţiile consacrate de Constituţie, 
conform principiilor statului de drept pe care le proclamă Constituţia, şi cred că acum 
nu este cazul să ne propunem unde anume să umblăm şi să modificăm Constituţia. 
Trebuie, din contră, să asigurăm aplicarea ei consecventă şi respectarea principiilor 
Constituţiei. Aici poate ar fi cazul ca domnul Constantinescu să explice poziţia 
dânsului în legătură cu posibila schimbare a Constituţiei, legat de simpatiile bine 
cunoscute monarhice ale domnului Constantinescu şi ale partidului din care face 
parte, care s-au exprimat şi prin manifestările publice, şi prin documente, şi prin 
afirmaţii cum anume să se modifice Constituţia, cum să se facă referendum pentru... 
În ultima vreme, inclusiv prin explicaţii, va trebui mai întâi lămurit poporul, popu- 
latia, ce-i cu monarhia, ca apoi să voteze la un referendum în cunoştinţă de cauză. Şi 
ar fi cazul acum, poate, ca domnul Constantinescu să afirme explicit poziţia dânsului, 
dacă mai are de gând să iniţieze asemenea acte (prim-plan Emil Constantinescu/ 
prim-plan Ion Iliescu) care să ducă la modificarea unui principiu fundamental, forma 
de guvernământ. Pentru că am constatat că se menţine această chestiune şi în docu- 
mentele PNTCD-ului, cu privire la posibilitatea schimbării formei de guvernământ. 
Dânsul a făcut nişte declaraţii că este republican, dar nu sunt prea convingătoare şi 
chestiunea pe care o discutăm este, într-adevăr, la temă. Pentru că este unul dintre 
principiile esenţiale : forma de guvernământ, republicană, care este afirmată... 


Moderator : Amendati răspunsul domnului Iliescu. 


Emil Constantinescu : Da, venim la cunoscutele acuzaţii şi, în ultimul timp, l-am 
văzut pe domnul Iliescu aşa, în postura unui pompier care e gata să devină somer şi 
care pune focul ca să aibă pe ce să laude că l-a stins. 

Se creeazä tot felul de probleme false pe care, probabil, le vom discuta zilele 
următoare, invocând declaraţii care nu s-au făcut. N-am ce să mai afirm, pentru că 
şi pe postul naţional TV, şi pe alte posturi eu am declarat foarte clar că nu particip la 
alegerile prezidenţiale pentru a ceda puterea cuiva, că nu sunt monarhist; Convenţia 
Democrată, analizând situaţia, a luat, în plen, hotărârea că atunci când va avea 
majoritatea parlamentară, şi o are acuma, nu va iniţia nici un referendum pe tema 
monarhiei. Deci aceste lucruri sunt foarte clare, nu avem ce să discutăm pe tema lor, 
sigur numai dacă vrem să provocăm vrajbă între români din nou, să începem să creăm 
probleme secundare acolo unde ele sunt foarte clare. Există unele aspecte ale 
Constituţiei pe care le-am discutat încă din 1992 şi aş vrea să revin asupra lor pentru 
că oamenii atunci nu au înţeles. În 1992, chiar în această fază, i-am spus preşedintelui 
Iliescu că există în Constituţie ceva care ar fi trebuie modificat, şi anume elementul 
esenţial pentru orice Constituţie : şi asta înseamnă dreptul la proprietate. 

În Constituţia României se spune: „se ocroteşte dreptul la proprietate” şi i-am 
spus atunci să spună: „se garantează proprietatea”. Sigur, domnia sa a făcut gestul 
cunoscut din mână, moderatorul care era mai grăbit ca dumneavoastră a trecut peste 
această problemă, oamenii nu au înţeles mare lucru. Astăzi sunt 600.000-650.000- 
-700.000 de procese în care sunt târâţi ţăranii pentru că nu s-a garantat proprietatea 
şi s-a creat posibilitatea prin Legea nr. 18 ca să reconstituie un drept de proprietate, 
acolo unde primarul, uneori după bunul lui plac, dorea să facă acest lucru. 

Acesta este un lucru fundamental, pentru că o ţară unde nu se respectă proprietatea 
şi ea nu este garantată, nu mângâiată pe creştet şi ocrotită, aceasta este o ţară 
(prim-plan Emil Constantinescu/prim-plan Ion Iliescu) în care nu este economie de 
piaţă, nici prosperitate, şi nici democraţie. 

Partea a doua ar trebui să se refere la respectarea Constituţiei aşa cum este ea, noi 
am spus acest lucru — sigur, chiar dacă Convenţia Democrată la momentul respectiv 
s-a abținut când s-a votat Constituţia — şi spun asta pentru toţi românii: în momentul 
în care ea a fost adoptată, au hotărât, şi au fost patru ani de declaraţii, o respectă aşa 
cum este ea — şi Constituţia, şi toate legile. 

Din păcate, sigur, pentru România a fost o dramă că tocmai preşedintele României 
nu şi-a îndeplinit atribuţiile pe care le avea prin Constituţie. Şi nu a vegheat ca 
această Constituţie, aşa cum este ea, să fie aplicată. Şi eu mă bucur acuma că 
preşedintele Iliescu, încă în funcţie, este lângă mine, ca să-mi răspundă la o serie de 
întrebări (prim-plan Ion Iliescu) pe care le-a ocolit toată vremea. 

Si eu l-am întrebat foarte tranşant într-o problemă care a fost cheie pentru România 
şi ea a izbucnit anul trecut cu ocazia motiunii energiei. 

Deci, din cauza incompetentei crase a Guvernului şi a administraţiei locale 
(prim-plan Emil Constantinescu/prim-plan Ion Iliescu), România s-a aflat, anul trecut, 
într-o situaţie cumplită: s-au întrerupt mari uzine, muncitorii au fost trimişi în 
şomaj, s-au creat dezechilibre ecologice, populaţia s-a aflat într-o situaţie catastrofală 
şi, atuncea, pentru prima dată, o moţiune depusă de Convenţia Democrată Română 
a fost votată în Parlament, în Camera Deputaţilor, chiar de deputaţii PDSR, pentru că 
situaţia era aşa de clară. În momentul în care ea trebuie să fie aplicată, să se obţină 
răspunderea administrativă, financiară, penală chiar a celor implicaţi, în acel moment 
s-a spus: acest lucru nu se poate realiza, Guvernul n-a răspuns, pentru cä nu există 

o lege a răspunderii ministeriale. Ei bine, în Constituţia votată în 1991 se prevedea că 
trebuie votată o lege a răspunderii ministeriale conform căreia cei din Guvern trebuie 
să răspundă pentru ceea ce nu au îndeplinit sau au îndeplinit greşit în exerciţiul 
functiunii. Mai departe — şi preşedintele Iliescu mi-a spus la Adevărul că, sigur, n-a 
avut atribuţii în acest sens —, discuţia a trecut repede şi acum aş vrea s-o lămurim. În 
primul rând, avea aceste atribuţii — pentru că în Constituţie ele nu sunt înscrise la 
capitolul preşedinte, ele nu sunt înscrise la capitolul Guvern, la capitolul Parlament, 
la capitolul..., deci acelea trebuie... şi are atribuţii foarte clare : prima atributie pe 
care putea s-o aibă era aceea de a prezida şedinţele Guvernului, deci putea să 
prezideze şedinţa Guvernului, să ceară Guvernului să introducă în Parlament o lege 
a răspunderii ministeriale pe care o are un preşedinte şi să ceară o lege fundamentală 
a răspunderii ministeriale şi să spună miniştrilor în faţa poporului să fie adoptată şi, 
bineînţeles, putea să se adreseze propriei majorităţi, pentru că face parte din partidul... 
oricum este legat de partidul care avea majoritate parlamentară ; deci nu s-a vrut. 
A doua lege care nu s-a adoptat (prim-plan Emil Constantinescu/prim-plan Ion 
Iliescu), Legea avocatului poporului, care a fost adusă abia acum, la sfârşitul... în 
mod electoral, la sfârşitul campaniei şi care nu a fost votată nici până acum. Şi asta 
este grav pentru România : pe de o parte, nu există, la 5 ani de când Constituţia a fost 
votată, o lege care să sanctioneze pe miniştrii care nu-şi fac datoria şi nu există o lege 
care să creeze mecanismul prin care cetăţeanul să fie apărat atunci când este agresat. 
Şi, ultimul lucru : preşedintele nu şi-a îndeplinit nici atributia expresă pe care o 
avea prin Constituţie, prin care putea să suspende miniştri ce nu-şi îndeplineau 
obligaţiile în timpul funcţiilor lor şi să ceară anchetarea lor penală. În nici un caz, 
nici în cazurile de corupţie, nici în cazurile citate de incompetentä, preşedintele 
Iliescu nu a făcut acest lucru. Şovăielnic, încercând să se ascundă în spatele Constituţiei, 
invocând tot felul de aspecte, trimițând purtătorul de cuvânt, nu şi-a îndeplinit 
prerogativele de garant al Constituţiei, cu consecinţe grave pentru România. 


Moderator : Mulţumesc. Domnule Iliescu... 


Ion Iliescu : Constat, pe rând, dat fiind lungul şir de probleme discutate, constat, 
în primul rând, că domnul Emil Constantinescu evită să pună degetul pe rană în 
legătură cu poziţia sa privind monarhia. 

Contestă că a făcut declaraţii care sunt declaraţii scrise şi în presa română, şi în 
presa internaţională, deci pentru mine rămâne sub semnul întrebării. 


Emi! Constantinescu : Nu există aceste declaraţii. 


Ion Iliescu: Corectitudinea... şi nu ştiu când, într-adevăr, dânsul este corect: 
atunci s-a pronunţat clar în favoarea monarhiei sau acum, când se declară republican. 
A fost 8 noiembrie, dânsul a participat la manifestații promonarhice, de simpatie faţă 
de monarhie în toţi anii; anul acesta este semnificativ, nici dânsul, nici partidul 
dânsului nu au mai făcut nici o demonstraţie. De ce oare? 


Emil Constantinescu : A făcut-o PDSR-ul. 


Ion Iliescu: România liberă, oficiosul Convenţiei Democrate, în fiecare an 
consacra numere întregi zilei onomastice a fostului rege. Anul acesta nu a mai 

Se creează tot felul de probleme false pe care, probabil, le vom discuta zilele 
următoare, invocând declaraţii care nu s-au făcut. N-am ce să mai afirm, pentru că 
şi pe postul national TV, şi pe alte posturi eu am declarat foarte clar că nu particip la 
alegerile prezidenţiale pentru a ceda puterea cuiva, că nu sunt monarhist; Convenţia 
Democrată, analizând situaţia, a luat, în plen, hotărârea că atunci când va avea 
majoritatea parlamentară, şi o are acuma, nu va iniţia nici un referendum pe tema 
monarhiei. Deci aceste lucruri sunt foarte clare, nu avem ce să discutăm pe tema lor, 
sigur numai dacă vrem să provocăm vrajbă între români din nou, să începem să creăm 
probleme secundare acolo unde ele sunt foarte clare. Există unele aspecte ale 
Constituţiei pe care le-am discutat încă din 1992 şi aş vrea să revin asupra lor pentru 
că oamenii atunci nu au înţeles. În 1992, chiar în această fază, i-am spus preşedintelui 
Iliescu că există în Constituţie ceva care ar fi trebuie modificat, şi anume elementul 
esenţial pentru orice Constituţie : şi asta înseamnă dreptul la proprietate. 

În Constituţia României se spune: „se ocroteşte dreptul la proprietate” şi i-am 
spus atunci să spună: „se garantează proprietatea”. Sigur, domnia sa a făcut gestul 
cunoscut din mână, moderatorul care era mai grăbit ca dumneavoastră a trecut peste 
această problemă, oamenii nu au înţeles mare lucru. Astăzi sunt 600.000-650.000- 
-700.000 de procese în care sunt târâti ţăranii pentru că nu s-a garantat proprietatea 
şi s-a creat posibilitatea prin Legea nr. 18 ca să reconstituie un drept de proprietate, 
acolo unde primarul, uneori după bunul lui plac, dorea să facă acest lucru. 

Acesta este un lucru fundamental, pentru că o ţară unde nu se respectă proprietatea 
şi ea nu este garantată, nu mângâiatä pe creştet şi ocrotită, aceasta este o ţară 
(prim-plan Emil Constantinescu/prim-plan Ion Iliescu) în care nu este economie de 
piaţă, nici prosperitate, şi nici democraţie. 

Partea a doua ar trebui să se refere la respectarea Constituţiei aşa cum este ea, noi 
am spus acest lucru - sigur, chiar dacă Convenţia Democrată la momentul respectiv 
s-a abținut când s-a votat Constituţia - şi spun asta pentru toţi românii: în momentul 
în care ea a fost adoptată, au hotărât, şi au fost patru ani de declaraţii, o respectă aşa 
cum este ea - şi Constituţia, şi toate legile. 

Din păcate, sigur, pentru România a fost o dramă că tocmai preşedintele României 
nu şi-a îndeplinit atribuţiile pe care le avea prin Constituţie. Şi nu a vegheat ca 
această Constituţie, aşa cum este ea, să fie aplicată. Şi eu mă bucur acuma că 
preşedintele Iliescu, încă în funcţie, este lângă mine, ca să-mi răspundă la o serie de 
întrebări (prim-plan lon Iliescu) pe care le-a ocolit toată vremea. 

Şi eu l-am întrebat foarte tranşant într-o problemă care a fost cheie pentru România 
şi ea a izbucnit anul trecut cu ocazia motiunii energiei. 

Deci, din cauza incompetentei crase a Guvernului şi a administraţiei locale 
(prim-plan Emil Constantinescu/prim-plan lon Iliescu), România s-a aflat, anul trecut, 
într-o situaţie cumplită: s-au întrerupt mari uzine, muncitorii au fost trimişi în 
şomaj, s-au creat dezechilibre ecologice, populaţia s-a aflat într-o situaţie catastrofală 
şi, atuncea, pentru prima dată, o moţiune depusă de Convenţia Democrată Română 
a fost votată în Parlament, în Camera Deputaţilor, chiar de deputaţii PDSR, pentru că 
situaţia era aşa de clară. În momentul în care ea trebuie să fie aplicată, să se obţină 
răspunderea administrativă, financiară, penală chiar a celor implicaţi, în acel moment 
s-a spus: acest lucru nu se poate realiza, Guvernul n-a răspuns, pentru că nu există 

făcut-o. Ce reprezintă acest lucru ? De ce se feresc oamenii să-şi asume răspunderea 
a ceea ce susţin (prim-plan Emil Constantinescu/prim-plan lon Iliescu), într-o cre- 
dinţă pe care o au în monarhie? Şi de ce se bäläcesc în felul acesta? Da, mă rog. 
Aceasta ţine de caracterul fiecăruia, să-şi asume răspunderea unui crez pe care îl au 
sau nu îl au. 

In legătură cu afirmaţiile pe care le face domnul Constantinescu, în primul rând 
constat - dânsul are pregătire juridică -, Constituţia României nu a fost redactată de 
Iliescu, de preşedintele Iliescu. 


Emil Constantinescu : Din fericire... 


Jon Iliescu: A fost redactată de o Adunare Constituantă, la care au lucrat 
specialişti, toţi specialiştii noştri în drept constituţional şi foarte multi jurişti. A fost 
discuţie în legătură cu treaba aceasta : cum se formulează dreptul de proprietate sau 
garantarea proprietății? Nu poate fi. Şi s-au dat explicaţii la vremea respectivă; mă 
miră că dânsul, cu pregătire juridică, a omis acest dialog, această discuţie asupra 
temei. Proprietatea nu poate fi garantată, a garanta proprietatea înseamnă să limitezi 
dreptul omului de a dispune asupra proprietăţii lui, când îşi înstrăinează proprietatea, 
el are dreptul să o înstrăineze, să o vândă ; sau intră în faliment o întreprindere : ce 
înseamnă garantarea de către Constituţie a proprietăţii? Şi dacă falimentează o 
întreprindere ? Deci ceea ce garantează este dreptul de proprietate care îi oferă 
inclusiv şi dreptul să înstrăineze proprietatea. Deci este o chestiune pe care juriştii au 
lămurit-o pe deplin. Nu am avut nici un fel de amestec în legătură cu această treabă, 
în legătură cu formularea, şi am dat tot creditul celor care sunt în meserie şi care au 
formulat aceste chestiuni în cunoştinţă de cauză. 

Celelalte două, într-adevăr, nu au putut fi finalizate în Parlament... asta nu intră 
în atribuţiile preşedintelui, să sanctioneze Parlamentul când nu îşi rezolvă ordinele de 
zi sau programul legislativ (prim-plan Emil Constantinescu/prim-plan Ion Iliescu) şi 
o ultimă chestiune... Da, mă rog, sunt şovăielnic... Ba sunt şovăielnic, ba sunt 
autoritar... Mie mi se pare că la domnul Constantinescu transpare o personalitate cam 
autoritaristă în legătură cu funcţiile preşedintelui în statul de drept, cam neconforme 
cu principiile constituţionale. Am văzut din ce a spus dânsul pe parcurs în legătură cu 
ce are de gând să facă în calitate de preşedinte. Inclusiv o iniţiativă legislativă care 
nu-i revine preşedintelui. Nu are drept... şi multe altele... 


Moderator : După timing ar trebui să fiu la întrebarea 16. N-am epuizat-o pe 
a doua. 


Emil Constantinescu : Constat că nici de această dată n-am obţinut răspunsul de 
la domnul Iliescu... Dar mai avem dezbateri, aşa că nu vă blochez dezbaterea, deci 
o să invit şi până la urmă cred că o să-mi răspundă şi la întrebare, aşa cum trebuia. 
Observati... în ceea ce priveşte proprietatea, nu puteţi, nu sunt abstractiuni, domnule 
Iliescu. Este vorba de acei ţărani nenorociţi care, în loc să-şi primească pământul 
lor... s-a reconstituit dreptul de proprietate. 


Ion Iliescu: Domnu’ Constantinescu, acum faceţi propagandă electorală cu 


ţăranii... Cu... 

Emil Constantinescu : Asta nu e propagandă electorală. Aia sunt oameni... 


Ion Iliescu: Vorbeam de Constituţie şi vorbeam de un principiu constituţional, 
Mata, dumneata, cu pregătirea juridică pe care o ai, ai putea să pricepi mai bine 
aceste lucruri decât mine. 


Emil Constantinescu : Da. Vreau să atrag atenţia că folosiţi termenul de „mata” 
şi „să pricep”. Eu folosesc întotdeauna „dumneavoastră” şi cred că, din respect 
pentru oamenii care ne ascultă... 


Ion Iliescu : Îmi cer scuze (prim-plan Emil Constantinescu/prim-plan lon Iliescu). 
Emil Constantinescu : ...să avem un limbaj civilizat. Vă mulţumesc. 


Ion Iliescu : Deci... mă aşteptam din partea dumneavoastră, cu pregătirea juridică, 
să pricepeţi mai clar. 


Emil Constantinescu : Tocmai că am pregătire juridică, nu se acceptă evitarea 
răspunsului de către dumneavoastră. 


Ion Iliescu: Văd că, în loc să vă referiti la formularea propriu-zisă din Constituţie 
şi să argumentaţi... 


Emil Constantinescu : Am argumentat suficient. 
Ion Iliescu: Dar nu cu mine... Nu cu mine... 
Emil Constantinescu : Eu aştept răspunsul de la dumneavoastră. Nu vreţi să-l daţi. 


Ion Iliescu: Nu cu mine să discutati aceste probleme. E o chestiune pe care 
specialiştii în drept le-au lămurit. 


Emil Constantinescu : Specialiştii în drept le-au lămurit şi nu în favoarea dumnea- 
voastră. 


Moderator : Haideţi să trecem la cea de-a treia chestiune... 


Ion Iliescu: Dumneavoastră acuzaţi formularea din Constituţie. Nu-mi aparţine 
această formulare. 


Emil Constantinescu : Da, v-am dat un exemplu unde ea va trebui modificată. 
Ion Iliescu : Bun. 

Emil Constantinescu : Ea va trebui modificată. Despre asta este problema. 
Moderator : Sunteţi de acord să trecem la a treia întrebare ? 

Emil Constantinescu : Da. Sunt de acord. 


Moderator : ...şi vă revine prioritatea, domnule Constantinescu, în a răspunde. 

Deci : în peisajul actual al raporturilor dintre stat şi societate, care credeţi că sunt 
verigile slabe şi domeniile prioritare în care se cere intervenţia instituţiei prezidenţiale 
a preşedintelui ? El este, conform Constituţiei, mediatorul acestui tip de relaţii. 


Emil Constantinescu : Da. Iarăşi vă propun să trecem de la discuţiile teoretice, 
la exemple foarte concrete. Pentru că, vedeţi dumneavoastră, noi nu ducem aicea o 

discuţie între jurişti sau... nu ducem o discuţie teoretică, că nu suntem la un 
simpozion. Noi suntem chemaţi aici să rezolvăm sau să dăm răspuns la marile 
probleme ale României. 

Am discutat această mare problemă creată în mediul țărănesc de aplicare a Legii 
18. Sau ce a însemnat pentru România ca miniştrii să nu răspundă pentru ceea ce fac 
şi asta a dus la toată incompetenţa. Hai să trecem acuma la alt exemplu, la o altă 
problemă cumplită a României de astăzi : corupţia în care preşedintele avea ce să facă 
şi preşedintele României nu a făcut nimic, a dat declaraţii, cum se spune, ca acuma ; 
a spus că luptă împotriva corupţiei, că va face. Dar acum să discutăm care erau 
verigile ce îi permiteau să acţioneze. 

Au existat comisii parlamentare pentru verificarea cazurilor de corupţie, anunţate 
de presă şi cunoscute de toată lumea. Ei bine, acestea sunt dosare imense care s-au 
înmormântat sau au fost trimise la Procuratură, şi Procuratura le-a blocat. Deci există 
o instituţie în momentul de faţă în România : aceasta se numeşte Parchetul General. 
Această instituţie, care se numeşte Parchetul General, blochează toate marile cazuri de 
corupţie. Eu nu mă voi referi la cazul... la un caz mic, la cazul unui portar, cum s-a 
spus... nu, eu mă refer la corupţia care este adevărata corupţie, corupţia miniştrilor, 
corupția parlamentarilor, corupţia celor din anturajul... a oamenilor preşedintelui, a 
celor din instituţia... care sunt aproape de preşedinte, instituţia prezidenţială. Există 
acuzaţii foarte multe. Eu nu spun că sunt vinovätii, trebuie să fim foarte clari, sunt 
acuzaţii, nu sunt vinovăţii. Această problemă însă trebuie să fie acționată, să ajungă 
în justiţie prin Procuratură. Or, preşedintele a schimbat, într-adevăr, acum, spre 
sfârşitul anului, Procurorul General. Există un mecanism care în Constituţie nu este 
în atribuţiile preşedintelui, este un mecanism care este bine cunoscut şi care priveşte 
eficientizarea şi creşterea rolului Ministerului Public. Deci putea să ceară primului- 
-ministru, prin acesta ministrului Justiţiei, să analizeze activitatea Ministerului Public 
şi, la cererea ministrului Justiţiei, Consiliului Superior al Magistraturii, putea propune 
înlocuirea din funcţie a Procurorului General, ca şi numirea de alţi procurori şi 
jurişti. Şi aici preşedintele putea să intervină şi el, putea să intervină cu un mandat 
imperativ, pentru ca anumite dosare bine cunoscute de corupţie şi foarte clare să fie 
rezolvate. Eh, în această situaţie, preşedintele a avut această atitudine... s-a ascuns în 
spatele atribuţiilor din Constituţie, a anunţat, sigur, şi-a făcut afişe în care spune 
„Votaţi Iliescu, este un garant al cinstei” ş.a.m.d., a ţinut discursuri, a anunţat ce va 
face cu PDSR-ul, îi va tăia de pe listă - rezultatul este nul. Oricâtă bunăvoință am 
avea, oricât de... să spunem... am fi, rezultatul este acesta: nici un mare caz de 
corupţie nu a fost anchetat până la capăt în România. Deşi preşedintele a recunoscut 
că există corupţie, primul-ministru a recunoscut că există corupţie, preşedinţii Camerei 
Deputaţilor şi Senatului, care sunt şi preşedinţii PDSR-ului, au recunoscut că există 
corupţie, ne aflăm, aşa cum spunea cineva, în cazul cunoscut: România, o ţară cu 
corupţie fără corupți. Aceasta este problema în care preşedintele — vitală pentru 
România - în care preşedintele (prim-plan Ion Iliescu) trebuia să acţioneze şi, trebuie 
s-o spun cu toată durerea, nu a acţionat. 


Moderator : Vă mulţumesc. 


Ion Iliescu: Deci din nou domnul Constantinescu face propagandă electorală... 

Emil Constantinescu : Păi, asta facem. Propaganda este ceva serios. 


Ion Iliescu: Da... Nu, dar afirmaţiile dumneavoastră sunt... V-aş reaminti că eu 
am fost primul care a ridicat problema corupţiei, ca flagel. Şi am ridicat-o după 
alegerile din 1990 când, în virtutea prevederilor cu caracter constituţional, trebuia să 
mă retrag din funcţia de partid. Eu am fost membru fondator şi preşedintele FSN-ului 
de atunci (prim-plan Emil Constantinescu/prim-plan lon Iliescu) în ultima întâlnire 
am ridicat această problemă : pericolul care paşte orice partid ce ajunge la putere de 
a fi bântuit de un asemenea flagel ; şi am şi lansat ideea partidului incoruptibililor. Pe 
parcursul vremii, nu o dată, din această problemă am facut o problemă de majoră 
importanţă şi am atras atenţia asupra ei. Am aici o declaraţie, pentru că eram convins 
că va fi ridicată: declaraţia din 1993, în care am pus cu toată acuitatea această 
problemă, ne-am referit exclusiv la cazurile relatate în presă şi am cerut tuturor 
instanţelor să acţioneze. Am avut analize, nu una, cu Ministerul de Interne şi cu 
Poliţia şi cu Parchetul, am avut întâlniri cu reprezentanţii Consiliului Magistraturii 
pentru acţionarea în toate aceste probleme; deci nu numai că n-am stat pasiv în 
aceste probleme, dar am acţionat întotdeauna. Se vântură o asemenea formulare pe 
care văd că şi domnul Constantinescu... „oamenii preşedintelui”... eu aş dori în 
asemenea chestiuni să se manifeste mai multă responsabilitate ; să mi se nominalizeze 
exact oamenii asupra cărora preşedintele are autoritate. Eu am un staff la Preşedinţie, 
un aparat simplu, pe care-l numesc eu, restul - există anumite proceduri de numire 
a instituţiilor statului - chiar Procurorul General ; s-au schimbat trei procurori între 
timp. Eu îl numesc pe baza propunerilor care vin de la Consiliul Magistraturii... 


Emil Constantinescu : Mecanismul, l-am explicat adineauri, e complicat, dar 
aveţi în mână... 


Ion Iliescu: Am determinat trei schimbări ale procurorului general. Dar asta nu 
este suficient; fenomenul este, într-adevăr, un fenomen de mari dimensiuni. Politi- 
zarea lui nu duce la rezolvarea problemelor. Există practica judiciară şi prezumția de 
nevinovăție. A lansa aprecieri şi acuze generale fără fapte, fără date, fără documente 
în care justiţia să se pronunţe - nu rezolvă problema. Una este campania de presă, şi 
un gazetar îşi poate permite orice fel de aprecieri, deşi eu cred că şi gazetarul ar 
trebui să verifice veridicitatea unor aprecieri pe care le face, pentru că, altminteri, se 
transformă în calomnie, jignire, şi oamenii au dreptul la apărarea propriei imagini. În 
acelaşi timp, apropiindu-se aceste alegeri, am făcut apel la partidul de guvernământ, 
pentru care s-au exprimat acuze la adresa unor oameni, ca să analizeze, Chiar dacă nu 
sunt finalizate actele de cercetare şi nu există elemente de ordin juridic ca să poată fi 
omul incriminat, dar pentru a înlătura orice fel de suspiciuni, să opereze această 
înnoire a propriilor candidaţi. Şi eu cred că a fost o receptivitate remarcabilă pe care 
nu a avut-o nici un alt partid: 70% a fost înnoirea candidaţilor PDSR-ului la aceste 
alegeri şi, mai ales, au fost... şi la acţiunea organizaţiilor judeţene, dar şi a organismului 
central au fost înlăturate, de regulă, persoanele asupra cărora planau anumite lucruri. 
Deci eu cred că trebuie să existe şi o anumită responsabilitate când se lansează acuze, 
pentru că ele pot să se transforme în acte incorecte la adresa unora. Prezumția de 
nevinovăție trebuie să fie un principiu al statului de drept, altminteri revenim la 

practici trecute, când, din simple acuzaţii, din simple suspiciuni, erau trimişi oameni 
la închisoare. Ne aflăm într-o altă fază a relaţiilor stat-societate şi cred că trebuie 
să punem... 


Emil Constantinescu : Înnoirea aceasta s-a realizat, mai degrabă, că oamenii 
PDSR-ului nu au mai fost aleşi de oameni, tocmai pentru că au fost percepuți ca un 
partid legat de corupţie. În ceea ce priveşte partea teoretică, n-am negat că staţi foarte 
bine, domnule Iliescu, cu teoria şi cu declaraţiile. 


Ion Iliescu: Nu numai în teorie, domnule Constantinescu. 
Emil Constantinescu : Absolut numai cu teoria şi declaraţiile staţi minunat. 
Ion Iliescu: Eu sunt garant. Mai ales prin ceea ce fac eu... şi prin faptele mele... 


Emil Constantinescu : Cu faptele n-aţi făcut nimic, pentru că, dacă luăm rezul- 
tatele, având în vedere că în România, în şapte ani, ceea ce numim noi cu sintagma 
„regimul Iliescu”, în timp de şapte ani nici o persoană importantă, cu funcţie 
importantă în Guvern, asta înseamnă „cel de la putere”, care-şi foloseşte puterea în 
interes personal, nici o persoană de la Guvern, din fruntea Parlamentului, anturajul 
Presedintiei nu a fost condamnată. Deci, în acest moment, corupţia nu există în 
România. Ori există, ori nu există. 


Ion Iliescu: Când vorbiti de anturajul Presedintiei, ar trebui să nominalizați 
pentru că, altminteri, riscati să cädeti într-o capcană... să puteţi fi... 


Emil Constantinescu : Nu e vorba de capcană. 

Ion Iliescu: Ba da. 

Emil Constantinescu : Eu înţeleg că dumneavoastră acuma... 
Ion Iliescu: Lansati acuzaţii la adresa unora fără să aveţi temei. 


Emil Constantinescu : Eu vă spun un singur lucru - şi vă rog să-mi räspundeti 
la această întrebare dacă puteţi : de ce în şapte ani un singur caz de corupţie nu a fost 
finalizat? Atunci, logic este ca noi să spunem: România este ţara, unica ţară din 
lume, în care nu există corupţie. Atât timp cât nimeni nu a fost pedepsit... (Prim-plan 
Emil Constantinescu/prim-plan Ion Iliescu.) 


Ion Iliescu: Precizaţi... 


Emil Constantinescu : ...de către Justiţie. Pentru că Justiţia nu trebuie să aibă 
conotaţie politică. 


Ion Iliescu: Aşa. Deci Justiţia se află sub controlul preşedintelui ? 


Emil Constantinescu : Nu. Parchetul General. Parchetul General şi Ministerul de 
Interne. 

Dumneavoastră spuneţi c-au avut loc discuţii. Dumneavoastră aţi vrut, cum eu îmi 
amintesc foarte bine -— ştiţi că am fost şi eu membru de partid... deci şedinţele de la 
partid unde se făceau nişte dezvăluiri nemaipomenite, se închidea şedinţa şi nu se 
intâmpla nimic. Eh, cam şedinţele astea le ţineţi dumneavoastră cu ceilalţi. Pentru că 

dumneavoastră ţineţi o şedinţă cu ministrul de Interne şi lucrurile merg la fel, 
dosarele de corupţie nu merg mai departe (prim-planuri cu cei doi interlocutori), 
ţineţi o şedinţă cu procurorul general şi lucrurile merg la fel. Schimbaţi procurorul 
general şi se comportă ca şi celălalt procuror general. Şi rezultatul este acesta: noi 
plecăm de la rezultat. Eu vă spun, atât timp cât n-a existat nici un singur caz de 
corupţie condamnat, noi trebuie să terminăm cu problema asta. Trebuie să veniţi 
dumneavoastră ca preşedinte şi să spuneţi: popor român, noi suntem unica ţară din 
lume în care nu există corupţie. Iată, în sfârşit, că există şi un loc în care ne aflăm pe 
locul I; suntem în coada Europei la toate clasamentele economice, sociale, în schimb 
în materie de cinste şi corupţie ne aflăm pe primul loc. Noi n-avem corupți, nu există 
corupţie fără corupți. Nu există nici un corupt, nu există corupţie. Asta e întrebarea 
la care trebuie să räspundeti dumneavoastră. 


Ion Iliescu : În primul rând, vreau să vă spun că nu este chiar aşa. În toţi aceşti 
ani s-au desfăşurat numeroase procese, cu infractori de tot felul şi inclusiv cu 
corelaţii diverse şi apoi sunt măsuri juridice şi măsuri administrative. 

Că măsurile juridice nu s-au finalizat, poate că sunt motivații pentru care justiţia 
nu a putut să finalizeze cazuri pe care le aştepta toată lumea sau că nu are argumente 
suficiente, nu are fapte suficiente sau, mă rog, nu are operativitatea necesară. Dar, 
măsuri administrative s-au luat tot timpul, de înlăturare a unor oameni asupra căror 
planau diverse probleme. 


Emil Constantinescu : Care ? 

Ion Iliescu: Şi miniştri, si prefecti. 

Emil Constantinescu : Aţi suspendat dumneavoastră un ministru pentru corupţie ? 
Ion Iliescu: Nu unul singur - asupra căror planau aceste probleme. 

Emil Constantinescu : Care? 


Ion Iliescu : Ministrul Comerţului. Nu pentru corupţie, ci pentru că era amestecat 
în acte... 


Emil Constantinescu : Domnul Crişan ? Vă atrag atenţia că directorul Serviciului 
Român de Informaţii şi toată lumea v-au prevenit, presa a făcut-o; deşi stiati, l-ați 
numit, domnule Iliescu. Nu dumneavoastră... 


Ion Iliescu: Nu... 

Emil Constantinescu : ...aţi fost silit. Dimpotrivă, este cel mai eficient caz care 
l-aţi adus în discuţie. 

Ion Iliescu: Şi domnul Crişan nu de corupţie a fost acuzat. 

Emil Constantinescu : Şi vreau să vă întreb un lucru. Dumneavoastră când numiţi... 
dumneavoastră l-aţi numit, că este adevărat, dumneavoastră v-aţi făcut un Guvern 
aproape personal pentru că nu l-aţi trecut prin Parlament, l-aţi numit. Dumneavoastră 


când numiţi un ministru, că o să fiu şi eu în situaţia asta, nu? Şi vreau să ştiu, fiindcă 
spuneţi mereu că aveţi experiență: nu vă informați? Nu ştiţi că are 17 firme ? 

Dumneavoastră l-aţi numit: nu stiati că are 17 firme? A trebuit să vină Adevărul 
să vă spună, iată, domnule Iliescu, care este situaţia domului Crişan, iată, domnule 
Iliescu, ce se întâmplă cu domnul Crişan şi, în sfârşit, la presiunea opiniei publice, 
să luaţi o măsură. Nu puteaţi să o luaţi de la început? Dumneavoastră l-aţi numit, nu 
vă informaţi când numiţi un ministru, luaţi aşa, la întâmplare ? Asta e problema. Deci 
dumneavoastră ati promovat, recunoaşteţi... mi-ati dat în sfârşit un exemplu de 
corupţie. Dumneavoastră l-aţi numit, l-aţi selecționat şi l-ați numit, şi, în faţa presiunii 
opiniei publice, l-aţi demis. A fost mai departe trimis în judecată? 


Ion Iliescu: Deci... vreau să vă spun... 


Emil Constantinescu : Deci recunoasteti că a fost corupt. Deci : a fost trimis mai 
departe în judecată ? 


Ion Iliescu: Îmi dati voie să vă răspund ? 
Emil Constantinescu: Vă rog. 


Ion Iliescu: Da. În primul rând, Guvernul, când s-a constituit prima dată, a fost 
trecut prin Parlament. 


Emil Constantinescu : Vorbeam de domnul Crişan. 
Ion Iliescu: Remanierile se fac fără să mai treacă prin Parlament. 
Emil Constantinescu : Sigur, Constituţia e aşa construită, prost. 


Ion Iliescu: Remanierile se fac la propunerea primului-ministru. Domnul Crişan 
nici astăzi nu a fost acuzat de corupţie. 


Emil Constantinescu : Păi, dumneavoastră l-aţi dat de exemplu. 


Ion Iliescu: Daţi-mi voie. Nu... nu. Eu am spus „oameni asupra cărora plana 
orice fel de suspiciune” (prim-plan Emil Constantinescu/prim-plan Ion Iliescu). Ceea 
ce mi s-a pus în discuţie era un alt principiu, pe care eu am cerut să-l respectăm, în 
general, demnitarii să nu aibă participări la diverse forme de afaceri, ca membri în 
Consilii de Administraţie, conducători de firme ş.a.m.d. Eu nu cunoşteam situaţia 
concretă a... nici nu l-am cunoscut pe domnul Crişan înainte de a fi numit. 


Emil Constantinescu : Foarte rău. 

Ion Iliescu: Nu mai există Serviciul de Cadre, domnule Constantinescu, la... 
Emil Constantinescu : E foarte rău. 

Ion Iliescu : ...la Preşedinţie. 

Emil Constantinescu : Există oriunde în lume. 


Ion Iliescu: Deci eu cer ca cei care îi propun... Eu am numit, spre exemplu, 
procurori şi judecători, la propunerea Consiliului Suprem al legislaturii. Asta nu 
înseamnă că eu stau să-i verific pe fiecare în parte. 


Emil Constantinescu : I-ati demis pe cei care nu v-au dat informaţii ? 

Ion Iliescu: Da. 
Emil Constantinescu : Pe cei care aveau în serviciu... 
Ion Iliescu : Sigur. 


Emil Constantinescu : Cine? Puteţi să ne dati un om pe care l-aţi demis pentru 
că nu a... 


Jon Iliescu: Sunt două lucruri distincte: corupţia sau fapte incompatibile cu 
calitatea de demnitar. 


Emil Constantinescu: Nu. Dumneavoastră l-aţi citat la corupţie, nu eu. V-am 
cerut un exemplu de corupţie, ni l-aţi dat pe domnul Crişan. 


Ion Iliescu : Nu la corupţie, ci la fapte incompatibile... 
Emil Constantinescu : ...şi acuma spuneţi că nu e... 


Ion Iliescu: La dumneavoastră în partid, la dumneavoastră în Convenţie, sunt 
oameni care sunt parlamentari, au afaceri şi văd că vreţi să-i propuneţi şi în Guvern. 


Emil Constantinescu : Vă spun eu: cu „cadrele” o să-i verific. 


Ion Iliescu: Nu ştiu cum o să-i verificaţi dumneavoastră. Aveţi un număr foarte 
mare de oameni de afaceri. 


Emil Constantinescu : O să-i verific. 

Ion Iliescu: Mai cronometrează cineva ? 

Emil Constantinescu : Percepe cât eşti la putere. 

Ion Iliescu : Puterea este relativă. 

Emil Constantinescu : Puterea ca... 

Ion Iliescu: Mai e şi administraţia locală... 

Moderator : Sunteţi de acord să continuăm ? 

Emil Constantinescu: Absolut. Absolut. 

Ion Iliescu: Şi cazuri de corupţie au fost cu duiumul. 

Emil Constantinescu : Sunt de acord. 

Jon Iliescu : I-aţi repropus în continuare. 

Emil Constantinescu : N-am propus pe nimeni. Dati-mi un exemplu. 
Moderator : Sunteţi de acord să continuăm ? 

Emil Constantinescu : Da. I-am şi scos ; i-am eliminat complet. 
Ion Iliescu : Au fost şi primari de sector... 

Emil Constantinescu : I-am eliminat pe toţi. 


Jon Iliescu : ...care acuma sunt în... 

Emil Constantinescu : I-am eliminat. 


Ion Iliescu: Haideţi să terminăm cu Constituţia, vă rog frumos. Terminăm cu ea 
şi gata, după aia... 


Emil Constantinescu : Läsati-o, läsati-o, că mai avem nevoie de ea... 


Moderator : Deci al patrulea capitol se referă la îndatoririle prezidenţiale ; este : 
integritatea şi unitatea naţională. Ce înseamnă pentru dumneavoastră unitate naţională 
în împrejurările zilelor noastre ? 


Ion Iliescu: Domnule Constantinescu ? 
Emil Constantinescu : Daţi-i voie... 
Moderator : Nu, e... 

Emil Constantinescu : ...e rândul meu. 
Moderator : Da. 


Emil Constantinescu : Important e nu ce înseamnă pentru mine şi important e nu 
ce înseamnă în împrejurările actuale. Principiile sunt principii, care nu ţin nici de o 
perioadă, nici de o conjunctură, nici de o politică, nici de un guvern. În orice sistem 
există lucruri care nu se negociază. Iar principiul pe care dumneavoastră l-aţi enunțat, 
integritatea teritorială, caracterul naţional unitar al statului român, nu se negociază. 
Acestea sunt, aşa cum au spus marii noştri luptători din Transilvania, acestea nu se 
discută, se afirmă şi se respectă. Pentru că, în ultimul timp, au apărut tot felul de 
discuţii aberante, vreau să reamintesc, să mă refer la câteva lucruri care privesc 
caracterul unitar al statului român. 

În 1992, la Cluj, în faţa unei mulţimi de 50.000 de oameni, am prezentat Proclamaţia 
de la Cluj şi am jurat în faţa celor prezenţi că voi respecta, ca preşedinte şi ca om, 
toată viaţa mea caracterul unitar, naţional al statului român. Am avut o discuţie în 
1992 asupra acestui subiect şi am prezentat documente. Pentru că eu nu mă fac că nu 
înţeleg şi înţeleg şi dedesubturile întrebărilor şi replicile care au să vină, vreau să 
lămuresc lucrurile de la început, ca să nu mai fie nici un fel de discuţie. 

În spate stă această problemă a minorităţii maghiare, despre aceasta este vorba şi, 
de aceea, problema aceasta o ridicaţi dumneavoastră acum. După ce am făcut, asta 
este problema... n-are rost să ne ascundem acuma că alta ar fi problema. 


Moderator : Da. 


Emil Constantinescu : Da. Asta o să discutăm acuma, pentru că este o problemă 
reală a României... Şi a fost de-a lungul secolelor, sensibilizează foarte mulţi români, 
există o istorie care a avut tragismul ei, deci problema trebuie discutată, lămurită, 
clarificată. 

După această declaraţie pe care am făcut-o în 1992, şi sigur că am primit voturile 
unei părţi însemnate a minorităţii maghiare pe această declaraţie, fiind prezenţi la 
această declaraţie. Amintesc tuturor celor care pot să uite că am luat o hotărâre foarte 
dură. aproape chirurgicală, în cadrul Convenţiei Democrate, în care a trebuit să 
renunçäm la anumite partide şi chiar UDMR-ul a plecat din Convenţia Democrată, 

pentru că am cerut tuturor să facă o declaraţie expresă şi clară asupra respectării 
caracterului national-unitar al statului român. Deci acest lucru l-am dus cu con- 
secvenţă, în fiecare moment, în fiecare declaraţie, în fiecare atitudine. 

Când a fost vorba despre Tratatul cu Ungaria, am participat la Timişoara şi am dat 
o declaraţie, inclusiv postului dumneavoastră de televiziune, în care am spus : particip 
la semnarea acestui Tratat, propus şi negociat de ministrul de Externe şi semnat de 
primul-ministru, în prezenţa preşedintelui Iliescu, chiar într-un moment electoral, 
pentru că consider că voi câştiga alegerile, noi vom forma Guvernul şi atunci am venit 
aici să asum, să-mi asum această responsabilitate că vom aplica acest Tratat, aşa cum 
a fost semnat el. 

În negocierile asupra Tratatului am avut aceeaşi atitudine, fără echivoc. Când s-a 
pus problema unei semnări grabnice a Tratatului de la Paris, domnul Văcăroiu mi-a 
dat un telefon cu vreo două ore înai: te, m-a sculat duminică... aşa... din somn şi m-a 
rugat să vin la palatul Victoria, în două ore, pentru că se punea o problemă a unei 
atitudini a partidelor parlamentare faţă de semnarea sau nu, o dată cu Slovacia, la 
Paris, a acestui Tratat. Şi atunci am dat un sprijin poziţiei Guvernului Văcăroiu, am 
fost şi criticat, uneori, pentru acest lucru, şi am spus: el nu trebuia semnat atunci. 
Nu trebuia semnat atunci pentru că, în acel moment, recomandarea 1201 nu era 
clarificată. 

Şi am spus: noi nu vom accepta decât atunci când la această recomandare se va 
da o explicaţie foarte clară prin care se va spune că nu se acceptă autonomie pe 
criterii etnice şi drepturi colective. Aceasta este poziţia fermă a Convenţiei Democrate 
Române, a mea, personal, ca un garant, ca viitor preşedinte, ca un garant al 
Constituţiei şi a guvernării CDR-USD. 


Ion Iliescu : Eu cred că, în aceste probleme, poziţiile mele sunt foarte clare, ele 
au fost consecvente. Încă imediat după Revoluţie, în toate actele pe care le-am emis 
după aceea, cu prilejul redactării Constituţiei şi în toate momentele politice pe care 
le-am avut ulterior. Eu cred că în România s-a realizat un cadru optim pentru 
manifestarea identităţii etnice a tuturor minorităţilor naţionale, pentru afirmarea 
culturii proprii şi este un element al patrimoniului comun al României; inclusiv 
patrimoniul minorităţilor etnice. Si noi am pornit de la aceste principii: asigurarea 
drepturilor celor mai largi şi aliniate la toate principiile internaţionale. În Constituţie 
s-a introdus inclusiv prevederea : alinierea României la documentele internationale la 
care devenea parte. Şi eu am semnat multe documente internaţionale referitoare la 
drepturile minorităţilor pe care le-am consemnat în legi şi în practica noastră politică. 

În legătură cu problema propriu-zisă, pe care a semnalat-o şi domnul Constantinescu : 
din păcate, conducerea UDMR rămâne consecventă într-o serie de revendicări ale 
sale pe care le-a relevat şi recent domnul Frunda, sunt documente semnate de Marko 
Bela şi alţi lideri ai UDMR care urmăresc cu consecvență aceste două principii: să 
fie totuşi promovate în perspectivă; şi şi-au exprimat şi speranţa că o dată cu 
schimbarea (prim-plan Emil Constantinescu/prim-plan Ion Iliescu) conducerii politice 
a României ei vor putea să reia şi să acţioneze în aceste sens. 

De ce au apărut suspiciuni în ultima vreme? Chiar şi domnul Frunda, după 
primul tur, când a plecat la Târgu-Mureş, a făcut o declaraţie că ei au discutat la 

UDMR ca să sprijine candidatura domnului Emil Constantinescu. O vor face cu toată 
discretia necesară până la al doilea tur, dar aceasta a suscitat anumite suspiciuni din 
partea oamenilor, dacă nu există vreo înţelegere care nu este transparentă, nu este 
clară în legătură cu sprijinul politic pe care UDMR are de gând să-l acorde domnului 
Constantinescu în turul 2 şi Guvernului care se va forma pe baza înţelegerii CDR-USD. 
Şi în această chestiune eu cred că este corect ceea ce s-a solicitat — ca, pe această 
chestiune, şi domnul Constantinescu, personal, şi Convenţia Democrată Română să 
aibă o poziţie fermă, clară şi principială. Eu nu sunt împotriva prezenţei în viaţa 
politică a reprezentanţilor minorităţilor maghiare, chiar şi a UDMR, dar pe poziţii 
principiale clare, de respectare a principiilor unităţii şi integrităţii naţionale şi 
drepturile acordate minorităţilor să fie însoţite de loialitate faţă de statul român. 


Moderator : Iată aproape un consens. 
Emil Constantinescu : Aici nu putem... nu putem încheia. 
Moderator : Vreti să stricati ? 


Emil Constantinescu : Nu, nu. De data asta, nu. Aicea nu trebuie decât s-o 
ducem mai departe. Să ducem mai departe şi să discutăm acest lucru, pentru că 
trebuie găsite şi există mijloace care pot să satisfacă şi doleantele minorităţilor, toate 
care ar fi ele, inclusiv a celei maghiare, fără să lezeze în nici un fel sensibilitätile 
oamenilor. Şi acestea sunt legate, în primul rând, de o propunere mai veche a noastră 
pe care, din păcate, vechiul Parlament, vechea majoritate parlamentară a blocat-o, şi 
care priveşte autonomia administrativă reală, bazată pe bugete locale şi patrimoniu. 
Or, eu am repetat la infinit, a fost reluată - mă bucur - această frază în care am spus : 
în această lege a bugetelor locale trebuie ca drepturile să fie egale, deci situaţia să fie 
egală în Covasna sau în Vaslui, în Harghita sau în Giurgiu. Pentru că, în acel 
moment, se creează şi acea necesitate ca administraţia să fie mai apropiată de 
cetăţean, să-l reprezinte în interesele lui, dar fără să se creeze o discriminare pozitivă 
pentru unele zone de concentraţie maghiară care să lezeze majoritatea. 

În al doilea rând, trebuie garantate, cu adevărat, şi nu numai în vorbe, drepturile 
omului printr-un sistem de respectare a omului şi a justiţiei, pentru că asta va garanta 
atunci şi dreptul fiecărui om, deci şi a acelui român izolat din judeţul Harghita sau 
Covasna... că eu vreau să discutăm lucrurile în faţă - să nu se simtă izolat într-o 
colectivitate şi apărat chiar de către o comunitate ce ar dori la un moment dat să-i 
impună anumite restricţii pe care el să nu le poată primi. Deci vreau să spun că 
democraţia oferă pârghiile prin care se pot realiza si doleantele respectării şi apărării 
identităţii naţionale, ale drepturilor economice, ale drepturilor sociale ale minorităţilor, 
dar şi interesele naţionale pe fondul acestui principiu pe care nu-l discutăm al... pe 
care nu trebuie să-l discutăm... al unităţii statului român, care este sfânt pentru noi. 


Moderator : Vă mulţumesc. Doriţi să adăugaţi ceva? 


Ion Iliescu: Da. De ce vreau să insist puţin ? Pentru că există un proiect de lege, 
iniţiat de UDMR, cu privire la minorităţi, în care aceste lucruri sunt afectate, adică 
principiile de care vorbim noi; şi, de aceea, va trebui tratată cu atenţie această 
iniţiativă legislativă, pentru că va fi această colaborare în cadrul Parlamentului, a 

majoritätii noi parlamentare si la acest proiect de lege trebuie sä fim foarte atenti, sä 
nu se afecteze în nici un fel principiile constitutionale ferme, clare. 

În ce priveşte autonomia administrativă, nu este o noutate, asta am consacrat-o de 
la bun început, imediat după decembrie 1989 şi... 


Emil Constantinescu : Da, da... fără mijloace. 


Ion Iliescu: ...am mers consecvent pe acest lucru, în ce priveşte mijloacele, se 
referă la întreaga situaţie... 


Emil Constantinescu : ...la bugetul local. Dacă n-ai buget... e o poveste. 


Ion Iliescu: Dar aş vrea să mentionez că, în ultimii trei ani de zile, ponderea 
transferurilor de la bugetul central la bugetele locale a crescut foarte mult. Deci, la 
cât au permis posibilităţile bugetare, s-au făcut destul de multe lucruri pentru a mări 
suportul financiar la administraţia locală, au fost introduse şi taxe pe care le decid 
administratiile locale, ele sunt, de altfel, şi elemente de nemulţumire din partea unor 
gazetari. În legătură cu taxele locale... şi aici, desigur, nu va fi uşor, dar principiul, 
ca atare, a fost de toată lumea acceptat... este şi constituţional. 

Este, cred, şi un domeniu în care n-avem controverse şi divergențe. 


Emil Constantinescu : Această discuţie este un lucru foarte important. Deci 
această discuţie, în Parlament... ea trebuie să fie scoasă de sub suspiciune. Ce a 
obţinut România în ultimul timp a fost că - şi noi ne mândrim, la momentul respectiv, 
Convenţia Democrată a dat, a avut un curaj istoric când a cooperat în probleme cu 
UDMR - s-au scos conflictele din stradă (deci care pot să fie violente, cum a fost la 
Târgu-Mureş) şi s-au mutat în Parlament. Asta nu înseamnă că, în Parlament... 
trebuie să ne înţelegem, totdeauna grupurile socio-profesionale vor avea nişte pretenţii 
maximale, însă acestea se discută în Parlament până - şi aici venim la întrebarea 
dumneavoastră - până ce nu se negociază. Atât timp cât nu negociem caracterul 
unitar al statului român, autonomia pe criterii etnice, putem, desigur, să discutăm 
restul cu calm, cu înţelegere şi în folosul tuturor. 


Moderator : Stimaţi invitaţi, dacă n-ar fi fost defectiunea asta cu cronometrajul, 
cred că a fost o defectiune, aveam o grămadă de întrebări frumoase şi interesante din 
programa dumneavoastră. Mă văd nevoit să renunţ la ele, pentru că timpul înaintează 
implacabil. N-am să renunţ însă la dreptul meu de moderator de a vă pune o întrebare. 


Emil Constantinescu : Un drept al omului. 


Moderator : Un drept al omului. Am şi eu acest drept. Bănuiesc că, evident, fără 
plăcere, nu excludeti din calculele dumneavoastră - nici dumneavoastră, domnule 
Iliescu, nici dumneavoastră, domnule Constantinescu - ideea că s-ar putea să nu 
câştigaţi aceste alegeri. Din informaţiile mele de gazetar rezultă că: în această 
ipoteză, domnului Emil Constantinescu i se rezervă funcţia de prim-ministru în 
Guvernul Convenţiei, iar domnul Iliescu ar urma să devină preşedinte al PDSR. 
Într-o asemenea eventualitate, care ar putea fi fantezistă, v-aş întreba: care vor fi 
primele măsuri pe care le veţi lua sau veţi intenţiona să le luaţi într-o astfel de 
calitate, domnule Constantinescu, în calitate de prim-ministru, domnule Iliescu, în 
calitate de preşedinte al PDSR? 

Emil Constantinescu: Mai întâi precizez că accept să particip la un joc de 
televiziune. Pentru că suntem într-o campanie electorală în care televiziunea de tip 
occidental a organizat tot felul de runde cu miniştri, prim-miniştri, miniştri ai 
gazetarilor. Suntem sub embargo, după cum ştiţi Convenţia Democrată a luat o 
decizie foarte clară : nu se discută nici o propunere nominală pentru miniştri sau alte 
funcţii parlamentare până la terminarea alegerilor prezidenţiale. 


Moderator : Da. 


Emil Constantinescu : Da... ne jucăm. Nu discutăm acest lucru. Şi când spun 
asta, mă gândesc la ceea ce ar trebui să facă un prim-ministru ; ăsta este modul în 
care răspund la această întrebare. 

Un prim-ministru ar trebui să se ocupe, în primul rând, de rezolvarea unor 
probleme care nu aşteaptă întârziere. Deci România se află cu câteva probleme în 
stare de explozie şi acestea privesc situaţia familiilor cu mulţi copii, situaţia pensio- 
narilor de la sate, situaţia bătrânilor. Oriunde am fost în ţară şi am discutat cu zeci de 
mii de oameni, sigur, dialogul a fost cu sute de mii de oameni, cu zeci de mii de 
oameni am discutat direct, peste tot mi s-au ridicat aceste probleme. Şi atunci aceasta 
a făcut ca noi să propunem câteva măsuri imediate privind majorarea ajutorului social 
pentru familiile cu multi copii, al pensiilor din mediul rural la 50.000 lei, tot la 
50.000 şi celelalte... şi nişte măsuri (prim-plan Emil Constantinescu/prim-plan 
Ion Iliescu) hotărâte pentru creşterea pensiilor şi pentru domeniul educaţiei şi al 
sănătăţii. Şi, sigur, un prim-ministru trebuie să rezolve, în primul rând, problemele 
economice care să ofere banii care apoi să-i poţi distribui. Dar nu poţi câştiga 
nimic fără încredere. Deci România va trebui să constituie un fond de consum, să 
redistribuie priorităţile bugetare. Eu nu am timp, am dovedit că există fonduri şi 
dacă, cu acordul... eu iau varianta, eu, care sunt preşedinte, şi va fi altcineva 
prim-ministru, va fi necesar să se adopte rapid nişte legi care să transfere sacrificiul 
asupra celor care conduc. Cunoasteti fraza care am spus-o: generaţiile de sacrificiu 
în România trebuie să înceteze, să nu se mai sacrifice poporul, trebuie să se sacrifice 
conducătorii. Trebuie să fie reduse drastic toate aceste cheltuieli de protocol, pază, 
de la acest nivel, să fie folosit fondul de asigurări sociale, care acuma se raportează 
de la an la an, pentru a da încredere oamenilor, şi trebuie să se dea imediat legea 
răspunderii ministeriale, ca miniştrii să înţeleagă că trebuie să-şi îndeplinească 
obligaţiile şi, după aceea, trecem la adevărata reformă economică, care trebuie să 
creeze mijloacele substanţiale de satisfacere şi de rezolvare a marilor probleme 
sociale ale României. 


Moderator : Vă mulţumesc. Domnule Iliescu, acceptaţi ideea acestui joc ? 


Ion Iliescu: Accept orice idee. Nu mă jenează nici un fel de discuţie. Dar ceea 
ce aţi sugerat dumneavoastră ca posibilitate, aici nu poate fi discutat. Conducerea 
unui partid este o chestiune de... 


Moderator : ...de alegeri... 


Ion Iliescu : ...democraţie internă a partidului. Deci ar trebui să devin, în primul 
rând. membru al acestui partid. Nu sunt în acest partid în calitatea pe care am 

avut-o: aceea de preşedinte. Ceea ce am ca certitudine: am fost ales ca senator. 
Deci pot să mă gândesc la funcţia de senator şi eum anume pot s-o îndeplinesc, mai 
mult n-am ce să comentez. În ce priveşte cele spuse de domnul Constantinescu, 
indiferent cine va fi premier, va trebui să elaboreze un program al Guvernului care să 
ţină seama de realităţi. 

Pentru că ceea ce a prezentat Convenţia Democrată în timpul campaniei electorale, 
Contractul cu România, pe asemenea probleme, promisiuni privind diverse probleme 
sociale care nu pot fi de nimeni respinse, cine nu vrea să crească veniturile oamenilor, 
să crească pensiile, să crească ajutoarele ? Pentru că toate sunt probleme reale. Dar 
ceea ce conţine pretenţia de a da şi soluţii, de a stabili cifre ; la un calcul sumar, ar 
duce la scăderea, pe de o parte, a intrărilor la bugetul statului, prin redactarea de 
impozite, şi, pe de altă parte, la creşterea cheltuielilor la dimensiuni foarte mari. 
Ceea ce ar pune nişte probleme economice greu de surmontat. Deci eu cred, în 
primul rând, că trebuie elaborat un program al Guvernului, cu picioarele pe pământ, 
care să pornească de la realităţi date, de la resurse şi toate aceste chestiuni să le 
corecteze în funcţie de realităţile reale. 


Emil Constantinescu : Domnule Iliescu, ştiţi cât costă pe an Contractul cu România ? 
Ion Iliescu: Am auzit ce-aţi spus dumneavoastră. 

Emil Constantinescu : În clipul dumneavoastră... 

Ion Iliescu: Nu, nu... Eu am citit ce-ati spus dumneavoastră. 

Emil Constantinescu: Da. 


Ion Iliescu: Dar însumând toate consecinţele problemelor propuse de dumnea- 
voastră se creează o discrepanţă între intrări şi ieşiri de la buget care nu pot fi 
surmontate ! 


Emil Constantinescu : Bun. Acum ascultati-mä cu puţină răbdare. Deci, în clipul 
pe care l-aţi difuzat în campania dumneavoastră electorală, Convenţia Democrată era 
acuzată că impune un program care ar costa 5.000 de miliarde de lei pe an - sigur, 
noi eram acuzaţi că prezentasem pentru 200 de zile, care era numai de câteva 
milioane, şi că n-am fi spus. Aşa este : ceea ce scria în clip acolo este adevărat. După 
ce se depăşesc cele 200 de zile, care sunt legislative şi nu costă foarte mult, costă 
câteva sute de milioane, într-adevăr, pe un an de zile; Contractul cu România, cu 
toate aceste măsuri, costă 5.000 de miliarde de lei. Şi eram acuzaţi că aceasta va duce 
la inflaţie, că nu avem mecanisme şi posibilitatea de a le îndeplini. Numai că noi am 
prezentat Contractul cu România acum un an şi apoi când am prezentat baza finan- 
ciară : am arătat de unde luăm banii, ce facem, ce se întâmplă... 

Chiar la începutul campaniei electorale, PDSR, în sfârşit, care guvernase 4 ani 
fără program de guvernare, a venit cu cele 21 de programe, deci şi-a prezentat 
programele de guvernare în prezenţa domnului Iliescu, candidat prezidenţial. Sigur 
că ziariştii, care fuseseră toată vremea învăţaţi să preseze Contractul cu România, 
s-au adresat şi domnului Adrian Năstase cu întrebarea firească : cât costă cele 21 de 
programe ? La care domnul Adrian Năstase a dat un răspuns stupefiant: întrebaţi 
Convenţia Democrată, puneti-i pe ei să calculeze. Ei bine, noi am pus toţi specialiştii, 

a durat două săptămâni, şi-am calculat; costă 18 mii de miliarde de lei. Deci costă 
de patru ori mai mult decât programul nostru. Şi atunci eu vin şi întreb: unde este 
demagogia? Noroc că n-au câştigat. Dar, dacă câştigau alegerile şi trebuia să-şi 
aplice un program care ar fi costat 18... mai era demagogie sau nu, domnule Iliescu ? 
Aceea ce era, era o apreciere corectă... 


Ion Iliescu: Eu nu intru acum în... 

Emil Constantinescu : ...şi serioasă ? 

Ion Iliescu: Eu nu intru acum în discuţie asupra... Nici n-avem timp. 

Emil Constantinescu : O să mai discutăm. 

Ion Iliescu: Mai avem vreme. 

Emil Constantinescu : O să veniţi data viitoare mai pregătit. 

Ion Iliescu: Nu, nici nu-mi revine mie, şi nici preşedintelui. Vreau să spun că... 
Emil Constantinescu : Nu, acuma vă imaginau preşedinte de partid. 


Ion Iliescu : În condiţia de preşedinte, voi susţine orice măsuri care să vină în 
favoarea populaţiei, care să vină în sprijinul soluționării unor probleme sociale. Dar 
totul trebuie făcut pe bază de calcule realiste. Dumneavoastră aţi pus acolo şi nişte 
cifre, la fel, enorme, intrări de resurse financiare din afară, vreo şaizeci de miliarde 
de dolari, nu ştiu de unde aveţi dumneavoastră această garanţie. 

Eu vă spun, spre exemplu, că Ungaria, care a avut uşi deschise la toate organismele 
financiare, n-a depăşit câteva miliarde pe an. Dumneavoastră vreţi să aveţi cinci- 
sprezece miliarde pe an. Este, în primul rând, greu de presupus că se vor găsi 
asemenea... Şi aş fi curios să cunosc... 


Emil Constantinescu : Aşteptaţi. 


Ion Iliescu : ...acele organisme financiare care să vă ofere aşa ceva. În al doilea 
rând, dacă ar fi cineva care să ofere aceste resurse, povara economică a ţării ar fi 
extraordinară ; pentru că vine şi scadenta returnării acestor credite. Pentru că după 
patru, după doi, trei ani de zile se ridică valoarea sumelor de returnat la o valoare mai 
mare decât tot exportul de azi a României. Adică, sunt lucruri total... ne... necalculate... 


Emil Constantinescu : Sunt lucruri... sunt... care arată că datoria externă a 
României a crescut fără să se întâmple nimic... Da, asta este... 


Ion Iliescu : Ce datorie externă a României de azi? 
Emil Constantinescu : Păi, este, este o datorie de... 
Ion Iliescu: Şase miliarde... 


Emil Constantinescu: Da, şase miliarde... da, şase miliarde pentru nimic. 
Pentru că... 


Ion Iliescu: Nu e adevărat... nu e adevărat. 


Emil Constantinescu : Pentru nimic. Nu s-a făcut nici o retehnologizare... 

Ion Iliescu: Nici aici nu aveţi dreptate. Luaţi sumele respective... 
Emil Constantinescu : Le-am luat, domnule... 


Jon Iliescu : ...din anul 1990 şi 1991, când toate aceste finanţări externe au mers, 
mai ales, pentru bunuri de consum... 


Emil Constantinescu : Păi, vedeţi... 
Ion Iliescu : Peste 80%... 
Emil Constantinescu : Păi, vedeţi... 


Ion Iliescu: In timp ce în ultimii trei ani de zile a crescut ponderea acestor 
resurse externe pentru investiţii... pentru modernizări... 


Emil Constantinescu : Da, da, dumneavoastră în 1992 v-aţi reales, pe consumul 
acesta. 


Jon Iliescu : ...atât sectorul de stat, cât şi sectorul privat. Şi o pondere mare acum 
în investiţii, peste 50%, revine sectorului privat. Şi cu resurse interne, şi cu resurse 
externe. lar eu v-am spus: dacă veţi fi premier, sau, indiferent, premierul dumnea- 
voastră va trebui să calculeze cu mai multă rigurozitate. Nu se poate plasa... 


Emil Constantinescu : Mie îmi pare bine că după patru ani de la întâlnirea noastră... 
Moderator : Situaţia... 


Emil Constantinescu : ...recunoaşteţi că, în primii doi ani, ati folosit două 
miliarde pentru consum care, de fapt, au plătit voturile pentru dumneavoastră. 


Ion Iliescu: Nu, a fost vorba de perioada Guvernului Roman. 


Moderator : Stimaţi invitaţi, situaţia mea devine extrem de delicată cu fiecare 
minut care trece. Văd priviri ucigaşe dinspre regie. 


Emil Constantinescu : Dacă puneţi întrebări bune. 


Moderator : Am, am următoarea rugăminte : haideţi să terminăm într-o tonalitate 
optimistă. Şi anume : ce întrebare aţi dori să puneţi domnului Iliescu şi ce întrebare ar 
dori domnul Iliescu să vă pună dumneavoastră ? Dar asta chiar în două minute, că altfel... 


Ion Iliescu : Asta pentru optimism. 

Moderator : Pentru optimism. 

Emil Constantinescu : Acum... aştept de la domnul Iliescu, că am tot răspuns. 
Moderator : Domnule Iliescu... 


Ion Iliescu: Eu aş cita... şi vreau să vă menţineţi această afirmaţie pe care ati 
făcut-o cu zece zile înaintea primului tur de scrutin, la Cluj, în faţa studenţilor. Acolo 
aţi spus aşa: „Guvernul Roman a produs o catastrofă şi un haos. În timpul guvernării 
Roman au fost distruse sisteme de irigaţii, aşa că Guvernul Văcăroiu nu a mai putut 
face nimic. Nu mai era de distrus nimic după Petre Roman. Iar istoria nu va putea să 

explice importurile de cereale plătite mai scump decât producţia internă”. Dacă vă 
menţineţi aceste aprecieri, ţinând seama de... 


Moderator : Permiteti două minute. Am să solicit acest... 


Emil Constantinescu : Eu pot să răspund în treizeci de secunde. 

Această întrebare face parte dintr-o tehnică foarte abilă şi care este specifică 
domnului Iliescu, care timp de şapte ani a reuşit în mod minunat să pună pe toţi unii 
împotriva altora; deci muncitorii împotriva intelectualilor, minerii împotriva celor- 
lalţi... deci acuma care este problema : se încearcă să se creeze o disensiune între 
Convenţia Democrată şi USD, între mine şi Guvernul Roman. 

Lucrurile stau cu totul altfel şi ele trebuie să fie astfel înţelese de către oamenii 
curioşi care ne ascultă. 


Jon Iliescu : Adică n-aţi afirmat aşa ceva, sau ce să înţeleg ? 


Emil Constantinescu : Nu... am afirmat. Însă lucrurile trebuie exact aşa înţelese 
şi asta depăşeşte putin ceea ce dumneavoastră puteţi să faceţi. Tara este într-o situaţie 
extrem de grea, poate în dezbaterile următoare va trebui să ajungem să examinăm 
această situaţie cumplită în care se află România (prim-plan Emil Constantinescu/ 
prim-plan lon Iliescu) în momentul de faţă, la toţi parametrii. Ea este pe ultimele 
locuri în Europa la toţi parametrii sociali, deci ne aflăm în pragul unei ierni foarte 
grele, pentru care Guvernul nu s-a pregătit. O să vedeţi imediat, o să publicăm o 
Carte Albă, deja avem informaţii asupra, mă rog, acestei tactici a pământului pârjolit 
pe care Guvernul Văcăroiu a aplicat-o. 

Ei bine, în acest moment, românii aveau nevoie rapid de o majoritate parlamentară 
care să susţină un guvern care să se apuce de treabă. Asta a fost sarcina mea. Nu vă 
imaginati, am reuşit în 36 de ore să ne înţelegem cu USD nu pentru posturi, deci nu 
am discutat posturi, nu am discutat persoane, ci am discutat programul de guvernare 
şi ce trebuie făcut de acum înainte. Nu vă ascund că n-a fost uşor; nu vă ascund că 
între PNT şi fostul FSN, PD, nu au existat probleme care tin de trecut, probleme 
destul de grave. Nu vă ascund că eu, ca reprezentant al Societăţii Civile, deci în 
problemă, în perioada Pieței Universităţii şi a mineriadei, am avut în spatele meu... 
dar toată lumea în ţara asta : în aceste momente, trebuie să trecem peste aceste lucruri 
şi trebuie să ne înţelegem, în aceste momente trebuie să ne îndreptăm spre viitor. 

Au existat greşeli ale trecutului, au existat greşeli ale tuturor. 

Noi, acum, trebuie să vedem ce putem face împreună. Avem un program real de 
reformă pentru aceşti oameni, avem un program prin care putem să asigurăm nişte 
proiecte sociale, prin care să salvăm oamenii care sunt în situaţie dificilă. Putem 
asigura pacea şi liniştea în această țară? Atunci nimic nu este prea puţin, atunci asta 
este esenţa înţelegerii şi ăsta este răspunsul care vi-l dau. Eu am trecut... am făcut 
aceste afirmații.. am trecut peste cle, aşa cum noi eram dispuşi şi în alte ocazii, şi eu 
cred că şi oamenii cinstiţi şi oamenii corecti din PDSR, care au fost aleşi acum în 
Parlament, vor susţine programul nosiru de guvernare, pentru că pot pune mai presus 
interesul ţării, interesele şi din această iarnă, şi de perspectivă faţă de anumite 
momente ale trecutului care au fost dificile şi, sigur, pe care istoria şi analiştii politici 
si economici le vor judeca. 

Moderator : Si acum întrebarea dumneavoastră pentru domnul Iliescu. 


(Pauză lungă) 
Emil Constantinescu : Credeţi în Dumnezeu, domnule Iliescu ? 


Jon Iliescu: Domnule Constantinescu, eu m-am născut într-o familie de oameni 
evlavioşi, am fost botezat în Biserica Ortodoxă Română şi am această calitate. Sigur, 
în evoluţia mea intelectuală s-au produs anumite deplasări, dar am rămas pătruns de 
elementele fundamentale ale credinţei şi ale moralei creştine. 

Eu sunt mai creştin şi mai credincios decât mulţi alţii care îşi etalează în public 
această credinţă din care, credem, nu trebuie să se facă nici comerţ, nici propagandă 
politică. 

Emil Constantinescu: Aţi declarat că sunteţi liber-cugetător. Asta înseamnă 
necredincios, deci om fără Dumnezeu. 


Ion Iliescu : Asta înseamnă respect faţă de... 


Emil Constantinescu : Domnule Iliescu, aici n-am... cu limba română n-am, nu 
poate să fie... 


Ion Iliescu : ...faţă de... 
Emil Constantinescu : Când ati minţit, atunci sau acum ? 


Ion Iliescu : Inclusiv oamenii Bisericii evoluează în contactul cu ştiinţa. 


Emil Constantinescu : Şi devin liber-cugetätori. 


Ion Iliescu : Si intoleranta, de o parte şi de alta, nu aduce nimănui nici un fel de 
folos. Crede şi nu cerceta este un concept, cred, care a fost părăsit de oamenii 
Bisericii, pentru că se împrumută din ceea ce aduce nou ştiinţa, inclusiv în viaţa 
cultelor, în viaţa Bisericii. Fundamental este altceva, domnule Constantinescu : ceea 
ce pătrunde în comportamentul şi starea morală a fiecăruia în parte. Eu am mai mult 
decât alţii care-şi afişează credinţa în Dumnezeu. 


Moderator : Vă mulţumesc mult de tot. Se apropie cu paşi mari un dezastru de 
mine, nu de dumneavoastră. Aşa că vă cer permisiunea să încheiem aici acest foarte 
interesant dialog. 

Aceasta a fost, stimati telespectatori, prima întâlnire directă a celor doi aspiranti 
la înalta funcţie de preşedinte al României. În numele organizatorilor Turneului 
candidaţilor, acest veritabil maraton publicistic care, vreme de 3 luni, a încercat să vă 
familiarizeze cu principiile şi mecanisme!e alegerilor democratice, organizatorii, care 
sunt Antena 1, Libertatea şi Jurnalul Naţional, le mulţumesc domnilor Iliescu şi 
Constantinescu pentru amabilitatea cu care au răspuns invitaţiei noastre, pentru 
maniera deschisă şi competentă cu care au abordat această întâlnire, dorindu-le să vă 
fi convins prin argumentaţia lor şi pe cei dintre dumneavoastră care mai stau în 


cumpănă. 
Le doresc, aşadar, succes, multumindu-vä pentru atenţia cu care ne-ati urmărit. 


La revedere ! 


Alegerile prezidenţiale — 1996 
Turul al Il-lea de scrutin 
Studioul electoral TVR 


Partea I 
Dezbatere 


Tema economică 

Întrebarea 1: Orice economie naţională are ca prioritate fundamentală următorul 
principiu de mare simplitate : să se producă mai mult decât se consumă, pentru a se 
asigura un nivel de trai minim decent pentru fiecare cetățean. 

Cum înțelege viitorul preşedinte al României să determine funcționarea firească a 
acestui principiu ? 


Ion Iliescu : În primul rând, aş dori să fixăm coordonatele discuţiei de astă-seară : 
ne aflăm în faţa turului doi al alegerilor prezidenţiale. În ce priveşte alegerile 
parlamentare, ele deja au fost decise, sorții au decis la trei noiembrie. Deci ne aflăm 
în faţa unei situaţii de fapt privind structura Parlamentului şi deci a viitorului Guvern. 
Deci discuţia noastră poate să aibă în vedere o premisă deja stabilită : cine anume va 
forma Guvernul şi ce program va sta la baza guvernării viitoare. În aceste condiţii, 
misiunea preşedintelui este strict determinată de prevederile constituţionale. Principiul 
pe care l-aţi enunțat cred că este fundamental ; când nu am respectat acest principiu... 
şi avem şi experienţa recentă de după 1989; în 1990, o dată cu prăbuşirea sistemului 
economic şi a sistemului statal, precum şi prăbuşirea zonală, a partenerilor noştri, 
economia naţională şi industria, în particular, au cunoscut un declin care a început în 
1990 şi a continuat până în 1993. În aceeaşi perioadă, sub presiunea solicitărilor şi 
înțelegând nevoile oamenilor, am determinat creşterea salariilor, creşterea numărului 
de pensionari, returnarea părţilor sociale, deci creşterea veniturilor oamenilor. Aceasta 
a creat un dezechilibru în economia naţională care s-a întors tocmai împotriva puterii 
de cumpărare a oamenilor, situaţie ce a fost agravată şi de liberalizarea preţurilor în 
toamna lui 1990, măsură impusă, măsură necesară, dar, din păcate, luată cu nechibzu- 
inţă; şi atunci a venit o avalanşă inflationistä pe care n-am reuşit s-o mai stopăm 

multă vreme. Abia după 1993 a început efortul de restabilire a unor echilibre 
macroeconomice. Deci de aici trebuie trasă învăţămintea corespunzătoare pentru 
orice program guvernamental. Din acest punct de vedere mi se pare riscant momen- 
tul, întrucât Convenţia Democrată, care are numărul cel mai mare de locuri în 
Parlament şi va decide asupra formării Guvernului, probabil în alianţă cu USD, a 
venit cu un program electoral plin de promisiuni fără o fundamentare economică ; 
problema grea va fi asigurarea resurselor, în contextul în care se impune o politică de 
austeritate. 

Aceasta este marea problemă a momentului, marea contradicţie cu care se va 
confrunta Guvernul viitor şi eu cred că este o problemă vitală pentru determinarea 
politicii guvernamentale care va trebui să ţină seama de realităţi. Voi avea câteva 
chestiuni în completare după aceea. 


Emil Constantinescu: Aşa cum a spus şi dl Iliescu, în acest moment lucrurile 
sunt clare : Convenţia Democrată va guverna cu USD în condiţiile în care va avea o 
majoritate parlamentară stabilă. Deci un preşedinte aparţinând aceloraşi formaţiuni 
va fi un factor care va contribui ca Guvernul să înceapă să se formeze şi să lucreze 
imediat, chiar în condiţiile acestei ierni, iar programul prezentat în campania electo- 
rală să se aplice neîntârziat. Programul nostru este bine cunoscut şi de aceea nu am 
să insist asupra aspectelor cuprinse în Contractul cu România. 

Aş dori ca în această foarte scurtă expunere să mă refer asupra mijloacelor şi 
modului în care se vor aduce la îndeplinire aceste promisiuni. Ele vizează trei 
segmente majore : agricultura, industria şi sectorul întreprinderilor mici şi mijlocii. 

Sigur că nu pot să enunţ decât în linii mari ceea ce voi face în domeniul agri- 
culturii, care este prioritatea nr. 1. În primul rând, se va trece la organizarea în 
teritoriu a unor centre moderne pentru servicii: în mecanizarea lucrărilor agricole, 
irigaţii şi aprovizionarea producătorilor cu mijloace tehnice necesare. Apoi, se va înfiinţa 
o agenţie naţională pentru plata produselor agricole şi alimentare. Se va face o 
reconsiderare a politicii faţă de micul producător agricol ; este o operaţiune 6 milioane 
şi o s-o descriem ulterior, când o să am timp ; se va promova asocierea, asociatismul 
agricol între proprietari, deci, păstrându-se dreptul de proprietate, se va forma o 
Bursă Agricolă, care va permite o mai bună desfacere a produselor agricole la preţuri 
mai bune, înlăturând pătura speculantilor, şi, în sfârşit, o reconsiderare a politicii în 
consumul de proteină animală - dar deja acestea sunt detalii şi aş vrea să trec la 
partea de industrie. 

În ceea ce priveşte programul de restructurare industrială, trebuie să spunem 
foarte clar: Convenţia Democrată şi-a propus să realizeze corectii majore în acest 
domeniu, în primul rând plecând de la elementele blocajului financiar de 20 miliarde 
de lei, extinderea şi consolidarea unor investiţii, iar în sectorul întreprinderilor mici 
şi mijlocii îmi rămâne numai să spun foarte pe scurt: politica de fiscalitate va duce 
la încurajarea, prin scutirea impozitului pe profit, a celor care reinvestesc în domeniile 
de vârf şi care creează locuri de muncă. 


Ion Iliescu : În legătură cu resursele necesare, interne şi externe, mie mi se pare 
insuficient fundamentat ceea ce s-a prezentat până acum în programul CDR-ului, atât 
resursele interne, cât şi cele externe; pentru cele interne, totul rezumat la nişte 

resurse din economia subterană - peste tot există economie subterană şi, când se 
poate, sigur, să se intensifice rigoarea financiară, dar aceasta este o chestiune de 
incertitudine, sau reducerea cheltuielilor administrative : protocol ş.a.m.d.; şi a 
doua, s-a vorbit despre surse externe, un posibil credit de 60 miliarde de dolari. 

Întâmplător, am în faţă un articol semnat de V.H. Longin în revista Cuget. Regatul 
României ar fi un consorţiu de bănci nord-americane, japoneze, vest-europene, care 
ar fi dispuse să ne ofere nouă, spune domnia sa, vreo 40 de miliarde de dolari ; şi 
spune că garantul acestei chestiuni ar fi Casa Regală Română, singurul reprezentant 
credibil fiind Regele Mihai. 

Aş vrea să-l întreb pe domnul Constantinescu dacă la această sursă se referea 
dânsul când vorbea despre această posibilă finanţare a noastră la nivelul a 60 miliarde 
de dolari. 


Emil Constantinescu : Sigur că marele om politic Nicolae Titulescu spunea: 
„Când am început urcuşul în politică, am acceptat ca în fiecare dimineaţă să înghit pe 
stomacul gol o broască râioasă”. Este un lucru pe care trebuie să-l accepti, că, intrând 
în politică, suporţi o serie de atacuri care nu au nici o legătură cu subiectul şi care 
reprezintă obsesii, calomnii sau teme deja răsuflate. Eu cred că trebuie să ne 
concentrăm pe probleme reale. Nu aveau nici o legătură aici Casa Regală şi articolele 
citate de dl Iliescu. Mă rog, sper că pe parcursul emisiunii vom reuşi să dăm un ton 
mai serios discuţiei noastre. Hai să vedem acum ce vom face. În primul rând, 
problema centrală este a agriculturii şi trebuie să plecăm de la necesitatea de a 
transforma micul proprietar de astăzi într-un fermier. În toţi anii care au caracterizat 
regimul Iliescu, anual au rămas nearate, din toamna lui 1990 până în 1996, 5 milioane 
ha de teren arabil, ceea ce reprezintă jumătate din suprafaţa agricolă. Paguba anuală 
este de 7-8 milioane de tone de cereale, cam 1,5 miliarde de dolari sau 5.000 miliarde 
lei producţie agricolă primară, ceea ce reprezintă aproximativ 28-30 mii miliarde lei 
produse alimentare finite. 

Alocând prin buget — prin legi, am luat de la bugetul statului 2,5-3 mii miliarde 
lei, fără dobânzi şi fără rambursare cu destinaţie precisă - cultivarea pământului în 
3-4 ani de zile, agricultura, respectiv gospodăriile ţărăneşti se vor capitaliza, ţăranii 
vor deveni fermieri întreprinzători, iar la bugetul statului se vor adăuga, pe lângă 
bugetul actual, anual aproximativ 9 mii miliarde lei, cu care vom asigura onorarea 
promisiunilor sociale din Contractul cu România. Acestea nu se vor face pe producţia 
primară, pentru că acolo am propus scutirea de impozit agricol, ci pe zona secundară ; 
vom pune în mişcare producţia de tractoare, pentru că prin aceasta se va crea apoi 
front de lucru pe piaţa internă şi pentru metalurgie, şi pentru siderurgie, şi pentru 
industria chimică şi de îngrăşăminte. 

1.5 milioane oameni vor avea un loc sigur de muncă şi vor putea să rămână în 
mediul rural. Celelalte surse care privesc industria derivă, în primul rând - cum am 
spus şi repet - atacarea blocajului financiar ; blocajul financiar - şi această cifră 
trebuie să intre in mâinile, în mintea fiecărui român care ne ascultă — este acum de 
20 mu miliarde de lei, deci tot bugetul national este de 18 mii miliarde lei. Acest 
ucr se datorește exclusiv incompetenţei Guvernului. DI Ion Iliescu a recunoscut ieri 
22 aceasta este | aceasta este — nimeni nu poate s-o nege —, dar există tehnici financiare 

de deblocare, existä stimularea unor bänci de investitii care sä poatä sä rupä acest 
cerc care nu permite întreprinzătorilor nici cel putin să-şi plătească CAS-urile. 


Ion Iliescu : Îmi pare foarte rău, domnul Constantinescu nu răspunde la chestiune. 
Problema era şi este o preocupare pentru mine. Am avut de-a face cu trei guverne în 
condițiuni diferite, problema resurselor este o problemă serioasă. Eu văd că domnul 
Emil Constantinescu pluteşte în foarte mari generalităţi ; sper ca echipa guverna- 
mentală să dispună de oameni care să abordeze cu mai mare seriozitate... pentru că, 
altminteri, eu am cunoscut economişti din partidele Convenţiei care au participat la 
o serie de dezbateri pe probleme economice şi în cadrul Consiliului Consultativ care 
a funcţionat pe lângă mine în aceşti ani şi în elaborarea strategiei de integrare 
europeană. Sper ca aceştia să abordeze cu mai multă profunzime aceste probleme, 
pentru că a pluti în asemenea generalităţi şi a nu a aprofunda problemele esenţiale ale 
economiei şi ale pârghiilor, instrumentelor şi resurselor... iar apelul la asemenea 
chestiuni superficiale... 40 de miliarde de dolari... să găsească pe cineva care să ni-i 
dea, nu se prea întâmplă acest lucru şi apoi, chiar dacă s-ar găsi aceşti oameni 
generoşi, ar trebui şi rambursate aceste miliarde. Eu văd ce dificultăţi are Ungaria, 
care a ajuns la o anumită saturație cu creditele externe şi nu reuşeşte să plătească la 
timp. Ne amintim de Walesa, care a circulat prin lume : veneau scadentele, nu avea 
cu ce să plătească şi a primit o păsuire pentru 8 miliarde de dolari care trebuiau 
returnati. Ştim cât a suferit poporul român când Ceauşescu şi-a propus să lichideze 
datoria externă. Erau doar vreo 12 miliarde de dolari şi, în timp de 10 ani de zile, cât 
a suferit poporul român pentru această returnare. 

Deci, asemenea chestiuni trebuie tratate cu mai mult profesionalism şi cu mai 
multă seriozitate. 


Emil Constantinescu : Trebuie să răspund pentru că deja este un atac la persoană, 
deja nu mai are nici o legătură cu subiectul, pentru că nu pot să fie numite generalitäti 
date precise, date în lei şi în dolari. Vreau să-i amintesc domnului preşedinte Iliescu că nu 
a fost päsuit Walesa, ci s-a şters acea datorie. Dacă eu eram preşedintele României, acele 
datorii se ştergeau, pentru că asta s-a făcut: tocmai a fost perceput ca un om dintr-o 
familie politică europeană, şi nu ca un om care reprezintă trecutul şi care cheltuieşte 
imens pentru ca să-şi facă o biată imagine pe plan internaţional din banii plătiţi de noi. 


Jon Iliescu: Abia acest răspuns arată, într-adevăr, lipsa de seriozitate şi el 
reprezintă un atac la persoană. Eu m-am referit la problemele esenţiale : care sunt 
resursele pe care le dezvăluie programul cu care dl Emil Constantinescu s-a prezentat. 
Şi lansarea acestei sume de 60 de miliarde de dolari... se găseşte imediat cineva care 
să ni-i ofere imediat. Vedem toată situaţia din ţările vecine, în câţi ani de zile Ungaria 
a primit 20 de miliarde de dolari şi şi-a mărit datoria exterpă de la 12 la 34 miliarde 
de dolari. Deci nu-i aşa de simplu, chiar fiind în aceeaşi familie politică, vedem că 
toate ţările vecine care au avut guvernări de dreapta nu s-au bucurat de atâta 
generozitate, pentru că în economie brânza e pe bani, cum se spune, nimeni nu dă 
nimic pe gratis şi de dragul simpatiilor politice. 


Emil Constantinescu : Contractul cu România nu este legat în nici un fel de cifra 
de 60 de miliarde de dolari despre care a vorbit. Un moment... ce trebuie să precizăm 

este că trebuie să fie discutate afirmaţiile mele, nu ceea ce citeşte dl Iliescu prin 
diferite ziare. 

Or, Contractul cu România nu este legat în nici un fel de această sumă. Suma 
anuală e de 5 mii miliarde de lei şi nu are nici o legătură cu suma de 50 de miliarde 
de dolari pe care o discută dl Ion Iliescu, şi am arătat şi în ceea ce priveşte economia 
subterană, noi o să venim cu date certe în această discuţie, cu cât este păgubită 
economia naţională datorită neintervenţiei factorilor de resort şi, în primul rând, a 
modului în care preşedintele a tratat această problemă. 


Ion iliescu: Dumneavoastră vă uitaţi propriile afirmaţii. Dumneavoastră vă 
aparţine afirmaţia cu 60 de miliarde de dolari. Ceea ce am citat acum se referă la 40 
de miliarde, la fel de neserioasă. La asta mă refeream, şi nu la altceva. Eu mă 
refeream la resursele care pot fi antrenate pentru această modernizare şi restructurare 
a economiei naţionale. 


Emil Constantinescu : Văd că aveţi o imagine primitivă, în care vă imaginati că 
cineva are un sac de bani pe care-l depune undeva. Este vorba de investiţiile strategice 
care se vor face în România pe o perioadă îndelungată de timp. 


Întrebarea 2 : Potrivit unor evaluări de înaltă ținută ştiinţifică - să nu uităm că nu 
o dată am fost numiţi grânarul Europei -, pământul României poate hrăni cel puţin 
50 milioane de oameni. Cum gândeşte viitorul preşedinte al României ca [ara noastră 
să-şi hrănească bine măcar pe cei 23 milioane de cetăţeni ai săi ? 


Ion Iliescu: Aşa cum am exprimat şi în documentul programatic cu care m-am 
prezentat la alegeri, consider că agricultura este sectorul strategic prioritar pe care se 
poate sprijini întreaga redresare a economiei naţionale. Eu cred că, ţinând seama de 
dificultăţile restructurării pe ansamblu şi modernizării economiei româneşti, agri- 
cultura are cele mai mari şanse să se redreseze într-o perioadă mai scurtă şi să devină 
un sector cu randamente superioare şi care să realizeze resursele necesare moder- 
nizării economiei în ansamblu. Aceasta înseamnă, în primul rând, consolidarea 
structurilor de exploatare agricolă bazată pe predominanta sectorului privat, care este 
astăzi în agricultura noastră, dar care nu va putea să progreseze pe planul producţiei 
cu fărâmițarea pe care o avem în momentul de faţă. Se poate lucra pe suprafeţe mici 
în jurul oraşelor şi am văzut asemenea localităţi cu legumicultori şi oameni cu 
experienţă în domeniul grădinăritului care au piaţă apropiată şi prosperă. 

De asemenea, în unele zone izolate de munte sau de deal; dar marea agricultură, 
pe suprafeţele tradiţionale din şesul ţării din sud şi mai ales din vest, fără realizarea 
unor exploatatii optime care se pot realiza — şi deja încep să apară asemenea forme 
optime de asociere liberă, pe de o parte, a micilor producători, a proprietarilor de 
terenuri şi, pe de altă parte, prin arendă - şi am văzut multe asemenea exemple de 
oameni care se angajează la aşa ceva preluând pământuri de la cei care nu pot să-l 
lucreze, fie bătrânii satului, fie proprietarii care au apărut de la oraş şi care nu pot să 
lucreze pământul. Se formează ferme preluate în arendă fie de specialişti, fie de 
unităţi. . foste unităţi de mecanizare, ferme foste de stat care preiau în arendă şi care 
pot să folosească şi tehnică, pot să folosească şi credite şi pot să folosească şi zonele 

irigate şi să mărească producţia agricolă - şi sunt deja exemple numeroase din acest 
punct de vedere... 

Mie mi se pare periculos însă ceea ce enunta dl Emil Constantinescu, ideea 
desființării fostelor IAS-uri ; sunt singurele unităţi care au rămas cu structuri de 
exploatare competitive, care pot să folosească tehnică, care au experienţă, care au 
specialişti şi care au pondere foarte mare, cum spuneam şi ieri, în producţia vegetală 
şi animală a ţării şi sunt vitale pentru asigurarea alimentării populaţiei. Dispariţia 
acestor unităţi mi se pare periculoasă, plus efectele sociale: sunt sute de mii de 
oameni care lucrează permanent şi alţii care lucrează sezonier. Sunt şi celelalte 
probleme legate de valorificarea producţiei ; la noi s-a deteriorat această verigă şi 
comerţul trebuie să recupereze, din acest punct de vedere, structuri care să asigure 
legătura mai directă între producător, consumator şi piaţă. Aceasta ne lipseşte în 
momentul de faţă şi este una din măsurile care se impun, inclusiv pentru agricultură, 
dar şi pentru alte sectoare productive. 


Emil Constantinescu: Să încep cu sfârşitul pentru că, într-adevăr, priveşte 
problema agriculturii şi mi s-a lansat această minge privind IAS-urile. 

Este foarte clar, sigur, că de la IAS-uri se vor prelua islazurile comunale, pădurile 
obstilor, care vor fi date ţăranilor, pentru că aşa este normal, şi faptul că aceste 
islazuri nu au fost date înapoi în zona de câmpie a avut consecinţe grave asupra 
zootehniei în special, iar problema pădurilor este foarte gravă pentru cei din zonele 
de deal. Dar, în acelaşi timp, acolo se arată foarte clar: toate unităţile pentru 
selectionarea seminţelor pentru cercetare vor fi menținute şi aş vrea, pentru ştiinţa 
contracandidatului meu. să dau citire punctului 7 din Programul special de privatizare 
şi restructurare a societăţilor comerciale agricole cu capital majoritar de stat. 

Actualele societăţi agricole cu capital majoritar de stat ocupă 11% din terenul 
agricol şi unele din ele au un potenţial agricol important. În cazul acestor societăţi, 
ne-am hotărât să aplicăm un program special de privatizare şi restructurare. Acest 
program are în vedere nu dezmembrarea sau desfiinţarea unităţilor, ci restructurarea 
lor în direcţia eficienţei şi spiritului întreprinzător. Reparatiile se pot face fie prin 
împroprietărire fizică, fie prin acordarea unor compensaţii băneşti. Atât proprietarii 
individuali, cât şi proprietatea statului vor putea participa pe baze contractuale în 
exploatatii puternice bine organizate şi eficiente. Iată că nu avem în nici un fel în 
vedere măsuri extremiste, ci, dimpotrivă, prin toate va trebui să fie sprijinită eficienţa. 
Acum însă trebuie să plecăm de la situaţia care există, şi întrebarea firească care se 
pune în acest moment este : dacă di Iliescu, ca preşedinte, ne propune lucruri chiar 
aşa de minunate pentru viitor, de ce în cei şapte ani în care a avut la îndemână toate 
pârghiile de conducere şi în Guvern, şi în majoritatea parlamentară şi toate instituţiile, 
inclusiv oameni numiţi prin procesul pedeserizării în FPP-uri, FPS-uri şi toate 
tipurile de organizaţii, nu a făcut nimic, iar agricultura este distrusă şi este la pământ. 
Cum îşi închipuie că va putea să facă ceva sau ce rost au aceste propuneri pe care le 
face într-o situaţie în care Guvernul va fi de altă parte şi, desigur, se va aplica un 
program pe care domnia sa îl respinge de la început. Deci, în această situaţie, 
preşedintele nu poate să fie decât un factor perturbator care, dimpotrivă, să încerce 
să agraveze situaţia şi aşa destul de gravă din domeniul agriculturii. 


ANEXE 211 


Ion Iliescu : Răspunsul este nesatisfăcător, pădurile nu se află la IAS-uri, pădurile 
se află într-un sistem bine organizat al silviculturii, şi în Legea 18 s-a prevăzut că, 
numai pentru anumite zone unde, din fondul de stat al pădurilor - pentru zona 
moţilor îndeosebi şi alte zone montane unde nu sunt terenuri agricole — să se acorde 
oamenilor şi loturi de pământ, deci nu are nici o legătură cu IAS-urile ; problema 
unor loturi de pădure care se acordă cetăţenilor... iar ceea ce spunea d! Constantinescu... 
eu am reţinut altceva, dânsul spunea că, cu excepţia unităţilor de cercetare şi 
producătoare de seminţe — acestea au o pondere relativ mică -, restul IAS-urilor vor 
fi desfiinţate şi pământul distribuit la persoane. Asta n-am înţeles: cum e cu 
desfiinţarea şi restructurarea IAS-urilor ? 


Emil Constantinescu : N-aţi înţeles multe lucruri în cei şapte ani. 


Ion Iliescu : Nu, n-am înţeles din ceea ce aţi expus dumneavoastră, pentru că ceea 
ce s-a petrecut în ultimii şapte ani de zile a fost un proces, în ultimii patru ani, de 
reaşezare şi de redresare. Să ne reamintim anii '91-'92 când ţara a fost nevoită să 
importe până şi grâu. S-a produs o dezmembrare a unor structuri care au bulversat 
agricultura românească, dar de câţiva ani de zile am început să şi exportăm cereale. 
Deci agricultura noastră se află deja într-un proces de redresare. De aceea, mă 
preocupă şi mă îngrijorează ideea cu desfiinţarea IAS-urilor, pentru că acestea sunt 
unităţi de sprijin pentru întreaga modernizare şi lansare a producţiei agricole, inclusiv 
a celor care sunt într-o fază de reaşezare, prin organizarea de asociaţii şi noi ferme 
pe bază de arendă. 


Emil Constantinescu : Sigur, aceasta este o înşiruire de fraze care nu rezolvă 
nimic pentru că grav este... aici am un Raport al situaţiei... nenumărate... al situaţiei 
lucrărilor agricole la data de 21 octombrie al Ministrului Agriculturii, am rapoarte 
ale tuturor organelor care arată că, în momentul de faţă, jumătate din suprafaţă nu este 
însămânţată, pagubele sunt imense, ceea ce arată o incompetenţă crasă a Guvernului 
actual, aşa că putem să spunem orice fel de fraze şi poveşti, pentru că aceasta este 
situaţia. Dar aş vrea să mă refer la un alt aspect: iată cum nu trebuie să fie făcute 
lucrurile în ceea ce priveşte IAS-urile : am să iau un exemplu bine cunoscut, care se 
numeşte Agricola International : Agricola International este un holding care s-a creat 
pe baza a cinci societăţi de stat, a unor IAS-uri care mergeau foarte bine, care 
produceau curcani şi erau bine cunoscute... ele s-au făcut cu participarea unui oarecare 
investitor german, al cărui capital — care a ajuns până la 51 % de pornire - a plecat prin 
faptul că a dat câte cinci Mercedes-uri, câte un Mercedes la fiecare director de IAS, 
şi câteva autoutilitare ; această operaţiune de preluare nelegală în exploatare a 
patrimoniului celor cinci unităţi de stat a fost patronată şi facilitată de deciziile şi 
aprobările nelegale date de membrii din conducerea Ministerului Agriculturii şi 
Alimentaţiei. De ce le-au dat acestea ? Pentru că, în final, acest holding a ajuns să 
producă ... — care este condus de bine cunoscutul domn Plăcintă, care a candidat pe 
listele PDSR-ului — a ajuns la faliment, practic acuma nu-şi poate acoperi în nici un 
fel plănile... Au fost vizitate de mai multe ori chiar de dl Adrian Năstase care, la 
mile observate de Garda Financiară şi de Curtea de Conturi, a spus că nu 
2aacază modul de privatizare, contează rezultatele. Rezultatele sunt catastrofale, dar 

mai important este cine sunt cei care sunt în Comitetul de acţiune, deci cei care sunt 
beneficiari: Antohi Gheorghe — secretar de stat în Ministerul Agriculturii, Constantin 
Arseni — fost secretar de stat în Ministerul Agriculturii, Netea... fost secretar de stat, 
director peneral ; deci iată cum, pe baza unor IAS-uri care erau printre puţinele care 
produceau, s-a creat, prin privatizare, un holding care nu foloseşte nimănui: nici 
statului, nici ţăranilor, şi este, pur şi simplu, un jaf care s-a făcut pe seama avutiei 
ţării şi care a fost patronat de către nomenclatura pedeseristă. Asta este problema la 
care trebuie să răspundă. à 


Ion Iliescu : Îmi pare foarte rău, dl Emil Constantinescu vehiculează nişte informații 
false în legătură cu situația lucrărilor din această toamnă... sigur că au fost deranjate 
lucrările, ştim foarte bine, datorită condițiilor climatice din luna septembrie, care 
este o lună de bază pentru lucrările de toamnă, si întreaga lună septembrie a fost o 
lună pierdută, dar, în ciuda acestui lucru, s-a recuperat întârzierea, şi până la sfârşitul 
lunii octombrie s-au însămânţat aproape integral toate culturile de toamnă. La arături, 
într-adevăr, au rămas multe suprafeţe încă nearate, pentru că timpul nu a fost suficient, 
dar acum se desfăşoară lucrări pentru arături şi, dacă vremea în luna noiembrie ajută, 
se vor putea recupera întârzierile şi, de regulă, s-a întins cu arăturile de toamnă şi în 
decembrie această campanie. În ce priveşte holding-ul de la Bacău: este una din 
unităţile exemplare ca unităţi model în agricultură... avem două asemenea unităţi în 
tară: este COMTIM-ul la Timişoara, care este un mare combinat de producere a 
cărnii de porc şi industrializare, şi al doilea este cel de la Bacău. Deţine informaţii 
incomplete dl Emil Constantinescu şi sper să meargă să vadă la faţa locului. Este o 
unitate perfect organizată, modernă, cu specialişti de înaltă clasă, care au performanţă 
şi tehnici ridicate, cu productivitäti foarte mari şi performante economice. 


Emil Constantinescu : A avut loc o vizită a dlui Iliescu, dar datele sunt urmätoa- 
rele: apreciindu-se caracterul infracţional al modului în care s-a constituit, Garda 
Financiară, Curtea de Conturi au trimis la Parchetul General - mai întâi a fost la 
Comisia Parlamentară de luptă împotriva corupţiei şi până la urmă de la această 
comisie a ajuns la Parchetul General ; în aprilie 1995, dosarul este trimis la Parchetul 
de pe lângă Curtea de Apel Bacău, care îl trimite după două săptămâni la Inspectoratul 
Judeţean de Poliţie Bacău, ştiu din ce şi pentru ce cauză: pentru că toată această 
unitate, acest holding este de sus şi până jos o masă de manevră a PDSR-ului. 


Ion Iliescu: Văd că dl Emil Constantinescu, cu tot dinadinsul, se cramponează 
de această treabă şi politizează fiecare lucru. Ştiu că a fost o întreagă campanie 
împotriva acestui holding la vremea sa, nu m-am putut eu amesteca în toate aceste 
anchete şi analize, nu este atributiunea preşedintelui, dar, după câte cunosc, oamenii 
au avut toată documentaţia şi toate argumentele cu care au convins că ceea ce s-a 
făcut este legal şi că performanţele se văd cu ochiul liber, sunt deosebite. 


Întrebarea 3: În orice fară, politica economică presupune şi folosirea unui 
instrument financiar de mare fineţe şi moralitate. Cum înţelege viitorul preşedinte al 
României să influențeze în acest sens politica economică a României pentru a se ajunge 
la echilibrul atât de necesar dinamizării proceselor de reformă economico-socială ? 

Ion Iliescu: Aci, pentru noi au apărut probleme deosebite prin descentralizarea 
economiei, dispariţia planului şi economiei planificate şi deci crearea unui nou 
cadru de relaţii între stat şi economie, Guvernul rămânând să gestioneze doar bugetul 
tării; în aceste condițiuni, a apărut gestiunea proprie, autonomă a sectoarelor şi 
unităţilor economice. În momentul de faţă, subvenţii de la stat se asigură doar pentru 
agricultură (este principalul sector beneficiar de subvenții), ceea ce se întâmplă si în 
multe alte state, sectorul extractiv şi, de asemenea, pentru populaţie - unele produse 
şi servicii: transportul în comun, energie, căldură. 

Este necesar, fără îndoială, un echilibru din acest punct de vedere si aici este 
marea problemă a momentului acesta în care statul s-a retras şi am avut momente 
dificile în toată această perioadă a ultimilor cinci ani în care au trebuit retrase 
subvenţii din diverse activităţi ; sunt activităţi vitale însă, care nu pot fi părăsite, cum 
sunt cele pe care le-am menţionat, şi, în acelaşi timp, trebuie să se declanşeze 
mecanisme noi, mecanismele economiei de piaţă. 

Din acest punct de vedere, cred că sunt probleme serioase în legătură cu aplicarea 
programului CDR-ului care, prin promisiunile pe care le conţine, va crea într-adevăr 
probleme. Cum anume să se asigure aceste resurse de care totuşi statul trebuie să 
dispună pentru a interveni în susţinerea acestor activităţi de care vorbeam în contextul 
în care se preconizează eliminarea unor impozite... sigur că este bine si cu toţii 
suntem preocupaţi şi am abordat aceste probleme, cum să scadă impozitele de pe 
Salarii - dânsul a propus chiar lichidarea impozitelor din agricultură ; aceasta contra- 
vine chiar reglementării şi Memorandum-ului nostru cu FMI, care se referă la 
conţinutul reformei şi promovarea economiei de piaţă, care preconizează ca orice 
activitate productivă să fie impozitată... este un element de stimulare chiar a activi- 
tätilor şi de legătură a economiei cu statul. Şi, în acelaşi timp, promisiuni foarte 
ample privind creşterea cheltuielilor ; aceasta va fi o ecuaţie foarte greu de stăpânit 
în Viitor dacă se va merge pe aceste promisiuni şi nu, aşa cum spuneam, pe calcule 
economice foarte riguroase. 


Emil Constantinescu: Din nou ajungem la o întrebare-cheie, care depăşeşte 
întrebările punctuale pe care le puneţi dumneavoastră; întrebarea-cheie la care se 
raportează toate întrebările acestea punctuale este următoarea : cum se explică că o 
asemenea ţară bogată ca România are oameni săraci? Cum se explică că într-o 
asemenea ţară bogată există un asemenea nivel de sărăcie? Răspunsul este unul 
simplu: o parte enormă din avuţia naţională ori a fost furată, ori a fost prost 
gestionată. Şi, în această proastă gestiune, ale cărei urmări o să le vedem - pentru că 
in scurt timp vom publica:o Carte Albă a responsabilitätii Guvernului — se află şi o serie 
intreagă dc probleme care privesc subvenţiile sau o serie de ajutoare date preferenţial. 
Cele mai mari manevre s-au făcut prin intermediul FPS-ului, prin persoana domnului 
Eal Dima, un om din conducerea PDSR-ului care a folosit această instituţie pentru 
a sira preferenţial cote enorme din avutia naţională numai spre structurile în care în 
AGA se aflau senatori, parlamentari sau din Camera Deputaţilor aparţinând PDSR-ului. 
Ses avem acest raport, el poate să fie consultat — se poate vedea acolo cum toate 
s= zone. şi el va fi dat publicităţii, integral, în cel mai scurt timp, pentru că va 
22 > Sacă imensă a corupţiei. 

A doua parte priveşte pe cea a incompetentei, pentru care încă nu avem încă dovezi 
deoarece sunt strict legate de corupţie. S-a folosit o serie întreagă de sume de bani — 
pentru că nu este nici un fel adevărat că numai în domeniul agriculturii, iar acolo, în 
domeniul agriculturii, o să discutăm imediat cum s-au dat spre zone nerentabile -, pe 
când prin subvenţii trebuie să se sprijine o retehnologizare, recrearea unor domenii 
performante, pentru ca, în final, să se obţină profit. În ceea ce priveşte agricultura, am 
mai arătat şi altă dată că acestea au fost îndreptate... în loc să fie dirijate către sectoarele 
cheie, spre refacerea sistemului de irigaţii, spre sprijinirea micilor fermieri, spre 
sistemul de credite agricole, ele au fost dirijate tot în zone preferentiale, ale unor unităţi 
neperformante, pe criterii politice. Aceasta a fost marea dramă a României, pentru că 
mi se spune de către contracandidatul meu, di Ion Iliescu, că politizez discuţia. Asta 
este problema: pentru că drama României rezultă dintr-o politică greşită, care a 
transferat avutia ţării în mâinile celor care au ocupat vremelnic funcţii politice. 


Ion Iliescu : Nu, în primul rând trebuie să replic. 
Moderator : După aceea. 


Ion Iliescu : Dânsul a oferit aici o serie de informaţii de asemenea eronate, care 
dau o imagine deformată asupra unor realităţi economice. Caută să explice greutăţile 
actuale doar prin factori subiectivi din ultimii ani de zile, ignoră un proces amplu pe 
care l-a cunoscut societatea românească şi nu numai; am moştenit, în primul rând, 
o situaţie foarte grea, care a fost generată de criza unui sistem ce s-a prăbuşit, şi asta 
a şi creat tot acest proces de demolare şi de declin al economiei naţionale imediat 
după Revoluţie. Trebuie să reînchegăm şi să aşezăm pe principii noi întreaga econo- 
mie. Asta nu e o treabă care se rezolvă numai prin bunăvoință şi prin oameni care să 
rezolve într-un timp scurt asemenea probleme. Sigur că competenţa oamenilor con- 
tează şi cinstea lor de asemenea. În ceea ce priveşte informaţia privind FPS-ul : 
FPS-ul s-a născut în urma legii privind marea privatizare, a devenit o singură sursă — 
procesul de privatizare pentru acumularea unor resurse financiare - ele însumează 
acum peste 1.200 de miliarde - pe parcurs, din 1993 începând; din ele, 800 de 
miliarde au fost îndreptate spre industrie şi vreo 360 miliarde spre agricultură, 
mergând spre ceea ce prevede legea; nu este vorba de subventionäri, este vorba de 
finanţarea proceselor de modernizare şi de restructurare a unităţilor aflate în procesul 
de privatizare, înainte de a fi privatizate. Sigur că se poate discuta, se poate analiza 
cu câtă grijă, cu câtă atenţie, cu câtă eficienţă s-a făcut, dar aceasta trebuie să se facă 
pe bază de analiză atentă, şi nu cu afirmaţii facile şi, mai ales, politizate, pentru că 
chiar şi cei câuva parlamentari care au fost membri în AGA nu acoperă numărul de 
unităţi care au beneficiat de aceste măsuri financiare, pe baza legii. 


Emil Constantinescu: Cred că pentru cei care ne ascultă lucrurile sunt foarte 
clare. Este vorba de îndreptarea preferentialä a acestor credite şi dau un singur 
exemplu : dacă s-ar putea face o comparaţie între judeţul Dâmboviţa, de unde aparţine 
dl Emil Dima, şi judeţul Olt, de pildă. 

Noi nu putem acuma, în timpul scurt care-l avem, să prezentăm toate docu- 
mentele; cum spuneam, ele există — şi problema enormă pe care noi trebuie să o 
rezolvăm a fost dată de proasta gestiune şi unirea acestora cu corupţia. Eu nu... 

Eu rămân aicea, pentru că... din, să spunem, echitate şi cavalerism, nu pot să răspund 
la o întrebare care nu mi-a fost pusă. 


Tema politicii externe 

Întrebarea 1: Ideea reconcilierii naționale pare, la prima vedere, o chestiune de 
ordin exclusiv intern. În realitate, succesul acestui extraordinar de important demers 
politic la care ambii candidaţi au făcut dese referiri are reflexe în susținerea politicii 
externe a României, a convingerii privind stabilitatea politică internă atât de necesară 
şi integrării ţării noastre normale în concertul statelor lumii. Ce pondere acordă 
viitorul preşedinte al României în construcţia politicii externe a ţării procesului 
reconcilierii naţionale ? 


Ion Iliescu: A fost problema care ne-a preocupat de la început şi, mai ales, în 
perioada foarte tulbure a primilor trei ani de după Revoluţie, când elementele de 
tensiune internă au dominat viaţa politică şi socială. Cred că ultimii patru ani au 
marcat din acest punct de vedere paşi înainte şi eu aş marca, mai ales în domeniul 
politicii externe, faptul că am reuşit să realizăm o anumită convergenţă a forţelor 
politice pe probleme majore ale interesului naţional, şi poate momentul cel mai 
semnificativ a fost realizarea strategiei naţionale pentru integrare europeană la care 
au participat reprezentanţii tuturor partidelor politice şi s-a încheiat şi cu o declaraţie 
politică de susţinere a acestui program cu care România s-a prezentat în instanţele 
internaţionale. 

A fost momentul legat de încheierea Tratatului cu Ungaria şi de lansarea ideii de 
reconciliere istorică între cele două ţări, când am obţinut, de asemenea, consensul 
tuturor forţelor politice pentru susţinerea acestui demers, care s-a şi finalizat cu 
încheierea Tratatului. 

A fost campania pe care am dus-o pentru obţinerea clauzei şi pentru permanentiza- 
rea ei în relaţiile comerciale cu SUA unde au fost, de asemenea, tot felul de jocuri politice 
dar, în ansamblu, am putut ajunge la o convergenţă de acţiune care să slujească... 

Eu cred că aceşti stâlpi ai politicii externe, cu orientare spre instituţiile europene, 
cu orientare spre ameliorarea relaţiilor cu vecinii şi relaţiile noastre majore cu 
principalele state, inclusiv cu Statele Unite ale Americii, au fost un element care a 
creat un climat de conlucrare, că aceasta înseamnă înainte de toate acest climat de 
reconciliere între forţele politice din ţara noastră şi care, aşa cum bine spuneţi, are 
conotatiuni atât interne, cât şi internationale. 


Emil Constantinescu : De la început trebuie să afirmăm un principiu esenţial : o 
politică externă serioasă nu poate fi dusă decât dacă există o politică internă bună. 
Numai dacă suntem în prezenţa unui stat cu o economie sănătoasă, cu standarde 
sociale inalte, numai atunci suntem luaţi în considerare, suntem luaţi în considerare 
za paneneri eficienţi, pentru că, altfel, ca relaţii diplomatice, sunt luate în considerare 
me: satele : strângeri de mână, participări la conferinţe, de acestea se bucură până 
Este Mauriliu sau orice alt stat. 

oare mat s-a greşit după părerea mea în politica externă că s-a încercat şi aici 
SE se srazspună un aer din acesta propagandistic şi de operetă. Vreau să afirm pentru 

e ostean României un fapt de necontestat: în momentul în care, după 1992, 

de-abia atunci, în mod clar, de către preşedintele Iliescu a fost afirmată ideea 
proeuropeană şi euroatlantică, Convenţia Democratică, în ansamblul ei, şi prin mine 
ca reprezentant, mai ales pe zona relaţiilor externe, a sprijinit toate iniţiativele 
Guvernului de integrare europeană şi euroatlantică. Sigur că unele aspecte nu pot să 
fie escamotate, suntem la patru ani de când, între turul 1 şi turul 2, Statele Unite - 
tocmai pentru că, pe vremea aceea, preşedintele Iliescu apăruse mult în faţă - nu 
acordau României clauza naţiunii celei mai favorizate. 

A fost nevoie să se facă eforturi mari... şi eu am scris chiar o scrisoare preşedintelui 
Clinton de atunci, ca în sfârşit ea să fie acordată. Dar, o avem.... S-a făcut şi în 
această toamnă mare caz pentru faptul că clauza a fost acordată în mod permanent. 
Am folosit-o? Aceasta este problema. Am fost capabili să exportăm, să beneficiem 
de această clauză ? Pentru aceasta toţi trebuie să plece de la o dată foarte precisă : în 
fiecare an România înregistrează un deficit comercial de 1 miliard de dolari. Asta 
arată că nu suntem capabili, creăm pe stoc şi nu suntem capabili să exportăm în 
situaţia unui regim concurential global. Faptul că ni se spune că am avut o moştenire... 
moştenire au avut toate statele foste comuniste din Europa Centrală şi de Est. De ce 
România se află pe ultimul loc? Aceasta este întrebarea care ar trebui să-l obsedeze 
pe dl Iliescu. 


Ion Iliescu: Eu aş vrea să-l întreb pe dl Constantinescu: vrea să devină şef al 
statului, să aibă funcţii în reprezentarea statului. Pe probleme internaţionale dânsul a 
făcut câteva gafe monumentale : în 1992, cu referinţa la China şi preferința pentru 
Taiwan, ceea ce poate s-a lămurit după aceea, când a fost în vizită la Beijing ; mai 
recent, m-a acuzat că vrem să transformăm România într-o ţară americo-latină sau 
africană, ceea ce a stârnit proteste din partea unor diplomaţi din aceste ţări ; a făcut 
afirmaţia pe care am menţionat-o ieri cu privire la NATO şi s-a referit la embargoul 
din Iugoslavia, că noi nu am fi respectat datele embargoului. Vreau să-l întreb dacă 
ştie cât a costat România respectarea embargoului şi aprecierile pe care organismele 
internaţionale le-au făcut cu privire la corectitudinea şi onestitatea cu care România 
a respectat embargoul. 


Emil Constantinescu (zâmbeşte): Sigur, în ultimii patru ani am căpătat o expe- 
rientä în politica internaţională, deosebită prin faptul că, deşi nu eram şeful statului, 
nu aveam funcţie oficială în stat, am avut ocazia să port discuţii numeroase cu 
preşedinţi de state, cu prim-miniştri, cu miniştri ai Afacerilor Externe, ai Apărării, 
cu şefi ai parlamentelor şi, în special, cu conducători ai structurilor militare sau 
economice europene şi euroatlantice. Trebuie să vă spun că, în cazul meu, aceste 
discuţii se desfăşurau pentru că aveam o calitate oficială - alta în afara prestigiului şi 
a faptului că reprezentam o forţă serioasă - de opoziţie, aparţinând unor familii 
politice recunoscute. 

Ei bine, în această calitate am încercat totdeauna... şi mai spun un lucru: toate 
întâlnirile le-am avut invitând pe ambasadorul ţării respective să ia parte, ca aceste 
întrevederi să se desfăşoare la suprafaţă şi să se vadă că apărau interesele României. 

Lucrurile discutate aici sigur că pot să fie supuse punct cu punct — pentru că ele 
nu au nici un fel de relevanţă — în cadrul acelei amintite idei cu Taiwan, nu era vorba 
de o reprezentanţă cultural-economică care, de altfel, în fapt s-a şi realizat, un 

comerţ... ci important este că cei care conduc China au înţeles acest lucru, pentru că 
nimeni nu a pus în discuţie şi cu atât mai mult eu... Şi când voi fi preşedinte nu voi 
pune în discuţie rolul important pe care relaţiile dintre România şi China trebuie să 
le joace, mai ales că în acest moment China este şi o putere economică, nu numai o 
putere militară. În acelaşi timp însă trebuie să plecăm de la această realitate : dacă nu 
vom reuşi să creăm acele condiţii ca investitorii strategici să vină în România, nu vom 
reuşi să creăm o economie sănătoasă, nu vom reuşi să ne îndeplinim nici dorinţele de 
securitate. Pentru că există prin negocieri posibilitatea de a găsi căi - dacă se poartă 
în mod inteligent - căi comune, în aşa fel încât şi cei care vin să înregistreze profit, 
fiindcă nu sunt instituţii de binefacere şi nimeni nu investeşte dacă nu obţine profit, 
dar şi românii să reuşească în actuala penurie a pieţei de capital, să reuşească să 
găsească capitalul necesar pentru retehnologizarea marii industrii şi, în special, 
pentru refacerea infrastructurii. 


Ion Iliescu : Precum ati văzut, dl Constantinescu din nou evită să răspundă direct 
la chestiune. Eu am dat câteva exemple, nu numai China 1992, ci şi exemple mai 
recente, care sunt receptate ca atare. Ai putea crede din ce a spus dl Emil Constan- 
tinescu că tot ceea ce a realizat România în politica externă în ultima vreme, lucru 
remarcat şi apreciat şi în organismele internaţionale şi de personalităţi politice, s-ar 
datora opoziţiei şi dlui Constantinescu, în particular. Măcar atât să se recunoască 
puterii, Guvernului, şefului statului în toată această perioadă : şi anume, deschiderea 
nouă şi statutul nou pe care România le-a câştigat pe arena internaţională ; ai putea 
crede că până şi permanentizarea clauzei s-ar datora dlui Constantinescu, dânsul a 
tratat cu preşedintele Clinton această problemă. Deci măcar atâta onestitate să existe 
în recunoaşterea unor lucruri. De asemenea, în ceea ce am spus înainte cu privire la 
folosirea clauzei, am menţionat şi când am fost în SUA: în doi ani de zile după 
acordarea clauzei chiar în statut nepermanent, s-au dublat comerțul nostru cu SUA şi 
exportul nostru pe piaţa americană. 

Exportul nostru în ţările Uniunii Europene a atins nivelul cel mai înalt dinainte de 
1989, ceea ce ne lipseşte este că nu am avut cu ce să compensăm pierderile pieţelor 
tradiţionale şi este una din preocupări - cum să deschidem noi pieţe, pe de o parte, 
şi, pe de altă parte, prin ridicarea potenţialului tehnologic al unităţilor noastre, 
să mărim capacitatea de export chiar pe piaţa ţărilor europene. Sunt şi zone noi pe 
care trebuie să le deschidem, în care să ne desfăşurăm activitatea, zone mai apropiate 
sau zone mai depărtate, de aceea vorbeam de ţările latino-americane şi de tările 
africane ; sunt ţări în care noi avem relaţii: Orientul Apropiat, în Asia... şi unde 
trebuie să găsim noi posibilităţi de a extinde potenţialul nostru ca ţară exportatoare. 
Pentru că una din liniile strategice ale economiei trebuie să fie orientarea spre export, 
ca element al creşterii eficienţei noastre. 


Emil Constantinescu : Când am spus ţară de tip african m-am referit la un lucru 
foarte clar, indiferent că se supără cineva sau nu. Ţările de tip african care nu sunt 
incă țări democratice sunt caracterizate prin prezenţa unei minorităţi privilegiate care 
se aflä la conducere şi care, în general, este foarte coruptă şi foarte bogată, iar cea 
mai mare parte a populaţiei säräceste. Şi am dat un avertisment că, dacă în această 
toamră se va continua politica dusă până acum, aceasta este linia pe care merge 

România. Pentru că, pe de o parte, s-a creat în jurul celor care au deţinut funcţiile 
politice o structură mafiotă, care este cinică, arogantă, extrem de bogată şi ruptă de 
interesele ţării, şi, pe de altă parte, datele - care sunt nemiloase ; n-avem ce să facem 
şi o să le discutăm la problemele sociale — arată că populaţia României sărăceşte şi 
trăieşte tot mai prost. Cifrele sunt nemiloase şi, indiferent de câte vorbe am întoarce 
noi, investiţiile străine directe în România sunt... în Ungaria, sunt 1.298 dolari pe cap 
de locuitor, în Slovenia, 731 dolari pe cap de locuitor, în Republica Cehă, 573 dolari 
pe cap de’ locuitor... în România, 70 dolari pe cap de locuitor. Previziunile BERD 
arată că, pentru 1997, la creşterea PIB-ului, România se află pe unul din ultimele 
locuri, în spatele Georgiei, Kirghistanului, Armeniei, Croaţiei, care a avut un război, 
şi, bineînţeles, Poloniei, Estoniei şi Lituaniei. Iar la inflaţie ne aflăm, de asemenea, 
pe ultimul loc. Cine tratează serios cu ţări care se află într-un asemenea dezastru 
economico-financiar ? 


Întrebarea 2: Domnule Constantinescu, permiteți-mi să pun a doua întrebare din 
domeniul politicii externe. 

În confruntările de până acum, cei doi candidaţi s-au referit pe larg şi la 
problemele integrării europene şi euroatlantice. România se află într-o poziţie 
geopolitică şi geostrategică extrem de interesantă pentru politicile globale promovate 
la ora actuală privind Europa Centrală. Într-o măsură importantă însă, România 
înțelege să fie factor activ şi de echilibru şi îndeosebi în zona balcanică şi a Mării 
Negre, deci în zona sud-est europeană. 

Care ar fi opțiunile viitorului preşedinte privind cele două mari şi importante zone 
de interes politic, nu numai ale României ? 


Ion Iliescu: Eu cred că, independent de structurile de partid din Parlament, noi 
trebuie să continuăm în România ceea ce s-a făcut în ultimii trei ani de zile pentru a 
statornici relaţii bune cu toate statele din această zonă, pe de o parte, pentru a extinde 
iniţiativa zonei economice a Mării Negre - si, mai ales, pentru a realiza culoarul de 
legătură economică spre Europa, ca mare consumator de resurse energetice - şi Mării 
Caspice, care se profilează drept cel mai mare rezervor de petrol şi gaz din lume şi 
care acum este izolată. 

Singura legătură cu lumea este prin Rusia, un drum lung, costisitor şi nesigur. A 
fost obiectul unui dialog, pe care l-am avut cu şefii de state din cele trei ţări 
transcauziene şi din ţările Mării Caspice: Kazahstan, Uzbekistan, Turkmenistan, 
care dispun de resurse foarte mari. În acelaşi timp cu ţările Uniunii Europene - 
Germania, în particular, a manifestat un interes deosebit. Din acest punct de vedere, 
România devine un fel de punte de legătură între Europa şi această zonă bogată în 
resurse. Se schimbă şi statutul României, care era privită ca un fel de terminal al 
Europei spre această zonă ; devine o zonă de tranzit, de legături ale Europei cu zone 
de mare interes, chiar şi spaţiul ruso-ucrainean, dar mai ales zona Transcaucaziei şi 
a Mării Caspice, ca şi Orientul Apropiat şi relaţiile noastre bune cu Turcia şi Grecia, 
care sunt de asemenea un factor important. Deci rolul României este important nu 
numai ca factor de stabilitate în zonă şi apreciat ca atare în lumea internaţională, iar 
relaţiile bune pe care le-am statornicit cu toate statele din zonă au fost considerate ca 

un element, ca un factor de stabilitate important pe care România l-a jucat până acum 
în această zonă. Dar şi pe planul perspectivelor relaţiilor economice România poate 
juca un rol important şi asta poate fi benefic pentru ţara noastră, pentru a sprijini 
eforturile de punere în valoare a potenţialului nostru pentru legăturile cu toate aceste 
ţări şi pentru această... acest rol de punte de legătură între zone importante de 
consum şi de resurse pe care le reprezintă Europa Centrală şi Vestică. 


Emil Constantinescu : Printre avantajele României, avantaje cu care ne-a dăruit 
Dumnezeu, se află şi poziţia geopolitică ; şi, de-a lungul istoriei, chiar dacă a trebuit 
să plătească din greu şi cu jertfe această poziţie, ea s-a aflat întotdeauna la intersecţia 
a două mari axe comerciale : axa N-S şi axa E-V şi, de asemenea, unor axe diagonale 
care duceau spre Orientul Apropiat până în vestul Europei. 

Au fost oameni politici care, în momente dificile pentru România, au reuşit să 
valorifice această situaţie şi această poziţie geopolitică a României. Şi ţine de 
inteligenţa politicii româneşti - cum a fost Titulescu — nu numai elaborarea, dar mai 
ales punerea ei în practică. Însă pentru aceasta trebuie să se păstreze un echilibru 
foarte atent în cooperarea regională între ceea ce priveşte cunoscutul grup de la 
Vişegrad, căruia îi este asociat aşa-numitul CEFTA, deci centrul de comerţ, de 
schimb comercial din Europa Centrală şi cooperarea Mării Negre. 

Eu cred că s-a greşit în ceea ce priveşte politica externă, pentru că, fără să se 
exprime direct şi în mod expres acest lucru, s-a încercat să se opună cooperarea din 
zona Mării Negre - care este utilă şi pe care o sprijin şi o voi sprijini dacă voi fi ales 
preşedinte, că ea este utilă din multiple raţiuni şi economice, şi comerciale, şi 
politice, militare, strategice pentru România - ...dar ea nu trebuie opusă Grupului de 
la Vişegrad, faţă de care România a avut mai ales o atitudine distructivă, văzând 
totdeauna o concurenţă şi încercând nu să se integreze în această zonă cu mari 
avantaje şi cu mari beneficii pentru România, ci, dimpotrivă, să se depărteze. Şi aş 
da, pentru că trebuie să dau o justificare, un citat din Vâclav Havel, bine cunoscutul 
preşedinte al Cehiei, care a sintetizat poziţia României faţă de acest grup spunând, 
citez în ghilimele: „Atunci când noi ne întâlneam şi desemnam strategiile de des- 
fiinţare a Pactului de la Varşovia şi CAER, România a luptat pentru menţinerea 
acestora două”. 

Sigur că lucrurile au trecut, acuma poziţia s-a schimbat, dar întârzierea cu care 
am plecat în această acţiune ne-a costat şi va fi nevoie de mari eforturi pentru ca să 
realizăm un alineat de încredere cu aceste ţări şi tocmai Tratatul de bază cu Ungaria 
juca un rol esenţial, el trebuia încheiat mult mai devreme... E bine că s-a încheiat şi 
acuma, astfel încât va permite unui viitor guvern să dezvolte o politică mai destinsă, 
in care grupările regionale să fie considerate ca o parte componentă a strategiei 
esenţiale de integrare europeană şi euroatlantică. 


Ion Iliescu: Legat de aceste afirmaţii ale domnului Emil Constantinescu, pentru 
ză vorbeşte in afară de probleme : cunoaşte ceea ce s-a făcut pentru intrarea noastră 
în mipauva central-europeană, că suntem membri ai CEFTA de un an de zile? 


Emil Constantinescu : Da, sigur prea târziu, asta e... Exact asta v-am spus, a fost 
moe in “emul timp, dar prea târziu, şi citatul lui Václav Havel se referea exact la 


220 ANEXE 


această întârziere. Exact: am spus că a fost bine, dar s-a făcut prea târziu şi această 
întârziere ne-a adus prejudicii. 


Ion Iliescu: Deci nu numai că este inexact... 
Emil Constantinescu: Da... 


Ion Iliescu: Nu numai că este inexact, dar ceea ce a caracterizat toată politica 
noastră externă a fost de a lucra spre toate azimuturile, deci orientare majoră spre 
integrare europeană, în acelaşi timp relaţii bune cu toţi vecinii. Şi am acţionat în 
aceeaşi direcţie spre Europa Centrală, iniţiativa central-europeană şi CEFTA spre 
Balcani şi spre zona Mării Negre - şi a fost reuniunea privind zona economică a 
Mării Negre, reuniune deschisă inclusiv pentru ţările din zona central-europeană. 
Deci este complet inexact ceea ce afirmă domnul Emil Constantinescu. 


Emil Constantinescu: Aş vrea să spun... Nu... o întrebare vreau să pun. 

Lucrurile mi se par foarte clare aici... da... 

Aş vrea să-l întreb pe domnul Iliescu ~ dacă lucrurile ar sta aşa de bine, cum 
explică afirmaţia bine cunoscută, publicată de toată presa românească şi inter- 
naţională, citez : „Singurii prieteni ai României au fost Serbia şi Marea Neagră”. Eu 
cred că asta sintetizează cadrul şi direcţiile de cooperare regională pe care dânsul 
susţine că le-a promovat. 


Ion Iliescu: Aceste aprecieri se referă la istoria îndelungată a României, care, 
de-a lungul istoriei, a avut într-adevăr ca vecini neagresivi Marea Neagră, pe de o 
parte, şi Serbia, Iugoslavia, cu care n-a avut niciodată stări conflictuale. La istoria 
îndelungată s-au referit aceste aprecieri ale unor oameni politici din trecut. Inclusiv 
lui Iorga îi aparţine această apreciere... 


Emil Constantinescu : Da, dar nu era preşedinte de stat. 


Ion Iliescu: Deci îi aparţine lui Iorga si se referă la istoria României, nu la 
prezentul politic actual, care este marcat tocmai de această deschidere şi politică 
consecventă de ameliorare a relaţiilor cu toţi vecinii săi. 


Emil Constantinescu : Da. Nu-i aparţine lui Iorga, îi aparţine gafa lui George 
Brătianu, dar nu aceasta este important, este important că a fost o gafă. Afirmarea ei 
într-un moment a fost o gafă şi, în general, preşedinţii de state trebuie să se ferească 
de aceste afirmaţii. 


Ion Iliescu: Da, nu văd ce legătură are afirmaţia lui Iorga sau Brătianu cu 
politica românească... 


Emil Constantinescu : Afirmația este a dumneavoastră şi a fost o gafă diplomatică. 
Ion Iliescu: Care afirmaţie ? 


Emil Constantinescu: „Singurii prieteni ai României au fost Serbia şi Marea 

Neagră”. 


Ion Iliescu: Nu, am spus: de-a lungul istoriei. Am menţionat. 

Emil Constantinescu : Istoria o facem şi azi, domnule... 


Ion Iliescu : Am menţionat acest lucru când am discutat relaţiile noastre cu noile 
republici iugoslave, şi Serbia, şi celelalte, pentru că am încheiat cu toţii înţelegeri şi 
avem relaţii foarte bune. Am menţionat acest lucru cu Grecia, de asemenea, cu care 
n-am avut niciodată stări conflictuale. Am menţionat acest lucru... 


Emil Constantinescu : Le-aţi spus grecilor că singurul prieten a fost Serbia ? 


Ion Iliescu: Nu, nu; le-am spus că de-a lungul istoriei n-am avut stări con- 
flictuale. Am menţionat acest lucru în relaţiile noastre cu Cehoslovacia cu care, de 
asemenea, de-a lungul vremii n-am avut stări conflictuale, din contră, de sprijin 
reciproc, de solidaritate şi de cooperare. În acelaşi timp, am afirmat permanent 
necesitatea, în interesul reciproc al tuturor statelor din zonă, să stabilim un climat 
nou de relaţii. Ne-am referit şi la exemplul franco-german când am abordat problema 
reconcilierii istorice cu Ungaria. 


Întrebarea 3: În domeniul politicii externe s-a vorbit în repetate rânduri şi chiar 
în întrebările precedente s-au făcut referiri ample la procesul complex al integrării 
României în comunitatea europeană şi euroatlantică. 

Întrebarea care se pune de la sine şi pe care o adresäm celor doi candidaţi : care 
ar fi costurile şi avantajele acestui proces pentru România ? 


Ion Iliescu: Problema se pune în cu totul alţi termeni: nu numai costurile 
integrării, dar şi costurile neintegrärii; eu cred că pentru noi este o necesitate 
obiectivă, care răspunde eforturilor noastre şi intereselor noastre de modernizare a 
economiei româneşti şi de înlăturare, într-o perioadă istorică cât mai scurtă, a 
decalajelor mari pe care le-am moştenit şi care ne despart, ne separă, de ţările 
dezvoltate europene. Or, integrarea din acest punct de vedere apare şi ca o tendinţă 
generală în economia contemporană, când procesul de integrare în plan zonal, în plan 
continental şi chiar în plan mondial este una din tendinţele generale ale dezvoltării 
contemporane, când are loc globalizarea fenomenelor politice, economice, sociale, 
când comunicarea nu mai cunoaşte graniţe. 

În aceste condițiuni, integrarea noastră în comunitatea economică a statelor 
dezvoltate europene apare ca un factor stimulator şi ca un sprijin şi ceea ce este 
important este că astăzi ea corespunde intereselor reciproce ale acestor grupe de state 
din Europa : ţările dezvoltate neutre astăzi ale Uniunii Europene, ţările din Centrul 
Europei, în care ne situăm, ţările din Estul european. 

Este în interesul reciproc şi al celor care se află în tranziţie şi au un decalaj mare 
în efortul lor de dezvoltare a potenţialului economic, este şi în interesul ţărilor 
dezvoltate ca să aibă parteneri cu un potenţial economic cât mai ridicat, care să 
reprezinte pieţe cu absorbţie mare. Această experienţă mai ales a promovat Japonia în 
relaţiile cu ţările din Asia de Sud-Est, a fost una din problemele de ordin strategic pe 
care le-am dezbătut şi au format dialogul nostru cu oamenii politici, cu şefii de state, 
cu reprezentanţii cercurilor de afaceri din ţările vest-europene că am întâlnit şi un 

asemenea punct de vedere din partea unora: ce interes ar avea sä ne sprijine? Noi 
suntem o ţară cu un potential si industrial, şi agricol, si potential uman şi putem să 
devenim pentru ei concurenţi nu foarte agreabili. Or, noi am pledat pentru ideea, care 
îşi croieşte drum tot mai mult în lume, că nu se mai poate pune problema în aceşti 
termeni astăzi, şi exemplul cel mai bun îl reprezintă chiar Uniunea Europeană : ţările 
membre, care au potenţial egal şi în relaţiile dintre ele, folosesc îndeosebi piaţa 
internă a Uniunii Europene, care are ponderea cea mai mare în schimburile lor 
economice şi comerciale. Deci este un element care pledează din toate punctele de 
vedere şi am avea de pierdut dacă nu ne-am integra. 


Emil Constantinescu : De data aceasta, faţă de ieri, am un avantaj că vorbesc al 
doilea, pentru că sunt de acord, eu o spun de la început foarte răspicat, sunt de acord 
cu tot ce a spus domnul Ion Iliescu până acum privind integrarea. Aceasta este şi 
poziţia noastră, acesta este interesul României. Dar mai departe se pune problema ce 
facem. Nici Uniunea Europeană, nici NATO nu sunt instituţii de binefacere şi ele 
nu primesc în interiorul lor, ca asociaţii cu interese specifice, ţări care nu ating 
standardele economice şi sociale. 

Atunci se pune problema : bine, dar de ce trebuie noi să facem un efort aşa de 
mare ca să intrăm în aceste instituţii, efort care implică un cost? Este poate prima 
oară când în faţa românilor se vorbeşte deschis şi foarte clar şi despre acest aspect. 
Eu m-am bucurat când, în întâlnirile din ţară, foarte multi oameni cu bun-simt au 
înţeles acest lucru: pentru tot ce obţii trebuie să plăteşti ceva. 

Problema se pune însă : noi plătim pentru Uniunea Europeană sau pentru NATO ? 
Nu! Acest cost îl plătim pentru noi. 

Pentru că noi suntem interesaţi să avem o economie cu adevărat competitivă. Şi 
numai într-un regim concurenţial global poţi să ştii dacă ai o economie competitivă. 

Noi suntem interesaţi să avem acele standarde care înseamnă : nivel de pensii, nivel 
de educaţie, sănătate, corespunzătoare cu aceste ţări, dar, din păcate, aşa cum în 
politica internă accentul a fost pus pe propagandă, şi în exterior s-a întâmplat la fel. 

Deci nu s-au luat măsurile de restructurare a industriei care puteau să asigure 
profit, asta este marea dramă a României. Şi mereu, mereu au venit toate aceste 
Statistici, pe care eu le citesc acuma, pentru că românii trebuie să le ştie, şi presa a 
făcut mult în acest sens. Şi aş vrea încă o dată să le spun, pentru că oamenii trebuie 
să ştie care este situaţia — şi luăm indicatorul care este cel mai clar : produsul national 
brut. Pentru Slovenia, este de 5.000, pentru Ungaria, 3.000, rotunjesc: pentru 
Cehia, 2.500, Polonia, 2.000, Slovacia, 1.600, Bulgaria, 1.100, România, 961. 

Sigur că ieri domnul Iliescu a vorbit şi de preţuri. Iată valorile, dacă produsul 
naţional brut pe cap de locuitor este comparat cu paritatea puterii de cumpărare. Nu 
mai dau cifre, că văd că s-a aprins un bec acolo... care clipeşte... 

Tot pe ultimul loc ne aflăm. Deci problema este să corectăm... şi toate aceste... şi 
în primul rând producţia, pentru ca în interesul nostru să putem să atingem acest nivel 
al economiei sănătoase care să susţină propriile noastre programe sociale ; şi atuncea 
nu va mai fi nici o problemă, vom fi doriţi şi vom intra cu fruntea sus şi cu demnitatea 
pe care o merităm în Uniunea Europeană. 

Ion Iliescu: Am spus şi aseară, repet, sunt date eronate pe care le prezintă 
domnul Constantinescu, n-am timp pentru asta... Aş avea o întrebare pentru domnul 
Constantinescu. 

Când a fost în vizită la SIDEX Galaţi, domnul Constantinescu a declarat că, dacă 
va ajunge la guvernare, va renegocia acordul de asociere a României la Uniunea 
Europeană. Dacă îşi dă seama de consecinţele unei asemenea afirmaţii ? 


Emil Constantinescu: Da, fiindcă era vorba de... era vorba de apărarea unor 
interese ale României privind industria siderurgică. Şi eu mă mir că domnul Iliescu 
îmi pune mie această întrebare, după ce răspândeşte în toată ţara fluturaşi şi plăteşte 
pagini publicitare şi ţine discursuri incendiare că doresc să închid marile combinate. 
Tocmai la SIDEX m-am dus pentru a prezenta programul nostru de restructurare şi, 
în special, programul privind metalurgia ; şi am fost împreună cu consilierul meu, 
reputatul Sorin Dumitriu, care este preşedintele Asociaţiei Balcanice de Metalurgie şi 
unul din oamenii cei mai competenţi în domeniu, şi am discutat, pe baza unor studii 
foarte serioase, că noi va trebui să renegociem cota care este acordată României 
pentru metalurgie. Pentru că metalurgia este un segment strategic, un segment de 
bază pentru toată industria naţională şi noi trebuie să folosim aceste capacităţi. 
Şi legat de aceasta... am o întrebare, după aceea, să-i pun şi eu domnului Iliescu. 
Pentru că trebuie atuncea s-o asculte... s-o asculte, poate cutremurati, oamenii de la 
SIDEX, pentru că vedem ce afirmaţii face domnul Iliescu în ţară şi în străinătate. 

Într-un interviu acordat în 20 martie 1995: „Suntem pregătiţi să sacrificăm acele 
ramuri industriale care folosesc un mare volum de materie primă şi energie de care 
nu dispunem şi trebuie să le importăm”. 

Reporterul a întrebat: „Vă referiti la industria oţelului, la industria petrochimică 
si la cea constructoare de maşini ? ”. 

Răspuns: „Da. Bineînţeles”. 

lată deci că domnul Iliescu, atunci când se află în străinătate, dă răspunsuri pe 
placul celor din străinătate, anunțând că va diminua drastic sau va închide uzinele 
constructoare de maşini, şi când ţine mitinguri în ţară acuză Convenţia Democratică 
şi pe mine că vom face acest lucru. Noi am trecut, în schimb, la un plan foarte serios, 
de restructurare bazat pe investiţii, în special a segmentelor cu tehnologie înaltă, şi 
am declarat, într-adevăr, fiind conştient de toate consecinţele, că vom renegocia, 
pentru că orice se poate renegocia când interesele ţării sunt în joc. Şi, în special, 
interesele domeniilor economice strategice. 


Ion Iliescu: Vreau să vă spun că Acordul European de Asociere, semnat din 
partea Guvernului de primul-ministru a fost ratificat în Parlament în 1993, devenind 
lege. Acordul a fost ratificat atât de parlamentele tuturor statelor membre ale Uniunii 
Europene, cât şi de Parlamentul European. Şi, aşa cum se arată în preambul, acordul 
are menirea să creeze un climat favorabil amplificării relaţiilor economice dintre cele 
două părţi: România şi Uniunea Sovietică. 

A intrat în vigoare Acordul la 1 februarie 1995, cu calitatea noastră de membru 
asociat şi, trebuie spus că, în domeniul relaţiilor comerciale bilaterale, pe baza acestui 
acord, Uniunea Europeană a acordat un statut privilegiat în ce priveşte regimul 

valutar al produselor românesti pe piata europeanä, inclusiv produse siderurgice, 
deci am avut un prim avantaj, urmând ca noi să ne aliniem în ce priveşte importurile 
de produse similare, şi s-au detaşat îndeosebi produsele siderurgice, textile şi agro- 
alimentare, urmând ca noi să liberalizăm, la rândul nostru, condiţiile de importuri 
după anul 2001. Deci, din acest punct de vedere, ni s-au creat condiţii într-adevăr 
favorabile şi este misiunea industriei noastre ca să folosească acest avantaj, să 
folosească facilităţile care ni s-au acordat pentru a putea penetra. SIDEX-ul a făcut, 
din acest punct de vedere, paşi importanţi şi progrese sensibile, inclusiv cu ceea ce 
incrimina adineauri domnul Constantinescu, cu fondul de la FPS pentru moderni- 
zarea unor componente şi la furnale, şi la otelärie, şi la laminoare ; sigur că nevoile 
de restructurare însemnează mii de miliarde în perspectivă... deocamdată... deocamdată 
dispunem de resurse mai puţine şi căutăm să atragem în perspectivă şi capital străin, 
totul la vremea sa, nu se poate face nimic dintr-o dată, dar eu cred că este periculos 
ceea ce spunea domnul Constantinescu, de renegociere, când noi ne aflăm abia în 
faza de aplicare a unui acord. Asta ar fi periculos dacă ar fi receptat ca atare de 
Uniunea Europeană. 

Niciodată n-am vorbit în aceşti termeni. Problema este că, într-adevăr, în structura 
economiei şi industriei noastre avem multe ramuri mari consumatoare de energie şi 
materii prime şi, prin restructurare, va trebui să realizăm indicatori economici şi 
tehnologici corespunzători. Noi avem capacităţi pentru 15 milioane de tone ; nu vom 
putea să menţinem aşa ceva. Se concretizează în ultima vreme această producţie la 
6-7 milioane tone. Avem capacităţi de rafinare de 35 milioane tone. Se lucrează cam 
cu 16 milioane, deci din acest punct de vedere sunt aceste probleme care implică 
inclusiv efectul la nivelul echilibrului macroeconomic... dar asta trebuie făcut cu 
chibzuinţă, nu decretat: se închide un combinat sau altul, se închide o ramură sau 
alta, ci viaţa până la urmă determină cei care reuşesc să se alinieze la acest... 


Emil Constantinescu : Două secunde am numai... Vreau să arăt de ce acest lucru 
trebuie făcut... pentru că se pot face, cum spuneam, negocieri pentru corectii şi 
amendamente şi ele sunt necesare pentru ca să se pună de acord cu evoluţia economiei 
reale în România, întrucât ele au fost negociate pe o anume estimare a evoluţiei 
economiei româneşti care nu s-a produs. Şi deci, în acest moment, noi trebuie să ne 
gândim că nu putem să supunem economia românească unor presiuni la care ea nu le 
face faţă, deci trebuie mai întâi să o restructurăm, să o ajutăm şi după aceea să o 
punem în competiţie. 


Tema social-politică 

Întrebarea 1: Cu toții simțim cât de îngrijorătoare a devenit problema siguranţei 
cetățeanului în viaţa de zi cu zi, ca efect al creşterii impresionante a criminalităţii şi 
infracționalităţii. 

Cum gândeşte viitorul preşedinte al României să promoveze politica necesară 
pentru diminuarea drastică a acestor fenomene şi pentru asigurarea liniştii şi sigu- 
rantei publice ? 


Ion Iliescu: Este, într-adevăr, unul din fenomenele care a cunoscut o mare 
extensiune şi ca urmare a deschiderii ţării noastre spre lume, a circulaţiei libere a 

cetăţenilor şi în afară şi a creşterii numărului de cetăţeni străini care vin în ţara 
noastră. Şi fenomenul este mai general, la scară europeană a constituit obiectul unor 
preocupări pe toate planurile, inclusiv relaţii şi acorduri de cooperare pe linia 
Ministerului de Interne, pe linia Poliţiei, a altor instituţii cu instituţii similare europene 
sau din ţări vecine şi ţări europene, şi anume: criminalitatea, infractionalitatea, 
traficul cu droguri şi proxenetismul, terorismul ş.a., ca şi fenomene de corupţie 
despre care am mai discutat. Este o problemă care trebuie, în continuare, să se afle 
în centrul atenţiei. Şi asta presupune, în continuare, perfecţionarea legislaţiei. Am 
promovat recent noul Cod Penal, care a fost discutat îndelung în Parlament şi Care va 
deveni un instrument, cred eu, mai util organelor judiciare şi de anchetă. Se impun, 
în continuare, măsuri de creştere a eficienţei instituţiilor de anchetă penală, Procuraturii 
şi Justiţiei. În legătură cu fenomenele de corupţie pe care domnul Constantinescu 
mereu le menţionează la adresa numai a PDSR-ului, este o chestiune care ţine nu de 
familie politică, cum se spune, e un fenomen mai general şi nu se referă numai la 
oamenii puterii ; cei de la centru şi parlamentarii şi oameni cu funcţii de răspundere 
din administraţia locală sunt pasibili de asemenea fenomene şi am cunoscut numeroase 
asemenea exemple ; au fost si din cadrul PDSR-ului discutati o serie de oameni, dar 
şi din cadrul PD-ului, din Convenţia Democrată nume cunoscute, şi de parlamentari, 
şi de la primăria Capitalei, primăria de la sectoare, din teritoriu, deci este un 
fenomen cu o extensiune mai amplă, care trebuie să formeze obiectul unor preocupări 
şi unei colaborări a tuturor instituţiilor statului şi a tuturor forţelor politice. 

Nu este locul să facem din această problemă o chestiune particularizată doar la un 
anumit sector, fragment politic al societăţii. 

Să rezolvăm problema cu măsuri punctuale : înlocuirea procurorului sau a unui 
ministru ; s-au şi făcut aceste înlocuiri ; nu intră în atribuţiile preşedintelui asemenea 
chestiuni, sunt relaţii cu instituţiile corespunzătoare, cu Consiliul Suprem al Magistraturii, 
deci formulările, uneori, ale domnului Constantinescu sunt de o manieră care vădeşte 
şi o ignorare a prevederilor constituţionale din acest punct de vedere. 


Emil Constantinescu: Cu aceasta am ajuns la punctul esenţial al dezbaterii 
noastre, care răspunde întrebării pe care am pus-o la început: cum se explică faptul 
că România este o ţară bogată cu oameni săraci? Unde este avutia naţională ? 

Răspunsul meu este foarte clar de la început: avutia naţională a fost furată cu 
ajutorul celor care au fost la putere şi care s-au înconjurat de o adevărată mafie. 

Sigur că este o afirmaţie gravă, dar faptele acestea sunt şi trebuie să fie aduse 
exemple si, mai ales, trebuie luate măsuri. I-am explicat în trei emisiuni domnului 
Iliescu şi sper că toată lumea a înţeles : nu înseamnă corupţie decât atunci când este 
angajat un reprezentant al puterii, deci al Guvernului, din Parlament, din zona 
Presedintiei şi, bineînţeles, din zona administraţiei locale, dacă există aşa ceva. 
Aceasta este corupţia, restul este hotie, orice reprezintă alte tipuri de infracţiuni. O 
să vă dau un exemplu a ceea ce înseamnă... ce s-a transformat PDSR-ul pe care-l 
reprezintă domnul Iliescu, deci care a fost perceput de toată populaţia României şi 
înlăturat ca reprezentând simbolul corupţiei în România. Sigur că în ultimele zile 
după ce... mai ales după alegeri... au început să vină dovezi din toate părţile, acte 
chiar de la organele de control abilitate şi oficiale... dar o să vă prezint unul care este 

stupefiant : pe scurt încerc să-l spun... Pentru că şi pe mine m-a uimit... Ce înseamnă 
asta? S-a privatizat o unitate militară: depozitul... 

Astfel de aberaţii s-au produs în timpul regimului Iliescu : s-a privatizat depozitul 
sanitar, care este o unitate militară. S-a format o societate, SIMEX, şi iată ce se 
întâmplă cu această societate, pentru că n-avem timp să discutăm toate... 

O scrisoare... deci dacă poate să fie văzută, este foarte clar (arată spre cameră) 
cu antetul SIMEX, adresată către Consiliul Naţional al PDSR, domnului preşedinte 
executiv Adrian Năstase, spre ştiinţă, director de companie electorală, domnul Viorel 
Hrebenciuc : 

„În spiritul recomandărilor făcute cu prilejul stabilirii strategiei de urmat de către 
PDSR, în turul doi al alegerilor locale, din ziua de 16 iunie 1996, vă rugăm a dispune 
FPS-ului ca cele 5.510 acţiuni licitate pentru SIMEX, necumpärate de salariaţii societăţii 
datorită preţului foarte mare, să fie acoperite prin cupoanele depuse de SIMEX. 

Vă înştiinţăm cu această ocazie că în societatea SIMEX există un puternic nucleu 
al pasului care sprijină întotdeauna acţiunile dumneavoastră. 

Cu mulţumire şi respect”. 

Ce se întâmplă mai departe ? Conducerea PDSR-ului dă dispoziţii organelor în 
drept, organelor abilitate. Asta ne arată cum un partid este angrenat în toată această 
corupţie şi vine a doua situaţie care este stupefiantă: organele de control, care 
trebuie să descopere şi, mai ales, să acţioneze în justiţie, procedează în felul următor : 
şi aici vă dau un alt document, îl pun aşa, ca să se vadă foarte bine, o rezoluţie... sus 
este antetul: Guvernul României, Departamentul de Control, iar rezoluţia aparţine 
directorului acestui departament, domnul Honcescu : „Rog păstraţi la dvs. materialul 
ca şi cum nu l-am fi făcut. Dacă este cazul vă spun eu ce facem. 12.07.1995. Domnul 
Honcescu”. Deci iată ce înseamnă... 


Ion Iliescu : Sigur că aş fi dator să dau răspuns... dar nu cunosc situaţia de care 
dânsul vorbeşte, voi cere să se lămurească de către cei care o cunosc. Eu n-am luat 
şi nu voi lua niciodată apărarea unor acte.... De fapt, nu rezultă de aici corupţie... din 
ceea ce a prezentat dânsul ; dar treaba trebuie făcută cu atenţie. 

Aş dori o explicaţie din partea domnului Constantinescu : ce se înţelege prin 
restitutio in integrum din programul PNTCD-ului? Deci restituirea integrală a 
bunurilor, care bunuri... se raportează la situaţia proprietăţilor din ianuarie 1946. 
Dacă poate să explice mai pe îndelete ce se înţelege prin acest program ? Pentru că 
vreau să leg chestiunea aceasta si de locuinţele naţionalizate... o acţiune recentă... 


Emil Constantinescu: Foarte scurt, pentru că atunci când situaţia este clară, 
răspunsurile sunt foarte scurte. 

Ea se referă la repararea abuzurilor care s-au făcut cu ocazia înfiinţării Gospodăriilor 
Agricole Colective şi care nu au fost reparate prin Legea 18. Deci, prin Legea 18 
țăranilor li s-au dat înapoi, atât cât s-a făcut şi cu erorile care s-au făcut, pământul 
care a intrat în gospodăriile agricole colective, în CAP-uri, dar nu li s-au dat înapoi 
şi uneltele cu care au intrat. Restitutio in integrum - care înseamnă, pentru cei care 
nu înţeleg româneşte, restituirea în totalitate — înseamnă că trebuie ca să se facă o 
despăgubire şi pentru aceste unelte cu care ţăranii au intrat în CAP-uri. Şi este normal 
să se facă acest lucru. 

Ion Iliescu : Fenomenul nu se referă numai la agricultură. În legătură cu restituirea 
uneltelor trebuie rezolvat mai întâi cu dezorganizarea CAP-urilor - şi s-au făcut toate 
socotelile în legătură cu baza materială de care au dispus CAP-urile şi distribuţia 
foştilor membri. Dar chestiunea are o extensiune mai amplă. Şi, iată, în legătură cu 
locuinţele naţionalizate, am avut o discuţie ieri, dar răspunsul domnului Constanti- 
nescu nu a fost explicit. Şi în legătură cu acţiunea de la primărie - astăzi a apărut o 
informaţie în legătură cu iniţiativa unor senatori ai PNTCD-ului şi ai UDMR-ului 
pentru modificarea Legii caselor naţionalizate, pornind de la ideea restituirii integrale. 
Şi am primit, de asemenea, de la Consiliul Europei un material înaintat de domnul 
senator Valentin Gabrielescu care, sub formă de memorandum, reclamă la Consiliul 
Europei conţinutul legii imobilelor destinate locuinţelor şi protestează împotriva 
principiului adoptat de lege în legătură cu dreptul chiriaşilor de a cumpăra locuinţele 
şi al proprietarilor de a primi doar un apartament sau despăgubiri care nu acoperă 
valoarea reală şi se pronunţă pentru restituirea tuturor imobilelor proprietarilor de 
drept şi moştenitorilor lor, în principiul acesta al restituirii integrale. Dacă domnul 
Emil Constantinescu cunoaşte aceste acţiuni, ele sunt însoţite, aşa cum spuneam, de 
numeroase informaţii care vin din teritoriu — de la Timişoara, de la Braşov, din 
Bucureşti — în legătură cu frânarea acestui proces de aplicare a legii; în Bucureşti a 
fost şi un caz tragic: actorul George Constantin a decedat din cauza unui infarct, ca 
urmare a presiunii făcute de fostul primar de la sectorul 2, dl Popovät, care vroia să 
intre în posesia locuinţei în care locuiau mai multe familii. Acum este viceprimar la 
Capitală şi asemenea situaţii sunt mai multe în Capitală — şi solista Magda Ianculescu, 
şi familia fostului regizor Mircea Basarab se află în situaţii similare. 

Chestiunea nu poate fi minimalizată, aşa cum a încercat domnul Emil Constantinescu 
aseară ; văd că are un fundament mult mai solid, care porneşte de la nişte principii 
conţinute chiar în documente programatice ale PNŢCD. 


Emil Constantinescu : Hmm... după cum ştiţi, Asociaţia Chiriaşilor din Casele 
Nationalizate mă sprijină pe mine în campania electorală şi eu cred că ştiu ce fac, 
chiar dacă citesc clipurile electorale ale domnului Iliescu. Aşa cum am arătat ieri, în 
hotărârea primarului general al Capitalei se cere ICRAL să elimine din contractele de 
vânzare-cumpărare datele referitoare la evictiune. Am arătat ieri, foarte clar, că toate 
întârzierile au fost provocate de către cei de la ICRAL-uri şi l-am citat pe domnul 
Şomănescu, care este secretarul general. Astăzi, m-am informat şi ce s-a întâmplat la 
Braşov, pentru că ieri domnul Iliescu a vorbit şi de Braşov, şi primarul Braşovului 
mi-a trimis următorul răspuns : „Contractele pentru vânzarea caselor se fac de Regia 
Autonomă pentru Întretinerea şi Administrarea Locuinţelor, la Braşov : director 
general Traian Bărbat, vicepreşedinte PDSR Braşov. Deci iată cine împiedică pe 
chiriaşi să intre în casele naţionalizate. 

Da... Puteţi să-mi mai luaţi altă dată puţin pentru că să nu pară că nu am răspuns 
la toate. Domnul Iliescu vorbeşte mult de tot felul de declaraţii, mă rog, care se 
culeg, ale diferitelor persoane, pe care i le culeg colaboratorii. Nu ştiu dacă ştiţi, 
domnule Iliescu, preşedintele Convenţiei Democratice sunt eu... şi această formaţiune 
a câştigat alegerile generale. Sunt convins că aţi citit toate documentele CDR-ului şi 
n-aţi găsit nici un cuvânt despre alungarea chiriaşilor sau despre alte grozăvii pe care 

le popularizati. Dacă e vorba de declaraţii, domnule Iliescu, v-amintesc că foarte 
mulţi oameni de la dumneavoastră, din PDSR, au făcut afirmaţii extrem de grave, 
însă eu, din decenţă şi ca să nu creez stări tensionale, nu vi le-am pus în cârcă. Vreau 
să vă reamintesc numai declaraţia domnului Hrebenciuc de la Bacău, din 28 septem- 
brie la Casa de Cultură „Vasile Alecsandri”: „Dacă PDSR pierde alegerile, în 
România va fi război civil”. Ce părere aveţi de declaraţie ? 


Ion Iliescu: N-am... nici măcar n-am receptat-o. Nu poate fi luată în serios... 

Putem discuta despre nota de violenţă şi agresivitate... În legătură cu declaraţiile 
domnului Pleşa, a apărut şi în presă un protest al Partidului Chiriaşilor, care consideră 
acţiunea domnului Pleşa... 


Emil Constantinescu : Nu, al unei doamne... a revenit asociaţia... 


Ion Iliescu: Şi vicepreşedintele... 


Întrebarea 2: În legislaţia actuală se constată lacune serioase în privinţa unor 
reglementări juridice de substanţă, de natură să perpetueze stări negative în rapor- 
turile sociale; birocraţie excesivă, impreciziuni în aplicarea armonioasă a legilor 
sau chiar lipsa unora dintre acestea şi atât de pomenita corupție. Si mai sunt si 
altele. Ce priorităţi legislative în acest domeniu ar fi de dorit să promulge viitorul 
preşedinte al României ? 


Ion Iliescu: Eu am vorbit despre acest lucru şi în programul pe care l-am 
prezentat cu prilejul lansării candidaturii, că se impun, atât la nivelul administraţiei 
centrale, cât şi al administraţiei locale, măsuri de reformă care să ducă la reducerea 
aparatului, pe de o parte, la simplificarea relaţiilor între instituţiile care rezolvă 
problemele cetăţenilor şi un acces mai rapid al cetăţenilor la organele administraţiei 
locale şi centrale, creşterea atributiunilor organelor locale şi înlăturarea hätisului 
birocratic în abordarea şi rezolvarea problemelor. Cred că priorităţile legislative 
trebuie să meargă, mai ales, pe această linie, în legătură cu simplificarea tuturor 
reglementărilor, au apărut multe paralelisme între organisme administrative şi locale 
şi centrale diferite care trebuiesc înlăturate, clarificate, mai precis atributiunile legate 
şi de patrimoniu şi de reglementarea acestor relaţii cu cetăţenii care să simplifice 
aceste... În general, eu cred că tot acest proces de restructurare a instituţiilor noastre 
a dus la multe aglomerări şi la paralelisme de care suferă, într-adevăr, rezolvarea 
problemelor şi se impune, din acest punct de vedere, o reformă substanţială a 
procesului administrativ şi a instituţiilor şi mecanismelor de funcţionare a instituţiilor 
locale şi centrale ale administraţiei. 


Emil Constantinescu : De fapt, ceea ce lumea numeşte regimul Iliescu nu repre- 
zintă... şi, legat sub formă politică de PDSR, deci prin persoana preşedintelui... şi 
această formaţiune politică nu reprezintă, de fapt, o opţiune politică în sensul 
familiilor politice europene, existente în toate ţările democratice. Ci reprezintă, de 
fapt, un grup care apără interesele birocraţiei centralizate de stat. Asta este problema : 
s-a creat acest grup pentru a apăra interesele acestei birocraţii care, pe de o parte, 

a sugrumat orice fel de dezvoltare liberă a economiei, a blocat permanent privatizarea 
şi adevăratele mecanisme economice. Iar ca revers, pe care-l pomeneati dumneavoas- 
tră, al corupţiei, este foarte interesant că aţi spus acest lucru pentru că până acuma 
am vorbit de exemple de oameni corupți, de faptul că există corupţie pentru că nu au 
fost pedepsiţi oameni importanţi din corupţie şi am vorbit de elementul acesta de 
cercetare prin justiţie şi, eventual, de tragere la răspundere. 

Acuma dvs, aţi adus poate cea mai bună întrebare care a fost pusă în discuţie: 
baza corupţiei. Aceasta este problema : corupţia există pentru că există acest sistem 
centralizat în care impozitele luate de la cetăţeni trebuie să parcurgă un drum 
îndelungat până la aparatul central, pentru ca apoi să fie redistribuite preferenţial. Or, 
aceasta se poate, există mijloace legislative foarte clare. În primul rând, Legea 
bugetelor legislative, Legea patrimoniului, prin care să se stabilească o justă împărţire 
între ce trebuie să fie bugetul local la oraş, la nivel judeţean şi la nivelul bugetului 
naţional. Dacă aceste legi se vor aplica, sigur că atunci nu va mai exista acest flagel 
la dimensiunile la care există; şi în momentul în care va fi reală, nu vom mai asista 
la aceste credite preferentiale de care vorbeam şi care se fac în interese de partid şi 
în interese personale. 


Ion Iliescu: Legat de fenomenul de care dânsul vorbeşte, în primul rând regimul 
Iliescu, pe de o parte - mă onorează această asociere a numelui meu la o etapă a 
istoriei contemporane a României, numai că dânsul dă o conotaţie exclusiv negativă 
acestei caracterizări - e o perioadă când s-au produs transformări fundamentale în 
societatea românească, declanşate de Revoluţia din decembrie. Procesul sigur că este 
complex, dar legat de corupţie - şi dânsul vorbea de oligarhia de imbogätiti. Oare 
nume precum Halaicu, Patriciu, Danielescu, Tutunaru, Vrăbiescu nu spun nimic 
domnului Constantinescu ? Sau Triţă Făniţă, Băsescu, Vilău, Severin... şi eu chiar aş 
pune o întrebare în calitate de preşedinte. 

Ce puteam eu să fac când toate asemenea informaţii vin despre unii sau alţii, 
inclusiv despre dl Petre Roman cu afacerea Airbus? E o chestiune care se pune în 
mod corect şi în viitor. 

Eu cred că singura cale este să acţioneze instituţiile, indiferent de persoană, aşa cum 
am spus nu o dată, şi să cerceteze aceste lucruri. De altfel, exemple de demnitari cercetaţi 
şi trimişi în judecată sunt: secretar de stat în transporturi Călin Marinescu, legat de 
flotă, Toanchinä şi Babes, director general la Petromin-Constanta, Benone Ghinea - 
consul în Africa de Sud, Marcel Ivan şi Dină de la Bancorex, Rodica Muntean, secretar 
de stat în Ministerul Muncii, Ştefan Kiraly, secretar de stat în Ministerul Industriei, 
directorul general de la Rafinăria Brazi ş.a.m.d. Deci până acum instanţele, atunci 
când au fost sesizate şi au avut fapte, documente, au cercetat şi lucrurile au stat pe loc. 
Însă domnul Emil Constantinescu se rezumă la afirmaţii generale, globale... În felul 
acesta nu se pot rezolva problemele şi eu l-aş ruga chiar, legat de acest lucru, să ofere 
nume exacte şi fapte care să nu poată fi apoi incriminate drept calomnii. Pentru că am 
primit foarte multe semnalări de la colaboratori de-ai mei, consilieri, membri în 
Guvern, care se simt, pur şi simplu, jigniti de maniera în care domnul Constantinescu 
abordează această problemă şi trimite PDSR-ului ceea ce este... 

Emil Constantinescu : Nu am făcut afirmaţii generale, ba, dimpotrivă, am făcut 
şi afirmaţii de sens opus. Am afirmat, de pildă, despre domnul Dan Marțian că-l 
consider un om foarte cinstit şi onest şi mi-am manifestat sprijinul pentru acţiunea 
anticorupţie pe care o începuse în cadrul PDSR, tocmai pentru că am avut ocazia să-l 
cunosc foarte bine. Şi sunt numeroase persoane în PDSR care, într-adevăr, sunt 
oameni corecti. Însă încă o dată îi amintesc domnului preşedinte, pentru că mereu... 
domnului Ion Iliescu, pentru că mereu domnia sa se face că nu înţelege: deci 
corupţia este legată de puterea la vârf; s-au citat cazurile unor persoane care nu erau 
în aparatul puterii, ei bine aceasta nu era corupţie. Numele citate, Patriciu sau 
Cataramă, se poate să fie vinovate... se poate să fie vinovate de nerespectarea legilor, 
de... dar atât timp cât n-au fost la putere nu despre corupţie este vorba. Şi nu pot să 
înţeleg de ce într-un sistem în care până acum - în care nu se va mai întâmpla — toate 
făceau parte din aceeaşi clasă politică, deci şi Guvernul, şi Parlamentul, majoritatea 
parlamentară, şi preşedintele, şi toate instituţiile, şi toţi au fost numiţi de preşedinte, 
toate forurile — de ce aceştia nu au fost traşi la justiţie ? Eu întreb de ce ? Pentru că noi, 
politic, ne-am fi despărţit imediat. Eu vă promit că, dacă va plana asupra cuiva din 
CDR o acuzaţie, va fi cercetat mai rău decât ceilalţi, tocmai pentru ca să asigurăm 
această puritate. Dar, pentru că îmi cerea un exemplu - mi-amintesc întâlnirea 
noastră de la PRO TV şi am spus acolo că unii au fost numiţi ambasadori pentru ca 
să fie scäpati de corupţie. Vă dau numele : viceamiralul Cico Dumitrescu, acuzat de 
trafic de influenţă în afacerea Lucky Day - 18.000 de maşini loteristice scutite de 
vamă ; a intervenit pentru stoparea verificărilor Gărzii Financiare. Garda Financiară 
a constatat abateri de la legalitate în ceea ce priveşte obţinerea avizului de funcţionare 
şi neefectuarea unor plăţi datorate statului. 

Doi: Comisia Parlamentară de anchetă cere sesizarea ministrului de Interne 
pentru a lua măsurile corespunzătoare. Implicat în scandalul S.C. Bere-Spirt Mehedinţi, 
unde s-a constatat un prejudiciu de 115 milioane de lei, Cico a intervenit pe lângă 
prefectul de Mehedinţi pentru a muşamaliza afacerea. Rezoluţia Parchetului General 
din 25 august 1993, dosar 220P/95, confirmă uzul de influenţă în scopul protejării 
intereselor unor firme particulare. Acuzaţiile toate acestea sunt preluate din cifre 
oficiale. La 11 august 1995, ministrul... să-mi duc până la capăt ideea, şi-mi luaţi 
timpul... a semnat decretul privind acreditarea lui ca ambasador extraordinar şi 
plenipotenţiar al României în Turkmenistan ; în decembrie 1993, Cico Dumitrescu a 
anunţat că a renunţat să plece ambasador. 


Ion Iliescu : Iau notă de această afirmaţie a domnului Constantinescu, că nu a 
apărut la mine o asemenea informaţie despre activităţile lui Cico Dumitrescu. Când 
a fost propus ambasador, dânsul nu a mai plecat, pentru că a avut un deces în familie, 
i-a murit soţia. Nu vreau să iau apărarea nimănui; domnul Cico Dumitrescu va fi 
dator să răspundă, dacă aveţi dreptate o să suporte consecințele, dacă nu aveţi 
dreptate va trebui să îi räspundeti domnului Cico Dumitrescu dacă lucrurile stau aşa. 


Emil Constantinescu : Sunt date oficiale, deci nu... Şi tot ce am citat, am citat 
din acte oficiale. 


ANEXE 231 


Ion Iliescu: Ati vorbit despre cei pe care i-am numit că nu sunt în instituţiile 
puterii. Instituţiile puterii sunt şi Parlamentul, nu numai Guvernul şi Preşedinţia, e 
vorba de parlamentari, domnul Danielescu a fost ministru al Finanţelor, domnii 
Cataramă şi alţii au fost secretari de stat, deci fenomenul este... 


Emil Constantinescu : Dar acuzaţiile la ei nu se refereau la acele perioade... Vă 
spun, dacă aduceati date, eu sunt dispus ca toţi să fie... 


Ion Iliescu: Se discută despre SAFI, spre exemplu, şi despre alte afaceri ale 
domnului Danielescu, care au fost pregătite tocmai prin poziţia pe care dânsul a 
avut-o ca ministru. Nici eu nu pot să spun decât ca afirmaţie... 


Emil Constantinescu: Da, dar din punct de vedere juridic nu au legătură cu 
fenomenul de corupţie. 


Ion Iliescu : De aceea spun: a lansa asemenea chestiuni fără fapte n-are nici un 
fel de valoare şi asta devine, pur şi simplu, propagandă politică. 


Emil Constantinescu : Nu, nu... 


Ion Iliescu: Eu sunt pentru ca această chestiune să fie depolitizată şi fiecare, 
indiferent de funcţia pe care o are, indiferent de afilierea pe care o are, să răspundă 
pentru faptele sale conform legilor şi instituţiilor statului, să-şi facă datoria. 


Emil Constantinescu : Asta este problema şi eu voi face acest lucru, iar dumnea- 
voastră aţi avut la dispoziţie şapte ani să faceţi acest lucru şi nu l-aţi făcut. Asta e 
problema. 


Ion Iliescu : N-am apărat pe nimeni şi n-am împiedicat pe nimeni dintre instituţiile 
statului să-şi facă datoria. 


Emil Constantinescu : Dar nici nu v-aţi folosit activ toate pârghiile care le aveati 
la dispoziţie. Deşi, dacă, să spunem, că prin... nu prin absurd, ci prin votul popular 
aţi mai obţine un mandat, ce garanţie am avea noi că în următorii patru ani aţi face 
ce n-aţi făcut în şapte ani? Nici una... 


Ion Iliescu : Exact aceleaşi garanţii în ceea ce vă priveşte pe dumneavoastră... 


Ion Iliescu: Rezultă din funcţia de preşedinte. 


Întrebarea 3: Procesul de tranziţie prin reforme ne dă speranţa unei prosperități 
materiale de perspectivă. 

În acest proces însă, se constată şi unele scurtcircuite îngrijorătoare. S-a adoptat 
o nouă lege organică a învăţământului, dar în acelaşi timp am făcut cunoştinţă cu o 
cifră statistică incredibilă : un milion de analfabeți. Nu suntem singurii în lume atinşi 
de această maladie, dar eram şi suntem recunoscuţi pentru valoarea şcolii româneşti, 
Ce consideraţi că este necesar să se întâmple pentru modernizarea învățământului 
nostru, pentru ca şi prin educaţie şi învățământ să pregătim temeinic tinerele 
generaţii ? 

Ion Iliescu : Eu am subliniat si în programul pe care l-am prezentat, despre acest 
lucru am discutat si în cadrul Comisiei Nationale pentru Integrare Europeană. Şcoala 
capătă un rol de prim ordin în tot programul si în toate strategiile noastre de dezvoltare 
si modernizare a societății româneşti. Este vorba despre faptul de a pregăti factorul 
uman, de a pregăti tineretul pentru acest sfârşit de secol, care este dominat de un 
progres tehnologic cu o dinamică fără precedent, când societatea industrializată face 
tranziția spre perioada postindustrială, informatizată, si când nivelul de pregătire 
culturală, generală si de pregătire stiintificä a tineretului devine o condiție esențială 
pentru integrarea noastră în aceste procese. Am si vorbit despre necesitatea asimilärii 
noilor limbaje specifice acestei etape. Şi nu este vorba de science fiction, cum s-a 
spus uneori, pătrunderea limbajului informaticii, pătrunderea calculatoarelor — oriunde 
ne-am duce in unități de-ale noastre, industriale, de orice profil, pătrunde tehnica de 
calcul. Si în siderurgie, şi în industria textilă, nu numai în unități de profil — şi copiii 
şi tinerii şcolii, care oferă un nivel de pregătire competitiv cu ţări dezvoltate ; şi este 
şi şansa noastră. Şi anume faptul că avem un tineret şi o şcoală care formează tineretul 
într-un mod corespunzător. Deci limbajul informaticii, al calculatoarelor, limbajul 
artelor, pentru că se întrepătrund astăzi limbajul tehnicii cu limbajul artistic. Limbi 
străine pentru comunicarea cu lumea, în procesul acesta al dezvoltării, integrării 
noastre pe toate planurile; şi, în plus, cunoaşterea patrimoniului nostru propriu 
naţional, pe care trebuie să ştim să-l valorificăm în contextul integrării - deci 
pregătirea tineretului pentru a avea cu ce să dialogheze şi, mai ales, să valorifice 
potenţialul acumulat de societatea românească. Sunt preconditii pentru modernizarea 
societăţii româneşti. Sigur că trebuie să facem mai mult pentru a sprijini, din acest 
punct de vedere, dotarea modernă a şcolilor noastre. Şi, desigur, condiţiile economice 
prin care am trecut acum au constituit un impediment, deşi şcoala se bucură de alocatii 
substanţiale din buget, dar, fără îndoială, fără a fi satisfăcătoare pentru ceea ce avem. 
Eu am propus, ca unul dintre obiective, să reuşim până la sfârşitul acestui secol, 
măcar pe planul dotării cu calculatoare, să asigurăm tuturor şcolilor noastre accesul 
necesar şi accesul copiilor la această tehnică şi tehnologie nouă, strict necesară 
pentru integrarea în viaţa activă a tinerilor. 


Emil Constantinescu : Problema educaţiei este o problemă crucială acum - şi 
poate pentru cei care ieri n-au fost repet ce-am spus atunci, că în mileniul HI, şi chiar 
acum, pentru că ţările avansate au intrat deja în această etapă, în prim-plan se vor afla 
acele ţări care vor dispune de resurse umane înalt educate, şi nu cele care vor avea 
chiar bogății naturale bine exploatate. Dar de la acest deziderat până la îndeplinirea 
lui este o cale foarte lungă. Or, nu ajunge să enunţi lucruri foarte frumoase, nu ajunge 
să ai planuri frumoase, trebuie ca acestea să se reflecte în nişte priorităţi naţionale şi 
priorităţile în domeniul educaţiei - care este un domeniu exclusiv bugetar, aproape se 
referă la buget. Or, bugetul României nu a reflectat acest lucru. Este adevărat că, în 
urma unei lupte extraordinare duse, în care la un moment dat am reuşit, în calitate de 
preşedinte al Uniunii Naţionale a Rectorilor şi vicepreşedinte al Consiliului Naţional 
pentru Reforma Învăţământului, să sensibilizez parlamentarii care lucrau în învăţă- 
mânt, indiferent de partidele din care făceau parte ; s-a reuşit să se majoreze cota care 
revine pentru învăţământ până la 3% din buget; şi aceasta este foarte puţină. Este 

aproape ridicol - îmi parte foarte rău, o spun aşa, cu strângere de inimă, nu vreau să 
folosesc cuvinte tari — să discutăm despre calculatoare, care sunt necesare în fiecare 
şcoală, în fiecare clasă, atunci când, dacă ajungi să mergi la ţară, vezi cum cad pereţii 
peste..., vezi cum mizeria din şcoli duce la epidemii, vezi că dotarea este absolut 
insuficientă, vezi că, privitor la manuale, banii care trebuiau să ajungă acolo, inclusiv 
prin creditul acordat de Banca Mondială pentru a susţine reforma învăţământului, nu 
au fost cheltuiţi ; în schimb, începând cu clasa a IX-a, şcoala nu mai oferă manuale 
gratuite. Aproape peste tot unde am fost ni s-a spus: ce se-ntâmplă? cu ce să 
cumpäräm ? Nu poţi să vorbeşti despre oamenii care sunt educați fără să vorbeşti de 
educatori. Nu poţi să ceri apostolat, ca pe vremuri, profesorilor de la ţară dacă nu au 
o salarizare corespunzătoare. Iar unde vorbim despre incompetenti, vorbim în proble- 
mele de utilizare a fondurilor ; şi chiar dacă, repet, chiar dacă situaţia în domeniul 
educaţiei şi al învăţământului nu este similară cu cea de la sănătate, unde programul 
Băncii Nationale nu a fost folosit nici la jumătate — în domeniul învăţământului a fost 
mai bine folosit —, totuşi situaţia este extrem de gravă şi ea cere măsuri imediate. 


Ion Iliescu: Cum gândeşte dânsul ca în următorii ani să susţină acest program şi 
cu resursele materiale necesare pentru indemnizarea învăţământului ? 


Emil Constantinescu : Asistăm... asistăm în această confruntare la o situaţie 
foarte curioasă : luând act de situaţia dramatică existentă pe plan social, pe planul 
educaţiei, pe planul sănătăţii, Convenţia Democrată a propus o serie de măsuri de 
îndreptare radicală a situaţiei în aceste domenii, de satisfacere a unor necesităţi 
urgente ale unor oameni aflaţi la limita de supravieţuire sau la limita de supravieţuire 
a sistemului. De fiecare dată domnul Iliescu vine şi ne spune: de unde aveţi bani, 
n-aveţi bani, nu se poate face. 

Domnule Iliescu, ati fost şapte ani la conducerea acestei ţări, şapte ani în care 
n-am auzit decât acest lucru „nu se poate” şi „nu există bani”. Eu m-am angajat în 
această campanie electorală pentru a spune că „se poate”, că „bani există”, dar ei 
sunt furati din avutia naţională, ei sunt fie blocaţi, cum este cazul blocajului financiar 
de care am discutat, care este uriaş, este încă în buget, deci este mai mare decât 
bugetul naţional, nişte bani care stau, care nu produc, fie că e vorba de economia 
subterană, care reprezintă, numai prin taxele care nu se plătesc, dublul Contractului 
cu România, deci îndeplinirea tuturor obligaţiilor care le-am luat. Deci există, dar nu 
s-a vrut să fie folosiţi de acest sistem mafiot care, în sfârşit, sperăm că acum, după 
17 noiembrie, va fi înlăturat în totalitatea lui — trebuie preluaţi de aici şi aduşi în 
domeniile esenţiale şi viitoare pentru dezvoltarea României. lar dacă vorbim de 
demagogie, am aşteptat toată campania să văd dacă domnul Iliescu vine şi cu ceva, să 
ne spună că se poate ceva. Ne-a spus: există bani. Bun. Nu se poate. Nu. Toată 
vremea, toate intervenţiile m-au criticat pe mine ; s-au cheltuit bani imenşi, puteau să 
acopere toate manualele cu banii care s-au cheltuit în campania murdară împotriva 
mea, dar nu ne-a spus ce vrea să facă. Şi, în sfârşit, când a apărut programul 
PDSR-ului, am văzut şi l-am calculat, am calculat si noi cât costă toate aceste măsuri 
acolo... am descoperit că ele costă 17.800 miliarde de lei ; ceea ce înseamnă de patru 
ori cât este Contractul cu România. Deci, din fericire, acuma să-i spunem domnului 

Iliescu... nu au ajuns la putere să guverneze, pentru că s-ar fi aflat... l-aş fi întrebat 
şi eu, în această absurdă demagogie, de unde ia banii, de unde ia această sumă uriaşă 
de 17.800 miliarde de lei pentru programele fanteziste care au fost cuprinse în cele 
21 de programe ale PDSR-ului ? 


Ion Iliescu: Este o manieră de a răstălmăci lucrurile din partea domnului 
Constantinescu total neelegantă. Niciodată n-am spus acest lucru că „nu se poate”, 
„Nu există”, dar că trebuie să calculăm realist ceea ce avem. Şi, în aceşti ultimi ani, 
în ciuda greutăților care există, s-a făcut foarte mult. Chiar şi în domeniul învätämân- 
tului. Dânsul ştie foarte bine şi pentru mediul universitar ; cât puteau să circule în 
afară şi tinerii noştri, şi cadrele didactice, cât circulă astăzi. Localuri de şcoli care au 
fost modernizate sau construcţii noi de şcoli, în toate judeţele ţării, pe unde am fost 
am găsit localuri noi sau măsuri de modernizare. Pe linia dotării, de asemenea, pe 
linia dotării centrelor universitare şi institute cu profil tehnic sau medical şi univer- 
sitäti. Deci sunt înnoiri evidente. Deci, dacă vrem să privim obiectiv lucrurile, 
trebuie să vedem şi ce s-a făcut, nu numai ce nu s-a făcut. 

În ce priveşte informaţia prezentată ieri cu sănătatea şi folosirea fondurilor, am 
primit o informaţie completă în legătură cu fondurile BIRD. A fost un program de 
reabilitare a sistemului de sănătate, acord încheiat cu BIRD-ul şi aprobat prin Legea 
79/91, care prevedea un împrumut BIRD de 150 milioane de dolari, la care trebuia 
să participe şi Guvernul român cu 57 milioane de dolari cheltuiţi în întregime. În 
vederea realizării acestui program, s-au încheiat contracte pentru 96 milioane, licitaţii 
în valoare de 41 milioane, documentatii aprobate de 6 milioane. Total : 144 milioane. 
Termenul final prevăzut în acord prin Legea nr. 21: 30.06., convenit cu BIRD şi 
aprobat prin H.G. din 30.06.1997. Ce s-a făcut pe aceşti bani până acum? Pentru 
asistenţa primară : 500 de dispensare rurale reabilitate şi dotate, câte zece în fiecare 
judeţ, iar în judeţele care au intrat în programul de reformă, câte 20; pentru 
îmbunătăţirea asistenţei mamei şi copilului s-au înfiinţat 241 centre locale, zonale şi 
naţionale pentru planificarea familiară ; s-a asigurat dotarea cu echipamente medicale 
moderne în valoare de 20 milioane de dolari a Institutului de Ocrotire a Mamei şi 
Copilului şi 50 de maternitäti. Pentru îmbunătăţirea asistenţei de urgenţă s-au creat 
95 de centre de sănătate rurală, au fost reabilitate şi au fost încheiate licitaţiile pentru 
echiparea acestora şi 32 de spitale judeţene cu echipamente medicale în valoare de 16 
milioane de dolari. Echipamente de telecomunicaţii şi ambulante medicale... 7 
milioane de dolari... de asemenea... 

Exemple similare pentru sistemul de imunizări la Institutul Cantacuzino, pentru 
formarea de personal, 500 de medici, economişti, asistenţi au beneficiat de burse şi 
specializări de 1.700.000 dolari; medicamente achiziţionate de 37 milioane, contra- 
ceptive de 1,5 milioane, a apărut problema aceasta a SIDA, deci am făcut... Am făcut 
trageri de 18 milioane. Guvernul român, Guvernul Văcăroiu, de 84 de milioane, deci 
cifra de 39 milioane comunicată n-are nici o relevanţă. 

Deci, în ciuda faptului că sunt încă modeste aceste mijloace, s-a utilizat ceea ce 
a existat. Asta am vrut să spun. 


Emil Constantinescu : E un raport tipic... 

Ion Iliescu: Acelaşi lucru şi pentru agricultură. Dar am vrut să vă dau un 
exemplu, cu un anumit conţinut electoral, şi nu ţineţi seama de realităţi, inclusiv pe 
planul a ceea ce s-a realizat. 

În legătură cu regimul Iliescu, tot aşa, lansați o etichetă generală. 


Întrebări formulate de moderatori 


Moderator 1 

Întrebare : Cu permisiunea dumneavoastră, îmi arog dreptul de a adresa între- 
barea mea domnului Ion Iliescu: domnule Ion Iliescu, în campania prezidențială 
pentru primul tur de scrutin, unul din cei 16 au insistat foarte mult pe ideea 
autonomiei teritoriale, care ar fi favorabilă nu numai minorităţilor naționale, ci şi 
românilor. 

Pentru mine, formula respectivă este o noutate cunosc formulele : autonomie 
locală, autonomie administrativă, autonomie bugetară şi chiar autonomie etnică. 

Greşesc eu cumva dacă socotesc formula de autonomie teritorială mai mult decât 
ambiguă, ba chiar periculoasă, aceasta deschizând drumul nu numai către desprin- 
derea autonomă a unei bucăți din țară, ci chiar al dezmembrării României în mai 
multe teritorii ? 


Ion Iliescu: Eu m-am referit şi ieri la această problemă în legătură cu unele 
declaraţii ale domnului Frunda. Am auzit că dânsul a contestat că a spus aşa ceva la 
întâlnirea cu presa străină. Curierul Naţional care a oferit această informaţie are şi 
banda cu declaraţiile dânsului, în care a spus mot-ă-mot: „După părerea noastră, 
autonomia este de două feluri : teritorială, vorbind de rădăcini juridice şi culturale — 
autonomia teritorială nu este pe criterii etnice, ea se cuvine comunităţilor teritoriale, 
comunale, orăşeneşti, municipale, judeţene, regionale, chiar şi regionale transfronta- 
liere privind cooperarea dintre ele economică, ecologică, culturală, socială. Autonomia 
culturală este, într-adevăr, pe criterii etnice şi are ca finalitate păstrarea identităţii 
naţionale a comunităţii respective. Aicea nu avem probleme”. Deci, precum vedeţi, 
nu se referă numai la autonomia locală, ci şi autonomia regională - şi aceasta are 
anumite conotaţii în contextul teritoriului nostru, legate de anumite zone, dar, precum 
vedeţi, apare şi această noţiune nouă: regiuni transfrontaliere şi autonomizarea lor. 

Noi cunoaştem proiecte cu privire la regiunea eurocarpatică, care ar desprinde, de 
fapt, din teritoriul ţărilor vecine cu Ungaria, zonele care au fost cândva incluse în 
Ungaria Mare, în cadrul Imperiului, şi la vremea respectivă am şi ripostat la această 
idee şi am arătat ce conotaţii are o asemenea idee, care n-are nimic de-a face cu ceea 
ce se dezvoltă în plan european, cooperarea regională între regiuni apropiate, care să 
se rupă din teritoriul statelor respective. Noi ne amintim... şi avem o anumită sensibili- 
tate, pentru că am cunoscut asemenea planuri pe vremea lui Hruşciov, cu ideea unor 
zone desprinse din teritoriul statelor, regiuni economice care să aibă existenţă de sine 
stătătoare şi care afectează suveranitatea naţională, deci pe un plan nou apar aceste 
idei. Şi ele au fost vehiculate încă dinainte de '89, pornind de la Trianon şi de la 
nedreptatea istorică pentru Ungaria, şi s-au încheiat o serie de convenţii pe această 
linie ; se pare că, la vremea respectivă, şi fostul rege Mihai a participat la o reuniune 
care viza ceva similar cu o asemenea asociere zonală. Dar această formulare de la 

domnul Frunda este foarte transparentä si mie mi se pare periculoasä ca idee si cred 
că este inacceptabilă. Chiar ţineam... şi domnul Constantinescu aseară n-a răspuns 
până la capăt la întrebare. Cum receptează dânsul asemenea idei ? 


Emil Constantinescu : Sigur că... Convenţia Democrată Română şi USD-ul au în 
momentul de faţă o majoritate parlamentară confortabilă, care le permite să formeze 
un guvern şi fără UDMR ; deci nu se pune problema, ca şi aseară, să răspund eu în 
locul domnului Frunda ; domnul Frunda răspunde pentru afirmaţiile care le face. Dar 
înțeleg că domnul Iliescu mi-a cerut o părere; şi e normal, într-o discuţie deschisă 
şi liberă... trebuie ca cei care candidează la Preşedinţie să spună şi părerile pe 
probleme importante, deschis, clar, franc, ca toată lumea să le cunoască. Această 
problemă părea ciudată şi atunci am cerut Asociaţiei Corespondentilor Străini de 
Presă să confirme acest lucru, pentru că, în general, toată campania electorală, am 
luat pas cu pas şi am constatat că toate afirmaţiile făcute în campania electorală de 
domnul Iliescu au fost nişte minciuni, deci îmi pare rău să spun cuvântul românesc, 
asta au fost, au plecat... nici una nu s-a dovedit adevărată... şi probabil că analiştii vor 
avea timp îndelungat să le analizeze şi să vadă cum s-a putut face o campanie exclusiv 
din minciuni. Am aici, în faţă, scrisoarea pe care Asociaţia Corespondentilor Străini 
de Presă o trimite directorului Curierului Naţional de unde s-a inspirat domnul 
Iliescu şi de unde era textul pe care ni l-a citat aseară şi l-a citat şi acum. Şi vă rog 
să-mi permiteti să-l citesc : 

„Asociaţia Corespondenţilor Străini de Presă - Bucureşti, 14 noiembrie 1996, 
către domnul Valentin Păunescu, director general - Curierul Naţional şi către toate 
agenţiile de presă: Rompres, Mediafax ş.a.m.d. 

Stimate domnule Păunescu, Asociaţia Corespondenţilor Străini de Presă din 
România protestează împotriva unui articol publicat de cotidianul dumneavoastră, 
care se referă la comentarii atribuite domnului Gh. Frunda în timpul unui dejun oferit 
de Asociaţie în data de 8 noiembrie. 

În ediţia sa din 13 noiembrie, Curierul Naţional susţine că agenţiile de presă 
străine l-ar fi citat pe domnul Frunda că UDMR va milita pentru autonomie teritorială 
în regiunile transfrontaliere, problema pe care o discutăm. Domnul Frunda nu a făcut 
această afirmaţie şi nici unul din corespondenţii marilor agenţii de presă prezenţi la 
acel dejun nu a transmis o asemenea ştire. Acest incident este cu atât mai serios cu 
cât articolul respectiv a fost ulterior citat în timpul dezbaterii televizate dintre cei doi 
candidaţi prezidentiali. Asociaţia Corespondenţilor Străini de Presă din România ţine 
întâlniri regulate cu personalităţi din România, cu singurul scop de a face ca poziţiile 
acestor personalităţi să fie mai bine cunoscute şi înţelese în afara României. 

Asociaţia noastră regretă orice distorsiune care ar putea duce la neînţelegeri în 
viaţa politică a României. Cu stimă, Asociaţia Ziariştilor Străini din România”. Deci 
toată discuţia se bazează pe minciună. N-avem ce comenta. 

Ion Iliescu: Deci ceea ce v-am citat este răspunsul Curieruiui Naţional, este 


banda înregistrată care a fost descifrată şi care este răspuns dat Asociaţiei, Asociaţia 
Corespondentilor Străini de Presă din România. 


Emil Constantinescu : Mai departe... mai departe... Asociaţia Corespondentilor 
Străini de Presă din România precizează că nimeni de la Curieru: Naţional nu a 

participat şi nici n-avea de ce să participe, pentru că Curierul Naţional nu are 
corespondenţi străini de presă şi n-au fost invitaţi acolo. Deci o a doua minciună! 
Eu v-aş ruga, domnule Iliescu, cel putin în întâlnirile televizate să vă controlati 
afirmaţiile. Când le puneţi în ziare, când aruncaţi cu fluturaşi din avioane, când... 
eram să spun... mintiti toată populaţia României pe alte căi... 


Ion Iliescu. V-aş ruga, domnule Constantinescu să fiţi... 


Emil Constantinescu : ...este mai altfel, când o faceţi direct aveţi mai multă 
răspundere... 


Ion Iliescu: ...mai controlat. 

Emil Constantinescu : Eu v-am prezentat dovezi, domnule. 
Ion Iliescu: Asta nu e dovadă. 

Emil Constantinescu : Cum să nu fie? 

Ion Iliescu: Nu-i nici o dovadă, pentru că... 


Emil Constantinescu : Dumneavoastră sunteţi în conflict cu presa română şi cu 
cea internațională acum... 


Ion Iliescu : ...redacţia deţine... deţine documentul ca atare. 
Emil Constantinescu : Nu deţine nimic, domnule. 
Ion Iliescu: ...este partea imprimată. 


Emil Constantinescu : Nu deţine nimic. Asta e problema. Nu avea ce să caute un 
ziarist de la Curierul Naţional la o întâlnire a Asociaţiei Corespondentilor Străini de 
Presă din România cu un om politic, pentru că nu era invitat. 


Ion Iliescu : Se întâmplă deseori să participe gazetarii... 
Emil Constantinescu: Ce să facă acolo? 
Ion Iliescu: Şi s-a întâmplat. 


Emil Constantinescu : Nu există aşa ceva. Am participat şi eu deseori, şi presa 
română nu participă acolo. Avem şi noi alte întâlniri cu presa română. Deci este o 
ştire falsă, încă o dată, o intoxicare a opiniei publice pe Televiziunea Română. Şi e 
regretabil să recurgeti la o asemenea manevră. 


Ion Iliescu: Mie îmi pare foarte rău că dumneavoastră luaţi apărarea şi nu vă 
pronuntati pe fondul chestiunii. 


Emil Constantinescu : Care fond, domnule Iliescu ? 
Ion Iliescu: Fondul acestei afirmaţii... 


Emil Constantinescu : Fondul, când există o afirmaţie. Eu mă pronunt : nu sunt de 
acord cu nici un fel de asociaţie teritorială transfrontalieră. Dacă cineva ar pune această 
problemă, fac această afirmaţie în faţa cetăţenilor României : nu sunt de acord cu nici 

un fel de astfel de idee, de asociaţie teritorială transfrontalieră. Asta-i punctul meu de 
vedere. Mie mi-aţi cerut să comentez o afirmaţie a domnului Frunda pe care domnul 
Frunda n-a făcut-o, deci dumneavoastră aţi venit cu o afirmaţie falsă. Ce să discutăm ? 


Ion Iliescu: Dar este concordantă şi cu alte poziţii exprimate... 

Emil Constantinescu : Alte probleme. Dumneavoastră aţi inventat tot felul de lucruri. 
Ion Iliescu : Iar dumneavoastră vă permiteti să faceţi aprecieri iresponsabile, 
Emil Constantinescu : Sunt fapte. 


Ion Iliescu: Pentru că, dacă e vorba să vorbim de minciuni, mai putem discuta 
şi despre alte aspecte... 


Moderator 2 

Începând din 1990, atât PNŢCD, cât şi CD mai apoi au privit constant cu 
bunăvoință manifestările promonarhiste. În preajma campaniei electorale din această 
toamnă, bunăvoința amintită a culminat cu declarația dumneavoastră în America, 
reprodusă în revista Micromagazin. 

Pentru electoratul român care duminică, 17 noiembrie, va hotări cine va fi 
preşedintele României în următorii patru ani, vă solicit să precizaţi clar poziția 
dumneavoastră față de problema fundamentală a formei de guvernământ. Vă rog ! 


Emil Constantinescu : E bine că-mi puneţi această întrebare, pentru că ea a fost 
reluată la nesfârşit de propaganda... de serviciile de propagandă electorală ale 
domnului Iliescu. Mai întâi, răspunsul pe care l-am dat imediat şi la TVR, imediat, 
chiar într-o emisiune a dumneavoastră, în faţa cetăţenilor României, şi pe care l-am 
reluat, cred, de o sută de ori. 

Unu. Nu sunt monarhist. 

Doi: PNŢCD nu este un partid monarhist. 

Trei: Convenţia Democrată nu este monarhistă. 

Patru : În momentul când Convenţia Democrată va avea majoritatea parlamentară, 
asta am spus-o înainte, şi acum o avem, nu va iniţia nici un referendum pe tema 
monarhiei. Nu a existat nici o altă declaraţie de-a mea în alt sens. V-aţi referit la o 
mistificare de presă, deci la o altă afacere murdară care, de fapt, nu a existat şi apoi 
a fost folosită pentru propagandă împotriva mea. 

Mai este un lucru de spus : o dată aceste afirmaţii lămurite extrem de tranşant, şi 
prin autoritatea mea, şi prin faptul că le spun în faţa oamenilor şi respect ceea ce 
spun, bineînţeles, în calitate de preşedinte al României, nu am de gând niciodată să 
cedez puterea nimănui şi să servesc numai poporul român. 

Este însă o problemă pe care trebuie să o discutăm cu cetăţenii României într-un 
mod deschis. Există în România oameni cu opţiuni monarhiste, chiar dacă reprezintă 
o minoritate, o minoritate politică care nu a depăşit niciodată 8-10 procente, dar care 
niciodată nu a făcut ceva, deci vreun act violent sau vreun act, un demers care să 
încerce modificarea formei de guvernământ a României. Aceşti oameni, ca orice 
minoritate, trebuie... mai ales că există şi sunt români şi ei şi sunt printre noi... 
trebuie să fie şi ei acceptaţi. 

Pentru cä un presedinte trebuie sä fie un presedinte al tuturor. Una e sä respecti 
forma de guvernământ, una e să-ţi respecţi punctul de vedere. una e să ţii cont de 
poziţia majorităţii şi alta este să incriminezi un grup de oameni care au altă părere 
decât părerea ta. Asta este problema... că la noi s-a plecat de la această problemă, 
care nu reprezintă nici un pericol pentru forma de guvernământ, pentru că asta este 
situaţia. 

Nici un sondaj de opinie nu a arătat mai mult de 8%; dar aceşti oameni au 
convingerile lor şi trebuie să aibă, într-un stat democratic, dreptul de a-şi exprima 
aceste convingeri. Şi ei se află şi în PNȚ, sunt persoane, se află şi în alte asociaţii din 
Convenţia Democratică, se află şi în PD şi probabil că se află şi în alte partide ; şi eu 
nu văd de ce, la un moment dat, cineva din PDSR n-ar putea să aibă această opţiune. 


Ion Iliescu: Mă surprinde ce spune domnul Constantinescu, pentru că este 
cunoscută simpatia dânsului pentru monarhie. De altfel, dânsul a apărut în viaţa 
politică românească o dată cu fenomenul Pieței Universităţii, care a lăsat şi mărturie 
peste timp lozinca principală „Monarhia salvează România”, pe zidul Arhitecturii. 
Aş fi curios să ştiu dacă domnul Constantinescu, cu autoritatea pe care o are acum, 
are de gând să curețe această mizerie din centrul Capitalei, care este, aşa cum spunea 
dânsul, o jignire la adresa sentimentelor poporului român care este republican. 

În al doilea rând, se cunoaşte că, dânsul fiind rector, a organizat o primire festivă 
soţiei fostului suveran, Ana de Bourbon, şi a dezvelit bustul fostului rege în incinta 
Universităţii. Ulterior s-a pronunţat - si a formulat foarte explicit - pentru două 
referendumuri privind forma de guvernământ, explicând că populaţia trebuie să se 
lămurească şi după aceea să organizeze referendumul. De altfel, nici nu e posibil aşa 
ceva. Nu e posibil aşa ceva, pentru că Constituţia, la art. 148, exclude posibilitatea 
revizuirii dispoziţiilor constituţionale privind forma de guvernământ. Chiar şi prin 
referendum, deci nici măcar nu era o ancorare în ceea ce oferă... decât prin abrogarea 
Constituţiei, dar asta cred că nu are de gând domnul Constantinescu. 

Recent, ştiu că în comuna Flămânzi dânsul a declarat că CDR a renunţat la ideea de 
referendum privind forma de guvernământ ; deci a avut-o, dar a renunţat la ea. Dar aş 
vrea să-l întreb şi altceva : este cunoscut testamentul domnului Coposu, care s-a pronunţat 
ferm... noi am avut... am fost adversari politici, dar am avut această stimă faţă de domnul 
Coposu, că avea sinceritatea şi curajul să-şi afirme opiniile şi să şi le apere. 

Domnul Constantinescu a oscilat permanent : între simpatiile domniei sale monar- 
hice şi republicane. Dânsul deci se dezice de testamentul domnului Coposu în legătură 
cu monarhia, şi programul PNŢCD conţine ideea schimbării formei de guvernământ. 
Se dezice de aceste două documente, ca să spune aşa, istorice. S-o spună cum. Altfel, 
ce garanţii poate avea alegătorul român că, fiind preşedinte, domnul Constatinescu va 
respecta acest lucru? Nu e vorba că ar fi posibil să facă ceva, aşa cum spuneam, 
pentru că Constituţia nu permite acest lucru, dar ca poziţie, apropo de corectitudine 
şi de onestitate şi de sinceritate în exprimarea propriilor poziţii. 


Emil Constantinescu : Dau răspunsul, că derutăm ascultătorii dacă nu dau răs- 
punsul imediat. 

Asistăm la o încercare abilă, da... mă rog, politica are şi aspectele ei jalnice, de 
a încerca să se provoace disensiuni în electorat ; deci poziţia mea a fost clar exprimată 

toată vremea. Să punem lucrurile la punct: din nou o informaţie absolut falsă, nu am 
participat la dezvelirea acelui bust, deşi eram rector. Nu ştiu cine l-a informat, dar nu 
asta este problema. 

Problema pusă mai abil în discuţie este cea care priveşte testamentul politic al 
domnului Coposu. Nu există un testament politic exprimat al domnului Corneliu 
Coposu. Aceasta este o creaţie a presei şi, sigur, oamenii cei mai apropiaţi, domnul 
Ion Diaconescu, domnul Coposu - preşedintele PNTCD-ului sau eu am fi fost cei mai 
în măsură să cunoaştem acest testament dacă el ar fi existat. Există altceva: domnul 
Corneliu Coposu, Dumnezeu să-l ierte, acest mare om politic, avea, personal, această 
opţiune promonarhică, pe care şi-a exprimat-o deschis de fiecare dată, dar pe care 
n-a impus-o niciodată, nimănui. Nici în PNȚ şi cu atât mai putin Convenţiei 
Democratice, în perioada în care... înainte să-mi transfere această funcţie, a avut 
calitatea de preşedinte al Convenţiei Democratice. N-a existat aşa ceva. Iar ideea că 
în programul PNȚ există schimbarea formei de guvernământ spre monarhie... nu 
există aşa ceva în programul PNȚ, nu ştiu ce informaţii sunt în acest fel, în această 
direcţie ; ar fi bine ca documentele să fie mai serios citite. Lucrurile, dimpotrivă, se 
aşază în matcă pe calea normală şi firească pe care am enunţat-o anterior. 

Există oameni cu diferite opţiuni; şi aceşti oameni trebuie să fie respectaţi în 
opţiunile lor atât timp cât şi le exprimă în mod democratic, altceva este nedemo- 
cratic : până şi ideea... Si, mai confirm ceva : la Flămânzi - mă bucur că-mi urmăriţi, 
când urmăriţi cu corectitudine este foarte bine că urmăriţi ceea ce spun -, la Flămânzi 
am spus exact ce... de data aceasta, este unul din puţinele lucruri corecte. Am spus 
aşa ceva: şi-a schimbat punctul de vedere privind un referendum; pentru că, 
într-adevăr, Convenţia Democratică a avut, la un moment dat, la un nivel PNŢ-ul mai 
ales a avut această idee, că problema ar fi trebuit să fie lămurită printr-un referendum, 
într-o cunoştinţă de cauză. Ce înseamnă un referendum ? Un referendum înseamnă că 
populaţia României, românii, sunt consultaţi şi ei spun da sau nu, dar având în vedere 
referendumul... şi spun şi poziţia mea logică faţă de orice fel de referendum: un 
referendum se face când situaţia este neclară. Deci dacă toate sondajele de opinie, de 
pildă, arată că peste 80% din populaţia României doreşte să intre în NATO, n-are rost 
să facem un referendum, pentru că este clar... Luaţi-mi după aceea timpul, trebuie 
s-o duc până la capăt... Dacă toate sondajele de opinie arată că numai 8% doresc 
ceva, n-are rost să faci un referendum. 

În ceea ce priveşte însă modul... a înţelege democraţia... Este modul absurd care 
s-a produs, chiar la Televiziunea Română, când, după declaraţia mea foarte fermă pe 
care am reluat-o acuma: „Nu sunt monarhist. Nu vom face referendum”, a apărut 
domnul Adrian Năstase, preşedintele PDSR-ului, care a spus : „Convenţia Democratică 
vrea să dea o lovitură de stat”. Domnul Năstase este un jurist, este un jurist de 
calitate. Eu l-am sprijinit când a avut un dosar de avansare la Universitate, deoarece, 
ca jurist, este de calitate. Ca om politic însă, este o catastrofă să vii în faţa oamenilor 
şi să confunzi o formă de consultare populară cu o dictatură. Asta înseamnă că nu mai 
ai nici un fel de bun-simt şi nici un fel de rațiune politică. 


Ion Iliescu: Eu nu ştiu ce-a spus domnul Năstase şi la ce s-a referit anume, dar 
aşa cum spuneam, domnul Constantinescu nu a reţinut, un referendum nu putea să 

rezolve o astfel de problemă, pentru că prevederea Constituţiei este expresă: în 
art. 148, „Dispoziţiile prezentei Constituţii privind caracterul naţional, independent, 
unitar şi indivizibil al statului, forma republicană de guvernământ, integritatea 
teritorială, independenţa justiţiei, pluralismul, precum şi limba oficială”, nu pot 
forma obiectul revizuirii, nici măcar prin referendum. 

Deci era falsă chiar ideea referendumului care ar putea să schimbe ceva, pentru că 
Constituţia este expresă: deci, ca să se schimbe această prevedere, ar trebui să se 
abroge Constituţia. Or, a abroga Constituţia, cum poate fi răstălmăcită ? O măsură de 
forţă, nu pe cale democratică... asta e problema. 


Emil Constantinescu : Asta €... hai să glumim... nu se pune problema... oamenii 
ştiu foarte clar. Nu se pune problema schimbării Constituţiei sau a formei de guvernă- 
mânt. Nu poţi să o... dumneavoastră nu puteţi să înţelegeţi... vedeţi, aveţi un mod... 
dumneavoastră... Nu poţi să interzici oamenilor să-şi spună părerea... 


Ion Iliescu: Aste este altceva... 

Emil Constantinescu : Asta e problema. 

Ion Iliescu: Problema era despre poziţia dumneavoastră... 

Emil Constantinescu : Nu, poziţia mea n-a oscilat... 

Ion Iliescu: Care a avut momente clare de simpatie promonarhică. 


Emil Constantinescu: Dumneavoastră, nu ştiu... poziţia mea n-a oscilat, pentru 
că din moment ce candidez la preşedinţie, nu pot să schimb... Eu candidez la 
preşedinţie să fiu preşedinte, din '92 fac acest lucru. 


Ion Iliescu: Vă amintiţi că din '92 a fost această oscilație a dumneavoastră. 
Emil Constantinescu : Nu, în '92 am spus că.... 
Ion Iliescu: Până ce vi s-a cerut să vă exprimati opţiunea. 


Emil Constantinescu : Şi m-am exprimat... Şi m-am exprimat din '92 şi am fost 
consecvent. 


Ion Iliescu: Dumneavoastră aţi contestat şi interviul din revista aceea... 


Emil Constantinescu : ... dar ceea ce nu puteţi înţelege dumneavoastră, nu puteţi 
înţelege că oamenii pot să aibă şi păreri opuse. Eu bănui că dumneavoastră v-aţi 
transformat suficient ca să nu aveţi cumva în gând să mai facem un Canal cu oamenii 
care gândesc altfel decât noi. 


Ion Iliescu: Domnule Constantinescu, eu am apreciat poziţiile foarte sincere ale 
domnului Coposu. Era convingerea dânsului. 


Emil Constantinescu : Şi poziţiile foarte sincere ale altor oameni. 


Ion Iliescu: Şi eu am apreciat faptul că omul îşi apără părerile, chiar dacă ştie că 
nu sunt acceptate de toată lumea... 


Emil Constantinescu : Şi mie nu-mi daţi voie să-mi apăr părerile mele nemonarhiste ? 

Ion Iliescu: A, bun! Cum să nu? 
Emil Constantinescu : Şi-atuncea ? De ce tot reveniti aşa ? 
Ion Iliescu: N-am avut şi n-am nici azi convingerea că aceasta e... 


Emil Constantinescu : Să ştiţi că nu convingerea dumneavoastră este importantă, 
importantă este convingerea oamenilor care ne ascultă. 


Ion Iliescu: Dar ati făcut declaraţii care au lăsat, cum să spun, urme adânci în 
memoria oamenilor. 


Emil Constantinescu : Domnule Iliescu, duceti o luptă disperată pentru putere şi 
nu ştiţi cum să vă atacați adversarii. 

Asta e situaţia. Vorbiţi... ati putea să duceti o campanie în care să spuneţi ce ati 
vrea să faceţi pentru oameni, ce programe aveţi în domeniul economiei, al agriculturii, 
ce vreţi să faceţi pentru starea disperată o oamenilor. De-asta trebuia să vă ocupați. 
Asta trebuia să scrieţi. 


Ion Iliescu : Asta am făcut. 
Emil Constantinescu : N-àti făcut deloc, domnule. 


Ion Iliescu: Asta am făcut şi nu numai în campanie... 

Eu am lucrat în toţi aceşti ani pentru a urma temeliile unei gândiri: cum anume 
să se modernizeze societatea românească? V-am spus încă o dată, tot apelati la 
eticheta aceasta : „regimul Iliescu”, dar luând numai conotaţia negativă, şi nu tot ce 
înseamnă conţinutul acestei perioade istorice. 


Emil Constantinescu: E o criză. Ăsta-i rezultatul regimului: e un dezastru. 
Ion Iliescu : Trecem printr-o perioadă cu complicaţii. 

Emil Constantinescu : Trebuie să vă asumaţi responsabilitatea. 

Ion Iliescu : Mi-am asumat întotdeauna responsabilitatea pentru faptele mele. 


Emil Constantinescu : Atunci e-n regulă. 


Partea a I-a 
Intrebări pe care candidaţii 
şi le adresează reciproc 


Emil Constantinescu : Domnule Ion Iliescu, aţi declarat la televiziune, chiar la 
Televiziunea Română, că sunteţi liber-cugetător. Aceasta, conform tuturor dictio- 
narelor limbii române, înseamnă ateu, necredincios sau fără de Dumnezeu. 

Sigur că omul se poate schimba, pot să se producă chiar zguduiri sufleteşti; la 
Antena 1, în discuţia, în dialogul pe care l-am avut, v-am întrebat dacă credeţi în 
Dumnezeu. Aţi dat, sigur, un răspuns care, aşa, mie ca om, mi s-a părut neconvingător. 

Acum as vrea să vă întreb, pentru că totuşi suntem într-o ţară creştină, vă este frică 
de Dumnezeu, domnule Iliescu ? 


Ion Iliescu: Nu am nici un fel de complexe în această chestiune, domnule Emil 
Constantinescu. Eu m-am născut într-o casă de oameni evlavioşi şi am fost botezat în 
religia ortodoxă. Şi am asimilat mai ales în anii copilăriei şi în viaţă ceea ce este 
fundamental în credinţa creştină. Şi am, ca şi alţii, frică de fiinţa supremă, de 
Dumnezeu, 

Deci când am vorbit de liber-cugetător... Văd că în Convenţia Democrată, domnul 
Sorin Dumitrescu, când a fost creată Fundaţia Anastasia, am auzit că este un grup, 
un cerc de dialog liber, de liberă cugetare, şi un dialog între religie şi ştiinţă, cultură, 
artă ş.a.m.d. Deci este posibil să existe liberă cugetare ; asta nu înseamnă ateism. Şi 
când am vorbit despre această calitate de liber-cugetător, am vorbit despre această 
libertate a fiecăruia de a-şi exprima propriile credinţe, propriile convingeri şi respectul 
faţă de Biserica şi credinţa fiecăruia ; iar în viaţa mea, se cunoaşte foarte bine, am 
avut întotdeauna relaţii foarte bune cu oamenii Bisericii, chiar şi în trecut, când am 
fost Preşedintele Consiliului Judeţean Iaşi, am avut relaţii foarte bune cu conducerea 
Mitropoliei de la Iaşi, oamenii mă cunosc foarte bine, chiar şi în ceea ce priveşte 
cultul catolic. Şi i-am sprijinit, inclusiv pe plan material, în legătură cu unele 
construcţii de biserici. Şi astăzi, în aceşti ani, se ştie foarte bine, am promovat relaţii 
deschise cu Biserica Ortodoxă Română, cu celelalte culte, şi se cunosc eforturile 
făcute de stat în această perioadă de a sprijini reconstruirea şi construirea de biserici 
şi de a crea un climat corespunzător. Printre altele, inclusiv pentru dialogul între 
Biserica Ortodoxă şi Biserica Greco-Catolică, am depus stäruinte ; eram la CPUN pe 
vremea aceea şi am iniţiat prima întâlnire a conducerilor celor două Biserici, pentru 
că este important pentru un şef de stat să promoveze relaţiile dintre stat şi instituţiile 
statului. Şi această instituţie fundamentală a societăţii noastre, Biserica, are un rol 
atât de important în echilibrul şi stabilitatea ţării. 


Emil Constantinescu : V-am întrebat dacă vă este frică de Dumnezeu, pentru că 
poate cunoaşteţi cele zece porunci ; poate ştiţi că cea de-a noua poruncă spune să nu 
mărturiseşti strâmb împotriva aproapelui tău. Domnule Iliescu, primesc de două luni, 
de când a început campania, primesc din toată ţara cele mai murdare lucruri pe care 
am putut să le văd în viaţa mea. O cumplită suită de minciuni electorale, care a costat 
milioane de dolari, probabil. Unele dintre ele le-aţi acceptat, le-aţi întărit, le-aţi 
exprimat. Iată, am primit din judeţul Dâmboviţa ceva care nu se poate imagina, 
pentru că nu se face în nici o ţară, în nici o ţară democratică din lume nu există, ea 
înseamnă: „Votaţi cheia României! ”, semnat de mine... a fost aruncat din avion, 
acolo şi în toate judeţele, şi aicea scrie : „Să deschidem - eu spun asta — să deschidem 
procesul comunismului, să-i scoatem pe comunişti din şcoli, să-i condamnăm la 
închisoare, la muncă silnică, să abrogăm Legea nr. 18, să închidem întreprinderile 
nerentabile, să aducem firme străine, să desfiinţăm...”, deci toate aceste minciuni 
care s-au regăsit în toate clipurile dumneavoastră, în toate afişele dumneavoastră, în 
toate... Oare faptul că mintiti cu atâta uşurinţă, faptul că ati permis colaboratorilor 
dumneavoastră să reverse această ură, care încearcă să-i opună pe români unii altora, 
pe români de diferite credinţe, pe români din diferite provincii, pe români cu diferite... 

să le provocaţi vrajbă şi ură unii împotriva altora? Nu vă cutremură deloc, nu vă e 
frică de Dumnezeu ? 


Ion Iliescu: Dar pe dumneavoastră nu vă cutremură că mintiti în momentul de 
faţă de o manieră explicită ? Ca şi cum ceea ce vorbiti dumneavoastră nu v-ar aparţine ? 

Pentru că, dacă cineva a fost mai mult jignit, calomniat în România decât mine... 
cred că şi dumneavoastră recunoasteti acest lucru, şi o face şi presa dumneavoastră, 
şi România liberă, şi materialele publicitare, toate clipurile dumneavoastră au „avut 
elemente de insultă directă, grosolană. Apar sistematic materiale, dumneavoastră 
vorbiti de unele materiale. Să vedeţi ce se primeşte pe seama mea: „Jos Ilici! ”, Pe 
afişele mele, ai dumneavoastră lipesc tot felul de mizerii... KGB şi aşa mai departe. 
Am văzut o bancnotă românească : pe o faţă este cu... pentru moneda de 1.000 sau 
10.000 cu Nicolae Iorga şi restul umplut cu PDSR, cu ce vrea să facă Iliescu ş.a.m.d. 
Deci nu aveţi autoritate morală pentru a vorbi despre ură şi violenţă de limbaj. 


Emil Constantinescu : Eu nici n-am pomenit numele dumneavoastră în campania 
electorală. Nici nu l-am pomenit măcar. 


Ion Iliescu: Aţi afirmat la o emisiune organizată la BBC că veţi opri subventiile 
către Regiile Autonome. Dacă ştiţi care sunt Regiile Autonome subvenţionate, ce 
implicaţii economice şi sociale ar avea aplicarea măsurilor dumneavoastră ? 


Emil Constantinescu : Nu am declarat că le voi opri, ci am declarat că le vom 
analiza. Şi le vom analiza conform legilor economiei de piaţă, conform cărora trebuie 
ca întreprinderile să obţină profit. Există şi domenii strategice care trebuie să fie 
susţinute, dar, în general, o economie sănătoasă nu se bazează pe subvenţii. Am spus 
însă chiar într-o scrisoare către mineri şi am spus, pentru că fac parte din acest 
domeniu, că acest proces se va desfăşura concomitent cu un program vast de 
revitalizare a acestei industrii ; pentru că, în general, industria minieră se află într-o 
criză pe plan mondial şi atunci trebuie găsite soluţii alternative. Deci niciodată nu am 
făcut astfel de afirmaţii categorice. Ele vor fi analizate caz la caz, conform progra- 
mului de reconstrucţie industrială şi de retehnologizare maximă, dar care nu poate să 
recurgă din sistemul de monopol. Pentru că va trebui să facem o analiză foarte 
serioasă, eu deja am primit, aşa cum am spus, de la forurile abilitate, deja s-au creat 
SRL-uri ventuzä şi s-au creat căi de scurgere în afară a profitului care se realizează 
în cadrul unor Regii Autonome, Şi controlul trebuie să existe mai ales în domeniul 
energetic, unde va trebui să supunem... unde să efectuăm un control foarte strict a 
ceea ce se întâmplă cu energia în momentul de faţă. 


Ion Iliescu : V-aş informa că în ţări cum sunt Germania şi Polonia, mari produ- 
cătoare de cărbune, jumătate din preţul tonei de cărbune este subventionat. lar 
Germania este o ţară avansată, este cea mai bogată ţară europeană, şi face acest lucru. 
Probabil, din raţiuni, de asemenea, economice. Dacă am opri sau am trece pe 
conservare industriile extractive, ne-ar costa 80% din preţurile actuale. Si ar trebui să 
importăm cantităţi enorme, cu o povară enormă valutară pentru ţară. 

Repunerea în funcţiune a celor conservate n-ar putea fi realizată, tot din motive 
financiare. Deci chestiunea comportă, într-adevăr, o analiză serioasă, eu sunt de 

acord; în economia de piaţă trebuie să găsim forme de perfecţionare a regiilor, a 
desprinderii şi autonomizării anumitor activităţi, ceea ce în tot programul de restructu- 
rare a acestor ramuri a format obiectul analizei specialiştilor din sectoare. Însă 
asemenea chestiuni nu pot fi abordate cu uşurinţă, de aceea am întrebat, pentru că 
asemenea afirmaţii au consecinţe. 

Emil Constantinescu: Ca lucrurile să fie clare, o să vă citesc din programul 
economic al Convenţiei Democratice, la punctul 11, programul de relansare a indus- 
triei. „Punctul 11 : Politica naţională de subvenție se va reconsidera prin : 

1. impunerea unu prag economic admisibil ; 

2. transparenţă ; 

3. programe de urgenţă pentru sectoarele, respectiv produsele pentru care subven- 
tia nu se justifică.” 

Deci nu este vorba de luarea unor măsuri pripite, care să ducă nici la daune şi nici 
la trecerea rapidă în conservare a unor sectoare care pot să producă şi mai ales la 
reflecţie socială. 

Domnule Iliescu, ştiţi sau v-aţi gândit cum poate o familie cu două salarii medii 
să crească doi copii? 


Ion Iliescu : Eu nu provin dintr-o familie de oameni bogaţi, am spus nu o dată, 
am avut o viaţă plină de privatiuni. Şi în familia mea toţi trăiesc din salarii si din 
pensii. Deci cunosc foarte bine viaţa pe care o duc oamenii cu venituri modeste. Şi 
cunosc asta nemijlocit, chiar de la rudele numeroase pe care le am în Bucureşti şi în 
provincie, atât la oraş, cât şi la sat. Ştiu care sunt dificultăţile cu care se confruntă 
populaţia ţării. De aceea am dat atâta atenţie în activitatea politică din aceşti ani 
problemelor sociale, ca probleme majore în judecarea oricărei strategii economice. 
Şi când am pledat - şi pledez pentru economie de piaţă -, am pledat pentru un 
concept care se apropie de ceea ce există, un model realizat pe acest plan, care să 
îmbine pe de o parte eficienţa economică, ceea ce dă economia de piaţă ca virtute 
economiei, cu protecţia socială, cu asigurarea locurilor de muncă, pe de o parte, cu 
asigurarea integrării în procesul restructurării oamenilor în activităţi şi, pe de altă 
parte, protejarea celor cu venituri mici şi protejarea celor în nevoi: şi pensionarii, şi 
familiile cu mulţi copii, şi tineret ş.a.m.d. Deci nu din lipsă de înţelegere, din lipsa 
mea de înţelegere avem situaţia dificilă prin care trece economia naţională. Aici, în 
general, dumneavoastră cam căutaţi în mine tapul ispăşitor a ceea ce este nerealizare 
în societatea noastră, ceea ce constituie dificultăţi cu care se confruntă oamenii. 
O asemenea manieră de a aborda lucrurile este şi superficială, şi nebenefică şi are 
doar conotaţie pohtică, şi nu abordare fundamentală a problemelor. Eu cred că, pe 
această temă, indiferent de opţiunile politice, trebuie să avem un dialog într-adevăr şi 
să vedem... toate opţiunile să concure ca să „ezolvăm aceste mari probleme cu care 
se confruntă societatea românească. 


Emil Constantinescu : Sigur că mă bucură să aud de la dumneavoastră că v-aţi 
gândit şi că vă preocupă aceste probleme. Dar nu este suficient, pentru că rezultatele 
sunt crude - şi atunci când am spus că, şi ati spus şi dumneavoastră, „regimul Iliescu” 
de şapte ani înseamnă şi bune şi rele, trebuie să vedem şi ce-a fost bun, şi ce-a fost 
Tău. Şi mai ales pentru cine a fost bun şi pentru cine a fost rău. Salariul minim net 

pe economia naţională este de 97.000 lei pe lună, alocatia unui puşcăriaş este de 
3.000 lei pe zi, deci cam tot 90.000 lei pe lună. Nu am timp acuma să citesc; am 
Sigur aici un studiu al Institutului de Studii şi Cercetări pentru muncă şi protecţie 
socială care se referă exact la situaţia pe care v-am spus-o : o familie medie cu multi 
copii, pentru un salariu mediu, care este de 260.000 lei pe lună. Ei bine, într-o astfel 
de familie medie, formată din doi adulţi şi doi copii, după ce mănâncă adulţii rămân 
205.040 lei pe lună. Calculând ce se duce pe întreţinere, pe transport, reiese că până 
la urmă, pentru hrană nu le rămâne nici pentru minimum de supravieţuire. Astea sunt 
problemele şi nu pentru că, după ce am fost la putere, indiferent că am fost preşedinte... 
şi spunem: n-am avut pârghii, n-am putut, n-a putut Guvernul, Parlamentul. Aste 
este situaţia, repet: suntem o ţară bogată cu oameni săraci, suntem o ţară cu o mare, 
avutie naţională, iar această avutie s-a concentrat în mâinile unei clase politice - este 
clasa din jurul dumneavoastră. În jurul dumneavoastră sunt cei mai bogaţi oameni din 
România. Şi aceşti oameni şi-au folosit funcţiile politice pentru a-şi aduna aceste 
averi uriaşe. Adevărul o să-l vedem. Mai este o săptămână şi o să vedem acest adevăr. 
Dar drama societăţii româneşti aceasta este... această polarizare extraordinară în care 
partidul care vă susţine pe dumneavoastră aşa este văzut. Nu de mine. Aşa este văzut 
de oameni : este partidul imbogätitilor, partidul oamenilor care şi-au folosit poziţiile 
politice pentru a-şi aduna averi uriaşe cu cinism, şi le şi expun, şi ei sunt în jurul 
dumneavoastră, dar dumneavoastră n-aţi reuşit să faceţi nimic să-i opriţi. Aţi dat 
declaraţii, sigur, aţi oferit exemplul dumneavoastră. Eu am stimă pentru faptul că 
v-aţi ţinut departe de aceste afaceri oneroase, dar nici n-aţi luat atitudine. 


Jon Iliescu : Din nou vă lansați în acuzaţii nefondate ; când vorbiti de oamenii din 
jurul meu eu v-aş ruga să precizati mai bine acest termen. Pentru că eu nu accept în 
jurul meu oameni fätarnici şi care să nu respecte legalitatea. 

Mă bucur că aţi ajuns, aţi descoperit, în fine, problema fundamentală a societăţii 
româneşti, astăzi : sărăcia şi nevoile oamenilor. Pentru că ani în şir dumneavoastră, 
Convenţia Democrată, v-aţi ocupat de un singur lucru: de a introduce un climat de 
tensiune în societate, de a vehicuia ideea procesului comunismului şi revanşa faţă de 
oamenii aşa-zis ai puterii sau... şi, de asemenea, o opoziţie obstructionistä într-o 
perioadă care avea nevoie de unirea forţelor pentru a aborda aceste probleme frontale. 
Este bine că aţi coborât cu picioarele pe pământ şi că, într-adevăr, consideraţi şi 
dumneavoastră că acestea sunt problemele fundamentale ale societăţii : economice şi 
condiţiile de viaţă ale oamenilor. 


Emil Constantinescu: Vă consideraţi, din punct de vedere politic, un om de 
Stânga ? 

Ion Iliescu : Da, de centru-stânga... Da’ dumneavoastră ce vă consideraţi, pentru 
că la instituţia dumneavoastră chestiunea este mult mai confuză ? 

Emil Constantinescu : Nu, eu... de centru-dreapta. 


Ion Iliescu: Dumneavoastră v-aţi pronunţat de centru-dreapta, alţi membri ai 
PNTCD-ului consideră PNŢCD de centru-stânga, deci nici măcar nu este bine definită 
orientarea, iar programul dumneavoastră electoral, care în fundalul său politico-ideologic 

este al unei formatii de dreapta, eu am mentionat câteva elemente, ati venit cu 
promisiuni de stânga exagerate. Ati preluat sloganurile specifice de stânga, deci aveţi 
si inconsecventä în definirea mai exactă... 


Emil Constantinescu : Aicea... läsati-ne putin, că discuţia trebuie s-o ducem 
până la capăt. 

Asta e problema, domnule Iliescu. Noi ne-am asumat acele obligaţii pe care le 
putem duce la capăt. Noi vom face o economie de piaţă reală, noi vom face o reformă 
reală, pe care dumneavoastră n-aţi făcut-o, pentru că ati sacrificat, ati zis că sacrificați 
reforma de dragul cetăţenilor, aţi sacrificat cetăţenii de dragul reformei şi, după şapte 
ani, nu v-a mai rămas de sacrificat nimic, asta e problema. Iar problema este că nu 
sunteţi de stânga, am vrut s-aud din partea dumneavoastră, pentru că partidul este un 
partid de imbogätiti postrevolutionari, asta este, este un partid care şi-a folosit 
funcţiile pentru a aduna avantaje peste avantaje pentru ei, pentru familiile lor şi 
pentru toate structurile care le-au creat. Asta este problema. Nu este asimilată nicăieri 
dreapta, de exemplu, cu democratia-crestinä din care fac parte ; democraţia creştină 
are aceste trei componente : economia de piaţă, deci liberalismul, are componenta 
protecţie socială şi are componenta renaştere morală, sub spiritul moralei creştine. 

Astea sunt componentele care te ajută să stai în viaţă. Eu n-am coborât cu 
picioarele pe pământ, eu am fost acolo, pentru că am fost acolo, am mers şi cu 
troleibuzul, m-am dus şi mi-am cumpărat pâine, deci am trăit viaţa unui om. 
Dumneavoastră aţi evocat tinereţea dumneavoastră, este adevărat, dar în ultimii ani 
v-aţi îndepărtat... Mi-aţi spus ieri că, dimpotrivă, nu ati făcut... ati făcut vizite de 
lucru, domnule Iliescu, nu? Nu comparati dumneavoastră... sau confundați vizitele 
de lucru cu bodyguarzi, cu maşini, cu oameni selecționați, pregătiţi, cu discuţia de 
la om la om, cu suferinţa unei familii, pentru că noi nu suntem o ţară care avem pe 
cap de locuitor... sunt drame reale şi dacă aceste drame reale v-ar fi frământat, cu 
adevărat, i-aţi fi strunit putin pe cei din jurul dumneavoastră, i-ati fi trezit putin la 
realitate. Mi-aţi cerut un exemplu. Spuneti-mi acum, domnul Adrian Năstase este un 
om foarte bogat sau nu? 


Ion Iliescu: Eu v-aş soma chiar în legătură cu aceste afirmaţii şi acuzaţii pe care 
le aduceţi unui partid pe care-l trataţi global ca pe un partid al fmbogätitilor. 

Eu cunosc, întâmplător, îndeaproape mulţi oameni din acest partid şi cei mai mulţi 
sunt oameni modesti. 

Nu sunt deloc de acord cu maniera asta a dumneavoastră de a jigni în bloc un 
partid care reprezintă un sector important al societăţii româneşti, care a primit peste 
25% din voturi si care este constituit, în majoritatea covârşitoare a membrilor săi, din 
oameni cinstiți, corecti şi simpli. Pot fi luate în discuţie situaţii concrete, particulare. 
L-aţi numit pe domnul Adrian Năstase, care este demnitar, preşedintele Parlamentului, 
după câte ştiu trăieşte din salariu şi el, şi soţia sa şi, probabil, din activitatea sa 
didactică. Dar, altminteri, dacă aveţi lucruri, fapte de adus, ele pot fi prezentate. 
Domnul Adrian Năstase s-a oferit şi Procuraturii la toate acuzele care i s-au adus, să 
fie supus cercetării. Deci eu cred că trebuie să aveţi mai multă responsabilitate atunci 
când... aspirati la o funcţie supremă în stat, trebuie să dati mai multă greutate şi 
responsabilitate cuvintelor şi acuzațiilor adresate altora. 

N-a fost vorba de a sacrifica cetăţenii sau reforma, vrem să facem reformă în 
slujba cetăţenilor. Tot ce veţi face... pentru că acum jocurile sunt decise şi, dacă voi 
avea funcţia de preşedinte, voi conlucra cu cea mai largă deschidere cu Guvernul 
format din partidul dumneavoastră şi voi sprijini toate iniţiativele care să meargă în 
binele ţării, care să meargă în consolidarea economiei şi punerea ei pe baze moderne 
şi în sprijinul cetăţenilor. 

Ei pot fi găsiţi în număr mult mai mare în partide componente ale CDR-ului decât 
la PDSR... V-am citit câteva nume... 


Emil Constantinescu : Asta este... Asta este pur şi simplu... Nu, dar... 


Ion Iliescu: Am citat câteva nume... DI Cerveni este unul dintre cei mai bogaţi 
oameni din ţară... 


Emil Constantinescu: Eu vreau să spun acest lucru, că sunt dator să spun 
ascultătorilor, nu m-am referit, şi ar fi absurd, nici la partid, în ansamblul lui, m-am 
referit la o percepţie, care este o percepţie a oamenilor datorită existenţei unei 
concentrări în jurul acestui partid, a unor oameni care şi-au folosit funcţiile politice 
pentru a aduna averi foarte mari. 


Ion Iliescu: Dumneavoastră cunoaşteţi foarte bine poziţia mea publică, repetată 
în legătură chiar şi cu fripturiştii din cadrul PDSR-ului. Şi ce-am cerut de fiecare dată 
din acest punct de vedere. 


Emil Constantinescu : Ehe... asta-i problema. 

Ion Iliescu: Deci când este vorba de poziţia mea, n-am ce... 
Emil Constantinescu: Asta-i problema. 

Ion Iliescu : ...să-mi reprosez. 


Emil Constantinescu : Domnule Iliescu, asta-i problema. Declaraţiile dumnea- 
voastră sunt minunate. 


Ion Iliescu : Precum ştiţi, a fost partidul care a efectuat ce mai radicală schimbare 
a candidaţilor pentru Parlament. 


Emil Constantinescu : Asta-i problema, domnule Iliescu: declaraţiile dumnea- 
voastră sunt minunate, faptele sunt aproape zero. N-ati schimbat nimic. 


Ion Iliescu: Cum nu? V-am spus... 
Emil Constantinescu : Oamenii au judecat... 


Ion Iliescu: Aş dori să vă pun o întrebare în legătură cu pensiile. 

Aţi făcut două afirmaţii din acest punct de vedere: pe de o parte, în general, 
sistemul de pensionare, scoaterea de sub controlul Guvernului, ati spus dumneavoastră, 
a bugetului de asigurări sociale şi fondul de pensii care nu... Guvernul propune, 
bugetul este aprobat de Parlament, deci scoaterea de sub controlul statului, am 
înţeles, şi reînfiinţarea Casei Autonome de Pensii pe bază privată. Şi, de asemenea, 
în legătură cu pensiile ţăranilor, la Ruginoasa aţi declarat că veţi mări pensiile 

ţăranilor, nu dumneavoastră, da”, mă rog, veţi milita pentru mărirea pensiilor ţăranilor 
până la nivelul celor de la oraş. După aceea, v-aţi corectat şi ati venit cu o altă cifră, 
deci şi această oscilație nu înţeleg pe ce se bazează. Dar aş vrea să vă întreb, în 
principiu, pentru ţărani: cum o să le mai asiguraţi chiar şi pensia pe care ati 
menţionat-o, dacă se scoate de sub garanţia statului asigurarea pensiilor ? Pentru că 
țăranii n-au sursă proprie de alimentare a fondului de pensii, se face din bugetul 
statului, altminteri, dacă sunt scoşi din bugetul statului, rămân complet neacoperiti, 
n-are cine să le mai asigure. 


Emil Constantinescu : Suntem la sfârşitul campaniei electorale şi am avut ocazia 
să explic la televiziune, pe patru televiziuni, inclusiv la televiziunea naţională, de 
nenumărate ori care sunt sursele exacte, până la ultimul leu, prin care vom mări 
pensiile ţăranilor până la 50.000 lei, în prima etapă, deci aducându-le, deocamdată — 
şi aşa este, în urma calculelor, aceasta este posibil -, la minimum-ul pensiilor de stat. 
Deci n-are rost... am prezentat, de fapt, numai cu dumneavoastră, în trei emisiuni la 
rând, de unde luăm banii, leu cu leu. O problemă care este însă mai importantă 
priveşte pensiile oamenilor ; deci acest fond pentru pensii a fost gestionat catastrofal 
de către Guvern. Eu am folosit - rar folosesc cuvinte, mă rog, dure, încerc să-mi 
controlez limbajul, dar, câteodată, tocmai indignarea care pleacă de la oameni mă 
face să... trebuie să spun adevărul. Pentru că Guvernul a furat din fondul de pensii ; 
şi cum ? Ce se întâmplă în orice ţară cu acest fond naţional de pensii care nu aparţine 
la Guvern. Deci el se constituie ca un fond autonom, din cotizatiile pe care oamenii 
le plătesc şi care... şi dumneavoastră când o să ajungeţi la pensie o să beneficiaţi de 
el, si eu, şi toţi ceilalţi care l-am plătit toată viaţa. Numai că acest fond este fie 
introdus în băncile care dau cea mai mare dobândă, şi deci el creşte mereu, fie că este 
prin fonduri mutuale sau prin alte... introdus în acele întreprinderi, care obţin cel mai 
mare profit, deci obţin dividende. El creşte. Dumneavoastră ati creat impresia 
oamenilor că aceste măriri - sau Guvernul — ...că aceste măriri sunt un fel de pomană. 
Banii existau. V-am dovedit cu bugetul de asigurări sociale în mână... şi iarăşi n-avem 
timp, dar există şi orice om poate să-l citească, se vinde la chioşcuri, că an de an au 
fost restituite sau nu au fost consumate ; în timp ce oamenii trăiau această mizerie de 
care vorbim, fondul acesta de asigurări sociale nu era folosit. Iar faptul că, printr-o 
hotărâre de Guvern, s-a împrumutat pentru a se lua pe cincisprezece luni fără dobândă, 
asta înseamnă un adevărat furt, pentru că acea dobândă trebuia să... mărească fondul 
de pensii şi acel fond de pensii era al oamenilor. Aceasta nu este o problemă. 
Problema fondului pensiilor — pensiile pentru oameni există, ele se pot mări. Nu a 
existat voinţă să se facă acest lucru. Şi, sigur, eu nu fac scenarii, dar nu pot să nu mă 
gândesc la acele instrucţiuni, bine... celebre deja ale K.G.B.-ului, care arată: tine-i 
pe oameni în mizerie, ca să poţi să-i controlezi mai bine. Tine-i în lipsă de mâncare, 
tine-i disperaţi, că atunci vei putea să-i controlezi mai bine. Nu vă fac această... E o 
amintire care îmi vine în minte, nu fac nici un fel de apropiere. Sunt sigur, încă o 
dată, că dumneavoastră sunteţi un om bine intenţionat... sunteţi un om care a fost 
interesat de aceste probleme şi, probabil, vom avea ocazia să mai colaborăm, dar nu 
se ştie; ori n-aţi putut, ori oamenii din jurul dumneavoastră nu v-au ajutat. Dar 
Situaţia asta este, asta este situaţia: s-au produs nişte distorsiuni, în special în 

domeniul pensiilor, de neacceptat. Si ele trebuie schimbate radical, prin sistemul care 
există în toate statele democratice civilizate si dă rezultate. 


Ion Iliescu: Dacă ati spune acest lucru de prima dată, v-aş considera de bună 
credinţă şi'că ati primit o informaţie eronată. Dar repetati de nu ştiu câte ori acelaşi 
lucru, ca pe o lecţie învățată pe care de fiecare dată o repetati fără să mai percepeti 
ceea ce vi se prezintă pe parcurs. V-am spus că nu a existat aşa ceva: returnarea din 
fondurile bugetului şi fondurile de pensii de la bugetul asigurărilor sociale. Dati-mi 
voie să vă explic. Nu despre asta este vorba. Singurul fond care nu s-a folosit integral 
a fost fondul de şomaj, care face parte din bugetul de asigurări sociale, dar care este 
nominalizat prin lege. Guvernul nu poate să facă transferuri de la un fond la altul pe 
baza a ceea ce este aprobat de lege. Bugetul de pensii niciodată n-a fost excedentar şi 
n-a fost nevoie să returneze, din contră, au fost şi sunt dificultăţi cu încasarea de la 
agenţii economici a contribuţiei la fondul de pensii. Şi au fost dificultăţi din acest 
punct de vedere pentru a asigura suma integrală a pensiilor. Ceea ce a rămas, 
într-adevăr, neutilizat integral — pentru că s-a făcut initial calculul fondului de pensii, 
pornind de la situaţia de şomaj, pornind de la situaţia şomerilor din 1993 şi apoi 
extrapolat de la an la an, a avut loc scăderea numărului de şomeri şi fondul de şomaj 
a rămas incomplet utilizat, de aceea, pe baza acestui fond, ideea acestei măsuri 
sprijinită din acest fond pentru tineri, pentru încadrarea lor, pentru unităţile care 
angajează şomeri ş.a.m.d. -, deci singurul fond care a suportat ceea ce spuneţi 
dumneavoastră este fondul de şomaj, nu fondul de pensii. Dar eu am pus şi o altă 
întrebare, în legătură cu privatizarea Casei Autonome de Pensii, pentru că Legea 
pensiilor prevede aşa ceva: crearea unei Case Autonome de Pensii, dar care nu 
scoate de sub garanţia statului această acţiune : şi anume, creează un triunghi Guvern, 
reprezentanţi ai sindicatelor şi ai pensionarilor, care să gireze gestionarea acestor 
fonduri, dar care nu scapă deci de această acoperire, asigurarea de către stat a plăţii 
pensiilor, altminteri am ajunge ca în Rusia, unde de luni de zile nu se plătesc pensii, 
sau în Moldova; iar mai ales pentru ţărani, de care aţi vorbit, ei n-au sursă de 
finanţare, ei nu cotizează... 


Emil Constantinescu : Ăia se creează... 


Ion Iliescu: Deci, dacă nu au această garanţie, asigurarea din partea statului, 
ţăranii riscă într-o perioadă scurtă să rămână fără sursă de alocare a pensiei. 


Emil Constantinescu: Deci lucrurile trebuie lămurite în felul următor: că 
oamenii care ne-ascultă doresc să afle cum stau lucrurile. Această Casă Autonomă de 
Pensii trebuie să fie condusă de un Consiliu de Administraţie ales de pensionari. Iar 
Guvernul trebuie să garanteze, dar să nu s-amestece, pentru că acei oameni, care sunt 
aleşi în Consiliul de Administraţie, care aleg nişte manageri, îi aleg cu un mandat 
foarte precis... foarte bine să gestioneze acei bani şi să obţină profit. Marii bani ai 
Americii, de care se vorbeşte, nu sunt banii unor... vin din aceste fonduri. 


Ion Iliescu: Acesta este conţinutul legii, domnule Constantinescu. 
Emil Constantinescu : Păi da, da... nu s-a... 


Ion Iliescu: ...pentru Casa Autonomă de Pensii... 


ANEXE 251 


Emil Constantinescu : Nu s-a aplicat, domnule. 


Ion Iliescu: Nu, nu... E un proiect de lege pentru pensii care a fost discutat şi cu 
sindicatele, şi cu asociaţiile pensionarilor... 


Emil Constantinescu : Păi, asta e ce vom aplica noi! 

Ion Iliescu : ...pentru a găsi o formulă. 

Emil Constantinescu : Exact... 

Ion Iliescu: ...ca să răspundă si la ce spuneţi dumneavoastră... 

Emil Constantinescu : Asta vom face noi... 

Ion Iliescu : ...dar care să nu-i priveze de garanţia statului. Asta e problema. 


Emil Constantinescu : Una e garanţia statului şi alta este imixtiunea Guvernului 
în aceste fonduri. Asta este problema. 


Ion Iliescu: Nu se poate amesteca în nici un fel, pentru că el lucrează pe bază de 
lege; n-are voie să se atingă de aceste fonduri. 


Emil Constantinescu : Ieri a fost adusă în discuţie problema caselor, a fost 
această obsesie a dumneavoastră a caselor naţionalizate, problema chiriaşilor, care 
le-au lămurit, în sfârşit, acuma chiar voiam să vă întreb... 


Ion Iliescu: Nu, nu le-am lămurit... N-aţi răspuns. 


Emil Constantinescu: Eu mai răspund de zece ori... şi le lămuresc precis şi 
foarte clar pe toată lumea... V-am spus : chiriaşii-s lămuriţi, dacă nu sunteţi lămurit 
dumneavoastră, asta-i altă problemă. 

Tocmai de aceea vreau să vă pun o întrebare legată de acest lucru. Penţru că la un 
moment dat ati ridicat şi problema... m-aţi întrebat şi pe mine de ce am spus că 
trebuie să fie o locuinţă de serviciu... că probabil vreau să am locuinţă de serviciu. 


Ion Iliescu: Asta n-are nici o legătură cu Legea caselor naţionalizate. 


Emil Constantinescu: Dovada... nu, n-avea legătură întrebarea care v-o pun eu 
acuma. Vă rog s-o ascultați. Deci avea legătură cu legea, pentru că în lege este 
prevăzut o locuinţă de protocol... o ştiţi foarte bine. 


Ion Iliescu: Aia e Legea locuinţelor, nu Legea caselor naţionalizate. 
Emil Constantinescu : Da, da... 

Ion Iliescu: E altă lege. 

Emil Constantinescu : Nu discutăm. 

Ion Iliescu: Alt domeniu. 


Emil Constantinescu : Staţi un minut. Aşteptaţi întrebarea. 


Jon Iliescu: Vă ascult. 

Emil Constantinescu: Aşteptaţi întrebarea. Eu vă pun întrebarea. 
Ion Iliescu: Da. 


Emil Constantinescu: După aceea o să räspundeti. Întrebarea nu se referă la 
casele naţionalizate. Este o întrebare plecând de la o afirmaţie pe care ati făcut-o ieri. 


Ion Iliescu: Da. 


Emil Constantinescu : Şi vă atrag atenţia că ştiţi legea că preşedintele trebuie să 
aibă o locuinţă de protocol, pe care cum am spus s-o predea celuilalt. Este nominalizat 
în lege. Acuma eu vă întreb următorul lucru : ati afirmat că locuiti chiriaş, că sunteţi 
chiriaş... Ce aveţi de gând să faceţi cu locuinţa care o deţineţi, doriţi să deveniți 
proprietar ? 


Ion Iliescu: Da. 
Emil Constantinescu : Şi cum veţi face acest lucru ? 


Ion Iliescu : Conform prevederilor legii... Casa în care locuiesc eu e o casă cu trei 
apartamente, pe două niveluri, şi intră în procesul de vânzare către chiriaşi. Şi am de 
gând să fac şi eu ceea ce face toată lumea: îşi cumpără apartamentul în care 
locuieşte. Stau într-un apartament cu o suprafaţă locativă destul de decentă şi modestă. 
N-am spaţii excedentare deosebite, n-am spaţii de protocol... de aceea, am şi spus, 
când am de primit persoane oficiale şi din străinătate apelez la spaţiile oficiale. Şi nu 
cred că este nevoie ; în ce mă priveşte, nu voi apela, n-am apelat nici până acum, nu 
voi apela la o casă de protocol pentru preşedinte. Dar eu v-aş întreba, dumneavoastră 
mai locuiti la bloc, în Pajura sau nu? 


Emil Constantinescu : Da, e adevărat că în ultimul timp există o casă... un sediu 
al Fundaţiei pentru Democraţie pentru întâlniri şi protocol, care e închiriat până la 20 
noiembrie şi unde am rămas şi noaptea, atunci când am fost în ţară. Că de obicei 
locuiesc prin maşini şi prin trenuri. Ştiţi foarte bine că ultimele trei luni am stat foarte 
putin în Bucureşti. 


Ion Iliescu: Deci întrebarea care era? N-am înţeles... 
Emil Constantinescu : Dacă vreţi s-o cumpăraţi sau nu ? Şi mi-aţi răspuns că „da”. 
Ion Iliescu : Sigur! 


Emil Constantinescu: Bun! Acuma... am două minute pentru a discuta cu 
cetăţenii României. Pentru că sunt dator, cu legile în faţă: o lege şi două hotărâri de 
Guvern, să vă aduc la cunoştinţă nişte situaţii foarte grave, care-l privesc, din păcate, 
chiar pe preşedintele, încă, al ţării. 

În Legea 112, art. 10, se spune: „sunt exceptate de la vânzare locuinţele care au 
avut destinaţia — baze de oaspeţi, de protocol, cele declarate monumente istorice, din 
patrimoniul national, precum şi cele folosite ca resedinte pentru foştii demnitari”. 
Deci aceasta este Legea 112 - Legea caselor naţionalizate. 

Aceasta este (aratà la cameră)... 

Pe 30 ianuarie, Guvernul a dat hotărârea 38... 39, prin care un număr de 225 imo- 
bile au trecut în administrarea Regiei Autonome Administraţia Protocolului de Stat. 
Aceasta este hotărârea. 

Pe 8 octombrie 1996, fiţi atenţi, pe 8 octombrie 1996, Guvernul României 
hotărăşte o listă de case care, totuşi, pot fi cumpărate de actualii chiriaşi, deşi Legea 
112 interzicea acest lucru. Iată listele lor. Pe cine găsim pe această listă? Nu dau 
adresele pentru că trebuie să păstrăm o discreţie: di Oliviu Gherman, dl Traian 
Chebeleu, dl Ion Iliescu, dl Adrian Năstase. Deci iată că printr-o manevră, cu două 
legi... o lege şi două hotărâri de Guvern, s-au manevrat nişte locuinţe de protocol 
care erau exceptate de la vânzare pentru ca ele să poată să fie cumpărate - şi printre 
ele se numără şi locuința dumneavoastră. 


Ion Iliescu: Casa în care locuiesc eu nu este şi n-a fost niciodată casă de 
protocol; pentru că în zonă sunt o serie de locuinţe construite la vremea respectivă 
din fondurile partidului, făcute pentru a fi locuite. Nu pentru oaspeţi, nu pentru 
protocol, nu cu spaţii excedentare. Este altă situaţie - spre exemplu, a domnului Petre 
Roman, care stă, într-adevăr, într-o casă care a avut un alt statut. Nu este cazul casei 
în care stau eu. Ea a fost iniţial concepută ca o casă pentru o familie, dar când eu 
m-am mutat ea a fost împărţită în trei apartamente. Si eu locuiesc într-unul din cele 
trei apartamente cu o suprafaţă de vreo 80-90 m”. Deci nu este de protocol, nu este 
casă oficială şi n-a fost niciodată. 


Emil Constantinescu : Nu ne oprim deloc aici pentru că trebuie să-i arăt domnului 
Iliescu (se ridică de pe scaun si se deplasează spre Ion Iliescu) ce scrie aici. Sunt 
ținut de firul ăsta... (Se opreşte şi se întoarce.) 


Ion Iliescu: Ar fi şi nerational. 


Emil Constantinescu : ...imobilelor care trec în administrarea Regiei Autonome 
Administraţia Patrimoniului Protocolului de Stat, de sub autoritatea secretariatului 
general al Guvernului. Şi aici apare exact adresa, nu apare casa, nu apare numele 
dumneavoastră, numele dumneavoastră le-am pus aici. Ca să ştiu... Apare adresa pe 
care nu vreau să v-o dau. 


Ion Iliescu: Domnule Constantinescu, n-are nici o legătură... 
Emil Constantinescu : Cum n-are nici o... 
Ion Iliescu : ...una cu alta. 


Emil Constantinescu: Are legătură, că s-a făcut o manevră ca să puteţi să 
cumpăraţi o casă, care trebuie să fie locuinţă de serviciu. 


Ion Iliescu: Această instituţie a administrat şi administrează aceste locuinţe care 
au avut destinaţii diverse. Pe de o parte, casele de oaspeţi, pe de altă parte, case 
pentru demnitari... cum ar fi de serviciu, şi case obişnuite. 


Emil Constantinescu : Da, domnule Iliescu. 
Ion Iliescu : Care intră în acelaşi regim cu cele care sunt în evidenţa ICRAL-urilor. 


Emil Constantinescu : Nu, deloc. Legea spune că sunt exceptate de la vânzare, 
domnule Iliescu, 


Ion Iliescu: Nu. 

Emil Constantinescu: Cum nu? 
Ion Iliescu: Care este problema? 
Emil Constantinescu : S-a amânat termenul până după alegeri. 


Ion Iliescu : 200 de locuinţe, ca să fie ţinute în administraţia acestei... organizaţii 
este nerational - care a fost raţiunea privatizării, în general, şi vânzării locuinţelor ? 
Ca să nu mai fie o povară pentru stat întreţinerea lor, ci chiriaşii, deveniți proprietari, 
să se ocupe de ele! Aicea sunt locuinţe care n-are rost să fie ţinute, indiferent că era 
la ICRAL sau la acest... nu mai ştiu cum se chema înainte. 


Emil Constantinescu : Vă spun. Sigur că da, se chema... era la partid... că era la 
Partidul Comunist. Acum se numeşte Administraţia Protocolului de Stat. Conform 
legii, nu putea fi cumpărată şi s-au facut două hotărâri succesive de Guvern şi ultima 
acuma, pentru ca dumneavoastră s-o puteţi cumpăra. 

Eu, sigur, mă bucur că vreţi să scäpati de o povară, dar domnule Iliescu, această... 
ceea ce s-a făcut pentru dumneavoastră, pentru domnul Gherman, pentru domnul 
Năstase, pentru domnul Chebeleu şi pentru alţii înscrişi aicea este un abuz. 


Ion Iliescu: E şi domnul Raţiu... era şi... 
Emil Constantinescu : Lăsaţi-l pe domnul Raţiu... 


Ion Iliescu : Şi domnul Săndulescu... şi multi alţii. Deci sunt clădiri care au fost 
administrate tot de această organizaţie, care este tot ca un fel de ICRAL, dar care... 


Emil Constantinescu: Nu pot fi cumpărate, domnule Iliescu. 


Ion Iliescu: Administrează şi locuinţe de oaspeţi, şi locuinţe de protocol... dar nu 
este cazul cu acestea. 


Emil Constantinescu: Nu. De aceea v-am spus: locuinţa dumneavoastră era 
locuinţă de servici şi trebuia s-o predafi. 


Ion Iliescu: Nu e... 

Emil Constantinescu : Acum, când ati văzut că pierdeţi alegerile, nu le mai predati. 
Ion Iliescu : Nu e locuinţă de servici, domnule Constantinescu. 

Emil Constantinescu : E locuinţă de protocol. 


Ion Iliescu: Dumneavoastră nu v-aţi muta într-o asemenea locuinţă. N-are spaţiu 
ca să... 


Emil Constantinescu : Este foarte grav că într-o ţară în care preşedintele nu 
respectă legea şi Guvernul face asemenea manevre ca să avantajeze oamenii până în 
ultima clipă... 


Ion Iliescu : Faceţi, din nou, aprecieri riscante. 
Emil Constantinescu: Am actele aicea... 


Ion Iliescu: Si incorecte... 

Emil Constantinescu: Am actele aicea... 
Ion Iliescu: Nu, aici este vorba despre o administraţie de locuinţe... 
XXX 


Ion Iliescu: Cu o lună în urmă, domnul Constantinescu mă soma pe un ton 
vehement să convoc Consiliul Suprem de Apărare a Ţării, pentru a lua o atitudine faţă 
de schimbarea din funcţie a generalului Lebed, fapt ce ar fi creat o situaţie care, 
spunea domnul Constantinescu în comunicatul din 18 octombrie, ar putea pune în 
pericol stabilitatea întregii Europe. Dânsul aprecia că răspunsul meu la acest eveni- 
ment a fost şovăielnic şi echivoc, întrucât eu am declarat că este vorba de o problemă 
internă a Rusiei. Cum apreciază acum domnul Constantinescu ceea ce mi-a reco- 
mandat mie atunci ? 


Emil Constantinescu: Dumneavoastră n-aţi declarat nimic şi l-aţi lăsat, ca de 
obicei, pe purtătorul de cuvânt... 


Ion Iliescu : Şi de ce trebuia mai mult? 


Emil Constantinescu : ...să declare. Trebuia mai mult. Nu v-am cerut neapărat, 
dacă aţi citit foarte atent, să luaţi o poziţie sau să luaţi o poziţie vehementă împotriva... 
dar v-am cerut ca, în situaţii de acest tip, pentru că tot ce se întâmplă în Rusia are 
reflexie asupra României, să convocați Consiliul Suprem de Apărare... 


Ion Iliescu: De ce? 

Emil Constantinescu : Pentru că trebuia să vă sfătuiţi... 
Ion Iliescu: Apropo de ce? 

Emil Constantinescu: Apropo de o situaţie dificilă creată. 


Ion Iliescu: Da’ cum ati considera dumneavoastră că la schimbarea, să spunem, 
a Statului Major din România nu ştiu ce şef de stat îşi permite să facă observaţii 
conducerii statului român. E admisibil aşa ceva? 


Emil Constantinescu : Tocmai asta este problema... 
Jon Iliescu: Adică? 


Emil Constantinescu : Pentru că o schimbare a şefului Statului Major din România 
n-are nici o importanţă pentru Rusia, dar o schimbare a unui şef de Stat Major ar 
duce la lupte foarte mari în Rusia, are mari reflexii în România. 


Ion Iliescu: Puteţi să-mi dati un exemplu de şefi de stat, state mai importante 
decât România, care să fi avertizat preşedintele Rusiei pentru schimbarea lui Lebed ? 


Emil Constantinescu : Nu v-am cerut aşa ceva. 
Ion Iliescu: Dar atunci? 
Emil Constantinescu : V-am cerut ca în situaţii de acest tip... 


Ion Iliescu: Păi, ce înseamnă situaţii de acest tip? 

Emil Constantinescu : Era o situaţie tensionată. 

Ion Iliescu: Nu era cazul să ne amestecăm în această treabă. 
Emil Constantinescu : Nu v-am cerut să intraţi în Rusia. 
Ion Iliescu: Nu, nu, nu... Dar chiar cu observaţii... 


Emil Constantinescu : Era momentul ca, în astfel de situaţii, să vă consultaţi, că 
de aceea este, există acest Consiliu. Pentru că nu este vorba de ce se întâmplă în 
Rusia... tot ceea ce poate duce la un moment dat la o situaţie conflictuală - şi atuncea 
se vorbea, situaţia era foarte tensionată - poate să aibă influenţă asupra României şi 
trebuie să fim pregătiţi. 


Ion Iliescu : Si a fost vreo influenţă asupra României? 

Emil Constantinescu : S-a întâmplat că n-a fost. 

Ion Iliescu : Dar de ce credeţi că alţii n-au reacţionat decât tot aşa ? 
Emil Constantinescu : România... 


Ion Iliescu: Şi conducerea Statelor Unite a considerat că e o treabă internă, şi 
domnul Kinkel a făcut o declaraţie similară, că nu ne amestecăm în treburile interne 
ale unei ţări, de ce trebuia România să iasă din această... Asta ce arată, domnule 
Constantinescu ? 


Emil Constantinescu : Pentru că... 


Ion Iliescu: Arată o manieră foarte superficială în care dumneavoastră abordati 
asemenea probleme, în înţelegerea foarte puerilă a problemelor de politică externă. 
Şi este chiar îngrijorător faptul că vreţi să vă asumaţi funcţia de şef al statului, dar cu 
asemenea înţelegere a problemelor de politică externă... e foarte preocupant. Cum 
veţi asigura dumneavoastră echilibrul necesar şi demnitatea necesară ţării în relaţiile 
externe ? 


Emil Constantinescu : Reacţia dumneavoastră aşa... foarte serioasă... pe care aţi 
avut-o... 


Ion Iliescu: Adică nu era cazul? 
Emil Constantinescu: Din păcate... 
Ion Iliescu: Nu era cazul să fie serioasă reacţia mea ? 


Emil Constantinescu : Da... este, da. Din păcate, întrebarea pe care o să v-o pun 
o să se lege foarte mult de această situaţie, pentru că ea pleacă... Este o întrebare care 
depăşeşte, cred eu, cadrul unor întrebări convenţionale. Pentru că se referă la 
probleme de mare interes naţional. Ea se leagă de discuţia noastră anterioară ; şi ea 
se leagă de lipsa de transparenţă, în general, care a caracterizat şi activitatea 
ministerului de Externe, şi a preşedintelui. 

Tratatul de la Varşovia a fost desfiinţat practic prin Protocolul de la Praga din 
1 iulie 1991. Este adevărat că a fost mai apoi o intrare în vigoare, în 18 februarie 1993, 

oficială. În acea clipă, deci când s-a desfiinţat Tratatul de la Varşovia, trebuia acţionat 
pentru scoaterea din vigoare a tuturor prevederilor care permiteau trupelor ruseşti să 
intre în România. Am în faţa mea două documente care provin de la Ministerul de 
Externe : prima dintre ele este din 4 mai 1995, are nr. 11896, Ministerul Afacerilor 
Externe, Direcţia Juridică a Tratatelor. 

„Domnului Meleşcanu, ministru de stat, ministrul Afacerilor Externe, notă: 
«Având în vedere specificul deosebit al reglementărilor Convenţiei între Guvernul 
RSR şi Guvernul RSS asupra dislocării temporare şi reciproce din Forţele maritime 
Militare în marea teritorială, în porturile şi bazele maritime militare din Marea 
Neagră şi pe Dunăre, precum şi pe aeroporturile părţilor contractante, dacă acest 
lucru va fi impus de situaţie, propunem ca Ministerul Afacerilor Externe să acţioneze 
pentru includerea pe agenda primei şedinţe a Consiliului Suprem de Apărare a Ţării 
a analizei denuntärii acestei Convenții, astfel cum a fost propusă de Memorandumul 
nr.1 — 2483/sept. 1994, semnat de Ministrul Afacerilor Externe şi vizat de Ministrul 
Apărării Naţionale». 

Aliniatul 2: «Precizăm că Memorandumul amintit a fost înaintat spre aprobare 
domnului Ion Iliescu, Preşedintele României, la data de 3 noiembrie 1994».” 

Al doilea document: Domnului Meleşcanu, Ministrul Afacerilor Externe. 

Notă de audienţă. La data de 8 noiembrie a.c., deci este vorba de 1995, 4492 este 
nr. înregistrării, domnul ministru consilier Aurel Preda, director adjunct al DGT... al 
Ambasadei Federaţiei Ruse la Bucureşti, l-a chemat în audienţă pe domnul Vladimir 
Gusak, ministru-consilier al Ambasadei Federaţiei Ruse la Bucureşti, au participat : 
domnul Dan Tudor, referent la DGT, şi T. Triapîtin, secretar 1 la Ambasada Federaţiei 
Ruse. Domnul Preda a arătat că, în contextul negocierilor româno-ruse asupra actuali- 
zării cadrului juridic bilateral, situaţia juridică a Convenţiei ş.a.m.d. Având în vedere 
aceste argumente, partea română consideră această Convenţie caducă şi neaplicabilă 
în relaţiile româno-ruse. În acest sens, am înmânat diplomatului rus nota verbală 
H0143358, privind declararea caducitätii Convenţiei, rugându-l pe acesta să informeze 
Ministrul Afacerilor Externe Rus. 

De ce a durat atâta timp ? De ce acest lucru n-a fost ştiut şi de ce România s-a aflat 
într-o situaţie în care - noi suntem o ţară mică, Rusia este o ţară mare - se putea 
considera, oricum, că situaţia impune, ar fi putut să impună o astfel de deplasare. Pe 
de altă parte, a durat mult prea mult, pentru că data ajunge în noiembrie 1995, după 
ce România îşi declarase şi sustinuse intrarea în NATO, asta nu prea... deloc nu 
coincidea cu conduita pe care trebuie să o aibă o ţară care aspiră să intre în NATO. 
După părerea mea, este o situaţie extrem de gravă şi vă rog să daţi un răspuns. 


Ion Iliescu : Din ce aţi relatat chiar dumneavoastră, rezultă că problema a şi fost 
abordată şi rezolvată. à 

România nici nu se afla, chiar şi în trecut, în situaţia în care se aflau alte ţări. 
Cunoaşteţi foarte bine — din acest punct de vedere, chiar şi în regimul trecut, a fost 
singura ţară care a obţinut retragerea trupelor sovietice în 1958. Si apoi cadrul 
relaţiilor : în cadrul Tratatului de la Varşovia, România n-a acceptat niciodată ca pe 
teritoriul ei să se organizeze manevre militare şi să treacă trupe sovietice vreodată 

prin România. În '68, România s-a pronunţat împotriva intervenţiei în Cehoslovacia, 
dar chiar şi în trecut, înainte de '89, relaţiile noastre şi cu URSS, şi cu celelalte ţări 
erau bazate pe cu totul alte principii; apărea din acest punct de vedere suveranitatea 
Statului nostru. Noi am fost printre cei care au susţinut de la început desfiinţarea 
Tratatului de la Varşovia, discuţia a fost prima dată chiar în '90, la Moscova, eram cu 
primul-ministru Roman şi împreună cu el am mers şi am semnat şi documentul de 
desființare a Tratatului de la Varşovia, care a eliminat chiar şi cooperarea care exista, 
cu limitele pe care România le-a impus : de respectare a independenţei şi suveranităţii. 
Şi niciodată o asemenea chestiune să nu se poată rezolva decât prin hotărâre, cum era 
atunci, a Marii Adunări Naţionale, deci a Parlamentului României, deci nu ne aflam 
într-o situaţie de pericol de a veni ruşii peste noi vreodată. Şi, precum vedeţi, şi 
aspectul formal-juridic, care mai rămăsese agăţat într-o convenţie, a fost rezolvat pe 
o cale diplomatică, chiar de ceea ce aţi descris dumneavoastră. 

Pe mine m-a surprins afirmaţia dumneavoastră de ieri că România nu a respectat 
embargoul cu Iugoslavia şi n-aţi răspuns la întrebarea dacă ştiţi ce pierderi economice 
a avut ţara noastră datorită acestui embargou, ce sacrificii s-au făcut şi dacă cumva 
cunoaşteţi aprecierile pe care le-au făcut cei abilitati să estimeze modul în care 
România şi-a respectat obligaţiile în legătură cu embargoul din Iugoslavia, organisme 
internaţionale ş.a.m.d. 


Emil Constantinescu : Una priveşte modul în care s-a acţionat la suprafaţă, deci 
hotărârile care au fost conforme cu necesităţile şi pe care noi, Convenţia Democrată 
Română şi eu, le-am susţinut permanent. În acelaşi timp însă, în subteranele create 
de această poziţie, s-a dezvoltat o reţea mafiotă care a obţinut sume uriaşe de bani din 
încălcarea embargoului. Noi va trebui să lămurim acest lucru foarte clar; sunt 
documente ale Gărzii Financiare, ale Curţii de Conturi privind ceea ce s-a întâmplat 
la vamă şi chiar privind - şi o să vă dau un singur exemplu -, chiar privind implicarea 
domnului Miron Cozma în aceste... în acest trafic... faptul că o parte din el s-a 
depozitat la un moment dat în nişte depozite ale Regiei Autonome, pentru a fi apoi 
transportate la Timişoara ; acestea sunt acte oficiale pentru care răspundem şi care 
vor trebui să fie aduse în faţa justiţiei şi pedepsite, pentru că ele arată cât de grav este 
când la umbra unei clientele politice se nasc reţele şi structuri de tip mafiot, care 
profită de astfel de evenimente tragice pentru vecinii noştri, evenimente care au adus 
pagube mari poporului român, dar au îmbogăţit pe alţii care, cu neruşinare, s-au 
folosit de această situaţie tragică pentru a obţine averi personale nemăsurate. 


Jon Iliescu: Sunt două lucruri distincte: dumneavoastră ati afirmat un lucru: 
deci, că România, ca stat, nu a respectat embargoul cu Iugoslavia. Aceasta arată 
gradul de iresponsabilitate în afirmaţiile pe care dumneavoastră le faceţi şi asta-i grav 
pentru un om de stat care vreţi să deveniți - să nu-şi măsoare aprecierile cu cuvintele 
când e vorba de aprecierea la adresa statului. 

Păi, cum vreţi să deveniți şef al statului, pe care-l acuzaţi pe nedrept, când 
organismele de control internaţional au apreciat tocmai corectitudinea şi onestitatea 
şi eficienţa cu care au acţionat organele româneşti. Şi, totdeauna când sunt nişte 
lucruri interzise, apar şi căi ocolite de a ocoli legea şi reglementările. 

Contrabanda este un lucru care a fost generat totdeauna de închiderea graniţelor. 
Si a fost - nu la noi, din toate observaţiile organismelor internationale - de ampli- 
tudine mult mai mare dinspre Ungaria, dinspre Bulgaria, dinspre Grecia. Şi noi am 
solicitat organismelor internaţionale, UEO şi ONU, să organizeze un sistem de 
supraveghere comun, pentru a înlătura orice fel de suspiciuni, şi am avut o misiune 
permanentă la Calafat, m-am şi întâlnit cu această misiune, am stat de vorbă cu 
dânşii, am apreciat modul corect în care instituţii româneşti au colaborat cu aceştia. 
Contrabandistii sunt cu totul altceva, infractorii. Şi aceasta a fost, iarăşi, o problemă 
care a stat în atenţia noastră şi permanent am solicitat şi Ministerului de Interne, şi 
Gărzii Financiare, şi Vămilor, şi am şi schimbat permanent personal, pentru a lupta 
cu acest flagel, pentru că apar, într-adevăr, asemenea fenomene. Şi am fost, din acest 
punct de vedere, necrutätori în legătură cu abordarea acestor lucruri şi... în luarea de 
măsuri legale împotriva tuturor celor care au încălcat... e vorba de încălcarea legilor 
ţării, la urma urmei. 

Dar ca să spuneţi că statul român a încălcat embargoul, asta e grav. E grav pentru 
cineva care vrea să devină reprezentatul statului. Asta m-a şocat pe mine - şi-acuma 
nu înţeleg maniera dumneavoastră de a aborda aceste lucruri. 


Emil Constantinescu : Ceea ce trebuia să vă şocheze cu adevărat... era exact 
lucrul pe care l-am spus. 


Ion Iliescu : Asta ne-a preocupat... 


Emil Constantinescu : Statul... deci persoanele reprezentând statul s-au implicat 
în această contrabandă. Asta este problema. 


Ion Iliescu: Asta trebuie să demonstraţi... 


Emil Constantinescu : Exact asta vom demonstra... asta era problema pentru că 
sunt acte doveditoare ale organelor de control ale statului care arată acest lucru. 


Ion Iliescu : Nu este exclus ca şi vamesii, ca şi alţi oameni din administraţie să se 
amestece. 


Emil Constantinescu : Nu, nu, nu. 
Ion Iliescu : Trebuie necruţător pedepsiţi. 


Emil Constantinescu : Necruţător... dar ati mai dus corupţia la nivelul portarilor 
de cimitire. 


Ion Iliescu: Nu... nu de portari... indiferent cine. 
Emil Constantinescu : E vorba de persoane cu... 


Ion Iliescu : Indiferent cine, am declarat nu o dată, când este vorba de nerespec- 
tarea legilor, indiferent de funcţie, fiecare trebuie să răspundă. 


Emil Constantinescu : Cu cine aţi fost necruţător? Aveţi vreun exemplu, aşa, 
că aţi fost necruţător cu cineva? 


Ion Iliescu: V-am şi oferit exemple. 

Emil Constantinescu : De pildă... 
Ion Iliescu: De oameni care au fost chemaţi în faţa justiţiei... 
Emil Constantinescu : Cine ? 


Ion Iliescu: Dar când ati afirmat lucruri... şi eu vreau să vă spun că domnul Cico 
Dumitrescu a şi auzit afirmaţia dumneavoastră şi a venit cu un document de la 
Procuratură, pentru că a mers şi în faţa Comisiei Parlamentare, a prezentat documente, 
Procuratura... s-a supus controlului Procuraturii şi a primit şi un document scris că 
a fost scos din cauză pentru că nu s-a confirmat acuzele care i s-au adus : de trafic de 
influenţă ş.a.m.d. Deci, în asemenea chestiuni, când lansați acuzaţii, trebuie să vă 
asumaţi şi răspunderea pentru acuzaţiile pe care le faceţi, nefundamentate, nebazate 
pe documente, nebazate pe probe. Asta e respectul fiecăruia la propria demnitate. Şi 
dacă un om, demnitar de stat sau care aspiră la prima demnitate în stat, nu respectă 
această regulă elementară, de relaţii între oameni, între cetăţeni, este foarte trist. 


Emil Constantinescu: Aş fi fost extrem de bucuros dacă vehementa dumnea- 
voastră s-ar fi îndreptat împotriva celor corupți, împotriva celor care au greşit. 


Ion Iliescu : Am fost întotdeauna... Pentru că eu, din acest punct de vedere, n-am 
nici un fel de complexe. Pentru că toată viaţa mea n-am fost cultivat decât în această 
idee a cinstei. 


Mesajul final către alegători 


Ion Iliescu 


Dragi compatrioți, suntem în pragul unui moment politic extrem de important, 
care angajează viitorul dumneavoastră, al familiei dumneavoastră, al nostru, al tuturor. 
Să nu uităm că disputele electorale trec, dar ţara rămâne şi trebuie guvernată. Nu ne 
putem permite să irosim timp în certuri şi härtuieli politice. Cred că este momentul 
potrivit ca în noua configuraţie politică să realizăm un pact bazat pe dorinţa comună 
de a moderniza ţara şi de a ridica nivelul de trai al oamenilor. Voi conlucra cu noua 
majoritate parlamentară şi cu noul Guvern, cu bunä-credintä şi respectând preroga- 
tivele constituţionale în tot ceea ce este bun pentru ţară. 

Nici vorbă de un război cu noua majoritate parlamentară sau de obstructionarea 
noului Guvern. Voi sprijini toate măsurile care privesc accelerarea reformei şi, mai ales, 
priorităţile de ordin social: creşterea pensiilor, inclusiv a pensiilor pentru ţărani, 
mărirea alocatiilor pentru copii, elaborarea unui program national de sprijinire a 
tinerilor, pentru a-şi găsi locuri de muncă şi locuinţe, ajutorarea familiilor cu mulţi copii. 

Voi încuraja o nouă politică fiscală care să ducă la reducerea impozitelor pe salarii 
şi profit. Voi sprijini instituţiile statului de drept în lupta împotriva corupţiei, pentru 
stoparea infractionalitätii. După cum bine ştiţi, există un consens deplin între opţiunea 

ma politică si opţiunile tuturor partidelor în ce priveşte intrarea României în NATO 
şi Uniunea Europeană. 

Ne vom întâlni, sunt sigur, şi în ideea de a sprijini Biserica, Şcoala şi Armata, ca 
reazem al dăinuirii noastre naţionale. 

Totodată, vreau să spun limpede care sunt punctele în care nu voi face nici un fel 
de compromis. 

Nu voi accepta nici o măsură care ar putea pune în discuţie integritatea teritorială 
a ţării şi caracterul de stat naţional unitar al României ; nu voi accepta niciodată să 
fie pusă în discuţie forma republicană de guvernământ ; nu voi fi de acord ca legile 
care au fost votate să fie modificate după bunul plac al unor grupări radicale din noua 
majoritate ; voi veghea ca drepturile cetăţenilor să fie respectate, indiferent de 
apartenenţa lor politică. Mă voi opune unor măsuri aventuriste care ar putea arunca 
oamenii în stradă şi pune în pericol siguranţa vieţii lor de zi cu zi. 

Mă angajez în faţa dumneavoastră să fiu garantul stabilităţii României şi al 
reconcilierii naţionale. 

Mă adresez dumneavoastră în calitate de cetăţeni, indiferent cu ce formaţiuni 
politice simpatizaţi ; mă adresez deopotrivă celor nehotärâti, vă solicit votul pentru 
că mă îngrijorează soarta celor multi, soarta ţării. 

De luni începe momentul adevărului ; la cine veţi privi când veţi constata că 
aşteptările dumneavoastră au fost înşelate ? Alegerea şefului statului trebuie judecată 
în termeni naţionali ; ştiu, a fost greu, dar am menţinut ţara întreagă în hotarele ei ; 
am avut linişte, societatea şi-a păstrat echilibrele ei fundamentale. Acum sunteţi 
chemaţi să judecaţi cu dreptate: Cine merită să fie ales şef al statului? Cine este 
omul pe care ţara poate conta? Cine este în măsură să asigure stabilitatea de care se 
leagă toate speranţele noastre? Acum, fiecare vot contează. Soarta ţării este în 
mâinile dumneavoastră. Am încredere în dreapta dumneavoastră judecată. Vă chem 
să mergeţi la vot cu gândul la pacea ţării, la liniştea fiecăruia dintre noi. 

Stau cu fruntea sus şi pot privi cu sinceritate în ochii dumneavoastră. Stau drept 
în faţa judecății oamenilor şi a vremurilor. Sunt şi voi fi solidar cu toţi românii, mai 
ales la necazuri şi la încercările vieţii. 

Mulţumesc şi vă sunt recunoscător. 


Emil Constantinescu 


Dragi compatrioți, nu am de gând să vă tin un discurs. Ce era de spus s-a spus. 
Reprezint o formaţiune care a câştigat alegerile, reprezint o largă coaliţie a forţelor 
democratice, reprezint un Guvern de coaliţie care s-a acceptat deja, cu un program 
bine stabilit. Dacă voi fi ales preşedinte şi când voi fi preşedinte, voi face ca acest 
Guvern, foarte repede, să se apuce de treabă şi să-şi ţină toate promisiunile făcute. 
Aceasta va asigura României, în iarna care ne aşteaptă, în vremurile grele care 
sunt peste noi, linişte, echilibru, prosperitate, pace. Aş vrea acum, în ultimele 
momente ale unei campanii electorale foarte dure, marcate de multe minciuni, 
calomnii şi încercări de a semăna ură între cetăţenii acestei ţări, să vă mulţumesc 

înainte de toate dumneavoastră, celor care priviţi acum, pentru că staţi şi pierdeţi sau 
câştigaţi din timpul dumneavoastră, privindu-ne, indiferent de opiniile politice pe 
care le aveţi. Aş vrea să mulţumesc tuturor oamenilor care de-a lungul şi de-a latul 
ţării, în ultimele şase luni, mi-au spus punctele lor de vedere ; am învăţat enorm de 
la ei şi mă voi strădui să aplic ce m-au învăţat şi să nu-i dezamăgesc. 

Vreau să-i asigur pe toţi că, indiferent de opiniile lor politice, religioase, am să 
încerc să fac tot ce este în putinţă pentru ca fiecare cetăţean al acestei ţări să aibă 
bucăţica lui de fericire. 

Aş vrea să-mi permiteti, totuşi, ca să mulţumesc şi celor care mi-au acordat 
sprijinul în această campanie electorală : familiei mele, mamei mele, colaboratorilor 
mei, care m-au înţeles şi au avut încredere în mine. Acuma, la sfârşit... aş vrea să vă 
spun o întâmplare care m-a marcat foarte mult : ajungând după o zi lungă prin satele 
judeţului Iaşi şi Neamţ, la ora 11 noaptea, i-am trimis pe colaboratorii mei să se 
odihnească şi, împreună cu doi studenţi apropiaţi, am rămas la priveghiul Sfintei 
Paraschiva. În noaptea aceea de vis, când mii de oameni veniţi din toate colţurile ţării 
stăteau la coadă pentru a ajunge la moaştele Sfintei Paraschiva, s-a apropiat ca o 
umbră de noi un om care părea aproape sfânt. 

Numele lui era Vasile şi este călugăr la Muntele Athos. M-a călăuzit până la 
moaştele Sfintei Paraschiva, a fost apoi în biserică cu mine, mi-a vorbit şi apoi a 
dispărut aşa cum venise. Aşa am avut la un moment dat impresia că era.. umbra lui 
Corneliu Coposu... pentru că era tot aşa înalt... şi... tăcut. 

Când s-au... când pe Dealul Mitropoliei erau moaştele Sfântului Dumitru, a 
apărut din nou, într-o altă noapte. Mi-a spus că... cutreierase... mănăstirile... şi 
vorbise cu o serie de pustnici... şi mi-a transmis din partea unuia dintre ei, pustnicul 
Proclu, o rugăciune şi m-a rugat s-o spun în fiecare noapte înainte de a mă culca. Am 
făcut acest lucru: „Doamne lisus Hristos, fiul lui Dumnezeu, primeşte rugăciunea 
celor care s-au rugat pentru mine. Ajută-mă să duc la capăt lucrarea mea ; niciodată 
nu voi uita pe săracii tăi”. 

De-acum înainte, gândul curat al românilor şi voia lui Dumnezeu vor hotäri. 


Studioul electoral TVR — 2000 


Discursul candidatului 
Corneliu Vadim Tudor 


Stimaţi compatrioți, vă vorbeşte candidatul Partidului România Mare pentru 
preşedinţia ţării. Mulţumesc din inimă celor aproape 3.200.000 de cetăţeni care 
mi-au acordat votul şi încrederea lor. Prin voinţa poporului suveran, au fost trimişi în 
Parlamentul României nu mai puţin de 121 de senatori şi deputaţi ai acestui partid 
care poartă numele sfânt al ţării, aşa cum s-a întemeiat la 1 Decembrie 1918. Poate 
că cea mai mare izbândă a noastră este câştigarea mandatului de senator al României 
pentru martirul Ilie Ilaşcu. 

În ziua de 26 noiembrie, s-a produs ultima revoluţie din România secolului XX ; 
a fost revoluţia demnităţii naţionale, a transpunerii în viaţă a imnului „Deşteaptă-te, 
române ! ”, iar românii s-au deşteptat şi au optat pentru cel mai national şi mai 
justitiar partid care a făcut dovada că pätimeste efectiv pentru cauza naţională. 

Aflaţi încă sub stare de şoc, unii încearcă să afle explicaţiile acestui fenomen ; 
dacă ar şti puţină istorie, s-ar uita înapoi în timp la acele momente astrale ale 
neamului românesc când, după ani şi ani de umilinţă, de răbdare îngerească, de 
lacrimi şi sânge, românii au dat un iureş năvalnic şi şi-au răsturnat opresorii. La 
26 noiembrie 2000, mămăliga a făcut explozie pentru ultima oară în acest mileniu şi 
praful şi pulberea s-a ales din şandramaua unui regim putred, ticălos până în măduva 
oaselor, care de 11 ani şi-a tot bătut joc de ei şi atâta a întins coarda până aceasta a 
plesnit. Aici, în această incapacitate de a-şi explica triumful forţelor nationale, se 
vede cel mai bine ce prăpastie s-a căscat între clasa politică şi presă pe de o parte, şi 
poporul român, pe de altă parte. Acei politicieni şi ziarişti care le ţin isonul într-un 
mod foarte suspect au trăit de pomană 11 ani, ei nu au cunoscut drama milioanelor de 
români, nu s-au dus la uşa văduvei şi a săracului, n-au auzit geamătul stins al 
bătrânului, s-au ţinut departe de mizeria satelor, a târgurilor şi a oraşelor, ca nu 
cumva să se mânjească ori să-şi strice cheful de viaţă. Niciodată nu s-a trăit mai rău 
în România, dar, parcă în duşmănie, niciodată nu s-a afişat un lux mai orbitor, nu 
s-au făcut mai multe recepții, baluri şi parade ale veşmintelor scumpe şi ale bijute- 
riilor ; un spirit malefic al inconstientei şi al egoismului i-a făcut pe ciocoii vechi 

să-şi dea mâna cu ciocoii noi într-o impresionantă solidaritate a hotilor. Ei chefuiesc 
împreună, vânează împreună, îşi trimit odraslele la studii în străinătate şi fură vârtos 
perfecţionând zi de zi un sistem al jafului care ar face invidioasă şi mafia siciliană. 
În 11 ani s-au furat şi s-au scos din România în bănci străine 11 miliarde de dolari, 
anul şi miliardul ; în 11 ani au răsărit păduri de vile pretutindeni de ordinul câtorva 
zeci de mii, fapt care nu e deloc condamnabil în sine, fiindcă toată lumea aspiră către 
prosperitate, însă nu ştiu cum se face, dar vilele acestea, unele cât nişte transatlantice, 
au piscine şi pază militarizată, nu sunt ale muncitorilor, nu sunt ale soldaţilor, nu sunt 
ale pensionarilor, nu sunt ale veteranilor de război, nu sunt ale oamenilor de rând, ci 
sunt ale unor miniştri şi parlamentari, şi magistrați, şi capi ai Poliţiei, şi vameşi, şi 
tartori ai regiilor petrolului şi gazelor naturale. Există unii care nu se mulţumesc cu 
o singură vilă, ci au câte 3, 4 şi chiar 5 vile, nu numai în ţară, ci şi în străinătate. 
Avem de-a face cu o lăcomie bolnavă, pe care nu o pot numi nici măcar animalică, 
fiindcă un câine, de pildă, mănâncă şi el cât poate, îşi mai îngroapă un os, după care 
îşi vede de treaba lui, pe când tagma jefuitorilor adună cu o furie bezmetică pentru 
câteva generaţii de acum încolo. Am crezut o vreme că spuma murdară a Revoluţiei, 
de care vorbea romancierul german Heinrich Mann, se va duce la fund sau va fi 
azvârlită pe mal şi măturată de vântul stârnit de trecerea timpului. N-a fost aşa; ea 
a crescut şi s-a îngroşat sufocând totul în preajmă. În cei 11 ani care au trecut de la 
Revoluţia din decembrie 1989, transformată în lovitură de stat de către o echipă de 
conspiratori antrenată din vreme de KGB, România a devenit un stat de tip mafiot. 

O spun cu durere în suflet, dar aceasta este realitatea pe care o trăim zi şi noapte. 
Tot ceea ce am spus eu până acum s-a adeverit. Rețelele mafiei şi ale crimei organizate 
se întrepătrund cu structurile statului, căruia îi paralizează funcţiile vitale ; practic nu 
există nici un domeniu al afacerilor de tip mafiot, de la exportul de copii pentru 
băncile de organe şi traficul de droguri, în care să nu se întâlnească şi nume de 
demnitari ai statului, de miniştri mai vechi sau mai noi, de generali de Poliţie, de şefi 
ai Justiţiei, de capi ai serviciilor secrete, de fruntaşi ai unor partide politice - şi 
nimeni nu ia nici o măsură. Şi România se surpă pe noi, şi cade tavanul şcolilor pe 
capul copiilor, şi mamele astupă ferestrele cu ziare sau cârpe, ca să nu vadă pruncii 
că s-a făcut ziua afară şi să nu ceară de mâncare ; şi ghilotina unei reforme criminale 
lichidează totul până la pământul negru, iar ţara se vinde bucată cu bucată la străini 
şi nimeni nu vrea să priceapă că răbdarea de înger a românului are o limită, fiindcă 
s-a ajuns la situaţia de care pe care. Ei bine, la 26 noiembrie, tot putregaiul acestui 
lagăr de exterminare a sărit în aer: nu cu furci şi topoare, nici cu incendierea 
conacelor boiereşti, ca la 1907, ci aşa cum ne-a învăţat Europa civilizată, prin 
exercitarea dreptului democratic la vot. Încă o dată în istorie, românii şi-ai potrivit 
gândurile şi paşii după orologiul lui Dumnezeu, şi atunci când au simţit că a venit 
ziua crucială, au lovit năprasnic balaurii care ne înghit de vii, cum zicea Tudor 
Vladimirescu, să fie învăţare de minte pentru orice tâlhar sau şarlatan sau aventurier 
care crede că-şi poate bate joc de un popor eroic, fără a-şi primi binemeritata 
pedeapsă. „Prea v-aţi arătat arama sfâşiind această ţară, prea făcurăţi neamul nostru 
de ruşine şi ocară”, scria Mihai Eminescu acum aproape 120 de ani. Si se cuvine să 
ne amintim de el, fiindcă acesta e nu numai anul Jubileului naşterii lui lisus Christos, 
ci şi anul Jubileului acelui sfânt care este poetul naţional al românilor. Uite, aşa se 

face că, într-o duminică, în zodia de foc a Sägetätorului, ciobanul din Mioriţa a înviat 
din morţi şi a pălit cu baltagul pe vânzătorii care i-au prăpădit turma. 

Votul e mai puternic decât sabia, spunea preşedintele american Abraham Lincoln. 

Ce nu vă convine, domnilor cârcotaşi de profesie, care trăiţi numai din ură şi nu 
scrieţi cu cerneală, ci cu otravă? Cum vă permiteti să insultati milioane de români şi 
să-i faceţi în fel şi chip: ba proşti, ba nevrotici, ba schizofrenici, ba analfabeți? În 
ce ţară din lume v-aţi permite voi să jigniti un popor întreg, călcând în picioare cu 
brutalitate legile ţării şi toate principiile democratice pe care vă prefaceti că le 
apärati ? Împotriva cui apärati aceste principii democratice ? Împotriva poporului, 
v-o spun eu. Fiindcă o panică teribilă a pus stăpânire pe voi, atunci când aţi văzut că 
şi ei, oamenii cei multi, anonimi şi flămânzi ai acestei ţări, au descoperit fructele 
dulci ale democraţiei. Deodată aţi rămas goi-puşcă în lumina reflectoarelor, nu v-a 
mai crezut nimeni, lumea râdea de voi ca de nişte caricaturi, echipa de zgomote cu 
care aţi ţinut în teroare o ţară întreagă timp de 11 ani, şantajând-o cu represaliile 
străinătăţii, nu mai făcea nici două parale, şi se băgaseră atâtea milioane de dolari în 

, Si tăiaseră atâta frunză la câini pe la burse internationale şi simpozioane şi 
instructaje tipice spionajului. Atunci, în loc să dispäreti pur şi simplu, să vă pulverizati 
în neantul din care aţi apărut, v-aţi năpustit împotriva mea în haită. Nici nu se 
terminaseră bine alegerile şi pe toate posturile de televiziune centrale s-a declanşat o 
prigoană barbară împotriva mea, a familiei mele, a părinţilor mei morţi, a partidului 
pe care-l conduc. S-a porhit un bombardament fără precedent în istoria politicii şi a 
presei româneşti. Ziaristul Ion Cristoiu numea această prigoană linşaj şi proces de 
demascare de tip stalinist. Niciodată în România nu a fost vânat un om, un singur om, 
mai rău ca un animal al pădurii. În această campanie de demonizare a mea aţi folosit 
armele celui mai sinistru arsenal al terorii, pe care încă nu ştiu unde să-l încadrez : 
e nazism, e stalinism, Klu-Klux-Klan ? Poate e putin din toate. Încă nu e prea târziu 
să-mi popularizaţi adresa pe micile ecrane şi în ziarele noastre, care trăiesc din şantaj 
şi taxă de protecţie, pentru a asmuţi lumea să mă omoare. Ce atâta pierdere de 
vreme ? Doar voi înşivă aţi spus că, pentru apărarea democraţiei, poate fi folosită... 
si, pistolul... şi orice metodă e bună. Dar cine deţine etalonul democraţiei şi cine 
stabileşte de parte cui e dreptatea? Aţi mers până acolo încât aţi instigat câţiva 
studenţi, învrăjbiţi de nişte agitatori de profesie, să organizeze joi, 7 decembrie, un 
fel de procesiune cu zvastici naziste, pelerine şi cizme, ca în noaptea cutitelor lungi, 
marş care să treacă, obligatoriu, şi prin faţa casei mele. Nu v-aţi gândit o clipă că am 
copii mici de crescut, că îi puteţi înspăimânta cu acest spectacol grotesc, născocit de 
câteva minţi bolnave ? Dacă as fi fost extremist, cum pretindeti voi, as fi organizat un 
contramiting, nu cu câteva zeci de rätäciti, cărora li s-au dat, probabil bani, ci cu 
25.000 de oameni, pentru a-mi apăra familia, şi nu ştiu pe unde aţi fi scos cămaşa. 
Numai că eu n-o fac; eu respect regulile democraţiei şi mă rog la bunul Dumnezeu 
să vă trezească la realitate, să opriţi Inchiziția ; lumea vede şi judecă şi habar n-aveţi 
ce bumerang reprezintă asemenea hărţuire primitivă. Ati mers până acolo încât m-ap 
pus la zid de execuţie, nu numai pe mine, ci şi pe tânărul şi curajosul ziarist Dan 
Diaconescu, care îndrăznise să mă invite la Tele 7 abc, miercuri 29 noiembrie. Ca 
numai o jumătate de oră înainte de emisiune, aceasta a fost anulată, iar Dan Diaconese® 
a fost, pur şi simplu, concediat de către noua conducere străină a postului. Cum z 

posibil aşa ceva? În ce ţară trăim? În ce secol? Aspirăm să ne integrăm în Europa 
sau în jungla Africii Negre? O altă grozăvie săvârşită de aceşti propagandişti de 
teapa lui Goebbels: aşa după cum se ştie, preşedintele Comunităţii Evreilor din 
Oradea, inginer Felix Kopelman, mi-a trimis un fax prin care mă felicita de ziua mea 
de naştere, dar şi pentru rezultatele obţinute în alegeri, exprimându-și convingerea că 
eu pot face multe pentru adevărata reconciliere naţională. 

Imediat s-a dezläntuit şi împotriva lui o hărţuire inimaginabilă, omul fiind literalmente 
terorizat de tot felul de ziarişti români şi străini pentru a dezminte sau a retracta acel salut. 

La fel, s-a încercat instigarea împotriva mea a altor doi intelectuali evrei de mare 
valoare, academician Nicolae Cajal şi scriitorul Dorel Dorian. Spre cinstea lor, cei 
trei au respins aceste presiuni şi au declarat că nu există nici un fel de pericol la 
adresa evreilor din România. Nu numai că eu îi preţuiesc pe evrei, care sunt poporul 
biblic, dar unora dintre ei le dăruiesc hrană şi medicamente în cadrul programului 
umanitar „Cina creştină”. Iar la rugămintea şefului lor, academician Nicolae Cajal, 
eu şi cei 27 de senatori şi deputaţi ai PRM am votat, nu demult, pentru retrocedarea 
bunurilor comunitare ale evreilor. În mod concret, e vorba de Sinagoga şi Templul 
Coral din Bucureşti, de mai multe băi rituale, de Teatrul Evreiesc de Stat şi de 
Spitalul Caritas. Deocamdată, iată aici globul de argint în palma lui Dumnezeu, pe 
care l-am primit recent, în dar, de la o organizaţie din Ierusalim, prin omul admirabil 
care e Sandu David. Şi atunci ce mai rămâne din aşa-zisul meu antisemitism şi unde 
oare decât în România Mare au apărut cele mai multe studii şi articole împotriva 
fascismului care a făcut posibil odiosul Dictat de la Viena şi ne-a îndoliat ţara, ba 
chiar, datorită pactului dintre Hitler şi Stalin, încă există consecinţe grave şi acum 
prin despărţirea de patria mamă a Basarabiei şi a Bucovinei de Nord. 

Această campanie de exterminare nu s-a limitat numai la mine, ci a avut în vedere 
şi memoria părinţilor mei. În repetate rânduri eu am afirmat şi la Antena 1, şi la 
Tele 7 abc, şi în cărţile mele că iubiții şi regretaţii mei părinţi au fost Creştini după 
Evanghelie, dar eu am fost botezat ortodox, m-am cununat ortodox la Biserica Amzei 
şi mi-am botezat fetiţele tot în ritul ortodox. Naşul meu de cununie a fost preotul 
Gelu Bogdan de la Biserica Sf. Vineri şi la slujbă a oficiat şi cel care avea să devină 
Arhiepiscopul şi Vicarul Bucureştilor, Teodosie Snagoveanul. Nu ştiu ce ar trebui să 
fac mai mult pentru a dovedi că sunt creştin-ortodox, poate cumva să mă călugăresc, 
să mă îmbrac cu o rasă monahală legată cu sfoară şi să mănânc, precum sfinţii în 
pustie, lăcuste şi faguri de miere şi să beau apă de ploaie din căuşul copitelor de cai. 
Şi faţă de cine să fac dovezile astea? Nu cumva faţă de nişte atei nenorociti şi 
homosexuali rămaşi şomeri după falimentul postului Europa Liberă ? Dar e o curată 
nebunie. Nu credeam că acum, în România sfârşitului de mileniu, cu câteva zile 
înainte de Jubileul a 2000 de ani de la naşterea Mântuitorului. să se mai practice 
prigonirea creştinilor mai rău ca pe vremea turcilor, care ne-au respectat credinţa, sau 
ca pe vremea când Armata Roşie transforma bisericile în grajduri. Nimeni în România 
n-a făcut mai multe donaţii la bisericile şi mănăstirile ortodoxe, aşa cum am dat eu 
aproape toată agoniseala mea, la peste 60 de läcasuri, începând cu mănăstirea Sâmbăta 
de Sus a lui Constantin Brâncoveanu, la care iconostasul, realizat din dania şi obolul 
meu, şi asta se poate citi pe placa de marmură de la intrare, unde printre noii ctitori 
figurează şi Fundaţia România Mare. De Moş Niculae, am făcut daruri la cei 150 de 

orfani ai Revolutiei din Bucuresti, de care eu am grijä din 1990 si pânä acum, dar 
posturile de televiziune nu popularizeazä asemenea actiuni filantropice. Tot eu, si nu 
altcineva i-a redescoperit, i-a repus în drepturi si i-a publicat pe marii poeti ortodocsi : 
Nichifor Crainic, Radu Gyr, Vasile Voiculescu, Vasile Militaru. Niciodată eu nu mă 
voi dezice de părinţii mei; au fost nişte sfinţi. Dar în această veritabilă criză de 
delirium tremens, postul de televiziune PRO TV i-a jignit grav şi pe Creştinii după 
Evanghelie, numindu-i sectă, or ei reprezintă un cult, diferenţă de la cer la pământ - 
în timp ce cultele sunt recunoscute şi ocrotite de lege, sectele sunt interzise şi, v-o 
spun eu, ca sociolog al religiilor, a fost insultat şi poporul american, unde trăiesc 
peste 100 de milioane de baptişti ; a fost tocată mărunt şi telegrama de felicitare pe 
care eu am adresat-o preşedintelui ales al Americii, domnul George W. Bush, în 
finalul căreia îl rugam pe acest creştin practicant, care umblă cu Biblia la piept şi se 
roagă pe genunchi, să citească Psalmii 23 şi 91 ai Regelui David, în ideea că asta îi 
va da tăria în lupta cu forţele răului. Unde nu dă Dumnezeu să existe în România mai 
mulţi politicieni care să aibă relaţii excelente cu puternica şi influenta comunitate 
baptistă din S.U.A. Tot acest cor al broaştelor face caz de o orientare proamericană 
pe care aş avea-o, dar îl vânează pe un cetăţean american care e predicator în Texas, 
căsătorit cu nepoata mea şi stabilit în România, şi ne mai mirăm cä America ne 
priveşte aşa cum ne priveşte. Sunt singurul politician român care are în familie un 
pastor american, dar în loc şă-l rugăm să-şi folosească toate relaţiile de peste ocean 
pentru apărarea intereselor României, iată că el este pus la stâlpul infamiei, în vreme 
ce se risipesc milioane de dolari pentru un pretins lobby pe la diverse firme străine. 
Pentru a vă face o idee despre stadiul înalt la care a ajuns democraţia la PRO TV, vă 
pot spune că postul cu pricina a primit nu mai puţin de trei proteste de la Cultul 
Creştin Baptist, Cultul Creştin după Evanghelie şi Alianţa Evanghelică din România, 
care îşi exprimă revolta faţă de această discriminare religioasă foarte gravă, cu 
posibile consecinţe internaţionale neplăcute. Dar nici unu! dintre proteste n-a fost 
difuzat pe post, toate au fost aruncate la coş; le am eu în copie, aici, şi le ţin la 
dispoziţia tuturor acelora care vor să vadă cine practică asuprirea şi demascarea 
creştinilor, de parcă ar fi nişte răufăcători. Mai repede decât se aşteptau unii, am aflat 
şi ce se ascunde în spatele campaniei furibunde de denigrare, a urii. Cele peste 20 de 
firme-căpuşă ale domnului care conduce PRO TV, nu dau nume, nu vreau să mă 
răfuiesc cu nimeni, au de plătit la bugetul statului nu mai puţin de 800 de miliarde de 
lei, iar liderii PDSR-ului i-au promis că-i vor anula datoriile dacă mă lichidează pe 
mine. Cu asemenea sumă fenomenală s-ar putea asigura mâncarea în toate spitalele 
din România până la Paşti. Nicăieri în lumea civilizată nu sunt iertati cei care se fac 
vinovaţi de evaziune fiscală. Aduceti-vä aminte de marea actriţă italiană Sophia 
Loren, care a stat la închisoare pentsu evaziune fiscală, sau de tatăl celebrei sportive 
germane, Steffi Graf, ori de impresarul lui Michael Jackson, Marcel Avram. Numai 
la noi, un personaj corupt şi abuziv ca acest patron încalcă toate legile, practică 
santajul cu demaszarea pe micul ecran, îi cheamă la ordine pe generalii de Poliţie ca 
pe nişte copii de mingi şi, în vreme ce azvârle în aer cu câteva confetti şi baloane, ca 
un fel de spoială peste mizeria populaţiei, el îi buzunäreste pe români. Unealta lui cea 
mai logoreică e un actor ratat. un fel de „poznă a firii”, cum zicea cronicarul. 
Permiteti-mi să fiu fair-play, să nu-i dau nici iui numele. Acesta face pe lupul 

moralist, dar a venit timpul ca lumea să ştie cu ce afaceri de tip mafiot se îndeletniceşte. 
De un an de zile, el percepe taxă de protecţie de 2 miliarde de lei pe lună de la un 
mare producător de alcool, care e şi patronul unei echipe de fotbal. Iată de ce actorul 
cu pricina se preface a fi un fan al acestei echipe. În acest sens, respectivul moderator 
a cumpărat cu numai 5 mii de dolari, un autentic bacşiş, Sanatoriul pentru copii 
rahitici de la Eforie Sud, în urma unei licitaţii trucate cu F.P.S.-ul. Acelaşi personaj, 
de o rapacitate ieşită din comun, a pus mâna, tot ca urmare a unei licitaţii trucate, pe 
Institutul de Optică Militară din Bucureşti, care are o clădire de nouă etaje, cu sute 
de laboratoare şi birouri şi cu aparatură de mai multe zeci de milioane de dolari, 
preţul plătit mafiei de la F.P.S. de către actorul afacerist. Este de treizeci de ori mai 
mic decât cel real, nu mai vorbim de pagubele aduse cercetării şi tehnicii militare. 
Chiar în numărul de mâine al ziarului Evenimentul zilei, de pildă, ca să vedeţi că nu 
mint şi nu greşesc şi sunt bine informat... sunt acuzat de cele mai aberante fapte... de 
evaziune fiscală, ceva de genul ăsta. Arăt eu a evazionist fiscal? Şi cine vorbeşte ? 
Aşa se explică violenta cârdăşie dintre mafia politică şi mafia din presă. Eu am fost 
acela care am izbit nucleul dur al mafiei din România. Eu i-am tăiat caracatitei 
braţele, şi acum, într-o agonie dezgustätoare, mă împroaşcă şi mă spurcă pe toate 
canalele. Aceeaşi explicaţie este valabilă şi pentru acele ziare centrale care trăiesc 
efectiv tot din furat, tot din şantaj, din taxă de protecţie, şi care ştiu bine că, dacă voi 
veni la putere, li se vor închide robinetele jafului, ale reclamelor de la FPS, ale 
sponsorizărilor de la tot felul de afacerişti băştinaşi şi străini, în special arabi. În 
realitate, neavând ce să spună concret despre mine, fiindcă eu nu am făcut absolut 
nimic de care să-mi fie ruşine, duşmanii mei şi ai ţării au umflat artificial gogoaşa 
unui pretins extremism, numai că nimeni nu poate produce nici cea mai mică dovadă 
concretă a acestui aşa-zis extremism. Este limpede că, dacă eu aş fi fost aşa, ar fi avut 
de suferit în vreun fel toţi acei pirați de presă care mi-au bălăcărit familia, dar uite 
că nimeni nu i-a atins nici măcar cu o floare. Însuşi avocatul Antonie Iorgovan, 
părintele Constituţiei, actualmente senator PDSR de Prahova, a pledat strălucit, cu 
elocinta cunoscută, la un proces artificial pentru a demonstra ceea ce ştie toată 
lumea: că noi nu suntem extremişti ; şi atunci, în disperare de cauză, ei se leagă de 
cuvinte. De altfel, chiar Adunarea Parlamentară a Consiliului Europei, în ianuarie 
2000, a difuzat un raport din care reiese că în România nu există nici mişcări, nici 
partide extremiste. Şi dacă am fi fost extremişti, n-aveam dreptul să ne înscriem la 
Tribunal şi să candidăm. 

În mod concret, acelaşi PRO TV a extras, dintr-un discurs polemic şi metaforic al 
meu vechi de aproape trei ani, câteva cuvinte în care vorbeam de salvarea ţării cu 
mitraliera. Dar prin cele mai diabolice mijloace ale cenzurii de tip stalinist, au fost 
tăiate şi începutul, şi sfârşitul frazei, în care eu afirmam că nutresc speranţa că nu se 
va ajunge aici şi că dezastrul cumplit al ţării se va rezoiva pe cale paşnică. Dar, în 
definitiv, cine îmi reproşează mie un simplu cuvânt? Nu cumva chiar aceia care n-au 
mânuit cuvinte polemice, ci chiar mitraliere, în decembrie 1989, în martie 1990, în 
iunie 1990, în septembrie 1991, în februarie 1999? Atunci au murit oameni ucişi în 
numele aceleiaşi democraţii de tip... sau care mă incriminează pe mine acum. Timp 
de 11 ani, muncitorii, pensionarii, studenţii, păgubiţii de la FNI, chiriaşii, ba chier 
şi savanții fizicieni de la Măgurele au fost bătuţi la sânge de gorilele cu cagule negre, 

numai pentru că şi-au cerut drepturile. Acesta e adevăratul şi singurul extremism, 
domnilor: ţinerea sub teroare a populaţiei, poliţia politică a ambelor regimuri 
defuncte, înfometarea unei ţări întregi, lichidarea industriei, a agriculturii, zootehniei, 
armatei, sănătăţii, învăţământului, justiţiei, băncilor, turismului. Nu credeam că se 
împinge josnicia până acolo încât să se mintă că eu aş face execuţii publice pe 
stadioane, după modelul chinez, sau că voi închide discotecile pentru tineri, cum se 
minte acum prin şcoli, ori că ziariştii vor fi bägati la canal sau în alte lagăre de 
muncă, aşa cum a minţit un nefericit de la Iaşi, corespondent al Agenţiei privatizate 
France Press, din mahalaua Ticäului. 

Aştept cu nerăbdare ziua în care PDSR şi noii săi aliaţi mă vor acuza că voi otrăvi 
apele şi fântânile, aşa cum au speriat lumea, efectiv, în decembrie 1989, aceiaşi 
profesionişti ai intoxicării. În canonada jenantă pusă la cale împotriva mea se minte 
din zori şi până noaptea că, vezi doamne, comunitatea internaţională ar fi extrem de 
îngrijorată din pricina ascensiunii mele şi că România s-ar putea scufunda în mare ca 
Atlantida ori că mai are puţin şi va cădea de pe glob. Hai să fim serioşi ! Tratamentul 
dur la care e supusă ţara noastră nu mi se datorează mie, care mi-am afirmat în repetate 
rânduri ataşamentul categoric la valorile civilizaţiei occidentale şi la idealul de integrare 
euroatlantică. De altfel, eu mi-am făcut studiile de istorie la Viena, nu la Moscova. 
Voi sunteţi cei care au terfelit imaginea ţării, voi sunteţi cei care au transformat 
România într-o placă turnantă a criminalităţii şi într-un exportator de violenţă. 

Lupt pentru stoparea acestei degradări umilitoare, iar ultimul raport al Comisiei 
Europene de care vorbeam arată că în România nu există extremism şi confirmă 
justetea luptei mele împotriva corupţiei. Toată avalansa asta de citate din presa străină 
nu păcăleşte pe nimeni, pentru că textele sunt comandate, scrise şi plătite de aici, de 
la Bucureşti. Occidentul nu va trata cu hoţii care au jefuit fondurile comunitare, ci cu 
oameni integri ca mine, care, când spun o vorbă, aşa va fi. 

Aşa după cum s-a stabilit, nici o ţară şi nici o oficialitate occidentală n-au formulat 
nici cea mai mică obiectie la adresa triumfului PRM, totul nu este decât o diversiune 
şi o ploaie de fumigene pentru înspăimântarea populaţiei. Vrăjmaşii ţării mă răstignesc, 
dar ei uită un lucru: oamenii simpatizează întotdeauna cu victima. Astăzi, a fost dat 
publicităţii un sondaj IMAS, prin Radio România, care mă creditează pe mine cu 50%, 
iar pe contracandidatul meu cu 44%. Iar diferenţa va creşte simţitor. 

Eu nu numai că nu sunt izolat pe plan extern, dar îmi face plăcere să vă anunţ că 
ieri, 5 decembrie, am primit printr-un emisar special, una dintre cele mai importante 
distincții internationale : medalia de aur şi diploma „Omul anului 2000”, decernate 
de Institutul Biografic American din New-York. Aceasta este diploma şi aceasta este 
medalia de aur, cu eşarfă de mătase. Sper că nu voi fi acuzat că aş fi plătit-o şi p-asta. 

Port la gât această medalie, iar diploma aţi văzut-o. Dacă aş fi fost aşa cum 
încearcă să mă picteze unii, n-aş fi primit în acest an două prestigioase distincţii, 
medalia „Omul anului 2000”, de care am vorbit, şi medalia de aur a Academiei 
Mondiale de Medicină „Albert Schwaitzer”, pentru acţiuni umanitare. Si nu as fi fost 
ales la Paris ca preşedinte de onoare al Asociaţiei Mondiale Pro Basarabia şi Bucovina. 

Doamnelor şi domnilor, aşa după cum vedeţi, unul dintre scopurile diversiunii a 
fost atins: în loc să mă ocup de prezentarea programului meu prezidenţial şi de 
priorităţile social-economice ale Partidului România Mare, a trebuit să demontez 

punct cu punct acuzaţiile aberante care mi s-au adus. Acelora care se întreabă de ce 
nu are loc nici o dezbatere televizată între mine şi contracandidatul meu, aşa cum se 
întâmplă în toată lumea civilizată, le voi răspunde că acesta evită, mai pe româneşte, 
fuge de un asemenea dialog, procedeu care nu îi face deloc cinste. Nu numai că 
domnul Ion Iliescu nu acceptă un dialog în direct, absolut necesar, pentru ca populaţia 
să poată compara cele două oferte electorale. Dar el a intervenit brutal şi în dreptul 
meu legal de a-mi împărţi spaţiul de antenă, acordat de Legea electorală, pe postul 
public de televiziune. Iniţial, eu am intenţionat să vorbesc astăzi 30 de minute, şi 
mâine alte 30 de minute, pentru a fi sigur că mă vor recepționa mai multe categorii 
de cetăţeni. Iată că n-a fost posibil şi PDSR-ul a dictat şi a bătut cu pumnul în masă. 
De altfel, ştiu că s-a instaurat o stare de nemulțumire şi de nervozitate faţă de 
aroganta la care au revenit liderii acestui partid. Nu mai departe de acum patru ani, 
PDSR-ul a pierdut alegerile într-o manieră catastrofală. Iar ieşirea din scenă a 
domnului Ion Iliescu părea definitivă. 

Îi reamintesc distinsului meu contracandidat că populaţia era atât de scârbită şi 
revoltată în 1996 încât ar fi fost în stare să voteze cu oricine, şi cu Petrache Lupu, 
numai să scape de el. 

Acesta a avut ţara pe mână timp de 7 ani, dar a condus-o din rău în mai rău, până 
când a făcut posibilă explozia socială din noiembrie 1996. Încă ne sunt proaspete în 
memorie declaraţiile unor lideri care susțineau că Dumnezeu e pedeserist şi că ei vor 
conduce ţara până în anul 2050. Să mai vorbim de miliardele de dolari prăduite în 
primii doi ani postdecembrişti ? Să mai vorbim de ruinarea economiei naţionale ? Să 
mai vorbim de reţelele de tip mafiot patronate de regimul Iliescu şi despre care a scris 
toată presa şi chiar presa internaţională ? Am aici zeci de documente, din care aleg 
unul din lipsă de timp: traficul de armament şi ţigări efectuat de aeronava IL8 pe 
aeroportul Otopeni în anii 1995-1996, avion înmatriculat ER 75929. În perioada 
iunie-decembrie 1995 au fost 16 transporturi, iar în perioada ianuarie-noiembrie 
1996 au fost 22 de transporturi. Retineti, e vorba de un singur avion, cel implicat mai 
târziu în afacerea Tigareta II. 

În realitate, după cum îmi mărturisea căpitanul Valentin Vasilescu, comandantul 
adjunct al aeroportului militar Otopeni, în timpul regimului Iliescu au fost desfăşurate 
mai multe sute de asemenea operaţiuni speciale. Noi nu suntem împotriva comer- . 
tului, fie el si cu arme. Dar în ce buzunare sau conturi au intrat sutele de milioane de 
dolari câştigate şi de ce nu s-au plătit taxele vamale? La fel de scandaloasă a fost 
contrabanda cu petrol şi benzină, de care a scris şi presa internaţională. La fel de 
revoltătoare au fost activităţile de tip mafiot ale directorului SPP de atunci, Dumitru 
Iliescu, cu maşini, cu arme şi muniții, cu alte bunuri şi valori, toate în afara legii. 
Atunci când am ridicat acest caz infracţional în faţa Senatului României, urmarea a 
fost că domnul Iliescu, în loc să se debaraseze de infractori, mi-a ridicat mie 
imunitatea parlamentară. 

Un caz similar s-a petrecut în privinţa generalului Victor Marcu, prim-adjunct al 
directorului SRI. Acesta l-a informat pe şeful statului despre inegalitätile lui Virgil 
Măgureanu, dar ce paradox inimaginabil : a doua zi a fost dat afară chiar generalul 
care îndrăznise să sesizeze abuzurile şi actele ilegale. De fapt, una dintre problemele 
domnului Ion Iliescu este aceasta: n-a avut mână bună la oameni. S-a inconjurat 

aproape sistematic de indivizi dubiosi şi puşi pe căpătuială ca Gelu Voican Voiculescu, 
Silviu Brucan, Mihai Bujor Sion, Dumitru Iliescu şi alţii ca ei. Spune-mi cu cine te 
insotesti, ca să-ţi spun cine eşti, sună o zicală românească. Ne amintim cu toţii scena 
ridicolă când un comando de 40 de parlamentari PDSR l-a însoţit pe deputatul 
Gabriel Bivolaru la Parchetul General, ca un fel de trupă de şoc şi de intimidare a 
justiţiei. Am aflat şi ce se ascundea în spatele acestei demonstraţii fără precedent, 
fiindcă nicăieri actul de justiţie nu se exercită sub presiunea străzii. Acest Gabriel 
Bivolaru îşi cumpărase în 1996 locul de deputat, ducând câte o valiză cu un miliard 
de lei acasă la doi dintre fruntaşii PDSR-ului, nomina odiosa. 

Exemplele sunt mai numeroase şi arată că PDSR-ul a pierdut atunci alegerile 
fiindcă era perceput de populaţie drept cel mai corupt partid. În vara anului 1997, 
PDSR-ul s-a spart în două, aşa cum se ştie, pe fondul afacerii Costea, personaj care 
a pompat milioane de dolari, şi într-o parte, şi-n alta. Dar nu-mi propun să fac un 
proces PDSR-ului, deşi lumea se întreabă de unde a avut acum, în campania electorală, 
atâtea zeci de milioane de dolari, în timp ce noi n-avem bani nici măcar de un banner, 
după cum se poate vedea pe străzile tuturor oraşelor ţării. Şi lumea se mai întreabă 
cum au reuşit să ia trenul corupţiei din mers şi cei nou veniţi la pupitrul de comandă. 
De pildă, un primar PDSR de sector în Capitală a câştigat numai în şase luni, din 
iunie 2000 până acum, şase miliarde de lei; iar un viceprimar a câştigat două 
miliarde de lei, ambii din atribuirea de lucrări de construcţie către propriile lor firme, 
evident fără licitaţie. Este aicea viceprimarul general al Capitalei, prof. dr. loan Radu, 
din partea PRM, şi ştie bine că acesta este adevărul. 

Aroganta de care vorbeam s-a propagat cu viteza fulgerului. Am să vă dau un singur 
exemplu : vineri, 1 decembrie, un alai pedeserist s-a prezentat la Teatrul National din 
Cluj-Napoca şi a încercat să intre cu forţa în loja centrală pentru a urmări spectacolul 
dat de primărie în cinstea zilei naţionale. Un funcţionar obştesc, mărunt, pe nume 
Ionuț Ţene, le-a spus năvălitorilor că loja cu pricina e rezervată primarului Gheorghe 
Funar şi oaspeţilor de la Bucureşti şi Chişinău. „Şi ce dacă? Noi am câştigat alegerile, 
stăm unde vrem! ”, a răspuns vicepreşedintele filialei judeţene PDSR, un anume 
domn Apahideanu, după care nici una, nici două, acesta i-a tras bietului om, o 
persoană delicată, poet cu mai multe cărţi publicate, trei palme răsunătoare. Chiar 
aşa, domnilor, ati ajuns să bateti lumea numai pentru că nu face sluj în faţa voastră ? 
Iar vă purtaţi de parcă nu aţi fi avut 37%, ci 87%. Se vede treaba că din operele 
complete ale şefului vostru n-aţi reţinut decât mâna vârâtă în beregata unui ziarist şi 
faimoasa întrebare care a făcut înconjurul lumii: „De ce urli, măi, animalule ?”. 

La ce, oare, trebuie să se mai aştepte cetăţenii României de la nişte oameni care 
sunt puşi pe răfuială şi reglări de conturi, pe inocularea unei psihoze că vine tăvălugul 
şi pedeserizează ţara ! 

Stimate domnule Iliescu, am să vă pun acum, în lipsă, câteva din întrebările pe 
care vi le-aş fi adresat dacă ati fi avut bărbăţia să vă confruntati cu mine. Motivul 
invocat de dumneavoastră, cum că eu aş fi agresiv şi v-aş jigni, nu rezistă, fiindcă am 
mai participat împreună în turneu electoral preliminar la mai multe emisiuni de 
televiziune, şi la TVR, şi la TV Internaţional, şi la Antena 1, unde nu numai că nu 
v-am deranjat cu nimic, dar chiar v-am luat apărarea în faţa violenţei unor contra- 
candidaţi. Acum, aţi adoptat o poziţie de tip apartheid: v-aţi speriat de mine. 

Dumneavoastră ati prins din zbor acest cliseu, al aşa-zisului meu extremism, care 
nu se poate proba prin nimic concret, şi faceţi caz că Occidentul vă apreciază 
echilibrul şi echidistanta. Să admitem că ar fi aşa. Atunci cum vă explicaţi totuşi 
eşecurile numeroase pe care le-aţi avut şi pe plan extern timp de 7 ani? În afară de 
invocarea obsesivă a pactului de la... din Spania şi câteva şabloane despre strategii şi 
parteneriate, ce mai ştiţi dumneavoastră în materie de politică - limba de lemn, pe 
care o utilizaţi de 50 de ani încoace ? Iată începutul din cunoscuta publicaţie britanică 
The Independent, numărul din 27 noiembrie a.c., care n-a fost popularizat de presa 
de la Bucureşti, normal, citez : „Vechiul aliat al fostului dictator al României, Nicolae 
Ceauşescu, părea că va câştiga din nou puterea seara trecută, mişcare care ar putea 
îngropa candidatura României la Uniunea Europeană şi NATO. Domnul Ion Iliescu, 
70 de ani, activează în politică din perioada stalinistă a anilor '50”. Am încheiat 
citatul. Apropo, când aţi devenit din admirator al stalinismului biruitor un aşa de 
înfocat adept al capitalismului şi Occidentului? Am aici o fotocopie a articolului 
scris de dumneavoastră la Moscova şi publicat în ziarul Scânteia, la 28 august 1951. 
Citez : „Pentru orice student român este o cinste şi o fericire să studieze în Uniunea 
Sovietică, în ţara ştiinţei, tehnicii şi culturii celei mai avansate din lume. Noi avem 
foarte multe de învăţat şi din faptul că ne aflăm într-o asemenea ţară ca Uniunea 
Sovietică, în mijlocul unor asemenea oameni ca oamenii sovietici. Avem de învăţat 
nespus de mult din felul de a trăi şi a gândi al omului sovietic, al acestui om de o mare 
înălțime morală, cult, modest”. Şi acum paragraful de senzaţie : „Cu toţii simţim 
prietenia, îndrumarea şi ajutorul tovarăşilor noştri sovietici; ne bucurăm împreună 
de succesele construcţiei noastre paşnice şi simţim aceeaşi revoltă contra...” atenţie ! … 
»Canibalilor americani care săvârşesc bestialitäti de nedescris împotriva eroicului 
popor coreean şi care pregătesc un nou război mondial. De la oamenii sovietici avem 
de învăţat ce înseamnă adevăratul patriotism”. Am încheiat citatul. Semnează : Ion 
Iliescu, student, anul III, la Institutul Energetic „Molotov”, Moscova. 

Aşadar, în tinereţea dumneavoastră îi înfieraţi pe americani ca fiind nişte canibali 
şi nişte bestii, pe când omul sovietic... ehei... era un model de patriotism, de omenie, 
de o mare înălţime morală. În vremea aceea, ce se întâmpla în România din pricina 
oamenilor sovietici care erau idolii dumneavoastră ? Păi, ce să se întâmple ? 300.000 de 
oameni, floarea culturii, ştiinţei, religiei şi oştirii române, erau exterminați la canal 
şi în lagăre de trupele de ocupaţie sovietice. În acelaşi timp, zeci de mii de militari 
români şi sute de mii de civili din Basarabia şi Bucovina îngheţau sub viscolele 
năprasnice ale Siberiei, de le-au putrezit oasele la capătul lumii, tot din pricina marii 
înălţimi morale a omului sovietic. La tragedia lor de a muri de frig, de foame şi de 
bătăi în Uniunea Sovietică, dumneavoastră räspundeati cu fericirea de a studia în 
Uniunea Sovietică, fericire totuşi întunecată de norii negri ai canibalilor americani, 
care erau gata să provoace atunci, în 1951, cel de-al treilea război mondial. Nobile şi 
înălţătoare pagini ati mai scris la vârsta de 21 de ani, domnule Ion Iliescu. Aşa că nu-i 
de mirare că, în iulie 1956, aşa după cum arată presa vremii, pe care o am aici, aţi 
fost cooptat în Biroul Politic al CC al UTM, şi cariera dumneavoastră a început. 

Nu vreau să vă scriu eu biografia şi nici nu vă reproşez păcatele tineretilor, deşi 
cine a pactizat atunci cu duşmanul ţării sale poate e mai vinovat decât acesta în faţa 
istoriei. Totuşi, cum v-aţi dat biografia la întors, cum aţi devenit din duşman al 

americanilor, mâncători de oameni, nu-i aşa, proamerican ? O asemenea metamorfoză 
ciudată nu s-a mai văzut decât la gândacul lui Kafka. În realitate, domnule Iliescu, 
dumneavoastră nu aţi făcut altceva decât să vă aranjaţi ploile şi viaţa de aşa manieră 
încât să conduceţi tot timpul, indiferent de regimul politic. Născut să fiţi şef, acum 
nu concepeti altă ipostază decât aceea de a reveni în fruntea statului român, deşi nu 
mai sunteţi la vârsta la care puteţi desfăşura o activitate energică pentru ţară, de 
vreme ce nici acum zece ani n-aţi făcut mare lucru. 

Printre întrebările pe care aş fi vrut să vi le pun, stimate domnule Ion Iliescu, este 
şi una referitoare la asasinarea fostului dumneavoastră şef şi tovarăş de drum, Nicolae 
Ceauşescu. Ani de zile aţi negat că aţi fi avut vreun amestec, dar aşa ceva e ridicol, 
fiindcă nu mişca nimic în structurile noii puteri fără ştirea şi acordul dumneavoastră. 
Am tot aici o copie după actul prin care la 24 decembrie 1989, în calitate de preşedinte 
al CFSN, dumneavoastră ati instituit Tribunalul Militar Exceptional, a cărui sentinţă 
de condamnare la moarte, după cum a mărturisit şi Silviu Brucan, era stabilită înainte. 
Unde intervine ilegalitatea ? La 24 decembrie 1989, nu funcţiona nici un CFSN, şedinţa 
de constituire având loc abia la 28 noiembrie 1989, şi nici măcar atunci dumneavoastră 
nu aţi fost ales preşedinte. Aşadar, aceea a fost o crimă calificată, pe baza unui grosolan 
fals în acte publice, a încălcării legilor ţării şi a funcţionării unui tribunal ilegal. Dar 
dincolo de toate acestea rămâne asasinatul oribil a doi oameni bătrâni şi bolnavi, 
efectiv nituiti cu 600 de gloanţe el şi cu 700 de gloanţe ea, căreia i-a zburat şi o parte 
a craniului, încât oamenii povestesc că un câine al regimentului de la Târgovişte, Rex, 
i-a mâncat creierul şi a băut sângele de pe asfalt. Cum a fost posibil să se întâmple 
o asemenea atrocitate la un popor născut creştin? Si de ce ati livrat marfa în sfânta 
zi de Crăciun, când românii nu taie nici măcar porcul, de-aia şi Ignatul este cu câteva 
zile înainte. Citez dintr-un document secret pe care, de asemenea, îl am. De altfel, 
Gorbaciov stăruia încă din 22 decembrie 1989 pentru asasinarea lui Ceauşescu. 
Scenariul asasinării urma să fie declanşat de parola „recursul la metodă”, sub 
conducerea directă a lui Ion Iliescu. Eu n-am să vă întreb, stimate domnule Ion 
Iliescu, aşa cum a întrebat Emil Constantinescu în 1996, dacă credeţi în Dumnezeu. 
Aţi mărturisit-o singur, sunteţi liber-cugetător, adică ateu, e libertatea dumneavoastră 
de opţiune. Eu am să vă întreb însă altceva : l-aţi visat vreodată pe Nicolae Ceauşescu ? 
Aţi avut vreodată imaginea acelui bătrân ciuruit de gloanţe înainte de a fi ucis de lipsa 
insulinei ? Dar pe tinerii omorâţi după asasinarea lui Ceauşescu i-ati visat ? Pe ei cine 
i-a împuşcat, domnule Iliescu? Să nu-mi räspundeti că teroriştii, fiindcă povestea 
asta n-o mai cred nici copiii dintre blocuri care frecventează lucrări mai elevate, ca 
textele formaţiei Bug Mafia şi ale altor trupe de succes. 

Vă spun eu ce s-a întâmplat: acel război româno-român s-a declanşat pentru a se 
justifica uciderea soţilor Ceauşescu şi a instaurat panica şi teroarea în populaţie, aşa 
încât legitimitatea puciştilor să apară drept necesară şi salvatoare. Poeta Leonida 
Lari, deputată pe atunci în Parlamentul de la Moscova, l-a auzit pe Mihai Gorbaciov 
spunând la microfon că acum a vorbit cu tovarăşul Iliescu, care a cerut ajutorul 
trupelor sovietice. Exact acelaşi dialog l-aţi reprodus şi dumneavoastră la Bucureşti, 
de faţă cu numeroşi martori. Noroc cu bravul general Ştefan Guşă, care s-a opus 
intervenţiei ruseşti. Din păcate, curajul i-a fost fatal. Nu peste mult timp, muntele 
acela de om, prieten bun al meu, avea să moară de cancer, la numai 53 de ani, medicii 

militari din jurul meu, Ioan Cârciumaru şi deputatul Ioan Marinescu, comentând că 
ar fi fost iradiat. La fel a fost suprimat şi şeful trupelor USLA, colonelul Gheorghe 
Ardeleanu. În aceeaşi manieră brutală, cu o salbă de rachete a fost pulverizat, din 
ordinul generalului KGB-ist Nicolae Militaru, elicopterul cu care erau aduşi la 
Bucureşti generalii Nutä şi Mihalcea, care ştiau prea multe despre amestecul străin. 
Apoi, i-aţi băgat la închisoare pe colegii si tovarăşii dumneavoastră, dintre care 
doi au şi murit destul de repede: fostul preşedinte al Marii Adunări Naţionale, 
Nicolae Giosan, s-a prăpădit în temniţă, iar fostul ministru de Externe Ioan Totu s-a 
spânzurat. 

Nu se poate clădi nimic durabil pe minciună... N-aveţi, oare, nici o remuşcare, 
domnule Ion Iliescu? N-aveti remuşcări nici faţă de tinerii stâlciti în bătaie în iunie 
1990 sau faţă de cei ucişi de forţele de represiune în septembrie 1991 ? Pe câţi munţi 
de cadavre sunteţi capabil să mai cälcati, pentru a vă eterniza la putere? Şi câţi ani 
vreţi să mai domniţi ? Poate, cumva, până la vârsta de 900 de ani, a lui Matusalem 
din Biblie. Nici o problemă, se poate aranja şi asta. Vorbim cu specialiştii în inginerie 
genetică şi vă clonăm, să fiţi fericit. 

În privinţa candidaturii dumneavoastră, iarăşi s-a comis o fărădelege: dumnea- 
voastră pretindeti că n-aţi avut decât un singur mandat prezidențial: 1992-1996. 
Eroare gravă! Dar între 1990 şi 1992, cine a fost preşedintele României? Hai să 
admitem că numărătoarea începe din decembrie 1991, de când a fost votată Consti- 
tutia, şi tot rămâne aproape un an, până în septembrie 1992, timp în care ati semnat 
documente oficiale şi tratate internaţionale, în calitate de preşedinte al ţării. Există un 
precedent: aşa după cum se ştie, imediat după asasinarea lui John Kennedy, vice- 
preşedintele Linton Johnson a depus jurământul în avion şi a devenit noul preşedinte 
al Americii, pentru a se evita vidul de putere. Acel prim mandat al lui a durat doar 
un an, până la alegerile din 1964, pe care le-a câştigat, şi a mai beneficiat de încă un 
mandat, până în 1968. Acolo, cariera lui prezidenţială s-a încheiat, întrucât Constituţia 
S.U.A prevede numai două mandate. Exact cazul dumneavoastră. Acum vă luptaţi 
din răsputeri pentru cel de-al treilea mandat. Cine ne asigură pe noi că, dacă-l veţi 
obţine, nu veţi schimba Constituţia pentru a mai câştiga şi alte mandate ? 

Unde scrie că numai dumneavoastră puteţi conduce ţara aceasta ? 

O societate se conduce după legi şi reguli, iar dacă ele sunt încălcate, se deschide 
calea către unele samavolnicii. Stimate domnule Iliescu, ce ati vrea să faceţi dumnea- 
voastră nou pentru poporul român, în comparaţie cu cei şapte ani ff care aţi condus 
aşa cum l-aţi condus? Cine v-a împiedicat să vă transpuneti programele în viaţă 
atunci? Astăzi pretindeti că ati câştigat mai multă experienţă, ceea ce este de-a 
dreptul hilar. Pentru numele lui Dumnezeu, aveţi aproape 71 de ani, iar la sfârşitul 
unui eventual nou mandat veţi avea 75 de ani, să vă dea Dumnezeu multă sănătate. 
V-aţi născut în timpul unei crize mondiale, în martie 1930. România intră în secolul XXI 
şi în mileniul III. Nu credeţi că şi noile generaţii au dreptul la un preşedinte născut 
după cel de-al doilea război mondial, care să le vorbească pe limba lor, să le 
înţeleagă, să nu fie mereu nevoit să le explice de ce i-a făcut canibali pe americani şi 
să folosească şi alt limbaj decât „sinergia faptelor” şi „meandrele concretului” ? 
Stimate domnule Iliescu, daţi, vă rog, o şansă celor peste 10 milioane de copii, de 
adolescenţi şi de tineri, care au respect faţă de bătrâni, aşa cum am şi eu, dar nu pot 

fi obligaţi să se întoarcă în trecut ori să aştepte ca din 4 în 4 ani să vă maturizati 
dumneavoastră şi să cäpätati experienţă. Aţi avut, duminica trecută, una dintre 
explicaţiile pe care tinerii mi le-au dat mie, iar nu dumneavoastră. Eu sunt cu 20 de 
ani mai tânăr decât dumneavoastră. Nu contest că am făcut şi eu destule greşeli în 
viaţă, pentru că nu vorbim de îngeri aici, însă în nici un caz mizeriile de care mă 
acuză unii acum nu le-am făcut. 

Prin obstinatia dumneavoastră pentru a deveni a treia oară preşedintele României 
şi de a refuza orice dialog cu cel de-al doilea partid din ţară, riscati să aruncaţi ţara 
în haos şi să-i ridicaţi pe cei 3 milioane de români împotriva altor milioane de fraţi 
ai lor. La urma urmei, ce v-am cerut noi? Nu v-am cerut nimic; nici funcţii 
guvernamentale, pe care, oricum, nu ştiu cu ce drept le tot împarte PDSR-ul, acum, la 
clientela sa. Nu v-am cerut nici alianţe, ba chiar prinţul Paul de România, care mi-e 
amic, m-a vizitat şi şi-a oferit serviciile de mediator, însă nici nu l-aţi băgat în seamă. 
Au stat ei la masă la dialog israelienii şi palestinienii, sud-coreenii şi nord-coreenii, 
negrii şi albii în Africa de Sud — şi n-ar fi putut avea nişte tratative civilizate două 
partide româneşti ? Electoratul de-asta a şi votat masiv pentru schimbarea regimului, 
ca să cooperăm şi să scoatem ţara din prăpastia crizei. Imaginati-vä ce atmosferă 
bună ar fi fost în ţară şi ce climat de siguranţă şi muncă s-ar fi instaurat dacă măcar 
în plan parlamentar s-ar fi realizat o colaborare a PDSR-ului cu PRM-ul, care, prin 
redistribuire, au acum 72% dintre mandatele de senatori şi deputaţi, iar Guvernul, fie 
şi al dumneavoastră, minoritar, ar fi putut funcţiona fără probleme. Dar dumneavoas- 
tră v-aţi opus cu o vehementä ilogică şi, în orice caz, improprie politicienilor de 
anvergură. 

Ura cu care dumneavoastră aţi exclus din start orice dialog, chiar la nivel de 
„Bună ziua !”, cu PRM numai printr-un ordin străin se poate explica. 

Doamnelor şi domnilor, departe de mine gândul de a descalifica pe domnul Ion 
Iliescu în faţa dumneavoastră. Personal, îl apreciez pentru numeroasele calităţi ale 
domniei sale. Lumea însă vede şi judecă: domnia sa a condus ţara în timp de 7 ani, 
eu n-am condus nimic şi aş putea face pentru poporul român şi idealurile sale mai 
mult decât un om soväielnic, care în ultimii 11 ani a fost prizonierul unor interese de 
tip mafiot. 

Nu ştiu cum se face, dar de venirea mea la putere nu se tem nici muncitorii, nici 
gospodinele, nici şomerii, nici minerii înfometați, nici militarii, nici dascălii, ci se 
tem exact aceia care până acum câtva timp îl terfeleau chiar pe domnul Ion Iliescu, 
în fel şi chip. Am aici ziarul Ziua... iată... am ajuns să popularizez şi Ziua... din 
29 octombrie 1996, puteţi vedea şi dumneavoastră: „Caracatiţa politico-financiară a 
preşedintelui României a trecut Atlanticul” ; „Ion Iliescu a topit în S.U.A. peste 4 
milioane de dolari sustraşi de la popor”, aceste titluri din Ziua ş.a.m.d. 

Timp de 7 ani, doamna Doina Cornea a răguşit strigând: „Nu mai vrem nici un 
pic, preşedinte bolşevic ! ”. La vremea aceea, eu i-am luat apărarea lui Ion Iliescu, 
răsplata o vedeţi şi dumneavoastră. 

Mesajul către ţară 


Stimaţi locuitori ai României, 


Domnul Ion Iliescu a fost îmbrăţişat cu o căldură suspectă, ca un salvator al 
democraţiei şi părinte al patriei, exact de către aceia care îl făceau până acum 
antichrist. Niciodată n-a existat în istoria României o asemenea scenă de cameleonism 
colectiv. Mai mult decât atât: în disprețul propriului electorat, care l-a votat tocmai 
ca să scape de partidele care au ruinat ţara în ultimii patru ani, PDSR-ul a defilat la 
braţ cu liderii UDMR, PD şi PNL, pe care cu numai câteva săptămâni înainte îi 
ameninţa cu celulele puşcăriilor. 

În fine, să ne ocupăm puţin de programul meu prezidenţial, care iată, mi-a fost 
prescurtat explozitiv, pentru că a trebuit şi eu să arăt lumii care este realitatea. 

Din numeroasele măsuri pe care le preconizez, voi începe cu câteva mai stringente. 
În primul rând, dacă mă va ajuta bunul Dumnezeu să ajung preşedinte şi să-mi salvez 
tara de la pieire, voi asigura cancelariile lumii, inclusiv reprezentantele diplomatice 
acreditate la Bucureşti, că voi respecta cu fermitate angajamentul nostru de integrare 
a României în structurile euroatlantice, precum şi toate tratatele şi acordurile interna- 
tionale la care ţara noastră este parte. Nu de mine trebuie să se teamă Occidentul, 
fiindcă eu sunt un om al păcii şi al dialogului, hotărât să modernizeze România. 
Occidentul trebuie să se teamă de ultima mare migraţie din istorie, aceea a gangste- 
rilor, a traficantilor de droguri şi arme, a ucigasilor şi prostituatelor, a violatorilor de 
copii, care se tot revarsă ca lava unui vulcan prin România, din inima Europei. Aşa 
cum românii au apărat sute de ani valorile civilizaţiei creştine ale Occidentului 
împotriva expansiunii otomane, acum le vor apăra împotriva crimei organizate, a 
imigrației ilegale şi a altor primejdii. Eu sunt singurul care poate lua taurul mafiei de 
coarne, dacă nu se va înţelege asta va fi şi mai rău pentru ţară, dar şi pentru tihna din 
multe cămine europene. 

Apoi, voi depune cele mai cinstite şi statornice demersuri pentru adevărata 
reconciliere naţională, nu voi băga la puşcărie politicieni şi ziarişti, nu voi face nici 
o execuţie publică, dimpotrivă, am să-i apăr de furia populaţiei pe cei vinovaţi de jaf 
şi abuzuri, tot ceea ce voi face va fi lichidarea mafiei cu legea în mână şi confiscarea 
marilor averi realizate prin fraudă. Acest drept nu mi-l poate lua nimeni, fiindcă 
numai aşa voi putea începe o viaţă nouă. În paralel, voi lua toate măsurile care se 
impun pentru asigurarea securităţii alimentare a populaţiei cu orice preţ, până vom 
ieşi la primăvară şi va da firul ierbii. Nu e normal ca România să sufere de foame. 
Un studiu efectuat de un organism al ONU, e vorba de FAO, a stabilit că România, cu 
pământul ei bogat şi cu regimul hidrografic excepţional, poate hrăni nu 22 milioane, 
ci 80 de milioane de locuitori. 

Ca stil de muncă, voi vizita fiecare judeţ al ţării în primele trei zile ale fiecărei 
săptămâni, însoţit de specialişti în multiple domenii, dar şi investitori români şi 
străini, pentru a inventaria problemele grave cu care se confruntă populaţia şi a le 
găsi o rezolvare rapidă. 

americanilor, mâncători de oameni, nu-i aşa, proamerican ? O asemenea metamorfoză 
ciudată nu s-a mai văzut decât la gândacul lui Kafka. În realitate, domnule Iliescu, 
dumneavoastră nu aţi făcut altceva decât să vă aranjaţi ploile şi viaţa de aşa manieră 
încât să conduceţi tot timpul, indiferent de regimul politic. Născut să fiţi şef, acum 
nu concepeti altă ipostază decât aceea de a reveni în fruntea statului român, deşi nu 
mai sunteţi la vârsta la care puteţi desfăşura o activitate energică pentru ţară, de 
vreme ce nici acum zece ani n-aţi făcut mare lucru. 

Printre întrebările pe care as fi vrut să vi le pun, stimate domnule Ion Iliescu, este 
şi una referitoare la asasinarea fostului dumneavoastră şef şi tovarăş de drum, Nicolae 
Ceauşescu. Ani de zile aţi negat că aţi fi avut vreun amestec, dar aşa ceva e ridicol, 
fiindcă nu mişca nimic în structurile noii puteri fără ştirea şi acordul dumneavoastră. 
Am tot aici o copie după actul prin care la 24 decembrie 1989, în calitate de preşedinte 
al CFSN, dumneavoastră ati instituit Tribunalul Militar Exceptional, a cărui sentinţă 
de condamnare la moarte, după cum a mărturisit şi Silviu Brucan, era stabilită înainte. 
Unde intervine ilegalitatea ? La 24 decembrie 1989, nu funcţiona nici un CFSN, şedinţa 
de constituire având loc abia la 28 noiembrie 1989, şi nici măcar atunci dumneavoastră 
nu aţi fost ales preşedinte. Aşadar, aceea a fost o crimă calificată, pe baza unui grosolan 
fals în acte publice, a încălcării legilor ţării şi a funcţionării unui tribunal ilegal. Dar 
dincolo de toate acestea rămâne asasinatul oribil a doi oameni bătrâni şi bolnavi, 
efectiv nituiti cu 600 de gloanţe el şi cu 700 de gloanţe ea, căreia i-a zburat şi o parte 
a craniului, încât oamenii povestesc că un câine al regimentului de la Târgovişte, Rex, 
i-a mâncat creierul şi a băut sângele de pe asfalt. Cum a fost posibil să se întâmple 
o asemenea atrocitate la un popor născut creştin? Si de ce ati livrat marfa în sfânta 
zi de Crăciun, când românii nu taie nici măcar porcul, de-aia şi Ignatul este cu câteva 
zile înainte. Citez dintr-un document secret pe care, de asemenea, îl am. De altfel, 
Gorbaciov stăruia încă din 22 decembrie 1989 pentru asasinarea lui Ceauşescu. 
Scenariul asasinării urma să fie declanşat de parola „recursul la metodă”, sub 
conducerea directă a lui Ion Iliescu. Eu n-am să vă întreb, stimate domnule Ion 
Iliescu, aşa cum a întrebat Emil Constantinescu în 1996, dacă credeţi în Dumnezeu. 
Aţi mărturisit-o singur, sunteţi liber-cugetător, adică ateu, e libertatea dumneavoastră 
de opţiune. Eu am să vă întreb însă altceva : l-aţi visat vreodată pe Nicolae Ceauşescu ? 
Aţi avut vreodată imaginea acelui bătrân ciuruit de gloanţe înainte de a fi ucis de lipsa 
insulinei ? Dar pe tinerii omorâţi după asasinarea lui Ceauşescu i-ati visat ? Pe ei cine 
i-a împuşcat, domnule Iliescu? Să nu-mi räspundeti că teroriştii, fiindcă povestea 
asta n-o mai cred nici copiii dintre blocuri care frecventează lucrări mai elevate, ca 
textele formaţiei Bug Mafia şi ale altor trupe de succes. 

Vă spun eu ce s-a întâmplat : acel război româno-român s-a declanşat pentru a se 
justifica uciderea soţilor Ceauşescu şi a instaurat panica şi teroarea în populaţie, aşa 
încât legitimitatea puciştilor să apară drept necesară şi salvatoare. Poeta Leonida 
Lari, deputată pe atunci în Parlamentul de la Moscova, l-a auzit pe Mihai Gorbaciov 
spunând la microfon că acum a vorbit cu tovarăşul Iliescu, care a cerut ajutorul 
trupelor sovietice. Exact acelaşi dialog l-aţi reprodus şi dumneavoastră la Bucureşti, 
de faţă cu numeroşi martori. Noroc cu bravul general Ştefan Guşă, care s-a opus 
intervenţiei ruseşti. Din păcate, curajul i-a fost fatal. Nu peste mult timp, muntele 
acela de om, prieten bun al meu, avea să moară de cancer, la numai 53 de ani, medicii 

militari din jurul meu, Ioan Cârciumaru şi deputatul loan Marinescu, comentând că 
ar fi fost iradiat. La fel a fost suprimat şi şeful trupelor USLA, colonelul Gheorghe 
Ardeleanu. În aceeaşi manieră brutală, cu o salbă de rachete a fost pulverizat, din 
ordinul generalului KGB-ist Nicolae Militaru, elicopterul cu care erau aduşi la 
Bucureşti generalii Nutä şi Mihalcea, care ştiau prea multe despre amestecul străin. 
Apoi, i-ati băgat la închisoare pe colegii şi tovarăşii dumneavoastră, dintre care 
doi au şi murit destul de repede: fostul preşedinte al Marii Adunări Naţionale, 
Nicolae Giosan, s-a präpädit în temniţă, iar fostul ministru de Externe Ioan Totu s-a 
spânzurat. 

Nu se poate clădi nimic durabil pe minciună... N-aveţi, oare, nici o remuscare, 
domnule Ion Iliescu? N-aveţi remuşcări nici faţă de tinerii stâlciti în bătaie în iunie 
1990 sau faţă de cei ucişi de forţele de represiune în septembrie 1991 ? Pe câţi munţi 
de cadavre sunteţi capabil să mai cälcati, pentru a vă eterniza la putere ? Si câţi ani 
vreţi să mai domniti? Poate, cumva, până la vârsta de 900 de ani, a lui Matusalem 
din Biblie. Nici o problemă, se poate aranja şi asta. Vorbim cu specialiştii în inginerie 
genetică şi vă clonăm, să fiţi fericit. 

În privinţa candidaturii dumneavoastră, iarăşi s-a comis o fărădelege: dumnea- 
voastră pretindeti că n-aţi avut decât un singur mandat prezidenţial: 1992-1996. 
Eroare gravă! Dar între 1990 şi 1992, cine a fost preşedintele României? Hai să 
admitem că numărătoarea începe din decembrie 1991, de când a fost votată Consti- 
tutia, şi tot rămâne aproape un an, până în septembrie 1992, timp în care ati semnat 
documente oficiale şi tratate internaţionale, în calitate de preşedinte al ţării. Există un 
precedent: aşa după cum se ştie, imediat după asasinarea lui John Kennedy, vice- 
preşedintele Linton Johnson a depus jurământul în avion şi a devenit noul preşedinte 
al Americii, pentru a se evita vidul de putere. Acel prim mandat al lui a durat doar 
un an, până la alegerile din 1964, pe care le-a câştigat, şi a mai beneficiat de încă un 
mandat, până în 1968. Acolo, cariera lui prezidenţială s-a încheiat, întrucât Constituţia 
S.U.A prevede numai două mandate. Exact cazul dumneavoastră. Acum vă luptati 
din răsputeri pentru cel de-al treilea mandat. Cine ne asigură pe noi că, dacă-l veţi 
obţine, nu veţi schimba Constituţia pentru a mai câştiga şi alte mandate ? 

Unde scrie că numai dumneavoastră puteţi conduce ţara aceasta ? 

O societate se conduce după legi şi reguli, iar dacă ele sunt încălcate, se deschide 
calea către unele samavolnicii. Stimate domnule Iliescu, ce aţi vrea să faceţi dumnea- 
voastră nou pentru poporul român, în comparaţie cu cei şapte ani ff care ati condus 
aşa cum l-aţi condus? Cine v-a împiedicat să vă transpuneti programele în viaţă 
atunci? Astăzi pretindeti că ati câştigat mai multă experienţă, ceea ce este de-a 
dreptul hilar. Pentru numele lui Dumnezeu, aveţi aproape 71 de ani, iar la sfârşitul 
unui eventual nou mandat veţi avea 75 de ani, să vă dea Dumnezeu multă sănătate. 
V-aţi născut în timpul unei crize mondiale, în martie 1930. România intră în secolul XXI 
şi în mileniul III. Nu credeţi că şi noile generaţii au dreptul la un preşedinte născut 
după cel de-al doilea război mondial, care să le vorbească pe limba lor, să le 
înţeleagă, să nu fie mereu nevoit să le explice de ce i-a făcut canibali pe americani şi 
să folosească şi alt limbaj decât „sinergia faptelor” şi „meandrele concretului” ? 
Stimate domnule Iliescu, daţi, vă rog, o şansă celor peste 10 milioane de copii, de 
adolescenţi şi de tineri, care au respect faţă de bătrâni, aşa cum am şi eu, dar nu pot 

fi obligaţi să se întoarcă în trecut ori să aştepte ca din 4 în 4 ani să vă maturizati 
dumneavoastră şi să cäpätati experienţă. Aţi avut, duminica trecută, una dintre 
explicaţiile pe care tinerii mi le-au dat mie, iar nu dumneavoastră. Eu sunt cu 20 de 
ani mai tânăr decât dumneavoastră. Nu contest că am făcut şi eu destule greşeli în 
viaţă, pentru că nu vorbim de îngeri aici, însă în nici un caz mizeriile de care mă 
acuză unii acum nu le-am făcut. 

Prin obstinatia dumneavoastră pentru a deveni a treia oară preşedintele României 
şi de a refuza orice dialog cu cel de-al doilea partid din ţară, riscati să aruncaţi ţara 
în haos şi să-i ridicaţi pe cei 3 milioane de români împotriva altor milioane de frați 
ai lor. La urma urmei, ce v-am cerut noi? Nu v-am cerut nimic; nici funcţii 
guvernamentale, pe care, oricum, nu ştiu cu ce drept le tot împarte PDSR-ul, acum, la 
clientela sa. Nu v-am cerut nici alianţe, ba chiar prinţul Paul de România, care mi-e 
amic, m-a vizitat şi şi-a oferit serviciile de mediator, însă nici nu l-aţi băgat în seamă. 
Au stat ei la masă la dialog israelienii şi palestinienii, sud-coreenii şi nord-coreenii, 
negrii şi albii în Africa de Sud - şi n-ar fi putut avea nişte tratative civilizate două 
partide româneşti ? Electoratul de-asta a şi votat masiv pentru schimbarea regimului, 
ca să cooperäm şi să scoatem ţara din prăpastia crizei. Imaginati-vä ce atmosferă 
bună ar fi fost în ţară şi ce climat de siguranţă şi muncă s-ar fi instaurat dacă măcar 
în plan parlamentar s-ar fi realizat o colaborare a PDSR-ului cu PRM-ul, care, prin 
redistribuire, au acum 72% dintre mandatele de senatori şi deputaţi, iar Guvernul, fie 
şi al dumneavoastră, minoritar, ar fi putut funcţiona fără probleme. Dar dumneavoas- 
tră v-aţi opus cu o vehementä ilogicä şi, în orice caz, improprie politicienilor de 
anvergură. 

Ura cu care dumneavoastră aţi exclus din start orice dialog, chiar la nivel de 
„Bună ziua! ”, cu PRM numai printr-un ordin străin se poate explica. 

Doamnelor şi domnilor, departe de mine gândul de a descalifica pe domnul Ion 
Iliescu în faţa dumneavoastră. Personal, îl apreciez pentru numeroasele calităţi ale 
domniei sale. Lumea însă vede şi judecă : domnia sa a condus ţara în timp de 7 ani, 
eu n-am condus nimic şi aş putea face pentru poporul român şi idealurile sale mai 
mult decât un om soväielnic, care în ultimii 11 ani a fost prizonierul unor interese de 
tip mafiot. 

Nu ştiu cum se face, dar de venirea mea la putere nu se tem nici muncitorii, nici 
gospodinele, nici şomerii, nici minerii înfometați, nici militarii, nici dascălii, ci se 
tem exact aceia care până acum câtva timp îl terfeleau chiar pe domnul Ion Iliescu, 
în fel şi chip. Am aici ziarul Ziua... iată... am ajuns să popularizez şi Ziua... din 
29 octombrie 1996, puteţi vedea şi dumneavoastră : „Caracatiţa politico-financiarä a 
preşedintelui României a trecut Atlanticul” ; „Ion Iliescu a topit în S.U.A. peste 4 
milioane de dolari sustraşi de la popor”, aceste titluri din Ziua ş.a.m.d. 

Timp de 7 ani, doamna Doina Cornea a răguşit strigând: „Nu mai vrem nici un 
pic, preşedinte bolşevic ! ”. La vremea aceea, eu i-am luat apărarea lui Ion Iliescu, 
răsplata o vedeţi şi dumneavoastră. 

Mesajul către ţară 


Stimaţi locuitori ai României, 


Domnul Ion Iliescu a fost îmbrăţişat cu o căldură suspectă, ca un salvator al 
democraţiei şi părinte al patriei, exact de către aceia care îl făceau până acum 
antichrist. Niciodată n-a existat în istoria României o asemenea scenă de cameleonism 
colectiv. Mai mult decât atât: în disprețul propriului electorat, care l-a votat tocmai 
ca să scape de partidele care au ruinat ţara în ultimii patru ani, PDSR-ul a defilat la 
braţ cu liderii UDMR, PD şi PNL, pe care cu numai câteva săptămâni înainte îi 
ameninţa cu celulele puşcăriilor. 

În fine, să ne ocupăm puţin de programul meu prezidenţial, care iată, mi-a fost 
prescurtat explozitiv, pentru că a trebuit şi eu să arăt lumii care este realitatea. 

Din numeroasele măsuri pe care le preconizez, voi începe cu câteva mai stringente. 
În primul rând, dacă mă va ajuta bunul Dumnezeu să ajung preşedinte şi să-mi salvez 
ţara de la pieire, voi asigura cancelariile lumii, inclusiv reprezentantele diplomatice 
acreditate la Bucureşti, că voi respecta cu fermitate angajamentul nostru de integrare 
a României în structurile euroatlantice, precum şi toate tratatele şi acordurile interna- 
tionale la care ţara noastră este parte. Nu de mine trebuie să se teamă Occidentul, 
fiindcă eu sunt un om al păcii şi al dialogului, hotărât să modernizeze România. 
Occidentul trebuie să se teamă de ultima mare migraţie din istorie, aceea a gangste- 
rilor, a traficantilor de droguri şi arme, a ucigaşilor şi prostituatelor, a violatorilor de 
copii, care se tot revarsă ca lava unui vulcan prin România, din inima Europei. Aşa 
cum românii au apărat sute de ani valorile civilizaţiei creştine ale Occidentului 
împotriva expansiunii otomane, acum le vor apăra împotriva crimei organizate, a 
imigrației ilegale si a altor primejdii. Eu sunt singurul care poate lua taurul mafiei de 
coarne, dacă nu se va înţelege asta va fi şi mai rău pentru ţară, dar şi pentru tihna din 
multe cămine europene. 

Apoi, voi depune cele mai cinstite şi statornice demersuri pentru adevărata 
reconciliere naţională, nu voi băga la puşcărie politicieni şi ziarişti, nu voi face nici 
o execuţie publică, dimpotrivă, am să-i apăr de furia populaţiei pe cei vinovaţi de jaf 
şi abuzuri, tot ceea ce voi face va fi lichidarea mafiei cu legea în mână şi confiscarea 
marilor averi realizate prin fraudă. Acest drept nu mi-l poate lua nimeni, fiindcă 
numai aşa voi putea începe o viaţă nouă. În paralel, voi lua toate măsurile care se 
impun pentru asigurarea securităţii alimentare a populaţiei cu orice preţ, până vom 
ieşi la primăvară şi va da firul ierbii. Nu e normal ca România să sufere de foame. 
Un studiu efectuat de un organism al ONU, e vorba de FAO, a stabilit că România, cu 
pământul ei bogat şi cu regimul hidrografic excepţional, poate hrăni nu 22 milioane, 
ci 80 de milioane de locuitori. 

Ca stil de muncă, voi vizita fiecare judeţ al ţării în primele trei zile ale fiecărei 
săptămâni, însoţit de specialişti în multiple domenii, dar şi investitori români şi 
străini, pentru a inventaria problemele grave cu care se confruntă populaţia şi a le 
găsi o rezolvare rapidă. 

În privinţa investitorilor străini: îi voi invita să vină înapoi pe cei de la marile 
firme si concerne (General Motors, General Electric, Siemens, Bayer, AEC, Deutsche 
Telecom, British Telecom, Marlboro) şi pe toţi ceilalţi alungaţi de mafia pestriță care 
a controlat şi dijmuit total. 

Voi ordona anchete prezidenţiale pentru stabilirea modului cum s-au efectuat 
privatizările, iar acele privatizări frauduloase vor fi anulate. 

Voi instaura austeritatea de sus şi până jos, începând cu mine şi familia mea. 

Voi solicita Parlamentului şi Guvernului să adopte actele normative şi să acţioneze 
pentru ca: 

1. în maximum 6 luni, să fie asigurat salariul minim pe econonomie de minim 2 

milioane lei, iar pensia minimă de 1,5 milioane lei; 

2. până la Anul Nou, vor fi despägubiti toţi pägubitii de la FNI din fondurile 
instituţiei vinovate, CEC-ul, şi, eventual, cu ajutorul AVAB-ului ; 

3. vor fi asigurate facilităţi de angajare pentru absolvenţii de facultăţi din promoţia 
2001 ; 

4. întreaga suprafaţă agricolă a României, de circa 9 milioane de hectare, va fi 
cultivată şi se va începe munca la amenajările funciare şi la refacerea sistemelor 
de irigaţii; 

Evident avem mult mai multe proiecte şi măsuri, dar acestea apar mai importante 

în prima fază, totul pe fundamentul reinstaurării statului în economie. 

Dragi compatrioți, se apropie sărbătorile de iarnă; din nefericire, ele sunt mai 
triste ca oricând, Preţurile la alimente şi la carburanţi iar au luat-o razna şi voi nu 
aveţi o instanţă morală şi legală la care să vă mai plângeti. 

Apar, astăzi, în faţa dumneavoastră cu smerenia care se cuvine atunci când te ştii 
privit de poporul lui Ştefan cel Mare, al lui Mihai Viteazu, al lui Avram Iancu, al lui 
Eminescu, al lui Iorga, al lui Brâncuşi, al lui Enescu. Ce popor mesianic ! Păcat de 
conducătorii cei slabi pe care i-a avut în diverse perioade istorice. „Bună ţară, rea 
tocmeală ! ”, zicea cronicarul. 

Aceasta e luna iertării, ca să intrăm curati la suflet în noul mileniu. Vă iert şi pe 
voi, prigonitorii mei, care nu puteţi pricepe că un om e altfel decât voi, că e o oaie 
albă într-o turmă de oi negre, că nu merge la furat cu hoţii, că nu se destrăbălează cu 
desträbälatii, că nu numai că nu ia de la săraci, ca toţi bogătaşii de azi, ci, dimpotrivă, 
îşi dă şi haina de pe el şi nici un om sărman n-a plecat de la uşa lui fără vreun ajutor, 
oricât de mic. Îi rog, totodată, pe cei pe care i-am mâhnit sau i-am nedreptăţit fără 
voia mea, într-un fel sau altul, să mă ierte, în această vreme din preajma Crăciunului. 
Este greu, într-o lume care se abrutizează, să-ţi păstrezi cumpătui, să rămâi un om 
adevărat, să nu te ating: de aurul care te ispiteşte, să nu gândeşti şi să nu făptuieşti 
urâciuni, chiar şi atunci când nu te vede nimeni, există totuşi cineva care vede, judecă 
şi cântăreşte totul din slava cerului. Acelora care se întreabă care e secretul succesului 
meu, le voi răspunde cu simplitate, dovedind că nu m-a orbit această izbândă şi că 
trebuie să fug de păcatul trufiei: eu nu sunt decât un om, un simplu om, ridicat din 
mijlocul poporului meu, iar inima mea e cutia mea de rezonanţă care vibrează la 
nedreptäti, la plânsul si la durerile oamenilor. Nici eu nu-mi explic de ce mă doare 
atâta suferinţa celor din jur, oameni şi animale, dar o iubire năvalnică îmi umple 
pieptul şi atunci sar în ajutorul lor. Parcă se petrece ceva magic cu mine şi trec peste 


278 ANEXE 


orice primejdie, pentru a micşora suferinţa care domneşte în această Vale a Plângerii. 
Nu ştiu ce oieri, ce plugari, ce preoţi, ce soldaţi, ce femei milostive mi-au trimis pe 
fluviul de sânge al generaţiilor această patimă clocotitoare de a face dreptate celor 
näpästuiti. Ca mâine vor răsuna colindele de Crăciun şi un crâmpei de lumânare 
într-o ramură de brad ne va face să ne aducem aminte de copilărie şi de părinţi. 

Mesajul meu e de pace şi de bună învoire. Nu sunt aşa de bun cum mă cred cei 
220.000 de.membri ai PRM, dar nici pe departe nu sunt aşa de rău cum mă zugrăvesc 
cei care nu mă cunosc. 

Am să fiu reformatorul ţării mele, duminică România va juca ultima şansă a ei. Îi 
rog pe magistraţii, pe preşedinţii secţiilor de votare, pe cei care numără şi transportă 
voturile, dar şi pe observatorii străini, să fie corecti până la capăt, să nu-şi facă 
păcatul grav de a năpăstui un om care nu vrea altceva decât binele poporului român. 
, Tineti cu poporul toţi, ca să nu rătăciţi”, spunea la 1848 tribunul Simion Bărnuţiu. 

Îi invit pe membrii minorităţii maghiare, ai minorităţii ţiganilor, ai altor minorităţi, 
să nu voteze cu mafia, care i-a adus şi pe ei în sapă de lemn, să-şi asculte vocea inimii 
şi să aleagă un om care va fi cel mai drept prieten şi apărător. 

Îi rog pe cetăţeni să vină duminică la vot. 

Jos mafia, sus patria ! 

Doamne, ocroteşte poporul român şi sărbători fericite ! 


Studioul electoral TVR — 2000 


Partea I 
Discursul candidatului Ion Iliescu 


Stimaţi telespectatori, stimati concetăţeni, mă văd obligat să încep această dezbatere 
cu o declaraţie privitoare la afirmaţiile şi acuzele aduse de contracandidatul meu, 
domnul Vadim Tudor, în emisiunea de aseară ; declaraţia conținută într-un text-fluviu 
de o oră, cu o vădită intenţie de senzaţie, text citit pe nerăsuflate ca de un actor, 
cititor de texte comandate. Ati avut încă o dată prilejul să asistați la un spectacol al 
demagogiei, al gândirii incoerente şi al megalomaniei unui om care se crede Salvatorul 
României. Nimic din ceea ce vă preocupă pe dumneavoastră, nimic din ceea ce 
reprezintă, cu adevărat, interesul naţional nu şi-a găsit loc în acest discurs. Iar când 
după calomnii şi atacuri nedemne pentru un politician responsabil, care contravin 
chiar regulilor acceptate de toţi în campania electorală şi conţinute în articolul citit de 
doamna Guriţă, deci după toate acestea a catadicsit să prezinte şi unele soluţii în 
ultimele cinci minute, care reprezintă nişte propuneri antieconomice, caricaturale, ce 
vin în contradicţie cu modul de funcţionare a economiei şi care, aplicate, ar produce 
mai multă sărăcie şi mai multă corupţie, tot mai multe şi mai mari suferinţe poporului 
român. Tara nu se poate conduce nici cu mitraliera, nici cu pamflete citite seară de 
seară la televizor. Problemele economiei româneşti au nevoie de soluţii, nu de 
metafore. Vi-l puteţi, oare, imagina în postura de şef al statului, factor de echilibru, 
de mediere între puterile statului, între forţele politice, exponent al statului în raport 
cu societatea civilă? EI a declarat război continuu tuturor, timp de zece ani, şi a 
făcut-o şi ieri. Şi apoi, tot el se plânge că ar fi victima celor pe care îi calomniază : 
curat bărbăţie ! Sau încercaţi să vă imaginati o întâlnire a domnului Vadim Tudor cu 
liderii Uniunii Europene, în ipoteza că o asemenea întâlnire ar fi posibilă. Ce ar avea 
în comun oamenii care recunosc şi apără valorile democraţiei, drepturilor şi libertă- 
tilor cetăţeneşti, toleranti, deschişi la dialog, cu un om care îl proslăveşte şi astăzi pe 
Ceauşescu, ameninţă presa, promite execuţii publice pe stadioane şi lagăre de muncă 
pentru ziarişti şi pentru adversarii săi politici? E adevărat că în ultima vreme se 
dezice, a încercat şi aseară, dar sunt formule consemnate în scris, de care iarăşi, o 
calitate, se dezice în mod laş. Şi, fără îndoială, domnul Vadim Tudor va trebui să le 

explice în faţa justiţiei. Sunt însă câteva minciuni şi deformări grave ale realităţii, care 
privesc evenimente istorice importante, instituţii fundamentale ale statului de drept şi 
încălcări ale onoarei şi demnităţii naţionale, care nu pot rămâne fără răspuns. 

În primul rând, România de după Revoluţia din decembrie 1989 nu a fost şi nu 
este un lagăr de exterminare, cum afirmă domnul Vadim Tudor. Dacă ar fi fost aşa, 
el nu s-ar mai fi putut exprima acum în faţa camerelor de luat vederi şi nu ar mai fi 
putut candida pentru funcţia de şef al statului. 

În al doilea rând, Revoluţia română nu a fost o lovitură de stat organizată de KGB, 
cum îşi permite să se pronunţe. Şi nici explozia mămăligii, cum dispretuitor se 
exprimă liderul PRM. Poporul român nu este o mămăligă, ci o comunitate de oameni 
demni, care au acceptat să se jertfească pentru a-şi câştiga libertatea şi drepturile, 
ignorate de regimul Ceauşescu, al cărui trubadur obedient al fost Corneliu Vadim 
Tudor. Cum îşi permite domnia sa, care a stat ascuns ca un laş în zilele Revoluţiei, 
să-i judece pe cei care au răsturnat dictatura şi au murit pentru convingerile lor ? V-as 
cita doar două exemple din opera de trubadur obedient a domnului Vadim Tudor. 

În volumul său „Poeme de dragoste, ură şi speranţă”, apărut în 1981, la Editura 
Eminescu, are un poem lung, intitulat „Nicolae Ceauşescu”. Vă citez doar prima 
parte a lui: 

Acum prăznuirea acestei vieţi bogate în viața ta, părinte, 

Mă-nfățişez şi zic : 

Slăvite-ţi fie fiinţa şi setea de dreptate, 

Tu, ce te dărui [ării şi nu îi ceri nimic. 

Aş fi dorit, fireşte, să laud în tăcere 

Făptura ta turnată în bronz roman şi dac 

Dar epoca e aspră şi cugetul îmi cere 

Să ies din contemplare, să ard şi să nu tac. 


Asta e o primă mostră. O a doua: „Odă către tovarăşa Elena Ceauşescu, a ţării 
prima femeie”. Vă citez trei fragmente din ea: 

Elena Ceauşescu, omul ce-ntruchipează pe vecie 

Femeia acestei natii, atât de plină de virtuţi 

Mândrie, cinste, frumuseţe şi monument de hărnicie. 

Pentru acestea toate, iată, îți vine dreapta ţării să särufi. 


E mamă plină de iubire şi om politic cu renume, 

Şi e savantul pentru care nici o izbândă nu e grea, 

Ea duce faima ştiinţei noastre şi a ţării în întreaga lume, 
Iar patria o proslăveşte şi se mândreşte, azi, cu ea. 


Această nobilă plămadă e un destin şi o conştiinţă 
Tovarăşă i-e de-o viaţă eroului naţional, 

Iar existenţa lor de luptă, o glorioasă biruinţă, 

Pe drumul răscolit de patimi, sub arcul ţării triumfal. 


Face parte din volumul Saturnalii. lată deci calitatea poetului şi moralitatea. 
Domnului Vadim Tudor îi place, de asemenea, să facă paradă de creştinismul său, 
confundând adevărata credinţă cu gesturile mediatice. Credinţa este un lucru atât de 

personal încât nu se face paradă de ea în spaţiul public. Iar lansarea de calomnii la 
adresa adversarilor, minciuna, indolenta, extremismul, antisemitismul sunt, oare, 
virtuţi creştineşti ? Şi apoi, ce creştin este domnul Vadim Tudor care, în anii 80, 
justifica în articolele sale din Săptămâna dărâmarea unor biserici de către Ceauşescu ? 
Şi vă citez din nou un fragment dintr-un articol publicat de domnia sa în Săptămâna, 
din 10 ianuarie 1986. „Minciuna are picioare scurte”, se intitula articolul : 

„Ceea ce s-a întâmplat în Paris şi Viena ultimei jumătăţi a veacului trecut - spunea 
domnul Vadim —, ceea ce s-a întâmplat în Roma interbelică, ceea ce s-a întâmplat în alte 
aşezări europene se petrece, firesc, în parametri specifici, în Bucureştii acestor ani. 
Este un proces normal şi binevenit, care nu mai putea fi amânat fără a stânjeni, în mod 
simţitor, ritmul de viaţă al marelui oraş. Cetăţenii oraşului se mândresc că participă, în 
mod direct, la o lucrare pe cât de nobilă, pe atât de utilă”. Şi mai departe : „Sistematiza- 
rea oraşului şi construcţia Centrului Civic al său vor continua, pentru că aceasta reprezintă 
însăşi voinţa celor peste 2 milioane de locuitori ai Bucureştilor. Pentru că progresul 
implacabil al unei ţări nu aşteaptă aprobarea cuiva din afară”... şi face referire la un 
corespondent al Agenţiei... „provoacă numai râsul şi revolta, şi dezaprobarea noastră”. 

lată cu cât zel apără, în 1986, Corneliu Vadim Tudor opera de demolare a 
Centrului Civic al Bucureştiului, inclusiv a unor biserici, care a produs atâtea suferinţe 
multor oameni. Şi el mai îndrăzneşte, în intervenţia sa de aseară, să citeze un articol 
de-al meu din 1951, când eram student la Institutul Energetic din Moscova. 

Tot în lungul său monolog de ieri seară, contracandidatul meu s-a prezentat drept 
campionul absolut al luptei împotriva corupţiei, deşi nu ne amintim să fi propus în 
Parlament vreo lege pentru combaterea ei, din 1992, de când este senator. 

Ceea ce a uitat să spună domnul Vadim Tudor este faptul că a promovat cu bună 
ştiinţă în Parlament, pe listele PRM, după cum a relatat şi presa, o serie de oameni 
despre care presa consemnează fapte de corupţie, oameni certati cu legea, aflaţi în 
vizorul legii, oameni îmbogăţiţi, ca şi el, pe căi obscure. 

Domnul Vadim este, cum se vede, adeptul ideii conform căreia coruptii noştri sunt 
buni, coruptii celorlalți sunt de condamnat. Cu o astfel de mentalitate, lupta împotriva 
corupţiei devine doar un circ penibil. 

În fine, domnul Vadim minte atunci când afirmă că PRM-ul nu s-a aflat la putere. 
În perioada 1993-1996, oameni din PRM s-au aflat în structuri guvernamentale. 
Atunci PDSR-ul, cu doar 34% de locuri în Parlament, a fost nevoit să apeleze la 
sprijinul parlamentar al PRM în faţa opoziţiei obstructioniste foarte vehemente de 
atunci, care deţinea 46% din locuri în Parlament. Însă, precum se ştie, am fost 
obligaţi să renuntäm, la un moment dat, la colaborarea cu PRM, în momentul în care 
luările de poziţie extremiste şi xenofobe ale domniei sale, ca şi ale prietenului său 
Gheorghe Funar, au adus grave atingeri interesului national. Lasitatea îl împiedică si 
de această dată să-şi asume răspunderea pentru faptele sale. Mă întreb, şi sunt 
convins că vă întrebaţi şi dumneavoastră, ce rămâne din discursul domnului Tudor 
dacă dăm deoparte minciunile, calomniile, jignirile şi delirul politic, citatele anapoda 
şi alte floricele stilistice. Nimic. Pentru că extremismul nu e interesat de construcţie, 
ci numai de demolare. Extremismul este locul în care îşi dau mâna ura, frustrările şi 
neputintele unor oameni, care sunt indusi în eroare de lideri politici iresponsabili şi 
fără scrupule. Cu greu poate fi numit patriot un om care de dragul puterii este în stare 

să lucreze împotriva interesului national. Demagogia produce monştri, iar aceşti 
monştri produc suferinţe unui întreg popor. Atitudinea domnului Tudor, lipsa de 
măsură dovedită în toate actele şi luările de poziţie, labilitatea psihică, antiocciden- 
talismul său, xenofobia riscă să închidă România în spatele unei cortine de fier. Nu 
ne-a ajuns oare izolarea din ultimii ani ai regimului Ceauşescu? Renuntäm la 
drepturile şi libertăţile cucerite în decembrie 1989? 

În aceşti 11 ani am construit noi relaţii cu ţările din Uniunea Europeană, cu Statele 
Unite, cu Canada, China, Japonia, cu alte state. Ne-am normalizat şi ne-am îmbună- 
tätit relaţiile cu vecinii. Am construit o relaţie specială cu Republica Moldova, pe 
care dorim s-o extindem şi s-o amplificăm. Încrederea şi respectul reciproc Sunt 
pietre de temelie pentru relaţiile dintre state. Reprezintă, oare, domnul Vadim Tudor 
garanţia că, în calitate de şef al statului, va păstra şi dezvolta aceste relaţii ? Va duce 
mai departe procesul de aderare la Uniunea Europeană şi la NATO? După cum a 
acţionat până acum, după cum se prezintă, răspunsul este categoric nu. 

Înainte de a încheia acest cuvânt explicativ, vreau să mă adresez votantilor 
domnului Vadim Tudor. Eu vă respect alegerea făcută şi trebuie să întelegeti că, dacă 
am răspuns acuzelor favoritului dumneavoastră, nu înseamnă că sunt împotriva 
dumneavoastră. Eu nu cred, aşa cum ameninţă domnul Vadim Tudor, că, în cazul 
alegerii mele, dumneavoastră vă veţi ridica împotriva celorlalţi români, care au opinii 
contrare dumneavoastră. Sunteţi oameni maturi şi responsabili. Aţi sancţionat prin 
votul dumneavoastră, înainte de toate, eşecul unei guvernări iresponsabile, ca şi 
corupţia generalizată şi jaful din economia naţională, încurajate şi favorizate de 
această guvernare. În această privinţă, ne situăm pe aceeaşi poziţii şi cunoaşteţi 
hotărârea pe care am luat-o de a ne lua răspunderea pentru a guverna în vederea 
soluționării problemelor grave cu care se confruntă ţara, pentru a combate sărăcia 
extremă, pentru a curma jaful din economie şi a extirpa rădăcinile corupţiei. 

Acum a venit vremea reconstrucției ţării, dincolo de convingerile noastre politice 
există România, viitorul ei, al copiilor şi nepoților noştri. Nu-l putem amaneta de 
dragul unui partizanat dus dincolo de limitele normale. Noi îi chemăm pe toţi oamenii 
de bună credinţă alături de noi în această operă. 

Şi să-mi mai permiteti două remarce : în primul rând, domnul Vadim Tudor s-a 
prezentat seara trecută ca un om lăudăros, a făcut caz de o medalie pe care şi-a 
agăţat-o de gât; este vorba de „Man of The Year” 1999. Vreau să vă spun că 
asemenea medalii şi diplome însoţitoare se oferă de către acest institut American 
Biographical Institute, | 

Institutul American Biographic pe care l-am citat oferă diverselor personalităţi... 
şi eu cunosc câteva zeci de români care au primit asemenea invitaţii... eu am primit 
aşa ceva şi-n '99, şi-n 2000: omul anului '99, respectiv 2000. Pentru o diplomă care 
conferă anumite aprecieri şi în schimbul unor sume de 195 de dolari pentru diplomă 
şi 295 de dolari pentru medalie, oferă respectivele însemne. Dânsul se laudă cu ele 
ca şi cum ar fi o recunoaştere extraordinară, pe plan internaţional, a meritelor 
domniei sale. Nu este demn pentru un politician cu pretenţii... 

Apoi, nici nu voiam să amintesc acest lucru, dar totuşi am constatat că a repetat 
pentru a nu ştiu câta oară şi aseară apelul indecent la vârstă şi diferenţa de vârstă 
dintre noi doi. Nici nu vreau să mă refer la aşa ceva, pentru că este o manieră foarte 
simplistă şi primitivă de a aborda lucrurile. 

Aş vrea să amintesc un singur lucru: Ronald Reagan avea 76 de ani când a intrat 
în competiţie cu un om mai tânăr decât el, care avea în jur de 50. Şi pe tema acestei 
diferenţe de vârstă, dânsul a dat, la un moment dat, în faţa unor gazetari, următoarea 
replică: „Vă dau asigurări că nu voi exploata tinereţea şi lipsa de experienţă a 
contracandidatului meu”. Nu vreau să comentez mai mult. 

În fine, pledoaria de ieri, de-aseară, a domnului Vadim Tudor a fost cel mai bun 
argument în favoarea deciziei pe care am luat-o, de a refuza o confruntare directă. 
Aceasta n-am făcut-o nu din teamă. Am avut de-a lungul acestor 11 ani — şi ştiţi foarte 
bine - care au trecut de la Revoluţia din decembrie, confruntări mult mai aprige. Nu 
am ezitat niciodată. Şi în această campanie, am fost la întâlniri cu 5-6 contra- 
candidaţi, ca şi la una în doi, cu unul dintre contracandidati. Am refuzat, precum se 
ştie, acele întâlniri, şi am explicat acest lucru, care riscau să se transforme în 
spectacole ridicole, nedemne pentru ţinuta instituţiei pe care vrem să o onorăm, cea 
de preşedinte al României. 

Acesta a fost motivul pentru care am refuzat o întâlnire cu domnul Vadim Tudor ; 
s-a văzut din expozeul domniei sale de aseară; cam la ce ar fi dus o asemenea 
întâlnire şi nu cred că ar fi produs mare satisfacţie telespectatorilor. 


Partea a [l-a 
Intrebări adresate de jurnalişti 


Ion Cristoiu: Concurentul dumneavoastră Corneliu Vadim are drept slogan 
electoral : „Jos mafia, sus patria ! Dumneavoastră vi l-aţi asuma ? Dacă da, cum 
l-ați transpune în practică o dată ajuns preşedinte ? 


Ion Iliescu: Fără îndoială că mafia, fenomenele ample de corupţie reprezintă 
unul din fenomenele grave şi constituie o problemă ce ne-a preocupat si pe noi. Si în 
programul meu electoral, al PDSR-ului, are o elaborare cu măsuri foarte concrete. 

Sloganul domnului Vadim e un slogan gazetăresc. Nu este un program de com- 
batere şi de eradicare a mafiei. Dacă acest slogan simplist are un anumit ecou, 
aceasta se datoreşte rezultatelor politicii mai ales din ultimii patru ani de zile, care a 
fundamentat, care a extins fenomenul de corupţie din societate şi a încurajat amplifi- 
carea reţelelor mafiote. Când lupta împotriva corupţiei devine un spectacol, mai mult 
compromite lupta împotriva ei decât să o ajute. Sau formulele de tip „sunt buni 
corupţii noştri, ne luptăm doar cu coruptii lor”, aşa ceva nu poate fi acceptat. 

Eu cred că bunul-simt al românilor, de asemenea, receptează faptul că fenomenul 
corupţiei nu este un fenomen simplu şi nu poate fi eliminat, extirpat, aşa cum, în mod 
demagogic, domnul Vadim Tudor spune că el în 48 de ore pune capăt corupţiei în 
România. 

Este un fenomen mult mai complicat, care a pătruns în fibrele societăţii şi care 
trebuie combătut cu aceeaşi complexitate cu care se prezintă fenomenul în sine. Şi 
Mussolini, la vremea sa, a proclamat acest obiectiv al extirpării mafiei cu nişte 
măsuri speciale luate în Sicilia. Rezultatul a fost amplificarea mafiei, pentru că aceste 

mäsuri-spectacol n-au fost însoţite de măsuri fundamentale, mai ales de natură 
economică şi socială, pentru extirparea sărăciei, pentru crearea unor condiţii sociale 
care să susţină o asemenea campanie. Este de notorietate că tocmai ţările cu un regim 
democratic consolidat, cu economii dezvoltate, cu un nivel ridicat de trai al populaţiei 
au mai mari succese în lupta împotriva acestor fenomene antisociale. Deci este vorba 
de un fenomen complex, care necesită măsuri complexe, şi în programul nostru ele 
vizează tocmai o asemenea complexitate de măsuri. În primul rând, economia : 
relansarea economică, crearea de locuri de muncă, alimentarea speranţei oamenilor 
pentru o viaţă mai bună, înlăturarea sărăciei extreme şi măsuri specifice acestui 
domeniu care afectează domenii atât de mari şi categorii atât de mari, o mare 
majoritate a populaţiei ţării ; pentru pensionari, pentru familii numeroase, pentru 
copii... măsuri legislative, înăsprirea legislaţiei şi măsurilor împotriva faptelor anti- 
sociale, a corupţiei şi a imbogätitilor pe lângă lege. Măsuri în ceea ce priveşte 
eficienţa administraţiei publice, simplificarea ei, limitarea birocraţiei, combaterea 
birocraţiei, controlul asupra funcţionării acestei instituţii, ridicarea autorităţii institutelor 
chemate să lupte cu faptele antisociale : Poliţie, Procuratură, Justiţie, deci este vorba 
de un complex de măsuri care trebuie să constituie un front mut la care trebuie să se 
cupleze societatea civilă, chiar oamenii de afaceri, pentru că şi mafia, ca rețele, şi 
corupţia... coruperea funcţionarilor de stat se fac de cei cu parale, de cei implicaţi în 
afaceri şi trebuie să fie un front comun, şi al celor interesaţi în afaceri cinstite, în 
activităţi economice bazate pe lege şi care să slujească societăţii, să slujească celor 
implicaţi şi cetăţenilor şi, alături deci de instituţiile statului, să acţioneze împreună. 

În ceea ce priveşte patria şi patriotismul, acesta nu poate fi monopolul cuiva. Şi 
nu este patriotismul monopolul domnului Vadim Tudor. 


Moderator : Domnule Ion Iliescu, ca şef al statului veți fi şi comandantul suprem 
al forțelor armate. În timpul primului dumneavoastră mandat constituţional, în Armată 
începuse deja un proces amplu de reformă, care avea ca obiectiv final îndeplinirea 
criteriilor de aderare la NATO. Cum vedeţi starea actuală a Armatei şi ce intenţionaţi 
să faceţi pentru cei care slujesc drapelul ţării ? 


Jon Iliescu : Reforma structurilor militare a început, ea a continuat si este un proces 
necesar : trebuie să adaptăm Armata la cerinţele moderne şi să o facem compatibilă cu 
structurile militare cu care colaborăm ; ne aflăm într-un parteneriat cu NATO şi am 
avut şi multe de învăţat din acest punct de vedere şi sunt aprecieri pozitive la adresa 
armatei române în legătură cu compatibilitatea şi capacitatea ei de a se adapta la aceste 
cerinţe. Sunt, ştim cu toţii, suferinţe mari, datorită, în primul rând, sărăciei bugetului 
ţării, care se reflectă şi în sărăcia cu care se zbate Armata noastră. Alocatiile bugetare 
sunt insuficiente şi nu acoperă minimum necesar atât pentru dotarea cu tehnică militară, 
pentru a asigura calitatea instrucției, cât, mai ales, privind condiţiile de viaţă atât ale 
militarilor în termen, cât şi ale cadrelor militare, ale ofiţerilor, corpului ofițeresc - şi 
am asistat în ultima vreme la acte foarte grave care afectează demnitatea corpului 
militar. Armata la noi, prin tradiţie, s-a bucurat de stima şi respectul populaţiei. 
Armata se identifică cu ideea de suveranitate naţională, cu ideea de patrie, şi a asigura 
demnitatea corespunzătoare celor care slujesc sub arme este o datorie sfântă a statului. 
Şi noi credem că trebuie în primul rând să facem eforturi din acest punct de vedere. 

Am stat de vorbä cu multi tineri care au slujit în armatä, care, când s-au intors din 
armată, nu şi-au mai găsit locul de muncă; am stat de vorbă cu cadre ofiteresti în 
rezervă care se zbat, la rândul lor, cu greutăţi materiale, şi cei care sunt activi în 
armată nu pot să nu ţină seama de soarta celor care părăsesc armata, care intră în 
rezervă. Militarii au şi un regim mai dificil decât alte categorii sociale. Ei slujesc sub 
arme şi merg acolo unde se dispune, adică oamenii sunt nevoiţi deseori să se mute 
dintr-un oraş în altul. Sotiile lor cu greu îşi mai găsesc locuri de muncă; rămân 
dependenţi, de regulă, de salariul ofițerului. Când a trecut în rezervă, apare o altă 
dramă pentru foarte mulţi. Mulţi locuiesc în locuinţe de serviciu ale Armatei; au 
intrat în rezervă, se află foarte mulţi dintre ei în situaţia de a fi evacuaţi din locuinţele 
respective. Deci sunt o multitudine de probleme care trebuie să constituie preocuparea 
noastră şi noi ne propunem în toate programele noastre, dincolo de dificultăţile 
economice, sociale, financiare pe care le avem, să găsim resursele necesare pentru ca 
să asigurăm Armatei noastre, ostaşilor, ofiţerilor, condiţii demne, decente de viaţă, 
de muncă, ca să poată, cu demnitate, să-şi facă datoria şi să slujească ţara. 


Emil Hurezeanu : Istoricii şi observatorii politici occidentali sunt de acord că în 
România ultimilor 150 de ani, să zicem, de la începutul modernităţii ei, funcționează 
mai ales ceea ce numesc ei un război intern între partidele politice între ele, pe de o 
parte, şi între partidele politice, care oricum se războiesc unele cu celelalte, şi conducă- 
torul statului, şeful statului, fie el rege sau preşedinte. Acest război intern funcţionează, 
mai ales, în democraţie şi - cred observatorii, istoricii la care mă refer - conduce, la 
un moment dat, spre dictatură. Există posibilitatea ieşirii din acest conflict permanent 
care marchează viaţa politică românească în modernitate, fie prin întărirea rolului 
preşedintelui, fie prin întărirea rolului Parlamentului, pentru că se consideră că doi 
poli de putere, la fel de importanţi, cu aceeaşi pondere, mai degrabă blochează şi 
împiedică echilibrul decât îl încurajează. Care este părerea dumneavoastră ? 


Ion Iliescu : Desigur că aceasta este o problemă importantă, echilibrul puterilor 
în stat nu este deloc o problemă simplă, cu atât mai mult într-o democraţie tânără, 
într-o fază complicată a unui proces de tranziţie în plan economic, în plan politic, în 
plan social. 

Faptul că, de-a lungul istoriei, asemenea dificultăţi au apărut... ele sunt legate de 
multipli factori şi tin de structura vieţii politice, ținând seama de raporturile sociale 
din societate... ţine de personalitatea celor care îndeplinesc funcţii importante în stat. 

Ceea ce a lipsit, cred, şi în experienţa noastră istorică mai îndepărtată şi mai 
apropiată, a fost şi o anumită coeziune a societăţii româneşti, în ansamblu, şi o 
anumită cultură a căutării consensului, atunci când diversitatea de opinii, diversitatea 
de interese, determină, sigur, pe de o parte confruntare şi de... pe plan politic între 
diverse interese, între diferite grupuri, dar se poate găsi, prin înţelepciune, prin dialog 
politic, prin consens, acea platformă naţională care să slujească cauzei comune : 
interesul naţional. Aceasta ne trebuie şi nouă. Eu cred că, în ceea ce ne priveşte, 
soluţia nu este de a schimba raporturile constituţionale statornicite în momentul de 
faţă în România, să dăm mai multă prevalentä Parlamentului sau mai multă putere 
Preşedintelui ţării. Eu cred că, aşa cum sunt ele prevăzute în Constituţia ţării, 
atribuţiunile preşedintelui, ale Parlamentului, ale Executivului constituie un tot 

echilibrat. Că nu s-au respectat prevederile constituţionale, că au apărut fapte de 
interferenţă între instituţii, şi în ultimii patru ani de zile acestea au fost flagrante, cele 
mai flagrante cele dintre Executiv şi Legislativ, când Executivul s-a substituit Parla- 
mentului prin excesul de ordonanţe şi ordonanţe de urgenţă, sigur că asta generează 
stări de dezechilibru şi compromite inclusiv autoritatea instituţiilor statului. Preşe- 
dintia, de asemenea, pe de o parte, nu şi-a făcut datoria ca factor mediator între 
toate..., pe de o parte, puterile statului şi, pe de altă parte, la rândul său, s-a interferat 
în atribuţiunile altor instituţii. Eu cred că singura cale este să ţinem seama de aceste 
prevederi ale Constituţiei, să o respectăm şi să o aplicăm în mod fidel în spiritul şi 
litera sa. Sigur că, la rândul său, Constituţia poate comporta anumite îmbunătăţiri şi 
n-am fost ostil acestei idei, nu am fost pentru a aborda în mod pripit acest lucru. 
Elaborarea Constituţiei, cum bine ştim si noi, s-a făcut de o manieră înţeleaptă şi cu 
calm şi răbdare, un an şi jumătate s-a lucrat în Adunarea Constituantă cu consultări 
ample, interne, internaţionale, şi a ieşit un corp de lege care a fost apreciat şi este 
apreciat în lumea internaţională a specialiştilor în drept constituţional. Dar, sigur, ca 
orice operă umană, şi ea comportă îmbunătăţiri posibile şi am spus să facem aceste 
îmbunătăţiri, da, cu aceeaşi înţelepciune şi cu aceeaşi atenţie cu care s-a făcut şi 
elaborarea ei. 

De aceea, în programul nostru şi în memorandumul care a fost prezentat de Biroul 
executiv al PDSR-ului, noi am menţionat şi această posibilitate, sugerând constituirea 
unei comisii reprezentative, avem de-acuma un număr mai mare de specialişti în drept 
constituţional decât aveam în 1990-1991, care să adune toate propunerile posibile de 
îmbunătăţiri şi să formeze deci obiectul unor dezbateri fundamentale şi în Parlament, 
şi în opinia publică. 

Moderator : Cum vedeți îmbunătăţirea nivelului de trai al oamenilor ? 


Ion Iliescu : Pe bună dreptate, cum aţi menţionat, sărăcia este problema cea mai 
gravă a României în momentul de faţă. Şi mai ales sărăcia extremă, adică acea situaţie 
în care trăiesc cam jumătate de români în momentul de faţă, la limita supravieţuirii : 
subnutriti, trăind în frig, ceea ce afectează starea de sănătate a oamenilor, copii în 
suferinţă, şi vedem fapte dramatice din acest punct de vedere, şomajul, care are o 
extensiune foarte mare, cifrele statistice nu reflectă realitatea în materie de şomaj. 
Am văzut şi ultimul Raport al Comisiei Naţionale de Statistică, va trebui să aducem 
corectivele necesare. 

Acolo se reflectă doar numărul şomerilor aflaţi în perioada de ajutor de şomaj, 
deci un an şi jumătate după disponibilizare. Dar noi avem mult mai mulţi din cei care 
au fost disponibilizati, au depăşit şi faza de ajutor de şomaj, deci nu mai primesc nici 
măcar ajutor de şomaj, şi a căror situaţie este mult mai gravă. Aceasta se simte mai 
puţin în anumite zone, chiar în Bucureşti sau câteva zone din restul ţării, unde 
economia subterană este mai activă, deci angajare... de activităţi economice şi 
angajare fără contract de muncă, fără să se plătească, ocolind deci fiscul, dar ea 
funcţionează şi mai salvează, din acest punct de vedere, o serie de oameni, dar sunt 
zone întregi unde nici măcar economie subterană nu există. 


Moderator : Cum vedeți această îmbunătăţire ? 

Ion Iliescu : Deci... singura cale este relansarea economică şi acesta este răspunsul 
nostru în programul electoral şi în programul de guvernare, la care a lucrat conducerea 
partidului nostru şi care acum se concretizează în programul Guvernului - relansarea 
economiei, încurajarea printr-o politică fiscală care să faciliteze iniţiativa privată, a 
sectorului privat, a întreprinderilor mici şi mijlocii care au avut un rol activ, pozitiv 
în perioada 1993-1996, creând atunci, în ciuda unor ironii care s-au tot vehiculat, 
creând în mod real 1 milion şi jumătate de locuri de muncă, ceea ce a redus şomajul 
de la 11%, cât era în '92, la 6%, cât era în '96. 

De asemenea, agricultura românească trebuie să se bucure de sprijin, şi să scoa- 
tem ţara... satul românesc, agricultura, țărănimea, din situaţia gravă în care se află 
astăzi, care pune chiar în pericol securitatea alimentară a populaţiei. 

Şi, în fine, încurajarea investitorilor străini care, la rândul lor, au părăsit România. 
Noi eram nemulţumiţi în '96 cu doar 2.600.000.000 - valoarea investiţiilor în perioada 
celor patru ani; iată că în ultimii patru ani se rezumă această prezenţă la numai 
1.200.000.000 de dolari. Şi observaţiile lor vizează prima categorie de probleme, pe 
lângă climatul nefavorabil datorită unei economii în declin, legislaţia complicată, 
birocraţia din administraţie, care înseamnă pierdere de timp, şi corupţia din administraţie. 

Deci trebuie să dăm răspuns acestor probleme ca să atragem capital străin, să 
creăm noi activităţi, să încurajăm dezvoltarea şi să asigurăm această protecţie activă 
prin locuri de muncă. Pe lângă aceasta, la condiţiile date, prin măsuri de austeritate 
reală, măsuri de economie, mai ales de economisire a cheltuielilor publice, reducerea 
administraţiei, creşterea eficienţei ei şi unele măsuri aspre de austeritate pentru o 
vreme în ceea ce priveşte dotarea şi încurajarea producţiei naţionale. De ce trebuie ca 
instituţii publice... când noi avem producţie naţională de autoturisme, de autobuze, 
de ce să importăm? Cine vrea să o facă pe banii proprii - îl priveşte. Dar pentru 
instituţiile publice, trebuie să încurajăm producţia naţională. Asta va însemna şi 
economie, va însemna şi economie valutară, iar o vreme chiar putem să mai răbdăm 
cu asemenea dotări, ca să creăm resursele necesare pentru a răspunde problemelor 
celor mai grave, acelor categorii în suferinţă mare. Şi este vorba de pensionari... 
pentru echilibrarea pensiilor celor care au ieşit în diferite perioade la pensie, pentru 
familiile cu copii numeroşi, pentru femeile care-şi cresc singure copiii, n-au alt 
ajutor, pentru familiile care nu mai sunt capabile să-şi ţină copiii la şcoală. Vrem, 
de anul viitor, spre exemplu, să introducem un asemenea ajutor la început de an 
şcolar. Pentru ca să poată copiii să primească cărţi, rechizite gratuit din partea 
statului şi un anumit ajutor pentru îmbrăcăminte. 

De asemenea, problema hranei, problema căldurii, problema medicamentelor, ne 
gândim la o serie de măsuri... Sigur că va trebui să dimensionăm totul în funcţie de 
cum va rezulta întocmirea bugetului şi alte surse de sprijin. Dar vrem chiar din 
această iarnă să venim în sprijinul familiilor celor mai nevoiaşe, să reducem TVA la 
câteva produse de bază alimentare, la medicamente, şi să venim cu câteva măsuri în 
sprijinul celor care nu-şi mai pot plăti nici căldura pentru locuinţă. 


Corneliu Nistorescu : Ținând cont că situaţia dramatică în care se află România 
nu este rezultatul a un an, doi sau trei ani, patru ani de guvernare, ci a unei evoluţii 
de ansamblu extrem de dezamăgitoare, aş vrea să ştiu care este răspunderea şi care 

sunt greşelile pe care şi le asumă domnul Iliescu din modul în care s-a făcut politică 
în aceşti 11 ani în România ? 


Ion Iliescu : În primul rând, sunt de acord că se însumează lucrurile pe perioada 
celor 11 ani, dar n-aş fi de acord cu această analiză la grămadă, a tuturor celor 11 ani 
şi a tuturor guvernärilor din această perioadă de 11 ani. Totuşi, a fost o evoluţie, a 
acestor ani, pe mai multe planuri. 

Primii ani: misiunea principală - de a construi statul de drept, de a edifica 
democraţia în România, şi eu cred că pe acest plan s-au făcut progrese pe care toată 
lumea le recunoaşte şi, inclusiv, alternanţa la guvernare a confirmat-o. 

În ce priveşte economia, am avut trei ani foarte grei, generati de ceea ce s-a 
produs în decembrie 1989, când s-a prăbuşit un sistem care era în criză... şi economia 
românească intrase într-o criză de fond încă de prin 1987, de aceea oamenii au ieşit 
în stradă, datorită mizeriei materiale, lipsa hranei pe piaţă şi lipsa căldurii. Dar 
prăbuşirea sistemului centralizat al economiei — eliminarea structurilor centrale CSP, 
plan, ministere titulare, de plan, centrale industriale şi autonomia dată unităţilor 
economice -, la rândul său, a generat un proces de criză în ceea ce priveşte functio- 
narea economiei în plan intern, ca şi ruperea unor relaţii tradiţionale şi pieţe 
tradiţionale. Asta a determinat trei ani de cădere dramatică a economiei noastre, 
scăderea produsului intern brut, a producţiei industriale, agricole ş.a.m.d. 

Am avut totuşi patru ani, în ciuda criticilor care rămân valabile (multe dintre ele), 
dar în perioada 1993-1996, România a cunoscut o perioadă de relansare economică, 
noi figuram printre primele patru ţări din zona aceasta central-europeană care 
înregistrau în perioada 1994-1996 o creştere a produsului intern brut, cu valori între 
4 şi 6%, fiind printre primele marcate în statisticile internaţionale. Şi a fost o creştere 
reală, şi nu formală, nu pe hârtie, aşa cum încearcă să spună unii. 

Sigur că au fost şi atunci o serie de neajunsuri în funcţionarea şi a Guvernului, şi 
a instituţiilor create atunci pentru conducerea economiei — raporturile dintre Guvern 
şi FPS, raporturile dintre Guvern şi sistemul bancar, sistemul bancar la rândul său 
care nu exista înainte de 1989 decât prin patru mari bănci comerciale. Am creat un 
sistem bancar : avem peste 40 de bănci astăzi, cele mai multe private. Deci nu pot fi 
tratate la grămadă. 

Şi au urmat, iată, patru ani de zile când nu au mai existat condiţiile obiective 
din '90, care au generat o cădere a activităţilor economice, de data aceasta nemotivate 
decât prin motive absolut subiective ale proastei guvernări din aceşti patru ani. 

Am avut şi noi slăbiciuni, fără îndoială, dar le-am plătit politic, prin votul 
electoratului din 1996. Numai că valoarea greşelilor şi neîmplinirilor noastre este 
mult mai dbiectiv judecată astăzi de oameni, prin comparaţie. Şi comparatia cea mai 
directă o face oamenii în legătură cu rezultatele guvernării, prin felul cum se reflectă 
acestea în viaţa proprie. Or, viaţa fiecăruia, condiţiile de viaţă comparate în 2000 
cu '96 vorbesc de la sine asupra diferenţelor. 

Dar fără îndoială că şi personal am avut o serie de slăbiciuni ; printre altele, ceea 
ce mi-am propus şi vrem să ne propunem acuma, să realizăm un mai activ dialog 
politic, un mai activ dialog social, să putem mai activ să promovăm consensul politic 
pe marile probleme, marile comandamente. Nimeni nu poate să conteste că am făcut 

efortul în această direcţie, dar fără îndoială îmi recunosc multe neîmpliniri. Fără 
îndoială că sunt valabile şi criticile unora în legătură cu selecţia oamenilor, a oame- 
nilor cu care am lucrat. Eu nu sunt un om dur din acest punct de vedere şi sunt două 
filosofii în abordarea oamenilor: să le acorzi încredere din start, până la proba 
contrarie sau, din contră, să nu acorzi nimănui încredere, până la proba contrarie. Eu 
am adoptat în viaţă prima filosofie, de regulă să tratez oamenii cu încredere. 

Desigur, n-am învăţat suficient din vorba românului că „pe cine nu laşi să moară, 
nu te lasă să trăieşti” şi am avut de-a lungul vieţii multe experienţe negative, din acest 
punct de vedere, şi în anii mai îndepărtați, şi în anii mai apropiaţi — şi, dacă vreţi, şi 
cu interlocutorul cu care vorbeam astăzi. 


Moderator : Care este oferta dumneavoastră pentru tinerii noştri şi pentru cei 
care se vor duce duminică la vot ? 


Ion Iliescu : Sunt trei mesaje importante în această adresare către tineret : în primul 
rând, am vrut să transmit faptul că am receptat mesajul exprimat prin votul de la 26 
noiembrie - si este firesc, adică tineretul este senzorul cel mai sensibil în societate. 
Şi-ntotdeauna reacţionează primul. Şi faptul că tineretul a fost printre cei care s-au 
exprimat cu fermitate împotriva degradării pe care a cunoscut-o viaţa noastră economică 
şi socială, tineretul fiind printre primele victime ale acestei situaţii, primii care 
suportă şomajul, primii care suferă că nu-şi găsesc locuri de muncă după ce au 
terminat şcoala sau învăţământul superior, care nu-şi găsesc posibilitatea afirmării, 
afirmării proprii... este, fără îndoială, un lucru pe care îl resimt ; şi este dintotdeauna 
în societate cunoscut acest lucru, tineretul este, din acest punct de vedere, tranşant. 

De asemenea, este foarte sensibil şi la limbajele radicale, justitiare, şi, într-un fel 
asta motivează un anumit vot pe care unii tineri l-au dat formulelor date de PRM, 
respectiv de domnul Vadim Tudor. Dar tot tineretul este acela care s-a ridicat totdeauna 
împotriva tendinţelor totalitare, tendinţelor autoritariste. În decembrie '89, principala 
forţă motrice a Revoluţiei române a fost tineretul, deci eu nu cred că tineretul poate 
fi sensibil şi poate să aprobe tendinţele spre care împinge domnul Vadim Tudor viaţa 
politică românească. Dacă ar fi la putere, spre reîntoarcerea la practicile totalita- 
rismului, la înăbuşirea democraţiei şi a virtuţilor statului de drept. În acelaşi timp 
însă, ca un al treilea element din mesajul nostru, ne-am angajat în faţa tineretului ca 
în programele noastre de dezvoltare economico-socială să ţinem seamă tocmai de 
aşteptările şi cerinţele tinerilor. Este în interesul nostru, în fond. Şi eu cred, şi am 
exprimat acest lucru, este şansa României că avem un tineret instruit. Din acest punct 
de vedere, România nu are complexe faţă de ţările dezvoltate. Dar va fi o sarcină isto- 
Trică grea pentru noi să ajungem din urmă, într-o perioadă istorică cât mai scurtă, ţările 
dezvoltate, privilegiate de istorie. Noi am avut, din pâcate, o istorie vitregă de-a 
lungul vremii şi, inclusiv, situaţia actuală foarte complicată. Deci, dacă va fi foarte 
grea, misiunea aceasta, în timp, de a fi compatibili şi competitivi cu ţările dezvoltate, 
în materie de pregătire a tineretului nostru suntem foarte compatibili. Şi chiar şi 
competitivi, au demonstrat-o tinerii noştri la competiţii internaţionale şi în domeniul 
ştiinţei, şi în domeniul informaticii, şi în domeniul sportului, şi în domeniul creaţiei 
artistice, deci avem un tineret apt să se adapteze rapid la cerinţele noii economii care 
se dezvoltă astăzi, bazată pe cunoaştere, pe ştiinţă, pe capacitatea de creaţie. 

Or, tineretul nostru va fi apt. Trebuie noi să creăm aceste condiţii şi ceea ce ne 
propunem este tocmai să descătuşăm economia de acele bariere care au ţinut în loc 
acest proces de înnoire, de reconstrucţie pe baze noi, moderne a economiei naţionale, 
de a atrage cât mai mult tot ce poate să ne apropie de ţările dezvoltate în promovarea 
acestei noi ere, a societăţii informaţionale, bazate pe cunoaştere, pe creaţie şi în care 
tinerii noştri pot să fie apți să se adapteze. Cred că va trebui să facem şi noi ceea ce 
a reuşit India, şi este un model pe plan international: a creat o şcoală naţională de 
software, care este recunoscută pe plan internaţional, la care apelează, astăzi, şi 
americanii, şi nemţii în programele proprii de dezvoltare a societăţii informaţionale. 
Noi avem premise pentru aşa ceva: să creăm o şcoală naţională a software-ului în 
care talentul creativ al tineretului nostru să se dezvolte. 

Avem în vedere şi o serie de alte lucruri ca să încurajeze tocmai creaţia tinerilor. 
Nişte premii anuale pentru excelenţă diverselor categorii de tineri în diverse domenii 
de activitate - şi economice, şi creative, în domeniul ştiinţelor şi artelor. Vrem să 
încurajăm pe tinerii înşişi să se lanseze în astfel de activităţi, pentru dezvoltarea unor 
platforme tehnologice, unor microafaceri şi activităţi bazate pe ştiinţă, pe cunoaştere. 
Deci vrem să încurajăm asemenea lucruri care să dea tineretului posibilitatea să se 
dezvolte. Noi, ca partid, am căutat să dăm o atenţie mai mare - ne vom adresa tuturor 
forţelor... Să dăm o mai mare atenţie promovării active a tineretului în toate structurile 
politice. Pentru că tineretul este cel care trebuie să preia ştafeta şi pe umerii lui va sta 
debutul României în acest secol şi mileniu. 


Horia Alexandrescu : Domnule Iliescu, în urmă cu câteva zile, pe fondul discuţiei 
privind vizele românilor, aţi făcut o declaraţie potrivit căreia nu aceasta ar fi 
preocuparea principală a cetățenilor României. Priviţi vizele numai din perspectiva 
interesului pe care-l are exclusiv cetățeanul sau şi ca un semnal în ceea ce priveşte 
poziţia pe care o are Uniunea Europeană faţă de România ? 


Ion Iliescu: Eu mulţumesc pentru această întrebare, pentru că - şi am semnalat 
o anumită confuzie în receptarea acestei chestiuni — nu am subestimat importanţa 
preocupării... preocupării noastre pentru a ne situa în rândul lumii şi pentru a obţine 
un statut egal cu toate celelalte ţări asociate, faţă de măsurile acestea privind vizele, 
deci spaţiul Schengen. Eu... în context numai... am spus că, pentru noi, problemele 
mai grave sunt cele de economie, inclusiv statutul nostru la Uniunea Europeană ţine 
de performanţele noastre economice, şi toate observaţiile Comisiei Europene din 
ultima vreme vizau tocmai contraperformanţa şi neindeplinirea unor criterii funda- 
mentale de către ţara noastră mai ales în domeniul economic. 

Dar, în ceea ce priveşte vizele... această viză, de asemenea, altă contraperformantä 
a Guvernului României ; şi, în comparaţie, s-a văzut tratamentul faţă de Bulgaria şi 
România. Se pare că Guvernul bulgar a fost, din acest punct de vedere, mai practic. 
Nu s-a angajat la lucruri extraordinare, şi-a propus două sau trei obiective concrete pe 
care le-a şi realizat: o lege privind statutul străinilor şi sistemul de control al 
frontierelor şi aşa mai departe. Şi acest lucru a fost apreciat pozitiv, ca seriozitate. 
Deci abordare realistă a lucrurilor şi îndeplinirea unui angajament. 

România s-a angajat, cum suntem noi deseori plini de noi, într-un număr de 
obiective, 5 sau 6; n-a îndeplinit nici unul şi în asta constă sancţiunea, dacă vreţi, 

prin asteriscul privind România. Deci eu cred că, din acest punct de vedere, şi asta am 
discutat cu cei care vor avea răspunderea guvernamentală, trebuie să actionäm rapid ; 
şi eu cred că vom putea, până la termenul de iunie 2000, ca România să se alinieze la 
toate aceste lucruri şi să actionäm rapid — şi Guvernul va studia toate aceste chestiuni : 
ne vom consulta cu cei de la Uniunea Europeană cum anume să rezolvăm rapid, şi pe 
plan legislativ, şi pe plan administrativ, acele măsuri care să ne permită să intrăm în 
acest spaţiu Schengen cu fruntea sus, fără să ne mai fie jenă de poziţia noastră. 


Mesajul către ţară 


Dragi concetäteni, ne aflăm într-un moment greu al existenţei noastre ca stat şi ca 
naţiune. Observăm cu toţii cum autoritatea statului s-a destrămat sub privirile 
nepăsătoare ale unei guvernări iresponsabile. 

Simtim cu toţii efectele sărăcirii, fără precedent, a celor mai multi dintre români. 
Aflăm aproape zilnic noi cazuri în care oamenii se sinucid din disperare sau pentru 
că nu mai au puterea de a îndura foamea, lipsa medicamentelor, sărăcia extremă. 

Nu aşa ceva am dorit în zilele Revoluţiei române din decembrie 1989. Atunci am 
luptat pentru demnitate, pentru o viaţă mai bună, pentru libertate şi pentru democraţie. 

Românii au considerat atunci că merită să-ţi sacrifici viaţa pentru valori care 
trebuie să fie temelia oricărei societăţi civilizate. 

Acum, eşecul economic şi social al guvernării, iresponsabilitatea cu care au fost 
tratate problemele vitale ale oamenilor, restrângerea sălbatică a puterii de cumpărare, 
jaful patronat de FPS, corupţia, reţelele mafiote pun în pericol nu numai bunăstarea 
şi viaţa noastră, dar şi viitorul democratic al ţării. 

Istoria celor peste şase decenii de totalitarism în România ne învaţă un lucru 
esențial: că nu există prosperitate în afara democraţiei. Nu în experienţa totalitară 
vom găsi răspuns la problemele prezentului şi nu pe această experienţă trebuie să ne 
clădim viitorul. 

Din nefericire, am ajuns în situaţia să mă confrunt cu un politician extremist, 
xenofob şi antisemit, care vă propune revenirea la totalitarism şi la metodele sale. Acest 
lucru este inacceptabil. Nu ne putem permite astfel de aventuri. Democraţia, drepturile 
şi libertăţile cetăţeanului, toleranța, dialogul, protecţia minorităţilor şi dreptul proprie- 
tätii sunt valori pe care contracandidatul meu fie le neagă, fie le ignoră. 

Am optat pentru dezvoltare, modernizare, pentru un destin european al României. 
Trebuie să fim consecventi în opţiunile noastre. 

Suntem un popor demn şi mândru, cu o istorie de care nu avem de ce să ne fie 
ruşine ; cu valori şi tradiţii, cu o cultură care pot îmbogăţi civilizaţia europeană. 
Avem datoria să ne apărăm acum acest trecut şi această identitate, să ne construim un 
viitor pe măsura dorințelor noastre. 

Dragi concetäteni, eu personal m-am angajat să fiu un preşedinte al tuturor 
românilor, să fac din lupta cu sărăcia şi corupţia prioritatea viitorului meu mandat. 

Vom trăi mai bine dacă vom fi guvernati mai bine, dacă vom munci mai bine şi 
mai eficient, dacă vom dovedi mai multă solidaritate socială şi naţională. 


292 ANEXE 


Fac apel la dumneavoastră, la patriotismul dumneavoastră, la simţul dumneavoastră 
de dreptate. 

Veniti deci la vot, pentru a construi împreună noua Românie ! Să lăsăm deoparte 
ura, încrâncenarea, setea de răzbunare. Să cerem justiţiei să-i pedepsească pe toţi 
aceia care au furat şi au trădat încrederea dumneavoastră. Să asigurăm domnia legii, 
dar nu a fărădelegii. Veniti deci duminică, 10 decembrie, la vot şi faceţi o opţiune 
dreaptă, în interesul ţării şi al dumneavoastră. 

Am întreaga încredere în discernământul şi dreapta judecată a electoratului român. 
Vă mulţumesc ! 


În colecţia Media. Studii si eseuri 


a apărut: 


Rosemarie Haineş — Televiziunea şi reconfigurarea politicului 


www.polirom.ro 


Redactor: Lucian Teodorovici 
Coperta: Angela Rotaru-Serbenco 
Tehnoredactor : Lucian Pavel 


Bun de tipar: decembrie 2002. Apärut: 2002 
Editura Polirom, B-dul Copou nr. 4 * P.O. Box 266, 6600, Iaşi 
Tel. & Fax: (0232) 21.41.00; (0232) 21.41.11; 
(0232) 21.74.40 (difuzare); E-mail: office@polirom.ro 
B-dul I.C. Brătianu nr. 6, et. 7, ap. 33 e O.P. 37, P.O. Box 1-728, 
70700, Bucureşti ; Tel.: (021) 313.89.78, E-mail: polirom@dnt.ro 


Tiparul executat la S.C. LUMINA TIPO s.r.l. 
str. Luigi Galvani nr. 20 bis, sect. 2, Bucureşti 
Tel./Fax : 211.32.60, 212.29.27, E-mail: lumina-lex@fx.ro 


Media : Studii si eseuri 


$ Rosemarie Haines 


à ELEVIZIUNEA 


RECONFIGURAREA 
POLITICULUI 


„La doisprezece ani după căderea regimului comunist, am considerat util 
un asemenea demers ştiinţific de investigare a discursului politic televizual 
(cazurile campaniilor prezidențiale din anii 1996 si 2000) din cel putin două 
motive: pentru a identifica valorile si opțiunile care se prefigurează în 
societatea românească si pentru a vedea cum funcționează practicile 


comunicării politice impuse de mediumul televizual.” i , 
Rosemarie Haines 


e Mediere televizuală versus control social * Televiziunea — medium si 
mediator * Tipuri de comunicare televizuală + Putere politică / putere 
simbolică * Scheme de percepție a politicului * Noul limbaj politic e Discurs 
şi imagine în producţiile televizuale * Managementul impresiei la televiziune 
* Dezbaterea televizată — rit de înfruntare politică 


Editura POLIROM 
AA www.polirom.ro 


